
I. COMUNICAREA 


„ COMUNICAREA 


Din perspectiva teoriei informației, comunicarea este un proces de transmitere 
şi, implicit, de receptare a unui mesaj, exprimat prin limbajul articulat sau prin 
coduri nonverbale (limbajul imagistic al picturii, al sculpturii, al cinematografiei, 
limbajul simbolic al muzicii, limbajul figural-dinamic al coregrafiei, limbajele 
ştiinţelor, limbajele de programare etc.); comunicarea înseamnă „transferul de 
informaţie prin intermediul mesajelor” (Pierre Guiraud). 
Comunicarea lingvistică se întemeiază pe codul convențional al limbii, care 
constă într-un „fond comun şi relativ stabil de unităţi lingvistice” (Gramatica 
limbii române, vol. I, Cuvântul) şi o serie de reguli flexionare şi combinatorii 
relativ fixe. 
Cuvântul este un semn lingvistic prin care se creează o relație de 
interdependenţă convenţională între un semnificant şi un semnificat (referent), o 
unitate semnificativă minimală de tip ternar, realizată simultan ca: 
a.unitate fonetică (un complex sonor stabil); 
b.unitate gramaticală (paradigma formelor flexionare / a modelelor combinatorii 
în enunț); 
c.unitate semantică (sens denotativ, sensuri conotative; relații semantice cu alte 
cuvinte). 
Enunţul, „produs final al activităţii verbale, formă de bază a comunicării umane 
[...] este o realizare particulară, o combinație inedită care nu face parte, ca atare, 
din inventarul de unități constituind sistemul limbii date” (Gramatica limbii 
române, vol. II, Enunţul). Structurarea enunţului este determinată de factori 
multipli: referentul, informaţia transmisă (tema’ şi rema” enunţului), situaţia de 
comunicare, caracteristicile participanţilor la actul comunicativ, codul socio- 
cultural, circumstanţele comunicării (coordonatele spaţio-temporale) etc. 
Textul (etimonul latinesc „textus” înseamnă fesătură) este definit ca „o unitate 
funcţională de ordin comunicaţional, având caracter autonom, închis” 
(H.F. Plett), un „macro-semn” (E. Coşeriu) caracterizat prin: 

Tema (în engleză, topic) unui enunţ este „obiectul despre care vorbeşte locutorul” 
(Oswald Ducrot, Jean-Marie Schaeffer, Noul dicționar enciclopedic al ştiinţelor 
limbajului); este o informaţie cunoscută deopotrivă emițătorului şi receptorului. 

Rema enunţului (în engleză comment) este o informaţie necunoscută receptorului, 
element nou, de originalitate a viziunii emitentului. „Comentariul sau rema este 
informaţia pe care locutorul o transmite în legătură cu tema” (Oswald Ducrot, 
Jean-Marie Schaeffer, op. cit.). 


— coeziune sintactică (mecanisme lingvistice care asigură unitatea secvenţelor 
textuale); 

— coerenţă semantică (enunţurile au acelaşi referent / sunt „co-referențiale”; 
sensul global al textului „aduce întotdeauna un supliment de semnificaţie” — 
Dicţionar de ştiinţe ale limbii). 

e Textul „îşi defineşte identitatea prin modul specific de convergenţă a celor 
patru dimensiuni constitutive”: 

— dimensiunea fonematică (textul lingvistic actualizează limba sau prin 
semne vocal-articulate, ca text oral, sau prin semne grafice, ca text scris); 

— dimensiunea semantică (orice text lingvistic are finalitate cognitivă şi 
comunicativă, are un sens prin actualizarea unui referent); 

— dimensiunea sintactică (orice text lingvistic este un ansamblu organizat de 
semne — unităţi lexicale, unităţi sintactice — în baza unor relaţii sintactice); 

— dimensiunea stilistică (orice text lingvistic are o identitate specifică, purtând 
amprenta emiţătorului şi a coordonatelor principale ale situaţiei de comunicare 
— timp, spaţiu, cultură) [cf. Dumitru Irimia, Introducere în stilistică]. 

e Textul literar se diferenţiază de textele nonartistice prin referentul ficțional 
autonom în raport cu realitatea obiectivă, prin degrevarea limbajului de scopurile 
pragmatice, substituite de finalități estetice, prin constituirea nivelurilor multiple 
de semnificare. „Semantica în mai multe trepte” (I. Lotman) a textului artistic se 
revelează însă numai prin interferența contextului stilistic („un model [pattern] 
lingvistic întrerupt de un element care este imprevizibil, contrastul rezultat fiind un 
stimul stilistic” — M. Riffaterre) şi a contextului comunicaţional care presupune 
cooperare între actanţii comunicării artistice, „conducând spiritul de la aspectul 
cognitiv, raţional, la cel al reprezentării, al sensibilizării [...], cultivând 
ambiguitatea şi antrenarea receptorului într-o participare la problematizarea 
situaţiilor prezentate” (Bogdan Pârvu, Dicţionar de genetică literară). 

è Tipurile principale de texte sunt textul literar (ficțional) şi textul nonliterar / 
nonficțional, diferențiate prin: 


Texte nonliterare Texte literare 


e Caracter ficțional 


m Caracter nonficțional e Referent fictional 
SAE eferent ficțional, 
= Referent real, creditabil sau i 
necreditabil (adevărat / fals ) 


= Instanţele comunicării: reale 


Texte de graniță imaginar (dicotomia 
> caracter nonficţional 
> referent real, creditabil 
> funcție informativă şi estetică 
> mărci stilistice şi subiective 
> discurs personalizat (jurnal 


literar, memorii, eseu literar) 


adevărat / fals, irelevantă) 


a ata hei e e Instanţe reale şi ficționale 
= Funcţia principală: informativă ə Functia pincipală: poetită 
m Scopul comunicării: pragmatic R Scopul coinunijoăăcii ONEA 
= Limbaj comun, rol instrumental , Si IE 
I z e Limbaj artistic, cu rol stilistic 
m Termeni preponderent 


ge e Utilizarea sensurilor 
denotativi ati 
SE : conotative 
= Calităţi generale ale stilului DR . SE 
j E TR . e Calități particulare ale stilului 
= Registre stilistice convenționale 


e Registre stilistice diverse 


2. ELEMENTELE SITUAȚIEI DE COMUNICARE 
LINGVISTICA 


e Situaţia de comunicare verbală (lingvistică) este definită ca sumă a 
circumstanțelor în care se produce transmiterea informaţiei sau schimbul de 
informaţii, adică enunţarea (orală sau scrisă). Ansamblul circumstanțelor 
implică mai multe componente: cadrul fizic (locul şi momentul enunţării) şi cel 
social (scopurile comunicării, statutul social şi relaţiile dintre interlocutori, 
reprezentările şi codurile socio-culturale etc.), supoziţiile? şi presupoziţiile”. 

e Conform teoriei lui Roman Jakobson, elementele implicate într-o situație de 
comunicare verbală sunt: emițătorul (locutorul), destinatarul (receptorul, 
interlocutorul), mesajul, contextul (circumstanţele şi referentul), codul, contactul 
(canalul). 


CONTEXT 
1. contextul social: identitatea, statutul social 
al  interlocutorilor;, locul şi timpul 
comunicării 

2. contextul psihologic:  supoziţiile, 
intențiile, opiniile, orizont de aşteptare al 
interlocutorilor 

3. contextul lingvistic: referentul / temele. 


RECEPTOR 
- actant în procesul 
comunicării 

- destinatarul, cel ce 
primeşte mesajul şi îl 
decodează; 

- rol în conversaţie, 
complementar celui de 
emițător. 


EMIŢĂTOR 

- actant în procesul 
comunicării 

- cel care produce mesajul 
prin codificarea unei 
informaţii; 

- principalul rol actualizat 

în cursul unei 


MESAJ 
secvenţă enunţiativ 
rin care se transm 
informaţiile 


CANAL 

- mijloc material prin care 
se transmite mesajul; 

- suport fizic al contactului 

comunicațional. 


COD 
- sistem convenţional de 
semne şi reguli combi- 
natorii utilizat pentru 
elaborarea unui mesaj. 


* supoziţie — presupunere, ipoteză; „Enunţ care serveşte drept premisă ipotetică pentru alte 
enunţuri” (NODEX). 

* presupoziție — În teoria comunicării termenul desemnează deducții logice, relaţii de sens 
implicite, determinate de elemente lexicale sau morfo-sintactice ale enunțului; 
„Conceptul desemnează acele ipoteze în afara cărora un enunţ nu apare ca raţional” 
(Dicţionar de ştiinţe ale limbii, Ed. Nemira, Bucureşti, 2005). 


3. FUNCȚIILE COMUNICĂRII VERBALE 


e Principalele funcții ale limbajului sunt funcţia de comunicare (capacitatea de a 
transmite informaţii / idei şi de a exprima atitudini şi afecte) şi funcţia socială, 
care constă în realizarea unor relaţii interpersonale. 

e Comunicarea interpersonală prin limbaj prezintă un grad mare de complexitate, 
determinat de procesele de codificare (acțiune a emițătorului) şi decodaj (act al 
receptorului), precum şi de elementele situaţiei de comunicare. În relaţie cu 
fiecare dintre aceste elemente, Roman Jakobson (Probleme de stilistică) propune 
şase funcții: emotivă, conativă, poetică, referențială, metalingvistică şi fatică. 
Aceste funcţii nu sunt activate izolat, ci sunt solidare, fiecare mesaj având însă o 
funcţie predominantă. De exemplu, comunicările în stilul ştiinţific sunt dominate 
de funcția referențială / informativă, în timp ce în comunicarea artistică 
prevalează funcţia poetică. 


1. FUNCȚIA EMOTIVĂ / EXPRESIVĂ / REFLEXIVĂ -centrată pe EMIȚĂTOR 


E capacitatea emițătorului de a personaliza discursul, de a se exprima clar, logic, nuanţat; 


E capacitatea mesajului de a semnala, dincolo de intenţiile și voința emițătorului, date despre personalitatea 


acestuia; prin bogăţia și diversitatea vocabularului, prin tonul și ritmul vorbirii, prin corectitudinea enunţurilor se 
dezvăluie informații despre: gradul de instruire, mediul social, informaţia culturală, atitudinea etc.; 


mărci discursive: persoana | verbală și pronominală, interjecţii, intonaţia interogativă / exclamativă etc. 


FUNCȚIA CONATIVĂ / PERSUASIVĂ / RETORICĂ - focalizată pe RECEPTOR 


E Denotă capacitatea mesajului de a realiza un contact, o conexiune între cei care 
dialoghează 


E Este realizată explicit prin enunţuri orientate spre receptor, prin apelative nominale/ 


generice; 


mărci discursive: persoana a Il-a (verbe, pronume), cazul vocativ (substantive, adjective), 
verbe la imperativ, intonaţia interogativă / exclamativă etc. 


3. FUNCȚIA REFERENȚIALĂ/ DENOTATIVĂ/ COGNITIVĂ -vizează CONTEXTUL 


Capacitatea enunţurilor de a transmite informaţii, prin apelul la un cod cunoscut 
interlocutorilor; 


Denotă capacitatea de a exprima ansamblul factorilor care, dincolo de sensurile 
enunțurilor, afectează / modelează semnificația acestora (situația de comunicare - locul, 
momentul — și relația de comunicare dintre interlocutori); 


mărci discursive: prezenţa deicticelor — termeni ce denotă elemente ale situaţiei de 
comunicare: cuvinte care numesc spaţiul, timpul (aici, aproape, acum, ieri etc.) și 
persoanele implicate în dialog direct sau indirect (pronume / adjective demonstrative, 
pronume personale / de politeţe etc.) 


. FUNCȚIA POETICĂ / STILISTICĂ / ESTETICĂ - orientată asupra MESAJULUI 


= 
XG 
2 
c 
> 
E 
[e] 
u 
a 
= 
(2 
c 
> 
Lla 


Vizează capacitatea enunțurilor de a actualiza resursele expresive / registrele stilistice ale 
limbii. 

În comunicarea nonartistică, acționează numai la nivelul expresiei generând exprimări 
plastice. 


Comunicarea artistică activează funcţia poetică la nivelul expresiei și la nivel semantic, 
instituind limbajul poetic ca sistem autonom de semne care conferă valoare estetică 
discursului, chiar și în cazul „gradului zero al scriiturii” (Roland Barthes). 


FUNCȚIA FATICĂ - vizează CANALUL de COMUNICARE 
Denotă capacitatea de a controla și menţine contactului dintre partenerii de dialog. 


Verificarea modului de funcţionare a contactului dintre instanţele comunicării orale se 
realizează de obicei prin secvenţe textuale de tipul: Alo, mai ești pe fir?; Mă înțelegi?; Ai 
auzit? etc. 


mărci textuale în comunicarea scrisă: Atentie! Ei, bine...; Să vedeti ce s-a întâmplat. etc. 


6. FUNCȚIA METALINGVISTICĂ - este orientată spre COD 


Se referă la domeniul semantic, la codurile lingvistice, culturale, estetice (seturi de norme, de reguli și convenții) 
prin care se instituie coerenţa semantică a textului. 


Urmărește acordul interlocutorilor asupra semnificației termenilor și se realizează prin metalimbaj (enunţuri care 
se referă la limbaj / transmit informaţii despre un anumit cod). 


mărci textuale: enunțuri interogative (Nu înțeleg, la ce te referi? Ce înţelegi tu prin „metatext”? etc.) sau prin 
enunţuri explicative (Nu se spune „nu fă”, ci „nu face”. „Pre” este un arhaism fonetic. etc.) 


4. TIPURI DE COMUNICARE LINGVISTICĂ 


e Tipologia situaţiilor de comunicare verbală este determinată de circumstanțele 
producerii şi transmiterii mesajului, de scopul şi funcţia sa predominantă: 
comunicare formală / informală, comunicare scrisă / orală. Spre deosebire de 
comunicarea scrisă care apelează la resurse verbale şi grafice pentru codificarea 
informaţiei, comunicarea orală adaugă mijloacelor lingvistice, modalități 
paraverbale (intonaţie, accente afective, pauze expresive, ritm etc.) şi nonverbale 
(gestica, mimica). Schema tipurilor de comunicare poate fi următoarea: 


COMUNICAREA 
SCRISĂ 
LITERARĂ = = LITERARĂ 
| LITERARĂ | NONLITERARĂ NONLITERARĂ LITERARĂ, 


Literatura populară Literatura cultă 
STILUL OFICIAL 


Alocuţiune, toast, intervenţie, Cerere, proces-verbal, text legislativ, 
discurs, dezbatere, pledoarie etc. referat, CU, corespondență oficială 


STILUL ŞTIINŢIFIC 


Sesiuni de comunicări ştiinţifice: Tratat lucrare ştiinţifică, articol, 
disertaţie, expunere, prezentare Studiu referat, prospect tehnic, 


STILUL PUBLICISTIC 


Mijloace audiovideo: dezbatere publică, Articol, editorial, cronică, foileton, anunt, 
masa rotundă, ştire, reportaj, interviu renortaj, interviu, recenzie, reclamă 


STILUL COLOCVIAL 


Conversaţia uzuală: dialogul, Corespondenta particulară, 
monologul jurnal bilet, notiță, telegramă etc. 

5. STILUL. CALITĂȚI GENERALE ȘI CALITĂȚI 
PARTICULARE ALE STILULUI 


e STILUL (lat. „stylus” — condei, compoziţie) este maniera individuală sau 
colectivă de a personaliza mesajul (oral sau scris) prin actualizarea în discurs a 
unor forme de expresivitate lingvistică; „poate fi definit ca rezultatul combinării 
dintre alegerea pe care orice discurs trebuie s-o facă dintr-un anumit număr de 


defineşte ca „actualizare conştientă a unor mijloace lingvistice în vederea 
atingerii unor anumite țeluri ale exprimării”. 

e Stilurile supraindividuale sau de grup sunt condiţionate de factori 
socioculturali (mediul social, vârstă, ocupaţie, nivel cultural, afinități intelectuale 
şi spirituale etc.) şi de situaţia de comunicare (oficială / familiară). 

e Particularităţile stilului se identifică prin raportare la o categorie ideală, 
limbajul-standard care presupune „eliminarea a tot ce în vorbire este total 
inedit — variantă individuală, ocazională sau momentană —, păstrând aspectele 
comune în fenomenele lingvistice considerate drept model” (Eugen Coşeriu, 
Sistem, normă şi vorbire). 

e Calitățile generale ale stilului sunt: claritatea, corectitudinea, precizia, 
proprietatea şi puritatea. 


a. CLARITATEA constă în formularea limpede a enunţurilor, într-o succesiune 
logică a ideilor care trebuie să fie explicite, evitând termeni ambigui sau 
construcții sintactice echivoce (dezambiguizarea prin context a cuvintelor 
polisemantice şi a celor cu sensuri conotative). 
> Supralicitarea clarităţii: excesul explicativ determină redundanţa sub forma 
truismului (enunţarea unor adevăruri arhicunoscute), a pleonasmului 
(NODEX: „Eroare de exprimare constând în folosirea paralelă a unor 
cuvinte sau expresii identice sau apropiate ca sens”) sau a tautologiei 
(greşeală constând în repetarea unui cuvânt sau a unui derivat al său cu 
schimbarea funcţiei sintactice). 

> Absența clarităţii generează obscuritatea (enunțuri care nu pot fi înţelese din 
cauza unor formulări confuze, a unor termeni necunoscuţi sau a unor construcții 
sintactice neobişnuite), nonsensul (contradicţie logică între termenii enunţului), 
paradoxul (afirmaţie contrară unei opinii general acceptate). 

> Abateri expresive, cu funcţii stilistice: în proză şi dramaturgie reprezintă 
surse ale comicului de limbaj, în poezie, ermetismul este consecința 
utilizării unor metafore totale, închise, a limbajului autoreferenţial etc. 


b. CORECTITUDINEA rezidă în respectarea normelor limbii literare actuale, 
la toate nivelurile: ortoepic, ortografic şi de punctuație, morfosintactic, 
lexical-semantic şi stilistic-textual. 

> Hipercorectitudinea (hiperurbanismul) se manifestă prin modificări fonetice, 


grafice sau flexionare determinate de false analogii cu serii de cuvinte 
împrumutate dintr-o anumită limbă (hiperfranțuzismele, hipergermanismele 
etc.) 


> Abateri frecvente:  anacolutul (discontinuitate sintactică generată de 


suspendarea unei construcții inițiale continuate cu o construcţie diferită), 
dezacordul sau alt tip de greşeală sintactică (solecismul). 


> Abateri expresive, cu funcţii stilistice: licenţele poetice sunt mărci ale unui 


registru stilistic (popular, regional, oral etc.) sau sunt determinate de 
constrângeri formale, prozodice. 


c. PRECIZIA vizează coeziunea textului, realizată prin selectarea mijloacelor 


lingvistice adecvate pentru exprimarea cu acuratețe a ideilor sau a 
sentimentelor. 
> Supralicitarea preciziei poate conduce la indeterminare contextuală a unor 


idei / concepte, la enunţuri incomplete. 


> Lipsa preciziei are ca rezultat prolixitatea (enunţuri complicate, cu reluări 


sau divagații care pierd din vedere ideea centrală) ori digresiunea (devierea 
discursului de la ideile principale înlocuite cu idei derivate, fără relevanţă). 


> Abateri expresive, cu funcţii stilistice: limbajul prolix poate avea rol în 


caracterizarea personajelor iar digresiuni care iau forma construcțiilor 
incidente sau a notațiilor parantetice pot avea rol stilistic. 


d. PROPRIETATEA constă în realizarea concordanței dintre conținut şi 


expresie, dintre scopul comunicării şi intențiile emițătorului prin selectarea 
celor mai potrivite mijloacele lingvistice (cuvinte, sensuri, forme, structuri). 
> Caracterul impropriu al termenilor, al sintagmelor sau al construcțiilor 


sintactice determină întrebuințarea nepotrivită într-un context dat a unui 
cuvânt dintr-o serie sinonimică, a unor expresii / sintagme sau a unor 
construcții inadecvate, specifice altui stil funcțional sau altui registru stilistic. 


> Abateri expresive, cu funcţii stilistice: în textul literar, folosirea unor 


cuvinte / sintagme „improprii” într-un anumit context determină un transfer 
de sens care le conferă valoare metaforică / metonimică etc.; amestecul 
variantelor funcționale determină variația stilistică relevantă pentru 
literatura postmodernistă, de exemplu. 


e. PURITATEA are în vedere corectitudinea ideomatică realizată prin utilizarea 

mijloacelor lingvistice admise de limba literară, consacrate prin uz / prin 
tradiţie literară. 
> Absența purității generează erori fonetice: proteza (adăugarea unui sunet 


.. 


inițial: alămâi, a scobori ), afereza (elidarea unui sunet iniţial sau a unei 
silabe: 'coperiş, 'feştanie), epenteza (inserarea unui sunet în interiorul 
cuvântului: indentitate), sincopa (dispariţia unui sunet median: deli 'cvent) 
etc. La nivel lexical, lipsa purității se manifestă prin utilizarea unor cuvinte 


insuficient cunoscute (arhaisme, argotisme, neologisme) care produc blocaje 
în comunicare. 

> Abateri expresive, cu funcţii stilistice: în comunicarea artistică, categoriile 
lexicale istorico-sociale au valoare expresivă, marcând diverse registre 
stilistice (arhaic, argotic, popular, cult etc.). 


e Calităţi particulare ale stilului: concizia, cursivitatea, oralitatea, armonia etc. 

a. CONCIZIA vizează o maximă concentrare a discursului realizată prin 
selectarea mijloacelor lingvistice strict necesare exprimării ideilor sau 
sentimentelor. Este definitorie pentru discursul (oral sau scris) care ilustrează 
stilul ştiinţific, stilul oficial-administrativ şi, frecvent, stilul publicistic. 

> Mărci lingvistice: prezența unor enunţuri eliptice, a formelor lexicale şi 
gramaticale sintetice în locul celor analitice. 

b. CURSIVITATEA are în vedere fluența comunicării, realizată prin 
succesiunea logică a ideilor şi prin înlănțuirea secvențelor / a unităților 
formale care compun discursul. Această calitate particulară poate fi 
identificată în diverse texte de tip argumentativ, demonstrativ sau informativ, 
în dialoguri (orale sau scrise, inclusiv în dialogul dramatic) în opere literare de 
formulă clasică / tradițională etc., caracterizate prin coeziune la nivel sintactic 
şi coerență în plan semantic. 

> Mărci textuale: prezenţa conectorilori, a recurenţei de tip anaforic sau 
cataforic”, utilizarea parafrazei, a paralelismului. 

c. ORALITATEA constă în preluarea unor forme fonetice şi lexico-gramaticale, 
în utilizarea unor procedee discursive şi expresive specifice limbii vorbite 
într-o anumită zonă lingvistică / într-un anumit mediu social. Este o calitate 
particulară a discursului colocvial; este definitorie pentru registrul stilistic 
utilizat de scriitorii care creează iluzia autenticităţii prin selectarea şi stilizarea 
variantelor vorbite ale limbii. 

> Mărci lingvistice: utilizarea frecventă a discursului direct / indirect liber, 
marcat subiectiv şi afectiv prin interjecții, formule de adresare, exclamații, 
interogații, pauze expresive etc.; prezenţa formelor sau a structurilor 
familiare, populare sau regionale: forme fonetice neliterare (elidarea, 
adăugarea sau modificarea unor sunete; regionalisme fonetice etc.), forme 
lexicale specifice (termeni familiari, expresii şi locuţiuni populare, 
regionalisme, forme argotice etc.), forme gramaticale (viitorul colocvial, 


5 conector — cuvânt sau sintagmă cu rol joncţional (conjuncţii, adverbe) care asigură o 
legătură formală, logică şi semantică între segmentele unui text. 

é anafóra textuală — procedeu / mijloc de asigurare a coerenței textului prin reluarea unui 
cuvânt / cuvinte tematice la începutul unor segmente textuale; termen anaforic — cuvânt 
care reia o informaţie sau care este reluat la începutul unor secvențe textuale. 

7 catafora textuală — mijloc de asigurare a coerenței textului prin anticiparea unui cuvânt / 
a unor cuvinte; termenii cataforici sunt, de obicei, pronume sau adverbe deictice care 
preced substantivul-referent. 


13 


predominanţa coordonării copulative, „şi” narativ, topică afectivă, greşeli de 
exprimare — dezacord, anacolut etc.). 

d. ARMONIA vizează acordul perfect al unităților compoziționale care 
alcătuiesc textul. Se realizează prin echilibrul părţilor / al secvenţelor, prin 
fluentă discursivă, prin coerență stilistică. 

> Mărci textuale: principiul simetriei în structurarea textului (paralelism 
sintactic / narativ, circularitate, laitmotiv, refren etc.), prezența unor 
construcții sintactice recurente, a unor toposuri; în poezie, armonia se 
realizează şi prin cadență, ritm, rimă. 


e Calităţi particulare ale stilului beletristic; caracteristici ale limbajului 
artistic: ambiguitatea, expresivitatea, eufonia, sugestia, variația 
stilistică etc. 

a. AMBIGUITATEA denotă caracterul „deschis” al spaţiului semantic al 
discursului, valorificarea valenţelor de semnificare multiplă ale unui cuvânt 
sau ale unei sintagme, ale unui enunț sau ale întregului text; este o trăsătură 
definitorie a limbajului artistic, fiind însă prezentă, circumstanțial, şi în 
celelalte limbaje marcate subiectiv. O consecință a ambiguităţii în textele 
literare este multiplicarea nivelurilor de semnificare şi a codurilor culturale 
sau individuale de interpretare: „Deschiderea sau ambiguitatea fundamentală a 
oricărui text literar (mai ales când este relevată printr-un act de relectură) dă 
criticilor posibilitatea să propună interpretări total competitive ale aceluiaşi 
text.” (Matei Călinescu, A citi, a reciti). Eminesciana Odă (în metru antic), de 
exemplu, este interpretată ca „elegie de dragoste” (Dimitrie Popovici), ca artă 
poetică („un cântec de laudă adus ideii de geniu poetic” — Perpessicius) şi ca 
elegie existenţială, de către loana Em. Petrescu care o numeşte „rugăciune de 
mântuire a celui care nu mai păstrează nicio caracteristică romantică de erou 
sau de poet, a celui care reprezintă, pur şi simplu o imagine, prin nimic 
excepţională, a condiției umane”. 

Mecanismele de producere a ambiguității, mai frecvente în creaţiile poetice, 

pot acţiona la mai multe niveluri de structurare a textului: 

> La nivelul opțiunii estetice a scriitorului: simbolismul, ermetismul, 
intertextualitatea“ etc. cultivă deliberat ambiguitatea, amplificând 
„plurivocitatea” specifică tuturor creaţiilor artistice. „Această plurivocitate 
este caracteristică textului considerat ca totalitate, ea deschide o pluralitate 
de lecturi şi construcții” (Paul Ricoeur, Eseuri de hermeneutică). 

> La nivelul constituirii viziunii artistice: referința culturală (simboluri, 
reprezentări, concepte etc. din domenii diverse ale culturii: Arhimede şi 
soldatul de Radu Stanca, Către Galateea de Nichita Stănescu etc.) sau 
indeterminarea_referentului ficțional generează ambiguitatea, având drept 


* intertextualitate — procedeu prin care se inserează într-un text un enunţ / o secvență dintr-un 
alt text (îndeobşte cunoscut), fără marcarea grafică a citatului; în sens larg, desemnează 
relaţia pe care fiecare text o stabileşte cu texte preexistente, pe care le remodelează, 
absorbindu-le în propriul discurs. 

consecință un „cumul tematic” (în poezia Evocare de Nichita Stănescu — Fa 
era frumoasă ca umbra unui gând / Între ape, numai ea era pământ —, 
pronumele ea poate conota iubita, iubirea, amintirea iubirii, poezia, 
tinereţea, viaţa etc., ceea ce determină suprapunerea temelor: tema iubirii şi 
tema creaţiei, a existenţei umane / a vârstelor). 

> La nivelul configurării imaginarului poetic, utilizarea unor tehnici sau 
procedee artistice, precum tehnica sugestiei, a corespondențelor sau a 
simbolurilor plurisemnificative favorizează deschiderea „lumii semantice” a 
operei literare spre sensuri contextuale multiple (simbolul plumbului sau 
simbolurile cromatice în poezia bacoviană, de pildă). 

> În sfera lexicului poetic: selectarea unor cuvinte polisemantice, instituirea 
unor jocuri de cuvinte (generate de fenomenul omonimiei, mai ales), 
multiplicarea sensurilor conotative, transferul de sens, „deconstruirea” 
locuţiunilor, inovaţii lexicale, metalimbaj” etc. contribuie la crearea 
ambiguităţii (de exemplu, poezia Frunză verde de albastru de Nichita 
Stănescu). 

> Palierul sintaxei poetice are ca resurse de producere a ambiguităţii topica 
afectivă, dislocările sintactice, indeterminarea relaţiilor sintactice, enunţurile 
eliptice, ermetismul sintactic (I. Barbu, Timbru, Joc secund). 

> Stratul morfologic induce ambiguitatea prin utilizarea exclusivă a 
structurilor nominale (ca în prima strofă din Joc secund de I. Barbu), prin 
prezenţa proformelor'” (mai ales a pronumelui, în absenţa unui substantiv 
care să-i atribuie un conţinut noțional precis: El începe cu sine şi sfârşeşte 
cu sine. / Nu-l vesteşte nici o aură, nu-l / urmează nici o coadă de cometă — 
Nichita Stănescu, Elegia întâia), prin schimbarea clasei morfologice (Saturn 
centurat în aparte, / Uran ca un tiv, / Neptun aditiv — lon Barbu, Paznicii) 
etc. 

> La nivel stilistic, prezenţa unor alegorii, metonimii sau metafore absolute / 
totale (metafore “închise”, construite în absenţa unei comparații implicite, 
ale căror semnificaţii nu pot fi decât aproximate în contextul stilistic) poate 
genera ambiguitatea (Ion Barbu, Zimbru: Dar piatra-n rugăciune, a humei 
despuiare / Şi unda logodită sub cer vor spune — cum?). 


b. EXPRESIVITATEA are ca premisă dimensiunea reflexivă a limbii, denotând 
capacitatea limbajului de a reflecta, direct sau indirect, o realitate individuală, 
un relief psihologic, un conţinut sufletesc, adică „fondul subiectiv al 
vorbitorului” (Tudor Vianu, Dubla intenție a limbajului şi problema stilului); 
majoritatea comunicărilor verbale (excepţia este reprezentată de textele 


? metalimbaj — „Sistem lingvistic cu care se descriu şi se analizează entităţile şi structura 
unei limbi (naturale).” (NODEX) 

10 pro-forme — părţi de vorbire al căror referent nu poate fi precizat decât prin raportare la 
contextul lingvistic, la o „sursă referențială”; au valoare de pro-forme pronumele şi 
adjectivele pronominale, adverbe deictice de loc sau de timp, numerale cu valoare 
substantivală 

ştiinţifice şi de cele oficial-administrative standardizate) are un coeficient de 
expresivitate spontană ori deliberată („Distingem în faptele de limbă un nucleu 
al comunicării şi o zonă înconjurătoare a expresivității individuale” — T. 
Vianu, Cercetarea stilului). În cazul comunicării artistice, se manifestă nu 
numai la nivelul expresiei (ca în cazul discursului nonartistic), ci şi la nivel 
semantic, fiind activată de funcţia poetică a limbajului. Expresivitatea estetică 
este definită de către Dumitru Irimia drept capacitatea textului literar „de a 
construi şi revela universul specific de sensuri artistice şi, concomitent, de a 
declanşa starea estetică.” (Introducere în stilistică). 
> Resursele expresivităţii se situează în zona inovației stilistice, în care 
selectarea cuvintelor (dimensiunea paradigmatică) şi combinarea lor în 
enunț (planul sintagmatic) sunt determinate de rațiuni artistice, de 
componenta imaginativ-creativă şi afectivă care definesc personalitatea 
scriitorului (aceelaşi simbol cosmogonic — vârtejul apelor primordiale — este 
numit de Eminescu cuibar rotind de ape iar de Nichita Stănescu cerc de-a- 
dura, / când mai larg, când mai aproape / ca o strângere de ape, de 
exemplu). 
> Indici textuali ai expresivității sunt: asocieri neaşteptate de cuvinte, atipice 
în raport cu limbajul comun, modificări semantice induse prin contextul 
stilistic (sensuri conotative, contaminări, transfer de sens, ambiguizare, 
cumul intertextual etc.), construcţii topice neobişnuite, semnificarea 
elementelor grafice sau de punctuație (aşezare în pagină, pauze tipografice, 
puncte de suspensie, majuscule etc.), prezenţa imaginilor artistice, a 
simbolurilor, a figurilor de stil „purtătoare de numeroase valori expresive” 
(T. Vianu). 


c. EUFONIA se manifestă la nivelul fonetic al discursului, prin crearea unor 

valori acustice superioare, cu rol în realizarea dimensiunii emoţionale a 
limbajului. Efectul muzical obţinut prin repetarea unor sunete ori prin 
combinarea sugestivă a cuvintelor în enunţ creează tonalitatea dominantă, 
timbrul specific, adecvat ideii. Această calitate particulară a stilului este 
valorificată intensiv prin tiparul melodic al textului poetic în care rezonanța 
metrului, a ritmului şi rimei se adaugă figurilor de sunet. „Lexicul poetic, 
sintaxa poetică şi eufonia sunt cele trei secțiuni care epuizează problemele 
stilisticii poetice” (Boris Tomaşevski, Teoria literaturii). 
> Mărci textuale: prezența figurilor de sunet şi a unor modificări fonetice 
(numite de teoreticienii Grupului u metaplasme: asonanţa, aliteraţia, 
onomatopeea bazate pe armonii imitative, afereza, epenteza etc.), 
valorificarea simbolismului fonetic (cuvântul „plumb”, de exemplu), a unor 
procedee specifice muzicii (tehnica refrenului), a unor „factori de 
temporalitate muzicală” (Nicolae Manolescu, Despre poezie), a resurselor 
prozodice (măsură, ritm, rimă, rimă interioară), în proză, eufonia este 
generată de imagini auditive, de armonii imitative, de recurenţe şi gradaţii 
retorice, de cadenţe ritmice ale frazei (sintaxa ritmică este specifică prozei 


oratorice religioase, prozei ritmice, poemelor în proză ), de selectarea 
materialului verbal pe principii ale eufoniei. 

> Elementele paraverbale — accentele, intonaţia, ritmul, pauzele — contribuie 
şi ele la crearea unor sonorități armonioase sau contrapunctice, dizarmonice, 
în acord cu lumea semantică a textului. 

> „Eufonia — afirmă criticul Gheorghe Crăciun — este o calitate cu precădere 
clasică şi clasicistă [...]; poezia modernă preferă, dimpotrivă, să-şi producă 
efectele apelând la elementele disonante, stridente, amuzicale ale 
limbajului.” (Introducere în teoria literaturii). 


d. SUGESTIA este calitatea particulară a stilului care constă în valorificarea 
resurselor lingvistice de semnificare implicită, de exprimare aluzivă prin care 
ideea nu se oferă direct cunoaşterii raţionale, ci intuiției, imaginaţiei şi 
> Modalităţi lingvistice de realizare: frecvenţa cuvintelor polisemantice şi a 
sensurilor conotative, recurența unor cuvinte / sintagme-cheie (laitmotivul, 
refrenul sau titlul care poate sugera tema, dominanta afectivă, caracterul 
evocativ etc.); enunţuri eliptice, întrerupte, suspendate; prezența unor 
elemente paratextuale (subtitlu, motto, dedicație) sau metatextuale (puncte 
de suspensie) etc. 

> Modalităţi stilistice: prezenţa simbolurilor multisemnificative, a unor 
imagini artistice neconvenționale, cu semnificații echivoce, prezența 
metaforelor totale / închise, a unor analogii, alegorii etc. 


e. VARIAŢIA STILISTICĂ rezidă în asocierea a două sau mai multe registre 
stilistice; schimbarea bruscă (anficlimaxul) ori alternanța contrapunctică a 
registrelor este o caracteristică a modernismului şi postmodernismului, 
semnalând scindarea în „voci”, alteritatea, ruptura de nivel sau parodia, 
pastişa, intertextualitatea. 
> Mărci: indici textuali — de nivel fonetic, lexico-gramatical sau stilistic — ai 

mai multor registre stilistice. 


6. STILURILE FUNCȚIONALE 


e Stilurile funcţionale / limbajele funcţionale sunt variante specializate ale limbii 
literare, supraindividuale, care asigură comunicarea în sfere de activitate specifice. 
În mod tradițional, în limba română sunt definite şapte stiluri funcţionale: oficial 
(juridico-administrativ), tehnico-ştiințific, publicistic, colocvial, beletristic, 
oratoric şi epistolar. Modelul reductiv al stilurilor funcționale asimilează stilul 
oratoric celui juridico-administrativ (pledoariile avocaţilor, de exemplu), în timp 
ce stilul epistolar este integrat fie stilului oficial (corespondenţa oficială), fie celui 
colocvial (corespondența amicală / familială). Dumitru Irimia (Introducere în 
stilistică) diferenţiază, în temeiul unor factori discriminatorii — natura şi finalitatea 
mesajului, tipul de cunoaştere şi de comunicare — stilurile colective informale 

(stilul conversației şi stilul epistolar) de cele cinci stiluri colective funcţionale: 
stilul beletristic, cel ştiinţific, stilul publicistic, juridico-administrativ şi stilul 
religios. 


I. STILUL OFICIAL / JURIDICO-ADMINISTRATIV 
e Stilul oficial sau juridico-administrativ este instrumentul de comunicare în 


sfera activităţilor publice: în domeniul administrativ şi în cel economic, în 
justiţie, în spațiul diplomaţiei, al vieții politice, militare etc. Este un stil 
nonartistic, având ca dominantă funcția informativă. 


e Compuneri specifice scrise sunt: cererea, adeverinţa, informarea, raportul, 


circulara, nota, referatul, procesul-verbal, formulare tipizate, chitanţa, bonul; 
documente legislative, academice, diplomatice, politice, corespondența de afaceri, 
curriculum vitae, memoriul de activitate, recomandarea, caracterizarea etc. 


e Compuneri orale: discursul, pledoaria, intervenţia, dezbaterile oficiale, 


negocierile, interviul de angajare, alocuţiunea, toastul etc. 


e CARACTERISTICI: 


v Textele redactate în stil oficial şi discursurile specifice respectă normele 
limbii literare şi evidențiază toate calităţile generale ale stilului 
(corectitudine, claritate, concizie, proprietate, puritate). 

V Se caracterizează prin enunţuri obiective şi impersonale, nefiind aşadar 
marcat subiectiv, afectiv ori stilistic. 

v Nivelul lexical se remarcă printr-o terminologie specifică, adecvată fiecărei 
subcategorii funcționale: administrativă, economică, juridică, politică, 
militară, academică, diplomatică; cuvintele sunt utilizate cu sensurile 
denotative, creaţia lingvistică este eliminată în favoarea stereotipiilor de 
limbaj, a clişeului lingvistic 

v Nivelul sintactic este caracterizat prin formalizare, prin tipare sintactice 
oficializate prin uz (formule de adresare, formule introductive / de încheiere 
etc.: Subsemnatul, ... domiciliat în ..., posesor al cărții de identitate cu seria 
„3 NF. ..., vă rog a-mi aproba... etc.), prin frecvenţa coordonării în frază etc. 

v Nivelul morfologic evidenţiază ocurența mare a verbelor / a expresiilor 
verbale impersonale, frecvența diatezei reflexive şi pasive, a modului 
infinitiv (wi se comunică..., s-a decis..., a fost estimat..., este necesar a 
înfiinţa... etc.), a unor adverbe şi locuţiuni adverbiale specifice (obligatoriu, 
recomandabil, incompatibil, permis, interzis, efectiv, corespunzător, 
concomitent, în mod necesar etc.) sau locuţiuni prepoziţionale (cu privire la, 
în funcţie de, în raport cu, față de, în afară de, în decurs de, în vederea, 
referitor la, în consens cu, în scopul, în consens cu, în contextul, în calitate 
de etc.). 


e Aspecte particulare: 


18 


v Textele cu caracter juridic îndeplinesc, pe lângă funcţia informativă, şi o 
funcție normativă (stipulează norme legislative pe baza cărora se desfăşoară 
activitatea în domeniile vieții publice, reglementează relaţiile dintre persoane 
juridice şi persoane private, prerogativele acestora, drepturi şi obligaţii, 
recompense şi sancţiuni etc.). În cazul acestui tip de texte, emițătorul este o 


persoană juridică învestită cu autoritate (instituţia abilitată să emită 
documente legislative într-un domeniu dat) iar mesajul este elaborat în 
virtutea unui femei legal. Destinatarii sunt multipli: instituţiile subordonate 
obligate să aplice prevederile legale (persoane juridice), receptorul 
specializat (juristul, persoană fizică), receptori nespecializaţi care se 
informează asupra conținutului documentelor legislative. Textele specifice 
(legi, statute, regulamente, metodologii, proceduri, documente notariale etc.) 
au o structurare riguroasă: părți, secțiuni, articole, paragrafe, alineate. 

v În cazul discursurilor academice, diplomatice, politice sau al diverselor 
comunicări ale purtătorilor de cuvânt, funcția informativă este dublată de o 
funcţie persuasivă, iar caracterul impersonal specific stilului oficial poate fi 
atenuat prin formule personalizate de adresare / de încheiere, prin enunțuri 
formulate într-o notă personală. 

v Corespondenţa oficială (diplomatică, de afaceri etc.) este caracterizată printr- 
un discurs protocolar care poate adopta o tonalitate obiectivă, impersonală 
sau un ton personalizat, cu elemente subiective (corespondenţa comercială 
cu clienții, cu furnizorii, corespondenţa cu angajaţii). 


II. STILUL ŞTIINŢIFIC / TEHNICO-ȘTIINȚIFIC 

e Stilul ştiinţific realizează comunicarea în domeniul diverselor ştiinţe şi în 
domeniul tehnic, îndeplinind o funcție informativă. 

e Texte specifice sunt: tratatul, disertaţia, descrierea ştiinţifică, proiectul, sinteza, eseul 
/ studiul critic, referatul, comunicarea scrisă, articolul, prospectul tehnic, nota. 

e Compuneri orale: comunicări în cadrul unor colocvii / sesiuni ştiinţifice 
(disertaţie, prelegere, expunere, susţinere de proiect etc.), dezbateri ştiinţifice, 
intervenția, prezentări şi demonstraţii tehnice etc. 

e CARACTERISTICI: 

v Textele ştiinţifice sunt nonliterare, ilustrând toate calităţile generale ale 
stilului; discursul este obiectiv şi_ impersonal, fără abateri de la normele 
limbii literare; tipurile de texte specifice sunt cele demonstrative şi 
argumentative (construite pe baza unor raționamente de tip inductiv, 
deductiv sau transductiv), informative şi explicative, asertive, polemice etc. 

v Dezvoltarea componentei informative se realizează printr-un aparat critic 
complex, verbal sau figurativ: citate, observaţii, note, adnotări în subsolul 
paginii sau la sfârşitul capitolului, informaţii bibliografice, tabele, scheme, 
modelări iconice, figuri ilustrative etc. 

v Nivelul lexical se caracterizează prin termeni monosemantici ştiinţifici sau 
tehnici, frecvent, neologisme de circulație internațională; apar cuvinte 
construite cu elemente de compunere savante (prefixoide şi sufixoide), 
abrevieri şi simboluri specializate. Lexicul este denotativ, lipsit de 
ambiguitate, sinonimia este redusă, se evită omonimia. 

v La nivel sintactic sunt frecvente construcţii şi tehnici argumentative: 
structuri sintactice de organizare a discursului (Un prim argument... Un alt 
argument / În primul rând... În al doilea rând.../ Concluzionând, se poate 

afirma că... ), structuri sintactice de argumentare (propoziţii subordonate 
cauzale, condiționale, prezumtiva oratorică etc.), conectori, modalizatori 
(adverbe de mod, exprimând atitudinea emițătorului) etc. 

v Nivelul morfologic evidenţiază utilizarea frecventă a verbelor evaluative (a 
considera, a aprecia etc.), a formelor verbale impersonale sau la persoana I 
plural (pluralul academic / al autorului), a unor conjuncții, prepoziţii, 
adverbe de mod, substantive şi locuţiuni corespunzătoare specifice 
discursului argumentativ (deoarece, fiindcă, întrucât, aşadar, prin urmare; 
sub aspectul, pe fondul, în consecinţă, în concluzie etc.). 


e Aspecte particulare: 


{v Variantele sunt specializate pentru domeniul tehnic şi pentru fiecare domeniu 
de activitate ştiinţifică (metalimbajele proprii fiecărei ştiinţe). 

Y Studiile critice / eseurile din sfera ştiinţelor literaturii (istoria şi critica 
literară, estetica şi hermeneutica, literatura comparată etc.) alcătuiesc o 
categorie aparte de texte ştiinţifice. Discursul critic de tip argumentativ, 
demonstrativ, analitic, comparativ, informativ, etc. operează cu o 
terminologie specializată, are rigoarea oricărui text ştiinţific, dar poate avea 
ca premise aserțiuni, judecăţi de valoare, puncte de vedere subiective. De 
asemenea, discursul este personalizat („Criticul postmodern nu mai vrea să 
stea în afara discursului său. Refuză să mai folosească persoana a III-a 
singular sau persoana întâi plural. Scrie cu precădere la persoana întâi 
singular” — Eugen Simion, Sfidarea retoricii), valorificând resursele 
expresive ale limbajului (sensuri denotative şi conotative ale cuvintelor, 
figuri de stil, procedee retorice, variație stilistică etc.). 

v În cazul textelor cu caracter tehnic (cartea tehnică a unor aparate, maşini, 
utilaje etc., prospecte ale unor medicamente, produse alimentare, substanțe 
chimice etc.), funcția informativă este asociată unei funcţii pragmatice / 
utilitare, iar textul propriu-zis este deseori însoţit de scheme funcționale. 


III. STILUL PUBLICISTIC / JURNALISTIC 
e Stilul publicistic este conex mass-mediei, îndeplinind, în principal, funcția 


informativă şi funcția persuasivă. Alte funcţii care pot fi activate sunt cea 
educativă (în măsura în care textele specifice dezvoltă orizontul cognitiv, 
creează sau modifică atitudini, concepţii, deprinderi, comportamente civice, 
sociale sau individuale pozitive), funcţia pragmatică, de divertisment etc. 
Principalul scop al comunicării este mediatizarea unor informaţii diverse din 
sfera evenimentelor sociale, politice, economice, culturale, ştiinţifice, sportive 
sau mondene. În acelaşi timp, se urmăreşte crearea unor curente de opinie, 
influențarea lectorilor. 


e Compuneri scrise specifice sunt: articolul de presă (editorial, reportaj, cronică, 

foileton, comentariu, recenzie etc.), interviul publicistic, ştirea, comunicatul, 
sondajul, anunţul, reclama etc. 


e Forme specifice audiovizualului: talk-show-ul, masa rotundă, dezbaterea, 
convorbirea, interviul, grupajul de ştiri, reportajul, cronica, relatarea, anunţul, 
reclama etc. 

e CARACTERISTICI: 

v Majoritatea textelor respectă cele cinci calităţi generale ale stilului şi, 
implicit, normele limbii literare (abaterile sunt intenţionate, având rol 
expresiv), dintre calitățile particulare, sunt bine reprezentate concizia, 
cursivitatea, accesibilitatea şi expresivitatea. 

v Nu prezintă particularităţi stilistice distinctive, având caracter eterogen; 
apelează la forme discursive specifice altor stiluri funcționale şi la o mare 
varietate a registrelor stilistice, în acord cu tipul de text şi cu tema acestuia, 
cu scopurile comunicării şi cu intenţiile emițătorului. 

Y Componenta subiectivă a discursului este explicită (când atitudinea, 
opţiunile, preferinţele emiţătorului sunt exprimate direct) sau implicită, 
disimulată sub aparenţa discursului obiectiv (grupajul de ştiri, de exemplu, 
are aparență obiectivă, dar selecţia anumitor ştiri, modul de prezentare, 
imaginile ilustrative presupun opţiuni subiective). 

Y Componenta persuasivă se realizează prin titluri incitante (sintagme 
nominale sau enunțuri propoziționale), menite să capteze atenția, să 
sintetizeze informaţia / ideea, prin incipituri şocante (termen specializat: 
lead), prin mijloace extralingvistice sugestive (imagini, caricaturi, scheme, 
tabele etc.). 

v Nivelul lexical se caracterizează prin bogăţie şi diversitate lingvistică, prin 
utilizarea variantelor lexicale literare, prin sinonimie (lexicală, sintactică şi 
stilistică), prin omonimia valorificată în „jocuri” lingvistice; sunt frecvente 
formulări stereotipe specifice culturii media. 

{v Nivelul sintactic este marcat subiectiv prin construcţii retorice (interogaţii şi 
exclamaţii retorice, gradații, enumerări, recurenţă, simetrie sintactică etc.), 
prin topică afectivă (inversiuni, dislocări, inserții, digresiuni, formulări 
eliptice etc.). 

v Nivelul morfologic este caracterizat prin diversitate, fără a avea mărci 
distinctive În stilul publicistic, se regăsesc multe elemente ale stilului 
beletristic, structuri şi construcții inedite, figuri de stil frapante, formule 
retorice, cuvinte şi sintagme simbol (titluri, maxime, citate, parafraze). 

v Nivelul stilistic evidenţiază o mare libertate în selectarea mijloacelor 
expresive, a registrelor stilistice. În stilul publicistic, se regăsesc multe 
elemente ale stilului beletristic, structuri şi construcții inedite, figuri de stil 
frapante, formule retorice, cuvinte şi sintagme simbol (titluri, maxime, citate, 
parafraze). 

e Aspecte particulare: 

Y O subcategorie cu mărci distinctive este alcătuită din textele publicitare, în 
care predomină funcția persuasivă activată prin strategii textuale şi 
extratextuale (publicitatea iconotextuală alătură discursului, imagini; în 

reclamele din sfera audiovizualului se adaugă şi sunetul) menite să capteze 
atenţia, să convingă potenţialii cumpărători / beneficiari ai serviciilor. 

v Formele specifice — destinate presei publicitare, grupajului de reclame, 
emisiunilor de teleshopping, afişajului stradal sau de incintă etc. — se 
încadrează în trei categorii de discurs: textul de prezentare (prezentarea unei 
cărți, a unui spectacol sau film, a unei expoziţii etc.), anunţurile publicitare 
(fixe / poster, audiovizuale sau anunţuri online) şi sloganul publicitar 
(reclama tipărită, spotul radio, clipul video etc.). 

v Caracteristici ale textelor publicitare: elementele informative combinate cu 
cele afective, atitudine marcată subiectiv, concizie şi expresivitate maximă 
pentru a capta interesul, paletă lexicală cu accent pe termenii de culoare 
(neologisme, cultisme, regionalisme, argotisme, termeni populari sau 
termeni literar-artistici)etc. 

V Strategii de persuadare utilizate frecvent în textele publicitare: 


m plasarea protagoniştilor comunicării în enunţ (noi, eu — ofertantul, 
producătorul / tu, voi — receptorul, utilizatorul potenţial al produsului / al 
serviciului); 


E situarea unei informaţii de mare impact în secvenţa-incipit; 

m prezența structurilor argumentative: argumente pragmatice, ilustrative 
(rezultate statistice, clasificări, enumerarea efectelor pozitive, analogii, 
exemplificări, imagini iconice ale transformărilor / efectelor etc.), 
argumente ale autorităţii (opinii ale experţilor, relatări ale unor celebrități 
ale momentului ş.a.); 

= utilizarea unor modalităţi descriptive de reliefare a punctelor forte ale 
produsului promovat / ale serviciului ofertat; 

m crearea unui scenariu narativ schematic: „Textul publicitar pune în scenă o 
organizare narativă în care destinatarul este actantul căruia îi lipseşte ceva 
şi, conştient fiind de aceasta, este determinat să devină Agentul unei 
Căutări (satisfacerea, eliminarea Lipsei) al cărei Obiect de valoare este 
reprezentat de produsul reclamei” (Patrick Charaudeau, Limbaj şi discurs. 
Elemente de semiolingvistică); 

= apelul la intertextualitate: citarea (discursul raportat) sau parafrazarea 
(discurs aluziv) unor texte literare binecunoscute, a unor titluri celebre 
(cărţi, filme, teatru, muzică, pictură etc.), a unor expresii la modă, a unor 
aforisme, proverbe etc. 

= valorificarea celor mai diverse resurse de semnificare ale cuvintelor şi a 
relaţiilor semantice dintre acestea (denotația şi conotaţia, polisemia, 
omonimia, paronimia, antonimia); 

= exploatarea valenţelor expresive ale limbajului (figuri de stil, procedee 
retorice, jocuri de cuvinte etc.). 

Y Textul de prezentare a unei cărţi (Cuvânt-inainte, Prefaţă, Argument al 
autorului, Postfaţă, cronica de carte) este, de cele mai multe ori, un text de 
graniţă care îmbină dezideratele textului publicitar (strategii persuasive, 


accesibilitate etc.) cu elemente specifice unui studiu critic (judecăţi de valoare, 
limbaj specific paratextului, utilizarea unor termeni specializaţi etc... 


IV. STILUL COLOCVIAL / FAMILIAR 

e Stilul colocvial îndeplineşte funcția de comunicare în circumstanțele vieții 
cotidiene, în sfera relațiilor particulare. Scopurile actului de comunicare sunt 
multiple: informativ, persuasiv, educativ, pragmatic, ludic, relaţionare socială, 
delectare, manifestare a unor trăiri afective etc. 

e Funcţiile comunicării mai accentuate în actul vorbirii şi al scrierii colocviale sunt 
funcţia informativă (orientată spre referentul real sau spre irealitatea visului, a 
reprezentării anticipative etc.), cea emotivă (focalizată asupra emițătorului) şi 
cea conativă (centrată pe receptorul mesajului); celelalte funcţii se activează în 
mai mică măsură. 

e Compunerile scrise în stilul colocvial sunt de tip epistolar (corespondenţa 
particulară: scrisoarea familială / amicală, cartea poştală, telegrama, invitația, 
felicitarea, biletul) sau memorialistic (amintirile, memoriile), de tip reflexiv 
(jurnalul, notiţa) ori gnomic (cugetări). 

e În sfera comunicării orale, stilul colocvial se foloseşte în conversaţia 
particulară, uzuală — dialog / monolog cotidian: relatarea orală, povestirea / 
descrierea orală, conversaţie telefonică, dezbateri spontane, urări, felicitări, 
toasturi, anecdote etc. 

e CARACTERISTICI: 

vV Este puternic individualizat, având o componentă afectivă accentuată; actul 
de comunicare cotidiană reliefează gradul de instrucție, cultura, mediul 
socioprofesional, trăsături ale personalității locutorilor etc. 

v Discursul are caracter spontan, neelaborat, structuri libere, caracteristici ale 
oralităţii, lexic variat, natural, nepretenţios, ticuri verbale, mărci ale 
subiectivităţii, ale implicării afective 

v Ilustrarea calităţilor generale ale stilului se realizează în grad diferit, în 
funcție de factorii situaţiei de comunicare (tip de conversaţie / text, temă, 


Calitățile particulare cele mai bine reprezentate sunt accesibilitatea, 
oralitatea, naturaleţea şi expresivitatea. 

v Raportarea la normele limbii literare este mai liberă, abaterile fiind mai 
frecvente decât în cazul celorlalte stiluri funcționale. 

v Nivelul fonetic este caracterizat prin fenomene lingvistice generate de 
oralitate, de pronunțări populare sau regionale: modificarea unor sunete 
(regionalisme fonetice: băiet [băiat], ierea [era] etc.), permutarea (etimologii 
populare:  renumeraţie  |remuneraţie]; inversiune simplă: scluptură), 
adăugarea (epenteza: ierea [era], hărăni [hrăni] etc.), ori suprimarea unor 
sunete (articolul hotărât, masculin singular, se elidează frecvent). 

v Nivelul lexical dezvoltă preponderent sensurile denotative; este marcat de 
particularităţi socioprofesionale (elemente de jargon / de argou), locale 
(regionalisme, termeni din limbajul popular, sau din cel colocvial citadin) şi 

individuale (limbaj original versus clişee lingvistice, neologisme versus 
termeni populari, regionali etc.). 

Nivelul sintactic al conversaţiei uzuale se caracterizează prin topică 
afectivă, prin frecvența enunţurilor asertive, exclamative, interogative ori 
imperative, prin enunţuri nominale (inclusiv formulele de adresare şi de 
salut), prin formulări eliptice etc.; compunerile scrise în stilul colocvial au o 
sintaxă mai elaborată, iar în cazul textelor epistolare, se actualizează şi 
structuri sintactice formalizate, convenționale. 

Nivelul morfologic reliefează ocurenţa mare a persoanei I şi a Il-a (la verb, 
pronume, adjective pronominale), a substantivelor (care desemnează, 
frecvent, referentul real al discursului), a interjecțiilor etc. 

Nivelul stilistic este structurat de spontaneitatea comunicării, de implicarea 
afectivă şi de competențele lingvistice ale emițătorului (forme scrise) / ale 
interlocutorilor (discursul oral), se remarcă libertatea absolută în selectarea 
mijloacelor expresive (mai frecvent utilizate sunt figurile semantice şi cele 
de construcţie); la nivelul registrului stilistic, particularitățile de limbaj pot 
ilustra registrul familiar sau solemn, registrul neutru, ironic, ludic, umoristic, 
gnomic, argotic etc. 


e Aspecte particulare: 


v Jurnalul literar şi memoriile sunt scrieri de graniță, texte nonficţionale în 


care stilul colocvial, confesiv se converteşte mai mult sau mai puțin în cel 
beletristic. 


V. STILUL ARTISTIC / BELETRISTIC 
e Cel mai complex dintre stilurile funcționale, stilul beletristic, are ca domeniu de 


manifestare sfera esteticului, realizând o formă specială de comunicare — 
comunicarea artistică, definită prin funcția poetică (numită şi estetică, stilistică, 
lirică), prin dubla finalitate (cunoaştere artistică şi delectare estetică), prin 
convențţionalitate (ficționalitate şi literaritate a discursului). 


e Textul literar este permisiv în raport cu toate celelalte stiluri funcționale (cele 


mai diverse tipuri de discurs şi de limbaje specializate sunt „absorbite” în 
scriitura operei literare) şi cu normele limbii literare (abaterile au rol expresiv). 


e Comunicările specifice sunt serise sau orale (folclorul literar, spectacolul teatral 


— formă sincretică a comunicării artistice), diferenţiate, prin tradiţie, după genuri 
şi specii literare. 


e CARACTERISTICI: 

Y Discursul literar este construit pe o pluralitate de convenţii estetice: referent 


ficțional, instanţe ficționale ale comunicării artistice (autor abstract, narator / 
eul narator, eul liric, tu-ul liric, personaje, naratar, lector abstract), limbaj 
degrevat de funcțiile practice, învestit cu valori estetice, recursul „la imagini 
ca procedeu de comunicare” (Ion Coteanu, Stilistica funcțională a limbii 
române). 


y 


y 


Textul artistic are forță de sugestie şi expresivitate, se adresează imaginației 
şi sensibilităţii: „Noi citim opera în forma ei lingvistică, dar realitatea ei este 
translingvistică” (Adrian Marino, Structura operei literare). 

Stilul literaturii culte este caracterizat prin originalitate, prin mărci ale 
personalităţii şi opțiunilor estetice ale fiecărui scriitor, chiar şi în cazul 
scriiturii pe care Roland Barthes o numeşte „de grad zero” (Gradul zero al 
scriiturii desemnează stilul neutru / nonstilul). În raport cu normele limbii 
literare, discursul artistic îşi arogă o mare libertate, abaterile fiind 
transformate într-o sursă de expresivitate (stilul artistic este conceput ca o 
formă de abatere de la normele comunicării uzuale de către Paul Valery, Leo 
Spitzer, Charles Bruneau, Jan Mukatovsky etc.). 

Valorifică resursele expresive ale limbajului pe toate nivelurile de producere 
a semnificației (elemente grafice şi fonetice, lexicul, morfologia şi sintaxa), 
generând mesaje polivalente. 

Stratul sonor constituie o dimensiune esențială mai ales în creaţiile lirice, în 
care imaginile auditive, figurile de sunet, metrica versului, ritmul lor şi rima 
creează eufonia. Fonetismele regionale, populare, arhaice sau cele marcate 
de oralitate au diverse funcționalități expresive în contextul stilistic. 

Nivelul lexical are ca semn distinctiv actul producerii semnificației, care se 
bazează pe „sinonimie zero” (unui semnificat i se asociază un anumit 
semnificant pentru construirea unei anumite semnificaţii minimale: aramă / 
cupru, de exemplu, nu sunt substituibile în contextul stilistic eminescian 
codri de aramă), „polisemie maximă” (semnificaţia fiecărui semn lingvistic 
este un fascicol de sensuri şi nuanțe semantice) şi pe „caracterul deschis al 
semnificației” — producerea sensurilor este determinată şi de participarea 
activă a lectorilor — (apud Dumitru Irimia, op. cit.); limbajul artistic 
valorifică toate sferele vocabularului, toate variantele spaţio-temporale sau 
socioprofesionale (arhaisme, regionalisme, argou, jargon, neologisme etc.), 
selectând mai ales termeni polisemantici care creează ambiguitatea, 
dezvoltând sensuri conotative, lărgind nemăsurat „câmpul de dor al 
cuvintelor” (Constantin Noica). 

Nivelul sintactic se constituie ca un „spaţiu intern al limbajului” (Gerard 
Genette, Figuri) cu mare putere de semnificare a textului liric în primul rând. 
Sintaxa poetică reliefează cuvintele-cheie prin structuri topice neobişnuite în 
limbajul comun, prin inversiuni, inserții sau dislocări, prin elipse ori 
„împletiri” inedite de propoziţii. Sintaxa textului narativ îşi construieşte 
trăsăturile distinctive pe spaţii mai ample, cea mai mare relevanţă având-o 
incipitul, finalul şi secvențele textuale care diferențiază planul sintactic al 
naratorului de cel al personajelor (construcţii sintactice specifice stilului 
direct / indirect / indirect liber, de pildă). 

Nivelul morfologic este eterogen, nefiind marcat de elemente de 
specificitate evidente. Categoriile gramaticale şi formele flexionare induc 
sensuri gramaticale oarecum relevante în raport cu genurile şi cu speciile 
literare (temporalitatea verbală sau adverbială, categoria persoanelor, 


25 


distribuţia modurilor etc. sunt relevante în genul epic şi dramatic, de 
exemplu, în timp ce formele flexionare ale grupului nominal au o relevanță 
mai mare în sfera liricului etc.). Frecvența anumitor părți de vorbire este 
variabilă, determinată de rațiuni artistice diverse (stilul individual al 
scriitorului, opțiuni estetice, raportul inovaţie-tradiţie, gen, specie, temă etc.), 
iar distribuţia acestora este simptomatică numai în contextul stilistic al 
fiecărei opere literare. 

v Nivelul stilistic este cel mai puternic dintre straturile de convertire a 
comunicării verbale în comunicare artistică, extinzându-şi efectele pe toate 
celelalte paliere ale textului literar. Figurile de stil sunt cele mai importante 
mijloace de expresie, dar finalităţile estetice sunt realizate şi prin procedee 
artistice de construcţie şi de semnificare, prin elemente ale viziunii artistice. 


e Stilurile funcţionale ale limbii literare moderne — stilul ştiinţific, stilul juridic- 

administrativ, stilul publicistic, cel colocvial (limbajele populare urban şi rural) 
şi cel beletristic — înlocuiesc mai vechea paradigmă a variantelor stilistic- 
funcţionale (configurată în funcţie de criteriul istoric şi cel sociocultural, de 
criteriul autorităţii, de cel statistic, al frecvenţei etc.) care cuprindea şi stilul 
oratoric (religios şi laic), stilul didactic, stilul epistolar sau cel gnomic. 


II. OPERA LITERARĂ. 
ELEMENTE DE STRUCTURARE 
A TEXTULUI ARTISTIC 


1. OPERA LITERARĂ ȘI COMUNICAREA ARTISTICĂ 


e Definită ca sumă de creaţii lingvistice structurate pe principii estetice, literatura 
este „un domeniu al expresiei personale, al dimensiunii reflexive a limbajului, al 
ficţiunii”, este o artă a cuvântului care „înseamnă selecţie a materialului, 
utilizarea celor mai îndreptăţite procedee, compoziţie, stil” (Gheorghe Crăciun). 

e Actualizarea cuvintelor în discursul artistic determină învestirea lor cu atributul 
literarităţii, pe care Gerard Genette o defineşte “...ca ordine întemeiată pe 
ambiguitatea semnelor, pe spaţiul îngust, dar vertiginos, care se deschide între 
două cuvinte cu acelaşi sens, între două sensuri ale aceluiaşi cuvânt: între două 
limbajuri ale aceluiaşi limbaj.” Se naşte astfel limbajul artistic, „mijlocul prin 
care oamenilor li se vorbeşte despre lucruri pe care ei le cunosc, dar nu au 
cuvinte să le numească” (Robert Frost). 

e Raportul dintre cuvântul artistic (semnificant) şi referentul real desemnat în 
limbajul comun („limbajul instrumental” — Gh. Crăciun) se modifică: „Prin 
acțiunea creativității estetice cuvântul nu mai descrie lumea extraverbală, ci 
întemeiază o lume semantică” (D. Irimia), dezvoltând sensuri nebănuite, care nu 
sunt circumscrise nucleului denotativ. „Orice cuvânt poate fi forțat să însemne 
ceva ce nu conţine în semnificația sa potenţială, altfel spus, se poate modifica 
sensul de bază al cuvântului” (B. Tomaşevski). 

e Această „lume semantică” amplifică funcția de reprezentare obiectuală sau 
noţională a cuvintelor în spațiul mai amplu al textului artistic, al operei literare. 

e Categorie specifică literaturii (populare sau culte), opera literară este o 
creaţie artistică organizată ca structură textuală complexă, în care sistemul de 
semne — organizat în straturi multiple de semnificare — instituie un univers 
ficțional. Sintagma opera literară denumeşte şi totalitatea creațiilor artistice ale 
unui scriitor. 

e Configurarea operei literare: 


Opera literară PARATEXTUL: 


ansamblul mărcilor 
METATEXTUL: ll pl 
ansamblul ar DC || matică ce însoțesc 
elementelor Aiad ERA | textul propriu-zis: 
oii bal | i Ji titlu, subtitlu, 
i pa dedicație, 


solidare cu textul: "II : i] motto, prefață 
așezare în pagină, U 2 2 A f| postfață, note © 

pauze | AAC | dă 
tipografice, 


semne grafice, A 
imagini W y T E TEXTUL PROPRIU-ZIS 


e Caracteristici ale operei literare: 


O Este determinată de două serii de factori: 
a. Factori intrinseci: 
e textul, învestit cu funcţie poetică (R. Jakobson) / funcţie stilistică 
(M. Riffaterre); 
e modalitățile de organizare a discursului fictional; 
e structurile specifice de producere a sensului / a ideii. 
b. Factori extrinseci: 
e referentul, contextul care l-a generat — cultural, istoric, social etc.; 
e modelul estetic, codul de lectură și de interpretare; 
e trăirea estetică a receptorului. 


>dmyvO 


O Se definește pe două coordonate / planuri solidare: 
e formă (planul expresiei, al discursului artistic: „lumea verbală” — 
R. Jakobson) 
e conținut (planul semnificaţiilor, „lumea semantică” — 
R. Jakobson) 

„Opera se concretizează într-o desfășurare verbală, dar ea trăiește 
doar prin realizări mentale și emotive. [...] Fiecare operă este o 
operă deschisă, permițând mai multe interpretări, variabile și 
acestea în funcţie de distanţa în timp sau de perspectiva lecturii.” 
(Gheorghe Crăciun) 


L 
| 
T 
E 
R 
A 
R 
Ă 


© Este structurată pe mai multe paliere: 
e fonetic + morfosintactic e stilistic e tematic 
e grafic e lexico-semantic e imagistic e compozițional 

e Comunicarea artistică este o formă specifică de transmitere a 
mesajului artistic de la creator la receptor prin intermediul operei de artă. („În 
lectura celui mai simplu episod dintr-un roman sunt mereu implicate trei 
persoane: autorul, lectorul, eroul.” — Michel Butor). 

e Instanţele comunicării artistice sunt organizate în două serii, una 
extratextuală şi una intratextuală: 


Tipul Instanţe extratextuale: concrete/abstracte 
comunicării emitent receptor 
AUTOR AUTOR CITITOR CITITOR 
CONCRET | ABSTRACT CONCRET | ABSTRACT 
- creatorul - creatorul ima- | - persoana - instanţă 
Instanţele | realal operei, | ginarului artistic, | reală cu o narativă pe care 
comunicării | „eul cu o viziune identitate autorul abstract 
narative | empiric“; originală despre | socioculturală | o are în vedere 
- personalitate | lume şi om; precisă; când îşi creează 
cu o biografie | - îşi construieşte | - lectorul real | opera; 
cunoscută, cu | universul al operei, - destinatarul 
anumite ficțional pe baza | receptor al spre care îşi 
trăsături unor idei şi universului orientează 
psihofizice. reprezentări artistic scriitorul ideile, 
filosofice, a unor | (M. Corti: mesajul; 
Instanţele principii estetice | „destinatar - lectorul 
comunicării (W. Booth: extern“). virtual, privit ca 
lirice „autor funcţie, nu ca 
implicit“). persoană. 
„principiul dublei enunţări“ (Anne Ubersfeld) 
În opera dramatică, formă „Principiul dublei  enunțări“, 
sincretică de artă, seria specific operei teatrale deter- 
emitenţilor se multiplică: mină şi o dublă receptare: 
Instanţele | autorului dramatic (concret şi - receptorul prim este actorul 
comunicării | abstract) i se adaugă actorul — din scenă spre care este orientat 
dramatice discursul; 


persoana reală care rosteşte 
replicile pe scenă — reunind prin 
interpretarea sa viziunea 
dramaturgului şi pe cea a 
regizorului, la care se adaugă 
modul propriu de a întruchipa 
personajul, de a juca rolul. 


- receptorul final este specta- 
torul din sală: „El este Celălalt 


al actorului, perpetuul său 
alocutor, destinatarul jocului 
său.“ (Anne Ubersfeld) 


29 


Instanţe intratextuale (ficționale) 


NARATOR 

- instanţa narativă 
principală, naratorul 
este proiecția 
autorului în text 

- emițătorul seriei de 
evenimente, „vocea“ 
care narează, subiect 


PERSONAJE 

- instanţe narative 
definitorii pentru 
opera epică 

- actanți ai întâm- 
plărilor narate, 
prezenţe diegetice 
ficționale, definite 


NARATAR 

- instanţă narativă 
aleatorie, proiecția 
cititoru-lui în text 
(tu, voi) 

- receptorul căruia 
i se naratorul 
adresează; 


Instanţele | a/enunțării (Julia ca subiect al - tu-ul receptor 
comunicării | Hristeva). enunțurilor (Julia este o convenţie 
narative Hristeva literară. 
- în narațiunea homodiegetică/ | - naratorul şi naratarul pot fi 
autodiegetică, naratorul este şi | reuniți prin acelaşi indice 
personaj; textual: noi (pronumele poate 
- eul narator este o convenţie | avea şi valoare generică). 
literară. 
EUL LIRIC DESTINATARUL LIRIC 
- instanță convențională - instanță abstractă sau 
Instanţele | abstractă prin care poetul se concretă, textualizată prin 
comunicării | proiectează în text, ca „voce“ a | formule de adresare şi prin 
lirice discursului liric (alter ego); indici ai persoanei a II-a; 
- eul rostitor, în ipostaze - tu-ul referențial invocat de 
diverse. eul liric. 
PERSONAJELE DRAMATICE 
Instanţele | - instanţele comunicării teatrale întruchipate scenic de actori, cu 
comunicării | funcții multiple: 
dramatice | e emițătorii şi receptorii implicați în dialogul dramatic; 


e actanți ai evenimentelor prezentate scenic sau relatate în 


discursul dramatic. 


e Funcţiile 


comunicării 


artistice sunt influențate de finalitatea 


estetică a literaturii şi de procesele receptării şi cunoaşterii artistice. 

1. FUNCŢIA POETICĂ / STILISTICĂ / ESTETICĂ: 
= centrare asupra mesajului/textului, actualizând în mod privilegiat dimensiunea estetică a limbii 


= în comunicarea artistică, acționează nu numai la nivelul expresiei (ca în cazul comunicării 
nonartistice), ci şi la nivel semantic, instituind limbajul poetic ca sistem autonom de semne. 


2. FUNCȚIA EMOTIVĂ / EXPRESIVĂ / REFLEXIVĂ: 
= este focalizată asupra emițătorului care apare — în opera literară — în două ipostaze 
solidare: 
> eul auctorial: discursul artistic reflectă o „imagine a individualității creatorului” 
(D.Irimia) 
> eul textual: discursul poartă şi mărcile eului narator / eului liric / eului rostitor (în 
teatru). 


3. FUNCȚIA REFERENȚIALĂ / DENOTATIVĂ / COGNITIVĂ: 
acționează prin „suspendarea raportului semantic referent (extraverbal, 
preexistent) — mesaj” (D.Irimia) şi prin instituirea unui referent ficțional; 
obiectul cunoaşterii artistice este „zona ce înglobează acel real care scapă 
investigării raţionale; este esențialul din om, inapt pentru logică” (E.Sabato); 
în raport cu referentul / contextul, discursul are un dublu rol: „de 
reprezentare şi denotare” (E.Coşeriu). 

Funcţiile 
comunicării 


artistice 4. FUNCŢIA METALINGVISTICĂ: 


este orientată spre coduri lingvistice, culturale, estetice — seturi de norme, 
de reguli şi convenţii prin care se instituie coerenţa semantică a textului; 


metaliteratura activează preponderent această funcție: 
intertextualitatea,  autoreferențialitatea, parodierea, mottoul impun 
coduri de lectură şi de interpretare specifice, în relație cu „pre-textul ” şi 
cu „arhitextul” (J.Hristeva); 


artele poetice facilitează decodarea semnificaţiilor, oferind „chei de lectură” 


5. FUNCȚIA CONATIVĂ / PERSUASIVĂ / RETORICĂ: 


= orientează discursul către lectorul care devine prezență textualizată (naratar sau 
ascultător) prin indici ai persoanei a I-a, prin formule de adresare, prin enunțuri 
interogative, exclamative 


= poate fi centrată pe un destinatar ficțional (invocaţia / odă, epistolă etc.) apelat direct în 
text. 


6. FUNCȚIA FATICĂ: 


= vizează canalul de comunicare (creaţiile populare orale) şi controlul contactului dintre instanțe 
ale comunicării artistice (narator-naratar, personaj-personaj; eul liric-instanţa invocată / lector); 


= se activează în secvențele-ramă ale povestirii în cadru sau prin formule mediane din basm. 

e Macrostructura verbală a operei artistice este determinată de funcţia definitorie a 
operei literare: funcția poetică (R. Jakobson)/ funcţia stilistică 
(M. Riffaterre). „Funcţia poetică absolutizează mesajul în el însuşi, structura lui 
verbală primeşte un grad maxim de autonomie” (D. Irimia). 

e Comunicarea artistică presupune o atitudine participativă a lectorului care aplică 
o grilă particulară de receptare şi interpretare (pragmatică, sociologică, 
psihologică,  psihanalitică, mitică, simbolică,  structuralistă,  textualistă, 
comparativistă etc.): „Fenomenul literar nu este numai textul, ci şi cititorul său şi 
ansamblul de reacţii posibile ale cititorului față de text.“ (M. Riffaterre). 

e Codurile de lectură şi de interpretare sunt influențate de: 

> modelele culturale ale epocii („Fiecare epocă vede în operă acele aspecte 
care se potrivesc cosmoviziunii sale” 
afirma Carlos Bausono); 
> competenţa lingvistică şi competența culturală a receptorului. 
> trăirile estetice şi „orizontul de aşteptare” al lectorului; 

e Receptarea operei literare se întemeiază pe două convenții 
acceptate de „participanţii la jocul literaturii” (Paul Cornea): literaritatea şi 
ficționalitatea. 


comunicarea artistes 


er ~ <= 
=> 


OPERA LITERARĂ m 


LITERARITATEA: FICŢIONALITATEA: 
e calitate conferită textului artistic de] |e trăsătură esenţială a textului artistic 
funcţia poetică / stilistică a limbajului care nu desemnează referenţi reali, 
ci îşi creează propriul referent 
imaginat, în raport mimetic sau 
nonmimetic cu universul uman, cu 
lumea fizică. 


e literaritatea reuneşte nivelul expresiei 
şi nivelul semnificaţiilor, generând 


un sistem de semne complex. 


e Cele două caracteristici ale operei artistice — literaritatea şi 
ficţionalitatea — generează „lumi semantice” autonome şi un referent 
ficțional: „Unităţile semantice, propoziţiile şi sistemele de propoziţii se referă la 
obiecte, construiesc realități imaginative, ca, de exemplu, peisaje, interioare, 
personaje, acțiuni sau idei [...] care există numai în cadrul unor structuri 

lingvistice” (Wellek şi Warren, Teoria literaturii). Aceste structuri lingvistice se 
organizează în unităţi compoziționale coezive, înlănțuite după o logică artistică 
internă, oglindind individualitatea şi creativitatea scriitorului, principii şi 
canoane estetice, convenții şi particularităţi ale genurilor şi speciilor. 


2. ELEMENTE DE STRUCTURĂ ȘI DE COMPOZIȚIE ÎN 
TEXTELE NARATIVE 


e Categoriile structurante cele mai generale sunt genurile şi speciile literare, 
reunind serii de opere literare caracterizate prin trăsături comune privind modul de 
raportare a eului creator la realitatea obiectivă a lumii şi la realitatea imaginară a 
operei, modul specific de organizare textuală, caracteristicile formale ale creației 
literare. „Genurile sunt structuri, în sensul unor moduri unitare de construcție 
literară; sunt tipuri de creaţie exprimând atitudinea specifică a eului creator în 
raport cu universul şi cu opera: eul care se contemplă în actul autoexprimării 
defineşte genul liric; eul care se autoreflectă pe durata naraţiunii (subiective sau 
obiective) defineşte genul epic; eul ce se autoreflectă în tensiunile sale interioare 
sau în conflictele exterioare defineşte genul dramatic-tragic; eul ce se autoreflectă 
în atitudinile sale critice, ironice, ridicole, genul dramatic-comic.” (Adrian Marino, 
Dicţionar de idei literare). Ca subcategorii ale genului, speciile sunt caracterizate 
prin particularităţi ale imaginarului artistic şi ale compoziţiei, prin procedee 
specifice de structurare a discursului, prin tipare formale (basmul, poeziile cu 
formă fixă), prin reţele tematice etc. 

e GENUL EPIC (gr. epos, epikos; lat. epicus — cuvânt, spunere, discurs, 
povestire) însumează clase de opere care apelează la narațiune ca mod principal 
de expunere. 

e Conceptul de NARAŢIUNE (fr. narration, lat. narratio înseamnă povestire, 
istorisire, diegeză) desemnează un mod de expunere caracteristic genului epic, 
constând în relatarea, din perspectiva unui (unor) narator(i), a unor întâmplări 
inspirate din realitate sau imaginare la care participă personaje; prin extensie, 
numeşte o creaţie literară care aparţine genului epic / text literar epic. 

e Textul epic, „prezentare mediată a unor evenimente” (E.M. Forster), se 
structurează pe două niveluri: 

1. istoria, fabula, subiectul este stratul evenimentelor povestite, reale (povestire 
factuală) sau ficționale (povestire de ficţiune), „universul povestit” (ceea ce se 
povesteşte) se organizează într-o serie evenimenţială în care întâmplările 
relatate sunt dispuse într-o succesiune temporală (E.M. Forster): 

v în povestirea factuală, se adaugă şi evenimentele denotate, adică universul 
citat; 
v în povestirea de ficțiune, evenimentele sunt o proiecţie mentală, imaginară, 
fără efect 
de denotare a realului („universul citat” e o aserțiune simulată); 

2. istorisire, discurs, enunţare, fabulaţie (modul cum se narează) are în vedere 
discursul prin care se povesteşte, structurile textuale, universul povestirii 
(„discursul narativ” — G. Genette), însumând discursul naratorului şi 
discursul personajelor; 

v este alcătuit din două straturi stilistice: planul naratorului şi planul naraţiunii; 

v în planul naraţiunii, subiectul e organizat pe o schemă compoziţională 

clasică (momentele subiectului: expozițiunea, intriga, desfăşurarea acțiunii, 
punctul culminant, deznodământul). 

è Tipologia naraţiunii are în vedere mai multe criterii: 
= criteriul relației dintre realitatea obiectivă şi realitatea artistică: 

1. povestirea factuală este o narațiune de evenimente reale (proza 
memorialistică); 

2. povestirea de ficţiune — naraţiune de evenimente fictive — transfigurează 
realul sau imaginează „lumi posibile” creând un universul epic ficțional 
(proza scurtă, romanele). 

= criteriul tipului de evenimente narate: 

1. naraţiune de evenimente exterioare („epicul pur”- A. Marino; „roman de 
creaţie”, cum îl numeşte criticul Garabet Ibrăileanu); 

2. naraţiune de evenimente interioare (epicul analitic, proza psihologică, „roman 

de analiză” — G. Ibrăileanu); 

E criteriul privind relaţia dintre narator şi universul naraţiunii: 

1. naraţiunea heterodiegetică (hetero — diferit, diegesis — modul narativ de 
expunere) este discursul epic în care naratorul se situează în afara universului 
povestit (narator extradiegetic): nararea se face la persoana a III-a, planul 
naratorului este diferit de planul narațiunii, naratorul nu se proiectează în 
discurs prin indici textuali, este narator anonim sau narator reprezentabil, 
obiectiv sau subiectiv; perspectiva narativă este omniscientă (focalizare zero) 
sau externă. 

2. narațiunea homodiegetică (homo — la fel) numeşte creaţia epică în care 
naratorul se situează în interiorul universului povestit (narator intradiegetic): 
nararea se face la persoana I, planul naratorului se suprapune planului 
naraţiunii, naratorul se proiectează în discurs prin indici textuali, fiind o 
prezenţă concretă în spaţiul diegetic (personajul narator poate fi protagonist 
sau martor al evenimentelor relatate, poate apărea în ipostaza naratorului 
auctorial ori numai ca mesager care repovesteşte evenimente auzite); 
perspectiva narativă este în acest caz internă şi puternic marcată subiectiv. 

3. naraţiunea supraetajată / polifonică asociază cele două modele diegetice, 
alternând persoana I narativă (discursul personajului narator) cu persoana a II- 
a narativă (discursul naratorului extradiegetic), perspectiva narativă internă şi 
cea externă / omniscientă, viziunea subiectivă alternând cu cea obiectivă. 

e Particularităţile compoziţiei fiecărui text narativ sunt generate de combinarea 
factorilor esențiali ai „situației narative”: persoana narativă, perspectiva din care 
se face nararea şi perspectiva temporală, ordinea narativă şi modalităţile narative 
(apud G. Genette). 

Persoana narativă este un construct specific genului epic, desemnând „o 
transpunere a categoriei gramaticale a persoanei în structura narației” (Dicţionar de 
ştiinţe ale limbii). Persoana gramaticală care predomină în redactarea textului este 
determinată de tipul de narator (lat. Narrator — povestitor) pentru care optează 
scriitorul. 

= Tipologia şi funcţiile naratorului: 


NARATOR EXTRADIEGETIC / 
HETERODIEGETIC 
(nu e marcat prin indici textuali): 
y narator anonim - relatare obiectivă, 
la persoana a lll-a; reprezintă o 
instanță narativă supraindividuală; 


NARATOR INTRADIEGETIC / 
HOMODIEGETIC - proiectat în text ca 
eu narator prin indici ai persoanei |: 
narator auctorial — își asumă explicit 
rolul de autor al textului; 
personaj-narator — își asumă un dublu rol: 


indici textuali: enunţuri la persoana 
a III-a, obiective, neutre din punct de 
vedere afectiv; de obicei, este asociat 
ipostazei de narator obiectiv, al cărui 


eu narator (narator autodiegetic) și actant 
(prota-gonist); indici textuali: persoana |, 
mărci  lexico-semantice ale implicării 
subiective și afective; 


discurs este impersonal; 

v narator reprezentabil este subiectiv, 
exprimând direct sau indirect aser- 
ţiuni ale autorului; interpretează, 
califică sau comentează evenimentele 
/ personajele dintr-o perspectivă 
personalizată, asumându-și (0) 
atitudine participativă; indici textuali: 
enunțturi la persoana a Ill-a, marcate 
subiectiv și / sau afectiv. 


narator-martor — joacă rolul eului narator 
și rol de observator al lumii narate; indici 
textuali: secvenţe la persoana |, alternând 
cu nararea la pers. a a lll-a, indici textuali ai 
subiectivității; 

narator-mesager - cu rol de transmițător 
al unei întâmplări „auzite”, se proiectează 
în plan secund, ca eu narator; indici 
textuali: predomină persoana a l-a; 
secvențial apar și indici ai persoanei |. 


Narator 
omniscient 
- știe totul despre 

eroii săi 
dezvăluind în 
discursul său 
gânduri, trăiri 
psihoafective 
(povestire 
nonfocalizată) 


NARATORUL 
- principala instanţă în 
- priveşte comunicarea narativă, 
personajul din „Vocea“ care relatează; 
exterior, spune <— emițătorul seriei de i 
mai puțin decât evenimente care alcătuiesc 
știe personajul subiectul operei SPEE 
(tehnica naršrii - instanță intermediară între 
autorul abstract, lumea 
narată și cititorul abstract, 
„ființă de hârtie”, 


Narator 


uniscient 


obiective) 


FUNCŢIILE NARATORULUI 
. funcţia narativă (Doležel: funcţia de reprezentare) constă în relatarea 
evenimentelor; 


. funcţia de regie (Doležel: funcţia de control) are în vedere rolul de dirijare a „intrării 
în scenă” a personajelor şi capacitatea de a cita discursul eroilor în propriul discurs 


(stilul indirect, semnalat prin verbe dicendi / sentendi — a zice, a spune; a suspina, a 
striga etc.) 

. funcţia de interpretare (nu este obligatorie, ca primele două) constă în asumarea 
unui discurs evaluativ şi emotiv care reliefează o perspectivă subiectivă, o implicare 
afectivă. 

II. Perspectiva narativă este un concept prin care se defineşte punctul de 

vedere al naratorului în raport cu universul diegetic, cu personajele care evoluează 

în spaţiul ficţiunii artistice. Modelul narativ tradiţional avea ca prezență dominantă 
naratorul omniscient (de la Ciocoii vechi şi noi de Nicolae Filimon, la Jon al lui 

Rebreanu, de exemplu), în timp ce proza modernă optează pentru viziune internă a 

unui personaj narator (Ştefan Gheorghidiu, eroul lui Camil Petrescu, de pildă), ori 

pentru focalizarea multiplă, asociind punctele de vedere ale mai multor instanţe 
narative (narator şi personaje — Pădurea spânzuraților de Liviu Rebreanu, Enigma 

Otiliei de George Călinescu, Moromeţii de Marin Preda etc. — sau numai personaje, 

ca în Patul lui Procust de Camil Petrescu). Caracteristicile fiecărui tip de 

perspectivă narativă (numită şi viziune narativă sau focalizare — G. Genette) sunt: 

O perspectivă omniscientă (focalizare zero / povestire nonfocalizată): 

- naratorul este omniscient (ştie totul despre personajele sale — informaţii 
biografice, reflecţii interioare, trăiri psihoafective etc.); el descrie, interpretează, 
motivează trăirile cognitive şi afective / stările de conştiinţă ale personajelor sale 

- informaţiile date de către narator depăşesc informaţiile deţinute de fiecare 
personaj în parte; 

- se relatează evenimente exterioare şi interioare, utilizându-se tehnici analitice 
indirecte (observaţia şi analiza psihologică, retrospecţia etc.); 

- destinele eroilor sunt dirijate riguros de către naratorul-demiurg (proza realistă de 
observaţie socială şi de problematică morală). 

© perspectivă internă („din interior” / focalizare internă): 

- naratorul adoptă punctul de vedere al unui personaj-narator sau personaj 
focalizator („naraţie cu punct de vedere care prezintă o omniscienţă selectivă” — 
G. Genette); 

- realitatea este percepută şi interpretată subiectiv, din punctul de vedere al 
personajului (ce vede, ce aude, ce gândeşte eroul — perspectiva „avec”); 

- se relatează „evenimente” interioare, utilizându-se tehnici analitice directe 
(autoscopie / introspecţia, monolog interior / confesiune sunt frecvente în proza 
de analiză psihologică). 

© perspectiva externă („din exterior” / focalizare externă): 

- naratorul se situează în perspectiva de observator imparţial, obiectiv al 

evenimentelor; 

- naratorul „ştie” mai puţin decât personajele, surprinzându-i doar comportamentul; 

- sunt narate evenimente exterioare, se notează, uneori, reacțiile manifeste ale 
trăirilor psihoafective, utilizându-se tehnici analitice indirecte (observaţie 
comportamentală); 

- naratorul nu îşi asumă judecăţi de valoare / opinii; 

- uneori se textualizează ipostaza uniscientă a naratorului printr-un „joc al 
aproximărilor”, prin  supoziţii / ipoteze (proza modernă, „romanul 
comportamentist”). 

2 pluriperspectivism / focalizare multiplă (variabilă / difuză): 

- multiplicarea perspectivelor este generată de proliferarea „vocilor” narative / a 

eurilor-narator,; 

- trecerea de la un tip de focalizare la altul produce o ruptură de perspectivă 
(externă—internă) sau o ambiguizare prin transferul de perspectivă (punctul de 
vedere al naratorului este înlocuit de perspectiva unui personaj focalizator, chiar 
dacă discursul nu-şi modifică indicii — discurs rămâne al naratorului, dar punctul 
de vedere este al personajului); 

- se combină, în formule diverse, perspective convergente/ complementare/ 
divergente, rezultanta fiind o perspectivă difuză care relativizează eroii şi lumea 
lor „de hârtie”. 


III. Perspectivele temporale care structurează textul narativ sunt determinate 
de relația instituită între timpul narat (durata ficțională a evenimentelor care 
alcătuiesc trama) şi timpul narării, al istorisirii. Ca element constitutiv specific 
discursului epic, temporalitatea generează trei modele narative principale, din 
combinarea cărora rezultă mai multe formule narative (narațiunea în ramă, 
povestirea în povestire, jurnalul comentat etc.): 

O Narațiunea ulterioară, în care evenimentele sunt relatate din perspectiva 
faptelor petrecute deja, orientează axa temporală spre trecut (momentul narării 
este situat după timpul istorisit); naratorul şi receptorul se situează psihic în 
durata trecută a evenimentelor. Sunt frecvente timpurile verbale trecute 
(imperfect, perfect simplu sau compus, mai-mult-ca-perfectul): Era începutul 
verii. Familia Moromete se întorsese mai devreme de la câmp.(M. Preda, 
Moromeţii.) 

© Narațiunea simultană anulează hotarul dintre timpul narațiunii, timpul narării 
şi timpul lecturării: momentul narării pare simultan cu timpul desfăşurării 
întâmplărilor, iar naratorul pare a istorisi faptele pe măsură ce ele se desfăşoară. 
Prin actul comunicării la prezent, timpul naraţiunii este adus în timpul cititorului. 
Ca timp narativ este predominant prezentul: Dicomesienii revin a doua zi şi 
invadează insula. [...] Caii se sperie de foc şi fug... (Ştefan Bănulescu, Cartea 
milionarului) 

© Narațiunea anterioară este utilizată pe spații mai reduse, fiindcă momentul 
istorisirii anticipează timpul unor evenimente neîntâmplate încă, proiectate 
ipotetic în viitor; prin comunicarea narativă anterioară, timpul narațiunii şi cel al 
receptării se deschid spre o durată potențială, a unor evenimente posibile, axa 
temporală fiind orientată spre viitor; narațiunea de tip „predictiv” există doar ca 
experiment, în mod obişnuit, prozatorii recurgând la secvențe narative de tip 
„profeție” (Tzetan Todorov) inserate în narațiunea anterioară ori simultană. 
Modurile şi timpurile verbale frecvent utilizate sunt: indicativ viitor/ prezumtiv, 
conjunctiv, condiţional cu valoarea viitorului / prezentul oniric (ca viziune): 
După vreo zece metri veţi merge şi mai repede, cuprins de anxietate; nu se 
zăreşte ieşirea. Şi în sfârşit veţi sta pe loc puţin obosit, într-o penumbră 
roşiatică, pătruns de aerul rece care trece de nu-se-ştie-unde-spre-nu-se-ştie- 
unde. Evident, nu se va mai zări nici intrarea“ (Ioan Petru Culianu, Impas). 

@ Narațiunea intercalată combină modelele primare, între secvențele narative 
existând diferenţe de perspectivă temporală; formulele narative generate astfel 

sunt variate (povestiri în sertar, povestirea în povestire, povestiri în ramă, jurnal 
comentat, roman epistolar etc.) 


IV. Ordinea narativă se referă la construcţia naraţiunii, la modelul diegetic în 
care secvențele narative, pauzele descriptive sau explicative, secvențele dialogate 
ori monologurile se înlănțuie, alternează, sunt inserate sau juxtapuse etc. 
Modelele diegetice principale sunt: 

O Narațiunea cronologică este modelul primar al eposului, structurat pe 
principiul cronologic: episoadele / secvențele narative / întâmplările se succed 
linear pe axa temporală, în cronologie directă sau, mai rar, în cronologie 
inversă. La nivelul discursului, modelul este marcat prin prezenţa unor sintagme 
temporale care exprimă semantic ideea de succesiune a evenimentelor în timp: 
A doua zi, Felix...[...] În ziua următoare, Felix...[...] Pe la începutul lunii 
august [...]. Când, pe toamnă, târziu, Felix [...]. În martie, Felix [...]. Pe la 
sfârşitul lui septembrie... (G. Călinescu, Enigma Otiliei). 

© Naraţia sincronă tinde să exprime în episoade narative care se succed acţiuni 
simultane, durate evenimenţiale paralele. Caracterul simultan al întâmplărilor 
este semnalat prin secvenţe lingvistice precum în fot timpul acesta, în acelaşi 
timp / moment... etc.: S-a rupt din locul său de sus, /Pierind mai multe zile. // În 
vremea asta Cătălin (M. Eminescu, Luceafărul). 

© Naraţiuni paralele / contrapunctice sunt frecvente în proza romantică şi în cea 
modernistă, fiind caracterizate prin alternanţa unor secvenţe / episoade din 
planuri narative diferite (alternanţa real / ireal, de exemplu, în proza fantastică); 
alte modele diegetice alternează două paliere temporale (timp real, obiectiv / 
durată interioară, subiectivă). La nivelul discursului este frecventă absența 
conectorilor; se utilizează timpuri verbale diferite (eventual, contrastive: prezent 
/ perfect compus, de exemplu). 

@ Narațiunea discontinuă reprezintă un tipar narativ modern, sugerând lipsa de 
sens, de coerență a lumii sau „dez-ordinea” memoriei involuntare, prin 
suspendarea deliberată a ordinii temporale. Episoadele narative actualizează, 
aleatoriu, momente care nu se succed cronologic sau se realizează prin acronii! 
de tipul analepsei” (amânare, relatare ulterioară a unui eveniment-cauză / 
eveniment anterior), al prolepsei (anticipări), prin elipse temporale 
(suprimarea unor durate intermediare între evenimente), ori prin 


fragmentarismul discursului. 


V. Modalităţile / modurile narative constituie un element fundamental al 
structurii epice, vizând organizarea informaţiei narative ca discurs: principii şi 
tehnici narative, procedee de organizare a incipitului şi a finalului, a episoadelor 
narative (naraţie prin relatare), a secvenţelor dialogate sau monologate (naraţie 


1 acronie — „formă de discordanță temporală între secvenţa evenimentelor (reale sau 


fictive) povestite şi ordinea includerii lor în text” (Dicţionar de ştiinţe ale limbii). 
12 Analepsă: naraţia retrospectivă este un tipar narativ frecvent în povestire sau în romanul 
psihologic, structurat pe principiul memoriei involuntare. 

prin reprezentare), a secvenţelor rezumative ori a pauzelor descriptive, ritmul 
narativ etc. Modalităţile narative includ şi vocile narative, construcția 
personajelor, modul de redare a discursului eroilor (stil direct, indirect, indirect 
liber), registre stilistice etc. 

O Principiile compoziționale organizează macrostructurile textului, conferindu-i 
coeziune, coerență, logică artistică, în timp ce tehnicile narative sunt proceduri 
de organizare textuală la nivelul unităților compoziționale. Astfel, ca în romanul 
Ion, al lui Liviu Rebreanu, principiul cronologic se materializează prin tehnica 
înlănţuirii (modalitate narativă de a construi subiectul prin succesiunea lineară a 
episoadelor ordonate cronologic) şi prin tehnica alternanţei (modalitate narativă 
de a relata acţiuni / evenimente care se petrec simultan, în planuri diferite în 
secvenţe alăturate pe axa temporală). În proza clasică acest principiu se asociază 
frecvent cu principiul simetriei şi cu cel al circularităţii (analogia planurilor / 
a episoadelor narative; recurenţa motivului / temei / secvenței din incipit în 
finalul textului generează modelul operei închise, echivalate de Rebreanu cu un 
„corp sferoid”). Principiul modern al memoriei afective (aplicat de Camil 
Petrescu în romanul Ultima noapte de dragoste, întâia noapte de război) devine 
operant prin tehnica inserţiei şi tehnica flashbackului (modalităţi narative prin 
care este suspendat «prezentul» naraţiunii principale spre a intercala o narațiune 
secundară / o întâmplare rememorată). Modem este şi principiul 
paralelismului epic concretizat prin alternanță, prin tehnica simetriei narative 
(analogia unor episoade / secvenţe) sau prin tehnica numită a contrapunctului 
(episoade / secvenţe / motive contrastive, în simetrie inversă), precum şi 
principiul discontinuităţii narative care dă aparența dezorganizării deliberate 
a textului alcătuit prin tehnica decupajului sau prin cea a colajului (constând în 
fragmentarismul discursului, în juxtapunerea unor secvenţe textuale care par a 
nu avea o legătură tematică sau logică). 

© Incipitul şi finalul (desinitul) sunt „puncte strategice” în textul literar, având 
rolul de a media între lumea reală şi universul ficțional. Incipitul clasic (de tip 
descriptiv, rezumativ sau enunţiativ) formulează enunţuri de orientare (repere 
spaţio-temporale, instanţele narative, situaţia iniţială etc.) care produc „efectul 
de real”, atenuând pragul dintre realitate şi ficţiune. Incipitul modern fixează, 
frecvent, un „protocol de lectură” prin semnale metatextuale care explică actul 
producerii textului. El poate fi de tipul punerii în abis (formalizează discursul 
narativ), de tipul „prefeței pragmatice” (se negociază convenţia narațiunii, 
oferind cititorului un cod / coduri de lectură), de tipul ex abrupto (se prezintă 
elemente textuale ca şi când ar fi deja cunoscute lectorului), de tipul decupajului 
(o formulare axiomatică, un fragment de discurs inserat, un „desen” simbolic 
care codifică mesajul textului etc.) sau, combinând mai multe modele, de tipul 
„intrărilor multiple” pentru a supramarca începutul discursului narativ. 
Finalurile textelor literare reliefează o diversitate compoziţională şi simbolică 


A 
1 


'5 Incipit — secvenţă textuală prin care lectorul este introdus în universul ficţiunii; are 
dimensiuni variabile: de la primul enunţ, la primul alineat sau la primul grupaj de 
alineate care aduce o informaţie nouă (rema discursului). 

tot atât de accentuată ca şi incipiturile. Relaţia dintre cele două secvenţe 
compoziționale este determinată de linearitatea tradiţională a discursului 
narativ (modelul închiderii formale cu rol rezumativ sau concluziv, al închiderii 
circulare — cu reluarea femei sau remei din incipit —, modelul finalului 
descriptiv, ori modelul încheierii conceptuale, cu caracter gnomic sau 
moralizator) sau de modernitatea acestuia. Strategiile moderne de construire a 
finalului vizează comunicarea artistică, pactul narativ, caracterul fictiv al „lumii 
de cuvinte”, referentul imaginar etc. Tipuri moderne de finaluri sunt: închiderea 
pragmatică (final metadiscursiv cu referire la sfârşitul povestirii sau la un nou 
început), încheierea-dezvăluire (final în poantă care „deturnează” semnificaţiile 
consolidate de-a lungul textului) şi, mai ales, finalul deschis care poate 
suspenda rezolvarea conflictelor, poate ambiguiza situația finală sau o poate 
proiecta ipotetic, într-un viitor incert. 

Episoadele narative se definesc ca unități compoziționale esenţiale în 
structurarea diegezei; ele asigură progresia tematică a discursului, progresia 
conflictului / conflictelor şi dezvoltarea subiectului. Concentrând substanța 
epică a textului într-o suită de acțiuni / de evenimente care se constituie ca o 
unitate narativă, episodul este caracterizat prin coerență tematică şi coeziune 
formală. Acţiunile episodice au un relief stilistic evident în țesătura narativă, 
constituind spații de mare densitate a semnificațiilor (episodul uciderii celor 47 
de boieri în Alexandru Lăpuşneanul de C. Negruzzi, episodul sărutării 
pământului în Jon, episodul permisiei la Câmpulung [capitolul Ultima noapte de 
dragoste], al bătăliei de la Săsăuş [capitolul Ne-a acoperit pământul lui 
Dumnezeu] în primul roman al lui Camil Petrescu etc.). 

Secvența este cea mai mică unitate compoziţională în arhitectura operei, reunind 
enunțuri cu aceleaşi caracteristici textuale (narative, descriptive, dialogice, 
argumentative, explicative, asertive, eseistice etc.) care formează o structură 
solidară în ansamblul textual. Varietatea tipurilor de secvenţe este generată de 
caracterul integrator al discursului narativ care îşi subordonează şi descrierea, 
dialogul sau monologul, „absorbindu-le”: În acțiunea romanului tradițional (eu 
aş zice doric), există momente „pline” (fapte), introduse gramatical prin 
perfectul simplu ori perfectul compus, legate între ele prin spaţii „goale” 
(descripții, evocări, portrete, comentariu analitic), introduse prin imperfect. 
Aceasta e schema oricărei naraţiuni clasice. Proust răstoarnă, spectaculos, 
raportul, ceea ce predomină la el fiind „golurile”, devenite centrale şi legate 
prin „plinuri”. (Nicolae Manolescu, Arca lui Noe. Eseu despre romanul 
românesc). „Plinurile” despre care vorbeşte criticul N. Manolescu sunt 
secvențele narative care se organizează într-o rețea, alcătuind episoadele. 
„Golurile” sunt secvenţe descriptive (de tip tablou sau de tip portret), 
comentative, eseistice etc. Întrerupând fluxul epic, încetinind ritmul narativ, 
aceste secvenţe formează pauzele descriptive care au rolul de a pregăti un 
moment-cheie în desfăşurarea epică (tehnica amânării / a suspansului), de a fixa 
repere spaţio-temporale (secvențele expozitive, mai ales), de a schiţa detaliile 
psihofizice ale unui personaj, de a determina o „ruptură de nivel” etc. Ruptura 


de nivel astfel creată este accentuată şi prin schimbarea ritmului narativ. Dacă 
pauzele descriptive suspendă timpul narativ, încetinind ritmul relatării, 
secvențele narative (mai ales cele de tip rezumativ sau de tipul elipsei!) impun 
un tempo narativ alert. Între cele două tipuri de secvenţe se situează secvențele 
dialogate / monologate (narare prin reprezentare) care reprezintă un ritm narativ 
canonic, fiindcă timpul narării coincide cu timpul narat. 

®© Modurile principale de narare sunt: 

v Nararea prin reprezentare este o strategie textuală prin care se impune 
discursul personajelor ce substituie pe spaţii ample discursul naratorului; 
conferă naraţiunii caracter scenic, determinând predominanţa stilului direct. 
Vorbirea directă a personajelor este marcată subiectiv, afectiv şi stilistic prin 
prezența indicilor lexico-gramaticali ai persoanei I şi a I-a, a substantivelor şi 
adjectivelor în cazul vocativ, a verbelor la imperativ, prin mărci afective 
exprimate prin interjecţii sau adverbe exclamative, prin delimitarea sintactică a 
discursului naratorului de vorbirea personajelor (propoziții principale 
independente, având frecvent statut de incidentale), prin utilizarea dialogului şi 
monologului şi a unor registre stilistice variate. Medierea naratorială se 
realizează prin prezenţa verbelor dicendi (a zice, a spune, a răspunde, a întreba, 
a exclama, a replica etc.) şi a unor semne de punctuație specifice: două puncte, 
linie de dialog sau semnele citării (ghilimele): 

— Hm! spuse ea arțăgos şi cu un glas răguşit, însă forte. Eşti flăcău în lege! 
[...] Ascultă, Costache, la cine o să stea ,„ băiatul”? 

— La noi! explică Otilia. (George Călinescu, Enigma Otiliei). 

{v Nararea prin relatare este modalitatea tradițională de istorisire, impunând 
discursul naratorului, în care este inserată şi vorbirea personajelor. 
Transpunerea discursului eroilor în discursul naratorului actualizează stil 
indirect. Mărci textuale ale vorbirii indirecte sunt: indici ai persoanei a III-a 
(persoana I şi a II-a caracteristice stilului direct sunt transferate la persoana a 
III-a), subordonarea enunţurilor din vorbirea transpusă a personajelor, prezenţa 
verbelor dicendi sau a substantivelor nume de acţiuni cu rol de regent al 
subordonatelor, utilizarea conectorilor de subordonare (că, să, dacă, unde, 
când etc.), substituirea imperativului cu verbe la modul conjunctiv, prezența 
interogaţiilor indirecte (care nu sunt marcate grafic prin semnul întrebării) etc.: 
Stănică se însură cu Georgeta, cu care nu avu «fii» dar avu protectori asidui, 
făcu politică; declară că simte «un ritm nou», fu chiar prefect într-o scurtă 
guvernare... (G. Călinescu, Enigma Otiliei). O altă strategie textuală de 
asociere a discursului naratorului şi a vorbirii personajelor este utilizarea 
stilurilor mixte (derivate): stilul direct legat şi / sau stilul indirect liber. 
Acestea reprezintă forme intermediare între discursul direct şi cel indirect, 
având ca efect stilistic suprapunerea vocilor narative — a naratorului şi a 
personajului citat. Stilul direct legat (specific vorbirii familiare, neliterare) se 
caracterizează prin dependenţa sintactică a discursului citat de vocea 


14 Å è A . A > 
Elipsa este un procedeu narativ care recurge la un salt în timp, trecând sub tăcere o parte 
a evenimentelor / o durată în care, de obicei, nu se petrec întâmplări deosebite. 

naratorului; prezenţa conectorului de subordonare între secvenţa textuală 
asumată de narator şi discursul raportat al personajului, precum şi menţinerea 
persoanei I / a II-a în vorbirea reprodusă sunt principalele semnale textuale ale 
acestui stil derivat: /.../ intra şi dădea bună seara numai Catrinei, spunând de 
fiecare dată că la proştii ăilalți nu dau bună seara. (Marin Preda, Moromeţii). 
Stilul indirect liber are şi el efect polifonic, dar discursul naratorului şi cel al 
personajului sunt juxtapuse, dispărând expresiile dicendi, semnele de 
punctuație specifice stilului direct sau conectorii de subordonare necesari în 
stilul indirect: Nilă mormăi ceva care putea să însemne că tatăl său vorbeşte să 
nu tacă. O luă pe lângă garduri, călcând în acelaşi fel cu mormăitura, adică, 


sigur, să nu se ducă nimeni, dar uite că se duce şi te sileşte şi pe tine să te duci 
(M. Preda, Moromeţii). 


3. PERSONAJUL. PORTRETUL LITERAR 


e Personajul literar (persona, lat.— mască de teatru, rol, actor) este o prezenţă 
prin intermediul căreia scriitorul îşi exprimă indirect concepţiile, reprezentările, 
ideile în opera epică sau dramatică. Ca instanță narativă principală, personajul 
reprezintă un element esențial în structura textului epic sau dramatic. 
Reprezentând oameni transfiguraţi artistic, fiinţe imaginate de scriitor, devenite 
actanţi ai întâmplărilor narate sau prezentate ca acțiuni scenice, personajele au 
fost numite în chip diferit de teoreticienii artei literare: „fiinţă de hârtie” 
(R.Barthes), „fiinţă ficțională” (Toma Pavel), actant (A.J. Greimas), actor (J. 
Lintvelt), erou (M. Bahtin, J. Lintvelt). În Dicţionar de termeni literari, criticul 
Mircea Anghelescu defineşte personajul literar ca „persoană, prezentată după 
realitate, sau rod al ficţiunii, care apare într-o operă epică sau dramatică, fiind 
integrată prin intermediul limbajului în sistemul de interacțiuni al acesteia”. 

e Funcţiile personajului sunt determinate de structurile specifice textului narativ 
şi de opțiunile estetice ale scriitorului: 

Y personaj obiectiv (actantul): este urmărit în planul evenimenţial, având numai 
funcţie actanţială (îşi joacă rolul în acţiunea narată sau reprezentată scenic); 
este textualizat prin indici ai persoanei a III-a; 

Y personajul-reflector (raisonneur): erou învestit cu funcţie reflexivă, dublată 
frecvent de funcţia actanţială; observă, formulează judecăţi de valoare, 
cugetări, în discurs asertiv sau apodictic; persoana a III-a / I; 

Y personaj-focalizator: „personaj din al cărui punct de vedere se prezintă 
situaţiile şi evenimentele narate” (G. Prince); are funcție de observator care 
poate fi asociată funcţiei actanţiale („persoana a III-a ca protagonist” — N. 
Manolescu) 

Y personaj-narator, eroul devenit „voce” narativă, având funcţii narative 
multiple: 

= relatează evenimente (eul narator / narant); textualizat ca narator 
homodiegetic (dominanta: persoana I ); 

= are rol actanţial (eul narat); narator autodiegetic, deci protagonist care „se 
povesteşte pe sine"; 

= poate avea funcţie actorială: „joacă” mai multe roluri, interpretează o 
partitură pe mai multe voci ; 

= are rol de regie („regizează intrările în scenă” ale celorlalţi eroi; le citează 
discursul în propriul discurs) 

v personaj-narator auctorial este cel căruia îi este atribuit rolul de creator al 
textului (erou-scriitor, în romanul despre roman / roman indirect, în romanul- 
jurnal, în romanul epistolar şi în toată proza postmodernistă); 

Y personaj-narator-martor: are rol narativ şi funcţie de regie, nefiind implicat 
în conflict (pers. I / a III-a) 

Y personaj-narator-mesager: funcţie narativă şi de regie, „voce” narativă care 
relatează evenimente auzite de la un alt povestitor (relatarea la persoana a III-a 
prevalează asupra persoanei I); 

© Tipologia personajelor literare este definită ca „reprezentare convenţională a 
unei categorii umane (sociale sau psihologice) întrupată într-un personaj literar, 

care concentrează anumite caracteristici stabile, permanente, definitorii." (M. 

Anghelescu). Diversitatea tipologică a eroilor literari are ca premisă diversitatea 

tipurilor umane, fiind, în acelaşi timp motivată de opţiunile estetice diferite ale 

„şcolilor literare”, ale fiecărui scriitor. Personajul tipologic este eroul 

reprezentativ pentru o largă categorie umană sau estetică: 

Y tipologiile general-umane sunt configurate încă din literatura Antichității şi 
perfecţionate de clasici (eroul, avarul, ipocritul, fata bătrână, cocheta, naivul, 
visătorul, cugetătorul etc.); 

v tipologiile sociale (ţăranul, soldatul, aristocratul, burghezul parvenit, 
intelectualul, artistul etc.) sunt „obiectul de observaţie” al realiştilor, iar în 
versiuni parodice, al postmoderniştilor; 

v tipologiile estetice vizează canonul impus de o şcoală literară, de un curent; 
astfel, se poate vorbi despre personajul clasic (tipologic, plat, static) sau 
despre eroul romantic (atipic, complex, dinamic), despre personajul realist 
(tipologic, „rotund”, dinamic) ori despre cel modern (individualizat, 
dilematic, contradictoriu, relativizat) etc. In literatura secolului al XX-lea 
(literatura modernistă, existenţialistă, literatura absurdului, neomodernistă, 
postmodernistă), eroii nu mai sunt construiți ca individualităţi „coerente”, 
având o identitate vagă, fiind surprinşi în căutarea sinelui. Noile modele sunt 
personajele „pulverizate” în „voci” (care îşi certifică existenţa numai prin 
actul de limbaj) sau roluri / măşti, personajele contradictorii, 
„contrapunctice”, cu dublă / multiplă personalitate, „omul fără însuşiri”, ins 
absurd, nonerou, personaj „sucit”, bufon, nebun, parodic etc. Identitatea 
textuală este conferită prin nominalizare simbolică (sau „de serie”, ori prin 
absenţa numelui), prin raportare la propria existență (memoria afectivă), la 
limitele existenţiale, la ideea de libertate etc. 

Alte tipuri de personaje sunt: 

Y personajele „caractere”: personaje unitare, cu trăsături complexe focalizate 
pe o dominantă morală (după modelul personajelor balzaciene); 

v personajul arhetipal: personaj cu grad mare de convenţionalitate, 
reprezentând un model originar, un erou exemplar, mitic, legendar, de basm; 

v personajul simbolic: erou de natură categorială, învestit cu puternice 
semnificații morale sau psihologice; 
Y personajul alegoric: vietăţi, plante, obiecte, concepte personificate, cu 
valenţe accentuate de semnificare; 
Y personaj parodic: personaj construit într-un registru caricatural / ironic / 
ludic; antieroul, omul „sucit”. 
e După alte criterii de clasificare, personajele pot încadrate în mai multe categorii: 


- personaj principal: situat în centrul unui plan narativ care 
participă la toate momentele subiectului (protagonist / 
antagonist); 

- personaj secundar: prezență constantă, fără a participa la toate 
evenimentele; 

- personaj episodic: apare într-o singură secvenţă, fără a fi 
implicat în conflict: 


- personaj pozitiv: întruchipează ideile de bine, de frumos, de 
adevăr, de justiție; 
- personaj negativ: reprezintă maleficul; 


- personajul plat: erou „construit în jurul unei singure idei sau 
calități” (E.M.Forster); 

- personajul rotund: personaj având trăsături complexe uneori 
contradictorii (eroi dilematici); 


- personaj real(ist): creat prin mimesis, veridic, cu trăsături 
inspirate din realitate; 

- personaj fabulos / fantastic: însușiri supranaturale; uman / 
nonuman. 


r Ce P>ZOVW Amy 


- personaj individual: cu identitate precizată, cu trăsături 
psihosociale particulare; 
- personaj colectiv: grup uman / alegoric cu trăsături specifice, 


acționând sinergic; 
- personaj generic (conceptual): reprezintă idei, atitudini 
supraindividuale; „voce”/ „voci“, ipostaze umane tipice. 

e Portretul literar. Mijloace de caracterizare a personajului 
Portretul literar (fr. portrait — descriere a unei persoane) este un procedeu literar şi un 
tip de discurs descriptiv care constă în prezentarea unui personaj literar prin reliefarea 
elementelor definitorii (trăsături fizice, morale, psihice, model comportamental, raport 
cu realitatea / cu alte personaje, viziunea auctorială sau cea a unui personaj / a unei 
comunități asupra lui); sistemul de semne stilistice prin care este desemnat / 
individualizat personajul. „Prin caracterizare a personajului înțelegem sistemul de 
motive legat nemijlocit de personajul dat” (Boris Tomaşevski). 

Portretul poate fi în proză / în versuri; la realizarea lui se poate apela la oricare 

mod de expunere (naraţiune, dialog, monolog). 

Y Funcţiile portretului literar sunt: 

- funcția de informare (referenţială) se realizează prin enumerarea caracteristicilor 
care permit identificarea, individualizarea şi diferenţierea unui personaj; frecvent, 
această funcție este activată printr-un portret inițial (asociat primei apariţii în 
spaţiul ficţiunii a personajului — tip de portret impus în romanul realist de Balzac); 

- funcţia anticipativă: portretul e construit ca un cumul de premise care justifică 
evoluţia eroului; 

- funcţia simbolică este activată mai ales de portretele unor personaje ce sunt 
purtătoare ale unor valori etice, estetice, ontologice, gnoseologice; pot apărea în 
povestiri mitice, în naraţiuni alegorice, în parabole; 

- funcţia asertivă este aleatorie; e semnalizată la nivel textual prin indici ai 
implicării afective în discursul portretistic care figurează un model uman, un 
ideal, ori un antimodel; 

- funcţie de structurare a imaginarului artistic: portretul poate deveni un motiv 
ordonator al viziunii, ca în Domnișoara Christina de M. Eliade ori în Sărmanul 
Dionis al lui Eminescu, Portretul oval de E.A. Poe; 

- funcţie de parodiere a unor clişee portretistice / destructurare a unor toposuri 
(antiportretele lui Urmuz „iau naştere printr-o condensare caricaturală [...], 
pornind de la sugestiile unui nume [...]. Prin procedeul lecturii literale a 
imaginilor şi a metaforelor, Urmuz creează substanţa imaginară a personajelor. 
” — Corin Braga). 

v Tipuri de portret literar 

Portretul fizic este construit pe o dominantă exterioară; acest tip de portret 

însumează caracteristici ale înfățișării personajului, trăsături legate de fizionomie, 

poate descrie ținuta, vestimentația etc.; la nivelul discursului: termeni concreți de 
tip anatomic, câmpuri lexicale care numesc percepții senzoriale; 

Portretul moral detaliază calitățile sufleteşti / defectele, trăsăturile de caracter, 
sistemul de valori, principii etice după care se conduce personajul; specific 
romanului realist / tradiţional („doric” — N. Manolescu: „Preponderenţa moralului 
asupra psihologicului: subiectul se pierde în obiect. Caracteriologie, tipicitate”); se 
realizează prin enunţuri care dezvoltă concepte etice, categorii ale conştiinţei şi ale 
afectelor, 

Portretul psihic surprinde caracteristici ale personalităţii eroului, aptitudini înnăscute 

(„zestrea” genetică) sau dobândite (natură introvertită / extravertită; temperament 

impulsiv, coleric / melancolic, ezitant, fire rațională, lucidă / pragmatică / pasională / 
visătoare / şovăielnică / contradictorie, imprevizibilă, gândire logică / asociativă / 
imaginativă / creativă / practică etc.); este utilizat frecvent în proza modernă, „ionică” 
în care „valorile dominante sunt de ordin personal. Autenticitate, interioritate, 
intimitate.” (N. Manolescu); fextualizat mai ales prin vocabular abstract (termeni 
specializați sau nu din sfera gândirii, a cunoaşterii, a psihologiei / psihanalizei, din 
sfera manifestărilor comportamentale); 


Portretul complex (mixt) însumează trăsături fizice, trăsături de caracter şi de 
personalitate. 


Y Procedee de caracterizare: mărci stilistice directe şi / sau indirecte 

Caracterizarea directă este o modalitate clasică, formalizată, mai ales ca discurs 

descriptiv de tip portret; se poate realiza prin convergenţa unor focalizări / 

perspective diferite: 

= din perspectiva naratorului: focalizare zero sau externă, discurs heterodiegetic (la 
persoana a III-a); 

= din perspectiva externă a altor personaje: obiectivă sau subiectivă, discurs adresat sau 
nonadresat, la persoana a Il-a sau la persoana a III-a; poate conduce la 
pluriperspectivism intradiegetic; aceste perspective multiple pot fi convergente, 
determinând un personaj unitar şi coerent sau divergente, având ca efect relativizarea 
personajului, distrugerea coerenței, până la,,pulverizarea” personajului; 

= prin autocaracterizare: perspectivă internă, subiectivă; discurs homodiegetic — 
monolog (interior). 

Caracterizarea indirectă valorifică tehnica sugestiei spre a confirma sau infirma 

caracterizarea directă; în proza comportamentistă este unica modalitate de sugerare 

a reliefului moral şi psihic al personajului: 

= (pre)numele, porecla (cognomenul) — nivel cu mare potenţial de semnificare / de 
simbolizare; 

= modelul comportamental: fapte, atitudini față de valorile existențiale, reacții 
fiziologice; 

= caracteristici cognitive: experiențe de cunoaştere, reprezentări, idei, gânduri, 
dileme morale etc.; 

= caracteristici ale personalităţii: acte de voință, manifestări ale temperamentului, 
interese, aptitudini; 

= actele de comunicare: vorbire, limbaj, clişee verbale, accente, ritm, gestică, 
mimică, ticuri nervoase; 

= regim afectiv şi instinctual: stări emoţionale, sentimente, afinități, trăiri empatice, 
percepții, instincte; 

= raport supracu — eu — sine (eul conştient / subconştient / inconştient), ipostaze, 
evoluție; 

= identitatea socială, raport cu realitatea, interacțiune cu celelalte personaje; 

= descrierea mediului familial / social, descrieri de interior, descrieri de natură cu 
rol în caracterizare. 

4. CONCEPTE SPECIFICE (NARATOLOGIE) 


CONCEPT DEFINIȚIA OBSERVAȚII / EXEMPLE 
å m Totalitatea reprezentărilor scriitorului | - Este realizată cu ajutorul tuturor 
uo despre univers, despre structuri ale existenței şi | structurilor operei (teme, motive, subiect, 
E D condiția umană, despre destinul creației şi al | personaje, structuri narative, dramatice sau 
> z artistului, având finalitate cognitivă şi estetică | lirice, imagini artistice, tropi. 


în opera literară. 


STRUCTURA TEXTULUI LITERAR 


lat. structura — construcție 

m Modalitate de configurare a universului 
fictional, după o logică artistică internă, 
determinând polarizarea unei / unor arii 
tematice şi a unei rețele de motive pe unul sau 
mai multe planuri; acestea pot fi: 

- plan narativ, în care se cristalizează un fir 
epic / un „desen” epic alcătuit din 2-3 fire 
epice (plan „„supraetajat”); e dinamizat de unul 
sau mai multe conflicte; 

- plan analitic în care se detaliază universul 
lăuntric al eroilor (conştient, subconştient, 
inconştient; psihologia / trăirile / reflecţiile / 
dilemele la nivelul raţiunii, al conştiinţei, al 
afectelor; conflicte interioare; 

- plan eseistic, al comentariilor naratorului, al 
aserțiunilor sale, al asociaţiilor libere de idei, 
al divagațiilor; 

- plan-cadru / plan monografic, care însumează 
macro-structuri ale universului ficțional: repere 
spațio-temporale, elemente definitorii ale unei 
societăţi / clase etc. 

- planul _auctorial poate dubla planurile 
configurate în text, îndeplinind funcțiile 
metatextului. 

m tipar (paradigmă, matrice) care generează o 
schemă, o rețea internă a elementelor esenţiale 
ale textului literar, văzut ca un „corpus". 


2. proza  nuvelistică se 


- Gradul de complexitate a structurilor 
narative este element de diferențiere între 
specii: 

1. proza scurtă (fabula, schiţa, anecdota, 
basmul, poemul, balada) se structurează 
pe un singur plan narativ, în care se 
schițează şi un cronotop (context 
situațional al acţiunii) redus la repere 
schematice / convenţionale; 

structurează în 


nuvelă pe două planuri: 
- nuvela istorică alătură planului narativ 


un plan-cadru în care se schițează un tablou 
de epocă; 

- nuvela fantastică asociază două planuri 
narative (unul al realului, altul al irealului / 
al fantasticului) care fuzionează în final; 

- nuvela psihologică se construieşte prin 
alternanța între planul evenimențial şi 
planul analitic (al conştiinţei, al psihicului); 
3. romanul are o structură complexă, 
adăugând planurilor narative un plan analitic 
şi unul monografic; C. Petrescu construieşte 
şi un plan auctorial, izolat în notele de 
subsol. 


COMPOZIŢIA DISCURSULUI ARTISTIC 


fr.composition — asamblare a părților unui 

întreg 

m Mod de organizare internă a textului 

reflectat în: 

- alcătuirea formală a operei (volume ale unui 

ciclu, părți, capitole, episoade narative, 

secvenţe); 

- formula narativă / tiparul epic: „povestirea 
în povestire / povestirea în ramă, jurnalul 
comentat etc.; 

- principiile compoziționale / criteriile de 
organizare a textului (ex: organizarea în 
cronologie lineară, în simultaneitate / în 
discontinuitate a evenimentelor) 

tehnici narative, ritmul epic, 
discursive. 


strategii 


- Legile clasice ale compoziției sunt bazate 
pe echilibru, armonie, simetrie, circularitate, 
cronologie; 

- În proza modernă, principiul compozi- 
tional al cronologiei este înlocuit cu cel al 
memoriei involuntare (afective), cu tehnica 
paralelismului epic, a simultaneităţii / a 
discontinuități, a colajului / a decupajului, a 
contrapunctului, a playbackului etc. 

MODURI DE EXPUNERE 


lat. narratio — povestire, istorisire 

m Mod de expunere / de organizare 
textuală, constând în relatarea unor 
evenimente, într-o succesiune de secvenţe 


- Este fundamentală în epica tradițională;. 
- În opera modernă, îşi pierde relevanţa, 
devenind adesea un pretext. 

m Narațiunea ca discurs cuprinde: 


temporale (structură sintagmatică): - nucleele narative (episoade, 
- însumează „fabula” („povestea”, „istoria”, evenimente); 
iii şirul de întâmplări) şi „discursul” (textul, - indicii (descrierea personajelor, a 
Z modalitățile narării); cadrului şi a „obiectelor”); 
z - categoriile narațiunii literare sunt: - catalizele (desfăşurarea faptelor); 
< 1. timpul povestirii, al discursului; - informațiile, cu rol de a situa acțiunea în 
a 2. aspectele naraţiunii (modul în care se timp şi spaţiu (contextului situațional); 
raportează naratorul la discurs); - personajele / actanţii (după R. Barthes). 
3. modalităţile narațiunii: modul în care 
naratorul expune fabula: prin reprezentare 
(dialog, monolog), prin relatare (naraţiune 
heterodiegetică sau  homodiegetică - 
Tz. Todorov, Categoriile naraţiunii literare). 
lat. descriptio — zugrăvire - „O secvenţă de suprafață care se opune 
m Mod de expunere / secvenţă textuală cu dialogului, povestirii etc. ” (A.J. Greimas); 
2 rol de pauză narativă, constând în - suspendă temporalitatea, fiind structurată 
a substituirea discursului  diegetic cu un | maiales spaţial şi sincronic (paradigmatic); 
2 discurs enumerativ / figurativ organizat - poate fi asumată de narator /de un personaj 
A tematic: peisaj, interior, obiect, fenomen, - poate fi obiectivă, subiectivă sau 
eveniment, (tablou static/dinamic) sau simbolică. 
personaj (descriere-portret). 
ö m Mod de expunere / unitate textuală - În proza postmodernă,deconstruirea 
9 însumând o suită de replici prin care vocile textului narativ clasic determină 
g personajelor înlocuiesc discursul naratorului, „suprapunerea vocilor” (stil indirect liber / 
conferind viziunii caracter scenic. indirect înlănțuit). 
m Mod de expunere / secvență textuală ce - Dezvoltarea componentei retorice se 
constă în redarea în stil direct a unei replici realizează pe patru niveluri stilistice: 
mai ample a unui personaj, sau a reflecțiilor 1. fonetic: elemente paraverbale specifice; 
© acestuia (monolog interior); 2. morfologic: ocurenţa indicilor persoanei 
a - strategie discursivă specifică narațiunii I; 
= homodiegetice (proza confesivă, formula 3. sintactic: topică afectivă, mărci ale 
= jurnalului etc.); oralității 
- în proza postmodernă: monologuri pe 4. lexico-semantic: limbaj personalizat, 
diverse voci (monologul narativ / adresat / sensuri conotative, variaţie stilistică, rețele 
reflexiv / eseistic etc... lexicale. 
CONSTRUCŢIA SUBIECTULUI ÎN OPERA EPICĂ 
lat. subjectus = ceea ce este spus -În proza tradiţională, unitatea subiectului 
m Seria evenimenţială ce alcătuieşte fabula / | este asigurată de principiul cronologic şi de 
trama narativă; conţinutul operei literare epice | conflictele care se amplifică gradat; 
5 sau dramatice, organizat într-un tipar narativ | - de-construcția postmodernă a schemei 
E specific: narative clasice anulează indicii de coerență 
3 - subiectul poate fi considerat un ansamblu | textuală: temporalitate lineară, organizare 


dinamic de situații-tip, devenite funcții, cu rol 
de structurare a diegesisului, cu grad mare de 
stabilitate. 


paradigmatică a momentelor subiectului, 
raport stabil între instanţele narative etc. 

CONFLICT 


lat. conflictus = ciocnire, şoc 

m Structură textuală specifică operei epice/ 
dramatice desemnând liniile de forță ale 
acțiunii între care se instituie o opoziţie, o 
tensiune cu funcţie de cataliză; 

- dezacord între interese, fapte, caractere, 
personaje, principii, idei, pasiuni care generează 
situaţia conflictuală şi motivează acţiunea. 


- Conflicte exterioare: de idei, de 
interese, economic, social, politic, moral, 
religios, etnic, erotic, existenţial etc.; 

- conflicte interioare: de natură morală, 
psihologică, volitivă, intelectual-cognitivă 
(criză de identitate / de valori, criză de 
conştiinţă, criză existenţială etc.). 


PROLOG 


lat. prologus = vorbire înainte, preambul 

1. Introducere explicativă, cu rol de 
premisă; 

2. Primă secvenţă a operei cu o accentuată 
funcţie retorică, menită să indice o cheie de 
lectură / un cod de semnificare, ori să 
comunice mesajul operei. 


- În teatrul antic, prologul angaja frecvent 
protagonistul sau anunța deznodământul. 

- În Prologul la Ciocoii vechi şi noi, N. 
Filimon schițează un portret generic al 
ciocoiului, în maniera  „fiziologiilor” 
paşoptiste. 


EXPOZIŢIE 


m Secvenţă textuală introductivă (urmând 
incipitului), în care se detaliază contextul 
situațional al acţiunii (cronotopul), precum şi 
indicii paradigmatici ai personajelor; 

- situaţia iniţială. 


- O caracteristică a romanului balzacian 
(preluată şi de G. Călinescu) este situarea 
precisă în spațiu şi timp, încă din incipit. 
Expoziţiunea continuă cu descrierea 
mediului (printr-o tehnică a cercurilor 
concentrice) care are funcție de 
caracterizare. 


INTRIGA 


PUNCT 
CULMINANT 


lat. Intricare — a complica; fr. intrique — 
uneltire, intrigă 

1. Totalitatea întâmplărilor determinante 
ce se succed într-o anumită ordine (simplă / 
complexă, tipică / atipică) după un model 
structurant clasic, romantic, realist etc. 

2. Situația concretă care instituie conflictul 
operei epice sau dramatice, generând un 
raport de forțe contrare prin care se modifică 
situația inițială. 


m Secvență textuală de maximă tensiune a 
conflictului, în care evoluția ulterioară a 
personajelor este greu previzibilă. 


- În romanele sau dramele moderne (ex: 
Patul lui Procust de C. Petrescu, piesa 
Livada cu vişini a lui Cehov), intriga îşi 
pierde importanța, interesul naratorului / 
dramaturgului nemaifiind orientat spre 
evenimentul exterior, ci spre devenirea 
lăuntrică a personajului şi spre „situarea 
existențială a omului”. 


- În „Miorița? nu există un punct 
culminant în registrul epic, ci un moment 
de tensiune maximă în registrul liric 
(celebra alegorie). 


DEZNODĂMANT 


m Momentul ultim al subiectului, în care se 
rezolvă conflictul şi se finalizează evoluţia 
personajelor; 

- situaţia finală. 


- Poate fi: logic (previzibil), neprevăzut 
(de tipul „deus ex machina”, sau al 
„accidentului? modern) absurd sau 
indecis (final deschis). 


EPILOG 


lat. epilogus = concluzie 

m Secvență finală, urmând deznodă- 
mântului, prezentând succint evoluția în 
timp a personajelor sau ultimele consecințe 
ale acțiunii; 

m în retorică: partea finală a discursului în 
care oratorul rezuma argumentarea, reiterând 
şi întărind ipoteza. 


- Epilogul izolat al romanului Ultima 
noapte de dragoste, întâia noapte de 
război (apărut ca notă infrapaginală în 
Patul lui Procust) e într-o relație 
contrapunctică față de finalul primului 
capitol, care impune motivul dezertării. 

SPECII ALE GENULUI EPIC 


fr. epopee, gr. epos, epopoia 


> Clasificare: eroică, filozofică, religioasă 


e m Specie în versuri a genului epic (poezie epică), istorică, eroicomică; 

S narațiune de mari proporții, proiectând |> Se relatează întâmplări eroice, legendare sau 

2 întâmplări eroice într-o aură miraculoasă. istorice la care participă şi forțe supranaturale; 

> Se deschide cu invocaţia către muză. 
lat. ballare; fr. ballade = cântec de joc, dans |> Clasificare: vitejeşti, haiduceşti, istorice 

i: m Poezie narativă, populară sau cultă, păstoreşti, fantastice, familiale 

£ dezvoltând teme eroice, istorice, legendare, |>Narațiunea inserează şi elemente lirico- 

= fantastice. dramatice, real şi fabulos; balada modernă 

este echivalentă poemului filosofic. 
lat. poema; gr. poiein, poiima = poem > Clasificare: eroic, didactic, sociogonic 
e Creaţie literară în versuri (sau în proză) de filosofic; în proză: Bucăţi de noapte de 
= mari proporții, în care inspirația lirică se G. Bacovia 
A asociază cu cea epică. > accepție modernă: poezie reflexivă în care 
ideea filosofică e dezvoltată într-o structură 
lirico-epică sau lirico-dramatică. 
slav basnî = născocire > Clasificare: fantastice (dominate de 
e Specie epică în care se narează întâmplări | elementul miraculos);  nuvelistice (cu 
fabuloase, având drept personaje eroi cu | elemente reflectând realitatea concretă) şi 
puteri supranaturale; animaliere (dezvoltate din vechi legende 
£ e”oglindire a vieții în moduri fabuloase” (G. | totemice, contaminate cu alegoriile). 

& Călinescu) > I se atribuie origine indo-europeană 
e tema triumfului binelui se dezvoltă (fenomenul poligenezei) şi surse mitice, 
frecvent prin motivul călătoriei inițiatice, legendare, onirice; 
marcat de cele trei probe, pe care se > Compoziţional, se remarcă prezența 
structurează schema epică. formulelor tipice (iniţiale, mediane, finale). 
lat. legenda = naraţiune; ceea ce trebuie citit |> Clasificare: mitologice (ex: cosmogonice) 
e Specie epică în care se explică, prin |şi religioase  (hagiografice), etiologice 
cauzalitate magică, originea, însuşirile, |(explicând originea şi caracteristicile unor 

5 caracteristicile unor fragmente ale universului |elemente de floră, faună, forme de relief, 

$ (astre, plante,vietăți, forme de relief); toponimice) şi istorice; 

i e Narează întâmplări miraculoase într-un |> Eroii sunt adesea făpturi imaginare, 
amestec de adevăr şi ficțiune. asemănătoare celor din basme (pitici, zâne, 

Muma-Pădurii etc.). 
slav. iz nova = din nou; (lat. facetia) > Au în vedere viața socială şi familială, 
S e Scurtă narațiune cu intenții umoristico- relații, defecte umane; 
s satirice, în care domină elementele realiste. > Eroi ai snoavelor româneşti sunt Păcală şi 
Tândală. 
slav povesti = a istorisi > Interesul nu se centrează în jurul 
1. În sens general,desemnează naraţiunea ca personajului, ci al situaţiei; caracter etic, 
modalitate de existenţă a genului epic; exemplar; 
2. Specie a genului epic, cu o acţiune redusă |> Organizarea discursului narativ este deter- 

g la un episod, narat din perspectiva unui minată de relația narator-receptor, 

3 personaj-narator, martor sau  actant; implicând: 

Š (narațiune subiectivizată). e oralitatea (dialog între narator şi “ascultător” 


e ceremonialul “istorisirii” (sistemul de 
convenții, arta de a povesti: crearea 
atmosferei evocatoare, motivarea deciziei de 
a istorisi, formulele adresative, tehnica 


amânării etc... 

it. schizzare = a creiona (fugitiv) 
e Forma cea mai concentrată de naraţiune 
în proză, având un număr redus de personaje; 


> Sinonim cu “momentul” (Caragiale) 
> Acţiune _lineară, compoziţie riguros 
dirijată spre deznodământ; stil concis; 


$ instantaneu epic cu acțiune episodică, > Selectează veridicul, semnificativul şi 
a simptomatică. tipologicul. 
e Surprinde un singur episod din existența 
personajelor. 
lat. fabula = povestire > Personajele sunt animale, plante, lucruri 
1. Succesiunea de fapte (anecdotica, | puse în situaţii omeneşti. 

e fabulația) din care se constituie acțiunea unei |> Poate fi în proză sau în versuri, adesea 

Z opere literare; este dramatizată; 

£ 2. Specie a genului epic, scurtă narațiune > Are caracter moralizator, satirizând 
alegorică. anumite trăsături de caracter sau forme de 

comportament. 
fr. nouvelle; it. novella = noutate, nuvelă > Clasificare: romantică, realistă, 
e Narațiune în proză cu un singur fir naturalistă; istorică, fantastică, 

Ei epic/fabulativ, urmărind un conflict unic, filosofică, psihologică, anecdotică; 

3 concentrat şi o intrigă riguros construită; > Are, frecvent, un caracter obiectiv, 

zi e personaje puternic conturate. prezentând fapte verosimile (tendință de 

obiectivare). 
fr. roman > Clasificare: medieval, romantic, baroc, 
e Naraţiune în proză, de mare întindere, cu | realist, naturalist modern; roman-frescă, 
acţiune complexă, desfăşurată pe mai multe | epopeic, roman-cronică (istorică sau de 
planuri, cu intrigă complicată cu personaje | familie), psihologic, intelectual, alegoric, 
numeroase. fantastic, mitic, absurd, satiric, parodic, 
e „Romanul e un substitut al morţii: vrea să | epistolar, romanul comportamentist 

s fixeze un destin... Romanul a înlocuit ideea de | american, roman-jurnal, roman-parabolă, 

£ eternitate. Romanul modern e o creație care se | roman-eseu, S.F., antiromanul etc. 

e foloseşte de o povestire pentru a exprima |> structurile şi perspectivele narative sunt 
altceva. El continuă să reprezinte totalitatea | foarte diverse, de la „punctul de vedere 
omului modern.” (R.M. Albérès, Zstoria | omniscient? tradițional, la narațiunea 
romanului modern) impersonală, comportamentistă ori mediată 

de conştiinţa unui personaj, de la 
cronologie, la metamorfoze ale timpului, de 
la topos real, la alegorizarea spațiului etc. 
fr. essai = încercare > termen pus în circulație de Montaigne 
* Creaţie „de graniță” conținând diverse | “Eseuri”, 1580; în literatura română: Al. 
reflecții, într-o înlănțuire subiectivă de mare | Odobescu „Pseudokyneghetikos”; 
3 libertate asociativă; > «Operă aparținând unui „gen semiliterar”, 
o 


e Formă de notație a unor observaţii 
personale, cu caracter reflexiv, cu o deplină 
libertate a asociaţiilor şi a formei. 


la intersecția structurilor imagistice şi 
ideologice, o interferență de 
reflexie.» (A. Marino) 


lirism şi 


51 


5. ELEMENTE DE STRUCTURĂ ȘI DE COMPOZIȚIE 
ÎN TEXTUL DRAMATIC 


e GENUL DRAMATIC reprezintă o formă complexă de artă, în care operei literare 
scrise cu scopul de a fi reprezentată scenic, i se adaugă elemente / modalităţi de 
expresie specifice artei teatrale, spre a deveni un spectacol. Viziunea despre lume, 
ideile, concepţiile, sentimentele scriitorului dramatic sunt obiectivate prin 
intermediul personajelor, al acţiunii scenice şi al modalităţilor spectacolului. 
Discursul direct al scriitorului se limitează la didascalii — text nonliterar cu funcţii 
pragmatice care are rol directiv în montarea spectacolului. Creaţia dramatică este o 
formă de artă sincretică, având un dublu sistem de semnificare (dualitate 
semiotică'5): discursul dramatic (dialogurile şi monologurile rostite pe scenă) şi 
limbajele scenice (forme nonverbale, specifice, de semnificare: jocul scenic al 
actorilor, decorul, recuzita, fundalul sonor, jocul de lumini etc.). 

e Opera dramatică însumează textul literar propriu-zis (discursul dramatic 
concretizat ca dialog şi monolog dramatic), paratextul reprezentat de didascalii 
(cuprinzând lista de personaje şi precizările care însoțesc numele acestora, 
indicațiile scenice propriu-zise şi notațiile privind unităţi compoziționale — acte, 
scene, tablouri) şi metatextul alcătuit din elementele spectacolului dramatic 
(ansamblul mărcilor particulare ale artei dramatice: regie, scenografie — decor, 
costume, recuzită, coloană sonoră, lumini etc. — şi jocul scenic al actorilor). 

e Elementele spectacolului vizează arta literaturii şi arta dramatică reunind 
perechi ale instanţelor teatrale, sub regimul unui principiu specific, cel al „dublei 
enunțări” (Anne Ubersfield): 


Opera teatrală 


DUALITATE AUCTORIALĂ: 
@ Scriptorul (dramaturgul) 


DUALITATE DUALITATE SCENICĂ @ Regizorul 


SCRIPTURALĂ: 
Q Textul propriu-zis 
@ Textul didascalic 
Imagine teatrală 


@ spaţiu scenic concret — 
DUALITATE SEMIOTICĂ: @ spaţiu scenic ficțional DUALITATE ACTORIALA: 
Q Discurs dramatic @ Actorul - persoană reală 
@ Limbaje scenice @ timp real (al spectacolului) Q Personajul - persoană 


@ timp teatral ficțional ficțională 


'5 Semiotica — ştiinţă care studiază sistemele de semne întrebuințate în sfera vieţii sociale. 
„Orientare larg răspândită în gândirea teoretică contemporană, care studiază fenomenele 
şi în special faptele de cultură ca sisteme de semnificare şi procese de comunicare. 
(fr. semiotique, cf. gr. semeiotike < semeion — semn)” — Dicţionar de neologisme 

e Spectacolul teatral se structurează pe trei paliere: 
O Discursul dramatic (dialogul şi monologul scenic) are ca referent ficțional 
universul „povestit” în replicile personajelor. 
© Acţiunea dramatică reuneşte trei elemente: 
Y evenimentele petrecute pe scenă şi evenimente relatate (subiect: „istoria” / 
„fabula”); 
Y situaţiile surprinse prin limbaj scenic (simboluri audiovizuale, metaforă / 
parabolă / alegorie scenică); 
Y structurile dramatice (principiile „desenului epic”). 
© Limbajele scenice au în vedere elemente specifice artei dramatice: jocul 
scenic al actorilor, pantomimă, costume, decor, mobilier, recuzită, efecte 
sonore, lumini etc. 

e Compoziţia operei dramatice are ca semn distinctiv unitățile compoziționale 
specifice (acte, tablouri, scene); principiile şi tehnicile compoziționale au evoluat, 
de la teatrul aristotelic în care scena era un spațiu al mimesisului, iar dramaturgul 
crea un analogon idealizat al realităţii, la teatrul secolului al XX-lea, devenit 
spaţiu al exprimării, prin convențiile teatralităţii, a unei viziuni despre lume şi 
despre condiția umană, un loc al dezbaterilor generate de complexitatea vieţii 
reale şi dilemele omului modern precum: 

v în teatrul clasic — progresia acţiunii prin înlănţuirea evenimentelor, procedeul 
acumulării exponențiale a evenimentelor (tehnica „bulgărelui de zăpadă”), 
construcţia piramidală a „fabulei”, procedeul răsturnării spectaculoase de situație 
(„deus ex machina”), tehnica guiproquoului (substituire de persoane), tehnica 
travestiului (apel la deghizare, la „mască"), tehnica imbroglioului (încurcături, 
confuzii de personaje), tehnica simetriilor / a repetiţiei situaţiilor dramatice; 

v în teatrul modern — numit şi „dramaturgie fără evenimente” — situaţiile 
dramatice se succed prin asociaţii de idei, prin aglutinarea întâmplărilor 
mărunte care sunt aduse la nivelul conştiinţei de fluxul memoriei. Logica 
„acțiunii" ia modelul unei curbei imprevizibile a vieţii interioare, fabulaţia se 
bazează pe un desen epic primordial, compoziţia este circulară sau 
sinusoidală, în formă de spirală sau atectonică. 

e Construcţia subiectului în opera dramatică este influențată de imperativul 
duratei limitate a spectacolului (2-3 ore) şi de cel al convențiilor teatrale: 

v Expoziţiunea este concentrată, fiind înlocuită uneori prin prolog. În teatrul 
modern, propune o situaţie simbolică (solitudinea omului în univers, 
confruntarea ființei cu absurdul, cu timpul, cu limitele condiţiei umane etc.) 
sau o ipostază umană semnificativă (artistul, însinguratul, fiinţa alienată, omul 
în căutarea Divinităţii, a sensului existenţei etc.). 

Y Intriga puternic evidenţiată, surprinde evenimentul cel mai important sub 
aspectul cauzalităţii, reliefând conflictul dramatic de mare intensitate. Teatrul 
contemporan propune nu un eveniment, ci o situație-limită configurată prin 
limbaj (sfidarea destinului, sentimentul trecerii timpului, de exemplu). 

V Desfăşurarea acţiunii este configurată tradițional, ca succesiune cronologică, 
lineară, de evenimente / ca serii progresive de situaţii dramatice (climax) sau 

modem, ca progresie generată de „evoluţia" spirituală a personajelor, de 
succesiunea stărilor de conştiinţă (obsesii, angoase, coşmaruri). 

Y Punctul culminant este foarte bine marcat, spre el convergând toate 
evenimentele „fabulei". Dramaturgul modern multiplică momentele de maximă 
încordare a relaţiilor dintre personaje, ori de irepresibilă tensiune în conştiinţa 
protagoniştilor, dispersând aceste momente după un desen epic sinusoidal. 

Y Deznodământul ia forma anticlimaxului, sau a epilogului, urmând rapid 
punctului culminant ori fiind chiar solidar cu acesta. În teatrul modern, 
deznodământul lipseşte frecvent sau reia situaţia inițială, finalul deschis sugerând 
absenţa oricărei soluţii de rezolvare a conflictelor sau incapacitatea omului 
modern de a recupera certitudini, de a opta pentru valori autentice, de a acționa. 


e Teatrul modern de-construieşte nu numai subiectul, trama, ci şi structurile 


logice şi convențiile dramaturgiei clasice: „O ultimă ipostază a tragicului în 
contemporaneitate, care nu poate fi ocolită, se datorează teatrului absurd sau al 
deriziunii, lui Eugen Ionescu, Samuel Beckett, Arthur Adamov, socotiți autorii 
reprezentativi.[...] Spre deosebire de existenţialişti, în teatrul absurd nu există 
revoltă, nu există acţiunea personajului, nu aflăm posibilitatea unei opţiuni. Nu 
există conflict. Fatalitatea nu provoacă conflictul tragic, îi este consecința. [...] 
Fatalitatea ia locul timpului, îi anulează scurgerea. E veşnică. Veşnic este 


supliciul, moartea.” (Justin Ceuca, Evoluţia formelor dramatice) 


TEATRUL CLASIC 


TEATRUL MODERN 


t spaţiul scenic e construit după modelul 


spaţiul scenic construit prin apelul la simboluri (labirintul, 


-l 
2 „cutiei deschise"; matrice a existenței în lumea contemporană, spațiul închis / 
pi t sugerat prin decor și prin indicaţii | deschis, artificial / natural etc.); multiplicarea planurilor 
[ri scenice; spaţiale, „invadarea spațiului spectatorului etc.) tentativă 
- unitate de spaţiu în tragedia antică. de  fuzionare a categoriilor realităţii:  „spaţializarea 
timpului”. 
| timp real limitat al spectacolului; = multiplicarea planurilor temporale: 
=] timpul ca evoluție a reprezentării este | timp obiectiv, perceput ca trecere ireversibilă; timp 
E sugerat prin indicații scenice: subiectiv, reversibil, rememorate sau proiectat în viitor; 
= timp fizic, linear / timp istoric timp perceput ca încremenire în prezent, ca suită de 
5 (succesiune de evenimente reale); „acum", ca timp biologic; ca durată interioară, ca timp 
- unitate de timp în tragedia antică. imaginar / mitic etc.; timpul ca personaj invizibil. 
ii 3 . 4 . . . . C 
x z element de mare forță, declanșator de “conflictul (evidenţiat scenic prin dialogul conflictual) are la 
= evenimente, construit frecvent pe opoziția baza opoziţia dintre eu și sine, dintre individ și existenţă, 
6 | între două personaje sau grupuri de dintre individ si sistem. 
v personaje. 
Structura tipologică a personajelor: “Eroii nu mai reprezintă individualități, ci valori, idei, 
e trăsături general-umane; atitudini supraindividuale (personaje generice: Soldatul, 
è Sunt caractere, arhetipuri ale prostiei Mama etc. F , i , 7 
zgârceniei, lăudăroșeniei, ipocriziei... = Nu este un „caracter“, ci un „ins" cu identitate vagă, aflat 
P P kA Ă È $ în căutarea sinelui, ins amorf / nonerou „sucit"/ bufon / 
ar e În măsura în care arhetipul e și el id h 
D PANE j 3 nebun / liric / epic etc. 
2 construit din acte și gesturi mereu È E i ppt fai 
g repetabile, poate să apară ca un Identitatea scenică e conferită prin limbaj și 5 
Ş stereotip (Northop Frye); comportament scenic, prin nominalizare e serie la bsența 
£ e Individuali lizată A numelui, prin raportare la propria existenţă / la spaţiu și 
[a individualizarea realizată prin no- | timp; „Privat de dimensiuni tragice autentice, noneroul din 


minalizare sugestivă, date caracterio- 
logice, profil psihologic, detalii (vesti- 
mentare, comportamentale), ierarhie 
socială raportare la alte personaje etc. 


teatrul contemporan e ridicol prin prezenţa sa și tragic prin 
rezonanţa implicaţiilor.” (Romul Munteanu) 

= Limbajul e modalitatea principală de certificare a 
existenței și a luptei împotriva limitelor existenţiale; 
alegorizare, simbolizare, mitizare/demitizare, parodiere, 
scindare în „voci" etc. 

6. CONCEPTE SPECIFICE (DRAMATURGIE) 


CONCEPT DEFINIȚIA OBSERVAȚII / EXEMPLE 

gr. didascalia = caiet cu indicaţii | - Indicaţiile de regie sunt notații 
destinat actorului parantetice referitoare la: detaliile 

m Totalitatea notaţiilor dramaturgului, tehnice ale montării spectacolului, 

3 scrise cu scopul de a preciza elementele decorului, vestimentația și 
<q elementele reprezentării scenice: jocul actorilor, mişcarea scenică. 
a lista de personaje (în care apar | - sunt adresate echipei de practicieni 
3 simple notații de identificare sau (regizor, scenograf, actori etc.) 
A elemente de caracterizare), alcătuind metatextul, ce are în teatru 
precizările privind spațiul, timpul și caracter directiv. 
unităţile compoziționale (act, scene, 
tablouri), indicaţiile de regie. 
m Unitate compoziţională specifică | - Pauza dintre acte se numește antract; 
5 operei dramatice, diviziune | - în teatrul antic și în cel clasic, erau de 
< principală reprezentând etape logice obicei, patru acte. 
în desfășurarea acţiunii scenice. 

m  Secvenţă a textului dramatic, | - În teatrul tradițional, scena are forma 
determinată de modificarea prezenţei „cutiei deschise”, fiind delimitată de 
personajelor în spaţiul scenic (intrarea spaţiul destinat spectatorilor prin 

< sau ieșirea în / din scenă); rampă; 
& m este o subdiviziune a actelor unei | -în sec. al XX, spaţiul scenic ia forme 
a piese de teatru; diverse: platouri cu „suprafeţe 

m termenul desemnează și spațiul fracturate”, scena divizată (în plan 
destinat jocului actorilor. orizontal / vertical), scena deschisă de 

formă circulară sau bifrontal. 

a Diviziune a textului dramatic care este | - În teatrul camilpetrescian este 
marcată de schimbarea decorului; subdiviziune a actului („Jocul ielelor”: 

a m în dramaturgia contemporană, în actul | -5 tablouri, actul II — 4 
a termenul „tablou” tinde să-l tablouri, actul III — 3 tablouri); 
í înlocuiască pe cel de „act”, spre a | - piesa “lona” este „tragedie în patru 
sugera absența unei acțiuni scenice tablouri”. 
propriu-zise. 
U m Dialogul dramatic este principalul | - Funcţiile comunicării activate prin 
= mod de expunere în teatru, element dialogul dra-matic sunt cele ale oricărei 
g esențial în conturarea personajelor, a situații de comunicare (poetică, 
< acțiunii și a mesajului operei; referenţială, expresivă, conativă, fatică, 
S m ilustrează principiul dublei enunțări metalingvistică — P. Jakobson); 
[0] (doi emițători: dramaturgul și actorul | - funcțiile estetice ale dialogului 
9 / doi receptori: conlocutorul-personaj dramatic sunt: de carac-terizare, 
= din scenă și spectatorul din sală). narativă, descriptivă, reflexivă, 
argumentativă, explicativă. 

m Formă de discurs teatral care constă - Discursurile de la întrunirea politică 

y într-o replică mai amplă rostită de (actul III) ale lui Farfuridi și Caţavencu 
T către unul dintre personaje, în din O scrisoare pierdută; 

= prezența sau în absenţa din scenă a - tirada (marcat de arta retorică): 
3 altor actori; monologul lui Ștefan, în actul IIl din 
a m monologul adresat: discursul, tirada, Apus de soare; 

g monolog narativ; - monolog narativ: relatarea lui 
3 m solilocviul (personaj rămas singur în Dandanache despre scrisoarea 
3 scenă); „becherului” din O scrisoare pierdută; 
= m aparteul (se face abstracție de - solilocviu autoadresat: Iona de Marin 


personajele din scenă). 


Sorescu . 

LIMBAJE SCENICE 


m Totalitatea elementelor prin care se 
realizează spectacolul: concretizarea 
didascaliilor, a viziunii regizorale 
(organizarea spaţiului scenic, recuzită 
etc.) și a interpretării actorilor . 


- Precizarea „în zilele noastre” din O 
scrisoare pierdută îngăduie regizorilor 
o surprinzătoare actualizare prin 
vestimentația personajelor; viziunea 
regizorului și jocul actorilor — o 
parodie modernă a piesei. 


VIZIUNE 
REGIZORALA 


m Totalitatea codurilor scenice prin care 
regizorul și echipa sa comunică un 
mod personal de a interpreta opera 
dramatică pe care o pune în scenă, 
adăugând propriul mesaj la cel al 
dramaturgului. 


- Este realizată cu ajutorul tuturor 
elementelor specifice spectacolului 
care sunt purtătoare de sens, 


diferențiind „lumea” scenei de lumea 
reală (decor, costume, recuzită, 
scenografie, jocul actoricesc...). 


ACȚIUNE DRAMATICA SUBIECT / 
CONFLICT 


m Succesiunea de evenimente prezentate 
sau relatate scenic ; 

m Subiectul dramatic se constituie prin 
schimbul de replici și 

prin acţiunea scenică; intriga / punct 
culminant /deznodământ; 

m conflictul este o componentă esențială 
în opera dramatică, 

desemnând o opoziţie, o dispută, o 
tensiune prin care se 

motivează acțiunea; dezacord puternic 
reliefat între personaje 

/ caractere, interese / pasiuni, idei / 


principii. 


lat. comoedia; fr. comedie 

m Specie a genului dramatic în care sunt 
zugrăvite într-o manieră satirică 
tipuri umane, carențe de caracter, 
moravuri ale societății, într-un chip 


- Conflicte exterioare: de interese 
(economice), politice, sociale, etnice, 
erotic; de idei / principii morale, 
filozofice, existențiale, religioase; 

- conflicte interioare: de natură morală, 


psihologică, volitivă, intelectual- 
cognitivă (criză de identitate / de 
valori, criză de conștiință, criză 


existențială etc.). 


- Clasificare: comedie de moravuri, 


comedie de caractere, comedie bufă (de 
situaţii), commedia dell'arte (bazată pe 
improvizația actorilor). 

- Variante ale comediei: vodevilul, farsa, 


menit să stârnească râsul, având | feeria; 
2 întotdeauna un final fericit. - Personificarea viciilor se face prin 
S - „Comedia apare învestită cu atributele | intermediul caracterelor și al măștilor 
ô satirei și ale criticii morale, comice, cu tendinţa inevitabilă de 
v sistematizate într-un adevărat topos tipizare, defectele morale fiind univer- 
estetic.” (Adrian Marino) sale. „Observaţia comică se orientează 
spre generalitate și tipologie. Tendinţa 
comediei este de a-și reduce personajele 
la scheme morale abstracte, cu simplă 
funcționalitate comică.” (A. Marino). 
m Categorie estetică din care fac parte - Tipuri de comic: 
situaţii , situaţii, replici, tipuri umane, | e de moravuri (imoralitatea, corupţia 
moravuri care provoacă râsul; etc.); 
- este generat, de regulă, de un contrast | e de situaţie; 
Y între: aparență / esență, frumos / urât | e de intrigă (situaţia-intrigă este hilară); 
= (Aristotel), valoare / nonvaloare, scop | « de caracter; 
Q / mijloace, viu / mecanic (H. Bergson), | « de limbaj; 
. 


intenție / finalitate, efort / rezultatul 
derizoriu al acestuia; (Kant) 

- forme asociate: umorul, satira, ironia, 
sarcasmul, grotescul. 


comicul numelor proprii. 

gr. tragodia = cântecul ţapului; fr. | - „Ceea ce contează în tragedie e un 
tragedie conflict real al libertăţii subiectului cu 
m Specie a genului dramatic bazată pe | necesitatea obiectivă, care conflict nu se 
reprezentarea în acţiune a categoriei | sfârșește cu înfrângerea unuia sau 
estetice a tragicului; operă dramatică | altuia, ci cu apariția lor simultană în 
w în care sunt reprezentate personaje | completă independență, cu victoria și 
Q eroice în situații conflictuale fără | înfrângerea amândurora” (F.W. 
? ieșire, al cărui deznodământ este | Schelling); „Subiectul tragediei e o luptă 
æ înfrângerea sau pieirea unor valori | între existența exterioară finită și 
umane, în măsură să trezească | aspirația interioară infinită.” (F. 
spaima, compasiunea, mila. Schlegel) 
- conflict tragic = imposibil de anulat, 
fără soluție: 
> hybris = vina tragică. 
a lat. tragicomoedia -„Privat de dimensiuni tragice autentice, 
a m Specie a genului dramatic în care noneroul din teatrul contemporan e 
S tragicul și comicul sunt legate în ridicol prin prezența sa și tragic prin 
O aceeași structură,  luminându-se rezonanța implicaţiilor și asocierilor 
Y reciproc (subspecie: farsa tragică). pe care destinul său existențial le 
? poate trezi în conștiința 
a spectatorului.” (Romul Munteanu) 
gr. drama = acțiune - Clasificare: dramă romantică, realistă 
m Piesa de teatru în care un conținut (burgheză), modernă; dramă istorică, 
serios, uneori tragic, este prezentat morală, dramă de idei, dramă 
g într-o formă familiară, chiar comică; expresionistă, dramă existențialistă, 
í are un ton mai puțin elevat decât absurdă, melodramă etc. 
G tragedia, prezentând o acțiune 
violentă sau dureroasă în care 
comicul se poate împleti cu tragicul. 


7. IMAGINARUL POETIC. 
STRUCTURAREA TEXTULUI LIRIC 


e GENUL LIRIC (gr. lyra — liră, instrument muzical) reuneşte operele 
literare care se constituie pe baza categoriei estetice a liricului, ca text monologic 
(mai rar prin dialogism) cu o intensificare a funcţiei stilistice / poetice şi a celei 
emotive / expresive (R. Jakobson accentuează funcția poetică — „opera poetică 
trebuie în realitate să fie definită ca mesaj verbal în care funcția estetică este 
dominantă” —, asociindu-i funcţia referenţială în cazul poeziei epice şi funcția 
emotivă pentru poezia lirică). 

e Lumea sonoră şi ritmică a poeziei se alcătuieşte ca discurs autonom în care 
reprezentările, ideile, concepţiile, trăirile afective şi cognitive ale scriitorului se 
comunică direct. Trăsăturile intrinseci prin care se defineşte poeticitatea sunt: 

caracterul subiectiv al enunţării, organizarea formală specifică (principiul 
versificaţiei), caracterul autotelic'“ şi caracterul ficțional al referentului. 

e Strategiile discursive care conferă unicitate limbajului poetic sunt 
ambiguizarea, sugestia, simbolizarea, totalizarea (actul semnificării se realizează 
prin întregul context stilistic), devierea (de la normele limbii literare şi de la 
uzanțele comunicării pragmatice) ca mecanism de metaforizare şi de producere a 
unor noi semnificaţii etc. 

e Dintre toate sferele literaturii, domeniul poeticului este cel care se sustrage unei 
definiri riguroase, el fiind doar aproximat prin diferențieri specifice în cadrul 
„arhigenului” care este literatura şi prin opoziţie cu celelalte genuri / limbaje 
literare, fără ca aceste determinări să-i dezvăluie substanţa inefabilă. 

e „Poezia — afirma Paul Valery în Dialoguri — este o artă a Limbajului; anumite 
combinări de cuvinte pot produce o emoție pe care altele nu o produc şi pe care 
noi o numim poetică [...] Aceste lucruri şi fiinţe cunoscute — sau mai degrabă 
ideile care le reprezintă — îşi schimbă într-un anumit fel valoarea. Se cheamă 
unele pe altele, se asociază cu totul altfel decât în modurile obişnuite; ele se 
găsesc muzicalizate, având rezonanțe unele prin altele şi corespund parcă 
armonic. Universul poetic astfel definit prezintă mari analogii cu ceea ce putem 
presupune despre universul visului.” Acest univers poetic alcătuit din fantasmele 
visului imaginează o lume lăuntrică fără corespondent în realitate, creează un 
spaţiu interior şi o durată iluzorie care fiinţează numai prin cuvintele poetice care 
le numesc şi le fac să existe. Imaginarul poetic este, aşadar, autonom în raport 
cu realitatea, el există numai în lumea semantică a textului, este construit pe 
repere spaţio-temporale psihice (chiar şi atunci când creează iluzia realității) şi 
reuneşte temele, motivele şi simbolurile pe care se structurează viziunea poetică, 
ideile, reprezentările şi sentimentele comunicate de eul liric. „În textul poetic, 
lumile imaginare sunt create dintr-o perspectivă subiectivă (lirică) şi sunt 
izolate, semnalizate, în parte, chiar construite de proprietăţile formale ale 
discursului.” (Rodica Zafiu, Naraţiune şi poezie) 

e Tipurile de lirism sunt generate de modalitatea de exprimare a ideilor poetice, a 
stărilor afective asumate sau nu de eul liric: 

O Lirismul subiectiv este expresia cea mai directă a comunicării poetice, realizate 
ca lirică a eului rostitor (poetul se identifică cu eul care vorbeşte); tipurile 
discursive specifice sunt monologul liric, monologul adresat (invocaţia 
retorică) sau autoadresat, discursul dialogic, discursul evocator etc. 

m indici textuali: mărci lexico-gramaticale ale persoanei I / a H-a, 
(pronume şi adjective pronominale la persoana I / a Il-a, singular 
sau plural, verbe la pers. I / a H-a ), mărci ale afectivității 
(interjecţii), adverbe deictice (de loc sau de timp), aserțiuni, 
reflecții, judecăţi de valoare asumate. 

© Lirismul obiectiv disimulează prezenţa eului liric, substituind-o cu alte prezenţe 

lirice: 


'* autotelic — care conţine în sine scopul, care îşi este suficientă, cu finalitate internă. 

- Lirica măştilor presupune exprimarea ideilor şi sentimentelor sub o identitate 

străină. 

- lirica rolurilor în care poetul, identificându-se cu un „personaj”, exprimă 
sentimente care nu sunt propriu-zis ale sale. 

- lirica gnomică — meditații pe teme filosofice pot fi formulate la persoana a 
III-a sub aparenţa obiectivităţii, chiar dacă reflecțiile sunt, de fapt 
ale poetului. 

- lirica descriptivă (de tip tablou sau de tip portret) disimulează perspectiva 
subiectivă a poetului sub aparenţa unei viziuni nonfocalizate, chiar 
dacă, prin epitete calificative se evidenţiază percepţia subiectivă 
„primară”. 

© Lirismul narativ este asociat liricii contemporane şi are ca premisă ipostaze ale 
omului modern, care nu mai este contemplativul romantic, izolat orgolios în 
himerica sferă a visului, ci o prezență esenţial activă, dinamică, traversând 
experienţe existenţiale, aventuri în orizonturile cunoaşterii sau banale evenimente 
cotidiene, confruntându-se cu sine sau cu ceilalţi, cu timpul, cu iubirea, cu moartea: 
„Narativul poate configura o experienţă subiectivă (lirică), construieşte lumi 
imaginare dependente de temporalitate, oferă posibilități specifice de ambiguizare 
şi simbolizare” (Rodica Zafiu, Narațiune şi poezie). Acest tip de lirism este definit 
de Henryk Markiewicz (Conceptele ştiinţei literaturii) ca „realitate dinamică, 
prezentată într-o formă subiectivă sau simbolică”: 

m indici textuali: prezenţa unui „nucleu” narativ, a unui „scenariu” mitic 
sau inițiatic, frecvenţa verbelor, a indicilor temporalității (adverbe 
de timp sugerând o succesiune de stări, de situaţii sau evenimente; 
timpuri verbale etc.), ai procesualităţii, ai schimbării etc. 


e Clasificarea creaţiilor lirice în clase specifice (specii) este determinată de mai 

multe criterii: 

O criteriul tematic: lirica erotică (idilă, eglogă, romanță, elegie erotică etc.), lirica 
peisagistă (pastel, pastel psihologic), lirica cetăţii (poezia 
patriotică şi poezia socială: imn, odă, meditație, satiră, 
blestem etc.), lirica filosofică (artă poetică, meditaţie, 
elegie existențială etc.); 

© criteriul formal: poeziile cu formă fixă (sonet, rondel, gazel, glosă, haiku etc.); 

© criteriul dominantei afective: (imn, odă, doină, elegie, satiră, parodie etc.). 


e Structurarea textului poetic: 

„Domeniul poeticului (diferit de acela semiotic şi de acela semantic) este un text, o 
unitate formală de sine stătătoare, care poartă un conţinut imaginar şi dă naştere 
unei expresii. Distingem în el [...] forma textului, pe care am definit-o, pe de o 
parte, drept ordine anumită a limbii (prozodia), iar pe de alta, drept o relaţie între 
structuri asemănătoare, relaţie de subordonare față de un gen (intertextualitatea); 
conţinutul textului, adică universul lui intrinsec şi fictiv, inexistent înaintea şi în 
afara formei proprii, prozodice şi intertextuale; în fine, expresia, care este funcția 

textului, ceea ce face din el un poem concret, singular şi nerepetabil, manifestare a 
adevărului particular al poetului.” (Nicolae Manolescu, Despre poezie) 


Creaţia lirică 


Structura de suprafață 
aud | ti nivelul grafemelor 
Structura stilistică CALUL PO DIE stratul sonor 
= nivel fonetic ee PI lexicul poetic 
(figuri de sunet) a i sintaxa poetică 
ERE 0 A organizarea formală 
= nivel morfosintactic TPT ESM 
(figuri de constructie) 


- nivel semantic "EE 
(figuri semantice/tropi) POP și Struetara dë dânsa 
TOE referent fictional 
= nivel tropologic 1 n o imagini artistice | 
(figuri de gândire) ei ăi păzi a simbolizare, metatorizare 


ZI ami atm — ori noe, 
PT viziune poetică 
DE aere Pam 


a 


e Ca „artă a Limbajului”, mai mult decât celelalte genuri, genul liric apelează la 
procedee expresive care evoluează de la simplul strigăt emoţional la rafinata 
utilizare a tuturor tipurilor de imagini, de figuri de stil sau de metrică şi la 
organizarea în cele mai diverse forme de poezie (de la formele clasice la 
„spaţialitatea plastică” a caligramelor). 

e Elementele de compoziţie poetică au în vedere unităţile prozodice (versul, 
strofa) şi unităţile logice — secvențele poetice — care pot coincide sau nu cu cele 
formale. Principiile care ordonează textul poetic sunt de mare diversitate: 
recurența, simetria, paralelismul, repetiţia cu rol compozițional (refrenul, 
laitmotivul, anafora, epifora), antiteza, contrapunctul etc. 

8. CONCEPTE SPECIFICE (LIRISMUL) 


SPECII LIRICE 


lat. Ars poetica de Horaţiu 
m Specie a liricii filosofice, transfigurând 


- Ex: Testamentul lui lenăchiţă Văcărescu, 
Serile la Mirceşti de Alecsandri; Epigonii, 
Numai poetul...,Poet, Odin şi poetul, Odă (în 
metru antic), Scrisoarea II — Eminescu; 
Noaptea de decemvrie de Macedonski, 


3 in imagini poetice crezul artistic al , Rugăciune, Noaptea, Poetul de Goga; 
= poetului, principiile sale estetice, viziunea E pi = SET 
© Ă 7 a Poetul de Coşbuc; Imn, De artă, Bacovia; 
g | proprie despre sursele şi actul creaţiei, a A s 
Œ | despre funcţia ei cognitivă, despre a Ex libris, Testament, Rugă de seară 
& | menirea şi destinul artei şi artistului; STONE, ca 7 
m mesajul-program al unui artist Fu ng SU Ve SE corola de minuni a lumii, 
exprimând crezul său despre creație Cântăreț bolnavi — Blaga 
i Joc secund, Timbru de |. Barbu; 
Necuvintele, Poezia, Testament, Semn 1 — 
N. Stănescu. 
- Titlu dat de Alecsandri ciclului de poezii 
it. pastello — pictură cu creioane moi publicate între 1868 şi 1869 în “Convorbiri 
m Termenul denumeşte numai în literatura literare; | zi feră d 
E | românăo specie a genului liric, o z termenul nu. acoperaintreaga stera de 
pA 3 Akai i y manifestări a sentimentului naturii în 
© | poezie descriptivă în care se conturează , : 
= = ia că > poezie; de aceea se poate vorbi de un 
un tablou din natură într-o viziune relativ r ar z 
obiectivă, clasică „pastel cosmic n L üceatar ul, de un „pastel 
i ` simbolist” la Macedonski şi Bacovia, „pastel 
expresionist” la Blaga. 
lat. elegia — cântec de doliu - În lirica modernă (avându-l ca model pe 
© | m Specie a liricii în care sentimente Baudelaire), elegia se diversifică şi se 
E | dominante sunt tristeţea, nostalgia, nuanţează exprimând o tristeţe ontologică şi 
o regretul, dorul (de moarte) etc. metafizică (Rilke, Garcia Lorca, Esenin; 
? Eminescu, Bacovia, lon Vinea etc.). 
e | lat. meditatio — reflecţie OS n T 
S |u specie a poeziei filosofice, în care - cultivată de romantici; meditații pe tema 
Š | lirismul se ridică la o treaptă de timpului,a istoriei, iubirii, mortii, divinului etc. 
£ contemplatie EE N - Ex: Meditaţiile poetice ale lui Lamartine. 
fr. idylle — mic tablou poematic; | í te 
$ |= Specie de poezie pastorala, având ca E pita E piu pl n asociază cu 
E | obiect viața rustică (bucolică, arcadică), seria enpe : i 
naiv sentimentală. tema iubirii, ca în idilele eminesciene. 
lat. hymnus — cântec de biruinţă; - La origine era o invocaţie mistică, 
= | m Specie solemnă a genului liric cântec | adresată unei divinităţi (Imnuri către Apollo = 
E | de slavă consacrat unui eveniment sau „pean”); Imnuri către noapte de Novalis. 
unei personalități exemplare. - Se asociază încă cu muzica: imnuri 
naţionale. 
fr., gr. ode - Nu se asociază cu muzica, precum imnul; 
S |n Specie a genului liric,exprimând o - incipitul poate fi o invocaţie, ca în imn; 
© 


stare de jubilaţie spirituală, un elan 
admirativ pentru o idee, o persoană, un 


- ex.: Ode triumfale de Pindar, Odă ostaşilor 
români de Alecsandri, Odă (în metru antic). 

eveniment. 
lat. satura; fr. satire — mustrare | Elemente definitorii: . 
1) Operă literară cu caracter critic; - atitudinea dezaprobatoare, marcată de 
S 2) specie lirică în versuri în care se dispreț a autorului;apelul la ironie, sarcasm 
& | ridiculizează sau se condamnă vehement |. limbaj ironic (de pildă antifraza) sau 
fenomene negative ale societăţii sau vicii virulent, adecvat atitudinii de distanțare 
omeneşti. ironică / de protest. 
slavonă psalmu — cântec religios - Cei 151 de Psalmi ai lui David alcătuiesc 
m Specie a liricii religioase, cu caracter una dintre cărțile canonice ale Vechiului 
E de rugăciune şi de odă sacră; Testament; în limba română Psaltirea în 
2 | m psalmii din lirica modernă sunt meditații versuri a lui Dosoftei (1673); 
filosofice asupra raportului dintre om şi - Ex: Psalmi moderni ai lui Macedonski, 
divinitate, asupra condiţiei umane ciclul Psalmilor lui Arghezi. 
etimologie controversată: D. Cantemir: 
cuvânt din limba dacilor; lituanianul daina - În literatura cultă, termenul este impus de 
= - cântec popular; V. Alecsandri; 
& | m Denumeşte cântecul popular elegiac - Au creat doine culte Alecsandri, Eminescu, 
(speciile lirice folclorice în întregul lor) şi Coşbuc, Şt. O. losif, Arghezi. 
creaţii culte în tipar prozodic folcloric. 
POEZII CU FORMA FIXA 
— | Poezie cu formă fixă, însumând 14 versuri care pot fi grupate: 
= > după modelul italian (Petrarca): 2 catrene + 2 terţine; 
3 > după modelul englez: 3 catrene + un distih final (cu valoare de concluzie); 
%2 > Shakespeare şi-a scris sonetele fără izolarea strofelor prin blanc (spaţiu alb), dând 
doar o altă aliniere distihului final. 
> Poezie cu formă fixă, alcătuită din 13 versuri, ce apelează la refren şi are doar două 
E rime (după modelul: abba//baab//ababa); primele două versuri reapar în poziţie mediană 
E (ca versurile 7-8), poezia încheindu-se cu versul inițial (sunt deci identice versurile 
S 1=7=13 şi 2=8); 
>  Ronssetul creat de Horia Bădescu este o combinaţie între sonet şi rondel. 
æ > Poezie cu formă fixă, alcătuită dintr-o strofă — temă şi tot atâtea strofe mediane câte 
8 versuri are strofa-temă; fiecare strofă mediană se încheie cu câte un vers din strofa- 
> temă, aceasta reapărând în final, cu inversarea ordinii versurilor. 


e Elementele de prozodie (gr. prosodia — intonare, accentuare) au fost considerate 
până în epoca modernă semn obligatoriu al poeticităţii, metrica (prozodia) 
devenind o ştiinţă preţuită a Antichității şi a epocilor clasicizante (Renaşterea, 
Epoca Luminilor, secolul  Clasicismului, epoca  manierismului, a 
parnasianismului etc.) şi un subiect controversat pentru poeţii şi teoreticienii 
ultimelor două veacuri. Prozodia studiază ansamblul de procedee şi tehnici 
formale pe baza cărora este creat discursul poetic, reguli metrice relativ stabile 
utilizate în compunerea versurilor şi a strofelor. 

e Despre mutațiile survenite în poezia modernistă, despre schimbarea canonului 
prozodic şi regândirea conceptului de poeticitate, criticul Nicolae Manolescu 
afirmă: „Timp de secole, poezia europeană a fost guvernată de un sistem precis şi 
complex de reguli metrice şi de unul, nu mai puţin strict, de figuri de sens. [...] 
Sistemul retoric şi sistemul metric s-au prăbuşit amândouă, cum se ştie, pe la 
sfârşitul romantismului, din cauze probabil diferite [...] Modificarea interpretării 
fonice şi prozodice a poeziei poate atrage o schimbare a criteriului poeticului. 
Există numeroase mărturii că părăsirea regulilor clasice de versificaţie a creat un 
fel de criză a poeziei înseşi, care s-a trezit privată de unul din mijloacele cele mai 
sigure de a se autoidentifica. Numai când şi-a creat o compensație suficientă, a 
ieşit poezia din această criză.” (Despre poezie). 


> Ritmul poetic reprezintă o succesiune recurentă de unităţi prozodice echivalente. 
Aceste unităţi prozodice sunt picioarele metrice definite ca unităţi ritmice în care 
silabele accentuate (_/ ) şi cele neaccentuate ( U ) se succed după un anumit model. 
Unităţile ritmice pot fi: 
e bisilabice: troheul (/ U : Coarule, codruțule ) şi iambul (U/: A fost odată ca- 
n poveşti); 

e trisilabice: dactilul (/UU ), amfibrahul ( U / U ), anapestul(UU/) 

Barba lui flutură-n vânturi ca negura cea argintie ( / UU, / UU, / UU, 
LUU,LUU,/U) 

Trecut-ai când ceru-i câmpie senină (ULU,U/U,U/U,U/U) 

Printre crengi lumina palid glob de argint (UU/,UU/,UU/,UU/,UU!/ 


) 


e tetrasilabice cu un singur accent: peonul (având indice 1, 2, 3, 4 după locul silabei 
accentuate: 

Vânturile, valurile (peon 1: /UUU,/UUU) 

Somnoroase păsărele (peon 3: UU/U,UU/U) 
e tetrasilabice cu două accente: coriambul (/U U /: Sara pe deal...) 
> Ritmul poeziei moderne nu mai urmează succesiunea formală a picioarelor metrice, 
înlocuind accentele de intensitate cu accente afective şi stilistice, construindu-şi 
cadenţele contrapunctic, prin contrastul dintre cuvintele-cheie accentuate şi contextul cu 
fluentă firească a ritmului vorbirii. 


> Măsura este totalitatea silabelor unui vers, grupate în unităţi ritmice. Versurile cu 
măsură scurtă (până la 8 silabe) conferă un ritm alert discursului poetic, în vreme ce 
măsura medie (8-12) şi cea lungă (peste 12 silabe) impun o cadență ritmică gravă, 
solemnă, liturgică etc. Aceste versuri sunt marcate de o pauză ritmică (cezură) care le 
segmentează în două emistihuri, de obicei, egale (de exemplu, alexanarinul — versul din 
12 silabe, cu ritm iambic — are două emistihuri de câte 6 silabe). Un element de mare 
modernitate, cu un efect sonor deosebit, este plasarea cezurii în interiorul unui cuvânt 
sau de-construirea ei prim multiplicarea pauzelor ritmice. (Sau nu o mai am cunoscut — 
T. Arghezi) 

> Măsura variabilă a versurilor din poezia modernă semnalează grafic impulsurile 
emoţionale de intensitate şi durată diferite sau fluxul intermitent al ideilor. 


> „Prin metru se înţelege schema unei poezii, care există independent de realizarea ei 
lingvistică. El indică [...] numărul de silabe al versurilor, felul picioarelor şi numărul lor, 
locul cezurilor, alcătuirea frazei, poziţia rimei, eventual şi forma poeziei” (Wolfgang 
Kayser, Opera literară). 

> Rima, element al versificaţiei clasice, este consonanta sunetelor finale a două sau mai 
multe versuri, începând cu ultima vocală accentuată. Rimele monosilabice sunt numite 
rime masculine (silabele finale sunt accentuate: ...des /..i6s), iar rimele bisilabice 
(penultima silabă accentuată: ...lune /...sune), rime feminine. Rimele bogate sunt cele 
trisilabice (rima _dactilică începe cu antepenultima silabă care e accentuată: ...clipele / 
„„„aripele) sau tetrasilabice (rima hiperdactilică / peonică realizează identitatea fonetică a 
ultimelor patru silabe: ...mălurile /...vâlurile). După poziţia lor în strofă, rimele sunt: 
* rima împerecheată (aabb / 1-2, 3-4): Tu eşti o undă, eu sunt o zare,/ Eu sunt un 
țărmur, tu eşti o mare,/ Tu eşti o noapte, eu sunt o stea — / lubita mea. 
= rima încrucişată (abab / 1-3, 2-4): Tot astfel cînd al nostru dor / Pieri în noapte- 
adâncă,/ Lumina stinsului amor / Ne urmăreşte încă. 
= rima îmbrăţişată (abba / 1-4, 2-3): Stelele-n cer / Deasupra mărilor / Ard 
depărtărilor, / Până ce pier. 
= rima înlănţuită (aba, bcb, cdc / în rondel: abba, abab, babaa) 
= monorima (aaa, bbbb / 1-2-3-4): Din ochi lăcrimând,/Pe culmi alergând,/Pe toţi 
întrebând / Şi la toti zicând 
> Rima interioară (două cuvinte sau cele două emistihuri dintr-un vers rimează: Linele, 
colinele / strâng de sus luminile — L. Blaga) accentuează eufonia versului. 
> Rima-ecou (concentrică) se realizează prin reluarea unui cuvânt în rimă (de exemplu, 
substantivul plumb în poezia lui Bacovia), prin rimarea unor omonime / omofone 
(...cuvântul /..cu vântul), sau prin rimarea unor cuvinte dintre care unul îl 
încorporează pe celălalt (...cristalină /...alină). 
> Rima imperfectă, numită şi asonanţă, constă în diferenţe de sunete (de obicei 
consoane) în segmentele acustice care formează rima (Şi pentru cine vrei să mori? / 
Întoarce-te, te-ndreaptă / Spre-acel pământ rătăcitor). 
> Semirima reprezintă un model combinat între versul clasic şi cel modern, constând în 
alternanţa versurilor albe cu versuri rimate încrucişat (abcb / 1, 2-4, 3: Orele plutesc 
pe lângă umărul tău,/ sfere-albastre, şi-ntre ele e Saturn. / Şi cum se duc, se 
micşorează / mai înserat şi mai nocturn. — N. Stănescu) 


> „Versul poate fi definit ca o suprastructură [...] a cărei caracteristică este dată de 
faptul că subdivide şirul sonor continuu al textului în secvenţe echivalente” (Heinrich 
Plett, Ştiinţa textului). Izolarea fiecărui vers se realizează sonor (prin pauză) şi grafic, 
prin spaţiul alb care urmeză cuvântului ce închide versul. 

> Ca suprastructură specifică poeziei, versul se caracterizează în funcţie de patru 
elemente structurante: ritm, măsură, rimă şi pauze (pauza de tip cezură şi pauza de la 
finalul versului). 

> Versul alb păstrează ritmul, măsura şi pauza la sfârşit de vers, dar este lipsit de rimă: 
O,erai un om frumos,/ 
şi subțire, foarte palid!.. / Printre ochii tăi curgea / un mănunchi de aripi albe (N. Stănescu) 

> Versul aritmic are rimă şi pauză finală, dar măsura şi ritmul sunt variabile (poliritmie): 
Mă ridicam din somn ca din mare,/ scuturându-mi şuviţele căzute pe frunte, visele,/ 
sprâncenele cristalizate de sare,/ abisele. (N. Stănescu) 

> Versul liber este caracterizat prin ritm variabil, măsură inegală, absenţa rimei, având 
însă pauză la sfârşit de vers: Se ia o bucată de piatră /se ciopleşte cu o daltă de 
sânge,/se lustruieşte cu ochiul lui Homer /se răzuieşte cu raze / până cubul iese 
perfect. (N. Stănescu) 

> Versurile înlănţuite au ca semn distinctiv ingambamentul care diminuează ori chiar 
suspendă pauza de la sfârşitul versului, continuând enunţul în versul următor. 
Segmentarea unităţii sintactico-lexicale (atributul sau complementul izolat de cuvântul- 
regent, articolul ori prepoziţia de substantiv etc.) în două versuri succesive are ca efect 
stilistic crearea unor rime rare şi a unor cadenţe sonore neobişnuite: Străbatem amurguri 
/cu crini albi în gură. / Închidem în noi un /sfârşit sub armură. (L. Blaga) 

strofa 


> Strofa este o unitate compoziţională specifică poeziei, care coincide, de obicei, cu un 
enunţ (propoziţie sau frază), caracterizată ca „sistem închis, care posedă coerenţă 
gramaticală, semantică şi metrică” (Dicţionar de ştiinţe ale limbii). Grupajul de versuri 
care alcătuieşte o strofă este izolat grafic prin spaţiere (blancuri). 

> Numărul versurilor dintr-o strofă este variabil, începând cu strofe dintr-un singur vers 
(monostih) şi ajungând până la stanţe de douăzeci de versuri (specifică Renaşterii 
italiene). Strofele mai frecvent utilizate sunt: distih (două versuri), terțina (trei versuri), 
catrenul (patru versuri), cvinaria (cinci versuri); strofele ample (sextina —şase versuri-—, 
septima —şapte versuri-—, octava —opt versuri—, nona —nouă versuri—, decima -zece), 
sunt mai puţin folosite. 

> Strofa safică (Sappho, poeta din Lesbos), utilizată în eminesciana Odă (în metru 
antic), este alcătuită din trei versuri lungi (11 silabe — endecasilab) şi un vers final 
scurt (5 silabe — versul adonic / adoneu / pentametru). 

> Discursul poetic modern se alcătuieşte, frecvent, din strofe inegale care marchează 
astfel secvențele poetice de lungimi diferite sau ca poezie astrofică (discurs continuu). 

III. STILUL ARTISTIC. 
REGISTRE ŞI VALORI STILISTICE 


1. STILUL BELETRISTIC și STILUL INDIVIDUAL AL 
SCRIITORULUI 


Aceste structuri lingvistice oglindesc individualitatea şi creativitatea scriitorului, 
principii şi canoane estetice, convenţii şi particularităţi ale stilului beletristic. 


e Stilul artistic / beletristic este definit în opoziţie cu toate celelalte 
stiluri funcţionale, termenii de diferenţiere fiind artistic / nonartistic. 

e Stilul artistic specific literaturii populare are un pronunţat caracter colectiv, 
fiindcă rapsodul popular participă la actul colectiv de creaţie ca eu narator / eu 
poetic anonim, actualizând textul folcloric preexistent sau creând prin analogie 
(caracter tradițional). 

e În cazul literaturii culte, constantele abstracte ale stilului beletristic — determinate 
de specificul comunicării şi al cunoaşterii artistice — sunt asumate de stilul 
individual care „reprezintă o concretizare distinctă, variabilă, în funcţie de Eul 
creator, în procesul de întemeiere prin cuvânt a lumii semantice a textului.” 
(D. Irimia) 


e Ca expresie a individualităţii, stilul este maniera specifică în care sunt 
cotidiană sau în cea artistică: „Stilurile individuale se constituie în modele 
variabile de actualizare a limbii-sistem, întemeiate pe variabilitatea constantă a 
opțiunii stilistice şi a raportului dintre procedee şi context în generarea mărcilor 
stilistice” (D. Irimia); opţiunile stilistice ale emițătorului se manifestă 
concomitent pe cele două axe ale limbii: axa paradigmatică (seriile sinonimice 
generate de variantele istorice, geografice, culturale, funcționale etc. ale limbii 


sintagme, enunţuri, structuri textuale). 


e Opțiunile stilistice ale scriitorului, guvernate de funcţia 
poetică şi de principiul creativităţii estetice, se concretizează pe trei niveluri: 

1. nivelul extern al Eului creator care se defineşte prin mărci ale identității 
auctoriale (socioculturale, estetice, spirituale etc.) determină stilul 
individual (arhistilul scriitorului): stilul eminescian, stilul 
arghezian etc.; 

2. nivelul intern de suprafaţă al operei care acţionează restrictiv, impune un 
stil al textului, în funcție de macrostructurile artistice (gen, specie, 
curent literar / categorii estetice, raportul realitate-ficţiune, instanţele 

comunicării artistice, teme, coordonate spaţio-temporale etc.). „În opera lui 
Caragiale, de exemplu, se pot identifica trei variante stilistice (stiluri interne 
/ alostiluri), impuse de trei tipuri de desfăşurare a întrebărilor fiinţei umane: 
stilul lumii comice (comedii, schiţe, momente) — raportul fiinţei umane cu 
lumea se desfăşoară între coordonate temporale şi spațiale închise, strict 
delimitate istoric —, stilul lumii tragice (drama Năpasta) — raportul fiinţei 
umane cu lumea este eliberat de dimensiuni spațiale şi temporale; ființa 
umană se confruntă cu ea însăşi, prin activarea unor dimensiuni interioare 
existenţiale —, stilul lumii realiste (nuvele), caracterizat printr-o situare a 
fiinţei între comic şi tragic.” (Dumitru Irimia, Introducere în stilistică) 

3. nivelul intern de adâncime al operei determină variantele 
stilistice interne / registrele stilistice, în funcţie de 
microstructurile textului (raportul dintre Eul textului şi lumea ficțională, 
raportul narator-personaje, personaj-personaje / relaţia dintre eul poetic şi tu- 
ul liric, dintre unităţile logice sau secvențele compoziționale, tipurile de 
structuri discursive, nivelurile de semnificare / de simbolizare etc.). „În 
structura textului iau naştere discontinuități stilistice [...], în strânsă legătură 
cu identitatea semantică a personajelor şi cu punctul de vedere al Eului 
creator şi al naratorului. [...] în acest sens, reprezintă identități stilistice 
distincte în textul lumii comice a lui Caragiale stilul Caţavencu, stilul 
Farfuridi, stilul Tipătescu etc.” (Dumitru Irimia, op. cit.) 


2. REGISTRE STILISTICE UTILIZATE ÎN OPERA LITERARĂ 


e Definite în Noul dicționar enciclopedic al ştiinţelor limbajului (Oswald Ducrot şi 
Jean-Marie Schaeffer) ca „niveluri stilistice de care dispun locutorii pentru a-şi 
modula mesajul în funcţie de circumstanțe” registrele de limbă sunt 
considerate subcoduri lingvistice selectate conştient sau spontan în interiorul unei 
comunități sociolingvistice, în scopul adecvării la situaţia de enunţare şi la 
contextul conversaţional. 

e Straturile stilistice ale limbajului artistic înglobează şi registrele 
stilistice, prin care se transpun diversele variante ale limbii în stilul 
beletristic şi se codifică repere spațio-temporale ale universului ficțional 
(registrul arhaic sau cel regional, registrul popular sau cult), componente 
psihosociale şi tipare comportamentale ale personajelor (registrul cult ori 
popular, registrul argotic sau cu elemente de jargon, registrul colocvial, retoric 
sau emfatic etc.), strategii discursive ale eului rostitor (registrul oral, registrul 
Scris). 

e Registre stilistice utilizate în creaţii literare: 


67 


Registre stilistice 


generale 


Registrul Caracteristici / mărci textuale Exemple 
= Utilizat ca variantă stilistică în opera literară (folclorică sau | 77 inele jos pica, 
cultă), registrul popular presupune situarea naratorului, Tri îngeri le ridica; 
a personajelor / a eului liric în sfera culturii populare, | Tri îngeri cu tri biciuri, 
printr-un limbaj marcat de spontaneitate şi indici ai | La tri cornuri de pământ, 
implicării afective; Tot trăsnesc şi tot plesnesc, 
La nivel fonetic: mărci ale oralităţii, accente afective, | să ridice munții crunți. 
variante fonetice familiare, ignorând normele ortoepice; (Colinde din Ardeal, Ce sară-i?) 
rime şi ritmuri simple, aliteraţii; 
5 La nivel lexical: selectarea unor cuvinte şi expresii | Căci era boboc de trandafir din luna 
= e ja ra pl sula Mda MRI lui maiu |..]. Sau cum s-ar mai zice 
= regiona isme), recvenţa mare a ieri ivelor, abateri | 4, „oi în țărăneşte, era frumoasă de 
= de tipul pleonasmului, al tautologiei; : i 
La nivel morfosintactic: prezența unor forme | "2% Jocufii- ala soare tE putear 
prezent ta, iar la dânsa ba. Şi de 
neliterare (forme flexionare neliterare, acuzativul cu uira, IAr a 4 Si € acea 
prepoziţie în locul dativului, forme pronominale Harap-Alb o prăpădea din ochi de 
colocviale, dezacordul  etc.), viitorul popular, dragă ce-i era. 
prezumtivul, superlativul popular, frecvenţa mare a | (Œ Creangă, Povestea lui Harap-Alb) 
interjecţiei; modele sintactice bazate pe repetiţii sau pe 
recurenta lui „şi” narativ, anacolutul etc.); 
La nivel stilistic: caracter tradiţional al figurilor de stil. 
Registru stilistic care defineşte, în general, creaţiile Un tânăr metal transparent 
literare culte; implică situarea instanţelor comunicării subțire ca lama tăioasă 
artistice în orizontul culturii, prin aplicarea normelor tăia orizonturi curbate şi lent 
limbii literare, prin informaţia culturală bogată; despărțea privirea de ochi 
Nivelul fonetic e definit prin eufonie; în poezie, ritmuri cuvântul, de idee, 
= şi rime complexe; raza, de stea 
= Nivel lexical caracterizat prin diversitate şi bogăţie _ pe când plutea o floare de tei 
= sinonimică, prin gradul ridicat de conceptualizare a în lăuntrul unei gândiri abstracte. 
termenilor, prin valorificarea potenţialităţilor multiple de (N. Stănescu, Semn 1) 
semnificare; ambiguizare deliberată; 
Nivel sintactic: frază complexă, elaborată; 
La nivel stilistic: predilecţia pentru tropi şi figuri de 
gândire; variaţie stilistică, originalitate. 
Oralitatea vizează două straturi stilistice: un strat | — Hei, hei! călătorule. Dacă ti-i vorba 
primar, intrinsec literaturii populare şi tuturor creaţiilor | de-aşa, ai să-ți rupi ciochinele umblând şi 
teatrale şi „un strat derivat, specific structurilor tot n-ai să găseşti slugă cum cauţi d-ta, 
dialogale (din proză sau din poezie) şi stilului marilor | „x pe-aici sunt numai oameni spâni. Ş- 
povestitori, a căror scriitură simulează circumstanţele “cănd euela aleia i-as. întrebi 
comunicării orale; dea ele el gif 7 
Particularități: comunicare directă, preponderent ng ks f A 4 zatieneala ar puteau să 
colocvială, afectivă şi spontană, cu relative libertăți faţă | întâmpini din pricina asta? 
de normele limbii standard, dar cu grad ridicat de | (I. Creangă, Povestea lui Harap- 
= convenţionalitate şi stereotipie în producerea „faptelor | AIb) 
= de stil; relevanța elementelor paraverbale şi 


nonverbale în constituirea sensurilor, zone de 
incidență cu registrul stilistic popular; diferențieri în 
funcție de tipul de cultură: varianta oralității rustice / 
varianta citadină; 

Mărci distinctive: formule ale adresării directe, 
enunţuri exclamative şi interogative, elidări fonetice, 
topică afectivă, frecvenţa unor sintagme / expresii 
colocviale, a substantivelor în vocativ, a verbelor la 
imperativ, a interjecţiilor; abateri de la normă precum 
dezacordul, anacolutul etc. 


— Bi Să 
Caţavencule! Astea sunt bune pentru 
gură-cască... Eu sunt omul pe care să-l 


lăsăm frazele, nene 


îmbeți cu apă rece?... Spune, unde să fie? 
(I.L. Caragiale, O scrisoare 
pierdută) 

= Registru 


stilistic scris presupune comunicare 
artistică mediată, prin producerea unei scriituri al cărui 
criteriu valoric este  originalitatea,într-un limbaj 
autoreflexiv, conştient de forța sa de a întemeia 
universuri autonome, dar şi de limitele acestor lumi 
semantice; 

Nivelul fonetic, nu mai puţin important decât în 
registrul oral (armonii imitative, ritmuri în eufonie 
sau rupturi de ritm, rime complexe etc.), este dublat 
de nivelul grafematic („exploatarea resurselor 
poetice ale grafismului şi ale punerii în pagină” — G. 
Genette), de semnalizările metatextuale (versul alb, 
versul spaţial etc.), chiar dacă pictopoezia sau 
caligramele rămân forme de expresivitate artistică 


Ameţind totul, această iubire înflorea 
fără seamăn, cum înfloresc sălbatic, în 
luna mai, nimfele lujerilor de crin. Cu 
ochii mari, albaştri, vii ca nişte întrebări 
de cleştar, cu neastâmpărul trupului 
tânăr, cu gura necontenit umedă şi 
fragedă, cu o inteligență care irumpea, 
izvorâtă tot atât de mult din inimă cât 
de sub frunte, era un spectacol minunat. 
(C. Petrescu, Ultima noapte...) 


O, dacă n-ar fi eroarea, 
dacă am fi curaţi 

Cum sunt peştii din marea 
cea sferică, fraţi 


o» s „..şi fiecare secundă n-ar fi 
Fi experimentale; d i | mereu a trecutului... 
a Nivelul lexical este caracterizat printr-o orientare (N. Stănescu, O, dacă...) 
deliberată a limbajului spre polisemie maximă care 
conferă un caracter deschis semnificaţiilor; rețele 
lexicale tematice, câmpuri semantice, termeni cu 
ocurenţă rară; 
Nivel sintactic: structurarea riguroasă a textului, astfel 
încât fiecare secvență textuală să participe la relevanța 
estetică a semnului lingvistic; procedeele şi figurile de 
construcție au rol definitoriu în producerea 
semnificației (recurența, simetria, dislocarea, elipsa, 
opoziţia, repetiţia); 
La nivel stilistic, „sub acţiunea principiului metaforic, 
raporturile sintactice se dezvoltă în structuri imagistice, 
în spaţiul cărora se confruntă un univers real cu unul 
imaginar” (D. Irimia). 
Registre stilistice particulare 
Registru stilistic care evidențiază dimensiunea | Lăpuşneanul porunci să împle cu 
istorică a limbajului; situează instanțele comunicării | lemne toate cetățile Molda-viei, 
artistice într-un orizont de timp revolut, prin | afară de Hotin şi le arse, vrând să 
actualizarea unui limbaj învechit, ieşit din uz; strice prin aceasta azilul 
Dominanta stilistică: ocurenţa arhaismelor la toate | nemulțămiților, carii de multe ori, 
nivelurile discursului şi revitalizarea unor construcţii / | urzeau comploturi şi ațâțau revolte. 
tipare lingvistice învechite; (C. Negruzzi, Alexandru 
Tipuri de arhaisme: lexicale (cuvinte ieşite din uz: Lăpuşneanul) 
stolnic, logofăt etc.), fonetice (forme sonore învechite: 
e pre, samă, a împle, a rumpe, lăcaş), semantice | Ștefan: (lui Rareş) Ia cartea asta. 
s (cuvinte utilizate odinioară cu alt sens: prostime — | Bag-o în sân. Ia seama la pecetie. 
= oameni se rând, a tăbări — a aşeza tabără, a certa —a | Pune caii la un olac. Alege unul bine 


pedepsi etc.), morfologice (forme flexionare vechi: 
inime, aripe, palaturi; văzum, plânsum, s-au fost 
deschis etc.), sintactice (Gazeta de Transilvania, 
domn ţării Moldovei); 

Funcţia stilistică a arhaismelor utilizate în proza de 
inspiraţie istorică este aceea de a crea un tablou de 
epocă sau de a diferenţia discursul naratorului de cel 
al personajelor; în teatrul istoric, arhaismele creează 
impresia de verosimilitate prin reconstituirea limbajului 


vremii evocate. 


ferecat. Și la drum. Schimbă caii din 
popas în popas. Și să nu te oprești 
decât în Țarigrad. Acolo s-o dai în 
mână marelui vizir. 

(Delavrancea, Apus de soare) 

familiar 


= Registru stilistic care conferă identitate geografic- 


lingvistică universului ficțional, personajului / 
naratorului sau instanței lirice exprimate; 

Tipuri de regionalisme utilizate în scop expresiv: 
lexicale (cuvinte cu circulație restrânsă la o arie 
geografică dialectală: omăt, oleacă, niţel, păpuşoi, 
cucuruz etc.), fonetice (pronunţii diferențiate în funcţie 
de aria dialectală: ghine, chiatră, să spuie, să prinză 
etc.), semantice (sensuri diferite ale aceluiaşi cuvânt 
în zone diferite: mereu — „încet” în Banat), gramaticale 
(forme specifice anumitor regiuni: aista, aiasta în 
Moldova, ăsta, aia în Muntenia; viitorul moldovenesc — 
oi merge; prezentul lucră, mâncă în Transilvania, 
dezacordul subiect-predicat în Muntenia etc.); 

Valoare expresivă: lărgirea seriei sinonimice; conferă 
culoare locală (realism descriptiv), au rol de 
caracterizare a personajelor (ca elemente de limbaj 
popular/familiar); aspectele foneticii regionale aplicate 
unor neologisme au funcţie satirică în limbajul eroilor 
lui Caragiale (cafin6). 

În opera literară, registrul stilistic familiar reprezintă un 
spaţiu de interferenţă a stilului beletristic cu cel colocvial; 
Particularităţi: valorizează estetic varianta spontană, 
neelaborată a limbii vorbite, cu structuri lingvistice 
libere, cu mărci ale oralităţii şi ale implicării afective, cu 
lexic variat, enunţuri nepretenţioase, cu ticuri verbale 
şi elemente de creativitate expresivă; 

Rol stilistic: caracterizarea personajelor sau a unui 
mediu cultural / socioprofesional; în poezia postmoder- 
nistă, generează prozaismul deliberat prin care este 
surprinsă banalitatea cotidiană şi, în acelaşi timp, 
construieşte contextul stilistic contrastiv, menit să relie- 
feze rarele metafore (plasate, frecvent, ca „poantă” în 
final); 

Jurnalul literar şi memoriile sunt scrieri „de graniţă”, 
în care registrul stilistic familiar, confesiv se asociază 
celui beletristic, chiar dacă referentul real biografic 
conferă o dimensiune nonficţională textului. 


Fratele cel sărac - sărac să fie de 
păcate! - tot avea şi el o pereche de 
boi, dar cole: porumbi la păr, tineri, 
nalți de trup, țepoşi la coarne, 
amândoi cudalbi, ţintaţi în frunte, 
ciolănoşi şi groşi, cum sunt mai buni 
de înjugat la car, de ieşit cu dânşii în 
lume şi de făcut treabă. Dar plug, 
grapă, teleagă, sanie, car, tânjală, 
cârceie, coasă, hreapcă, țăpoi, greblă 
şi câte alte lucruri ce trebuiesc omului 
gospodar nici că se aflau la casa 
acestui om nesocotit 

(I. Creangă, Dănilă Prepeleac) 


Nu mai plânge, stea, nu mai jeli, 
Noapte, nu mă dojeni. 
Bădie soare, fă tu dreptate 


Si-am să-ţi fiu frate. 
(E. Botta, Recolta) 


Dă-mi ceasul să ţi-l repar! 
Sunt specialist în decese de secundar! 
Vino la mine cu ora 
vino la mine cu ora să respirăm 
împreună 
beton şi mortar! 
Însă pe mâna mea stângă 
«din ceas dedus» 
crescuse un ierbar. 
(F. Iaru, Marcaje noi fundații 
ceasuri) 


Utilizat în literatură ca resursă de înnoire a limbajului, 
registrul stilistic argotic creează figuri semantice 
prin sensurile noi atribuite unor cuvinte din limba 
comună, unor regionalisme, arhaisme, neologisme 
sau unor cuvinte împrumutate din limba țigănească, 
generând un limbaj codificat; 

Expresivitatea artistică este determinată de 
metafora, metonimia, eufemismul, antonomaza etc. 
prin care se produce transferul semantic şi convertirea 
termenilor argotici în semnificanţi artistici; 

Rol stilistic: „înscrierea lumii narate în perspectiva 
realismului său lingvistic” (D. Irimia); mijloc de producere 
a impresiei de verosimilitate în caracterizarea unor 
personaje sau a unui grup social închis; în poezie, acest 
limbaj antiliric vizează „spiritul de frondă şi nevoia de 
expresivitate” (R. Zafiu), efectul stilistic fiind construirea 
unei viziuni antimetafizice asupra unei lumi absurde sau 
de-construirea unor modele lirice vetuste. 


Se ridică aici o problemă, spuse 
vizirul. [...] Ţin minte că acum vreo 
patruzeci de ani eram copil de casă şi 
în loc să frec podelele, frecam 
mangalu' cum se zice. Mă vede 
sultanul şi-mi spune: „Ce faci, Bre?” 
„Mă gândesc,prea mărite”, zic eu. „În 
casa mea, bre?! face el şi dă-i şi arde-i, 
că de-atunci gândesc numai în aer 
liber. [...] Cap ai, gândire ce-ţi mai 

trebuie? Fă şi tu o pauză. 
(I. Groşan, O sută de ani de zile la 
porțile Orientului) 

= Prezenţa termenilor de jargon în limbajul artistic 


aduce elemente de noutate nu doar în sfera lexicului, 
ci şi la nivel fonetic, oferind o alternativă modernă la 
mai vechiul registru emfatic; 

„Efectul de stil” principal este ruptura de nivel, 
crearea relaţiei contrastive în contextul stilistic; 


Moftangioaica română vorbeşte 
româneşte numai avec les domestiques, 
încolo franţuzeşte. 

(I.L. Caragiale, Moftul român) 


Si zâmbeşti spre fiecare dîntre 


= Valoarea expresivă a elementelor de jargon în 3 A 
= scrierile tradiţionale era limitată la caracterizarea unor PIN ESPERE TRENER on 
> personaje satirizate / a unui grup care îşi creează o OA, îți vine a merveliu <m T shirt 
s identitate socioprofesională, ori la construirea unei şi-n prespălați! 
dimensiuni ironice în planul naratorului; în limbajul (Mircea Cărtărescu, Levantul) 
artistic modern, utilizarea jargonului poate fi 
considerată şi o marcă stilistică a omului contemporan |*a merveliu (à merveille, loc. 
care „se mişcă” dezinvolt în spaţiul multiculturalităţii | adv. în limba franceză) — foarte 
sau o tentativă de a transgresa limitele unei limbi | bine, minunat, extraordinar 
naţionale, prin plurilingvism. *T shirt (T-shirt, engl.) — tricou 
Registru stilistic asociat frecvent registrului cult, definitoriu Psihologia arată că au o tendinţă de 
pentru discursul elevat, conceptualizat, modern; stabilizare stările sufleteşti repetate şi 
Dominanta stilistică: frecvenţa mare a termenilor că, menținute cu voință, duc la o 
neologici specializaţi „În sfera ştiinţelor (filosofie, adevărată nevroz Orice iubire gtii 
e psihologie, matematică, fizică etc.) sau în domeniile monoideism, voluntar la început, 
D tehnice; aspect erudit al scriiturii; logi = 
s Funcții stilistice: poate diferenția planul naratorului patologic pe urma: A 
> de cel al personajelor sau are rol în caracterizarea (C. Petrescu, Ultima noapte de 
= unor eroi, în surprinderea unor medii intelectuale ori dragoste,...) 
artistice; expresivitatea maximă este conferită de | Ordonată Spiră, / Sunet / 
contexte stilistice contrastive, în care neologismele | Fruct de liră, / Capăt paralogic, 
sunt reliefate prin asocierea cu termeni populari, | Leagăn mitologic 
colocviali sau cu elemente de jargon. (l. Barbu, Uvedenrode) 
Registru stilistic solemn, caracteristic unor specii | Brigbelu, rege tânăr din vremea cea 
clasice, precum tragedia, imnul, oda îşi înscrie | căruntă 
structurile discursive în modele convenţionale specifice | Pe zei; vechii Dacii i-a fost chemat 
„stilului înalt”; Ape ? [a nuntă. 
Dimensiunea stilistică: tonalitate gravă, ceremo- | Erumos au ars în flăcări prinosul de 
= nioasă, realizată prin categoria estetică a sublimului, zvati 
E prin lexicul elevat, prin figuri retorice etc.; A j fi rată tii sub boltile-i 
= Valoare expresivă: discursul elevat este menit să | *£ 6476 tmtrara oaspeții sub volțile- 
a emotioneze puternic, să confere o măreție sobră ideilor, de piatră. 
evenimentelor, personalităților evocate / personajelor; în | n capul mesei şade Zamolxe, zeul 
creațiile postmoderniste, efectul de stil este opus: | getic, 
exagerarea solemnității prin tonul encomiastic sau | Ce lesne urcă lumea cu umăru-i 
melodramatic determină pastişa, caricatura acestui | atletic. (M. Eminescu, Gemenii 
registru stilistic. 
Registru stilistic care îşi are originea în arta retoricii | O, moartea e-un chaos, o mare de stele, 
(„ştiinţă antică a elaborării discursului persuasiv” care a Când viața-i o baltă de vise rebele; 
evoluat spre arta „ornării” stilistice, încheindu-și | O, moartea-i un secol cu sori înflori, 
existenţa în sec. al XIX-lea), caracterizat prin tonalități Când viața-i un basmu pustiu şi urât. 
exaltate, prin frecvenţa mare a figurilor de stil; (M. Eminescu, Mortua est!) 
Expresivitatea artistică rezidă în supramarcarea sec- 
venţelor textuale (tirada, perioada, fraza, secvenţa poe- hu do sie lesă i a edina 
o tică etc.) prin grandilocvență (interogaţia şi exclamaţia m OET a quar z R mja 
> retorică, enumeraţia şi gradația, antiteze şi metafore an a stolnicul Petre: Nu m 
E îndrăznețe etc.; simetrii, recurențe şi opoziții sintactice | Vor Cum au fost oblăduirea mea? Ce 
= etc.); sânge am vărsat? Care s-au întors de la 


Rol stilistic: discursul retoric poate crea o tonalitate 
patetică prin care se exprimă exaltarea eului rostitor, 
tensiunea paroxistică a unor conflicte, ori intensitatea 
trăirilor interioare, a pasiunilor unor personaje din 
opera epică sau dramatică; supralicitarea procedeelor 
retorice poate declanşa însă efecte comice / parodice 
sau inflexiuni ironice. 


ușa mea, fără să câştige dreptate şi 
mângâiere? (C. Negruzzi) 

Registru stilistic care recurge la imitarea unei opere 
din „genul înalt”, în scopul compromiterii acesteia; 
apelează la intertextualitate („relaţia de coprezenţă 
între două sau mai multe texte” — G. Genette) sau la 
hipertextualitate (derivarea unui text din altul, prin 
transformare sau prin imitație); 

Dominanta stilistică: discursul are o gravitate 
simulată sau, dimpotrivă, un caracter satiric accentuat; 
Expresivitatea artistică este realizată prin de- 
construirea textului-sursă, prin efecte neaşteptate 
generate de noul context stilistic. 


Ismail este compus din ochi, favoriţi 
şi rochie şi se găseşte astăzi cu 
foarte mare greutate. Înainte 
vreme creştea şi în Grădina 
Botanică, iar mai târziu, grație 
progresului ştiinţei moderne, s-a 
reuşit să se fabrice unul pe cale 
chimică, prin syntheză. 

(Urmuz, Ismail ...) 


Registru stilistic caracterizat prin disimularea unei 
atitudini critice sub aparenţa laudativă; performarea 
sensului ironic se realizează în contextul stilistic, care 
permite şi identificarea componentei graduale a 
registrului (de la ironia bonomă, la dispreţ, de la 
maliţie, la sarcasm); 

Particularităţi: „formulările ironice n-au alt mijloc de a 
se face recunoscute în afară de intonaţiile cu care sunt 
debitate” (T. Vianu); 

Rol stilistic: instituie un strat de adâncime al 
semnificației, marcând ruptura între aparenţă şi 
esenţă, precum şi distanţarea critică, dispreţuitoare a 
locutorului (narator, personaj / eul liric) şi a lectorului 
de un referent (personaj, obiect, eveniment, situaţie 
etc.) pe care îl persiflează; „esenţa ironiei este să 
provoace tocmai afectele contrarii acelora legate de 
expresiile întrebuințate.” (T. Vianu) 


Cel care-mi bagă-n spate un cuţit 
Binevenit fie şi fericit! 
Si-aşa mi se părea trupul prea greu 
Si-aşa nu mai ştiam dacă sunt eu 


Binevenit fie şi bucuros 

Că zac, parc-adormit cu faţa-n jos, 

Visând la ce se-ntâmplă pe pământ 
întruna-i voi cânta sufletul blând 


Aceluia ce-mi bagă un cuţit 
în spate. Fie veşnic fericit! 
(E. Brumaru, Dulci distihuri ...) 


= Expresivitatea artistică 


Registru stilistic instituit printr-o strategie textuală de 
subminare din interior a unei structuri literare (formulă 
sau instanță narativă/ „construct” poetic sau teatral, 
topos literar, scriitură etc.), prin re-scriere în „cheie 
minoră”, în regimul derizoriului; 

Dominanta stilistică: de-construirea clişeelor, a 
poncifelor genului, „contrafacerea” lor dezinvoltă printr- 
un „joc” stilistic abil; 

rezidă în noua viziune 
(frecvent nonantropocentrică), degrevată de clişee şi în 
jocuri sclipitoare de cuvinte. 


Un peşte mic şi foarte trist 
Din heleşteul contelui 
S-a-ndrăgostit de-un ametist 
De la inelul contelui 
Si-ntr-o caleaşcă a sosit 
Să ceară mâna contelui 
Dar refuzat şi-adânc jignit 
Muri sub ochii contelui 
(E. Brumaru, Cântec naiv) 

Registru stilistic definitoriu pentru creațiile / 
secvențele textuale în care sunt formulate reflecţii 
asupra condiției umane; 

Dominanta stilistică: discursul conceptualizat prin 


Vreme trece, vreme vine, 
Toate-s vechi şi nouă toate; 
Ce e rău şi ce e bine 
Tu te-ntreabă şi socoate; 
Nu spera şi nu ai teamă, 


o care se instituie formulări pregnant sentenţioase; | Ce e val ca valul trece; 
E utilizarea unor structuri lingvistice impersonale | De te-ndeamnă, de te cheamă, 
= (persoane gramaticale cu valoare generică); Tu rămâi la toate TECE: 
> = Expresivitatea artistică este determinată de limbajul (M. Eminescu, Glossă) 
cu mare valoare cognitivă: referent general-uman, 
termeni conceptualizaţi, formulări memorabile care 
exprimă în imagini artistice raportul dintre om şi 
univers, om şi existenţă, cunoaştere, creaţie, timp etc. 
= Registru stilistic specific creaţiilor cu un referent Gian Se Seară nout gri decer Gi 
imaginar transcendent, în care este surprinsă relația SE SPIRE 
fiinţei cu divinitatea, fiorul metafizic,  neliniştea sufletul meu 
ontologică şi gnoseologică, aspiraţia sa spre sacru, de umbra ta, Doamne!" 
e nevoia de certitudini etc.; (Nichita Danilov, Peisaj cu 
> =" Dominanta stilistică este reprezentată de „un fond lumânări aprinse-n vânt) 
= lexical şi un fond de modele sintactice ce se sustrag 
= evoluţiei limbii” (D. Irimia); 


Expresivitatea artistică este asociată ideilor înalte, 
reprezentărilor şi simbolurilor religioase formulate în 
limbajul psalmodierii ceremonioase. 


3. VALORI STILISTICE ALE TIMPURILOR VERBALE 


„Textul literar — opinează Dumitru Ieremia în studiul Introducere în stilistică — poate 
fi considerat ca o realitate cu două ipostaze consubstanţiale: (1) structură stilistică şi 
(2) funcţia de semnificare poetică. În prima ipostază, structura stilistică poartă 
mărcile Eului auctorial; în ipostaza a doua, structura stilistică generează lumea 
semantică a textului şi poartă totodată mărcile Eului textului. ” Ambele serii de mărci 
stilistice — ale eului auctorial şi ale eului textual — îşi definesc identitatea şi, implicit, 
originalitatea, prin modul de valorificare a potenţialului expresiv al limbii, a 
diverselor categorii estetice, semantice, morfologice şi sintactice. 


e VERBUL,prin regimul său privilegiat de nucleu al enunţării, reprezintă o sursă 


majoră de expresivitate artistică. Aceasta se construieşte nu numai la nivelul 
conţinutului semantic şi al structurii lingvistice (verbe / locuţiuni verbale), ci şi la 
nivelul categoriilor morfosintactice specifice — timpurile, modurile, persoanele. 


„Timpul, cea mai complexă categorie gramaticală, dezvoltă gradul cel mai înalt de 


constituirea timpului gramatical într-o categorie narativă 
perspective temporale şi capacitate de spațializare (prim-plan şi planuri de 
adâncime). 


complexitate în stilul beletristic. [...] Stilul beletristic îşi defineşte specificul prin 


x» 


(D. Irimia), implicând 

Valori stilistice ale categoriilor 
gramaticale 


Exemple 


PREZENTUL este forma verbală care „dezvoltă registrul semantic cel mai bogat, acoperind 
funcţional toate cele trei perspective temporale: trecut, prezent, viitor sau dezvoltând un 


sens pantemporal.” (Dumitru Irimia) 


1. prezentul narativ — propune o perspectivă 
sincronică, în care timpul narării şi timpul 
evenimentelor narate se suprapun; timpul lecturării 
intră şi el în rezonanţă cu acest timp integrator, 
generând o temporalitate coincidentă, în care „se 
întâlnesc” naratorul, eroii şi lectorul: „scriitorul aduce 
timpul naraţiunii în timpul cititorului” (D. Irimia); 
caracteristic naraţiunii în simultaneitate, prezentul 
narativ dinamizează acţiunea, induce  lectorului 
sentimentul participării directe la evenimentele 
istorisite, creând iluzia că acestea sunt relatate pe 
măsură ce se desfăşoară; 

valori expresive multiple: „reliefarea, dramatismul, 
rapiditatea, plasticitatea — dar şi ruptura, evaluarea, 
surpriza” (R. Zafiu); 

în poezia epică şi în creaţia lirică în care viziunea 
poetică se întemeiază pe un scenariu narativ, 
prezentul determină „anularea hotarelor semantic- 
temporale specifice” (D. Irimia) conferind un relief 
stilistic deosebit situaţiei / evenimentului / experienţei 
de cunoaştere surprinse în desfăşurare. 


Exploziile se succed organizat. Unele le 
aud la câțiva paşi, altele în mine. Un vâjâit 
scurt, pe care urechea îl prinde cu un soi de 
anticipație, încleştezi dinții, cu mâna 
îndoită deasupra capului, într-o convulsie 
epileptică 

(C. Petrescu) 
Omul se scoală, trezeşte copii, înhamă caii 


şi umblă de colo până colo prin curte. (M. 
Preda) 


El zboară, gând purtat de dor, 
Pân' piere totul, totul; (M. Eminescu) 


Orele plutesc pe lângă umărul tău, 
sfere-albastre, şi-ntre ele e Saturn. 


Și cum se duc, se micşorează 
mai înserat şi mai nocturn. (N. Stănescu) 


2. prezentul istoric / dramatic — anulează opoziţia 
categorială prezent - trecut prin actualizarea unor 
evenimente anterioare în prezentul naratorului şi, 
implicit, al lectorului; 

în alternanță cu verbe la timpuri trecute, produce 
„ierarhia planurilor de adâncime, prin tehnica 
basoreliefului”, aducând figura şi faptele eroului „în 
clară lumină a prezentului”, în contrast cu adversarii 
lui şi „acţiunile conexe care sunt împinse în 
penumbra trecutului” (T. Vianu); 

„Preferinţa pentru perfectul simplu ca timp narativ în 
proză şi pentru prezentul istoric în poezie este în 
secolul trecut (sec. al XIX-lea — n.n.) principala 
diferenţă dintre norma narativă a prozei şi cea a 
poeziei” (R. Zafiu). 


Mihai se grăbeşte, trece Dunărea, îşi 
îndeamnă oștile, care năvălesc asupra 
turcilor şi îi ucid sau îi prind mai pe 
toți.[...] Dar fugea 
înspăimântat și nu se putea ține pe picioare 
de groază. (N. Bălcescu) 


Hassan-Paşa 


Mihnea încalecă, calul său tropotă, 
Fuge ca vântul; 
(D. Bolintineanu) 


Mircea însuşi mână-n luptă 
vijelia-ngrozitoare, 

Care vine, vine, vine, calcă totul în 
picioare; 

(M. Eminescu) 


3. prezentul etern / atemporal — „mijloc al potenţării 
retorice” (T. Vianu), prin care timpul naraţiunii, 
timpul enunţării şi al receptării se înscriu într-un 
continuum temporal, fără început şi fără sfârşit, 
perceput din perspectivă cosmică sau metafizică; 


- de-realizează categoria timpului (considerată 
irelevantă), exprimând condiţia ontologică a unor 


- Ce mi-i vremea, când de veacuri 
Stele-mi scânteie pe lacuri, 
Că de-i vremea rea sau bună, 


Vântu-mi bate, frunza-mi Sună; 

(M. Eminescu) 
Numai poetul, 
Ca păsări ce zboară 


74 


entităţi considerate atemporale: Divinitatea, Natura, 
Creaţia, Arta, lubirea, Libertatea etc.; 

- valoarea expresivă vizează înscrierea feno- 
menalului într-o perspectivă universală, încadrarea 
experienței individuale, a evenimentului particular 
într-un tipar mitic, ca „modalitate stilistică a 
subordonării faptelor la idee” (T. Vianu), prezentul 
etern are rol de reliefare a unor categorii filosofice, a 
unor concepte etice, estetice sau cognitive, a unor 
valori umane considerate atemporale. 


Deasupra valurilor, 
Trece peste nemărginirea timpului 

(M. Eminescu) 
Peste zvârcolirile vieții, vremea vine 
nepăsătoare, ştergând toate urmele. 
Suferințele, patimile, năzuințele, mari sau 
mici, se pierd într-o taină dureros de 
necuprinsă, ca nişte tremurări plăpânde 
într-un uragan uriaş. (L. Rebreanu) 


4. prezentul gnomic / pantemporal — are ca efect 
stilistic suspendarea opoziţiilor temporale, conferind 
enunțurilor o valoare omnitemporală şi un grad 
mare de generalitate; 

- este specific enunțurilor sentenţioase autonome 
(proverbe, zicători, maxime, aforisme), meditaţiilor 
filosofice, cugetărilor diverse asupra condiţiei umane, 
asupra raportului  om-lume, om-divinitate, ființă 
creatoare — creaţie etc. 

- în plan semantic, imprimă o dimensiune cognitivă 
textului şi o valoare morală, general-umană, 
mesajului; 

- în plan stilistic, valoarea expresivă e generată de 
concizia plastică a discursului şi, frecvent, de 
valenţele metaforice / metonimice ale verbelor la 
prezentul gnomic; în creaţii neo / postmoderniste, 


5. prezentul liric — realizează un decupaj în fluxul 
temporal continuu, exprimând intensitatea trăirii într- 
o durată concentrată; 

- în planul semnificaţiilor, presupune conştiinţa 
limitelor ontice ale ființei şi asumarea condiţiei 
existenţiale; exprimă — explicit sau implicit — dorinţa 
de a da un sens duratei fragmentare, ori refuzul / 
neputinta „stării pe loc” etc. 

- la nivel stilistic, prezentul liric accentuează opoziţia 
între perspectivele temporale, valorizând „clipa cea 
repede ce ni s-a dat”, în contrast cu trecutul sau cu 
viitorul. 


Psihologia arată că au o tendință de 
stabilizare stările sufleteşti repetate şi că, 
menținute cu voință, duc la o adevărată 
nevroză. Orice iubire e ca un monoideism, 
voluntar la început, patologic pe urmă. 

(C. Petrescu) 


Vreme trece, vreme vine, 
Toate-s vechi şi nouă toate. 
(M. Eminescu) 


Toată lumea se uită pe fereastră. 
Citeşte, spală, iubeşte, moare 

Si din când în când dă fuga 

Si se uită pe fereastră. (M. Sorescu) 


prezentul gnomic este asociat unor realităţi prozaice. 


Pururi tânăr, înfăşurat în manta-mi, 
Ochii mei năltam visători la steaua / 
Singurătății. 

Când deodată tu răsărişi în cale-mi, 


Jalnic ard de viu chinuit ca Nessus, 
Ori ca Hercul înveninat de haina-i; 
Focul meu a-l stinge nu pot cu toate 
Apele mării. 
(M. Eminescu) 


6. prezentul evocativ / al reprezentării ficționale — 
are o valoare durativă, propunând o perspectivă a 
unui trecut care se deschide spre prezentul narării / 
al rostirii lirice şi al lecturării; 

- semantizarea poetică a prezentului evocativ 
determină anularea succesiunii lineare a două durate 
pe care le „dizolvă” într-un flux temporal continuu; 

- valoarea expresivă a prezentului evocativ rezidă în 
deschiderea perspectivelor temporale şi instalarea 
eului rostitor / a naratorului într-o durată continuă; 
dinamizează imaginile artistice / acţiunea, prin 
referentul temporal de aspect durativ. 


De-al meu propriu cânt mistuit mă mântui 
(M. Eminescu) 

Aud materia plângând... (G. Bacovia) 

Să ai noroc în viață, vorba Aurichii, asta e 

plămânul de oftică şi altuia îi pică 

moştenirea de-a gata. (G. Călinescu) 

7. prezentul anticipativ / prospectiv — impune o 
perspectivă orientată spre viitor; 

- la nivelul semnificaţiilor, prezentul anticipativ al 
verbelor la modul indicativ exprimă certitudinea 
naratorului / a eului liric şi iminenţa evenimentului, în 
vreme ce prezentul conjunctivului creează un orizont 
de aşteptare pe o coordonată a probabilității; 

- înscrierea prezentului şi a viitorului într-o structură 
verbală a simultaneităţii determină în plan stilistic o 
dimensiune vizionară, o proiecție explicită în 
imaginar, în spaţii ipotetice. 


Astept să îmi apună ziua 

şi zarea mea pleoapa să-și închidă, 
mi-aştept amurgul, noaptea şi durerea, 
să mi se-ntunece tot cerul 

şi să răsară-n mine stelele (L. Blaga) 


Curgi în Himeria. Te-ntorci întreg şi mut și- 
ți vine să cânți la trompetă, [...], să-noți pe 
sub apă cu ochii deschişi, să dispari într-un 
nor sclipicios. (S. Popescu) 


8. prezentul iterativ — reliefează caracterul repetabil al 
ciclurilor cosmice sau existenţiale, al unor acţiuni 
etc.; 

este exprimat prin verbe cu sens iterativ sau prin 
verbe care primesc un asemenea conţinut semantic 
în contextul stilistic; 

valoarea stilistică iterativă rezidă în  figurarea 
existenţei ca succesiune de situaţii repetabile, de 
cicluri închise, de automatisme cotidiene, de acţiuni 
repetitive. 


Iar colo bătrânul dascăl, cu-a lui haină 
roasă-n coate, 

Într-un calcul fără capăt tot socoate și 
socoate (M. Eminescu) 

Decor de doliu funerar... 

În parc ninsoarea cade iar... (G. Bacovia) 


Prin întuneric bâjbâiesc prin casă, 
Si cad, recad, şi nu maj tac din gură 
(G. Bacovia) 


IMPERFECTUL „Valoarea stilistică a imperfectului, virtutea lui de a vrăji mişcarea îl indică 
drept timpul propriu literaturii de amintiri, adică al aceleia care înfăţişează o succesiune de 


evenimente ale trecutului.” (T. Vianu) 


1. imperfectul narativ / evocativ operează o dublă 
deschidere temporală: timpul naraţiunii este 
prelungit spre timpul istorisirii şi spre cel al lecturării, 
iar prezentul scriitorului şi al cititorului se deschide 
spre referentul temporal trecut, spre 
„contemporaneitatea” evenimentelor şi a eroilor; 

are o funcţie dinamic-evocativă: ca „timp al 
evocărilor concrete [...] şi imagine vie a mişcării” (T. 
Vianu), proiectează un eveniment, un proces sau o 
stare într-o durată nedeterminată şi instituie o 
perspectivă subiectivă, un punct de vedere al 
naratorului / al personajului / al eului liric; 

când este utilizat în poezie, imperfectul devine 
„timpul  narativităţii subiective, evocatoare, lirice, 
impresioniste” (D. Irimia); impune planul referential 
al unei experienţe ontologice sau gnoseologice 
progresive, ori perspectiva interioară a eului rostitor,; 
„Efectul obţinut poate fi de uniformizare, de 
incompletitudine, dar şi de ritualizare sau 
simbolizare.” (R. Zafiu); 

în poezia populară — epică sau lirică — valoarea 
expresivă este conferită, frecvent, de situarea într-o 
durată indeterminată, specifică timpului baladesc, 
mitic; la final de vers, verbele la imperfect generează 
monorima. 


Boierii, [...], fără arme, cădeau făr-a se mai 
împotrivi. Cei mai bătrâni mureau făcându-şi 
cruce; mulți însă din cei mai juni se apărau 
cu turbare [...]. Dacă vreunul apuca vreo 
sabie, îşi vindea scump viața. 

(C. Negruzzi) 
Copilul mergea zgribulit şi din când în când 


se oprea şi-şi strângea braţele clănțănind; se 
închircea şi dârdâia parcă ar fi suflat 
crivățul peste el. (M. Preda) 

El asculta tremurător 

Se aprindea mai tare 

Și s-arunca fulgerător, 

Se cufunda în mare (M. Eminescu) 

Mă ridicam, scuturându-mi lin undele. 
Apele se retrăgeau tăcute, geloase. 

Plopii mi-atingeau umerii, tâmplele 

cu umbrele lor melodioase. (N. Stănescu) 
Iar Manoli sta, 

Nici că mai lucra, 

Ci mi se culca 

Si un vis visa... (Mănăstirea Argeşului) 
Era odată o capră care avea trei iezi. 


(T. Creangă) 

2. 


imperfectul descriptiv actualizează în imagini 


plastice o realitate trecută, situând-o într-o durată 
indeterminată; 
accentuează viziunea auctorială subiectivă şi, în 


acelaşi timp, imprimă reprezentării actualizatoare o 
perspectivă progresivă; 

funcţia descriptiv-evocativă se realizează prin 
aspectul imperfectiv al verbului care conferă 
descrierii (lirice sau inserate în textul narativ) un 
caracter dinamic, în opoziţie cu „decupajul” static 
determinat de utilizarea prezentului („Astfel, chiar 


În această obscuritate, strada avea un 
aspect bizar. Nici o casă nu era prea înaltă 
şi aproape nici una nu avea cat superior. 
Însă varietatea 
arhitecturii [...], ciubucăraia, ridiculă prin 


cea  neprevăzută a 


grandoare, umezeala care dezghioca varul 
şi uscăciunea, care umfla lemnăria, făceau 
din strada bucureşteană o caricatură în 
moloz a unei străzi italice. (G. Călinescu) 


Ea era frumoasă ca umbra unei idei, 


când este exclusiv descriptiv,  imperfectul | a piele de copil mirosea spinarea ei, 
construieşte o potenţialitate narativă.” — R. Zafiu). (N. Stănescu) 
3. imperfectul iterativ  converteşie capacitatea | Partea dezagreabilă era că urcam şi 


specifică imperfectului de „a prelungi durata acţiunii” 
(F. Brunetiere) în posibilitate de a exprima fluxul 
temporal ca  înlănţuire a duratelor circulare, a 
situaţiilor repetabile; 

valoarea expresivă a imperfectului unor verbelor cu 
sens iterativ (sau a verbelor care primesc conotaţii 
echivalente prin determinări adverbiale / substantivale 
etc.) rezidă în forța cu care exprimă / sugerează o 
dublă înscriere a fiinţei, într-un continuum temporal şi 
într-un tipar repetabil al existenţei. 


coboram fără să ştim de ce, iar asta ni se 
comunica simplu de către cei îmbufnaţi şi 
ca idiotizat: “N-aş fi crezut-o niciodată în 
stare să facă asta... (C. Petrescu) 

Pe cale-n lumea neagră am plecat. 

Umblam, vedeam, dar nu mă închegam. 
Vedeam, umblam, dar încă nu eram. 

Prin anul lung, ah lung, de altădat' 
De-abia iubirea m-a întemeiat. (L. Blaga) 


4. 


imperfectul oniric situează lumea narată într-un 
timp imaginar de grad secund (durată ficțională 
interioară inserată într-o temporalitate ficțională 
exterioară): „este timpul la care se povestesc visele 
sau coşmarurile...” (U. Eco); 
funcţia stilistică este aceea de a institui un plan al 
imaginarului oniric şi de a semnala caracterul ireal al 
succesiunii de evenimente sau de stări şi trăiri lirice. 


Se făcea că era neapărat 
Necesar s-ajungem pe muntele Ararat 

(£. Dimov) 
Se făcea că la o curte veche, în paraclisul 
patimilor rele, cei trei Crai, mari egumeni ai 
tagmei prea senine, slujeau pentru cea din 
urmă oară vecernia... (Mateiu Caragiale) 


imperfectul  anticipativ modifică aspectul 
imperfectiv, dezvoltând sensul de prezent şi 
ambiguizând relaţia dintre real şi ireal; „devierea” de 
la norma specifică uzului transformă acest timp într- 
un „izvor de misterioase tristeţi”, fiindcă „în clipa 
însăşi în care ne evocă acţiuni reale sau posibile, le 
face iluzorii şi le nimiceşte în trecut.” (M. Proust); 
rolul stilistic de „indice al trecerii de la realitate la 
imaginar în jocurile de copii” (|. Coteanu) devine o 
strategie discursivă prin care se construiesc 
premise ale viziunii poetice, se întemeiază lumi 
posibile, se imaginează experienţe ipotetice. 


„.. începu vechiul joc de-a imaginile: încerca 
să aducă la suprafață imagini cât mai 
vechi, cât mai depărtate, să le mărească, să 
le dea viaţă [...] Și nu era deloc uşor, pentru 
că trebuia să fie tot timpul atent... 


Tu erai piatra, tu erai norul, 

tu erai vulturul, tu erai ora 

din care-şi curmau asupră-ne zborul 
secundele dându-se tuturora. (N. Stănescu) 


PERFECTUL SIMPLU „puţin frecvent în limba literară comună, este, în stilul beletristic, un 
al doilea timp al narativităţii...” (D. Irimia) 


1. 


perfectul simplu narativ exprimă o durată 
absolută, de mare concentrare epică, situând prim- 
planul evenimentelor / al momentelor relatate, al 
stărilor enunțate într-un trecut recent, apropiat de 
timpul narării; 


Si povestea bătrânul de neamuri curgând 
râuri, 
Din codrii răsărite, ieşite din pustiuri 
Si cum pieiră toate pe rând precum veniră 
Si cum cătând norocul mormântul şi-l 

(M. Eminescu) 

- este timpul naraţiunii ulterioare, timp al „narativităţii 
obiective, descriptive, neutre, epice; mişcarea 
construită prin perfectul simplu este rapidă şi fără 
durată” (D. Irimia); 

- funcția stilistică principală este determinată de 
caracterul închis (aspect perfectiv) şi de caracterul 
punctual (aspectul momentan) al acţiunii / al stării; 
poate marca stilistic perspectiva dublu închisă 
asupra acţiunii — momentul iniţial şi cel final — sau 
numai începutul acesteia; reliefează derularea 
rapidă a evenimentelor ori valoarea momentană a 
unei stări; 

- situarea în finalul textului în care predomină alt timp 
narativ — imperfectul sau prezentul — provoacă o 
schimbare de ritm narativ, având rolul de accelerare 
bruscă a relatării. 


Grăind aceste, el se repezi pe cal, ieşi călare 
pe ușa cea spartă, se întoarse spre pădure, 
[...] apoi ieşi în drum şi slobozi calul la 
vale, spre Moara cu noroc. 

(|. Slavici) 

Se aplecă, luă în mâini un bulgăre şi-l 
sfărâmă între degete cu o plăcere 
înfricoşată. (L. Rebreanu) 

Moromete se aşeză pe piatra albă de hotar 
şi îşi luă capul în mâini. (M. Preda) 
Atunci asfinți după creştete luna 
şi cornul sună , însă foarte puţin. (St. Aug. 
Doinaș) 


1. perfectul simplu descriptiv presupune o deviere 
expresivă de la caracterul prin excelenţă narativ al 
acestui timp verbal; utilizarea atipică situează 
secvenţa descriptivă în prim-plan, în relaţie 
contrastivă cu planul de adâncime în care se înscriu 
în mod obişnuit verbe la imperfect; 

- funcţia dinamică specifică perfectului simplu 
conferă vivacitate imaginilor descriptive, organizând 
elementele într-o succesiune alertă; descrierea de 


Deodată se făcu rece şi începu să bată 


vântul [...] Ploaia începu să cază în stropi 
mari, tunetele începură să răsune de-a 
lungul văii cu nişte zguduituri mai 
puternice şi tot mai puternice. (T. Slavici) 


Cu tunetul se prăbuşiră şi norii 
În încăperea universului închis. 
Vijelia aduse cocorii, 


acest tip are caracter livresc. Albinele, frunzele... (T. Arghezi) 


MAI-MULT-CA-PERFECTUL „stabileşte cadrul temporal, limita de la care urmează a se 
desfăşura episodul respectiv” „această necontenită raportare la evenimente anterioare 
realizează ceea ce s-ar putea numi stilul narațiunii, adică acel mod de prezentare a faptelor 
care pune viu în lumină succesiunea lor, legătura lor după ordinea temporală.” (T. Vianu) 


1. mai-mult-ca-perfectul încadrării/ cataforic — situat 
în incipit, deschide seria de evenimente prin 
evocarea unor circumstanțe anterioare narațiunii 
propriu-zise; schitează fundalul evenimentelor care 
urmează a fi narate; 

- ca strategie discursivă este utilizat cu precădere în 
proza tradițională, marcând succesiunea cronologică 
a evenimentelor, organizate pe două planuri: un plan 
secund, al anteriorității (dominat de mai-mult-ca- 
perfectul verbelor) şi un prim-plan al actualităţii 
(acțiunea propriu-zisă relatată cu ajutorul verbelor la 
perfectul simplu / compus, ori la prezentul narativ); 

- rolul stilistic este acela de a diferenția timpul 
diegetic — situat într-un trecut îndepărtat — de timpul 
istorisirii şi al receptării, creând o tensiune narativă 
prin relaţia contrastivă între planul de adâncime al 
relatării sintetice / al evocării şi prim-planul 
evenimenţial; în literatura sec. al XX-lea este utilizat 
şi ca mijloc stilistic de arhaicizare. 


Iacov 'Eraclid, poreclit Despotul, perise ucis 
de buzduganul lui Stefan Tomşa, care acum 
cârmuia țara, dar Alexandru Lăpuşneanul, 
după înfrângerea sa în două rânduri, de oștile 
Despotului, fugind la Constantinopol, 
izbutise a lua oşti turceşti şi se înturna acum 
să izgonească pre răpitorul Tomşa. 


(C. Negruzzi) 
În primavara anului 1916, ca sublocotenent 
proaspăt, întâia data concentrat, luasem 
parte, cu un regiment de infanterie din 
capitală, la fortificarea văii Prahovei, între 
Buşteni şi Predeal. (C. Petrescu) 
Numisem nunţii noastre-un burg, 
Slăvit cu ape-abia de curg — (1. Barbu) 


După ce ascultase cu luare aminte vorbele 
tânguitoare ale lui Barzovie-Vodă, hanul 
cel tânăr făcu semn să se facă linişte. 


(1. Groşan) 

2.  mai-mult-ca-perfectul narativ / anaforic — 
întrerupe seria evenimentelor din prim-planul narativ 
pentru a insera un enunţ / o secvenţă retrospectivă, 
„ca un mijloc de a fixa treptele timpului” (T. Vianu); 

- valoarea expresivă este conferită de întreruperea 
fluxului temporal, de o dislocare semnificativă în 
ordinea cronologică a evenimentelor, a situaţiilor sau 
a stărilor comunicate; interferența între mai-mult-ca- 
perfectul şi timpuri ce exprimă ulterioritatea creează 
acronia narativă; 

- valoarea expresivă este conferită de întreruperea 
fluxului temporal, de o dislocare semnificativă în 
ordinea cronologică a evenimentelor, a situaţiilor sau 
a stărilor comunicate; interferența între mai-mult-ca- 
perfectul şi timpuri ce exprimă ulterioritatea creează 
acronia narativă; 

Rostul mai-mult-ca-perfectului se modifică la scriitorii 
mai noi, care nu vor să exprime prin el anterioritatea 
cronologică, ci foarte deseori şi anterioritatea 
cauzală.” (T. Vianu) 


Niciodată femeia aceasta nu mă 


Odobeşti, la țară, şi acum simteam 
că acolo am avut dreptate, că 
atunci văzusem limpede, că seria ei 


aceea fusese. (C. Petrescu) 


Familia Moromete se întorsese mai 
devreme de la câmp. Cât ajunseseră 
acasă, Paraschiv [...], se dăduse jos 
din căruță, lăsase pe alții să 
deshame şi să dea jos uneltele, iar el 
se întinsese pe prispă... (M. Preda) 


Împrejur întunericul se înăsprise, 
încât întepa ochii. (L. Rebreanu) 


Fereastra sufletului zăvorâtă bine 
Se deschisese-n vânt. (T. Arghezi) 


VIITORUL „conform definiţiilor clasice, o secvenţă de enunţuri în care timpul 
verbelor e viitorul nu ar putea să constituie o naraţiune; în literatură el poate totuşi 
deveni un timp al reprezentării unei lumi posibile de tipul visului sau al viziunii, care 


reduce diferenţa dintre categoriile real şi ireal.” (R 


. Zafiu) 


1. viitorul cu funcţie narativă este o deviere expresivă 
convenţionalizată, având ca punct de referinţă 
prezentul enunţării pe care îl prelungeşte într-o 
durată imaginară; progresia în ireal nu are o limită, 
poate conduce spre infinit; 

- proiectarea unei suite evenimenţiale / a unei serii de 
situaţii imaginate în viitor este mai frecventă în 
textele poetice; strategiile discursive canonice 
sunt bazate pe cronologie directă (prezent — viitor) 
sau inversată (acronia), marcând în primul caz 
conştiinţa irealităţii, iar în al doilea, iluzia iminenţei 
unui viitor „ce va să fie” (viitorul apare în incipit, 
instituind cadrul ireal, premisă a unei realităţi 
ficționale care devine treptat o certitudine exprimată 
în final prin timpul prezent); 

- rolul stilistic principal este crearea unei perspective 
vizionare, reprezentarea unui plan interior al reveriei 
sau al dorinţei, al anticipării profetice ori al 
presimţirilor neliniştite; referentul iluzoriu, proiectat 
ca potenţialitate sau ca realitate ficțională se 
construieşte frecvent pe scenarii consacrate 
(călătoria inițiatică, visul de iubire, aspirația spre 
ideal, confruntarea, apocalipsa etc.); 

- formele inversate, cu auxiliarul postpus au rolul de 
a accentua stilistic planul semantic al verbului prin 
topica marcată afectiv. 


Mai am un singur dor [...] 
Va geme de patemi 

Al mării aspru cânt... 

Ci eu voi fi pământ 


În singurătate-mi. (M. Eminescu) 


— Cu voia măriei-tale, zise Stroici, vedem că 
moşia noastră a să cadă de isnoavă în 
călcarea păgânilor. Când astă negură de 
turci va prăda şi va pustii țara, pe ce vei 
domni măria-ta? (C. Negruzzi) 


La noapte va zvârli, pe coastă, marea, 
O pasăre cu chipul femeiesc, 

Iar noi, aflând cu groază întâmplarea, 
Vom socoti-o drept un semn ceresc 


(R. Stanca) 


Pleşuve moş, nu te speria 

Că umbra ta n-are să vină, 

Îi vom găsi pe undeva 

O mai multiplă rădăcină. (L. Dimov) 


Patru evanghelii scrie-vom despre căderea 
frunzei în toamnă. (N. Stănescu) 

2. 


viitorul colocvial (popular), diferențiat la nivelul 
graiurilor (Muntenia, Oltenia, Dobrogea: o să 
plecăm; Moldova: am / ai / are + conjunctiv — am să 
plec; în restul zonelor, forme obţinute de la 
construcţia standard a viitorului prin afereză primei 
consoane a auxiliarului: oi pleca, îi pleca, a pleca 
etc.) are o mare frecvenţă la nivelul limbii vorbite 
(stilul colocvial); 

valoarea expresivă rezidă în marea încărcătură 
afectivă, în conotaţiile dubitative şi în aspectul modal 
care îl apropie de conjunctiv; forma sa analitică mai 
complexă decât a viitorului literar accentuează 
componenta durativă şi o încarcă de un conţinut 
sufletesc divers; în literatura cultă, utilizarea acestei 
forme nu mai marchează exclusiv registrul stilistic 
oral şi popular, ci şi un registru liric, marcat subiectiv 
ori un registru familiar, deliberat prozaic. 


Nu peste mult tu vei fi cerul răsfrânt, 

eu voi fi soarele negru, pământul. 

Nu peste mult are să bată vânt. 

Nu peste mult are să bată vântul... 

(St. Aug. Doinaş) 

Eu am să scriu „Romanul adolescentului 
miop”. Dar am să-l scriu ca un Jurnal al 
autorului. Cartea mea nu va fi un roman, ci 
comentarii, note, schițe pentru roman. 


(M. Eliade) 


viitorul anterior construieşte o succesiune de 
secvențe anticipative situând starea sau 
evenimentul exprimat înaintea altei acțiuni / stări 
proiectate în viitor; 

absent din limba actuală, viitorul anterior conferă 
discursului un caracter livresc şi aparența de 
vechime; 

în cazul particular al construcției diferențiate prin 
utilizarea gerunziului (vei fi fost / vei fi fiind — 
considerată o formă a modului prezumtiv), valoarea 
stilistică este cea de exprimare a incertitudinii 
locutorului sau a unei posibilităţi dezirabile, nesigure 
ori irealizabile. 


(M. Eminescu) 
Pe unde, Doamne, vei mai fi fiind? 


pe unde, Doamne, vei mai fi fiind? 
(H. Bădescu) 


PERFECTUL COMPUS „convertit în timp narativ, prin caracterul perfectiv al temporalităţii 


sale, [...] fixează într-o perspectivă de anterioritate ireversibilă încheierea implacabilă a unor 
procese situate în succesivitate.” (D. Irimia) 


perfectul 


compus înscrie evenimentele  narate, 
procesele, stările sau experienţele lirice într-o durată 
trecută închisă, într-un interval de timp anterior 
timpului enunţării; 


- funcţia stilistică principală este aceea de a crea un 


decupaj în fluxul duratei, delimitând o secvenţă de 
temporalitate situată în anterioritatea imediată a 
prezentului sau, dimpotrivă, într-un trecut foarte 
îndepărtat cum este cel al basmului; din perspectiva 
momentului enunțării, acest trecut ireversibil este 
prezentat ca acţiune încheiată, ca rezultat al unui 
proces sau ca efect al unei stări; are rol de narare a 
unor evenimente trecute istorisite în succesiune 
cronologică sau rol de evocare marcată de indici ai 
subiectivităţii (formele inversate, de exemplu): „O 
acţiune trecută ale cărei ecouri sunt încă vii în 
sufletul nostru o exprimăm prin perfectul compus” (|. 
lordan); 


Iubirea pământului Ca stăpânit de mic 
copil. Veşnic a pizmuit pe cei bogați şi 
veşnic s-a înarmat într-o hotărâre 
pătimaşă: trebuie să aibă pământ mult, 
trebuie! De pe atunci pământul i-a fost mai 
drag ca o mamă... (L. Rebreanu) 


Apoi sălbăticia mi-a crescut, 
cântările mi-au pierit, 
şi fără să-mi fi fost vreodată aproape 
te-am pierdut pentru totdeauna 
în tărână, în foc, în văzduh şi pe ape. 
(£. Blaga) 


În noaptea asta, cătră zori, a avut cel 
dintâi semn, în vis, care a împuns-o în 
inimă şi-a tulburat-o şi mai mult. 

(M. Sadoveanu) 

E ` PTS S „| Pe trei covoare de răcoare 
- altă funcție stilistică este delimitarea planului 


naratorului (a cărui obiectivitate poate fi exprimată PN T, Ati 
prin perfectul simplu) de planul personajelor, marcat | Când /ângă sân, un rigă spân, 


subiectiv prin perfectul compus; Cu eunucul fui bătrân, 
- situarea în finalul textului / al episodului narativ (în Veni s-o-îmbie cu dulceaţă: 
contrast cu timpul narativ principal — prezentul, | — Enigel Enigel, 


perfectul simplu sau imperfectul), poate avea un rol | Ți-am adus dulceaţă, iacă, (I. Barbu) 
rezumativ sau concluziv, reliefând astfel caracterul 
ireversibil al evenimentelor; 

- forma învechită a perfectului compus (având două | o stii , 
auxiliare: „eu l-am fost zărit”) este o marcă a (A. Muşina) 
registrului stilistic arhaic. Părea că printre nouri s-a fost deschis o 

poartă (M. Eminescu) 


Am râs. Am vorbit. Am plătit. 


4. VALORI STILISTICE ALE MODURILOR VERBALE 


e Exprimând atitudinea emițătorului față de acţiunea, procesul sau starea enunțate, 
modurilor verbale angajează eul rostitor în structurile diegetice, în discursul epic, liric 
sau dramatic. Resursele de expresivitate artistică ale acestei categorii gramaticale 
specifice verbului sunt actualizate prin marcarea modului în care emițătorul 
(naratorul, eul liric, personajul epic sau dramatic) se raportează la obiectul enunțării, 
felul în care le percepe şi ipostaza lui — implicată, subiectivă sau nonparticipativă, 
obiectivă — faţă de evenimentele, situațiile, ori stările comunicate prin discurs. 


VALORI EXPRESIVE ALE EXEMPLE 
MODURILOR VERBALE 
MODUL INDICATIV imprimă un caracter obiectiv Exploziile se succed organizat. Unele le aud 
acţiunilor, proceselor, stărilor pe care le exprimă. la câțiva paşi, altele în mine. [..] A fost 


= Ca mod al enunţării unor fapte considerate reale şi a | destul să apară nemţii... focul a două baterii. 
unor stări apreciate ca sigure, indicativul apare în | Si totuși acum soarele era sus, prietenii mă 
limbajul comun ca un mod neutru din punct de | aşteptau... 
vedere stilistic. (C. Petrescu) 

= În textul literar, capacitatea de a exprima | M-ai lovit destul pân-acum. [...] Seară de 
certitudinea locutorului (narator, personaje / eul liric), | seară, secundă de secundă, de ani şi ani de 
în raport cu obiectul enunţării, conferă referentului 
aparenţa unei realităţi validate în universul ficțional. 

= Prin paradigma sa temporală — mai bogată decât a 
celorlalte moduri — permite instituirea unor raporturi 
diverse între evenimentele istorisite (cronologie — 
anterioritate,  simultaneitate, ulterioritate — sau 
acronie), între timpul narat şi timpul narării, între 
momente evocate şi prezentul liric. a E ca 

= Valorile expresive ale indicativului sunt diferenţiate a înflorit un vişin pe pământ. 
în funcţie de forma temporală a verbului, fiecare | Mu spune-am fost, nici că voi fi, ci sunt! 
dintre cele şapte timpuri ale indicativului având | (£ Bădescu) 
propriile valenţe stilistice (prezentul, imperfectul, 
perfectul simplu, perfectul compus şi mai-mult-ca- 


perfectul, viitorul simplu şi viitorul anterior). 

zile. M-ai fărâmițat, m-ai jupuit, m-ai 


distrus. Ai făcut din mine o fantomă, o 
fantoşă, m-ai umilit. Asta-i personaj? 
(M. Vişniec) 
Ti-e lumea toată acoperământ. 
O mierlă scoate soarele din apă; 
„facerea lumii poate să înceapă, 


MODUL IMPERATIV instituie o relaţie de comunicare 

directă exprimând dorința sau voinţa emiţătorului de a 

determina o acţiune ori de a o împiedica. 

= Valoarea stilistică a  imperativului rezidă în 
capacitatea de exprimare a unor atitudini şi trăiri 
subiective, printr-un dublu sistem de semnale: 
verbale şi paraverbale (accentele afective, pauzele 
expresive, intonaţia specifică ordinului, amenințării, 
îndemnului, rugăminţii, concesiei, ironiei etc.). 

= Ca marcă textuală a stilului direct, imperativul are 
rol de „teatralizare” şi, în acelaşi timp, rol de 
dinamizare a discursului personajelor („imperativul 
dramatic şi narativ”); alături de substantivele / 
adjectivele în vocativ reprezintă un indice al oralităţii 
stilului; în limbajul popular, poate apărea fără referire 
la o persoană anume („imperativul forma!” îşi pierde 
valorile specifice, persoana a doua având valoare 
generică — N. Forăscu). 
Prezenţa imperativului în textul liric semnalizează 
discursul dialogic sau monologul adresat (care poate 
lua forma invocaţiei retorice). 


—Destull strigă Lăpuşneanul, nu te mai 
boci ca o muiere! fii român 'verde.[...] 
Haide! luaţi-l de-l daţi norodului şi-i 
spuneţi că acest fel plăteşte Alexandru- 
vodă celor ce pradă ţara. 
(C. Negruzzi) 
Nu mai vorbi, nu râde, nu te gândi, nu 
plânge, 
Nu mai visa zadarnic : e prea târziu acum! 
(T. Pillat) 

Stihuri, zburati acum din mâna mea 

Si schiopătaţi în aerul cu floare, 

(T. Arghezi) 


S-a întors să-l caute, dar du-te, caută, 


suceşte-te, învârteşte-te, omul parcă intrase 
în pământ. (T. Creangă) 


MODUL CONJUNCTIV exprimă potenţialitatea unei 

acţiune realizabile, posibile, probabile sau atitudinea 

emiţătorului faţă de acţiunea, starea, trăirea enuntate: 

incertitudinea,  ezitarea,  aproximaţia,  deliberaţia, 

dorinţa, protestul, indignarea etc. 

= Valoarea expresivă a conjunctivului este dată de 
mărcile afective pe care le exprimă în contextul 
stilistic (atitudini şi trăiri subiective). 

= În discursul naratorului, al personajelor (discurs 
direct, indirect / indirect liber), ori al eului liric, 
conjunctivul poate avea rolul de a institui un nivel al 
acţiunilor, al trăirilor interioare, al stărilor ipotetice, 
alternative ori anticipative; în acest ultim caz, 
prezentul conjunctivului îndeplineşte, stilistic, funcţia 
indicativului viitor, chiar dacă nu participă la 
construirea viitorului colocvial. 

=" Funcţia stilistică a conjunctivului poate fi de 
echivalență cu condiţional-optativul presupunând 
dependenţa acţiunii enunțate de o altă acţiune sau 
de o stare, de o dorinţă. 

= Ọ funcţie stilistică particulară este cea de 
substituire a imperativului cu rol de accentuare a 
subiectivităţii; în cazul special al verbelor la 
persoana a Ill-a a conjunctivului (când poate apărea 
fără morfemul „să”), rolul stilistic este de completare 
a paradigmei imperativului — care nu are decât 
persoana a l-a. 

= În textul liric, modul conjunctiv reprezintă, deseori, 
o marcă textuală a unui plan al imaginarului, având 
rolul de a semnaliza trecerea de la dimensiunea 
reală la cea ideală. 


Moromete îi spuse, fără multă vorbă, că s-a 
terminat şi cu istoria lui cu studiile, să stea 
acasă şi să pună mâna pe sapă. 
(M. Preda) 
dați-mi voie: ori să se revizuiască, 
primesc! Dar să nu se schimbe nimica; ori să 
nu se revizuiască, primesc! dar atunci să se 
schimbe pe ici pe colo... 
(T.L. Caragiale) 
Si deodată-am început să ştiu 
mersul luminii şi-al strigării [...] 
Să urlu sfâşiat de păsări repezi, 
să ard lovit de-un meteor, 
s-adorm pe gâturi lungi de lebezi, 
şi de lopeţi de bărci, izbit, să mor. 
(N. Stănescu) 
Unde să merg de-acum? 
Pe cine să mai aştept? (T. Pillat) 
Piară-mi ochii tulburători din cale, 
(M. Eminescu) 
— Să pregăteşti, cu Mitrea, Sania, îi zise 
Vitoria. S-o umpli cu fân; să pui ş-un sac 
de orz pentru cai. (M. Sadoveanu) 

MODUL CONDIŢIONAL-OPTATIV dezvoltă, prin 
aceeaşi paradigmă verbală, două valori modale: 
exprimarea unei acţiuni dependente de o condiţie 
(explicită sau implicită) şi exprimarea unei acţiuni 
realizabile / irealizabile, prezentate ca opţiune 
asumată; la timpul perfect acţiunea este ireală. 
Funcţiile stilistice sunt determinate de interferența 
valorilor modale (exprimarea eventualităţii, a 
posibilităţii, a unor ipoteze / scenarii posibile sau 
imposibile, a unor acţiuni presupuse, realizabile sau 
nerealizate etc.) şi de ambiguitatea conotațiilor 
subiective — de la incertitudine la aserţiune fermă, de 
la dorinţă concretă la aspirație vagă etc. 

Valori expresive particulare are optativul care preia 
funcţia indicativului, ca „optativ al modestiei, al politeţii” 
(D. Irimia), când „nu exprimă nici condiţia, nici dorinţa, 
ci arată că acţiunea verbului este posibilă, realizabilă” 
(E. Câmpeanu). 

O altă funcţie stilistică a condiţional-optativului este 
cea de substituire a modului conjunctiv în enunţuri 
interogative sau exclamative; valoarea expresivă este 
cea de accentuare a unei tonalități subiective — 
uimirea, indignarea sau ameninţarea vehementă 
specifică blestemului / imprecaţiei; în asemenea 
enunţuri, apare frecvent forma inversată care amplifică 
rolul expresiv al verbului situat înaintea auxiliarului 
specific. 

În textul liric, modul condiţional-optativ apare mai rar, 
având mai ales rolul de a exprima o situaţie ipotetică, o 


MODUL INFINITIV este o formă verbală „cu trăsături 

duble, de tip verbal şi nominal” (Dicţionar de ştiinţe ale 

limbii), nominalizarea fiind integrală în cazul infinitivului 

lung, moştenit din limba latină; verbele la infinitiv 

numesc în chip general, abstract acţiunea, procesul 

sau starea. 

= Valoarea expresivă a infinitivului este generată de 
capacitatea lui de a marca registre stilistice diferite; 
cu valoare sentenţioasă, acest mod devine indice al 
registrului gnomic, în timp ce valoarea livrescă 
(obţinută prin substituirea conjunctivului, după o 
construcţie impersonală sau după verbul „a putea”) 
este specifică registrului stilistic cult; conservarea 
valorii verbale _a _infinitivului lung semnalizează 
registrul stilistic arhaic sau registrul popular (în care 
se utilizează şi în formele inversate ale viitorului / ale 
condiţionalului), iar asocierea valorii imperative — 
care conferă un ton impersonal — marchează stilul 
oficial. 

= Foarte rar folosită în limba actuală, forma de 
perfect a infinitivului îndeplineşte funcţia stilistică de 
marcă a narativităţii prin instituirea unei succesiuni 
temporale. 


Aş fi putut să spun şi eu un cuvânt... 


Orice cuvânt... De pildă, i putut să 
spun nu... Ce s-ar fi întâmplat dacă aş fi 
spus şi eu nu? Îti spun că nu s-ar fi 
întâmplat nimic... (M. Vişniec) 

N-ai lăuda de n-ai ştii să blestem, 

Surâd numai acei care suspină, 

Azi n-ai iubi de n-ar fi fost să gemi, 

De n-ai fi plâns, n-ai duce-n ochi lumină. 
(Radu Gyr) 

Din contra, doamnă, aş dori, te-aş ruga să 

fii bună a-mi acorda o prelungire de termen. 
(I.L. Caragiale) 


Usca-s-ar izvoarele toate şi marea, 


Si stinge-s-ar soarele ca lumânarea. 
(T. Arghezi) 
Spune-mi, dacă te-aş prinde-ntr-o zi 
şi ți-aş săruta talpa piciorului, 
nu-i aşa ca ai şchiopăta puțin, după aceea, 
de teama să nu-mi striveşti sărutul ?... 
(N. Stănescu) 


experienţă lirică imaginată. 


Războiul dădu lui Felix, peste câțiva ani, 
prilejul de a se afirma încă de tânăr. 
(G. Călinescu) 
Mândria de a oferi o „masă" lua proporții de 
[..], excursia la Moşi şi 
ştrengăria de a ne da în căluşei, de a mânca 
floricele şi a bea un tap de bere, era... orgie. 
(C. Petrescu) 
Căci ei se nasc spre a muri 
Si mor spre a se naşte 
(M. Eminescu) 
A pierde tot ce se poate pierde ... 
Si-am cântat din coasta mea 
din vertebra ca o stea, 


eveniment, 


de-a-ncălecare pe-o șa, 
pe o şa de cal măiastru, 
„foaie verde de albastru. 
(N. Stănescu) 
Stefan-Vodă a început a-i batere până ce 
i-au trecut de Dunăre (T. Neculce) 
Îmi era a scăpare de dânsul (1. Creangă) 

=" Infinitivul lung, chiar dacă este substantivizat în 
limba română, păstrează urme semantice ale 
acţiunii, numind rezultatul acesteia; apare frecvent în 
titlurile poeziilor. 


MODUL GERUNZIU este singurul mod nepersonal 

care conservă conţinutul dinamic specific verbului, 

surprinzând o acţiune în desfăşurare, un proces, o 

stare durativă; înscrierea acestora într-o temporalitate 

fără referire la momentul enunţării permite exprimarea 

oricărei durate — prezente, trecute ori viitoare —, în 

funcţie de context. 

= Principala funcţie stilistică a gerunziului este 
capacitatea de a crea imagini dinamice; frecvent, 
gerunziul determină circumstanţele acţiunii exprimate 
prin verbul regent sau îi adaugă acestuia o altă 
acţiune într-un ritm alert; antepus regentului, el poate 
avea o funcţionalitate polivalentă, exprimând, în 
acelaşi timp temporalitatea şi cauzalitatea, ceea ce 
creează ambiguitate stilistică. 

= Când este asociat grupului nominal, are rolul de a 
atribui substantivului o însuşire_ dinamică, având (de 
cele mai multe ori) funcţia stilistică de epitet; această 
funcţie este accentuată frecvent prin valoarea 
adjectivală a gerunziului acordat în gen şi număr cu 
regentul nominal; ocurenţa redusă în limbajul curent a 
gerunziului cu funcţie de atribut îi conferă şi un rol de 
semnalizare a registrului stilistic cult. 

= Valenţele expresive ale gerunziului se manifestă 
pregnant şi la nivel fonetic — prin sonoritatea specifică 
a  terminaţiei care susține deseori 
onomatopeică a verbului — sau la nivelul sintaxei 
poetice, dacă o suită de gerunzii sunt situate la 
sfârşitul versurilor, generând monorima (frecventă în 
poeziile populare). 

= O valoare stilistică particulară primeşte gerunziul din 
structura unui grup verbal (cum este prezumtivul 
prezent) prin care se accentuează caracterul durativ 
al acţiunii sau al stării şi, în acelaşi timp, se reliefează 
percepţia subiectivă (acţiune ipotetică, probabilă, 


incertă, presupusă, bănuită, dorită). 


valoarea 


Dar Moromete parcă nici nu auzea |...], 
conducând mai departe torentele de apă, 
făcându-le loc cu sapa şi continuând 
liniştit şi neturburat să vorbească... 

M. Preda) 

Ca şi cum ai vedea munţii plângând, 

ca şi cum ai ceti în deşerturi un gând, 

ca şi cum ai fi mort şi totuşi alergând, 

ca şi cum ieri ar fi în curând, 

astfel stau palid şi trist fumegând. 

(N. Stănescu) Ruxandra ieşi tremurândă şi 
galbănă şi, răzemându-se de părete: „Voi să 
dați seamă înaintea lui Dumnezeu, zise 
suspinând. (C. Negruzzi) 

Tu lumină alergândă 
reîntorcându-te acasă 
bruscă devenind flămândă 
rechemându-și iar mireasă 
(N. Stănescu) 

Măicuţă bătrână 

Cu brâul de lână, 

Din ochi lăcrimând, 


Pe câmpi alergând, 
Pe toţi întrebând 
Și la toţi zicând (Mioriţa) 
Și poate şi acum a mai fi trăind, dacă n-a 
fi murit. (T. Creangă) 


MODUL PARTICIPIU prezintă o acţiunea încheiată 
sau rezultatul acesteia implicând o valoare temporală 
trecută, cu efecte care persistă sau au încetat în 
momentului enunţării; având un „comportament dublu: 
verbal şi adjectival” (Dicţionar de ştiinţe ale limbii), 
participiul cumulează funcţii stilistice specifice celor 
două clase morfologice. 
= Valoarea expresivă a participiului care conservă 
particularităţile verbului (ca element formativ pentru 
diateza pasivă, pentru perfectul conjunctivului, al 
condiţionalului sau al infinitivului, pentru indicativ — 
perfectul compus sau viitorul anterior) este 
actualizată prin tipare sintactice care se abat de la 


ertat să fie cel ce la mânie 
Mi-a împlântat cuțitul pân-la os, 
Dar neuitat și neiertat să fie 
Cel care-a râs de gându-mi bătăios. 
(N. Labiş) 
Casa lui moş Costache era leproasă, 
înnegrită. Poarta era ținută cu un lanț, şi 
curtea toată năpădită de scaieți. 
(G. Călinescu) 
Umanitatea înfometată, iradiată, 
atomizată, 


e prea ocupată. (M. Ursachi) 

normele limbii standard: inversiuni topice, recurenţă, 
dislocare sintactică. 

= Resursele expresive ale participiului cu valoare 
adjectivală se înscriu în sfera funcţiilor stilistice de 
nivel semantic (epitet, metaforă, metonimie etc.); 
adjectivul participial poate primi determinanti 
circumstanţiali specifici verbului sau poate avea 
grade de comparatie specifice adjectivelor, ceea ce 
îi conferă valente stilistice multiple. 

= Participiul substantivizat (prin articulare), cu formă 
afirmativă sau negativă, are rol în diversificarea / 
îmbogățirea lexicului şi în structurarea unor figuri 
stilistice specifice substantivului. 


Confuz, înnebunit, dezagregat, Stamate 
abia putu să apară cu căruciorul prin 
canal... (Urmuz) 

Rotit de două ori la mărul-soare, 

În minutare-aprius - şi încrestat, 

(T. Barbu) 

Dacă ochilor tăi le-ar plăcea 
Nevăzutul şi neştiutul.... (T. Arghezi) 


MODUL SUPIN exprimă în chip general, abstract, 

acţiunea, procesul sau starea văzute ca potentialitate; 

având o formă verbală invariabilă precedată de un 

morfem-prepoziţie — care poate crea legături sintactice 

atât într-un grup verbal, cât şi într-o structură nominală 

—, supinul are valenţe combinatorii multiple şi implicit, 

funcţii stilistice diverse. 

= Valoarea expresivă a supinului care îşi menţine 
statutul verbal este, mai ales, cea de epitet (al verbului 
ori al substantivului regent) sau, mai rar actualizată, 
valoarea metaforică; supinul_substantivizat activează, 
preponderent, funcția  metonimică, iar  supinul 
adverbializat îndeplineşte, frecvent, funcţia stilistică de 
epitet. 

= O valoare particulară a supinului este cea de 
echivalență cu imperativul; ca şi infinitivul, supinul 
prin care se exprimă o solicitare imperativă, un 
ordin, un îndemn, conferă enunţului un ton 
impersonal, devenind un indice textual al stilului 
oficial. În textul literar, poate supramarca inserțiile 
nonartistice, „decupajele” cu valoare documentară 
menite să amplifice „efectul de real”. 


Luați-vă gândul, 
cine a fost de venit a venit, 


Cine a fost de plecat a plecat, 
Ce a fost de trecut prin dreptul vostru 
a trecut. (M. Sorescu) 
Iar Manea ofta 
Și se apuca 
Zidul de zidit, 
Visul de-mplinit. 
(Mănăstirea Argeşului) 
Aerul miroase a umed, a sfârşit de iarnă 
(G. Adameşteanu) 
Era o gospodărie boemă, cu prieteni tineri, cu 
sărbători mici improvizate, pline de veselie şi 
de neprevăzut. 
(C. Petrescu) 


5. VALORI STILISTICE ALE PERSOANELOR GRAMATICALE 


e Specifică pronumelui, adjectivului posesiv şi verbului, categoria persoanei 
gramaticale precizează rolul participanţilor în actul comunicării, prin raportare la 
emițător (rolul locutorului este asumat prin persoana I, interlocutorul este 
desemnat prin persoana a II-a, în timp ce persoana a III-a este utilizată pentru un 
referent neimplicat direct în situaţia de comunicare). 

e În opera literară, opţiunea pentru o anumită persoană gramaticală nu mai reprezintă 
doar o selecţie formală, determinată de regula acordului (care asigură coeziunea 
textului), ci devine opţiune stilistică, modalitate de structurare a discursului şi a 
planului semantic, „semn (şi motor) al dezvoltării specifice a persoanei narative, prin 
reorganizarea raportului emițător — text — receptor în sensul dezvoltării unor 
perspective narative, fundamentale în structura textului.” (D. Irimia) 

O Persoana I — expresie lingvistică a conştiinţei de sine a eului rostitor 
a. În discursul narativ: 

e indice textual al eului narator în narațiunea homodiegetică, având rolul stilistic de a 
conferi verosimilitate (Am aflat cu acest prilej că omul meu era un mare vrăjitor de 
lupi... - V.Voiculescu); valoare expresivă accentuată are dativul etic al promunelui sau 
adjectivul posesiv etic (Şi-odată mi-ţi-l înşfăcă cu dinţii de cap; Atunci lupul nostru 
începe a mânca hîlpav. — I. Creangă) 

e persoană narativă care înglobează eul narator şi eul narat în textele autodiegetice, de 
graniță” (jurnal, memorii) sau ficționale; conferă un grad ridicat de autenticitate (Simţeam 
că femeia această era a mea în exemplar unic, aşa ca eul meu, ca mama mea... — 
C.Petrescu) 

e marcă a oralităţii care funcţionează ca indice al registrului stilistic oral / colocvial (Dar iar 
mă întorc şi zic: mai ştii cum vine vremea? — I. Creangă) 

e semn stilistic al planului naratorului, distinct de planul personajelor, în narațiunea 
heterodiegetică; proiecție în text a naratorului, cu rol de diferenţiere între cele două „straturi 
stilistice” şi de inserţie care „rupe” şirul de evenimente narate (Dar iaca ce m-am apucat 
de spus. Mai bine vă spuneam că turturica ajunsese la împăratul Verde... — I. 
Creangă) 

e semn lingvistic al discursului personajelor, având rolul de a marca stilul direct şi de a 
caracteriza personajul prin limbajul atribuit (- Eu sunt Lică, sămădăul... Multe se zic 
despre mine... — I. Slavici) 

e pluralul persoanei I poate numi — emfatic, parodic — naratorul („pluralul autorului”: Dacă 
bine ţii minte, mărite Cetitoriule — şi nu vedem ce te-ar putea împiedica... — 
I.Groşan), poate include naratorul şi naratarul (Dar ia să nu ne depărtăm cu vorba şi să 
încep a depăna firul poveştii. — I. Creangă) sau poate desemna un cuplu / un grup de 
personaje / un personaj colectiv în care se integrează sau nu şi naratorul (Ne luasem din 


ne apărăm spate în spate, căci oriunde, de jur împrejur, e moartea de fier şi gloanţe. 
— C.Petrescu) 

b. În discursul liric: 

e marcă textuală a eului liric, desemnând instanța reflectoare din perspectiva căreia se 
construieşte viziunea poetică; activează funcții stilistice complexe: reliefarea lirismului 
subiectiv, structurarea discursului liric şi exprimarea „întâmplărilor” ființei, a experiențelor 
ontice sau cognitive, a stărilor emoţionale asumate de eul poetic (Ca să pot muri liniştit, 
pe mine / Mie redă-mă! — M. Eminescu) 


- ca expresie a unui cuplu în care eul liric se autoinclude, are rolul de a desemna prezenţe 
lirice concrete (prin motivul dedublării, prin motivul cuplului de îndrăgostiţi etc.: Ne-om 
răzima capetele-unul de altul / Şi surâzând vom adormi sub înaltul, / Vechiul 
salcâm. — M. Eminescu) 

- ca expresie a unei instanţe lirice distincte de eul poetic, marchează discursul direct al unei 
entități concrete sau abstracte personificate / antropomorfizate, fiind utilizat în texte 
dialogice („„Revedere”) 

- poate avea valoare generică, desemnând umanitatea a cărei „voce” poetică devine eul liric; 
are rolul de a ridica experienţa lirică la rang de experiență general-umană şi de a semnala 
caracterul reflexiv al poeziei / registrul stilistic gnomic: O, dacă n-ar fi eroarea, / dacă 
am fi curaţi / Cum sunt peştii din marea / cea sferică, fraţi — N. Stănescu) 

c. În discursul dramatic: 


e persoana I, singular sau plural, este definitorie pentru discursul teatral, desemnând pe 
fiecare dintre personajele interpretate scenic (- Mi-am adus aminte: Iona. Eu sunt Iona 
[...] Răzbim noi cumva la lumină — M.Sorescu) 


O Persoana a Il-a — expresie lingvistică a orientării discursului artistic 
spre un conlocutor ficțional, determinat sau 
indeterminat. 

a. În discursul narativ: 

e în planul personajelor, desemnează interlocutorul a cărui identitate se precizează 
în enunţul adresat sau în contextul situaţional; în alternanță cu persoana |, 
diferenţiază discursul personajelor de cel al naratorului heterodiegetic (care 
relatează la persoana a Ill-a), având relevanţă în marcarea stilului direct şi, 
eventual, în supramarcarea registrului stilistic oral / colocvial (- Tu nu cunoşti viața, 
Felix, reluă Otilia ideea [...]. Admir inteligența şi voința ta de bărbat, dar astea nu sunt bune şi 
pentru o femeie. — G.Călinescu); persoana a Il-a poate fi învestită cu o valoare 
expresivă particulară în situaţia în care semnalează scindarea în voci a 
personajului (Gavrilescule, şopti îndată ce ajunse în stradă, atenţie, că începi să te ramoleşti. 
Începi să-ți pierzi memoria. — M. Eliade) 
în planul naratorului activează funcţia conativă, orientând discursul spre lector (naratar) 
(Îngăduie-ne, Cetitoriule, care te apleci cu sfielnică grijă asupra rândurilor aceste, a face o 
pauză — I. Groşan); instanţa lecturală poate fi numită şi prin persoana a I-a plural, situaţie 
în care se creează o tensiune productivă între unicitatea eului narator şi multiplicitatea 
lectorilor / a unor ascultători pe care îi presupune, frecvent, povestirea (Ascultaţi acum ce e 
cu Copca Rădvanului — dar lăsați-mă să vă mărturisesc că povestea aceasta, cum am scris-o eu... 
— G. Galaction); referentul ficțional poate fi chiar naratorul sau un alter ego (Conştiința îmi 
şopteşte: mii de oameni mor pe pământ chiar în aceste clipe, oameni umili, dar şi oameni mari; 
nu se poate spune că n-ai trăit din plin treizeci şi cinci de ani, alții au murit mult mai tineri, nu 
trebuie să accepti să trăieşti oricum... — M. Preda) 


87 


e cu valoare generică, persoana a Il-a poate desemna o instanţă nedeterminată, 
un referent potenţial cu conţinut semantic general-uman, reliefând caracterul 
gnomic al registrului stilistic (Eşti asaltat din toate părțile, cu forțe infinit mai tari ca ale 
tale: lupti. Te înfrâng: le sfidezi. Eşti pierdut: ataci — N. Steinhardt) ori caracterul popular 
(Dar iar mă întorc și zic: mai ştii cum vine vremea? — |. Creangă) 


b. În discursul liric: 

e în monologul adresat semnalează instanţa lirică asupra căreia este focalizată 
viziunea poetică; aceasta poate fi o ipostază a eului liric, marcând dedublarea 
metonimică (Suflete, prund de păcate, / Eşti nimic şi eşti de toate — L. Blaga) sau 
autoadresarea (M. Bahtin o numeşte „dialogizare interioară a discursului”: Ai 
îmbătrânit, băiete, / Cântând stihuri şi ştafete — T. Arghezi), poate desemna instanţa 
lecturală (Vrui, cititorule, să-ţi fac un dar, / O carte pentru buzunar — T. Arghezi), ori un 
referent ficțional, concret sau abstract, invocat retoric (Când deodată tu răsărişi în cale- 
mi, / Suferinţă tu, dureros de dulce...— M. Eminescu) 

e în discursul poetic dialogic numeşte, alternativ, alocutorii marcând succesiunea 
de replici/ de secvenţe (Tu eşti o noapte, eu sunt o stea / Iubita mea. [...] Eu sunt un 
templu, tu eşti un zeu / Iubitul meu. — M. Eminescu); poate desemna o entitate 
concretă sau abstractă (personificată / antropomorfizată), expresie a unei instanţe 
lirice distincte de eul poetic (— Codrule, codruțule, ce mai faci, drăguțule, — M. Eminescu) 

e în lirica obiectivă (lirismul gnomic sau cel al rolurilor / al măştilor) persoana a Il-a 
poate textualiza o instanţă generică, indeterminată, cu rol de figură retorică (Ce e rău 
şi ce e bine / Tu te-ntreabă şi socoate. ..— M. Eminescu) ori poate denumi pe „deţinătorul 
unui rol tematic” (R. Zafiu), într-o strategie literară a disimulării eului poetic sub 
regimul tu-ului discursiv (Ai murit tu? Lumea și astăzi n-o crede / Înfăşurat în manta-ai 
coborât piedestalul — M. Eminescu) 


c. În discursul dramatic: 

e marcă a dialogului dramatic, reliefează orientarea discursului spre receptorul scenic 
(Aide, Fănică, luptă, zdrobeşte-mă, tu care ziceai că mă iubeşti! Să vedem! — I.L. Caragiale) 
sau spre un referent potenţial care nu este prezent scenic (Doamne, tu singur ştii ce-a 
fost pe inima mea, că-n tine am crezut [...] Doamne, osândeşte-mă după păcatele mele, ci nu mă 
osândi de pacea cu turcii spre mântuirea sărmanului meu popor! — B. Şt. Delavrancea) 


E Persoana a Ill-a — denotă un referent care poate avea trăsături 


semantice foarte diverse (uman / nonuman, animat / inanimat, concret / abstract, 
real / ireal etc.). 


a. În creaţia epică: 

e persoana a lll-a narativă este, prin excelenţă, „persoana lumii narate” (D. 
leremia); este un mecanism generativ al epicului obiectivat care presupune 
distanţarea naratorului de universul diegetic; desemnează nu numai personajele şi 
evenimentele ce alcătuiesc trama, ci şi diversele componente ale lumii ficționale 

(Dar binecuvântat era locul acesta mai ales de când veniseră cârciumarul cel nou cu nevasta lui 
tânără şi cu soacră-sa cea bătrână, căci ei nu primeau pe drumeț ca pe un străin venit din lume, ci 
ca pe un prieten aşteptat de multă vreme la casa lor. — |. Slavici) 

e în naraţiunea heterodiegetică, persoana a lIll-a este prezentă, deopotrivă, în 
discursul naratorului şi în discursul personajelor, reprezentând un factor de 
coerenţă textuală (— Dar Victor al tău... EI nu mai iese la sapă, Bălosule? Sau de când este 
voiajor nu-l mai aranjează? zise Moromete. Adică... admitem cazul că fiind ocupat... mai 
adăugă el. — M. Preda); 

e persoana a Ill-a poate apărea în microcontexte care presupun o conceptualizare a 
experienţelor, a situaţiilor, a tipologiilor umane, având valoare generică ori 
desemnând o instanţă supraindividuală (Trebuie să se ştie că şi iubirea are riscurile ei. 
Că acei care se iubesc au drept de viaţă şi de moarte, unul asupra celuilalt. — C. Petrescu). 


b. În opera lirică: 

e în discursul liric persoana a Ill-a este relevantă la nivel stilistic în funcţie de 
identitatea ficțională a referentului desemnat; poate genera o tensiune lirică prin 
opoziţia cu planul eului rostitor (Eu mut o zi albă, / El mută o zi neagră. / Eu înaintez un 
vis, / El mi-l ia la război. — M. Sorescu); 

e în poezia descriptivă enunţurile la persoana a Ill-a au rolul de a estompa prezenţa 
eului liric (a cărui atitudine nu este explicit participativă). Reliefând stilistic reperele 
şi simbolurile imaginarului poetic (Cu tot ce-l limitează și-l leagă, împăcat, / În toamna Lui, 
copacul se-nclină către glie — |. Barbu): „În planul semantic al persoanei a III-a se află 
dizolvată şi persoana |, a scriitorului şi se înglobează şi persoana a ll-a a cititorului” 
(D. Ieremia); în poezia de tipul portretului liric şi al pseudoportretului, prin 
persoana a Ill-a este desemnat subiectul pe care se focalizează viziunea artistică 
(Ea era frumoasă ca umbra unui gând. / Între ape, numai ea era pământ. — N. Stănescu); 

e în poezia reflexivă, ca semn lingvistic al obiectivării în planul semantic al textului, 
marchează caracterul general-uman al experienţei lirice şi registrul stilistic gnomic 
(Vreme trece, vreme vine / Toate-s vechi şi nouă toate — M. Eminescu). 


c. În opera dramatică: 

e în discursul personajelor desemnează orice element, uman sau nonuman, al 
„realului estetic” reprezentat scenic (Nu mai e nimic de făcut cu el. S-a destrămat hora 
ielelor. E omul care a văzut idei. — C. Petrescu) sau denotat numai în replicile 
personajelor (Trece flăcăul prin pădure, aude o muzică nepământească şi vede în luminiș, în 
lumina lunii, ielele. — C. Petrescu); 

e în didascalii, dramaturgul utilizează exclusiv persoana a Ill-a, având ca referent 
instanţele dramatizate sau elementele spectacolului (Gelu e un bărbat ca la 27-30 de 
ani, de o frumusețe mai curând feminină [...] Are nervozitatea instabilă a animalelor de rasă. — 
C. Petrescu). 

6. FIGURI DE STIL ȘI PROCEDEE STILISTICE 


e Figurile de stil şi procedeele stilistice sunt considerate substanța vie a 
limbajului artistic, desemnând modalităţile prin care se modifică expresiv sau se 
îmbogăţeşte sensul unui cuvânt, ori se produce o abatere de la o construcţie 
gramaticală uzuală, pentru a crea imaginea artistică. Transformarea cuvintelor 
utilitare din limbajul comun, neutre din punct de vedere expresiv, în semn artistic 
este determinată de contextul stilistic şi de intenționalitatea scriitorului; 
modificarea expresivă presupune un proces de resemantizare, de semnificare şi 
de simbolizare care generează metabolele: „Vom numi metabolă orice fel de 
schimbare a unui aspect oarecare al limbajului [...] Vom distinge două mari 
familii de operaţii retorice: operațiile substanțiale şi operaţiile relaţionale, 
primele alterând substanța însăşi a unităţilor asupra cărora se exercită, celelalte 
mărginindu-se să modifice relaţiile de poziţie, care există între aceste unități.” 
(Grupul u, Retorică generală) 


aliteraţie şi 


Figuri de sunet / de nivel fonetic (metaplasme) 


m Figură de stil de nivel fonetic constând în selectarea cuvintelor în care se 
repetă un sunet, o alăturare de sunete: 
e aliteraţia — reptarea consoanelor: Prin vulturi vântul viu vuia (v); 


asonanţă . E a 
lasonanţa — repetarea vocalelor: Argint e pe ape şi aur în aer (a, e). 
m Figură de stil de nivel fonetic constând în utilizarea cuvintelor care sugerează 
sunete, zgomote din natură prin chiar corpul lor sonor: vâjâind ca vijelia şi ca 
onomatonee ; 
plesnetul de ploaie. 

Figuri de constructie / de nivel sintactic (metataxe) 

m Figură de stil de nivel sintactic care constă în modificarea expresivă a topicii 
inversiune obişnuite în propoziţie sau în frază: în mândrul întuneric. 

m Figură de stil de nivel sintactic ce constă în reiterarea unui termen sau a unei 

sintagme în scop expresiv: 

e simplă: vine, vine, vine, calcă totul în picioare; 

e anaforă (la începutul unei unităţi prozodice: versuri, strofe) Şi tot nu se- 
arată cetatea preasfântă / Şi tot... / construcţia anaforică din Şi dacă... 

e epiforă (la sfârşitul unei unităţi prozodice) ....de plumb / ....de plumb; 

e anadiploză (la început şi la sfârşit de vers / la începutul unui vers şi în 

repetiţie finalul versului următor) Mereu se vor tot bate, tu vei dormi mereu; Un cer de 
stele dedesubt, / deasupra-i cer de stele; 

e epanadiploză - la sfârşitul unui vers/strofe şi la începutul versului următor / 
al strofei următoare) Şi tot nu se-arată cetatea din vise. /| Cetatea din vise 
departe e încă...; 

e chiasm (repetarea a doi termeni cu schimbarea ordinii): Ca visul unei umbre 
şi umbra unui vis; Femeie între stele şi stea între femei. 

m Figură de stil de nivel sintactic care constă în realizarea unei coordonări 
enumeraţie sintactice în scop expresiv: Căci eu iubesc / şi flori, şi ochi, şi buze, şi 

morminte. 


gradatie 


m Figură de construcție care constă în trecerea treptată de la o idee la alta 

pentru a nuaţa exprimarea: 

* gradaţie ascendentă [climax]: o sete era de păcate, de doruri, de-avânturi, 
de patimi / o sete de lume, de soare; 

e gradaţie descendentă [anticlimax]: [...] şi-a mea cântare / S-a înăsprit, s-a 
adâncit, s-a stins. 


m Figură de stil de nivel sintactic care constă în modificarea afectivă a topicii 
obişnuite în propoziţie sau în frază, generând ambiguizarea şi, implicit, sporirea 
lexpresivităţii textului: Lacul codrilor albastru; Păsări, ca îngeri de apă (păsări de 
apă). 


m Procedeu livresc (figură de nivel sintactic) prin care se întrerupe continuitatea 
sintactică în propoziţie sau în frază: Turma visurilor mele eu le pasc ca oi 
de aur. 


Figuri semantice / de nivel lexico-semantic (metasememe) 


m Figură de stil de nivel sintactic şi semantic, constând în alăturarea unui 
determinant expresiv pe lângă un substantiv sau verb, determinant ce scoate în 
evidenţă o însuşire neobişnuită a obiectului / acţiunii. 

e epitet ornant (de mare generalitate): prăpastia măreață; 

epitet cromatic: Cu o zale argintie se îmbracă mândra ţară / leoaică arămie; 
epitet metaforic: pădure de argint / pădure de aramă; 

epitet personificator: Aud materia plângând /...codrului bătut de gânduri...; 
epitet hiperbolic: Gigantică poart-o cupolă pe frunte; 

epitet moral (apreciativ, calificativ): surâsu-i cald; 

epitet sinestezic: Primăvară.../ O pictură parfumată cu vibrări de violet . 


comparaţie 


m Figură de stil de nivel sintactic şi semantic ce constă în alăturarea a doi 
termeni: (concreţi sau abstracţi), pe baza unui raport de asemănare; element de 
relaţie: ca, precum, asemeni, întocmai ca etc.: ...lese luna, ca o vatră de jeratic. 


m Figură de stil complexă, constând în utilizarea numelui unui obiect concret spre 
a exprima o idee abstractă, în temeiul unei analogii/ al unui proces accentuat 
de semnificare; se obţine prin dezvoltarea unei metafore sau prin recurenţa 
unei imagini: Eu port în mine noaptea şi-n bezna ei adâncă / Mi-e sufletul un 


vultur înlănțuit de-o stâncă. 


metaforă 


m Figură de stil de nivel semantic prin care se substituie un termen propriu cu 
Unul impropriu, dar expresiv poetic, de obicei, pe baza unei relaţii logice de 
asemănare (metafora plasticizantă); când între termenul propriu şi cel 
metaforic nu există o analogie (o comparaţie implicită) metaforă revelatorie 
(corola de minuni a lumii); 

e metafora explicită („in praesentia”) presupune prezenţa ambilor termeni, nu 
şi a elementului de legătură (o structură de tip apoziţional): “Leoaică tânără, 
iubirea”; 

e metafora închisă/totală este generată printr-un proces de maximă 
ambiguizare a relaţiei dintre cuvântul metaforic şi semnificaţia ce poate fi doar 
aproximat): Dar piatra-n rugăciune, a humei despuiare / Şi unda logodită sub 
cer vor spune cum? 

m Figură de stil de nivel semantic prin care se substituie un termen propriu cu un 
termen impropriu, dar expresiv poetic, pe baza unei relaţii logice de ordin 
calitativ (temporală, spaţială, cauzală): cauză/ efect, efect/ cauză, autor/ operă, 
obiectul care conţine/ conţinut, locul de provenienţă/ produsul, sentimentul, 
însuşirea/ numele organului, părţii corpului cu care se asociază, obiectul/ 
simbolul: 

Dintr-un bolovan coboară / pasul tău de domnişoară. 


m Figură de stil de nivel semantic prin care se substituie un termen propriu cu un 
termen impropriu, dar expresiv poetic, pe baza unei relaţii de ordin cantitativ: 


singular / plural, plural / singular, gen / specie, parte / întreg etc.; 


Căci toată floarea vă cunoaşte / Şi toată frunza ei vă ştie; mii de capete 
pletoase. 


m Figură de stil de nivel semantic ce constă în alăturarea a doi termeni care în 
limbajul comun se exclud, având sensuri opuse: 


... suferinţă, tu, dureros de dulce; ... neguri albe, strălucite 


m Figură de stil de nivel semantic prin care construcţia obişnuită de superlativ 
absolut e înlocuită cu o expresie inedită (frecvent, printr-o perifrază metaforică): 


.... În ochii-i ucigător de dulci; Aşa-s de negri ochii tăi; era frumoasă de nespus 


eufemism 


m Figură de nivel semantic care evidenţiază o idee aparent absurdă, dar care se 
încarcă de o semnificaţie logică în context: Dulci cuvinte ne-nţelese însă pline 
de-nţeles; Eminescu n-a existat. 


m Figură de stil a ambiguităţii prin care se atenuează o expresie dură, substituită 
cu o alta, mai puţin directă: Era calul din poveste, înainte de a mânca tipsia cu 
jar/; Ucigă-l toaca. 


antiirază 


m Figură de stil cu caracter ironic, constând în utilizarea unui cuvânt (a unei 
locuţiuni) cu un sens opus celui denotativ: Ba să vezi, posteritatea este încă şi 
mai dreaptă..... 


Figuri de gândire / la nivelul viziunii artistice (metalogisme) 


m Procedeu stilistic şi figură de nivel semantic prin care se creează o opoziţie 
stilistică între două cuvinte, idei, concepte, imagini, „personaje” lirice (Înger şi 
demon): Tu veneai de sus, eu veneam de jos, 

Tu veneai din vieţi, eu veneam din morțil; 
e antiteze romantice: real-ideal, teluric-celest, efemer-etern, viaţă-moarte etc. 


m Figură stilistică de gândire ce constă în exagerarea dimensiunilor, a proporţiilor 
reale ale unui obiect, fenomen etc. cu scopul sporirii expresivităţii: 
Gigantică poart-o cupolă pe frunte; poţi zidi o lume-ntreagă, poţi s-o sfaremi... 


m Figură stilistică de gândire ce constă în diminuarea exagerată a dimensiunilor, 
a proporţiilor reale ale unui obiect, fenomen etc. cu scopul sporirii expresivităţii: 
... O lume mică de se măsură cu cotul; microscopice popoare. 


personificare 


m Figură stilistică de gândire prin care se atribuie unor obiecte, vietăţi, concepte 
abstracte etc. caracteristici sau comportament şi limbaj omenesc: 
... aud materia plângând; blânda lună, Lună tu, stăpâna mării. 

m Procedeu stilistic complex care apelează la o suită de simboluri, metafore, 
comparații, personificări spre a forma o imagine unitară prin care scriitorul 
comunică o viziune proprie despre lume, înţelesuri / concepte existenţiale 
profunde: 
e nivelul figurativ e dublat de un nivel de semnificare sugerat pe baza unei 
analogii; 
e utilizată în fabule, în poeme alegorice etc. 


Figu ri retorice / 


la nivelul discursului (de adresare) 


invocaţie retorică 


m Figură de stil retorică utilizată în scop expresiv care constă în adresarea 
către un personaj imaginar, ori real dar absent, către o entitate abstractă 
personificată etc.: 

...Suferinţă, tu, dureros de dulce;/“Cum nu vii, tu, Ţepeş, doamne...? 


anostrofă 


m Figură retorică de adresare, constând în întreruperea neaşteptată a 
discursului prin interpelarea unui interlocutor simbolic (uneori pe un ton 
sarcastic, ironic, agresiv): Ura strânse ramuri negre / Auzi freamătul 
întunericului sporind / prietene? 


interogaţie 
retorică 


m Figură retorică de stil ce constă în formularea unei întrebări conţinând în 
sine răspunsul sau la care nu se aşteaptă răspuns, utilizată în scop expresiv: 
Astfel de noapte bogată, cine pe ea nu ar da viaţa lui toată? 


imprecaţie 


m Figură retorică prin care se exprimă, în tonalități de blestem, dorinţa 
pedepsirii unei persoane: Oriunde vei merge, să calci, o, tirane,/Să calci pe- 
un cadavru şi-n visu-ţi să-l vezi 


invocaţie retorică 


m Figură de stil ce constă în utilizarea unui cuvânt jignitor, a unei violenţe de 
limbaj: 

Prea făcurăţi neamul nostru de ruşine şi ocară, / Prea v-aţi bătut joc de 
limbă, de străbuni, de obicei, / Ca să nu s-arate-odată ce sunteţi — nişte 
mişei! 

m Figură de stil retorică utilizată în scop expresiv care constă în adresarea 
către un personaj imaginar, ori real dar absent, către o entitate abstractă 
personificată etc.: 

...Suferinţă, tu, dureros de dulce;/“Cum nu vii, tu, Ţepeş, doamne...? 

IV. Curente literare 


1. DEFINIREA CONCEPTULUI 


e Curentul literar este o manifestare literară de o anumită amploare, cristalizată 
într-o perioadă istorică a evoluţiei literaturii, caracterizată prin orientarea 
conştientă a unui grup de scriitori spre o „mutație estetică”, o modificare a 
canonului, a valorilor literare şi a gustului estetic; curentul literar presupune o 
conştiinţă estetică manifestată prin opțiuni tipologice („ansamblul practicilor 
scripturale” — Paul Cornea), prin preferinţe tematice, prin similitudini stilistice, 
formulate frecvent într-un program estetic. 

e Ca fenomene dinamice, „ale căror componente sunt, de regulă, evolutive şi, 
parțial, alternative” (H. Markiewicz, Conceptele ştiinţei literaturii), curentele 
literare pot avea spații de interferenţă şi spaţii de ruptură: „Niciodată un curent 
nu ocupă singur ecranul unei singure epoci, după cum el nu domină, în 
exclusivitate, un singur teritoriu literar sau lingvistic şi adesea nici măcar o 
singură operă. La un moment dat, într-o literatură constatăm coexistența şi 
convergența elementelor clasice şi baroce, clasice şi romantice, realiste şi 
parnasiene etc., în raport de competiţie sau de colaborare.” (A. Marino, Dicţionar 
de idei literare). 

e Curentul literar este o manifestare literară de o anumită amploare, cristalizată 
într-o perioadă istorică a evoluţiei literaturii, caracterizată prin orientarea 
conştientă a unui grup de scriitori spre o „mutație estetică”, o modificare a 
canonului, a valorilor literare şi a gustului estetic; curentul literar presupune o 
conştiinţă estetică manifestată prin opțiuni tipologice („ansamblul practicilor 
scripturale” — P. Cornea), prin preferințe tematice, prin similitudini stilistice, 
formulate frecvent într-un program estetic. 

e Ca fenomene dinamice, „ale căror componente sunt, de regulă, evolutive şi, 
parțial, alternative” (H. Markiewicz, Conceptele ştiinţei literaturii), curentele 
literare pot avea spații de interferenţă şi spaţii de ruptură: „Niciodată un curent 
nu ocupă singur ecranul unei singure epoci, după cum el nu domină, în 
exclusivitate, un singur teritoriu literar sau lingvistic şi adesea nici măcar o 
singură operă. La un moment dat, într-o literatură constatăm coexistența şi 
convergența elementelor clasice şi baroce, clasice şi romantice, realiste şi 
parnasiene etc., în raport de competiţie sau de colaborare.” (A. Marino, Dicţionar 
de idei literare). 


2. UMANISMUL ȘI ILUMINISMUL 


e Umanismul (lat.: humanitas — umanitate, omenie) este un curent cultural şi o 
mişcare spirituală apărută în Italia veacului al XIV-lea care a generat strălucita 

epocă a Renașterii, propagată în Europa până în secolul al XVII-lea. Ca doctrină 
filosofică, antiteologică, antiascetică şi antiscolastică, Umanismul redescoperă 
Omul, fiinţă individuală cu putere de autodeterminare, ființă morală capabilă să 
descopere adevărul, binele, frumosul. Ca ideologie în sfera moralei, se opune 
fanatismului religios, superstiţiilor, etatismului politic care cerea sacrificarea 
individului din raţiuni de stat. Doctrina culturală Considerând ființa umană un 
„centrum mundi” şi o valoare supremă, Umanismul promovează idealul omului 
universal care se poate dezvolta liber, printr-un efort rațional de cunoaştere a 
sinelui şi a universului, prin studiul textelor antice (redescoperirea modelului 
Antichității greco-latine) şi prin cunoaşterea ştiinţifică a naturii, a planetei, a 
cosmosului. În sfera realistă, lărgirea câmpului acţiunii umane se manifestă prin 
dezvoltarea experimentului ştiinţific, prin redimensionarea raportului om — 
univers şi modelarea matematică. 

e Scriitorii şi artiştii Renaşterii, spirite enciclopedice înzestrate cu uluitoare forță 
creatoare, se inspiră din creațiile antice, promovând un model uman armonios în 
care se reunesc frumuseţea fizică şi cea spirituală, raţiunea şi cultura, încrederea 
în sine şi în perfectibilitatea ființei umane, credinţa în libertatea şi demnitatea 
omului. În literatură, marile teme ale Umanismului sunt armonia dintre om şi 
natură, triumful raţiunii şi al virtuţii, iubirea, gloria etc. În artă, realul devine 
principiu modelator pentru finalitatea idealului artistic, arta este reproducere a 
naturii, în special a omului, iar frumosul este o însuşire a lucrurilor percepută cu 
ajutorul simţurilor (Leon Battista Alberti), finalitatea vizată fiind corelarea artelor 
şi ştiinţelor în atingerea unei cunoaşteri superioare şi formarea omului universal. 

e Reprezentanţi ai Umanismului: 

= Italia: Francesco Petrarca, Giovanni Bocaccio, Tomasso Campanella 

Marsilio Ficino, Pico della Mirandola, Nicolo Machiavelli, Ludovico 

Ariosto, Torquato Tasso, papa Nicolae al V-lea, fondator al Bibliotecii 

Vaticanului; 

Ţările de Jos — Erasmus din Rotterdam; 

= Franța: François Rabelais, Joachim du Bellay, Michel de Montaigne; 

Anglia: Thomas Morus, Edmund Spenser, John Milton, Christopher 

Marlowe, William Shakespeare, Francis Bacon, Ben Jonson; 

= Spania şi Portugalia: Luis de Argote y Góngora, Miguel de Cervantes y 
Saavedra, Lope de Vega. 

e Umanismul românesc are meritul deosebit de a dezvolta conştiinţa identitară, 
promovând şi argumentând ideile romanităţii noastre, ale latinităţii limbii şi 
poporului român. Reprezentanţii Umanismului românesc sunt Nicolaus Olahus, 
Neagoe Basarab, mitropolitul Dosoftei, Dimitrie Cantemir, urmaţi de cronicarii 
moldoveni şi munteni: Grigore Ureche, Miron Costin, lon Neculce, Radu 
Popescu, Constantin Cantacuzino, Radu Greceanu. 


e Iluminismul (ital. i//uminismo — Epoca Luminilor) este un curent ideologic şi 
cultural paneuropean, afirmat plenar în secolul al XVIII-lea care se defineşte prin 
cultul raţiunii şi al ştiinţei — eliberate de constrângerile dogmatice şi de gândirea 

scolastică — şi prin promovarea valorilor umaniste. Ca mişcare ideologică, 
iluminismul se manifestă prin opțiunea fermă pentru o nouă ordine socială 
antifeudală şi anticlericală, instituită pe principiul egalității naturale a oamenilor. 
Modelul social propus este întemeiat pe eliberare naţională şi emancipare socială, 
pe toleranță şi muncă, pe cultură şi pe „iluminarea” poporului,. Modelul spiritual 
promovat este cel al omului ca ființă luminată, eliberată de superstiții şi de 
fanatism religios, integrată armonios naturii, universului pe care îl stăpâneşte prin 
rațiune. Modelul cultural vizează o cultură deschisă la care să aibă acces toți 
oamenii, iar modelul literar este orientat spre funcţia educativă, deci morală şi 
cognitivă a literaturii. În Franţa, secolul luminilor este reprezentat de Voltaire şi 
Rousseau, de Montesquieu şi Diderot, de Fenelon, d” Alembert, Marmontel, adică 
de acele spirite erudite care au colaborat la realizarea marelui Dicţionar 
enciclopedic al ştiinţelor, artelor şi meseriilor (Enciclopedia, 1789). 
Aufklärungul german îi are ca reprezentanți pe Kant, Lessing, Herder, Schiller, 
Goethe şi se manifestă în literatură prin mişcarea numită „Sturm und Drang” 
(„Furtună şi avânt”). În Italia, Metastasio aderă la ideile iluminismului, iar în 
Rusia, Radişcev. 

e Iluminismul românesc este reprezentat, în primul rând, de Școala Ardeleană, ai 
cărei corifei — Inocenţiu Micu şi Samuel Micu, Gheorghe Șincai şi Petru Maior, 
Gheorghe Lazăr şi Gheorghe Barițiu şi Ion Budai Deleanu, autorul epopeii 
satirice Tiganiada — se implică în lupta ideologică pentru emanciparea națională 
a românilor din Transilvania şi apoi de cărturari din Ţara Românească (Dincu 
Golescu, autorul unei Însemnări a călătoriei mele, Iancu Golescu, Ion Heliade 
Rădulescu, lancu Văcărescu) şi din Moldova (Gheorghe Asachi, Mihail 
Kogălniceanu, Aron Pumnu), promotori ai valorilor de specific național. 

3. CLASICISM ȘI ROMANTISM 


CLASICISM 


ROMANTISM 


SEMNIFICAȚIILE CONCEPTULUI 


lat. classicus — perfect, de prim rang; demn 
de urmat 

1. În sens general: „ceea ce aparţine lumii şi 
culturii antice greco-latine”. Prin extensie, 
numeşte şi valoarea canonică a unui 
scriitor, a unei opere, a unei epoci în artă / 
în literatură („apogeul oricărei literaturi, 
perioadele sale de glorie”); (A. Marino) 

2. Curent literar apărut în Franţa (sec. XVI- 
XVII), caracterizat prin revigorarea 
modelului estetic/ uman al Antichității 
greco-latine. 


fr. romantisme — romantism 

1. În sens general, exprimă o stare de spirit 
şi o atitudine general-umană definită prin 
sensibilitate, interiorizare, subiectivism, 
natura visătoare, elegiac-meditativă etc.; 

2. Curent artistic (literatură, muzică, 
pictură) apărut la sfârşitul sec. al XVIII-lea 
în Germania, Franţa, Anglia, ca reacţie la 
raționalismul şi la constrângerile formale 
ale clasicismului; primul curent de 
anvergură universală (sec. al XIX-lea). 


PROGRAME 


ESTETICE 


> inspirat de „Poetica” lui Aristotel; 

> „Arta poetică” de Nicolas Boileau: stricta 
codificare a principiilor estetice, opțiunea 
pentru afirmarea sensului rațional, moral şi 
estetic al artei, prin îmbinarea frumosului cu 
binele şi adevărul, a utilului cu plăcutul 


(lubiți deci rațiunea şi pentru-a voastre 
lire / Din ea luaţi frumosul şi-a artei 


strălucire).; 
> cultul valorilor literaturii antice: perfecțiune 
formală generată de legile armoniei, 


echilibrului şi simetriei, de puritatea genurilor 
şi a speciilor; elevația subiectului, a eroilor şi 
a stilului, finalitate etică, mesaj umanist. 


e formulat de Victor Hugo — prefață la drama 
romantică „Cromwell” (1827); 

e programul romantismului românesc (M. 
Kogălniceanu,  „Introducțiune”— Dacia 
literară, 1840) pledează pentru crearea unei 
literaturi cu specific național, inspirată din 
istoria națională, folclorul românesc, 
frumuseţea naturii Ţărilor Române; 

abolirea constrângerilor formale, exaltarea 
libertăţii depline de creaţie: predilecţia 
pentru modele deschise, în care genurile şi 
speciile se suprapun; primatul sentimentului, 


MODELE ESTETIC 


E şi CULTURALE 


> Concept creativ: mimesis („imitaţia artistică 
a elementelor lumii obiective [..]în limitele 
verosimilului şi ale necesarului” - Aristotel, 
Poetica); 

> creația este un joc al minții (creativitate 
noetică) şi al bunului-gust; inspirată de muze 
în formele raționalității şi ale obiectivității; 

> izvoarele artei: miturile antice, istoria 
Antichității, natura bucolică; o realitate 
ideală, „universaliile”; 

> categorii estetice predilecte: tragicul, 
frumosul, sublimul, comicul; apolinicul 


e Concept creativ: phantasia, fantezia 
creatoare, „o idee-forță, un complex de 
reprezentări căruia nu îi corespunde nici un 
conținut exterior real” (C. Jung); 

e creația, produs al inspirației, al fanteziei 
(creativitate poetică); inspirată de muze, prin 
iluminare, prin viziune, prin proiecție onirică; 

e izvoarele artei; mituri cosmogonice, istorie 
națională, natură primordială (cosmică / 
telurică), folclor, onirism; 

e categorii estetice: frumosul, grotescul, urâtul 
ironia, fantasticul; dionisiacul, 

> model estetic: opera închisă, perfect 
elaborată, rigoarea formei, a genurilor, a 
speciilor; principii de creație: armonia, 
echilibrul, simetria, claritatea, ordinea, 
elevația subiectului, a eroilor, a stilului; 


> model uman: „utopia unui om perfect, deci 
canonic” (Călinescu), ființa morală, şi 
raţională, echilibrată şi armonioasă; atitudini 


şi ipostaze umane: eroul, înțeleptul; 

> modelul lumii: univers stabil, imuabil, 
coerent, armonios, geocentric; geneză unică, 
biblică (model filosofic platonician şi 
raționalist, „cartezian”). 


e model estetic: operă deschisă, libertatea 
formelor, suprimarea limitelor între specii şi 
genuri; opțiunea pentru forme contrastive, 
imprevizibile; diversitatea subiectelor, eroi 
atipici, stil original; 

e model uman: „utopia unui om excepțional” 
(Călinescu), eul suprapersonalizat, ființând 
ipostaze umane: geniul, inadaptatul, 
visătorul, răzvrătitul, 

e modelul lumii: univers în continuă 
devenire, cicluri cosmice marcate de 
cosmogonie şi  apocatastază (modele 
filosofice idealiste: Kant, Hegel). 


ELEMENTE STRUCTURA 


NTE, GENURI şi SPECII 


1. Genuri şi specii predilecte: tragedia, 
comedia (construite pe regula celor trei 
unităţi) şi satira, artele poetice şi poezia 
bucolică, idila, epistola, oda, satira, 
epigrama, fabula, epopeea, dialogurile 
didactice şi moralizatoare; 

2. Teme şi motive: iubirea şi datoria, 
sacrificiul, omul moral, natura (ca decor) 
etc. / credinţa, loialitatea, eroul, aristocratul, 
avarul, intrigantul, ipocritul etc.; 

3. Personajele clasice sunt  tipologice, 
„plate”, statice; în construcţia lor se 
accentuează latura  general-umană, se 
impune respectarea principiului imitării 
naturii (natura umană, cu toate aspectele 
ei, este tema principală a teatrului clasic); 
tipologiile preferate în tragedie sunt eroul 
şi înțeleptul, iar în comedie — avarul, 
ipocritul. 


1. Genuri şi specii: drama, lirica eului 
(elegia, meditaţia, doina cultă, pastelul), 
lirismul măştilor (poemul filosofic sau 
eroic), proza sentimentală, istorică, 
fantastică etc. 

2. teme şi motive: iubirea, natura (ca „état 
d'âme”), istoria, timpul, condiţia umană 
(viața şi moartea), destinul geniului în 
lume, nostalgia absolutului, creaţia, 
aspirația spre perfecţiune etc./ motivul 
nocturn şi cel astral, cosmogonia şi 
apocatastaza, zborul sideral, lacul, marea, 
codrul, copacul sacru, floarea albastră, 
timpul bivalent, visul, evaziunea etc. 

3. Personajul romantic (geniul, magul, 
îngerul, demonul, daimonul, Hyperion, 
Lucifer, Prometeu) este sentimental, inte- 
riorizat, imaginativ, visător, însetat de 
absolut, răzvrătit, dilematic, dinamic; este 
eroul excepțional (în situații de excepție), 
„care devine şi nu se încheagă niciodată: 
firile hamletiene sau faustice sunt cele mai 
reprezentative ale romantismului.” (T. 
Vianu) 


„Clasicism — Romantism sunt două tipuri ideale, inexistente practic în stare genuină, 
reperabile numai la analiza de retortă. [...] Clasicul face apoteoza omului, romanticul descrie 
martiriul, drama omului. Viaţa clasicului este inteligibilă, geometrică; a romanticului este 
«fără sens», sau cu sens abscons. În termeni astronomici am zice: clasicul e un solar, 

romanticul e un selenar. [...] Sub aspect temporal, clasicul trăieşte într-un prezent etern, e un 
eleat!”; romanticul stă în perspectiva unui trecut indefinit, e un heraclitean'$. [...] Clasicului îi 
lipseşte sentimentul naturii. În clasicism te izbeşte arhitectonicul, decorul unic. În romantism, 
varietatea faunei şi florei. În romantism natura copleșeşte pe om [...] Clasicul e didactic, epic, 
tragic, anacreontic. Romanticul e liric, dramatic, speculativ. (George Călinescu, Clasicism, 
romantism, baroc) 


e Clasicismul românesc nu este conturat ca un moment cultural distinct. La sfârşitul sec. al 
XVIII-lea şi începutul sec. al XIX-lea se manifestă în creaţiile lui I. Budai-Deleanu 
(„Tiganiada”), C. Conachi, Gh. Asachi şi ale poeţilor Văcăreşti. În sec. al XIX-lea elemente 
de clasicism apar, alături de romantism sau realism, în creaţiile lui H. Rădulescu, V. 
Alecsandri (ale cărui comedii clasice din ciclul Chirifei stau alături de drame romantice), Gr. 
Alexandrescu (care alătură fabulelor, satirelor şi epistolelor clasice, poeme romantice) etc. 

e Romantismul românesc reprezintă un prim moment de sincronizare a literaturii române 
cu literatura europeană, manifestându-se într-o diversitate de registre estetice. Etapele 
romantismului românesc sunt: 

e Romantismul paşoptist („cuprins între Cârlova care-şi publică în Curierul românesc 
din 1830 primele poezii şi Eminescu, debutant la Familia orădeană în 1866” — N. 
Manolescu) este „vizionar şi apocaliptic cu Heliade, mesianic şi exaltat cu literatura de 
exil a paşoptismului, epic şi solar cu Alecsandri, declamator şi gotic cu Bolintineanu, 
dezamăgit şi fantastic cu paşoptiştii, titanic şi sarcastic cu Hasdeu” (P. Cornea). Această 
primă etapă, care are ca element de specificitate şi elanul patriotic, aspiraţia spre 
independenţă şi unitate naţională, este reprezentat şi de Gr. Alexandrescu, C. Negruzzi, 
M. Kogălniceanu, A. Russo etc. 

e Romantismul eminescian reprezintă etapa de plenitudine a curentului pe care 
„Eminescu îl va face să transmită fiorul realităților impalpabile şi al lumilor înecate 
dinlăuntrul nostru, muzica legănătoare sau tumultoasă a peisajului, mitul originilor şi 
rostogolirea civilizaţiilor, spectacolul orologeriei cosmice şi al dezagregării universale, 
convocând astfel Subconştientul, Natura, Istoria, Transcendentul, Absurdul, personajele 
marii literaturi din toate timpurile.” (P. Cornea) 

e Romantismul posteminescian coexistă cu realismul, sămănătorismul, simbolismul 
(sfârşitul sec. al XIX-lea şi primele decenii ale sec. al XX-lea) şi se manifestă, frecvent, ca 
epigonism eminescian. Reprezentanţi notabili sunt G. Coşbuc, O. Goga, Al. Vlahuţă, B. Şt. 
Delavrancea, Al. Macedonski. 


4. SIMBOLISMUL 


Semnificațiile conceptului (gr. symbolon, lat. symbolum — semn de recunoaştere; 
fr. symbol, symbolisme — simbol, simbolism): În sens general, termenul 
„simbolism” denotă capacitatea unui element particular — figural sau nonfigural 
— de a exprima indirect un concept, o noțiune, o idee, un obiect concret sau 
abstract, în virtutea unei analogii, a unei relații logice ori convenţionale; prin 


17 Şcoala eleată — doctrină filosofică prin care se nega mişcarea (Grecia antică). 
'5 Heraclit (540 — 480 î. Hr.) — filosof grec care reprezintă trecerea timpului ca un râu iar 
dintre elemente primordiale consideră că focul este esența materiei. 

semnificaţia sa specializată, termenul numeşte un curent artistic (literatură, 
muzică, pictură) care s-a manifestat la sfârşitul sec. al XIX-lea în Franţa, 
Germania, Anglia, Spania, Rusia etc., ca o mişcare antiparnasiană şi 
antinaturalistă. Simbolismul promovează un concept modern de poezie 
(„poezie a sensibilităţii pure” — J. Moreas), bazat pe valoarea muzicală a 
cuvintelor şi pe simbolismul imaginilor prin care să fie sugerate trăiri interioare 
difuze, inefabile. 

e PROGRAM ESTETIC al SIMBOLISMULUI (întemeiat pe concepția 
lui Charles Baudelaire privind corespondențele între fragmentele aparent 
disparate ale universului şi pe ideile filosofice ale lui Nietzsche) a fost formulat 
în 1886 de către Jean Moreas, iar în literatura română de către Alexandru 
Macedonski („Despre logica poeziei”, 1880; „Arta versului”, 1890; „Poezia 
viitorului”, 1892; „Despre poezie”, 1995). Textele programatice ale 
simbolismului justifică opţiunile estetice printr-o ideologie care constată agonia 
unei civilizaţii dominate de pasiunea acumulării, de tehnicism şi degradarea 
valorilor spirituale, de individualism şi decadență morală. Contestatari ai 
„veacului de fier”, poeţii simbolişti aspiră spre recuperarea sensibilităţii 
omeneşti, a intuițiilor primordiale, a percepțiilor sinestezice prin care poate fi 
revelată „analogia universală”, iar fiinţa poate intra într-o rezonanță muzicală cu 
lumea nevăzutelor corespondențe. 

e CANONUL ESTETIC SIMBOLIST vizează crearea unui nou limbaj 
poetic prin: 

e Noutatea viziunii poetice instituite pe principiul corespondenţelor; 
complexitatea „universalei analogii” poate fi revelată printr-o dublă reţea de 
corespondențe: a) între elementele diverse ale lumii fizice; b) între existența 
obiectuală şi cea ideală („Fenomenele concrete sunt simple aparenţe sensibile 
destinate a reprezenta afinităţile lor ezoterice cu Ideile primordiale” — J. Moreas), 
între universul exterior şi cel interior. Modelul simbolist se defineşte aici ca punct 
de ruptură față de romantici care îşi construiesc lumea interioară ca univers 
compensatoriu, în antiteză cu realul. 

e Focalizarea imaginarului poetic pe un simbol _multisemnificativ 
(exploatând resursele polisemice ale limbajului), care este, afirma Macedonski, 
„numele modului de a se exprima prin imagini spre a da naştere, cu ajutorul lor, 
ideii”. Neavând un conţinut semantic explicit, simbolul îşi pierde funcţia de 
concretizare, de limpezire a unei idei abstracte, a unui sentiment indicibil pe care 
o îndeplinea în poezia clasică, romantică sau parnasiană. El devine un semn prin 
care se sugerează existentul, un analogon esenţializat al realităţii sensibile şi 
suprasensibile şi un element de coeziune / de „corespundere” între planul exterior 
şi cel interior. 

+ Exploatarea valorii muzicale a cuvintelor, a sunetelor fără un conţinut 
semantic, a pauzelor, a ritmurilor, a rimelor se realizează prin armonii imitative, 
prin figuri de sunet, prin laitmotive, prin tehnici ale recurenţei — de la tehnica 
refrenului, la cea a simetriei sintactice, de la repetiţia simplă, la anaforă, epiforă, 
chiasm, anadiploză sau epanadiploză. Verlaine năzuia să recupereze starea 

originară a poeziei-cântec (Muzica, înainte de orice / Muzică mereu şi totdeauna), 

Minulescu evoca în „Romanţe pentru mai târziu”, „wagnerienele motive” 

(Wagner, Debussy şi Ravel îi fascinează pe simbolişti), Bacovia conferă 

instrumentelor muzicale rolul de a sugera stări sufleteşti fluide sau dizarmoniile 

existenţei. 

e Cultivarea imaginilor vagi, în care culorile sunt difuze, estompate printr-o 
tehnică a clarobscurului (precum în pictura impresioniştilor Degas, Monet, 
Renoir, Cezanne, Delauney, Gustave Moreau etc.), spaţiile poetice simboliste 
figurează, geometric, închiderea, repetarea monotonă a unui model existențial 
sau, dimpotrivă, lipsa de contur a unor întinderi ce nu alină foamea de spaţiu. 

e Surprinderea complexității lumii prin percepţie _sinestezică, prin 
corespondențe senzoriale în care Ca noaptea sau lumina, adânc, fără hotare, / 
Parfum, culoare, sunet se-ngână şi-şi răspund (Ch. Baudelaire). Imaginea 
sinestezică de tipul „audiţiei colorate” este avută în vedere şi de Macedonki care 
definea poezia viitorului ca „muzică şi imagine”. 

e Noutatea limbajelor poetice se întemeiază pe tehnica sugestiei care 
generează „bucuria de a ghici încetul cu încetul; a sugera obiectul, iată visul 
nostru” (St. Mallarmé). Sugestia, „arta de a evoca idei” se realizează prin 
ambiguizarea deliberată a enunţului (deseori eliptic, ca în poezia de notație / de 
atmosferă), prin căutarea cuvântului aluziv cu virtuţi eufonice şi a simbolului prin 
care „întrezărim întotdeauna o nouă ordine posibilă a universului” (Livia Bote). 

+ Inovația prozodică urmăreşte exprimarea ritmului interior — al reveriilor 
melodice sau al dizarmoniei şi stridenţei maladive — printr-o „dezordine savant 
orchestrată” a versului (unităţi ritmice inegale) cu „opriri multiple şi mobile” 
(rupturi de ritm), prin „fluidități ascunse” (J. Moreas) şi, mai ales, prin versul 
liber. Noul model de versificaţie se bazează pe înlocuirea accentelor de 
intensitate (specifice ritmului clasic) cu accente afective care reliefează un 
cuvânt, o sintagmă, un enunţ, provocând dislocări ale versului tradițional, 
eliberarea lui de constrângerile ritmului şi ale rimei. 

e SIMBOLISMUL ROMÂNESC, primul curent sincron cu cel 
european, nu a fost un fenomen de imitație a şcolilor simboliste franceze, ci 
manifestarea unei atitudini estetice moderne, născute din tentativa de a depăşi 
romantismul minor, epigonic şi idilismul rustic promovat de sămănătorişti. 
„Simbolismul românesc va avea un caracter contradictoriu: pe de o parte el va 
redescoperi poezia ca atitudine particulară în fața lumii, ca mod de a crea un 
univers privilegiat, pe de alta va asculta apelurile epocii moderne şi va deveni o 
poezie a civilizaţiei, a oraşului, a tehnicii.” (N. Manolescu). 

1. Prima etapă (1880-1904): perioada teoretizărilor şi a experimentelor. Gruparea 
formată la revista „Literatorul” (1880-1919, cu întreruperi) şi la cenaclul lui 
Alexandru Macedonski se ridică împotriva academismului junimist, a clişeelor şi 
retorismului romantic posteminescian; primele creaţii simboliste: Macedonski — 
„Excelsior”, 1895, Ştefan Petică — „Fecioare în alb”, 1902, Dimitrie Anghel — „În 
grădină”, 1905 

2. Etapa a doua (1908-1914): perioada de afirmare a „simbolismului 
autohtonizat”, antisămănătorist şi antipoporanist, în jurul revistei „Vieaţa nouă” 
(1905-1925) condusă de Ovid Densusianu care considera simbolismul o 
emblemă a vieţii moderne, „o ilustrație a geniului latin, opus celui germanic”; 
reprezentanţi: Ion Minulescu, („Romanţe pentru mai târziu”, 1908), Traian 
Demetrescu, Emil Isac, Nicolae Davidescu. 

3. A treia etapă (1914-1920) — perioada cea mai contradictorie: apogeul 
simbolismului românesc atins prin creaţia bacoviană (,„Plumb”, 1916) coincide 
cu declinul curentului concurat de mişcări avangardiste, de modernism, 
tradiționalism (simptomatic, poeți care au debutat sub auspiciile simbolismului 
s-au orientat spre alte orizonturi estetice, ale avangardismului sau ale 
modernismului: Tristan Tzara, Tudor Arghezi, Ion Pillat). 


Atitudini simboliste: 
e reveria intelectuală 
e contemplaţia 


Teme simboliste: 
of iu e natura, loc al corespondenţelor Motive literare: 
aspiraţia nostalgică e fascinația spaţiilor exotice e motive cromatice 

e tristetea nedefinită e călătoria ca formă de evaziune e motive orfice 

e melancolia sumbră e iubiri de-o clipă e instrumentele muzicale 
e resemnarea tragică + reveria iubirii e evadarea 

e plictisul / speenul sara: müzica e visul, coşmarul 

e urâtul existențial ° condiția artistului damnat e anotimpul agonic 

e dezolarea, indiferența e oraşul tentacular e motivul „prea târziului” 

e solitudinea tragică e lumea citadină periferică e ploaia, ninsoarea, moina 
eincomunicarea e existența socială ca eşec e lumea reificată 

. iritarea, nevroza e condiţia umană e târgul provincial 

e neliniştea atroce — + eşecul existenţial  platitudinea burgheză 
exaltarea vizionară e solitudinea iremediabilă e parcul, grădina 

e fascinația abisului - boala e statuia, havuzul 
dezgust, dispreţ + moartea e florile, parfumul 

e nonconformism e timpul ireversibil e cimitirul, cavoul, urna 

e anotimpul agonic e obiecte de artă 

e metale, pietre preţioase 


5. REALISMUL 


e Semnificațiile conceptului în literatură (lat. realis — realitate, fr. réalisme — 
realism): În sens general, realismul numeşte capacitatea artei de a crea 
reprezentări ficționale pornind de la realitatea fenomenală (termen pus în 
circulaţie de G. Courbet, corifeul şcolii realiste în pictură: „Titlul de realist mi-a 
fost impus, tot aşa cum cel de romantic le-a fost impus artiştilor de la 1830. 
Esenţa realismului e negarea idealului şi a tot ce decurge de aici”), prin 
semnificația sa specializată, conceptul desemnează „ansamblul trăsăturilor 

caracteristice unei mişcări artistice din secolul al XIX-lea [...] ansamblu de reguli 

de reprezentare” (R. Jakobson); 

e Curentul artistic (literatură, pictură) cristalizat în Franţa se opune 
romantismului care exaltă fantezia, reactualizând conceptul de „mimesis” al 
Antichității greceşti cu sensul de „redare exactă, completă, sinceră a mediului 
social, a epocii în care trăim”, de „reprezentare” obiectivă „justificată de rațiune” 
(revista „Le Realisme”, 1856-1857, fondată de Jules Champfleury şi Luis 
Duranty care sunt consideraţi şi teoreticienii realismului). Balzac opina că 
„romancierul va trebui să zugrăvească societatea aşa cum e ea, fără să caute s-o 
idealizeze, ci într-un spirit de obiectivitate cât de perfect posibil şi indiferent față 
de protestele publicului, înspăimântat că se vede zugrăvit pe sine”. Alături de 
Balzac, realismul este reprezentat de prozatori străluciți ca Stendhal, Flaubert, 
Maupassant, Dickens, Thackeray, Tolstoi, Dostoievski sau de dramaturgi ca 
Strindberg. 

e TRĂSĂTURI DEFINITORII ALE REALISMULUI 
e năzuința de a oglindi veridic, obiectiv realitatea contemporană 

nu presupune reprezentarea exhaustivă a adevărului, ci „decuparea” unor „felii 
de viaţă” semnificative, ordonarea acestora, esenţializarea, semnificarea lor pe 
coordonatele unei logici riguroase care, în fapt, lipseşte realității (Maupassant 
afirma: „Am ajuns la concluzia că Realiştii talentaţi ar trebui să se numească 
mai degrabă //uzionişti); 

e crearea iluziei autenticităţii se realizează prin disimularea codurilor 
specifice scriiturii: estomparea planului naratorului (narator obiectiv), 
focalizare difuză (perspectiva narativă omniscientă alternează cu perspectiva 
unor personaje, ceea ce evită accentuarea unui singur punct de vedere), 
contaminare între discursul naratorului şi cel al personajelor (diversitatea 
registrelor stilistice îşi are motivaţia în diferențierea socială a eroilor), enunţare 
tipic realistă („Persoana a treia, ca şi perfectul simplu, face deci acest serviciu 
artei romaneşti şi oferă cititorilor siguranța unor fabulaţii credibile” — R. 
Barthes); 

e documentarea riguroasă devenită imperativ pentru scriitorii realişti se 
reflectă în operă prin descrierea mediului social (inspirat de modelul cercetării 
ştiinţifice, Balzac  năzuia să creeze „istoria moravurilor societății 
contemporane”), prin dezvoltarea observaţiei şi a reflecţiei morale, a analizei 
psihologice, a tehnicii detaliului prin care „încearcă să producă impresia de 
documentar autentic şi de viață reală” (G. Larroux); 

e canonul realist al structurilor narative (acceptat în mod necesar 
printr-un „pact de lectură”) vizează persoana a II-a narativă (narațiunea 
heterodiegetică), imperfectul / perfectul simplu al narării (naraţiune ulterioară), 
narator omniscient în ipostază demiurgică, focalizare zero (perspectivă narativă 
omniscientă), unitate de compoziţie (progresia logică, previzibilă a acţiunii; 
compoziţia închisă, având ca principiu dominant cronologia, căreia i se adaugă, 
în multe cazuri, simetria şi circularitatea; viziunea artistică este construită cu 
„ambiția totalităţii”, cu intenţia de a surprinde particularul şi general-umanul, 

frumuseţea fragilă a existențelor modeste şi urâtul cotidian, dramele mărunte şi 
mari tragedii colective, binele şi răul; 

e dezvoltarea artei portretului: personaje tipologice, verosimile, din 
toate clasele sociale; create prin observarea directă a vieţii — surprinzând 
raportul dintre om şi mediul său natural, social şi istoric —, dar şi prin aplicarea 
unor idei teoretice din sfera sociologiei, a fiziologiei, a medicinii etc. Portretul 
este frecvent focalizat asupra unei dominantei morale (personaje — caractere) 
sau asupra unei carenţe ereditare (pe care o vor accentua naturaliştii); 

e cultivarea unui stil sobru, adesea impersonal sau anticalofil („realismul 
textual” — G. Larroux): „Modalitatea de redare trebuie să fie cât mai simplă, 
pentru ca toți să o poată înţelege.” („Le Râalisme”). 

è REALISMUL în LITERATURA ROMÂNĂ: 

e Particularităţi: absenţa unui program estetic propriu-zis şi a unei şcoli / 
grupări care să acţioneze sistematic pentru promovarea unei ideologii; formule 
estetice diverse (realism de factură populară, realism obiectiv, realism psihologic, 
de proiecţie mitică / epopeică etc.) se manifestă sincron cu alte curente, începând 
cu perioada pașoptistă, continuând cu cea a marilor clasici şi atingând apogeul în 
perioada interbelică; în epoca postbelică se manifestă ca „realism socialist”, apoi, 
printr-o autentică recuperare, ca neorealismul „obsedantului deceniu”. 

e Reprezentanţi: N. Filimon, I. Creangă, I. Slavici, I.L. Caragiale, M. Sadoveanu, 
L. Rebreanu, G. Călinescu, M. Preda etc. 

Specificul structurilor narative: 


e teme şi problematică sunt inspirate din 
realitatea imediată, contemporană, 
prezentând un grad mare de interes, 
vizând: existenţa socială şi istorică, 
relaţia dintre individ şi grup, tipologii şi 
comportamente umane, valori morale, 
civice, materiale etc. Teme predilecte în 
„Comedia umană” a lui Balzac sunt tema 
parvenirii, cea a paternităţii, a moştenirii, 
a existenţei micii / marii burghezii etc.; 
subiectul___şi __acţiunea trebuie să 
reunească, în limitele  verosimilităţii, 
evenimente neobişnuite şi întâmplări 
banale; inserarea unor episoade 
inspirate din evenimente atestate 
documentar sporeşte „efectul de real”; 
reperele spaţiale şi temporale prin care 
naraţiunea este  „autentificată” sunt 
obiective, determinate geografic / istoric; 
incipitul „ignoră” ruptura dintre realitate şi 
ficţiune, luând forme variate: descriptiv 
(„surprinderea cadrului unei lumi deja 
existente” — Guy Larroux — actualizată 
prin toponimice şi prin referent temporal 
obiectiv), „ex abrupto” / „in medias res” 
(frecvent, o secvenţă dialogată deschide 
lumea textului sau o referire la un 
eveniment anterior, cunoscut cititorului; 
finalul închis se realizează, de obicei, 
prin reluarea cadrului iniţial, eventual, din 
perspectiva aceluiaşi erou; varianta 
finalului deschis, prezentă în romanele- 
ciclu, corespunde incipitului „ex abrupto” 
şi deschide ipoteze de lectură prin care 
este pregătită intrarea” în romanul 
următor al seriei; 

coerenţa textului este asigurată prin 
construcţia canonică a subiectului (mo- 
mentele subiectului se succed crono- 
logic, deznodământul asigură rezolvarea 
tuturor conflictelor), prin prezenţa domi- 
nantă a naratorului omniscient, prin 
strategii textuale, precum  scene-pe- 
reche, recurenţe, gradaţii etc. 

naraţiunea este ulterioară, hetero- 
diegetică, relatarea fiind făcută la per- 
soana a lll-a, prin vocea unui narator 
omniscient; perspectiva narativă predo- 
minant omniscientă; 

descrierea este inserată firesc în / între 
episoadele narative, atribuită „privirii 
descriptive” (P. Hamon) a unui personaj 
focalizator („personaje porte-regards”); 
dialogul amplifică iluzia realităţii; aduce 
diversitate stilistică. 


Personajul realist: 


e aparţin unor clase sociale diverse; 
e ilustrează 


tipologii sociale 
(parvenitul — bancher, negustor, 
cămătar etc. —, micul funcționar, 
muncitorul, ţăranul, intelectualul, 
artistul, aristocratul ocnaşul etc.) 
sau general-umane (avarul, 
idealistul, inocentul, învinsul, naivul, 
ambițiosul, sceleratul etc.); 

sunt personaje complexe 
(„rotunde”), surprinse în devenire, 
evoluând sub presiunea relaţiilor 
interumane, a circumstanțelor 
sociale, economice, juridice, 
politice, religioase, istorice; 

sunt urmărite destinele individuale, 
multe romane fiind istoria unui 
eşec, a unei tragedii sub forma ei 
„reală — cotidiană - istorică” 
(Auerbach); 

tehnicile __de _ _ caracterizare se 
multiplică: modelul balzacian 
adaugă procedeelor clasice 
descrierea mediului social, a casei, 
a interiorului, cu rol de 
caracterizare, descrierea 
vestimentaţiei, detaliile privind 
biografia şi ereditatea, fizionomia şi 
psihologia, stereotipia verbală şi 
ticul nervos, mimica şi gestica, 
relaţiile cu alţi eroi etc.; 

viața interioară complexă a eroului, 
fluxul gândirii sale sunt dezvăluite 
prin focalizare multiplă: din unghiul 
de vedere al naratorului omniscient 
(prin observaţie/analiză 
psihologică), din perspectiva altor 
eroi sau din perspectiva internă a 
personajului însuşi (monolog 
interior/introspecţie); stilul direct, 
indirect şi indirect liber se combină, 
în proporții diferite. 


6. TRADIȚIONALISM ȘI MODERNISM 


TRADIŢIONALISM 


MODERNISM 


SEMNIFICAŢIILE CONCEPTULUI 


1. În sens general, tradiţionalismul este o 
atitudine caracterizată prin rezistență față 
de elementele de noutate, prin 
absolutizarea modelelor consacrate şi 
refuzul oricărei schimbări. 

2. Sensul specializat denotă curentul 
literar interbelic format în jurul revistei 
„Gândirea” — care apare la Cluj, în 1921 — 
continuând mişcarea poporanistă şi pe cea 
sămănătoristă. 


1. Denotând, în sens general, tendința de 


înnoire specifică spiritului uman, 
conceptul de „modernism” defineşte în 
literatură o mişcare largă care cuprinde 
toate manifestările postromantice înscrise 
sub semnul unui „principiu de progres” (E. 
Lovinescu). 


. Sensul restrâns: Curent literar conturat 


în atmosfera de efervescenţă înnoitoare 
de după Primul Război Mondial, având 
ca punct de focalizare cenaclul şi revista 
„Sburătorul”. 


PROGRAME ESTETICE. REVISTE. GRUPĂRI 


> Tradiţionalismul interbelic are 
ca principiu primordial afirmarea 
specificului național, a trăsăturilor etnice 
care individualizează poporul român. 
Această orientare resuscita valorile 
consfințite prin tradiție, recuperând 
sentimentul originilor ființei româneşti şi 


spiritul ortodoxist considerat o forță 
modelatoare a spiritualității noastre. 
Etnicismul conceptual promovat de 


tradiționalişti devine şi criteriu unic de 
validare a valorilor artistice. 

> Doctrina tradiționalismului interbelic 
este formulată de Nichifor Crainic care 
publică articolul programatic „Sensul 
tradiției” (1929) în revista „ Gândirea” 
(fondată în 1921 de Cezar Petrescu, Adrian 
Maniu şi Gib Mihăescu, mutată de la Cluj 
la Bucureşti în anul următor). Gândirismul 
are ca premise principiile sămănătorismului 
pe care le depăşeşte însă. Proclamă 
spiritualizarea tradiției (istoria naţională, 
folclorul) prin accentuarea sentimentului şi 
trăirii religioase (ortodoxismul). 
Civilizaţia industrială raționalismul, 
scientismul sunt considerate expresii ale 
„răului veacului” şi criticate cu vehemenţă, 
în opoziţie cu idealizarea civilizaţiei rustice 
şi convertirea în mit a istoriei. Ideologul 
gândirismului afirmă că „o cultură proprie 


e Modernismul (termen pus în circulație 


de Eugen Lovinescu) promovează 
imperativul sincronizării cu modelul 
civilizației şi culturii europene, 


considerând că perpetuarea canoanelor 
etniciste învechite generează o 
inadmisibilă „provincializare şi izolare a 
culturii româneşti”. 

În Istoria civilizației române moderne şi în 
Istoria literaturii române contemporane, 
Eugen Lovinescu, personalitate de 
impresionantă ținută academică, 
formulează teoria sincronismului, care 
propune intrarea în rezonanță cu „spiritul 
veacului”, acceptarea elementelor de 
noutate din literatura europeană 
contemporană (de pildă, referința culturală 
vizând domenii teoretice ale cunoaşterii: 
filosofia, psihologia, sociologia, chiar 
matematica, fizica etc.). Pentru realizarea 
acestei sincronizări cu modernitatea 
culturii continentale, sunt necesare mutații 
în sfera problematicii (problematica 
intelectualului, de exemplu), a tematicii 
(existența citadină, ori cea psihică), a 
formulelor estetice (abandonarea 
formulelor tradiționale de narare — 
omnisciența, cronologia etc.). 

Centru de iradiere al direcției moderniste 
în literatura noastră a fost cenaclul şi 

nu se poate dezvolta organic decât în aceste 
condiţii ale pământului şi ale duhului 
nostru. Occidentalizarea înseamnă negarea 
orientalismului nostru [...], negarea unui 
destin propriu românesc.” 

> Principiile tradiționalismului sunt 
susținute şi de gruparea revistei „Viața 
românească” (editată la Iaşi, în 1906, apoi 
la Bucureşti, între 1920-1935), formulate în 
articolul-program, „Către cititori”, al lui 
Garabet Ibrăileanu, care pledează pentru 
păstrarea specificului național, considerând 
experimentele avangardiste „deviaţiuni”. 

> Reprezentanţi: Ion Pillat, Vasile 
Voiculescu, Aron Cotruş, Radu Gyr, 
Nichifor Crainic, Mateiu Caragiale, Gib 
Mihăescu, Cezar Petrescu etc. 


revista „„Sburătorul” (cenaclul a fiinţat 
între 1919-1947, iar revista, între anii 
1919-1922 şi 1926-1927). Promovând 
tendinţele moderniste în literatură şi 
tinerele talente, „Sburătorul” a fost agora 
scriitorilor care năzuiau să se delimiteze 
de convențiile artistice tradiționale, să 
depăşească orizontul limitativ al 
problematicii rurale şi al sentimentalismul 
minor. În lirică se explorează orizonturilor 
interioare şi limitele limbajului (poezia 
ermetică), în proză, se cultivă 
introspecţia, analiza conştientului,a 
subconştientului. În critica literară, se au 
în vedere nu analizele reci, 
conceptualizate, ci  intuirea notei 
fundamentale a discursului artistic, a 
lecturilor stratificate (critică 
impresionistă). 

Reprezentanți: lon Barbu, Camil 
Petrescu, Hortensia Papadat-Bengescu, 
Anton Holban, Gh. Brăescu, George 
Călinescu, Vladimir Streinu, Pompiliu 
Constantinescu. 


TRADIȚIONALISMUL. ELEMENTE STRUCTURANTE 


e Particularităţi ale poeziei tradiționaliste: 

e tipologia poeziei tradiționaliste: lirica religioasă, poezie bucolică şi panteistă, 
poezia chtoniană (elogiul energiilor germinative ale pământului); poezia de 
inspirație mitică şi de sensibilitate metafizică (cu puncte de tangenţă cu poezia 
expresionistă — L. Blaga); 

v construirea viziunii poetice pe repere ale unui univers existențial rustic, 


bucolic („plai natal”, natură umanizată / sacralizată, spațiu originar / spațiu- 


matrice al românismului etc.); 


v idealizarea modelului existenţial arhaic — comunitatea rustică, civilizația 
pastorală — ocrotitoare a valorilor neamului şi a valorilor creştin-ortodoxe, 
apărând un cod de valori morale, ființând în comuniune cu natura, în ritmuri 


cosmice etc.; 


v idealizarea modelului uman rustic: țăranul, păstorul, „homo religiosus”, 


apostolul etc.; 


v tonalitatea afectivă dominantă: fiorul religios, de sensibilitate metafizică; 
Y prezenţa unor simboluri selectate din planul naturii şi al reprezentărilor 
biblice; motive literare legate de rituri / mituri agrare, pastorale, religioase 

(semănatul, transhumanţa etc.; mituri biblice: Naşterea Pruncului Sfânt, 
destinul hristic, îngerul, fiul risipitor, ispitirea cuplului adamic, ispăşirea, 
rugăciunea etc.); 

v limbaj poetic care rezolvă criza limbajului prin revigorarea unui lexic poetic 
bazat pe registrul stilistic popular cu arhaisme / regionalisme şi pe un 
registrul stilistic liturgic (termeni religioşi); 

v model de versificaţie: clasic. 

e Particularităţi ale prozei tradiţionaliste: 

v Este cultivată proza de observaţie socială şi de problematică morală; 

v teme au frecvent o dominantă morală; sunt inspirate din universul existenţial 
rustic, urmărind existenţa social-istorică a comunităţii ţărăneşti / pastorale: 
tema întoarcerii la vatră, a datoriei faţă de comunitate, a înstrăinării etc. 

v naraţiune heterodiegetică (la persoana a III-a), narator omniscient, 
necreditabil (tezism moral evident); 

v perspectiva narativă unilaterală: cea a naratorului; viziune omniscientă 
(focalizare zero); 

Y construcţie narativă închisă, cu final moralizator, structurarea cronologică a 


x» 


diegezei, construcţia „logică” a subiectului, desen epic linear etc. 


MODERNISMUL. ELEMENTE STRUCTURANTE 


e Particularități ale poeziei moderniste: 

e tipologia poeziei moderniste: poezia filosofică, de meditaţie estetică (arte 
poetice) şi existenţială (condiţia umană, dilemele omului modern, „poetica 
urâtului existenţial”), poezia ermetică; 

Y construirea viziunii poetice pe repere ale unui univers existenţial modern, pe 
simboluri cultural-filozofice şi ştiinţifice; 

v cultivarea unei poezii intelectualizate, cu funcţie de cunoaştere, cu referinţe 
din sfera culturii; 

Y expresivitatea limbajului poetic e generată de: 

- înlocuirea metaforei plasticizante cu „metafora revelatorie” (Blaga), cu 
metafora oximoronică (Arghezi), cu metafora „închisă” sau metonimia 
(Barbu); 

- ambiguizarea deliberată prin indeterminarea referentului, prin tehnica 
sugestiei sau „ermetizarea” discursului; 

- noul model de poeticitate bazat pe accente afective, versuri inegale ca 
măsură, fără ritm, cu rimă (versul aritmic); 

- sintaxa poetică: discurs liber prin tehnica ingambamentului, dislocări 
sintactice, topică afectivă; 

v lexic poetic care rezolvă criza limbajului prin revigorarea discursului, 
generată de: 

- limbaj autoreflexiv (metalimbaj): Barbu, Blaga, Arghezi; 

- utilizarea unor termeni neologici din domeniul filosofiei şi al celorlalte arte 
(Blaga, Arghezi, Barbu), din sfera ştiinţelor exacte (termeni specializați, 
monosemantici din: matematică, astronomie, ştiinţele naturii etc. — Barbu); 

- termeni religioşi (liturgici) utilizaţi şi cu sensuri laice (Arghezi, Blaga); 

- termeni din limbaj popular: învechit, poetic — Blaga; apoetici, duri — Arghezi; 

- termeni din limbaj colocvial: banalități uzuale — Arghezi; 

- termeni din argou, jargon şi din limbajul copiilor — Arghezi; 

- resemantizarea unor cuvinte / sintagme (Barbu); 

- creaţii lexicale originale (Blaga, Barbu). 

v model de versificaţie divers, de la prozodia clasică la versul liber sau cel cu 
rimă, fără ritm (aritmic). 


e Particularități ale prozei moderniste: 

{Este caracterizată prin mutații în sfera problematicii: substituirea 
problematicii sociale şi morale cu domeniul psihologicului şi cu problematica 
existențialistă; cultivă introspecţia şi retrospecţia, analiza conştientului şi a 
zonelor abisale ale fiinţei (subconştientul, inconştientul). 

v Temele sunt orientate spre universul citadin şi spre spaţiul interior al 
conştiinţei / al psihicului; urmăresc existenţa individuală, cazuri de conştiinţă, 
dileme existenţiale etc. (tema intelectualului, a cunoaşterii şi creaţiei, iubirea, 
moartea, războiul, alienarea etc. 

Y Canonul modernităţii impune o literatură a autenticităţii exprimată în 
formulele estetice moderne: persoana întâi narativă, principiul memoriei 
involuntare,  pluriperspectivismul, construcția narativă multinivel, 
discontinuitatea narativă / fragmentarismul, inserții eseistice, structurile 
deschise etc. 

v Personajele prozei secolului al XX-lea nu mai reprezintă tipologii sau 
„caractere” de tip balzacian, ci ipostaze existențiale ale omului modern: 
fragilitatea ființei umane în faţa neantului, angoasa existențială, solitudinea, 
alienarea, spaima de moarte, sentimentul finitudinii, al eşecului existenţial, al 
absurdului. Frecvent, eroii nu mai sunt construiți ca individualităţi „coerente”, 
având o identitate vagă, fiind surprinşi în căutarea sinelui. Noile modele sunt 
personajele „pulverizate” în „voci” (care îşi certifică existenţa numai prin actul 
de limbaj) sau roluri / măşti, personajele contradictorii, „contrapunctice”, cu 
dublă / multiplă personalitate, „omul fără însuşiri”, ins absurd, nonerou, 
personaj „sucit”, bufon, nebun, parodic etc. Identitatea textuală este conferită 
prin nominalizare simbolică (sau „de serie”, ori prin absenţa numelui), prin 
raportare la propria existență (memoria afectivă), la limitele existenţiale, la 
ideea de libertate etc. 

V. FIŞE-SINTEZĂ ŞI MODELE 
DE ESEURI STRUCTURATE 


1. BASMUL. BASMUL CULT 


Basmul este o specie epică amplă (în proză sau în versuri) care dezvoltă 


categoria estetică a fabulosului / a miraculosului, având un singur plan narativ, cu o 
acțiune convenţională, la care participă personaje sau forțe supranaturale, 
purtătoare ale unor valori morale. În studiul Estetica basmului, George Călinescu 
defineşte această creație — populară sau cultă — ca un “gen vast, depăşind cu mult 
romanul, fiind mitologie, etică, ştiinţă, observare morală etc. ” 


> 
> 


Basmului i se atribuie origine indo-europeană şi surse mitice, legendare. 
“Oglindire [...] a vieții în moduri fabuloase” (G. Călinescu), B propune o 
lume idealizată unde se consumă aventura eroică a protagonistului care luptă 
pentru apărarea, recuperarea şi impunerea unor valori morale: binele, adevărul, 
dreptatea, frumosul, curajul etc. Tema generală a B — biruința binelui asupra 
forțelor malefice — determină natura conflictului (conflict moral exterior). 
Lumea basmului ființează într-un spaţiu şi o durată indeterminate. Cele două 
categorii ale existenței sunt modelate în matricea fabulosului, exprimând 
nostalgia omului de a suprima limitele ce-l condiţionează ontologic. Astfel, 
spaţiul se configurează, frecvent, pe trei niveluri: o lume ce dă iluzia realului, 
dar în care distanțele pot fi comprimate (eroul trece peste nouă mări şi nouă 
țări), tărâmul celălalt, aflat în stăpânirea unor forţe infernale şi înaltul cerului, 
tărâm magic al zânelor, ori al forțelor divinității. Geografia miraculoasă a 
basmului se poate organiza şi în treptele valorice figurate prin pădurea 
(palatul) de aramă, de argint, de aur. Timpul ignoră şi el modelul lumii fizice; 
în B, durata se contrage sau se dilată, timpul este suspendat sau accelerat. În B 
româneşti timpul este uneori reprezentat antropomorfic: Sfânta Miercuri, 
Sfânta Vineri şi Sfânta Duminică. 
Desenul epic al basmului este simplu, linear. Întâmplările reale şi miraculoase 
se organizează într-un tipar consacrat, schema epică fiind structurată pe 
motivul ordonator al călătoriei initiatice şi al celor trei probe depăşite. Tiparul 
narativ al basmului se concretizează într-o serie de situaţii-tip, cu grad mare de 
stabilitate, devenite funcții. Succesiunea funcțiilor este canonică: 


O situația iniţială de echilibru; 


O o situație perturbatoare (dorința neîmplinită, încălcarea interdicţiei, 
înşelăciunea, prejudicierea, lipsa, actul nelegiuit etc.); 

© acţiunea de remediere a lipsei (călătoria, încercările, lupta); 

@ restabilirea echilibrului inițial / instituirea unui nou echilibru şi 
recompensarea eroului (victoria, nunta împărătească). 

Specifică basmului este şi simetria funcţiilor prin _reiterare (cele trei probe 

generează simetrie narativă) sau prin ordonare în perechi (simetrie inversă: 

interdicție — încălcarea interdicției, furtul — recuperarea obiectului magic furat, 
dorința imposibilă — împlinirea dorinţei, lupta — victoria etc.). 
> Caracterul tradițional al basmului este probat şi prin dezvoltarea unor motive 
literare tipice: 
cifra trei (trei fii, trei zmei, trei zâne, trei probe) 
împăratul fără urmaş / fără urmaş la tron 
superioritatea mezinului / mezinei 
interdicția încălcată 
dorința imposibilă / dorinţa împlinită 
obiectele fermecate (mărul de aur, peria, oglinda etc.) 
ajutoarele eroului (calul năzdrăvan, pasărea măiastră, împăratul peştilor, 
crăiasa furnicilor, Sfânta Duminică, zâna bună etc.) 
e nunta împărătească etc. 
> Realul se împleteşte cu fabulosul şi în construcţia altei funcţii specifice, cea al 
personajului: „Caracteristica lui [a basmului n.n.] este că eroii nu sunt numai 
oameni, ci şi anume ființe himerice, animale. [...] Fiinţele neomeneşti din basm 
au psihologia şi sociologia lor misterioasă. Ele comunică cu omul, dar nu sunt 
oameni. Când într-o naraţiune lipsesc aceşti eroi himerici, n-avem de-a face cu un 
basm.” (George Călinescu). Conform “Morfologiei basmului” de Vladimir Propp, 
personajele basmice se încadrează în câteva arhetipuri: protagonistul (eroul), 
antagonistul / falsul erou, ajutoarele, personaje-donatori, oponenții (răufăcători), 
trimițătorul etc. 
> Discursul este puternic formalizat, marcat de formule specifice (iniţiale, mediane, 
finale), de clişee lingvistice (calul năzdrăvan zboară “ca vântul şi ca gândul”, 
eroina e atât de frumoasă “încât la soare te puteai uita, dar la dânsa, ba”) şi de 
invariante conceptuale şi stilistice (trei trepte valorice simbolizate prin: aramă, 
argint, aur). La nivel textual, discursul basmic este întotdeauna narațiune 
heterodiegetică, cu grad zero al focalizării (perspectivă narativă omniscientă). În 
ceea ce priveşte raportul dintre timpul povestirii (enunţarea secvenţei textuale) şi 
timpul povestit (secvența evenimenţială), B este, prin excelență, narațiune 
ulterioară, chiar dacă mărcile gramaticale ale verbelor şi unele deictice temporale 
indică prezentul („După multă aşteptare, iată că văd pe Omul de Flori că se 
pogoară pe dată din văzduh ca să se scalde în lacul acela, care era înconjurat cu 
fel de fel de flori nemaipomenite ” — B.P. Hasdeu, Omul de Flori). Tema generală 
a basmului este triumfului binelui asupra forțelor malefice (conflict moral: bine- 
rău). 
> Subiectul e organizat într-un tipar consacrat, schema epică fiind structurată pe 
motivul ordonator al călătoriei initiatice şi al celor trei probe depășite; spațiul şi 
timpul: indeterminate (antropomorfizat: Sf. Vineri, Sf. Duminică). 
> Se apelează la motive literare stereotipe: cifra trei (trei fii, trei zmei, trei zâne, trei 
probe), împăratul fără urmaş (la tron), obiecte fermecate (mărul de aur, peria, 
oglinda etc.), superioritatea mezinului / mezinei, ajutoarele eroului (calul 
năzdrăvan, pasărea măiastră), dorința imposibilă / împlinită, interdicția încălcată, 
nunta împărătească etc. 

> Realul se împleteşte cu fabulosul: întâmplări reale şi miraculoase, personaje reale 
şi “himerice” 
> Conform “Morfologiei basmului” de Vladimir Propp, personajele basmice se 
încadrează în câteva arhetipuri:eroul / protagonistul, antagonistul (falsul erou), 
ajutoarele, personaje-donatori, oponenții (răufăcători), trimițătorul etc. 
> Discursul este puternic formalizat, marcat de formule specifice (iniţiale, mediane, 
finale), de clişee lingvistice (calul năzdrăvan zboară “ca vântul şi ca gândul”, 
eroina e atât de frumoasă “încât la soare te puteai uita, dar la dânsa, ba”) şi de 
invariante conceptuale şi stilistice (trei trepte valorice simbolizate prin: aramă, 
argint, aur). 
> Clasificare: 
O basme fantastice (dominate de elementul miraculos; conceptul de fantastic este 
utilizat cu sens general); 
© nuvelistice (cu elemente reflectând realitatea concretă); 
© animaliere (dezvoltate din vechi legende alegorice). 


Basmul cult 

> Basmul cult imită relația de comunicare 
de tip oral din basmul popular, dar are un 
autor cunoscut şi este fixat într-o formă 
definitivă, scrisă. 

> Fabulosul este tratat în mod realist, 
poveştile lui Creangă fiind caracterizate 
prin „originala alăturare a miraculosului 
cu cea mai specifică realitate.” 
(G. Călinescu) 


Basmul popular 

> Aparținând folclorului literar, ilustrează 
toate caracteristicile acestuia: creație 
literară ce se comunică prin viu grai, deci e 
marcată de oralitate, are caracter colectiv, 
anonim şi tradițional. 

> Realitatea este transfigurată în fabulos. 


> Are un tipar narativ consacrat: concretizat |= 


într-o serie de situaţii-tip, cu grad mare de 
stabilitate, devenite funcţii. Succesiunea 
funcţiilor este canonică; 

simetria funcţiilor prin reiterare (trei probe). 


Poartă mărcile originalității scriitorului care 
preia tiparul narativ consacrat prin eposul 
popular şi funcţiile specifice basmului, dar 
reorganizează structurile stereotipe 
conform principiilor estetice (Eminescu: 
romantic; Creangă: realist) şi viziunii sale 
artistice. 


Prezenţa naratorului omniscient este 
textualizată numai prin pronumele în 
dativul etic şi prin indici ai persoanei I în 
formule stereotipe (cea finală). 

Predomină funcţia narativă, dublată de 
funcţia de regie. 


> Naratorul 


omniscient alternează cu 


ipostaza uniscientă. 


© Se proiectează frecvent în text ca narator 


auctorial, ca observator (secvențe 
descriptive: tablou, portret / secvenţe de 
observare morală / psihologică a eroilor), 
ca reflector (inserții de tip reflexiv / 
funcţia de interpretare). 


= Îşi asumă toate cele trei funcţii ale 


naratorului. 


Personajele nu sunt individualizate, 
definindu-se ca funcţii, ca arhetipuri ce 
reprezintă modele morale opuse: eroii 
pozitivi (întruchipând binele, adevărul, 


=> Personajele sunt 


individualizate prin: 
comportament, atitudine, limbaj, 
psihologie, gestică, mimică etc. 


1 


12 


dreptatea, vitejia, altruismul, hărnicia etc.) œ> Deşi rămân personaje  arhetipale 


versus personaje negative (egoismul, construite pe o dominantă etică, au 
răutatea, viclenia, nedreptatea, laşitatea, complexitate, ilustrând şi categorii psihice 
lăcomia, lenea, urâtul); sunt personaje (Făt-Frumos din lacrimă, Miron: visătorul 
statice. îndrăgostit de o himeră). 


> Categoria etică şi cea estetică se suprapun œ> Uneori, sunt personaje dinamice, 
parcurgând aventura iniţierii (Harap-Alb: 
antieroul, neiniţiatul > eroul) / a schimbării 
regimului moral (fata împăratului Roş: 
farmazoană de esenţa diabolică = mireasa 
eroului), alteori sunt eroi în construcţia 
cărora eticul nu se mai suprapune 
esteticului (cei 5 uriaşi fabuloşi sunt 
pocitanii, dihănii, namile de om). 
> Registrul stilistic este unic: limbaj |> Discursul este elaborat, cu mărci stilistice 
popular, marcat de oralitate. particulare. 
© Registre stilistice diferite (discursul 
naratorului vorbirea personajelor); 
uneori chiar discursul naratorului e marcat 
de variație stilistică, de la o secvență la 
alta . 


Povestea lui Harap-Alb de Ion Creangă (fişa-sinteză) 


© Publicat la 1.08.1877, în “Convorbiri literare” 
basm cult, capodoperă a prozei de inspirație folclorică “însăşi sinteza basmului românesc: 
toată filosofia noastră populară, între fatalitatea răului şi ideala căutare a binelui se 
lămureşte în încercările grele ale fiului de împărat.” (Pompiliu Constantinescu) 
= 
> Tema triumfului binelui asupra răului, frecventă în epica populară a fabulosului, este dublată 
de tema inițierii şi a maturizării treptate a eroului; 
> Titlul: numele eroului eponim evidențiază statutul neobiş nuit, de slugă care nu provine din 
tigani robi; *oximoronul generat de simbolurile cromatice sugerează evoluția spirituală de la 
ipostaza de neinițiat > prinț adevărat; 
> Subiectul nu este original. Este întâlnit în: 
© şase versiuni româneşti (două din Transilvania, două din Muntenia, una din Moldova, una 
din Bucovina) de care basmul lui Creangă se diferențiază prin: “intrarea în subiect 
(primele trei probe), prezența spânului şi tema însoțitorilor năzdrăvani” (Jean Boutière); 
basme din spaţiul balcanic (Grecia: “Omul fără barbă” al lui E. Legrand, Albania, Serbia) 
şi central-european (Ungaria: “Omul cu barba de aur”, un basm italian din Pisa). 
"Creangă umple schema universală cu imagini concrete ale vieții ţărăneşti de odinioară, cu 
tipurile ei morale, cu o realitate social-istorică şi psihologică determinată, locali-zând astfel 
fabulosul, dând personajelor individualitate psihologică, etnică, ţărănească şi chiar 
humuleşteană. ” 

> Compoziţia: organizată pe simetrii clasice, respectând paradigma tradiţională, ordonată 

pe motivul călătoriei. 

> Harap-Alb este însă protagonistul a 3 tipuri de călătorii: 

a) călătoria iniţiatică (pe parcursul căreia personajul se defineşte mai degrabă ca un 
antierou, boboc în felul său); 

b) călătoria de verificare (eroul probează acumularea unei experienţe şi cristalizarea 
unei personalităţi ce permite încadrarea în tiparele modelului eroic); 

c) călătoria de înapoiere = recunoaşterea / învestitura ce consfinţeşte statutul de erou al 
protagonistului (în această călătorie atitudinea eroului este una pasivă, căci 
recunoaşterea trebuie să vină din partea celorlalți); 

> călătoriile sunt marcate, simetric prin cele 2 morţi / învieri ritualice =îi conferă eroului 
o identitate temporară (Harap-Alb) şi una finală (prințul =împărat); 

Se pot identifica două mari părţi compoziționale (fiecare însumând câte patru 
episoade narative), ceea ce poate susține afirmaţia că basmul “este alcătuit din 
contopirea a două poveşti.” (Al. Piru) 

Incipitul (Amu, cică era odată) apelează la formula consacrată, dar o personalizează 
prin regionalismul fonetic şi prin suprimarea clişeului “ca niciodată, pe când...” ce 
proiectează eposul în timp fabulos. 

© Cele opt episoade narative sunt marcate textual prin formula mediană “se cam duc la 
împărăție, Dumnezeu să ne ţie, că cuvântul din poveste înainte mult mai este” (care 
apare de 7 ori). 

Finalul: formula de încheiere particularizată prin nota de umor şi prin „coborâre în 
real” (,„ş-un păcat de povestariu, fără bani în buzunariu...lar pe la noi, cine are bani 
mănâncă şi bea, iar cine nu, se uită şi rabdă ”). 

I. Prima parte: protagonistul în ipostaza de neiniţiat / antierou: 


> incipitul urmat de formularea succintă a intrigii (scrisoarea împăratului Verde - motivul 
împăratului fără urmaş la tron), motivare realistă; proiecția naratorului în text: Dar ia să 
nu ne depărtăm cu vorba şi să încep a depăna firul poveştii 


O cele 3 probe îi aduc eroului dreptul de a porni în călătoria iniţiatică; au drept cadru 
spaţiul familiar al curții crăieşti: 


încercările eşuate ale fraților (motivul superiorității mezinului); 
“proba milosteniei — întâlnirea cu Sf. Duminică (travestită); 
“proba hărniciei - hrănirea calului, armura (aparență / esență); 
“proba curajului — înfruntarea ursului (travestirea tatălui); 


> călătoria explorativă şi inițiatică * motivul podului — trecerea în alt orizont 
existențial / altă etapă. 


© proba labirintului - 3 întâlniri cu Spânul (care se travesteşte): 
© motivul încălcării interdicției (prima opţiune existențială); 
© motivul morții ritualice (coborârea în fântână echivalează cu intrarea pe celălalt tărâm); 


© motivul inversării rolurilor (conferă o primă identitate: Harap-Alb). 


© proba vredniciei şi a înţelepciunii: confruntarea cu ursul (ursul simbolizând clasa 
războinicilor, iar pielea ursului, totemul); 

O proba curajului şi a răbdării: uciderea cerbului (Cerbul cu nestemată în frunte — ispita 
frumuseții ce poate ucide); 


Prin anihilarea Ursului şi a Cerbului, Harap-Alb, reeditează mitul Crengii de Aur, 
preluând de la învinşi atributele războinicului şi privilegiului eternității, hrana fizică 
(salata) şi spirituală. 


II. Partea a doua: protagonistul în ipostaza de iniţiat / erou 
© apariţia fetei împăratului Roş instituirea unei noi situaţii-intrigă: 
> călătoria de verificare *motivul podului — trecerea în altă etapă: cea a maturității 


© proba altruismului şi a prieteniei: furnicile reprezintă un simbol al teluricului, al 
vredniciei, al modestiei, albinele — simbol al solarității şi al dualității dulceaţă / venin; 
uriaşii fabuloşi — apariţii antropomorfice ale unor stihii / forțe cosmice sau simbol al 
instinctelor şi aspirațiilor umane hiperbolizate (eticul şi esteticul nu se mai suprapun); 


© probele de curtea împăratului Roş: 
casa de aramă încinsă (Gerilă); 
ospăţul pantagruelic (Flămânzilă, Setilă); 
alegerea macului din nisip (furnicile); 
o păzirea fetei (pasăre ascunsă după Lună - Ochilă, Păsărilă); 
o ghicirea miresei adevărate (crăiasa albinelor); 
© întrecerea dintre cal şi turturică (dublul magic al eroilor). 
> călătoria de înapoiere/de recunoaştere: 
proba iubirii, a recuperării identităţii şi a paloşului; 
despărţirea de cei cinci prieteni; idila dintre Harap-Alb şi fata de împărat; 
dezvăluirea adevărului despre Spân (punctul culminant); 
moartea ritualică (uciderea şi învierea prințului); uciderea Spânului de către cal; 
răsplătirea eroului, motivul nunţii împărăteşti, 


Structura este specifică basmului popular: planul realului şi cel al fabulosului se suprapun 
(„fabulosul este umanizat, este coborât în realitatea lumii ţărăneşti”. 


Povestea lui Harap-Alb de Ion Creangă 


Unul dintre paradoxurile basmului este faptul că forţa lui magică nu 
încetează, chiar dacă subiectul este simplu, linear, iar acţiunea este convenţională. 
Întâmplările reale şi miraculoase se organizează într-un tipar consacrat, având o 
schema epică structurată pe motivul călătoriei iniţiatice şi al celor trei probe 
depăşite. Tiparul narativ al basmului se concretizează într-o serie de situaţii-tip, cu 

grad mare de stabilitate. Basmul cult preia acest tipar consacrat prin eposul 
popular, reorganizând însă structurile stereotipe, conform opţiunilor estetice ale 
scriitorului şi viziunii sale artistice. „Oglindire [...] a vieţii în moduri fabuloase” 
(G. Călinescu), basmul favorizează intrarea într-o lume miraculoasă, unde se 
consumă aventura eroică a protagonistului care luptă pentru apărarea, recuperarea 
şi impunerea unor valori morale: binele, adevărul, dreptatea, frumosul, curajul etc. 
Specie epică în care este valorificată categoria estetică a fabulosului/ a 
miraculosului, basmul este o naraţiune structurată pe un singur plan epic, având o 
acțiune convenţională (subiectul e organizat într-un tipar consacrat, cu o schema 
narativă paradigmatică), la care participă personaje sau forțe supranaturale, 
neindividualizate, definite ca funcții, ca arhetipuri. Basmul cult imită relaţia de 
comunicare de tip oral, specifică eposului popular, dar scriitura poartă mărcile 
originalității autorului. Acesta preia tiparul narativ specific basmului popular, 
reorganizând însă structurile stereotipe, conform principiilor sale estetice şi viziunii 
sale artistice. Discursul naratorului supraindividual alternează frecvent cu „vocea” 
naratorului auctorial care, alături de funcţia narativă şi cea de regie, îndeplineşte 
deseori rolul de observator (secvenţe descriptive de tip tablou sau portret, alternând 
cu secvenţe de observație morală şi de analiză psihologică a eroilor) şi pe cel de 
reflector (prin inserţii de tip reflexiv se activează funcţia de interpretare). Alte linii 
de forță ale basmului cult sunt personajele individualizate prin comportament, prin 
limbaj şi psihologie, prin atitudine, gestică sau mimică. Deşi personajele rămân 
arhetipuri construite pe o dominantă etică, au complexitate, ilustrând şi categorii 
psihice. Toate aceste trăsături definitorii ale basmului cult pot fi exemplificate 
strălucit de Poveștile lui I. Creangă şi, mai ales de Povestea lui Harap-Alb care 
reprezintă „însăşi sinteza basmului românesc: toată filosofia noastră populară, între 
fatalitatea răului şi ideala căutare a binelui se lămureşte în încercările grele ale 
fiului de împărat.” (Pompiliu Constantinescu) 

În structurile narative ale acestui basm cult — publicat în august 1877, în 
revista Convorbiri literare — se regăsesc toate invariantele diegesisului fabulos din 
folclor, toate toposurile tradiţionale, care nu au însă „relief” stilistic, fiind schiţate 
într-un plan secund, în timp ce prim-planul este dominat de „reprezentaţiile” 
scenice ale personajelor sau de discursul personalizat al naratorului auctorial. Prin 
acest mecanism se instituie un model narativ de surprinzătoare modernitate care 
deplasează accentul de pe registrul fabulosului pe cel al „temelor” personajelor şi al 
remei discursului. Astfel incipitul basmului este supramarcat printr-o dublă 
„intrare” în universul ficțional. Fiecare „prag” al intrării în lumea basmică este 
textualizat prin sintagma recurentă „Amu, cică...” („Amu, cică era odată într-o ţară 
un craiu, care avea trei feciori. Şi craiul acela mai avea un frate mai mare, care era 
împărat într-o altă țară, mai depărtată. Şi împăratul, fratele craiului, se numea 
Verde-Împărat. Şi împăratul Verde nu avea feciori, ci numai fete. Mulţi ani trecuse 
la mijloc de când aceşti frați nu mai avuse prilej a se întâlni amundoi. Iară verii, 
adică feciorii craiului şi fetele împăratului, nu se văzuse niciodată de când erau ei. 
Şi aşa veni împrejurarea de nici împăratul Verde nu cunoştea nepoţii săi, nici craiul 

nepoatele sale: pentru că ţara în care împărăţea fratele cel mai mare era tocmai la o 
margine a pământului, şi crăia istuilalt la altă margine. 

Dar ia să nu ne depărtăm cu vorba şi să încep a depăna firul poveștii. 

Amu cică împăratul acela, aproape de bătrâneţe, căzând la zăcare, a scris carte 
frăţine-său craiului, să-i trimită grabnic pe cel mai vrednic dintre nepoți, ca să-l 
lase împărat în locul său după moartea sa. 

— Iaca ce-mi scrie frate-meu şi moşul vostru. Care dintre voi se simte destoinic a 
împărăţi peste o ţară aşa de mare şi bogată ca aceea, are voie din partea mea să se 
ducă ca să împlinească voinţa cea mai de pe urmă a moşului vostru”). Cele două 
secvenţe textuale sunt izolate prin enunţul homodiegetic care, prin asocierea 
persoanei I plural cu singularul aceleiaşi persoane, instituie un „pact narativ” între 
naratar şi naratorul care îşi asumă explicit funcţia de narare. Dacă prima serie de 
enunţuri urmează modelul discursiv obişnuit în epica folclorică (narare prin 
relatare), seria a doua face loc discursului personajelor, după modelul narării prin 
reprezentare. Această alternanță între vocile instanțelor narative este simptomatică, 
devenind unul dintre elementele de originalitate ale scriiturii. Alt element specific 
basmului cult este particularizarea tiparului narativ şi individualizarea personajelor 
din perspectiva unei viziuni subiective asupra lumii şi a unor opțiuni estetice. 
Astfel, „Creangă umple schema universală a basmului cu imagini concrete ale 
vieţii ţărăneşti de odinioară, cu tipurile ei morale, cu o realitate social-istorică şi 
psihologică determinată, localizând fabulosul, dând personajelor individualitate 
psihologică, etnică, ţărănească şi chiar humuleşteană” (Zoe Dumitrescu- 
Buşulenga). 

Chiar dacă subiectul Poveştii lui Harap-Alb nu este original (este întâlnit în 
şase versiuni româneşti şi în basme din spaţiul balcanic şi central-european: Omul 
fără barbă al lui E. Legrand, Omul cu barba de aur — basm popular din Ungaria, 
un basm italian din Pisa, altul din Albania, unul din Serbia etc.), basmul lui 
Creangă se diferențiază de toate versiunile enumerate, prin „[...] intrarea în subiect 
(primele trei probe), prezența spânului şi tema însoţitorilor năzdrăvani” (Jean 
Boutière). Deşi tema enunțată de criticul francez are o dezvoltare limitată, ea 
întregeşte ariile tematice prin care se dezvoltă supratema basmului popular, cea a 
triumfului binelui asupra răului; principala temă derivată este cea a inițierii şi a 
maturizării treptate a eroului, fapt care determină interpretarea acestei creaţii ca un 
„basm al fiinţei” sau ca un bildungsroman în regimul fabulosului. 

La nivel compozițional, asemenea basmului popular, povestea lui I. Creangă 
îşi structurează epicul pe două motive ordonatoare (structuranţi textuali), cel al 
călătoriei inițiatice a eroului şi cel al probelor depăşite. Acest scenariu narativ 
consacrat este însă valorificat original, prin trei tipuri de călătorii al căror 
protagonist este Harap-Alb: călătoria iniţiatică (pe parcursul căreia personajul se 
defineşte mai degrabă ca un antierou, boboc în felul său), călătoria de verificare (în 
care eroul probează acumularea unei experiențe şi cristalizarea unei personalități 
care permite încadrarea în tiparele modelului eroic) şi călătoria de înapoiere 
încheiată cu recunoaşterea, moartea simbolică, învierea ritualică şi învestitura ce 
consfințeşte statutul de erou al personajului. 

Cele trei călătorii sunt însă precedate de trei probe ce au drept cadru spațiul 
familiar al curții crăieşti, probe depăşite care aduc eroului dreptul de a porni în 
călătoria explorativă. Se pot astfel identifica două mari părți compoziționale 
(fiecare însumând câte patru secvenţe), ceea ce poate susţine afirmaţia că basmul 
„este alcătuit din contopirea a două poveşti” (Al. Piru). Prima parte urmăreşte 
pregătirile pentru plecare în călătoria (secvenţa 1, cu rol expozitiv), călătoria 
explorativă, cu cele trei probe canonice (proba labirintului, a întâlnirii cu Spânul şi 
a schimbării rolurilor, proba procurării salatei din grădina ursului şi proba uciderii 
cerbului fermecat (secvențele 2-4). Cea de-a doua parte, debutează cu un nou 
moment-intrigă — apariţia fetei împăratului Roş, preschimbată în pasăre (a cincea 
secvenţă narativă). Începutul călătoriei de verificare este marcat prin reiterarea 
motivului podului — simbol al intrării într-o nouă etapă a existenţei eroului. 
Călătoria spre curtea împăratului Roş este condiţionată de alte trei încercări la care 
este supus eroul: salvarea furnicilor, construirea stupului pentru albine şi 
„însoţirea” cu cei cinci uriaşi fabuloşi (secvenţa a şasea). Cea mai amplă secvenţă 
narativă este însă cea a probelor depăşite la curtea lui Roş-Împărat. Ea este urmată 
de călătoria de înapoiere, la capătul căreia va avea loc înfruntarea finală dintre 
protagonist şi antagonist (dezvăluirea adevăratei identități a prințului, moartea 
ritualică şi învierea lui Harap-Alb, uciderea Spânului de către calul năzdrăvan). 
Cele opt secvenţe sunt separate prin formula mediană Se cam duc la împărăție, / 
Dumnezeu să ne ţie / Că cuvântul din poveste / Înainte mult mai este (care apare de 
7 ori). 

Motivele literare sunt de inspirație folclorică: motivul împăratului fără urmaş 
la tron, cel al superiorității mezinului, al probelor depășite, al călătoriei, al călcării 
interdicției şi supunerii prin vicleşug, al animalelor fabuloase (calul, crăiasa 
furnicilor şi a albinelor), al obiectelor magice (obrăzarul şi sabia lui Barbă-Cot, 
cele trei smicele de măr dulce, apa vie şi apa moartă), al prietenilor cu puteri 
supranaturale (Sfânta Duminică, cei cinci uriaşi), proba focului, a peţitului, a morţii 
şi învierii eroului, motivul pedepsirii personajului negativ şi, în final, cel al nunţii 
împărăteşti. Aceste motive de largă circulaţie sunt însă valorificate original prin 
deplasarea accentului dinspre etic spre psihologic. Prin concentrarea eticului acesta 
devine expresie a unei filosofii de viață, a unei înțelepciuni adânci cu puteri 
modelatoare. Psihologia eroilor se dezvăluie fie prin surprinderea mişcărilor 
sufleteşti ale personajelor, a resorturilor psihice, a devenirii lăuntrice, fie prin vocea 
eului narator care comentează volubil, ironic sau meditativ situații, peripeții, 
atitudini ale eroilor (tehnica participării şi a detaşării de evenimentele şi de oamenii 
evocaţi). Din întâlnirea cu Sfânta Duminică, personajul-adjuvant care i se 
înfăţişează ca o bătrână nevoiaşă, eroul învaţă că nu trebuie să dispreţuiască pe cei 
umili. Dacă acum, trece proba milosteniei în urma unor ezitări, în partea a doua va 
ocroti generos furnicile şi albinele, din imbold interior (după ce „s-a sfătuit cu 
gândul său”). Din transformarea miraculoasă a calului răpciugos în bidiviu înaripat, 
feciorul craiului învaţă că trebuie să depăşească aparențele spre a afla esența; 
aceeaşi învățătură va fi probată când îşi face prieteni din cei cinci uriaşi, deşi 
aceştia par a fi nişte „dihănii de om”. Proba curajului pe care o trece înfruntând pe 

craiul travestit în urs îl desemnează ca pe un „ales” pregătit să pornească în 
călătoria inițiatică. Drept recunoaştere, primeşte în dar pielea de urs, simbol şi 
totem arhaic al războinicilor. Cuvintele tatălui, la despărțire, au valoare 
premonitorie. EI îi spune: „— În călătoria ta ai să ai trebuinţă şi de răi şi de buni, dar 
să te fereşti de omul roş, iară mai ales de cel spân, cât îi pute.” Călătoria 
explorativă cu funcţie iniţiatică începe cu un eşec al eroului: el nu se poate orienta 
într-un spaţiu străin, labirintic şi de aceea, încălcând interdicția, îl ia pe spân drept 
călăuză. Deşi această încălcare este determinată de o situație dilematică, ea îl 
transformă pe feciorul de crai, în Harap-Alb, adică în slujitor robit pe toată viaţa. 
Numele protagonistului — ce devine şi titlu al „poveştii” — are şi semnificații 
simbolice. Construit pe o structură oximoronică, asociind simboluri cromatice 
opuse, el poate exprima la nivel conotaţiilor ideea dualității personajului. Şi în fața 
celorlalte două probe, mezinul se comportă mai degrabă ca un antierou, se 
„olicăie”, se văicăreşte, este „slab de înger”, „mai fricos decât o femeie”. Izbânda 
se datorează nu unor puteri supranaturale sau însuşiri de excepţie, ci ascultării 
sfaturilor calului şi Sfintei Dumineci, „adjuvanţi” ce joacă şi rolul iniţiatorului. 
Astfel, el scapă de ursul ce stăpânea sălățile minunate dovedind iscusință şi 
agerime în faţa forței brutale, primitive; cerbul fermecat este învins prin curaj, dar 
şi prin răbdarea şi tenacitatea cu care înfruntă ispita frumuseţii şi a contemplării 
propriului triumf. 

Cea de-a doua parte a basmului îl confruntă pe Harap-Alb cu o altă forță 
malefică, omul roş, deci cu forţa de temut a semenului hain, viclean, crud. Ca şi 
Spânul, împăratul Roş este omul „însemnat”, deci cel care poartă pe chip semnul 
caracterului său malefic. Harap-Alb îl înfruntă alături de ajutoarele pe care şi le-a 
câştigat prin milă, altruism, hărnicie, prin caldă prietenie şi înţelegere frățească. Cei 
cinci giganţi fabuloşi (descrişi prin raportare la ființa umană ca „o dihanie de om”, 
„o namilă de om”, „o arătare de om”, „o schimonositură de om”, „o pocitanie de 
om”) sunt reprezentări hiperbolice, fabuloase ale unor impulsuri fiziologice 
(foamea, setea, frigul) sau cognitive (dorinţa de cunoaştere — Ochilă —, dorinţa de a 
domina spaţiul şi timpul — Păsări-Lăți-Lungilă). Ei pot fi consideraţi şi duhuri 
străvechi ale pământului ori proiecții fantastice obiectivate ale unor impulsuri 
lăuntrice pe care eroul a învăţat să le domine. Isprăvile lor la curtea împăratului 
Roş contribuie la desăvârşirea experienţei cognitive a eroului care se pregăteşte să 
urce pe tron, dar şi a experienţei care îl pregăteşte pentru căsătorie. Astfel, proba 
recunoaşterii fetei menite de soţie dintre altele care îi seamănă este inspirată dintr- 
un obicei folcloric legat de ceremonialul căsătoriei (ca şi ospăţul, peţitul etc.). 


Călătoria de întoarcere surprinde idila dintre fata de împărat şi Harap-Alb, în 
termeni convenţionali, caracteristici viziunii erotice folclorice. Proza lirică din 
această secvenţă — frecvent rimată — are o funcţie contrapunctică, pregătind 
precipitarea epică a ultimelor două momente ale subiectului. Punctul culminant se 
dezvoltă dramatic: fata împăratului dezvăluie adevărata identitate a Spânului şi 
acesta retează capul lui Harap-Alb, acuzându-l de încălcarea jurământului. 
Deznodământul este tot atât de dinamic: calul îl ucide pe Spân, aruncându-l din 
înaltul cerului, în vreme ce fata împăratului Roş îl învie pe fiul craiului cu ajutorul 

obiectelor magice aduse de cal şi de turturică (apa vie şi apa moartă sunt, ca şi în 
basmul popular, dublu valorizate). Epifania încheie, simetric, aventura inițiatică a 
protagonistului. Revenit la viață, ca dintr-un somn (motiv literar care exprimă 
viziunea populară asupra morţii), prințul îşi recapătă arma magică, însemn al 
statutului său de erou. Finalul canonic (motivul nunţii împărăteşti) este însoţit de 
formula de încheiere, particularizată prin nota de umor: „Şi mai fost-au poftiți la 
nuntă crai, crăiese şi-mpăraţi, oameni în samă băgaţi, ş-un păcat de povestariu, fără 
bani în buzunariu. Veselie mare între toţi era, chiar şi sărăcimea ospăta şi bea! Şi a 
ținut veselia ani întregi şi acum mai ține încă; cine se duce acolo bea şi mănâncă. 
lar pe la noi, cine are bani mănâncă şi bea, iar cine nu, se uită şi rabdă.” Aşa 
sfârşeşte basmul în care fabulosul este tratat în mod realist, poveştile lui Creangă 
fiind caracterizate prin „originala alăturare a miraculosului cu cea mai specifică 
realitate” (G. Călinescu). 


Dincolo de țesătura narativă însă, basmele culte se diferenţiază de eposul 
popular mai ales prin construcţia personajelor şi prin originalitatea discursului. 
Eroii din „Povestea lui Harap-Alb” sunt polarizate, ca şi în basmul popular, pe 
criterii etice (bine / rău) şi estetice (frumos / urât), ieşirea din tiparul rigid este 
posibilă. Astfel, fata împăratului Roşu, „mare farmazoană”, are la început atribute 
malefice, dar, metamorfozată prin iubire, îşi schimbă regimul moral, devenind 
personaj pozitiv, justiţiar (ea dezvăluie adevărul despre Spân). Şi în construcţia 
celor cinci personaje fabuloase, „uriaşii” care sunt înrudiţi cu Sfarmă-Piatră şi 
Strâmbă-Lemne din basmul folcloric, lon Creangă este original, prin asocierea 
principiului binelui cu o înfăţişare atipică, aproape hidoasă. Harap-Alb, însuşi este 
o creație originală prin asocierea a două modele: antieroul şi eroul canonic al 
basmelor, învestit cu toate calităţile fizice şi morale. Raportând personajele 
„Poveştii lui Harap-Alb” la modelul comun basmelor populare, se reliefează 
puternica individualizare a eroilor lui Creangă. Aceştia „se comportă țărăneşte şi 
vorbesc moldoveneşte” (G. Călinescu), ceea ce apropie naraţiunea fabuloasă de 
universul „Amintirilor din copilărie”. În chip semnificativ, protagonistul şi 
antagoniştii (Spânul şi Împăratul Roş) nu au însuşiri supranaturale. Harap-Alb, 
novicele aflat pe calea inițierii, se confruntă cu răul din lumea oamenilor, nu cu 
fiinţe fabuloase (zmei, căpcăuni etc.). Conform credințelor populare, omul 
demonizat poartă semn pe chip, aşadar, omul spân şi omul roş întruchipează 
răutatea, viclenia, nemila, cruzimea, lăcomia. Lor li se opune prinţul care devine 
un adevărat erou, deşi nu în maniera clasică a lui Făt-Frumos din basmul canonic. 
Chiar dacă făptuirile sale nu sunt peste fire (refuză confruntarea directă cu 
adversarii săi — fuge din fața ursului, taie capul cerbului fermecat numai după ce 
acesta a adormit —, protejează furnicile trecând prin vad, construieşte stup 
albinelor), el va fi pregătit în final să întemeieze o familie şi să domnească. Izbânda 
lui se datorează asumării sensului milei creştine (,,—Fii încredinţat că nu eu, îi spune 
Sfânta Duminică, ci puterea milosteniei şi inima ta cea bunâ te ajută!”) şi 
cunoaşterii pe care i-o aduce experiența („Când vei ajunge şi tu odată mare şi tare 
[...] vei crede celor asupriţi şi necăjiţi, pentru că ştii acum ce e necazul”). 
Conştiinţa de sine a eroului se cristalizează în probe cu funcţie evident inițiatică în 

planul omenescului (experiența practică: câştigarea hranei; experienţa cognitivă: 
pielea cerbului; experienţa afectivă: câştigarea prieteniei şi a iubirii). Exemplar prin 
respectarea jurământului făcut, fiul craiului devenit Harap-Alb trebuie să moară şi 
să reînvie pentru a-şi recupera identitatea pierdută. Cel care se trezeşte însă din 
„somnul morţii” ritualice este cu adevărat urmaşul pe tron al Împăratului Verde. 
Procedeele _de caracterizare a personajelor din basmul lui Creangă sunt 
complexe. Caracterizarea directă se realizează prin comentariile naratorului, prin 
„vocile” altor personaje sau prin autodefinire. Modalităţile indirecte sunt diverse: 
faptele eroilor sunt dublate de notații privind reacţia definitorie, gesturile şi 
mimica, detaliul psihologic semnificativ şi incertitudinile lăuntrice. Limbajul are şi 
el un rol important în caracterizarea personajelor. Vorbirea eroilor din basm, ca şi 
discursul naratorului, ilustrează un registru _ stilistic popular, marcat oral şi 
regional. Marea forță expresivă a acestui limbaj este generată de particularități 
stilistice definitorii pentru stilul lui Creangă. O caracteristică fundamentală a 
acestui stil este oralitatea care se realizează prin prezența vorbirii personajelor (stil 
direct şi stil indirect), a formulelor de adresare, a enunțurilor la persoana I şi a II-a, 
prin frecvenţa interjecţiilor, a exclamaţiilor şi a interogațiilor („Ce-mi pasă mie? 
Eu sunt dator să spun povestea şi vă rog să ascultaţi!”), a formelor neliterare, a 
expresiilor caracteristice comunicării orale şi stilului colocvial (să răpuie, să ie, 
trebile / a spune verde, cât îi lumea şi pământul, câne-câneşte, a-şi pune pofta în 
cui etc.) şi prin utilizarea regionalismelor lexicale sau fonetice (oleacă, încalte, 
pripor, chimă, aista, amu, galbăn etc.). Altă particularitate a stilului scriiturii lui 
Creangă este bogăţia paremiologică, despre care Jean Boutiere afirma că 
alcătuieşte „o colecţie ce nu are echivalent la nici un alt povestitor european”. 
Proverbele şi zicătorile populare sunt frecvent înlănţuite ca în „Povestea vorbei” de 
Anton Pann („Lumea asta e pe dos, toate merg cu capu-n jos; puţini suie, mulți 
coboară, unul macină la moară. Ș-apoi acel unul are atunci în mână şi pânea şi 
cuțitul şi taie de unde vre şi cât îi place, tu te uiţi şi n-ai ce-i face. Vorba ceea: 
Cine poate oase roade, cine nu, nici carne moale”). Finalitatea estetică a 
„zicerilor” populare este aceea de a caracteriza plastic un personaj sau o situaţie, 
ori aceea de a esențializa un mesaj etic. La aceste embleme inconfundabile ale 
limbajului lui Creangă se adaugă jovialitatea prezentă prin valorificarea 
categoriilor umorului. Comicul de situaţie (cearta dintre „uriaşi” din casa de 
aramă, de exemplu sau apariţia la curtea împăratului Roş a cetei lui Harap-Alb ce 
„intră buluc în ogradă ... care mai de care mai chipos şi mai îmbrăcat, de se târâiau 
aţele şi curgeau oghealele după dânşii, parcă era oastea lui Papuc...”) stă alături 
de comicul de caracter (portretul făcut împăratului Roş, de pildă, „om pâclişit şi 
răutăcios la culme”, „vestit pentru bunătatea lui cea nemaipomenită şi 
milostivirea lui cea neauzită” este însoțit de urările lui Gerilă care-i doreşte „să 
trăiască trei zile cu cea de-alaltăieri”). Comicul numelor (numele celor cinci 
tovarăşi ai lui Harap-Alb) sunt o modalitate importantă de caracterizare, ca şi 
comicul de limbaj care face scrierile lui Creangă intraductibile. Umorul savuros al 
„zicerilor” lui Creangă este iscat prin jocuri de cuvinte şi enumerări hilare (ca în 
caracterizarea lui Ochilă, „frate cu Orbilă. văr primare cu Chiorilă, nepot de 

soră cu Pândilă, din sat de la Chitilă, peste drum de Nimerilă”), prin truism 
(„una-i una şi două-s mai multe”), tautologie şi pleonasm („trăind şi nemurind”, 
„Stăpânu-tău ca stăpânu-tău; ce ț-a face el, asta-i deosebit de başca”), prin 
comparații cu regnul animal, prin exagerare comică ori diminutivare hazlie 
(„buzişoare, băuturică, trebuşoară, frumuşel”), prin asocieri neobişnuite, de tip 
Oximoronic („drag ca sarea-n ochi”) etc. Stilul satiric, aluziv şi echivoc, scriitura 
inconfundabilă a lui Creangă se adaugă celorlalte elemente de originalitate, făcând 
din „Povestea lui Harap-Alb” o „sinteză a basmului românesc” (Pompiliu 
Constantinescu). Ideea de sinteză este ilustrată şi de fericita împletire între 
elementele de inspirație folclorică şi cele originale. Deşi apelează, ca şi 
povestitorul anonim, la naraţia omniscientă la persoana a III-a, în creaţia lui 
Creangă eul narator se proiectează în text ca instanță morală care exprimă 
înțelepciunea veche a comunității, prin comentarii etice ori psihologice, grave, 
joviale sau ironice. El îşi asumă deliberat ipostaza de povestariu, ceea ce determină 
şi transformarea cititorului în ascultător şi participant direct la actul narării (numit 
„naratar” de G. Genette): „Dar iar mă întorc şi zic: mai ştii cum vine vremea?”, 
„Ce-mi pasă mie? Eu sunt dator să spun povestea şi vă rog să ascultaţi!”. 
Naratorul devine astfel o prezenţă pronunţat subiectivă, devine eu-reflector şi, mai 
ales, „voce” a colectivității de țărani hâtri, jovial-ironici care au plăcerea şi harul 
vorbei bogate. Asemeni lor, eul narator coboară fantasticul în realitatea lumii 
humuleştene, conferindu-i un rol convențional, anulându-l prin ficțiunea 
umoristică. O consecință directă este amestecul dintre fabulos şi real care apropie 
basmul de proza de tipul bi/ldungsromanului (prezenţa substantivului „poveste” în 
titlul basmului sugerează şi legătura mai strânsă a eposului miraculos cu realitatea 
din universul țărănesc). 

Lumea basmului creată de „povestitorul” din Humuleşti ființează astfel într-o 
geografie miraculoasă şi într-un discurs inconfundabil, puse sub semnul 
originalității celui care „se menține conştient în «cadrul psihic» al culturii 
româneşti de tip folcloric şi în «cadrul fizic» al satului moldovean de sub munte — 
vatra de cea mai mare autenticitate a spiritualităţii noastre” (George Munteanu). 


2. POVESTIREA 


Povestirea este o specie a genului epic, naraţiune puternic subiectivizată, focalizată 
asupra acţiunii care are un singur fir narativ: 


Caracteristici: 


relatată frecvent de către un personaj-narator (naraţiune homodiegetică // autodiegetică); 
focalizată asupra acţiunii ce captivează prin caracterul ei exemplar / insolit; 
este evocată o singură întâmplare, cu un desen epic simplu; 
apelează la o strategie narativă specifică, presupunând comunicarea directă între 
personajul-narator şi receptorul imaginat în chip de auditoriu prezent în text; 
> la nivelul compoziţiei, apare frecvent tiparul narativ al «povestirii în ramă» 
("povestire în cadru" ); 
> secvențele -«ramă» au funcții multiple: 

- creează atmosfera favorabilă intrării în timpul "povestit" / spaţiul recuperat prin 
amintire; 


- instituie comunicarea între narator şi ascultători, trezind interesul / curiozitatea acestora 
(secvențele dialogate); 


- pregătesc, printr-un adevărat ritual, actul istorisirii (tehnica "suspansului”); 
- enunță temele narațiunii. 


> registru stilistic marcat de oralitate 


= mărci textuale: formule de adresare directă, formule menite să menţină şi să testeze 
atenţia ascultătorilor (funcţia conativă, fatică / referenţială); 
indici ai subiectivității eului narator (funcţia expresivă a limbajului) prin care se anticipează 
emoțional sau se marchează momentele de mare tensiune ale întâmplării relatate; 


Hanu-Ancuţei. Cealaltă Ancuţă de Mihail Sadoveanu 


Hanu Ancuţei (1928): nouă povestiri în ramă - 
O Japa lui Vodă — comisul Ioniță (narator- Secventele - ramă: impun un cronotop 
protagonist) specific: 
O Haralambie — călugărul Gherman (narator - martor)|| * hanul — spațiu real, al întâlnirii şi al 
© Balaurul — moş Leonte, zodierul (narator - martor) comunicării 
4) Fântâna dintre plopi — Neculai Isac (narator- — spaţiu protector simbolic: cercul 
protagonist) zidurilor “de cetate” şi cercul de 
© Cealaltă Ancuţă — lenache (narator- martor / actant) lumină al focului unde se spun 
© Judeţ al sărmanilor — Constandin Moţoc (narator- poveştile 
mesager) e timpul — vag, nedeterminat: “într-o 
© Negustor lipscan — Dămian Cristişor (narator- toamnă aurie” 
protagonist) — “vremea petrecerilor şi a poveştilor” 
Orb sărac — Constandin (narator- protagonist / = 3 nopţi magice 
mesager) e actanţii — cei 9 naratori, dintre care 
© Istorisirea Zahariei fântânarul — Zaharia (narator- Ioniţă, comisul îşi asumă 
actant) rol de regie 

— liţa Salomia ascultătorii, dintre care naratorul 
(narator-mesager) auctorial (supra-naratorul) are rol 


- a doua povestire promisă de comisul Ioniță rămâne de observator, mediator,regizor 


nespusă, ceea ce semnifică faptul că şirul poveştilor Ancuţa, hangiţa ce “împărțea vin şi 
poate continua oricând. mâncări, râsete şi vorbe bune” — rol 
de regie şi de mediere. 
e rolul ramei: conferă unitate cărții; 
creează atmosfera 

Cealaltă Ancută reprezintă un fel de axă a construcției din „Hanu Ancuţei” (e precedată 4 
povestiri şi urmată de alte patru): 

> naraţiune homodiegetică: narator-martor, lenache coropcaru; 

> naraţiune ulterioară (timpul povestirii e ulterior celui povestit). 

> compoziţia: are formula povestirii în ramă; 

> secvenţa-ramă: secvenţe descriptive şi dialogate: 


= reflecţii despre “vremea veche”+ lumea nouă, becisnică; 


= descriere de tip portret şi de tip tablou (supranaratorul), menită să creeze atmosfera şi 
un orizont de aşteptare; 


a dialog ce instituie comunicarea între narator şi auditoriu; 


= monolog al lui lenache: evocă vremea tinereţii şi trezeşte curiozitate prin referirea la 
“un mare bocluc” întâmplat la Iaşi; 
= ritual specific al intrării în lumea “povestită”. 
> povestirea propriu-zisă: tema iubirii interzise: 


= spaţiul: “în târg la Ieşi şi la apa Moldovei” / Hanu Ancuţei; 
= timpul: indeterminat; durata întâmplărilor — trei zile; 
= desenul epic (episoade spectaculoase—naraţiune romantică construit pe principiul 
cronologic / pe 5 momente ale sb: 
© naratorul-martor asistă la întemnițarea răzeşului Toderiţă Catană în turnul Goliei 
(episod narat prin reprezentare); 
© evadarea lui Toderiţă (dialog: narator - Costea Căruntu); 
© enache e luat în căruță de un răzeş în care-l recunoaşte pe T.C. (din acest moment 
devine actant, i se distribuie un rol în “scenariul” pus la cale de Toderiţă); 
— poposesc la hanul Ancuţei— portret al “Celeilalte Ancuţe”; 
— Toderiţă pleacă, după ce ţine sfat de taină cu hangiţa; 
— la han ajunge potera care o însoţeşte pe duduca Varvara trimisă la mănăstirea Agapia, 
de către fratele ei, Bobeică; 
© sfătuit de Ancuţa, Costea arnăutul o trece pe Varvara peste apa Moldovei cu podul 
plutitor; cei doi dispar în noapte; 
© în zori, Costea este descoperit „strâns în funii” pe plută; 
-final deschis: supoziţii ale naratorului-martor asupra misterioase întâmplări (vrăji 
făcute de hangiţă/ act justiţiar al lui Todiriţă Catană). 
> perspectivă narativă internă — naraţiunea e marcată subiectiv (mărci ale 
subiectivităţii: pers. I, epitete calificative etc.; 
> stil marcat de oralitate (formule de adresare ceremonioase, expresii, locuţiuni specifice 
limbajului popular, colocvial ); 


Povestirea. Cealaltă Ancuţă de Mihail Sadoveanu 


Mai mult decât alte specii epice, povestirea este act de pură istorisire, 
reactualizând, ca într-un tipar mitic, acţiunea întemeierii unei lumi prin cuvânt. 

De fiecare dată când se „rosteşte" o povestire, magia unei lumi de demult 
reînvie într-o naraţiune puternic subiectivizată, relatată frecvent de către un 
personaj-narator (naraţiune homodiegetică). Spre deosebire de nuvelă, care e 
focalizată asupra personajului-protagonist, povestirea este centrată pe acţiune. 
Întâmplarea evocată are un desen epic simplu, dar captivează prin caracterul ei 
exemplar. Povestirea apelează la o strategie narativă specifică, presupunând 
comunicarea directă între personajul-narator şi receptorul imaginat în chip de 
auditoriu prezent în text. Două consecințe importante ale acestei strategii sunt 
oralitatea stilului şi apelul frecvent la formula povestirii în ramă („povestire în 
cadru" ). Tiparul narativ al „povestirii în ramă” a fost ilustrat strălucit în literatura 
română de scriitori precum Mihail Sadoveanu, Vasile Voiculescu, Panait Istrati etc. 

Mihail Sadoveanu îşi organizează cele nouă povestiri din Hanu-Ancuţei 
(1928) în această formulă a povestirilor în ramă, care nu este nouă în literatura 
lumii (O mie şi una de nopți, G. Boccaccio, Decameronul, G. Chaucer, Povestirile 
din Canterbury, Jan Potocki, Manuscrisul de la Saragosa etc.). Această formă 
structurantă conferă unitate compozițională cărții considerate de critica literară 
drept „capodopera de la răscruce” (Nicolae Manolescu). 

Secvenţele prin care se concretizează rama au funcții multiple. Prin secvențe 
descriptive se schiţează un cadru propice evocării şi se creează atmosfera 
favorabilă intrării în timpul „povestit", în vreme ce secvențele dialogate au rolul de 
a institui comunicarea între narator şi ascultători, de a stârni curiozitatea acestora şi 
de a pregăti, printr-un adevărat ritual, actul istorisirii. În primele secvenţe-ramă din 
Hanu-Ancuţei se cristalizează un cronotop specific sadovenian: „Într-o toamnă 
aurie am auzit multe poveşti la Hanul Ancuţei”. Spre deosebire de I.L. Caragiale, 
de I. Slavici ori de G. Galaction, Mihail Sadoveanu conferă conotații pozitive 
hanului. Hanul Ancuţei, cu „ziduri groase şi porţi ferecate", pare o adevărată 
cetate, spaţiu protector şi loc al întâlnirii, al comunicării între drumeţi veniţi din 
Tara de Jos ori din Moldova de Sus. „Vremea petrecerilor şi a poveştilor”, începe 
„după ce se cufunda soarele înspre tărâmul celălalt şi toate ale depărtării 
lunecau în tainice neguri”, când oaspeții Ancuţei se adună în cercul de lumină al 
focului. Dintre aceştia, cei zece naratori ai întâmplărilor evocate (ultima povestire, 
Istorisirea Zahariei Fântânarul, este o „partitură" pe două voci: un narator-actant, 
Zaharia şi un narator-mesager, lița Salomia) ocupă, pe rând, prim-planul 
secvenţelor ramă. Lor li se adaugă „Ancuţa cea tânără", hangiţa care „împărțea 
vin, mâncări, râsete şi vorbe bune" şi naratorul auctorial ce îşi asumă funcţia de 
regie şi funcţia de interpretare (descrie hanul, schițează portrete, comentează 
afirmaţiile personajelor-narator, intervine în dialog). 

La sadovenianul han al Ancuţei, cele nouă povestiri se rostesc în trei seri 
magice, în care este reînviată o lume exemplară cu oameni „şi lucruri care astăzi nu 
se mai văd". Intrarea în timpul evocat se împlineşte prin dialogul care incită 
curiozitatea ascultătorilor şi prin gesturi ritualice. Ca în orice povestire în ramă, 
acest dialog stabileşte o relație de comunicare între personajul-narator şi auditoriul 
său, având funcţia unui prolog care creează un orizont de tulburată aşteptare a 
minunatei întâmplări. 

Cea de-a cincea povestire, Cealaltă Ancuţă, este un fel de axă a construcţiei 
din Hanu-Ancuţei (e precedată de patru povestiri şi urmată de alte patru). Secvența- 
ramă cu care se deschide îl aduce în prim-plan pe lenache coropcarul, personajul- 
narator. Dominanta afectivă a discursului său, nostalgia, precum şi elementele de 
portret al lui lenache sunt reliefate prin comentariul supranaratorului: „Încă mai 
părea cuprins de sfială după istorisirea căpitanului Neculai Isac. Totuşi, glasul lui 
ne-a deşteptat la viața acelui ceas”. Acesta utilizează strategii diverse spre a capta 
atenţia ascultătorilor. El începe prin a face o paralelă între „vremea veche" şi 
„lumea nouă şi becisnică”, apoi evocă detalii pitoreşti ale tinereţii sale de negustor 
ambulant spre a sfârşi cu afirmația că, în acele timpuri „s-a întâmplat în târgul 
nostru de la leşi un mare bocluc". La nivelul discursului, secvența introductivă se 
realizează prin modalitatea reprezentării. Între personajul care îşi asumă rolul de 
principală instanță narativă şi „ascultătorii” săi se ţese o atmosferă magică. 
Formulele de adresare pe care le foloseşte sunt ceremonioase (,[...] să ştiţi 
dumneavoastră, cinstite căpitane Neculai şi comise Ioniță"), iar discursul său este 
puternic marcat subiectiv. Povestirea propriu-zisă va începe după ce, printr-o 
tehnică a amânării menită să incite curiozitatea, el îşi umple lulea cu gesturi 
ritualice. 

Întâmplarea neobişnuită pe care o narează lenache are ca temă iubirea 
interzisă. Desenul epic, puternic reliefat, ca în orice povestire, este alcătuit din 
episoade spectaculoase, în tiparul naraţiunii romantice. Spaţiul întâmplărilor este 
determinat geografic („în târg la leşi şi la apa Moldovei”) şi are ca punct de 
referință Hanul Ancuţei. Durata evenimentelor este concentrată — trei zile —, timpul 
fiind însă indeterminat. Subiectul este construit pe principiul cronologic, însumând 
cele cinci momente ale subiectului. 

Protagonistul povestirii narate de lenache, negustorul de mărunţişuri, este 
Todiriţă Catană, un răzeş temerar din ţinutul Vasluiului care a cutezat să pună la 
cale fuga sa cu duduca Varvara, sora boierului Bobeică. enache coropcarul asistă 
ca martor la întemnițarea răzeşului „nebun şi nemernic" în turnul Goliei. El află 
detaliile prinderii lui Toderiţă din dialogul cu arnăutul Costea Căruntu. Acest prim 
episod (expoziţiunea) apelează la modalitatea narării prin reprezentare, impunând 
viziunea subiectivă a personajelor asupra protagonistului: „Cel prins era întru 
adevăr om nalt şi voinic [...] om frumos şi îndrăzneţ“ (lenache), „un rău ş-un mişel 
[...] fără de minte răzăş” (Costea Căruntu). Situaţia-intrigă — evadarea lui Toderiţă 
— se reconstituie tot dialogic. Prin schimbul de replici dintre lenache, jupân Coste şi 
bătrânul arnăut care îl cunoaşte bine pe Toderiţă, se completează portretul răzeşului 
răzvrătit: „...acuma, dacă i-s slobode braţele şi are în pumnul lui fier ş-a încălecat 
cal, nu se găseşte voinic care să-l poată răpune [...]. Calul fuge în goană şi el stă în 
picioare în şa. Ridică sacul de orz în mâna dreaptă...” Deşi insistența asupra 
personajelor nu este specifică povestirii, în textul sadovenian se acumulează 
elemente de portret ale protagonistului pentru a se evidenția caracterul excepţional 
al eroului privit cu o admiraţie înspăimântată de către naratorul-martor. Situaţia 
conflictuală instituită prin intrigă se dezvoltă în episoadele următoare. În zori, 
lenache porneşte spre satele de sub Ceahlău pentru a-şi vinde marfa şi este luat în 

căruță de un răzeş în care-l recunoaşte pe Toderiţă Catană. Din acest moment, 
naratorul devine şi actant, fiindcă i se distribuie un rol în „scenariul” pus la cale de 
Toderiţă. Spre seară, cei doi poposesc la hanul Ancuţei. Portretul „celeilalte 
Ancuţe”, mama hangiţei din secvenţele-ramă, se alcătuieşte din aceeaşi perspectivă 
subiectivă a lui lenache coropcarul. Impresionată de temeritatea celui care „a făcut 
legământ cu moartea”, gata să-şi dea „tinerețile” şi viața pentru „o dragoste mare”, 
Ancuţa îl va sprijini în acţiunea disperată de a-şi salva iubita. Când potera care o 
însoţeşte pe duduca Varvara, trimisă la mănăstirea Agapia de către fratele ei, 
ajunge la han, Ancuţa şi lenache îi spun lui Costea Căruntu că Toderiţă a pornit 
spre Timişeşti. Apoi hangiţa îl sfătuieşte să treacă apa Moldovei pe podul plutitor 
de la Tupilați. Arnăutul se încrede în cuvintele Ancuţei şi o însoţeşte pe duduca 
Varvara pe podul plutitor. Dar cei doi dispar în noapte, strigați zadarnic de arnăuţii 
rămaşi pe mal. Acest punct culminant este urmat de un final deschis. În zori, 
Costea este descoperit pe plută, „strâns în funii până la sânge”, alături de 
moşneagul-podar. Misterul va rămâne nedezlegat de personajul-narator. lenache 
formulează doar supoziţii asupra enigmaticei întâmplări, ezitând între gândul că 
duduca Varvara a dispărut prin puterea vrăjilor făcute de hangiţă şi ideea că 
Todiriţă şi-a salvat iubita şi a împlinit un act justițiar. 

Ca orice narațiune homodiegetică, şi povestirea relatată de lenache coropcarul 
impune o perspectivă narativă internă şi, implicit, un discurs puternic marcat 
subiectiv. Indicii textuali ai subiectivității eului narator (activând funcția expresivă 
a limbajului) sunt nu numai pronumele şi verbele persoanei I, ci şi epitete 
calificative, judecăţi de valoare personalizate prin care se marchează emoţional 
momentele de mare tensiune ale întâmplării relatate. Caracteristic povestirii este şi 
stilul marcat de oralitate, având ca mărci textuale formule de adresare directă, 
formule menite să genereze, să menţină şi să testeze atenţia ascultătorilor, precum 
şi expresii, locuţiuni specifice limbajului popular, colocvial. Fluența narativă 
specifică prozei sadoveniene, magia poveștii se naşte din acest limbaj viu, familiar 
şi totodată ceremonial, ca şi din arta de a povesti ce presupune „, [...] fundamentala 
identitate dintre a exista, a visa şi a reprezenta prin povestire” (Jorge Luis Borges). 

“Hanu-Ancuţei este o epopee, nu printr-o monumentalitate exterioară, nu ca 
reprezentare a unor straturi (totalitate), ci prin realizarea sublimului, atribut esenţial 
al viziunii epoeice”. (Ion Vlad, Povestirea. Destinul unei structuri epice). 


3. NUVELA 


C. Negruzzi (1808-1868), om al veacului său, ilustrează cu strălucire spiritul 
paşoptist; «contribuie la fundamentarea limbii şi literaturii române moderne; 

e prozator: 

> întemeietorul nuvelei istorice românesti; 


> creatorul prozei epistolare (Negru pe alb); 
> initiatorul prozei caracteriologice (Fiziologia provincialului); 
“dramaturg: comedia -Muza de la Burdujeni, 

ALEXANDRU LĂPUŞNEANUL 

m publicată în primul număr (30.01.1840) al “Daciei literare” ; 

- republicată în vol. “Păcatele tinereților ”, 1857; 

m specia literară: nuvelă istorică; 

m formula estetică: romantică; 

m surse de inspirație: Letopiseţul lui Gr. Ureche, al lui M. Costin; 

m evocă momente din Moldova sângerosului veac al XVI-lea 

(a doua domnie a lui Lăpuşneanu: 1564-1569); 

- raportul dintre realitatea istorică şi operă: 

scriitorul modifică circumstanţele morții lui Moţoc (care a fugit în Polonia în 1564 şi a 
fost decapitat la Liov, în urma acuzaţiei de complot, odată cu Veveriţă, Spancioc şi 

Tomşa); 

m Titlul situează în centrul narațiunii personajul care polarizează interesul epic şi mesajul 
operei. (forma articulată a numelui dă culoarea epocii; este un arhaism morfologic). 

mTema istoriei se dezvoltă romantic prin tema destinului unui tiran, urmărind evoluţia de 
la orgoliu şi cruzime la singurătate şi la teroarea de a fi neputincios în faţa morții. 

m Compoziţional, nuvela este alcătuită din patru capitole, având fiecare funcția unui act din 
teatrul clasic (decorurile sunt diferite). Fiecare capitol are o relativă independenţă, 
deschizându-se cu o secvenţă rezumativă în stil cronicăresc. Principiul de compoziție este 
cel cronologic. Secvenţele retrospective (ex: motivaţia căsătoriei cu fiica lui Petru Rareş) 
au rol în caracterizarea eroului principal. 

m Mottourile subliniază ideea fiecărui capitol. Formularea lor ca replici ale unor personaje 
evidenţiază dramatismul. Primul şi ultimul sunt cuvinte atribuite lui Lăpuşneanu în 
cronica lui Gr. Ureche. 

O Dacă voi nu mă vreți, eu vă vreu...: fixează intriga precizând termenii conflictuali (voi 
eu: conflict politic între boieri şi domnitor, cel trădat în prima domnie). Lupta pentru putere 
e reliefată prin verbul voinţei (a vrea), prin opoziţia negativ /afirmativ şi pluralitate 
unicitate. 

Afirmația eu vreu evidențiază şi trăsătura dominantă a protagonistului:voinţa neînduplecată 
de putere şi de răzbunare. 

O -4i să dai sama, doamnă! (cuvinte rostite de jupâneasa văduvă): transferă conflictul din 
plan politic în sfera morală Astfel, doamna Ruxanda e ameninţată cu justiţia divină ca 
părtaşă la crimele soţului ei care încalcă porunca „să nu ucizi”. 

© Capul lui Moţoc vrem...: e strigătul mulţimii răzvrătite expresie a unui conflict de plan 
secund, social. E în relaţie directă cu primul motto: prezenţa verbului vrem la persona I 
plural creează o opoziţie între boierime şi personajul colectiv. 

O De mă voi scula, pre mulți am să popesc şi eu...: reliefează setea de răzbunare şi de 

putere a lui Lăpuşneanu tot atât de aprigă ca şi în primul capitol, în ciuda neputinței fizice 

din cauza bolii (conflict interior, între voinţă şi neputinţă). 

m Structural, se dezvoltă: 

- un plan epic al destinului individual al cărui centru de iradiere este Lăpuşneanu; 

conflicte puternice: 

e politic (conflict exterior între boieri şi vodă); 

e moral (conflict exterior, căci Lăpuşneanu nu are mustrări de conştiinţă); 

e psihologic (cap. IV: conflict interior, între voinţă şi neputinţă); 

- un plan-cadru în care e proiectată imaginea Moldovei veacului XVI, cu desele schimbări 
de domnie şi ceremonialurile curţii, cu uneltirile boierilor şi răzbunările domnilor 

vremelnici, cu necurmata năvală a turcilor sau tătarilor şi cu nădejdile mereu înşelate ale 
„prostimii”. În acest plan: 

e conflict social (între norodul mereu jefuit şi jefuitori). 

m Narațiunea este de formulă clasică (perspectiva naratorului omniscient, în general, 
obiectiv). Tenta pronunţat retorică a discursului auctorial generează şi o atitudine 
romantică de implicare subiectivă (evidentă prin comentariile explicative, sau 
anticipative, prin notaţiile denotative — (Moţoc, silindu-se a râde ca să placă stăpânului, 
simtea părul zburlindu-i-se pe cap) — sau calificative (cuvântare deşăntată, urâtul 
caracter, mârşav curtezan). 

m Timpul naraţiunii este cel real, istoric (1564-1569). 

Timpul narării este perfectul simplu (alternând cu mai mult ca perfectul pentru secvenţe 
retrospective). 

m Spaţiul ales alcătuieşte un decor romantic: I. cortul din dumbrava de la Tecuci; II. palatul 
domnesc din Iaşi; III. mitropolia şi curtea domnească; IV. cetatea Hotinului). 


mSubiectul e construit în tipar romantic, accentuându-se situaţiile spectaculoase (uciderea 
boierilor, răzvrătirea mulțimii, complotul, otrăvirea lui Lăpuşneanu). Tensiunea narativă 
este sporită prin dramatizare. 

I. Secvenţă rezumativă: luptele pentru tronul Moldovei; întoarcerea lui Lăpuşneanu în 
fruntea unei oşti de spahii pentru a ocupa iarăşi tronul pierdut prin trădarea boierilor; 

e dialogul cu solii trimişi de Ştefan Tomşa: Moţoc, Veveriţă, Spancioc şi Stroici — 

precizarea conflictului politic, 
e intriga: hotărârea lui Lăpuşneanu de a domni, împotriva voinţei boierilor: Dacă voi nu 
mă vreţi, eu vă vreu... 

e dialogul cu Moţoc, care e gata să-l slujească din nou pe Lăpuşneanu; 

II. Secvenţă rezumativă: fuga lui Tomşa, speranţele puse de norod în noua domnie; 
incendierea cetăților, răzbunarea împotriva boierilor; revenirea în prezentul narațiunii: 
Într-o zi... 

e secvenţă retrospectivă (apel la citat din cronică: zice hronicarul): destinul Ruxandei şi al 
fraților ei, de la moartea lui Rareş până la căsătoria cu Lăpuşneanu; rațiunile politice ale 
căsătoriei; 

e portretul doamnei Ruxanda (pauză descriptivă); 

e dialogul dintre Lăpuşneanu şi doamna sa (conflict moral); 

III. Secvenţă descriptivă (liturghia de la mitropolie, îmbrăcămintea de gală a domnitorului, 

gesturile pioase); discursul ipocrit al lui Lăpuşneanu; 

- punct culminant 1: ospăţul însângerat, uciderea boierilor; rezolvă temporar conflictul politic; 

e răzvrătirea mulțimii (conflict social soldat cu moartea lui Moţoc); reinstalarea 
conflictului politic: ameninţare lui Stroici. 

IV. Secvenţă rezumativă: acţiunile lui Lăpuşneanu până în ultimul an de domnie; mutarea 

la Hotin, 

= boala, călugărirea; amenințările; redeschiderea conflictului; 

- punct culminant 2: doamna este îndemnată de Spancioc şi Stroici să-şi otrăvească soțul 
(conflictul politic este dublat de unul moral: ezitările doamnei Ruxanda, spovedania şi 
răspunsul mitropolitului Teofan; 

- deznodământ: moartea prin otrăvire a domnului, sub privirile satisfăcute ale celor doi 

boieri. 

CARACTERISTICILE NUVELEI 


Nuvela: specie epică în proză ce prezintă în chip verosimil şi obiectiv imaginea 
esenţializată a unei lumi şi a unor destine, având un singur plan narativ, focalizat 
asupra unui personaj complex. Deşi nu se pune accent asupra acţiunii, aceasta 
este dinamizată de conflicte puternice. 


Nuvela fantastică se diferențiază de celelalte tipuri (nuvela psihologică, istorică, filozofică, 
anecdotică) prin: 

e dezvoltarea categoriei estetice a fantasticului (definit de N. Manolescu ca “armistițiul 
fragil dintre forțele imaginaţiei şi fortele logicii”); 

e construcţia riguroasă pe 2 planuri — al realului şi al fantasticului (irealul) 

e  ambiguizarea treptată a relaţiei dintre planuri şi suprimarea opozițiilor instituite prin 
„ruptura în ordinea realității”; 

e compoziție canonică (paradigma specifică fantasticului): 

O construcţia în ordinea realităţii; 

@ „fisurarea” acestei realități (ambiguizarea, semnificarea dublă); 

© construirea universului fantastic, a „irealităţii” cu o nouă ordine; 

© suprimarea hotarului dintre real şi ireal, suprapunerea planurilor; 

e final deschis, generând sentimentul incertitudinii, al neliniştii ontologice. 


Nuvela. Alexandru Lăpuşneanul de Costache Negruzzi 

Considerată o specie a epicii moderne, nuvela a fost cultivată cu predilecție în 
secolele XIX şi XX, având avantajul unei concentrări epice mai accentuate decât a 
romanului. Într-un spaţiu diegetic relativ restrâns, nuvela urmăreşte destinul unui 
personaj complex, surprins în mai multe împrejurări semnificative din existenţa sa. 
Spre deosebire de roman, nuvela are un singur plan narativ, deci un singur fir epic, 
dinamizat însă de conflicte puternice, conduse riguros spre un punct de culminaţie 
şi spre deznodământ. Acţiunea este, aşadar, concentrată, interesul epic nefiind 
orientat spre acţiune, ci spre protagonistul care domină prim-planul. Această 
caracteristică diferențiază nuvela şi de povestire, care este focalizată asupra 
acțiunii. Alt element distinctiv în raport cu povestirea este caracterul relativ 
obiectiv al discursului diegetic. În general, acesta ia forma naraţiunii 
heterodiegetice (persoana a III-a narativă), impunând perspectiva obiectivă a unui 
narator omniscient. Caracteristicile acestei specii sunt ilustrate riguros de nuvela 
istorică Alexandrul Lăpuşneanul, de Costache Negruzzi. 

Costache Negruzzi este întemeietorul nuvelei istorice româneşti, creatorul 
prozei epistolare (Negru pe alb), iniţiatorul prozei caracteriologice (Fiziologia 
provințialului). Om al veacului său care ilustrează cu strălucire spiritul paşoptist, 
Capodopera creaţiei sale este considerată nuvela de inspiraţie istorică Alexandru 
Lăpuşneanul. Publicată în primul număr al revistei „Dacia literară” (30.01.1840) şi 
apoi republicată în volumul Păcatele tinereților (1857), nuvela ilustrează strălucit 
doctrina estetică a romantismului, precum şi caracteristicile nuvelei istorice. 

Fascinat de istoria naţională, Negruzzi se opreşte asupra sângerosului veac al 
XVI-lea, evocând cea de-a doua domnie a lui Alexandru Lăpuşneanu (1564-1569). 
Din Letopiseţul Țării Moldova de Grigore Ureche selectează informaţii despre 
împrejurările sosirii lui Lăpuşneanu cu oaste străină, în 1564, şi despre solia celor 
patru boieri trimişi de Tomşa, apoi despre fuga acestuia în Polonia şi acțiunile 
represive ale Lăpuşneanului împotriva boierilor, despre uciderea celor 47 de boieri 
şi moartea prin otrăvire a lui Alexandru Vodă. Deşi majoritatea evenimentelor 
narate sunt atestate documentar, Negruzzi îşi îngăduie anumite libertăţi față de 
adevărul istoric. Astfel, îl reprezintă pe Moţoc ca sfetnic şi mare vornic al lui 
Lăpuşneanu, cu toate că, în cronică se precizează că Moţoc, Veveriţă, Spancioc şi 
Stroici l-au însoţit pe Tomşa în exil şi au fost ucişi la Liov, în urma acuzaţiei de 
complot. Episodul morţii lui Moţoc, dat pradă mulțimii răzvrătite, este inspirat din 
cronica lui Miron Costin, care relatează împrejurările similare ale uciderii unui 
boier, Batişte Veveli. Negruzzi nu creează aşadar, personaje, ci le modifică destinul 
din raţiuni artistice, pentru a spori dramatismul şi complexitatea scenariului epic, 
pentru a accentua natura malefică a protagonistului. 

Titlul situează în centrul naraţiunii personajul care polarizează interesul epic 
şi mesajul operei, erou literar de mare forță, complex, viu. Forma articulată a 
numelui dă culoarea epocii (arhaism morfologic). Tema istoriei se dezvoltă prin 
evocarea unui episod de ev mediu românesc, şi anume cea de-a doua domnie a lui 
Alexandru Lăpuşneanu vodă (1564-1569). O tema secundă, de factură romantică, 
este cea a destinului unui tiran, urmărind mărirea şi prăbuşirea acestuia, evoluţia de 
la orgoliu şi cruzime la singurătate şi la teroarea de a fi neputincios în fața morții. 
Compoziţional, nuvela este alcătuită din patru capitole, având fiecare funcţia unui 
act din teatrul clasic (decorurile sunt diferite). Fiecare capitol are o relativă 
independenţă, deschizându-se cu o secvență rezumativă în stil cronicăresc. 
Principiul de compoziţie este cel cronologic. Singura abatere de la acest principiu 
este secvența retrospectivă din capitolul al doilea în care se evocă destinul 
urmaşilor lui Petru Rareş, episod încheiat cu motivația căsătoriei lui Lăpuşneanu cu 
domnița Ruxanda. Motourile subliniază natura conflictului dezvoltat în fiecare 
capitol. Formularea lor ca replici ale unor personaje evidenţiază faptul că scriitorul 
adoptă frecvent ca modalitate de narare reprezentarea.. 

Viziunea artistică se structurează pe două planuri. Principalul plan este cel 
epic, având drept centru de iradiere figura lui Lăpuşneanu, al cărui destin este 
urmărit în ultimii 5 ani de domnie şi de viaţă. Acest plan este dinamizat de 
conflicte puternice, exterioare (conflict politic între boieri şi vodă) şi interioare 
(conflict psihologic, generând zbuciumul lăuntric al domnului în ultimul capitol şi 
conflictul moral trăit de doamna Ruxanda). Întâmplările narate sunt proiectate pe 
un fundal în care se schițează un tablou de epocă al Moldovei din veacul al XVI- 
lea, cu desele schimbări de domnie şi ceremonialurile curţii, cu uneltirile boierilor 
şi răzbunările domnilor vremelnici, cu necurmata năvală a turcilor sau tătarilor şi 
cu nădejdile mereu înşelate ale „prostimii”. În acest plan-cadru se conturează un 
conflict social între norodul mereu jefuit şi jefuitorii, care, în conştiinţa mulțimii, 
iau chipul lui Moţoc, marele vornic care strânge birurile. 

Narațiunea este de formulă clasică, heterodiegetică. Naratorul relatează la 
persoana a III-a, iar perspectiva lui este, în general, obiectivă. Tenta pronunţat 
retorică a discursului auctorial generează însă şi o atitudine romantică de implicare 
subiectivă, evidentă prin comentariile explicative sau anticipative („ca să tragă 
inimile norodului”, „se cunoştea că meditează vreo nouă moarte”), prin denotative 
(„Moţoc, silindu-se a râde ca să placă stăpânului, simţea părul zburlindu-i-se pe 
cap”) sau epitete calificative şi metafora din final („cuvântare deşănțată”, „urâtul 
caracter”, „mârşav curtezan", „pată de sânge în istoria Moldovei"). Perspectiva 
narativă externă alternează cu aceea omniscientă (de ex: în enunţul „Buna 
doamnă, temându-se de furia norodului, era spăriată”, se dezvăluie trăiri interioare 
ale doamnei Ruxanda din perspectiva naratorului). 

Timpul naraţiunii este cel real, istoric (1564-1569), iar timpul narării este 
ulterior (imperfectul şi perfectul simplu alternând cu mai mult ca perfectul, pentru 
secvenţe retrospective). Spaţiul ales alcătuieşte un decor romantic: mai întâi, cortul 
din dumbrava de la Tecuci, apoi palatul domnesc din laşi şi mitropolia, iar, în 
ultimul capitol, curtea domnească din cetatea Hotinului. 

Deşi în nuvela clasică interesul naratorului este centrat asupra protagonistului, 
nu asupra acţiunii, în opera lui Negruzzi, subiectul e construit în tiparul narațiunii 
romantice, accentuându-se întâmplările neobişnuite, răsturnările spectaculoase de 
situaţie (uciderea boierilor, răzvrătirea mulțimii, moartea lui Moţoc, complotul şi 
otrăvirea lui Lăpuşneanu). Tensiunea acţiunii este sporită prin alternarea 
modalităţilor de narare (rezumarea alternează cu relatarea şi cu reprezentarea). 

Primul capitol are ca motto cuvintele lui Lăpuşneanu prin care se fixează 
conflictul principal al nuvelei: „Dacă voi nu mă vreţi, eu vă vreu...” Termenii 
conflictuali sunt textualizați prin pronumele personale voi / eu, marcând un conflict 
politic între boieri şi Alexandru Lăpuşneanu, cel trădat în prima domnie. Lupta 
pentru putere e reliefată prin verbul voinței (a vrea), prin opoziția negativ / 
afirmativ şi pluralitate / unicitate. Afirmația „Dacă voi nu mă vreţi, eu vă vreu ... şi 
dacă voi nu mă iubiţi, eu vă iubesc pre voi şi voi merge ori cu voia, ori fără voia 

ă” evidenţiază şi trăsătura dominantă a protagonistului: voința neînduplecată 


voastră 
de putere şi de răzbunare. Capitolul se deschide cu un incipit de tip rezumativ 
care aminteşte de stilul cronicarilor din alt veac. Secvența rezumativă are rolul de a 
creiona imaginea sumbră a unei Moldove sfâşiate de lupte interne pentru putere, 
între Eraclid (Despot-Vodă) şi Ştefan Tomşa, care au urcat pe tron după mazilirea 
lui Lăpuşneanu, între domnii vremelnici şi boierii gata să trădeze pe oricine. În 
aceste împrejurări, L. revine în ţară în fruntea unei oşti de spahii, pentru a ocupa 
iarăşi tronul pierdut prin trădarea boierilor. Dialogul dintre Lăpuşneanu, care a 
trecut hotarul în fruntea a zece mii de spahii şi lefegii „de strânsură ” şi vornicul 
Bogdan rezumă şi el situația politică şi socială din Moldova. Intriga se precizează 
în circumstanțele întâlnirii dintre Lăpuşneanu şi solii trimişi de Ștefan Tomşa — 
vornicul Moţoc, postelnicul Veveriţă, spătarul Spancioc şi Stroici —, care îi cer, în 
numele voievodului şi al „obştii”, să renunţe la pretenţiile la tron. Prin dialogul 
memorabil, cu o certă forță dramatică, se evidenţiază caracterul şi intenţiile 
personajelor. Afirmația boierilor despre „norodul” care „nu te vrea, nici te iubeşte” 

stârneşte mânia Lăpuşneanului. Răspunsul lui („Dacă voi nu mă vreţi, eu vă vreu 
... şi dacă voi nu mă iubiţi eu vă iubesc pre voi şi voi merge ori cu voia, ori fără 
voia voastră. Să mă întorc? Mai degrabă-şi va întoarce Dunărea cursul îndărăpt.”) 
este structurat pe o replică atribuită lui Lăpuşneanu de către Grigore Ureche. 
Numai că, acolo unde cronicarul utilizează stilul indirect (modalitate de narare prin 
relatare), C. Negruzzi înlocuieşte discursul naratorului cu acela al personajelor. 
Această strategie narativă (prin reprezentare) conferă textului o viziune scenică în 
care personajele prind viaţă. Replicile lor sunt însoţite de notații privind mimica şi 
gesturile prin care se dezvăluie trăirile lăuntrice ale eroilor (,,...răspunse 
Lăpuşneanul, a cărui ochi scântieră ca un fulger”, “Râdea; muşchii i se suceau în 
râsul acesta şi ochii lui hojma clipeau”; „Moţoc îi sărută mâna, asemeni cânelui 
care, în loc să muşte, linge mâna care-l bate.”). În dialogul cu boierii, apoi cu 
Moţoc, cel „învechit în zile rele”, protagonistul îşi dezvăluie temperamentul 
impulsiv, dar şi abilitatea politică ori marea luciditate cu care judecă oameni şi 
evenimente. Cuvintele prin care îi promite lui Moţoc că nu-l va pedepsi pentru că l- 
a „vândut” în urmă cu cinci ani au valoare premonitorie, reliefând capacitatea 
eroului de a intui psihologia celor din jur: „Sabia mea nu se va mânji cu sângele 
tău, îmi eşti trebuitor spre a mă uşura de blestemele norodului”. 

Capitolul al doilea se deschide cu o secvenţă rezumativă: după fuga lui 
Tomşa, noul domn porunceşte să fie arse cetăţile (cu excepția Hotinului) şi-i 
pedepseşte drastic pe boieri „ca să sece influința lor şi să stârpească cuiburile 
feudalităţii”. Relatarea acțiunilor represive cu care Lăpuşneanu îşi începe a doua 
domnie se face din perspectiva naratorului omniscient („Boierii însă tremurau... 
ştiau că norodul îi urăşte şi pre domn că nu-l iubeşte”). Perspectiva acestuia devine 
subiectivă când comentează speranţele pe care norodul şi le pune în cel ce „nu 
avusese vreme a-şi dezvăli urâtul caracter” în prima domnie. Secvența a doua se 
leagă prin înlănţuire (:„într-o zi...”). Episodul central al capitolului este dramatizat 
prin dialogul dintre Lăpuşneanu şi soţia sa, doamna Ruxanda. Apariţia doamnei în 
sala tronului prilejuieşte inserția unei secvenţe retrospective, în care se evocă 
destinul Ruxandei şi al fraţilor ei, de la moartea părintelui lor, Petru Rareş, până la 
căsătoria cu stolnicul Petre, care, prin sprijinul boierilor pribegi, devine Vodă 
Lăpuşneanu. Această secvență are o dublă finalitate estetică: ea conferă 
autenticitate evenimentelor prin apelul la documentul istoric („zice hronicarul”) şi 
are un rol important în caracterizarea personajelor, instituind o antiteză romantică 
între Lăpuşneanu şi „gingaşa Ruxanda”. Portretul doamnei, care alcătuieşte o 
amplă pauză descriptivă, este realizat dintr-o perspectivă omniscientă. Pornind de 
la detalii vestimentare, el continuă cu elemente de portret fizic care nu 
individualizează („figura ei avea acea frumuseță care făcea odinioară vestite pre 
femeile României”), spre a zăbovi asupra dominantei psihologice: „Ea era însă 
tristă şi tânjitoare [...] ar fi voit să-l iubească, dacă ar fi aflat la el cât de puţină 
simțire omenească ”. Dialogul cu soțul ei are funcție de caracterizare (indirectă). 
Prin rugămintea pe care i-o adresează lui Lăpuşneanu — aceea de a „înceta cu 
omorurile” —, se dezvăluie un conflict interior de natură morală, trăit intens de 
către „buna doamnă”. Acesta fusese declanşat de cuvintele unei „jupânese cu cinci 

copii”, rămasă văduvă prin uciderea soţului ei: „— Ai să dai sama, doamnă!...că 
laşi pre bărbatul tău să ne taie părinții, bărbaţii şi fraţii”. Primul enunţ, selectat ca 
moto al capitolului al doilea, transferă conflictul din plan politic în sfera morală. 
Astfel, doamna Ruxanda e ameninţată cu justiția divină, ca părtaşă la crimele 
soțului ei, care încalcă porunca „să nu ucizi”. Spaima şi remuşcările doamnei se 
sting însă când Lăpuşneanu îi făgăduieşte că nu va mai vărsa sângele boierilor „de 
poimâine”. 

Cel de-al treilea capitol aduce o schimbare a decorului. Lăpuşneanu şi 
boierii, în straie de sărbătoare, sunt adunaţi la mitropolie. Descrierea veşmintelor 
domnului şi a gesturilor sale pioase este urmată de un discurs adresat de acesta 
boierilor, calificat de către narator drept „deşănţată cuvântare”. Apelând la toate 
armele retoricii, la parabole şi la citate din textele sacre, asumându-și ipocrit 
păcatul cruzimii şi al setei de răzbunare, Lăpuşneanu îşi cere iertare, promițând să 
înceteze prigoana boierilor. Episodul care urmează — uciderea celor 47 de boieri 
invitați „să prânzească la curte” — este inspirat din cronica lui Ureche. Secvența 
„ospăţului însângerat” se constituie ca punct culminant, pregătit printr-o descriere 
a bucatelor aduse la masa domnească. Scena uciderii boierilor este surprinsă prin 
tehnici cinematografice. Imaginile panoramice surprind atacul slujitorilor înarmaţi 
şi al lefegiilor asupra boierilor, care „cădeau făr-a se mai împotrivi”. Ele alternează 
cu scene de prim-plan sau cu stop-cadre fixate asupra celor mai bătrâni care 
„mureau făcându-şi cruce”, ori a celor tineri, care „se apărau cu turbare; scaunele, 
talgerele, tacâmurile mesii se făceau arme în mâna lor... Dacă vreunul apuca vreo 
sabie, îşi vindea scump viaţa”. Perspectivei naratorului (care îl implică şi pe lector 
prin îndemnul „închipuiască-şi cineva...”) i se adaugă perspectiva celor două 
personaje care asistă la derularea „acestei scene sângeroase”. De sub arcada 
ferestrei, Lăpuşneanu „privea măcelăria ce începuse” râzând, cu satisfacție deplină, 
în vreme ce Moţoc „silindu-se a râde ca să placă stăpânului, simţea părul 
zburlindu-i-se pe cap şi dinții săi clănțănind”. Finalul episodului, care aduce doar o 
rezolvare temporară a conflictului dintre Vodă şi boieri, surprinde extinderea 
măcelului şi în curtea palatului domnesc, unde slugile sunt şi ele trecute prin sabie. 
Capitolul trei nu se sfârşeşte însă aici. Prin apariţia „în scenă” a personajului 
colectiv („tot oraşul alergase la poarta curţii, pre care începuse a o tăia cu 
securile”), se instituie un nou conflict: cel social. Negruzzi surprinde magistral 
psihologia mulțimii adunate sub zidurile palatului domnesc fără un scop anume, 
dar care „se întărâta din mult în mai mult”. Când marele armaș trimis de 
Lăpuşneanu întreabă mulţimea ce voieşte, „prostimea rămase cu gura căscată”, 
apoi „începu a se strânge în cete şi a se întreba unii pe alţii ce să ceară. În sfârşit, 
începură să-şi strige păsurile”. Când un glas din mulțime rosteşte „— Moţoc să 
moară! Capul lui Moţoc vrem!”, tot norodul repetă, ca o singură ființă, strigătul. 
Acest strigăt, ales de scriitor şi ca moto al celui de-al treilea capitol, este expresia 
unui conflict social. El este în relație directă cu primul moto, prin prezența 
verbului vrem, pus acum la persoana I plural, pentru a exprima relaţia conflictuală 
dintre mulțimea târgoveților răzvrătiți şi boierime, figurată metonimic prin 
sintagma „capul lui Moţoc”. Acest conflict de plan secund se rezolvă în secvențele 

următoare ale capitolului. Prin tehnica alternanţei, scriitorul surprinde când 
manifestările „gloatei”, când pe cele ale lui Lăpuşneanu şi Moţoc, care privesc 
scena de la fereastra sălii de ospeţe. Schimbul de replici dintre voievod şi marele 
vornic asupra căruia se abate ura mulţimii are o forță deosebită de caracterizare. La 
îndemnul lui Moţoc: „„- Pune să deie cu tunurile într-înşii, Măria-ta... Să moară toţi! 
Eu sunt boier mare! ei sunt numai nişte proşti!”, Lăpuşneanu răspunde sarcastic, 
dar cu o aprecierea lucidă a forței redutabile pe care o reprezintă mulțimea: „- 
Proşti, dar mulți”. Lamentaţiilor jalnice ale lui Moţoc, el le răspunde cu un cinism 
marcat de satisfacția răzbunării: „Du-te de mori pentru binele moşiei dumitale, cum 
ziceai ”. Moartea lui Moţoc, ce „căzu în braţele hidrei acesteia cu multe capete care 
în clipeală îl făcu bucăţi”, este urmată de episodul ridicării piramidei monstruoase 
de capete însângerate ale celor 47 de boieri ucişi. La vederea acestui „leac de 
frică”, doamna Ruxanda leşină. Finalul penultimului capitol reactivează conflictul 
principal prin amenințările adresate lui vodă de către Spancioc şi Stroici, care trec 
Nistrul: „Spuneţi celui ce v-au trimis că ne vom vedea pân-a nu muri!” 

Ultimul capitol operează un salt în timp („patru ani trecuseră”) şi o nouă 
schimbare a decorului. Cel care schingiuise şi umilise atâți boieri se retrăsese în 
cetatea Hotinului, unde se îmbolnăveşte. Bântuit de stafiile victimelor sale — ca şi 
eroul shakespearian, Richard al IIl-lea — „Lăpuşneanu se crede „la uşa 
mormântului”. Înainte de a cădea într-un ”leşin grozav ca moartea”, îi cere 
mitropolitului Teofan să-l călugărească. Acesta îi împlineşte voinţa şi astfel 
Lăpuşneanu devine călugărul Paisie. Boierii îl proclamă domn pe fiul său, Bogdan, 
iar pe doamna Ruxanda, regentă. Vestiţi de aceste schimbări, Spancioc şi Stroici 
sosesc la Hotin, dar asistă la scena unei cumplite izbucniri. Revenindu-şi din leşin, 
Lăpuşneanu îi ameninţă pe toţi cu moartea: „De mă voi scula, pre mulţi am să 
popesc şi eu... ”. Această replică, împrumutată din cronică şi aşezată în fruntea 
capitolului final, reliefează setea de răzbunare şi de putere a lui Lăpuşneanu, tot 
atât de aprigă ca şi în primul capitol, în ciuda neputinței fizice datorate bolii. Se 
configurează astfel un conflict interior, psihologic, între voință şi neputinţă. 
Acesta este dublat de conflictul moral pe care îl trăieşte doamna Ruxanda, 
îndemnată de Spancioc şi Stroici să-şi otrăvească soţul, pentru a salva viaţa fiului 
ei. Când cere sfatul mitropolitului, acesta îi răspunde cu abilitate, într-un limbaj 
aluziv: „Domnul Dumnezeu să te povăţuiască. lar eu mă duc să gătesc tot pentru 
purcederea noastră cu noul domn; şi pre cel vechi, Dz. să-l ierte şi să te ierte şi pre 
tine.” 

Ultimul episod, cel al morţii prin otrăvire a lui Lăpuşneanu, se constituie ca 
deznodământ al nuvelei. Scriitorul apelează din nou la mijloace specifice genului 
dramatic: narare prin reprezentare, dialog însoţit de notații care surprind gesturile, 
mimica, „jocul scenic” al personajelor. Scena confruntării finale dintre vodă şi 
boierii Spancioc şi Stroici, prezenți la agonia duşmanului lor, are o culoare 
romantică evidentă: „Spancioc, scoțînd cuțitul din teacă, îi descleştă cu vârful lui 
dinții şi îi turnă pe gât otrava ce mai era în fundul păharului [...] — Învață a muri, tu 
care ştiai numai a omorî”. Enunţul final e însă un comentariu concis al naratorului, 
ce califică domnia lui L. ca o „pată de sânge în istoria Moldovei”. 

Ca în orice nuvelă istorică, în centrul narațiunii este fixată, emblematic, figura 
unui protagonist al cărui portret este inspirat din realitatea istorică. Opţiunea lui C. 
Negruzzi pentru un domnitor a cărui amintire este legată de uciderea a 47 de boieri 
şi care întruchipează tipologia tiranului, simbol al răzbunării fără de sfârşit, este 
specifică unui romantic. Pornind de la informaţiile consemnate în cronica lui 
Ureche, scriitorul creează un personaj complex, în construcția căruia se reunesc 
două perspective esenţiale: clasicismul şi romantismul. Personaj de mare coerenţă, 
Alexandru Lăpuşneanu este static, trăsăturile sale de caracter şi de personalitate 
rămânând aceleaşi de-a lungul întregii nuvele. Alături de această caracteristică a 
eroului clasic, se reliefează însă şi un tipar romantic în construirea personajului ca 
geniu malefic, cu o inteligenţă diabolică şi o cruzime neistovită, puse statornic în 
slujba voinţei de putere şi de răzbunare. Personalitatea eroului se cristalizează încă 
din primul capitol. Dialogul cu cei patru boieri conturează datele fundamentale ale 
psihologiei şi caracterului său: temperament violent, impulsiv, voinţă 
încrâncenată, luciditate şi abilitate de a disimula trăirile interioare, capacitate 
de a intui psihologia celor din jur şi o nesfârşită dorinţă de putere. Replicile sale 
dezvăluie harul vorbirii. El îşi organizează monologurile după legile retoricii. 
Voința de a domni, exprimată plastic prin comparaţia simbolică („Mai degrabă-şi 
va întoarce Dunărea cursul îndărăpt.”), este motivată prin dorința de a „mântui 
norodul”. Planul uciderii boierilor este disimulat sub cuvinte împrumutate din 
limbajul biblic. Replicile atribuite lui Lăpuşneanu sunt completate de notații 
succinte ale reacției fiziologice, ale ticului nervos ori ale gestului semnificativ 
(„Mâna lui se răzimă pe junghiul din cingătoarea sa”). Alt procedeu indirect de 
caracterizare este antiteza. Profilul moral al domnului este puternic reliefat nu 
numai prin opoziţie cu „buna doamnă” Ruxanda, ci prin relaţie contrastivă cu 
ipostaza unui „alt” Lăpuşneanu, cel din prima domnie. La toate acestea se adaugă 
caracterizarea directă făcută de narator (care îl numeşte „tiran” şi subliniază „dorul 
lui cel tiranic de a vedea suferiri omeneşti”) sau de către alte personaje (Teofan: 
„Crud şi cumplit este omul acesta”). Faptele sângeroase ale eroului confirmă aceste 
judecăţi de valoare (scena ospăţului însângerat, episodul morţii lui Moţoc etc.). 
Scena finală accentuează nota de romantism întunecat în care este pictată figura lui 
Lăpuşneanu, care moare hulind, înverşunat de ură neputincioasă. 

Meritul lui Negruzzi este acela de a fi creat un personaj memorabil, într-o 
nuvelă exemplară, care are „acea proporție a liniilor care e semnul creaţiilor 
permanent clasice” (Al. Piru). 

NUVELA PSIHOLOGICĂ 


Ioan Slavici (1848-1925) e romancier, nuvelist, 
memorialist întâiul mare scriitor modern al 
Transilvaniei, ilustrând „constanta ardelenească 
a spiritualităţii româneşti” 

întemeietor de şcoală şi direcţie literară: 
realism poporan 

modernitatea epică: metoda analitică în 
investigarea din interior a conştiințelor, a 
psihologiilor umane; 

cultivă realismul bazat pe observaţia socială 
şi psihologică („Studiul social e elementul meu, 
atmosfera mea spirituală”); 

CONCEPȚIA despre artă: opera literară 
trebuie să fie națională şi să aibă finalitate etică 
(rol moralizator): „Pentru ca să fie frumos, un 


(m 1880; republicată în volumul 
„Novele din popor ",1881); 


m Specia literară: nuvelă realist- 


psihologică; „o nuvelă solidă cu 
subiect de roman ”- G.Călinescu. 
m Capodoperă a nuvelisticii de 
observaţie socială şi de analiză 
psihologică a lui Slavici. 

m Tema principală, a degradării 
umane generate de patima 
înavuțirii, se colorează romantic 
prin: 

— tema destinului (ce deschide şi 
încheie nuvela) 

— tema fascinaţiei răului 
(prezența malefică a lui Lică). 


lucru trebuie să fie, înainte de toate, bun şi 
adevărat”. 


m Titlul: „Moara cu noroc” este numele hanului aşezat la răscruce de drumuri. Valoarea 
simbolică a acestui topos se luminează în capitolul al II-lea, prin afirmaţia că „moara a 
încetat a mai măcina şi s-a prefăcut în cârciumă” şi prin imaginea celor două „mori” — 
moara adevărată, „părăsită, cu lopeţile rupte” şi hanul (motiv frecvent în literatura 
română —valorizat negativ de Slavici: 

- închipuie, simbolic, răscrucea în destinele eroilor; 

- închide în el o amară ironie, simbolizând un spaţiu malefic intrat sub zodia unui „noroc” 

înşelător, efemer 

=> evidențiază intenția moralizatoare a scriitorului, funcţia modelatoare a operei. 

m Naraţiune_heterodiegetică / narator heterodiegetic, obiectiv; perspectivă narativă: 
omniscientă şi externă. 

m Compoziţia este clasică; 17 capitole care se succed după principiul cronologic; 

construcţia este perfect armonizată, închizând drama existenţială a eroilor între două 

cugetări ale personajului-reflector, bătrâna; 

m Structural, textul se organizează pe două planuri: 

© un plan exterior obiectiv, al existenţei sociale, care influențează fenomenologia vieții 
sufleteşti a eroilor. 
- dinamizat de conflicte exterioare puternice: 
e economic (dorinţa de câştig a lui Ghiţă şi Lică); 
e de interese (sămădăul-stăpân în fapt al ținutului); 
e moral (triunghiul masculin: Ghiţă-Lică-Pintea şi triunghiul feminin: Ana-bătrâna-— 
femeia în negru); 


e un plan interior, psihologic (plan analitic) în care se investighează sfera trăirilor de 
conştiinţă şi a celor emotii tensionate; eroii sunt firi complicate, dilematice, cu patimi şi 

slăbiciuni care declanşează conflicte interioare: 

- moral (Ghiţă: dorința de a rămâne om cinstit / setea de îmbogăţire; Ana: devotament / 
infidelitate); 

- psihologic (conştiinţa valorilor autentice [rațiune / pasiune], slăbiciunile care ajung să le 
controleze viaţa. 

m SUBIECTUL: construit ca experiență dramatică a eroilor confruntaţi cu o lume aspră, în 

care valorile morale tind să fie înlocuite cu cele materiale; 

- desenul epic este linear, structurat pe cele cinci momente clasice ale subiectului. 

m ACŢIUNEA se desfăşoară într-un spaţiu geografic real, în pusta arădeană (Fundureni, 
Ineu, Oradea), pe durata unui an („Anul trecut Paştile căzuseră tocmai în timpul mutării 
lor la Moara cu noroc”); cele două categorii au şi conotaţii simbolice: loc binecuvântat şi 
locul rău, timp „luminat” şi durată nocturnă malefică; 

- expozițiunea: dezvoltată dialogic, confruntare de idei, de valori şi opțiuni existenţiale 

(cap. I). 

- secvenţe descriptive de tip tablou / portret (cap. II); 

- intriga: apariţia la han a sămădăului (cap. III); 

- desfăşurarea acțiunii: dezvoltarea conflictului psihologic: 

e tentativele lui Ghiţă de a se opune influenţei lui Lică; 

e înstrăinarea de Ana, fascinată tot mai mult de Lică; 

e implicarea în afacerile necinstite ale lui Lică; jefuirea arendaşului şi uciderea femeii în 

negru şi a copilul ei; 

e procesul la care Ghiţă depune mărturie falsă sfârşeşte cu condamnarea lui Săilă Boarul şi 

a lui Buză-Ruptă; 
e dilemele lui Ghiţă care pendulează între tentaţia îmbogăţirii, gelozie şi dorinţa răzbunării 
(jandarmul Pintea) 

- puct culminant: hotărârea lui Ghiţă de a-l da prins lui Pintea pe Lică, în duminica 

Paştelui,; 

- deznodământul: Ghiţă pleacă după jandarm, dar la întoarcere, înțelege că şi-a distrus 

iremediabil căsnicia: 

e Ghiţă o înjunghie pe Ana, apoi e împuşcat de Răuţ din porunca lui Lică; incendierea 
hanului; 

e sinuciderea lui Lică, pentru a nu fi prins de Pintea; 

e epilog: imaginea locului purificat prin foc şi reflecția bătrânei asupra destinului „aşa le-a 

fost data”. 

e Ghiţă: personaj principal, centru de iradiere a semnificațiilor; destinul său ilustrează cele 

3 straturi tematice ale nuvelei (social, psihologic şi moral); 

- personaj realist, tipologic; complex, dilematic, dinamic; 

- procesul devenirii lui Ghiţă este surprins prin mijloacele analizei psihologice: observație 
(perspectiva naratorului omniscient şi a celorlalte personaje), monolog interior şi 
dialogul polemic; fapte, gânduri, descrierea mediului, model comportamental, relațiile 
cu ceilalți, devenirea tragică se adânceşte prin „căderea” dintr-o ipostază în alta, dinspre 
omul moral, spre cel imoral: 

I. prima ipostază: omul moral care respectă codul etic al comunităţii şi ține la respectul 
familiei „pater familias”; regim sufletesc: echilibru interior, fericire, demnitate; 

II.a doua ipostază: omul dilematic care pendulează între dorința de a rămâne om cinstit 
şi ispita câştigului nemuncit; regim sufletesc: nehotărâre, lupta cu sinele, suspiciune, 
sentimentul înstrăinării / culpabilităţii, scindare/duplicitate; 

III. a treia ipostază: omul imoral, căzut din demnitatea fiinţei în zonele obscure ale 
instinctelor (lăcomie, orgoliu şi sete de răzbunare, gelozie); în sufletul lui se produc 

mutații, regim sufletesc: solitudine, grav dezechilibru interior, justificarea slăbiciunilor; 

opţiunea finală a eroului (de a se situa, cu sacrificiul suprem, de partea Legii) e tardivă; 

- ilustrează o tipologie general-umană/tema predestinării; 

- în construcția nuvelei, se reunesc două perspective estetice: realismul psihologic şi 
clasicismul. 


Moara cu noroc de loan Slavici 

Primul mare scriitor modern al Transilvaniei, loan Slavici, al cărui nume „se 
aşază la începutul a două sau trei serii literare” (T. Vianu), este întemeietor al unei 
direcţii literare. Această orientare, numită de Titu Maiorescu realism poporan, 
consolidează dimensiunea realistă - obiectivă a universului existenţial al satului şi 
târgului de provincie şi operează o remarcabilă deschidere a prozei româneşti spre 
psihologic. Slavici este primul scriitor care demonstrează că sufletul ţăranului sau 
al târgoveţului nu este nici simplu, nici linear, ci se alcătuieşte ca un spațiu al 
dilemei morale, al incertitudinilor şi zbuciumului sufletesc dramatic. „Opera sa 
reprezintă un semn de maturizare în arta povestirii [...] prin forţa epică a lumii lui, 
ce dă impresia de masivitate şi robusteţe, ca operă ce se naşte în condiţiile istorice 
ale unei mari bătălii spirituale.” (Eugen Todoran). Aderând la o concepţie 
iluministă (despre menirea literaturii), Slavici consideră că literatura trebuie să 
aibă finalitate etică, socială şi națională, să propună cititorului o dezbatere morală 
şi o reflecţie gravă asupra valorilor existenţiale. 

Moara cu noroc (publicată în volumul Novele din popor, 1881) este o nuvelă 
psihologică, remarcabilă nu numai prin complexitatea personajului principal, ci şi 
prin observaţia socială pe care se construieşte imaginea unei lumi de sfârşit de veac 
XIX. 

Tema realist-psihologică a degradării umane provocate de patima înavuţirii 
se dezvoltă în relaţie cu tema romantică a destinului ca prăbuşire determinată de o 
stranie fascinaţie a răului. Titlul nuvelei închide în el o amară ironie — care poate fi 
tot de natură romantică. Moara cu noroc este numele hanului aşezat la răscruce de 
drumuri, o răspântie care „întoarce” destinul eroilor spre zodia tragicului, 
schimbând „liniştea colibei” în zbucium, nefericire, însingurare, trădare şi moarte. 
„Norocul” se dovedeşte astfel efemer şi înşelător, ispită scoasă în calea omului 
slab. Valoarea de simbol a titlului se luminează în capitolul al doilea. Afirmația 
„moara a încetat a mai măcina şi s-a prefăcut în cârciumă” şi imaginea contrastivă 
a celor două mori — cea adevărată, „părăsită, cu lopeţile rupte”, şi moara-cârciumă, 
care prosperă după venirea lui Ghiţă — reliefează motivul locului blestemat. Slavici, 
ca şi Caragiale (şi spre deosebire de Sadoveanu, care valorizează pozitiv motivul 
hanului), se situează în prelungirea viziunii populare care atribuie hanului 
conotaţiile negative ale locului bântuit, ale spaţiului malefic în care diavolul 
ispiteşte drumeţul. Dualitatea loc binecuvântat / loc blestemat este sugerată şi prin 
imaginea celor cinci cruci care „stau înaintea morii vestindu-l pe drumeţ că aici 
locul este binecuvântat”. Cele două cruci de piatră, alături de alte trei „cioplite din 

lemn de stejar şi vopsite cu icoane sfinte”, pot fi interpretate şi ca simbol al 
destinelor celor cinci ființe care alcătuiesc familia lui Ghiţă. Tabloul final al 
hanului prefăcut în cenuşă fixează motivului spațiului malefic purificat prin foc 
(simptomatic, bătrâna crede că fulgerul a aprins hanul). 

Compoziţia nuvelei este clasică, cele 17 capitole (fără titlu) urmărind şirul 
întâmplărilor în succesiune cronologică. Acestea sunt relatate nu numai de către 
narator, dar şi de alte instanțe narative. Astfel, incipitul de tip enunţiativ se 
formulează ca un discurs etic al unui personaj-reflector: mama Anei, care este 
numită simbolic „bătrâna”, adică persoana înţeleaptă. Cugetarea ei reprezintă în 
acelaşi timp, o avertizare asupra forțelor conflictuale, având rol moralizator 
(termenii conflictuali sunt „sărăcia” / „(nu) bogăţia”; „liniştea colibei” / „noroc 
nou”): “— Omul să fie mulțumit cu sărăcia sa, căci, dacă e vorba, nu bogăţia, ci 
liniştea colibei tale te face fericit. Dar voi să faceți după cum vă trage inima, şi 
Dumnezeu să vă ajute şi să vă acopere cu aripa bunătăților sale. Eu acum sunt 
bătrână, şi fiindcă am avut şi am atât de multe bucurii în viaţă nu înțeleg 
nemulțumirile celor tineri şi mă tem ca nu cumva, căutând acum la bătrâneţe un 
noroc nou, să pierd pe acela de care am avut parte până în ziua de astăzi.” 

După principiul clasic al simetriei, finalul se constituie tot ca discurs direct al 
personajului-reflector: „Simţeam eu că nu are să iasă bine; dar aşa le-a fost data”. 
Narațiunea este astfel în „rama” cugetărilor bătrânei, „voce? care exprimă 
mentalitatea unei lumi morale care îşi întemeiază existenţa pe valori autentice şi pe 
credinţa în soartă. 

Structural, „propunerea de realitate” a nuvelistului se organizează pe două 
planuri, fiecare dinamizat de un conflict. Planul realităţii exterioare este de tip 
narativ, în care se acumulează întâmplări şi momente de mare tensiune. Aici este 
surprinsă existenţa socială a eroilor care le influențează fenomenologia vieţii 
sufleteşti. Al doilea plan este de tip analitic: planul interior, în care sunt urmărite 
dilemele morale şi mişcările sufleteşti care motivează actele personajelor. Cele 
două planuri sunt în echilibru la început, când Ghiţă respectă codul etic al 
colectivităţii şi îşi apără valorile morale, încercând să se împotrivească demn lui 
Lică. Curând însă, se instalează un puternic conflict exterior între Ghiţă şi 
sămădău, generat nu numai de interese materiale, ci şi de o confruntare a orgoliilor 
bărbătești. În plan interior, se produce o gravă scindarea lăuntrică determinată de 
un conflict moral (între valorile etice pe care şi-a sprijinit până acum existența 
Ghiţă şi ispita răului căruia nu-i poate rezista) şi psihologic (rațiune / pasiune), care 
opune dorinţei de a rămâne om cinstit setea, mereu mai arzătoare, de îmbogăţire. 
Drama eroului şi a familiei sale este proiectată pe fundalul existenţei unei lumi 
specifice pustei arădene, surprinse în ample secvențe descriptive care pot fi 
considerate planul-cadru al nuvelei. 

Consecințele nefaste pe care setea de îmbogăţire le are asupra fondului 
sufletesc şi moral al omului, asupra destinului său, sunt urmărite printr-un desen 
epic de mare tensiune. Acţiunea nuvelei este situată într-un spaţiu geografic real, 
în pusta arădeană (Fundureni, Ineu, Oradea sunt toponimice reale), într-o zonă de 
răscruce, sălbatică, plină de mister. Descrierea locurilor (cap. II) este marcată de 

simboluri thanatice înzestrate cu rol premonitoriu: „|...] nu zăreai decât iarbă şi 
mărăcini... iar pe dealul de la dreapta stau răzlețe rămăşiţele încă nestârpite ale 
unei alte păduri, cioate, rădăcini ieşite din pământ şi, tocmai sus la culme, un 
trunchi înalt, pe jumătate ars, cu crengile uscate, loc de popas pentru corbii ce se 
lasă croncănind de la deal înspre câmpie; fundul văii, în sfârşit, se întunecă şi din 
dosul crângului depărtat iese turnul țuguiat al bisericii din Fundureni. ” Acţiunea se 
desfăşoară pe durata unui an („Anul trecut Paştile căzuseră tocmai în timpul 
mutării lor la Moara cu noroc”). Timpul real, obiectiv este consemnat laconic: 
„[...] astfel trecu toamna şi veni iarna, trecu şi iarna şi sosi primăvara”. Ca şi 
spaţiul, în care se întâlnesc locul binecuvântat şi locul „rău”, categoria timpului 
este dublu valorizată. „Săptămânii luminate” îi corespunde, contrapunctic, o durată 
malefică, un timp simbolic al “târziului” („era târziu, într-un târziu, târziu după 
miezul nopții"). Nu întâmplător, jaful, crima, trădarea, uciderea Anei şi sinuciderea 
se petrec noaptea, într-un timp al stihiilor dezlănţuite. 

Subiectul este construit în maniera unei acţiuni trepidante, cu momente de 
mare tensiune. Situaţia iniţială surprinde nemulțumirea lui Ghiţă faţă de condiţia sa 
socială. Sărăcia, preţuită de soacra sa pentru puterea miraculoasă de a menţine 
echilibrul sufletesc al omului, devine pentru Ghiţă cizmarul, motiv de puternice 
frământări, dându-i un sentiment de inferioritate. El identifică sărăcia cu lipsa de 
demnitate şi doreşte să se îmbogăţească pentru a oferi familiei o existență mai bună 
şi pentru a fi totodată respectat. În ciuda rezervelor exprimate de soacra sa, 
hotărăşte să abandoneze „liniştea colibei sale” şi să ia în arenda cârciuma de la 
Moara cu noroc. La început, totul merge bine şi familia prosperă. Dar, în lumea în 
care îşi doreşte să fie nu slugă, ci stăpân, Ghiţă se confruntă cu Lică Sămădăul, 
stăpânul temut al acestor locuri. Apariţia la han a sămădăului (cap. III) constituie 
momentul intrigă, declanşând conflictul şi întreaga desfăşurare a acțiunii. Cu 
intuiţie feminină caracteristică, Ana, nevasta lui Ghiţă, intuieşte că Lică este „om 
rău şi primejdios”. În sinea lui, şi Ghiţă are aceeaşi bănuială, dar înţelege ca pentru 
a rămâne la Moara cu noroc trebuie să devină omul sămădăului. Conflictul 
psihologic se amplifică treptat, pe măsură ce Ghiţă intră în mecanismul necruţător 
al afacerilor necinstite ale lui Lică. Stăpânit de setea de bani, Ghiţă se va înstrăina 
treptat de Ana şi se va lăsa manevrat de Lică, devenindu-i complice. Momente de 
mare tensiune sunt cele în care este jefuit arendaşul şi este ucisă femeia în negru şi 
copilul ei. Procesul, la care Ghiţă depune mărturie falsă, contribuind la 
condamnarea lui Săilă Boarul şi Buză-Ruptă în locul lui Lică, reprezintă momentul 
cheie a lui care marchează definitiva ruptură în conştiinţa eroului. De acum, 
prăbuşirea lui Ghiţă este inevitabilă. Tensiunea dramatică se amplifică permanent, 
faptele se precipită spre punctul culminant. În duminica Paștelui, Ghiţă îi întinde 
o cursă lui Lică, hotărât să-l dea prins jandarmului Pintea. Orbit de gelozie şi de 
dorinţa răzbunării, pleacă după jandarm, dar la întoarcere înţelege că şi-a distrus 
iremediabil căsnicia. Deznodământul aduce rezolvarea conflictelor prin moartea 
eroilor, ca în tragedia antică. Intrate sub zodia unei stranii fatalități, declanşate de 
vina tragică, personajele care alcătuiesc „triunghiul” de forță al textului trec 
marginile rațiunii înspre pasiunea paroxistică şi, de acolo, în moarte. Ghiţă îşi ucide 

soția şi este, la rândul lui, ucis de Răuţ, din porunca lui Lică. Orgolios până la 
capăt, sămădăul nu se „dă prins” şi alege sinuciderea, izbindu-se cu capul de un 
stejar. Hanul, locul aşezat simbolic la hotarul dintre Bine şi Rău, este purificat prin 
foc. Imaginea „oaselor albe ieşind pe ici pe colo din cenuşa groasă” devine simbol 
al ideii că nimeni nu e mai presus de legea morală şi că încălcarea acestei condiţii 
esențiale a existenţei lumii se plăteşte cu viaţa. 

Arta narativă este complexă, perfect adecvată lumii observate şi vieţii 
sufleteşti a personajelor. Narațiunea _heterodiegetică şi vocea naratorului 
omniscient sunt elemente tradiționale. La nivelul tehnicilor narative, tradiția face 
loc modernităţii. Astfel, modelul narării prin relatare (istorisire la persoana a III-a 
de către „vocea” naratorului) este substituit frecvent cu cel al narării prin 
reprezentare (scene dialogate / monologuri interioare), iar planul exterior 
alternează cu cel interior (tehnica înlănţuirii face loc alternanţei). Efecte stilistice 
remarcabile generează şi utilizarea tehnicii contrapunctului: discursul narativ este 
frecvent amânat prin pauza descriptivă, prin secvenţe de introspecţie. Procedeele 
analizei psihologice sunt folosite adecvat motivării sociale şi psihologice a dramei 
eroilor. Tehnicile prin care sunt surprinse seismele lăuntrice ale personajelor sunt 
diverse, de la acumularea lentă a faptelor, la descrierea celor mai fine mutații 
sufleteşti, de la notarea reacțiilor fiziologice, la monologul interior şi dialogul 
conflictual, la instituirea unui acord între criza sufletească şi cadrul natural. 

Surprinzând viața şi moravurile unei lumi, Slavici creează personaje 
complexe şi verosimile, în construcția cărora „se reunesc două perspective 
esenţiale: realismul psihologic şi clasicismul. Evoluţia personajului e prezentată 
dintr-o perspectivă realist-psihologică. Viziunea de ansamblu, care priveşte 
destinele tuturor eroilor, e clasică.” (Andrei Bodiu). Destinul personajelor pare 
dirijat de puterea de seducţie a banilor. Dincolo de această aparenţă însă, prin 
fiecare erou se împlineşte un destin pus sub semnul hybrisului, ca în tragedia 
greacă. Vorbele din final ale bătrânei (voce modernă a corului antic?) exprimă 
convingerea că nimeni nu se poate sustrage sorții. Relaţiile dintre personaje se 
construiesc şi ele pe simetrii clasice. Triunghiului masculin, legat prin orgolii 
bărbăteşti irepresibile (Ghiţă — pendulând între: Lică reprezentând fărădelegea / 
Pintea, ce întruchipând legea) îi corespunde o triadă feminină, în care bătrâna 
reprezintă omul moral, femeia în negru — fiinţa imorală, iar Ana, ființa dilematică, 
alunecând dinspre legea morală spre încălcarea ei. Principiul simetriei este evident 
şi în rezolvarea conflictelor: din ambele „triunghiuri” supraviețuiesc doar cei fără 
vină (mama Anei) sau care şi-au 1spăşit vina, trecând definitiv de partea legii 
(Pintea). Antitetice la început, raporturile dintre eroii principali devin treptat 
complementare, iar destinele lor se încrucişează, se împletesc, se unesc în moarte. 

Protagonistul nuvelei, Ghiţă este centrul de iradiere a semnificaţiilor, destinul 
său ilustrând toate cele trei straturi tematice ale nuvelei (social, psihologic şi 
moral), ilustrând „teza morală” a textului (formulată de personajul-raisonneur al 
cărţii, bătrâna). Cel ce poartă numele desacralizat al Sfântului Gheorghe nu poate fi 
decât antieroul care se lasă învins de balaur. Scenariul arhetipal pe care îl 
reeditează traseul său existenţial nu este decât o altă „ispitire şi cădere în păcat”. 

Dinamica psihică a personajului reliefează însă nu o involuţie lineară, o degradare 
continuă, ci o traiectorie sinuoasă, generată de criza morală. Eroul lui Slavici este, 
aşadar, un personaj complex, dilematic, de mare forță în reprezentarea omului 
care se lasă dominat de slăbiciunea sa. Procesul devenirii lui Ghiţă este surprins 
prin mijloacele moderne ale analizei psihologice, prin monologul interior şi 
dialogul polemic, prin faptele şi gândurile protagonistului, prin însumarea opiniile / 
judecăților de valoare ale celorlalte personaje. Devenirea sa tragică se adânceşte 
prin „căderea” dintr-o ipostază în alta, dinspre omul moral spre cel imoral. 

Prima ipostază este cea de om moral care respectă codul etic al comunității 
şi ţine la respectul oamenilor. Ca adevărat „pater familias”, el manifestă iubire şi 
responsabilitate față de ai săi, dorinţa de a-i proteja şi dorință de autodepăşire spre 
mai binele familiei. Acestui model uman i se asociază dimensiunile eroului 
civilizator, ce vrea să instaureze autoritatea legilor morale în lumea sălbatică aflată 
sub stăpânirea Sămădăului: „Dar binecuvântat era locul acesta mai ales de când 
veniseră cârciumarul cel nou cu nevasta lui tânără şi cu soacră-sa cea bătrână”. 
Hărnicia şi priceperea eroului, destoinicia şi spiritul lui practic se vădesc în 
rapiditatea cu care transformă hanul în ruină într-un loc căutat de drumeţii care nu 
mai vorbeau despre Moara cu noroc, ci despre „cârciuma lui Ghiţă.” Imaginea 
casnică a serilor de sâmbătă, când Ghiţă număra câştigul de peste săptămână cu 
Ana şi cu bătrâna, evidenţiază regimul sufletesc asociat acestei prime ipostaze: 
mulţumire interioară, echilibru, optimism, încredere în sine, fericire calmă, 
împărtăşită cu familia sa. Când liniştea celor cinci este tulburată de apariţia lui Lică 
Sămădăul, Ghiţă încearcă să i se împotrivească ferm şi demn. Numai că prima 
eroare — aceea de a nu renunţa la arenda hanului când înţelege că nu poate rămâne 
acolo împotriva voinţei lui Lică — declanşează situaţia de criză („El era om cu 
minte şi înţelegea cele ce se petrec.[...], în zadar te înţelegi cu arendaşul, în zadar 
te pui bine cu stăpânirea, căci, pentru ca să poţi sta la Moara cu noroc, mai trebuie 
să te faci şi om al lui Lică. Iar Ghiţă voia cu tot dinadinsul să rămâie la Moara cu 
noroc, pentru că-i mergea bine.”). Cea de-a doua ipostază aduce în prim-plan 
omul dilematic, care pendulează între dorinţa de a rămâne om cinstit şi ispita 
câştigului nemuncit. Tentativa eşuată de a se împotrivi lui Lică e urmată de 
alunecarea treptată sub influența sămădăului, de acceptarea compromisului moral. 
Între cei doi bărbaţi e un conflict de interese şi o confruntare de voințe şi orgolii 
bărbăteşti (,„...ei steteră tăcuțţi față în față, hotărâți amândoi şi simțind fiecare că şi- 
a găsit omul”). Voința şi forța lăuntrică a lui Ghiţă se năruie însă treptat, sub ispita 
năvalnică de a „vedea banii grămadă înaintea sa” şi sub fascinația forței malefice a 
lui Lică. Sfâşiat de imbolduri şi trăiri sufleteşti contradictorii, Ghiţă se închide în 
sine, refuzând comunicarea cu Ana, devine taciturn, sumbru, irascibil. În lupta 
sinelui cu sinele, teama, suspiciunea, sentimentul înstrăinării alternează cu 
remuşcările şi cu sentimentul culpabilităţii. În raport cu familia, grija tandră şi 
duioşia sunt tot mai des înlocuite de răceală şi vorbă răstită, el ajungând să-şi 
dorească „să n-aibă nevastă şi copii”. În raport cu lumea căreia îi aparține, Ghiţă 
alege duplicitatea, vrând „să pară om cinstit”, dar devenind complice şi părtaş la 
faptele necinstite ale Sămădăului. Autorul surprinde, dintr-o dublă perspectivă — 

cea a naratorului omniscient şi cea a personajului însuşi — frământările lui Ghiţă, 
oscilațiile de lumină şi umbră, momentele de însingurare, dar şi cele de omenie, 
când îşi aduce aminte de nevastă şi de copii, măcinat de remuşcări. Scena 
procesului (cap. XI) reprezintă un moment, cheie în devenirea personajului, un 
moment de culminaţie a crizei morale. Deşi convins de vinovăția sămădăului în 
jefuirea arendaşului şi în dubla crimă din pădure, Ghiţă depune mărturie falsă, 
contribuind la disculparea lui Lică şi la condamnarea lui Săilă Boariu şi a lui Buză- 
Ruptă. Opţiunea eroului este determinată nu de frică, ci de conştiinţa faptului că 
Lică are stăpâni puternici care îl protejează: „ (Lică) nu e om singur, ci un întreg 
rând de oameni din care unii se răzbună pe alţii”. Ghiţă este astfel nu numai 
victima patimii de îmbogăţire, ci şi învinsul unui destin tragic. Ultima ipostază 
este cea a omului imoral, căzut din demnitatea fiinţei morale în zonele obscure ale 
instinctelor (lăcomie, orgoliu şi sete de răzbunare oarbă, gelozie). În sufletul 
eroului se produc mutații esenţiale, care îl înstrăinează iremediabil de ai săi. Gravul 
dezechilibru interior este generat de acceptarea slăbiciunilor, a viciului lăcomiei şi 
de justificarea acestora: „Ce să-mi fac dacă aşa m-a lăsat Dumnezeu?” (monolog 
interior). Sub complicitatea acceptată tacit, între Ghiţă şi Lică are loc o confruntare 
subterană pe viaţă şi pe moarte: „Tu eşti om cinstit, Ghiţă şi am făcut din tine om 
vinovat. [...] Tu eşti om, Ghiţă, om cu multă ură în sufletul tău şi eşti om cu minte; 
dacă te-aş avea tovarăş pe tine, aş râde şi de dracul. Mă simt chiar eu mai vrednic, 
când mă ştiu alăturea cu un om ca tine” — afirmă Lică, în vreme ce Ghiţă gândeşte: 
„Te crezi mai tare decât mine?! Să vedem! Te duc la spânzurătoare, chiar dac-ar 
trebui să merg şi eu de hăț cu tine.” (cap XII). Această înfruntare de voințe şi 
interese va sfârşi prin hotărârea lui Ghiţă de a-i aduce lui Pintea dovezile vinovăţiei 
sămădăului. Deci opţiunea finală a protagonistului este aceea de a se situa, cu 
sacrificiul suprem, de partea Legii. Ultimele scene — puternic impregnate de 
viziunea folclorică a predestinării — sunt de un intens dramatism. Înţelegând că şi-a 
distrus iremediabil căsnicia şi viaţa, Ghiţă renunţă la jocul dublu şi la disimularea 
geloziei şi-a urii şi acționează întâia oară cu fermitate. Revenirea la valorile morale 
autentice nu mai este însă cu putinţă şi eroii vor plăti cu viaţa abaterea de la norma 
etică. Destinele celor trei personaje se înscriu sub semnul unei fascinaţii a răului, ca 
drame ale abdicării de la demnitate şi moralitate, drame ale incomunicării şi 
însingurării, ca eşecuri existenţiale generate de slăbiciuni şi vanitate, de ambiţii 
fără de măsură. 

Lică Sămădăul este un personaj tot atât de complex ca şi Ghiţă. El este 
„sămădăul”, adică, „porcar şi el, dar om cu stare, aspru şi neîndurător [...] de care 
tremură toată lunca.” Aceste precizări ale naratorului despre statutul social şi 
regimul psihic al sămădăului pregătesc “intrarea în scenă” a lui Lică. Simbolic, 
acesta se iveşte la hanul lui Ghiţă „într-o zi de luni”. Spre deosebire de ceilalți eroi, 
care nu sunt individualizați printr-un portret fizic propriu-zis, lui Lică i se schiţează 
în linii ferme un portret iniţial (caracterizare directă, din perspectiva naratorului): 
„Peste puţin sosi şi Sămădăul, vestitul Lică Sămădăul, la Moara cu noroc. Lică, un 
om ca de 36 de ani, înalt, uscăţiv şi supt la faţă cu mustaţa lungă, cu ochi mici şi 
verzi şi cu sprâncenele dese şi împreunate la mijloc.” Detaliile fizice au, fiecare, un 

rol semnificativ în anticiparea caracteriologică, sugerând un om de mare voință 
(„sprâncenele dese şi împreunate la mijloc”), ager, viclean şi plin de răutate („cu 
ochi mici şi verzi”), cu temperament energic şi viaţa dinamică („înalt, uscăţiv şi 
supt la față”). Detaliile vestimentare îl singularizează în raport cu porcarii de rând, 
pe care îi stăpâneşte prin voinţă şi forță: „Lică era porcar, însă dintre cei ce poartă 
cămaşă subţire şi albă ca floricele, pieptar cu bumbi de argint şi bici de carmajin, 
cu codiriştea de os împodobit cu flori tăiate şi cu ghintuleţe de aur.” Asemenea 
unui haiduc modern, care a schimbat însă flinta cu biciul (simbol al puterii, al 
stăpânirii prin forță şi violență), Lică reprezintă omul care îşi face singur legea. El 
ilustrează o tipologie realistă, socială — reprezentând Sămădăul —, dar şi o 
tipologie general-umană de culoare romantică. Prin chipul său demonic („Tu nu 
eşti om Lică, ci diavol”), el exercită asupra tuturor o fascinaţie care paralizează 
voința şi aspiraţia spre etic. Autoritate supremă a locurilor, este un caracter plin de 
contradicții, fiind dârz şi hotărât, dar, în acelaşi timp, sadic şi ameninţător sau cu 
izbucniri de autentică duioşie. Caracterizat direct de către celelalte instanţe narative 
(Ana: „[...] e om rău şi primejdios; asta se vede în ochii lui, din rânjetul lui şi mai 
ales din căutătura ce are, când îşi roade mustaţa cu dinţii. E om pătimaş, Ghiţă, şi 
nu e bine să te dai prea aproape de el.") sau indirect (prin fapte, limbaj, gesturi, 
atitudini, mediu, vestimentație etc.), el apare înzestrat cu certe calități, precum: 
inteligența nativă, luciditate, temeritate, capacitate de a intui psihologia şi 
caracterul oamenilor, capacitate de disimulare, abilitate, dar aceste calități sunt 
puse în slujba răului. Când apare la han, intră pe uşa din dos, sugerând astfel că el 
este adevăratul stăpân al locurilor: „Aci, la Moara cu noroc, nu putea să stea nimeni 
fără voia lui Lică: afară de arândaş şi afară de stăpânire mai era şi dânsul care 
stăpânea drumurile şi în zadar te înţelegi cu arendaşul, în zadar te pui bine cu 
stăpânirea, căci, pentru ca să poţi sta la Moara cu noroc, mai trebuie să te faci şi om 
al lui Lică.” Chiar de la prima discuţie, Lică îi pune în vedere lui Ghiţă că trebuie 
să colaboreze cu el („Ori îmi vei face pe plac, ori îmi fac rând de alt om la Moara 
cu noroc.”), dezvăluindu-şi brutalitatea şi cinismul: „Eu sunt Lică, sămădăul... tu 
vezi un lucru: că umblu ziua-n amiaza mare pe drumul de ţară şi nimeni nu mă 
opreşte în cale, că mă duc în oraş şi stau de vorbă cu domni". Bun psiholog, Lică 
intuieşte slăbiciunea cârciumarului: „Te ştiu om, care ţine la bani.” Pentru a 
paraliza orice intenţie de nesupunere, Lică ia toți banii cârciumarului sub formă de 
împrumut. Faptele lui Lică dezvăluie latura întunecată a naturii umane: setea 
devoratoare de putere, înşelăciunea, furtul crima. El se conduce după un cod 
propriu în afara legilor morale şi legilor statului. În raporturile cu Ghiţă îşi 
calculează cu abilitate fiecare mişcare, lovind în demnitatea omului, în mândria 
bărbatului, în autoritatea sa de soţ şi părinte, de stăpân al hanului, în imaginea sa de 
om cinstit. Când poziţia sa în lumea pe care o stăpâneşte prin voință, cruzime şi 
inflexibilitate este ameninţată, sămădăul găseşte în el puterea de a se sinucide. 
Personajul feminin prins în țesătura conflictului, Ana, soția lui Ghiţă, nu se 
înscrie printre eroinele voluntare din proza lui Slavici - Mara sau Persida -, care 
luptă şi izbândesc. Spre deosebire de ele, Ana este o victimă a incapacității de a-şi 
apăra valorile morale şi familia, dar şi eroină tragică, victimă a unei fatalități 

obscure. În prezentarea evoluţiei Anei, Slavici se dovedeşte un fin cunoscător al 
psihologiei feminine. Ipostaza iniţială se cristalizează din însumarea unei duble 
perspective narative: cea a mamei eroinei, care o vede „prea aşezată, oarecum prea 
blândă la fire”, şi cea a soţului, care o priveşte cu ochi de îndrăgostit: „şi inima îi 
râde când Ana cea înţeleaptă şi aşezată deodată îşi pierde cumpătul şi se aruncă 
răsfăţată asupra lui, căci Ana era tânără şi frumoasă, Ana era fragedă şi subțirică, 
Ana era sprintenă şi mlădioasă. ” Cele patru serii de epitete duble, reliefate prin 
simetria construcţiei sintactice, operează un transfer din plan moral în schiţă de 
portret fizic. Simbolic, atributele fizice nu individualizează, ci accentuează 
frumuseţea inocentă, dar şi fragilă a eroinei. Ordinea în care se succed adjectivele 
cu rol de caracterizare (caracterizare directă, făcută de către alte personaje) este 
sugestivă, ca şi prezenţa locuţiunii „îşi pierde cumpătul”. Se anticipează astfel 
tragica alunecare dinspre fiinţa echilibrată, rațională şi morală înspre trăirea 
iraţională şi fascinația patimii vinovate. „Înţeleapta” Ana vede în Lică un „om rău 
şi primejdios” şi îl avertizează pe Ghiţă. „Ana cea înţeleaptă şi aşezată” se vrea 
soție adevărată, părtaşă la bine şi la rău soţului ei şi suferă când Ghiţă, tot mai 
însingurat şi zbuciumat, se înstrăinează. Ea încearcă cu disperare să salveze 
echilibrul familial, apoi asistă, neputincioasă, la continua erodare a armoniei şi 
iubirii din căsnicia lor. Când Ghiţă o împinge în braţele sămădăului — formă 
supremă a umilinței —, Ana se simte trădată şi începe să-şi disprețuiască soţul, 
intrând treptat sub fascinația lui Lică. „Copilul uimit” care mai sălăşluieşte în ea 
(Ana este la vârsta la care cântecul şi jocul sunt încă bucurii ale vieţii, generând 
emoții, simțăminte şi vibrații pure) este impresionat de caracterul puternic şi de 
voința sămădăului. Când iubirea pentru Ghiţă se năruie puțin câte puţin, Ana 
devine conştientă de primejdia pierderii inocenţei, de tentaţia căderii în vârtejul 
patimii devastatoare: „Tu mă omori, Ghiţă, mă seci de viaţă, mă chinuieşti, mă laşi 
să mă omor eu din mine.” Ultimele ei zvâcniri, când este ucisă de Ghiţă, exprimă o 
copleşitoare sete de viaţă şi, în acelaşi timp, setea de răzbunare. 

Ca şi alte eroine ale lui Slavici (Mara, Persida, Simina etc.), Ana ilustrează 
definitiva ieşire a personajului feminin românesc de sub semnul schematismului şi 
al prezenţei decorative. Alt element de noutate pentru proza din vremea lui Slavici 
o reprezintă crearea unor personaje prin care să fie demonstrată puterea de 
modelare a întâmplărilor vieții, a circumstanțelor, a mediului care exercită 
puternice influenţe asupra predispoziţiilor psihice înnăscute. Definitorie pentru arta 
realizării personajelor lui Slavici este şi deschiderea spre psihologic prin care se 
demonstrează că sufletul omului de rând este un univers complex, demn de interes. 
Scriitor obiectiv, Slavici urmăreşte gradat instalarea crizei sufleteşti şi evoluţia ei 
de la primele semne până în fața deznodământului implacabil. Personajele lui 
Slavici nu sunt schematice, simple, primitive, ci sunt indivizi înzestrați cu o bogată 
viață interioară, capabili de trăiri profunde de ordin moral sau afectiv. Ei au 
complexitate psihologică, au acel „amestec de bine şi rău, ce se află la oamenii 
adevăraţi”, după cum observa G. Călinescu. Iluzia vieţii adevărate este susţinută şi 
de limbajul personajelor. Dialogurile au o mare putere de caracterizare psihică. Ele 
conferă viziune scenică şi definesc lumea oamenilor simpli, a căror vorbire este 

marcată de oralitate, de spontaneitatea comunicării familiare. Remarcabile sunt şi 
expresiile, zicătorile şi , care au funcţia de a surprinde plastic stări sufleteşti 
dilematice ori situaţii arhetipale. Vorbirea eroilor capătă astfel valenţe aforistice, 
exprimând adevăruri general-umane. Limbajul naratorului, în acelaşi registru 
stilistic cu acela al personajelor, sporeşte impresia de viață adevărată, de experiență 


umană verosimilă. 


Intre marii clasici ai literaturii române, Slavici rămâne creatorul nuvelei 
realist-psihologice, iar Moara cu noroc este dovada cea mai strălucită. 


4. Romanul 


DEFINIȚIE şi CARACTERISTICI ale 

SPECIEI 
> construcție epică în proză de mari 

dimensiuni, cu acţiune complexă, cu 
intrigă complicată; 

m subiectul însumează două sau mai multe 
fire epice, dezvoltând fiecare un conflict; 

m personaje numeroase, complexe, bine 
individualizate; 

m o structură narativă complexă, asociind 
mai multe planuri (epice, analitic, 
monografic /simbolic / alegoric / mitic / 
metafizic / comportamentist / 
antiromanul; 


m reflectă existenţa în toată complexitatea 
ei, creând imaginea unei lumi ce 
ființează pe niveluri multiple: social, 


economic, politic, cultural, al 
spiritualității religioase, al mentalităților, 
al conştiinţei, al psihologiei 
individuale. 


2. Clasificarea romanelor: 

m după amploarea epică: roman-fluviu, 
roman-ciclu,  roman-epopeic, roman- 
frescă; 
după criteriul tematic: roman de dragoste 
/“curtenesc”, “sentimental”, roman de 
problematică socială, roman de 
moravuri, roman istoric, roman de 
război, roman de aventuri / cavaleresc, 
picaresc, roman polițist / de spionaj, 
roman S.F., roman al formării / inițiatic, 
“bildungsroman”, roman psihologic, 
roman filozofic, roman mitic etc.; 
după formula compozițională: roman- 
epistolar (convenţia manuscrisului găsit/ 
primit), roman-jurnal, romanonfesiune, 
„roman în roman”, roman-cronică, 
roman-eseu, roman-document; 
după caracteristicile discursului: roman 
obiectiv, roman subiectiv, „roman 
indirect”; 

după structurile 
tradițional, roman 
postmodern; 

după dominanta _estetică:medieval, 
romantic, baroc, realist, naturalist, 
modernist, postmodernist. 


narative: 
modern, 


roman 
roman 

Romanul obiectiv 


Romanul subiectiv 


m Raportul dintre realitate şi ficțiunea 
artistică se întemeiază pe actul oglindirii, 
pe un model de tip mimesis. „Romanul e o 
oglindă purtată de-a lungul unui drum. 
Câteodată ea reflectă cerul albastru, 
altădată noroiul din băltoacele 
dumneavoastră. Vreţi să acuzaţi de 
imoralitate omul care poartă oglinda?“ 
(Stendhal); 

m orientat spre o lume obiectivă, văzută în 
determinările ei social-istorice; 
transfigurată artistic şi esenţializată, 
această lume devine purtătoare de sens; 

m atenţia lectorului „e dirijată spre obiect, 
spre lumea povestită.” (Al. George) 


- Raportul realitate-ficţiune artistică este 
esenţial mediat, asumat şi „deformat” 


subiectiv: lumea,  colectivitatea se 
oglindesc în conştiinţa subiectivă a 
eroului; realitatea este “de-construită” 


printr-o tehnică a decupajului (operat 
frecvent de memoria selectivă) şi „re- 
construită” după un model personalizat; 
- orientat spre universul interior, spre eul 
subiectiv, spre orizontul conştiinţei, 


considerat unica realitate verificabilă, 


autentică; 
— atenţia  lectorului este orientată spre 
subiect, spre eul narator, spre actul 


povestirii. 


m Se configurează în paradigma prozei 
realiste, ca discurs al unui narator detaşat 
obiectiv, anonim,  supraindividual, în 
formula naraţiunii heterodiegetice; 

m Narațiunea se desfăşoară obiectiv, de la 
relatarea  omniscientă la perspectiva 
externă (specifică romanu-lui 
comportamentist); structură narativă 
perfect echilibrată, cu planuri clar 
delimitate, predominant narative; 

m principii compoziționale: cronologie, 
simetrie epică; tehnici narative: înlănțuirea, 
uneori cu inserția unor episoade 
retrospective; 

m incipit clasic (descriptiv, enunțiativ) care 
generează „efectul de real”, autentificând 
ficţiunea; final închis; 

m L. Rebreanu: „M-am sfiit întotdeauna să 
scriu la persoana I”. 


m Scriptural, apelează la un discurs de 
notație succintă, lipsită de comentariile 
autorului; registru stilistic unic, elaborat, 
“calofil”. 


- Optează pentru modelul prozei de analiză 
psihologică şi pentru discursul 
personalizat al unui narator autodiegetic 
(narațiune homodiegetică, perspectivă 
subiectivă). 

- Narațiunea se construieşte pe o nouă 
formulă epică: neavând propriu-zis un 
subiect, ea este structurată pe o pasiune/o 
idee dezvoltată din perspectivă narativă 
internă; structură narativă complexă, cu 
planuri supraetajate; 

- principii compoziționale: memoria 
afectivă, cronologie inversă tehnici 
narative: inserții, alternanțe, play-back, 
simetrii răsturnate, a contrapunctului, a 
colajului, a decupajului etc.; 

- incipit modern care supramarchează / 
suprimă pragul dintre real şi ficțiune; 
final deschis, indeterminat; 

- Camil Petrescu: “Eu nu pot vorbi onest 
decât la persoana întâi”. 

- Scriitura de amprentă subiectivă,în 
registre stilistice variate (scindare în 
„voci");, inserţii de „documente” (gradul 
zero al scriiturii). 


m Romanul doric: „,...înfățişează o vârstă a 
iluziilor şi a inocenţei genului. Lumea [...] 
este omogenă, coerentă şi plină de sens. 
Miturile luptei, vigorii şi cuceririi. Valoare 
dominantă: economicul. Narator 
supraindividual. Magia artei, iluzionism, 


- Romanul ionic „Naratorul este, de data 
aceasta, fie un personaj în carne şi oase, 
cu biografie şi psihologie proprie, cu un 
punct de vedere clar definit asupra 
lucrurilor (persoana întâi ca narator); fie o 
voce neutră, asemănătoare cu aceea 

creaţie. [...] Formă închisă. Tirania 
semnificației. Construcţia: modelul lumii 
răsturnat. [...] Preponderența moralului 
asupra psihologicului: subiectul se pierde 
în obiect. Eroul ca obiect. Caracteriologie, 
tipicitate. Epic, logic, continuitate. Frescă, 
cronică, istorie”. 


(Nicolae Manolescu, “Arca lui Noe”) 


impersonală, dar care îşi însuşeşte până la 
identificare punctul de vedere al câte unui 
personaj (persoana a treia ca 
protagonist).” “Valorile dominante sunt 
de ordin personal. Subiectivitate şi 
fragmentarism Autenticitate, interioritate, 
intimitate. [...] Eroul ca subiect. Narator- 
personaj. Intermediarul.“Reflectorii”. 
Jurnalul, confesia, biograficul. Auto- 
scopie. Formă deschisă [...]” (Nicolae 
Manolescu, “Arca lui Noe”) 


Romanul tradiţional 


Romanul modern 


m Romane de observaţie socială, 
preponderent rurale; temele sunt generate de 
existenţa social-istorică: 
- tema existenţei comunității ţărăneşti / 
pastorale: 
- tema pământului, a moştenirii, tema 
parvenirii: 
m temele au frecvent o dominantă morală. 


- Romane de analiză psihologică, mai ales 
citadine; temele sunt generate de 
experienţe individuale: 


- tema condiţiei intelectualului, a inadaptării 
omului superior la o lume mediocră, de 
parveniţi; tema cunoaşterii, a iubirii, a 
războiului, a morţii, a bolii etc. 


m Orientat spre o lume obiectivă, surprinsă 
în existenţa ei social-istorică; transfigurată 
artistic, această lume devine “omogenă, 
coerentă şi plină de sens”; 

m eroul este orientat înspre lume, văzut în 
relaţiile sale cu ceilalţi, cu comunitatea: 


erou — lume 


- Orientat spre universul interior, spre 
orizontul conştiinţei, spre eul subiectiv, 
considerat unica realitate verificabilă, 
autentică, reală; 


- lumea, colectivitatea se oglindesc în 
conştiinţa subiectivă a eroului: 


lumea — erou; 


m Naraţiune heterodiegetică (la persoana a 
III-a): 

m narator omniscient, în general, obiectiv; 
m o perspectivă unilaterală: cea a 
naratorului; 

m o viziune / perspectivă narativă 
omniscientă (focalizare zero). 


- Naraţiune homodiegetică (p.I) // 
heterodiegetică (III): 

- personaj(e)-narator / reflector // narator 
uniscient; 

- perspectivă unilaterală: a personajului- 
narator; sau: pluriperspectivism 
(pl+p2+p3) // narator+personaje; 

- viziune narativă internă // externăinternă. 


m O construcţie epică închisă, uneori 
monumentală, simetrică, echilibrată perfect, 
circulară; 

m principii compoziționale: cronologie, 
simetrie epică; tehnici narative: înlănţuirea, 
uneori cu inserția unor episoade retrospective 
m incipit clasic (descriptiv, enunțiativ, 
rezumativ) care instalează un centru tematic 
de control / de orientare 

m sc autentifică ficțiunea, generând „efectul 
de real”; 

m final închis. 


J 


- O construcție dezechilibrată, aparent 
haotică, cu discontinuități, suprapuneri, 
paralelisme, inserții; circulară / în spirală / 
sinusoidală etc.; 

_- principii compoziționale: memoria 
afectivă, cronologie inversă; tehnici 
narative: inserții, alternanţe, play-back 

simetrii răsturnate, a contrapunctului, a 
colajului etc. 

- incipit modern („ex abrupto”, de tipul 
„decupajului”; sau al prefeţei pragmatice” 
ori al „punerii în abis”); 

m Structura narativă este perfect 
echilibrată, cu planuri clar delimitate, 
predominant epice. 


- supramarchează/suprimă pragul dintre 
real şi ficțiune; 

- final deschis, indeterminat, cu deschidere 
în formă de con. 

- Structura narativă complexă, cu planuri 
supraetajate cu predominanţa planului 
interior, analitic. 


m Acţiune lineară, bine marcată, în care 
episoadele se înlănțuie logic şi cronologic; 

m subiect construit cu rigoare, însumând, de 
obicei, momentele clasice ale subiectului. 

m conflict/e exterioare puternic reliefate 
(economic, social, politic, moral, erotic etc.), 
dublate uneori de conflict interior (moral, 
psihologic), conduse riguros spre rezolvare. 


- Fabulaţia se bazează pe un desen epic 
primordial; discontinuitate epică, pauze 
descriptive, inserții; 

- subiect nelinear, alcătuit frecvent ca sumă 
de experienţe trăite de eul narator, ca 
„dosare de existenţă”; 

- conflict/e interioare de problematică 
filosofică (poate avea la baza opoziţia 
dintre individ şi existență, dintre individ şi 
sistem) sau psihologică (drame de idei, 
drame existenţiale, crize de conştiinţă, de 
identitate, de valori). 


m Personaje de mare coerență, tipologice 
(tipologie socială sau  general-umană), 
statice; în construirea lor se accentuează 
ceea ce este tipic, definitoriu; 


m surprinşi unilateral, din perspectiva 
naratorului; 

m evoluție epică previzibilă; 

m construite pe o dominantă morală 


“caractere”. 


- Personaje relativizate, dilematice, 
inconsecvente, indeterminate, atipice; 
ipostaze existențiale (spaima de moarte, 
alienarea, eşecul existențial, solitudinea, 
absurdul); 

- nu este o structură unitară, un "caracter 
dat", ci un om superior, aflat în căutarea 
sinelui; 

- dispariția evoluției lineare a eroului. 


m Spaţiu şi 
obiective. 


timp: determinate, reale, 


- Cronotop simbolic (labirintic/durată 
interioară,subiectivă multiplicare a 
planurilor temporale şi spaţiale). 


m Discurs obiectiv / subiectiv 
heterodiegetic; 
m stil elaborat, “calofil”. 


- Discurs subiectiv: alegorizare, 
simbolizare, mitizare / demitizare, 
parodiere, scindare în "voci" ; anticalofil. 

Baltagul de Mihail Sadoveanu 


> Structura — trei planuri: 
BALTAGUL — publicat în 1930 (scris în 17 zile) > plan real al existenţei 


> aparţine celei de-a doua etape din creaţia lui individuale şi familiale: 
S., a maturității artistice este un plan epic, urmărind călătoria 
> sinteză a prozei sadoveniene > desăvârşirea | explorativă a Vitoriei 
romanului realist şi simbolic (formula dinamizat de un conflict exte-rior de 
realismului liric); este un roman natură economică ce 
complex: a a dus la moartea lui Nechifor; 


plan real-social al existenţei 

ȘI Sti i comunităţii oierilor: 
reconstituind, monografic, viaţa muntenească este un plan monografic, sur- 
(în tiparele tradiţiei) în Moldova începutului de prinzând existenţa unei lumi arhaice 
veac XX care se confruntă cu noi forme de 

> roman cu caracter mitic (amintind de mitul viaţă socială; 
lui Osiris) şi baladesc, roman al 
transhumanţei, zugrăvind o civilizaţie 
pastorală arhaică ce conservă gândirea 


Droman realist şi antropologic, 


=dinamizat de un conflict de natură 
morală generat de  în-călcarea 
gravă a normelor etice ale 


a colectivităţii; 
magica, plan mitic şi simbolic: 
Droman de observaţie socială şi > integrează cosmologic exis-tenţa 
morală pastorală (legenda iniţială); 
roman de dragoste, vorbind lumii despre > tensionat de existența unui conflict 
devotament şi iertare, despre credinta în ontologic generat de ruperea 


echilibrului cosmic prin moartea 


iubire; , k - inet 
a . levând dali d violentă a unui om al cărui suflet nu- 
roman filozofic, relevând o modalitate de şi află odihna până când nu este 


situare în existenţă potrivit unor "rânduieli” încredinţat pământului prin ritualul 
ancestrale, unui cod statornicit prin datini; funebru. 
roman inițiatic, al riturilor de trecere 
oficiate de Vitoria care repune în contact 
două lumi antagonizate vremelnic prin dispariţia lui Lipan şi al iniţierii lui Gheorghiţă, care, 
simbolic, ia în final locul tatălui; 
roman cu intrigă polițistă 
Danti-baladă, anti-“Mioriţă” (demitizare a “Mioriţei”)? replică cultă? 
> surse de inspiraţie: balade populare româneşti - "Miorita (moto-ul) "Do/ca” (motivul 
câinelui credincios), "Șa/ga”(motivul femeii justiţiare) mitul egiptean al lui Osiris (Osiris, 
Isis, Horus, câinele Anubis ); 
> Titlul pune întregul univers al cărţii sub simbolul dualității; baltag= topor "cu ascuţişul 
curb”, cu două tăişuri; e, în acelaşi timp, şi unealtă şi armă, figurând simbolic viaţa şi 
moartea. Drumul Vitoriei este drum de viaţă şi drum de moarte, desfăşurându-se nu 
numai într-un spaţiu geografic real, ci şi într-un spaţiu lăuntric, un labirint interior în care 
se hotărăşte totul. “În sensul basmului arhaic baltagul poate fi considerat unealta magică 
şi simbolică însuşită de răufăcători şi recucerită de erou” (Z. Singeorzan, “M. Sadoveanu. 
Teme fundamentale”). 
> Tema vieţii şi a morţii şi cea a căutării adevărului se întemeiază epic pe 
motivul ordonator al călătoriei explorative şi iniţiatice, având ca scop cunoaşterea, 
iniţierea, restabilirea pierdutului echilibru cosmic şi a justiţiei. 
> Compoziţional, cele 16 capitole pot fi grupate în trei părţi: 

> I-VI: aşteptarea plină de nelinişte şi presimţiri; hotărârea de a porni pe urmele lui 
Nechifor; pregătirile (spiritual-purificatoare şi practic-gospodăreşti) pentru marea 
călătorie “în ţara cealaltă de vale”; 

OVII-XIII: călătoria ce reface invers traseul transhumanţei străbătut în toamnă de Lipan, 
traseu labirintic, pe care Vitoria şi Gheorghiţă îl parcurg “căutând, umblând cotit' pentru 
a descoperi adevărul (Bicaz, Călugăreni, Fărcaşa, Borca, Cruci, Vatra Dornei, 
Broşteni, Borca, Sabasa, Suha); descoperirea osemintelor lui Lipan; 

XIV-XVI: înfăptuirea actului justiţiar (privegherea mortului, înmormântarea, praznicul, 
dovedirea vinovăţiei pedepsirea lui Calistrat Bogza şi llie Cuţui, restabilirea ordinii 
cosmice, proiecția în viitor; 

> Acţiunea este lineară, urmărind reconstituirea faptelor ce au dus la moartea lui Lipan. 

Eroina reface mişcarea riguroasă a turmelor şi descoperă punctul în care ea a fost 
întreruptă. Aduce în lumină adevărul, sancţionează vinovatii şi reface astfel ordinea sacră a 
lumii. “Deznodământul dezvăluie reacţiile etice fundamentale ale sufletului țărănesc 
patriarhal; restabilirea justiţiei are solemnitatea tragică a unui ritual.” (Ov. Crohmălniceanu) 


În literatura română, „aventura” romanului, cea mai complexă structură 
narativă în proză, a început târziu, în a doua jumătate a veacului al XIX-lea. În 
perioada interbelică, însă, romanul românesc s-a sincronizat spectaculos cu proza 
modernă europeană. Alături de romanul modern (numit „roman de analiză” de 
către G. Ibrăileanu şi „ionic” de N. Manolescu), „romanul tradiţional [...] îşi atinge 
apogeul abia în deceniul al treilea al sec. XX” (N. Manolescu). Un asemenea 
roman „de creație” care „preferă psihologiei, fapta iar analizei, epicul” este 
romanul Baltagul, publicat de Mihail Sadoveanu în 1930. 

Cea mai cunoscută creaţie sadoveniană, inspirată din mitul existenţial 
românesc (motoul din Miorița), ori din mitul egiptean al lui Isis şi Osiris (Al. 
Paleologu), ilustrează perfect formula tradiţională a romanului realist de 
observaţie socială şi de problematică morală. Reconstituind monografic viața 
muntenească din Moldova începutului de veac XX, romanul Baltagul este sinteză a 
prozei sadoveniene, ducând la desăvârşire formula „realismului liric”. Sadoveanu 
scrie, în numai 17 zile, un roman complex, cu caracter mitic, simbolic şi baladesc, 
roman al transhumanţei, în care zugrăveşte o civilizaţie pastorală arhaică, roman 
filozofic, relevând o concepţie despre lume şi om bazată pe credinţe şi „rânduieli” 
ancestrale, roman inițiatic, al riturilor de trecere oficiate de Vitoria (care re-pune în 
contact două lumi antagonizate vremelnic prin dispariția lui Lipan) şi al inițierii lui 
Gheorghiţă, roman de dragoste, roman al familiei şi chiar roman cu intrigă 
polițistă. 

Tema vieţii şi a morţii şi cea a căutării adevărului se întemeiază epic pe 
motivul ordonator al călătoriei explorative şi iniţiatice (ca în eposul popular), 
având ca scop cunoaşterea, iniţierea, restabilirea justiţiei şi a pierdutului echilibru 
cosmic. Titlul pune întregul univers al cărţii sub simbolul dualității; baltagul (topor 
„cu ascuţişul curb”, cu două tăişuri) e, în acelaşi timp, şi unealtă, şi armă, figurând 
simbolic viaţa şi moartea. Călătoria Vitoriei este de viaţă şi drum de moarte, 
desfăşurându-se nu numai într-un spaţiu geografic real, ci şi într-un spaţiu lăuntric, 

un labirint interior în care se hotărăşte totul. „În sensul basmului arhaic baltagul 
poate fi considerat unealta magică şi simbolică însuşită de răufăcători şi recucerită 
de erou” (Z. Sîngeorzan, Mihail Sadoveanu. Teme fundamentale). 

Un prim argument pentru încadrarea romanului Baltagul în paradigma 
tradițională este construcţia epică, specifică romanului tradițional: naraţiune 
heterodiegetică (la persoana a III-a), narator omniscient (în general, obiectiv), 
focalizare zero (perspectivă narativă  omniscientă), compoziție închisă. 
Arhitectura compozițională este caracterizată prin echilibru perfect, prin „epic, 
logic, continuitate” (N. Manolescu). Principiile compoziționale şi tehnicile narative 
sunt clasice: cronologie, tehnica înlănțuirii, cu inserția unor episoade retrospective. 
Cele 16 capitole pot fi grupate în trei părți. Primele şase capitole surprind 
aşteptarea plină de nelinişte şi presimţiri, hotărârea Vitoriei de a porni pe urmele lui 
Nechifor şi pregătirile (spiritual-purificatoare şi practic-gospodăreşti) pentru marea 
călătorie „în ţara cealaltă de vale”. Partea a doua, cea mai amplă (cap. VII-XIII), se 
referă la călătoria care reface în sens invers traseul străbătut în toamnă de Lipan, 
traseu labirintic, pe care Vitoria şi Gheorghiţă îl parcurg, „căutând, umblând cotit” 
pentru a afla adevărul și sfârşeşte cu descoperirea osemintelor lui Lipan. În ultima 
parte, care conține punctul culminant şi deznodământul (cap. XIV-XVI), se 
dezvăluie adevărul despre moartea lui Nechifor şi se descrie înfăptuirea actului 
justiţiar. 

Ca în toate romanele tradiționale, structura narativă este perfect echilibrată, 
cu planuri clar delimitate, dinamizate de conflicte puternice. Viziunea artistică este 
structurată pe trei planuri. Prim-planul este cel al existenţei individuale şi 
familiale. Este un plan epic, urmărind călătoria explorativă a Vitoriei şi este 
dinamizat de un conflict exterior de interese care a dus la moartea lui Nechifor. 
Planul existenţei comunităţii de oieri e un plan monografic, surprinzând existența 
unei lumi arhaice, care se confruntă cu noi forme de viaţă socială. Focalizat asupra 
unui personaj colectiv, „locuitorii de sub brad”, acest plan dezvoltă un conflict de 
natură morală generat de încălcarea gravă a normelor etice ale comunității 
tradiționale. Existenţa muntenilor este integrată cosmic, într-un plan mitic şi 
simbolic. Relaţia omului cu acest plan se realizează prin credinţă, şi gândire 
magică, prin mentalități şi superstiții arhaice, prin vis şi semne. Dezechilibrul în 
planul metafizic este provocat de un conflict ontologic determinat de moartea 
violentă a unui om, al cărui suflet nu-şi află odihna până când nu este încredințat 
pământului prin ritualul funebru. Deznodământul aduce rezolvarea tuturor acestor 
conflicte, iar lumea redevine „omogenă, coerentă şi plină de sens”. 

Un alt argument care confirmă modelul romanului tradiţional este faptul că 
Baltagul îşi focalizează interesul asupra acţiunii, a “fabulei”, ilustrând afirmaţia lui 
Jean Ricardou: „romanul clasic este povestirea unei aventuri, în vreme ce 
romanul modern este aventura povestirii”. Acţiunea romanului sadovenian este 
lineară, cu episoade narative bine marcate, înlănțuite logic şi cronologic. Subiectul 
(„istoria, fabula”) însumează întâmplări şi situaţii semnificative din existența 
eroilor, în succesiunea celor cinci momente. Incipitul de tip clasic rezumă o 
legendă cosmologică, având funcţii multiple. Ea integrează cosmic existența 

muntenilor, schiţează un portret al personajului colectiv — ciobanii cărora 
Dumnezeu le-a dat „o inimă uşoară” — şi introduce personajul absent al cărții: 
„Povestea asta o spunea uneori Nechifor Lipan la cumetrii şi nunţi, la care era 
nelipsit”. În expoziţiunea dezvoltată, se surprinde existența satului de munte, 
Măgura Tarcăului şi a familiei Lipan. Nechifor Lipan, capul familiei, plecase la 
târgul de la Dorna să vândă şi să cumpere oi. Întârzierea lui o nelinişteşte pe 
Vitoria, soția lui, care îşi cheamă fiul, pe Gheorghiţă, de la stână. Semnele rele şi 
visul prevestitor îi sporesc femeii teama. Hotărârea Vitoriei de a pleca cu 
Gheorghiță în căutarea lui Nechifor constituie intriga. Desfăşurarea acţiunii narează 
pregătirile pentru drum, care încep cu o călătorie la Piatra, pentru a anunţa 
autorităților dispariţia lui Lipan, şi la mănăstirea Bistriţa, unde Vitoria se închină 
icoanei Sfintei Ana, face danie şi se spovedeşte. Pregătirile practic-gospodăreşti 
sunt dublate de pregătiri spirituale (Vitoria se purifică prin post şi rugăciuni). 
Călătoria explorativă şi iniţiatică pe urmele lui Nechifor începe sub „zodia 
primăverii” (10 martie) şi urmează un traseu labirintic: de la Bicaz la Călugăreni şi 
Fărcaşa, apoi la Borca şi Cruci, la Vatra Dornei şi Broşteni, la Borca, Sabasa şi 
Suha. Între ultimele două sate, Vitoria descoperă oseminte lui Lipan în râpa de sub 
Crucea Talienilor. În vreme ce Gheorghiţă priveghează osemintele părintelui ucis, 
Vitoria anunță autoritățile şi pregăteşte înmormântarea şi praznicul. Punctul 
culminant e de un intens dramatism: în faţa celor adunaţi la praznicul funerar, 
Vitoria reconstituie împrejurările morţii lui Lipan, spre spaima crescândă a lui 
Calistrat Bogza şi a lui Ilie Cuţui, oierii care l-au însoţit pe Nechifor de la Dorna. 
Deznodământul fixează situaţia finală: pedepsirea vinovaţilor, care îşi mărturisesc 
vina (Calistrat Bogza moare, răpus de baltag şi de câinele lui Nechifor, iar Cuţui 
este arestat). „Deznodământul dezvăluie reacțiile etice fundamentale ale sufletului 
țărănesc patriarhal; restabilirea justiției are solemnitatea tragică a unui ritual.” (Ov. 
Crohmălniceanu) 

Ca orice roman tradițional, şi Baltagul este orientat spre o lume obiectivă, 
surprinsă în existența ei social-istorică. Aşadar, acţiunea se desfăşoară în spaţii 
determinate, reale, obiective şi urmăreşte evoluţia personajelor într-un timp real. 
Eroii sadovenieni sunt şi ei surprinşi într-un spațiu real — de la Măgura Tarcăului 
până în ţinutul Dornelor — şi într-o durată reală, care acoperă aproximativ o 
jumătate de an (din toamnă până primăvara). Spaţiul real şi timpul obiectiv sunt 
dublate de spaţiul simbolic (spațiul-labirint, itinerariul simbolic al soarelui; spaţiul 
interior al visului), de timpul mitic (impus prin legenda care deschide romanul), ca 
şi de durata interioară, timpul subiectiv al rememorării, al amintirilor Vitoriei. 
Celelalte elemente de structurare a discursului narativ sunt de asemenea 
configurate după canonul tradiţional. Modul principal de expunere este 
naraţiunea, în care sunt inserate şi secvenţe descriptive (Măgura, Țara Dornelor, 
portrete fizice şi moral-psihologice), scene dialogate ori monologuri. Modalităţile 
narării sunt diverse, relatarea obiectivă din perspectiva naratorului omniscient 
alternând cu reprezentarea (dialogurile, monologurile interioare ale Vitoriei). 
Episoadele se succed, predominant, prin tehnica înlănțuirii (cronologic); tehnica 
alternanţei contribuie la dublarea planului obiectiv, evenimenţial, de un plan 

interior, urmărind zbuciumul lăuntric al personajelor (amintirile, reflecțiile, 
incertitudinile, neliniştea, spaimele Vitoriei). Perspectiva narativă din care sunt 
dezvăluite trăirile interioare ale eroilor este cea omniscientă (focalizare zero). 
Vocea care relatează este a unui „narator supraindividual” (Nicolae Manolescu), 
omniscient, demiurgic. Specific prozei tradiționale este tipul naratorului 
reprezentabil, care exprimă implicit puncte de vedere, idei şi concepţii ale 
scriitorului însuşi. Perspectiva asupra personajelor este şi ea marcată de opţiunile 
etice ale scriitorului, eroii clasici fiind surprinşi unilateral, din perspectiva 
naratorului, polarizaţi în funcţie de dominanta etică (bine / rău). Personajele 
romanului Baltagul ilustrează această polarizare, ceea ce constituie un nou 
argument pentru apartenenţa la paradigma romanului tradițional, despre care 
Nicolae Manolescu afirmă că „[...] înfăţişează o vârstă a iluziilor şi a inocenţei 
genului. [...] Preponderenţa moralului asupra psihologicului. Eroul ca obiect. 
Caracteriologie, tipicitate.” (Arca lui Noe). Personajele sadoveniene din acest 
roman sunt construite pe o trăsătură dominantă de caracter, ilustrând aşadar o 
tipologie general-umană („caractere”). Sunt personaje de mare coerenţă, în 
construirea lor fiind accentuat ceea ce este tipic, definitoriu. Vitoria Lipan şi soțul 
ei sunt reprezentativi pentru profilul moral şi modelul comportamental al 
personajului colectiv. Ca toţi eroii tradiționali, ei sunt orientaţi spre lume, văzuţi în 
relațiile cu ceilalți, cu comunitatea. Evoluţia lor epică este previzibilă, bine 
motivată prin logica interioară a romanului. Protagonista romanului este Vitoria 
Lipan, personaj reprezentativ pentru comunitatea „locuitorilor de sub brad”. 
Caracterul arhetipal al eroinei este subliniat prin portretul fizic esenţializat, 
construit din perspectiva naratorului. Trăsăturile fizice ale femeii de aproape 
patruzeci de ani (ochii căprui cu gene lungi, părul castaniu) nu o individualizează. 
Lumina care izvorăşte însă dinlăuntru şi pune o „frumuseţe neobişnuită în privire” 
îi dezvăluie inteligența vie şi marea ei forță interioară. Prin detaliul semnificativ 
(privirea îi era „dusă departe”), naratorul surprinde neliniştea care o cutreieră şi 
anticipează zbuciumul sufletesc accentuat pe măsură ce vremea trece fără ca 
Nechifor să se întoarcă. Portretul fizic, care pune în evidență o frumuseţe sobră 
austeră, spiritualizată, alunecă astfel spre trăsătura de caracter. 

Portretul moral se alcătuieşte prin însumarea mai multor ipostaze. Ca 
personaj reprezentativ pentru femeia de la munte, Vitoria este definită prin firea 
energică, hotărâtă şi dârză, prin hărnicia şi priceperea cu care conduce gospodăria 
ori face negoț, prin credința neabătută în Dumnezeu şi în valorile tradiţiei (codul 
moral, legile nescrise ale pământului, obiceiuri, practici magice sau ritualice, 
superstiții). În lumea în care „Dumnezeu a pus rânduială şi semn”, Vitoria apără cu 
străşnicie rânduielile vechi după care se conduce comunitatea arhaică a oierilor şi 
„citeşte” semnele naturii şi pe cele trimise ei din plan divin, spre a-i lumina calea 
spre adevăr. Înainte de marea călătorie pe urmele lui Lipan, ea merge la mănăstirea 
Bistriţa, unde se închină la icoana Sfintei Ana şi face danie. Apoi se purifică 
spiritual şi fizic prin post şi rugăciuni, prin spovedire şi împărtăşanie. La aceste 
pregătiri se adaugă cele gospodăreşti, care demonstrează simţ practic şi prevedere, 
abilitate şi fermitate. În ipostaza de soţie, Vitoria este un model de iubire şi 

devotament, de statornicie şi sensibilitate. Dragostea pentru Nechifor este atât de 
puternică, încât el este mereu prezent în gândul sau în visul Vitoriei („În 
singurătatea ei femeia cerca să pătrundă până la el. Nu putea să-i vadă chipul, dar îi 
auzise glasul”). Visul premonitoriu stârneşte o nelinişte care se amplifică până la 
teamă devastatoare, ascunsă în adâncul sufletului (,„[...] se simţea plină de gânduri, 
de patimă şi de durere”). Zbuciumul lăuntric al eroinei este surprins direct, de către 
naratorul omniscient sau (prin monolog interior) de către eroina însăşi („N-am să 
mai am hodină cum n-are părâul Tarcăului, pân” ce l-oi găsi pe Nichifor Lipan.”). 
Din iubire adevărată („Abia acum înţelegea că dragostea ei se păstrase ca-n 
tinereţe”) e gata să-şi sacrifice chiar viaţa: „Dac-a intrat el pe celălalt tărâm, oi intra 
şi eu după dânsul”. Hotărâtă să descopere adevărul şi să împlinească datina 
creştinească pentru a da osemintelor odihna pământului, ea nu-şi îngăduie nicio 
clipă de slăbiciune. Singurul moment când durerea se exteriorizează este la vederea 
osemintelor din râpă, când strigătul izbucneşte mistuitor. Altă ipostază a Vitoriei 
este cea de mamă. Ea veghează cu străşnicie ca Minodora şi Gheorghiţă să crească 
în respect față de valorile morale şi legile nescrise ale pământului. Asprimea cu 
care sancţionează orice abatere a fetei sale de la obiceiurile şi practicile străvechi se 
iscă din sentimentul responsabilități materne. Faţă de Gheorghiță, Vitoria 
dovedeşte grijă mamei care îşi ajută copilul să se maturizeze. Ea reprezintă un 
mentor şi un model în călătoria inițiatică a fiului. 

Ca femeie care se confruntă cu o lume necunoscută, Vitoria dă dovadă de 
calități surprinzătoare, precum: inteligența nativă bazată pe o logică riguroasă 
(„[...] a fost întocmai cum a arătat femeia mortului” — Bogza), abilitatea de a intui 
psihologia celor din jur („Mama asta trebuie să fie fermecătoare; cunoaşte gândul 
omului”, cugetă Gheorghiţă — caracterizare directă făcută de alte personaje), harul 
de a vorbi (,„[...] iscusită la vorbă”), capacitatea de a se adapta împrejurărilor şi 
modului de a gândi a celui cu care vorbeşte. 

Acţiunile şi comportamentul ei (caracterizare indirectă) relevă şi tenacitatea 
diplomaţia, abilitatea, capacitatea de disimulare care contribuie la aflarea 
adevărului. Alte modalităţi_indirecte de construire a portretului eroinei sunt 
limbajul (graiul muntenilor se încarcă în vorbirea Vitoriei de tonalități diverse: 
simulat naiv sau ironic, aforistic ori aluziv, aspru sau mieros etc.), notarea gestului 
semnificativ, observarea relațiilor cu celelalte personaje, numele. Sonoritatea 
arhaică a cuvântului moştenit din latină şi semantica lui care se referă la „cel 
victorios” e în perfect acord cu imaginea femeii justiţiare întâlnite şi în balade 
populare precum Dolca. Eroina sadoveniană poate fi însă şi o dezvoltare originală 
a motivului măicuţei bătrâne din Miorița. Oricare ar fi izvoarele din care s-a 
inspirat scriitorul, Vitoria Lipan rămâne un personaj de mare forță artistică, cu 
valoare de model. 

Eroul „absent” al romanului este Nechifor Lipan, personaj reprezentativ 
pentru comunitatea „locuitorilor de sub brad”. El este oier priceput şi harnic, ajuns 
prin vrednicia lui stăpân de turme, cu stâne şi rost temeinic în munte, cu gospodărie 
îndestulată în Măgura Tarcăului. Portretul său se construieşte prin însumarea 
episoadelor retrospective şi a imaginilor fixate în amintirea celor care l-au 

cunoscut. Această modalitate neobişnuită de configurare a personajului este un 
element de modernitate în romanul românesc interbelic. Rezultatul procedeului este 
surprinzător: Nechifor e un personaj de mare forță artistică şi cu certă valoare de 
arhetip. 

Portretul fizic — construit din perspectiva celorlalte personaje — evidențiază 
robusteţea, forța şi frumuseţea bărbătească. Nechifor era un bărbat voinic şi 
puternic, lat în spate, cu mustață groasă şi plete negre (“[...] şi-a scuturat pletele 
[...]”). Trăsăturile fizice sunt completate de o descripţie a vestimentaţiei 
caracteristice stăpânilor de turme din ţinutul Tarcăului. Moş Pricop de la Fărcaşa 
îşi aminteşte că Lipan purta „căciulă brumărie, cojoc în clinuri, de miel negru, scurt 
până la genunchi şi era încălțat cu botfori”. Ținuta mândră a „vrednicului român” e 
în acord cu portretul moral, care se conturează treptat. El apare la începutul cărții în 
ipostaza de voce-narativă: legenda cosmologică pe care îi plăcea s-o povestească la 
petreceri dezvăluie un sentiment al comunicării cu cosmicul şi conştiinţa 
apartenenţei la comunitatea oierilor. Portretul făcut personajului colectiv în 
secvenţa cu care se deschide romanul se aplică perfect şi lui Nechifor, ceea ce 
subliniază caracterul său reprezentativ. Harnic şi priceput în meşteşugul 
oieritului, el trăieşte mai mult la munte, rânduindu-şi stânele şi ciobanii. Toamna 
merge la târg să vândă şi să cumpere oi, bând aldămaş şi zăbovind la petreceri. El 
este darnic şi cu inima deschisă la chefurile cu lăutari, dar şi aprig la mânie. Faptele 
sale, felul în care a înfruntat lotrii sunt povestite cu admiraţie, eroul apărând într-o 
aură legendară (,„,[...] pleca la drum asupra nopții, nepăsându-i de oamenii răi”, 
„[...] se încumeta să se lupte chiar cu demonul de la Piatra Teiului ”). Curajul, 
marea energie şi forță interioară îi întregesc portretul. Acesta se alcătuieşte prin 
caracterizare directă, făcută de către personajele în memoria cărora a rămas viu, 
prin amintirile Vitoriei, care îl alintă cu primul său nume (Gheorghe nume biblic 
amintind de cel care a răpus balaurul), şi indirect, prin relatarea unor întâmplări. 
Portretul care se cristalizează astfel are un puternic relief, amintind de eroii de 
baladă. 

Deşi nu este personaj de prim-plan al romanului Baltagul, ci un personaj 
secundar, Gheorghiță este o prezenţă bine conturată. Fiul Vitoriei şi al lui Nechifor 
Lipan (al cărui nume „de taină” îl poartă), Gheorghiţă este la vârsta adolescenţei, a 
inițierii. Portretul fizic (construit din perspectiva naratorului) evidenţiază 
caracteristicile vârstei („începea să-i înfiereze mustăcioara”), dar şi trăsături 
particulare, care îl individualizează. Flăcăul „mândru şi voinic” (caracterizare 
directă, făcută de către Vitoria) de şaptesprezece ani era „sprâncenat ş-avea ochii 
căprii”, ca ai mamei lui. Descrierea vestimentaţiei şi notarea gestului semnificativ 
(procedee indirecte de caracterizare) întregesc imaginea exterioară a flăcăului: sub 
„bondiţa înflorită” avea chimir nou şi obişnuia „să-şi cufunde palmele în chimir”. 
Gestul pare a evidenția responsabilitatea sporită a băiatului, care, în absenţa tatălui, 
veghea rânduiala stânelor, ţinea în catastif socoteala turmelor şi plata ciobanilor. În 
scrisoarea trimisă mamei (scrisoarea inserată în text are rol de autocaracterizare) el 
îi vorbeşte despre coborârea turmelor pentru iernat în bălțile Jijiei, dar şi despre 
dorul său de casă. Trăsăturile morale evidențiate indirect, prin stilul epistolar al 

băiatului sunt: priceperea în meşteşugul oieritului, inteligenţa dublată de 
sensibilitate sufletească, credinţa în Dumnezeu şi respectul față de părinți. Deşi 
trecut prin şcoală şi inițiat din copilărie în viaţa muntelui şi a ciobanilor (,,Pusese 
stăpânire în munte pe multe lucruri bune... Părăul cu bulboanele au fost ale 
lui...Ştia să cheme în amurgit ieruncile şi căpriorii...”), Gheorghiță este sfios şi 
nesigur, înțelegând că „acu a intrat în slujbă grea şi la năcaz”. Pentru el, călătoria în 
„țara de vale” are o funcţie inițiatică, marcând trecerea de la adolescenţă la 
maturitate. “[...] pentru tine de-aci înainte începe a răsări soarele... De-acu trebuie 
să te arăţi bărbat. Eu nu am alt sprijin şi am nevoie de braţul tău” — îi spune Vitoria, 
pe care băiatul o ascultă supus, o respectă şi o admiră, uimit că îi înțelege 
gândurile. Relaţia dintre el şi mama sa (procedeu indirect de caracterizare) pune în 
evidență faptul că a crescut în spiritul tradiţiei şi în respectul faţă de părinți. Noua 
iniţiere se petrece treptat. Când pregăteşte caii şi sania, înlăturând troianul „simţi în 
el o putere şi îndârjire şi nu se opri până ce nu-l birui ca pe o ființă.” Pe drumul 
parcurs alături de mama lui, Gheorghiţă este un atent observator, descoperind 
adevăruri despre oameni şi despre lumea pe care o străbate. Monologurile sale 
interioare (mijloc indirect de caracterizare) dezvăluie spiritul de observaţie şi 
natura reflexivă a personajului. 

Momentul cel mai semnificativ al maturizării sale — moment de emoție, 
înfiorare şi teamă — îl reprezintă veghea osemintelor părintelui său. Băiatul îşi 
învinge frica şi, dintr-o dată, se simte cu adevărat bărbat, asemenea tatălui: 
„Sângele şi carnea lui Nechifor Lipan se întorceau asupra lui în paşi, în zboruri, în 
chemări.” Acum, Gheorghiţă este pregătit să mânuiască baltagul. În scena 
înfruntării directe cu ucigaşii părintelui său, el va lovi fără şovăială. Ipostaza finală 
este cea a unui erou justiţiar, plin de curaj şi bărbăţie. El se dovedeşte astfel urmaş 
demn al tatălui său, care devine şi el o ipostază particulară a personajului colectiv, 
ciobanii de pe Tarcău. Descrierea comunității păstoreşti cuprinde toate aspectele 
unei civilizații statornicite în tiparul obiceiurilor şi al tradiţiilor străvechi. Imaginea 
satului Măgura, care se adună, rotund, în jurul bisericii, fixează un spaţiu 
existenţial definitoriu. În această „țară de sus” a Moldovei, Dumnezeu „a pus 
rânduială şi semn”, pe care oamenii le păzesc cu străşnicie. 

Viaţa oierilor se organizează după ritmurile transhumanței, după „calendarul 
cel vechi de la începutul lumii” şi după legile nescrise ale pământului păstrate din 
vremea „regelui nostru, Burebista”. Cea mai mare parte a anului, bărbații „suie 
poteci oable şi coboară prăpăstii cu oile şi cu asinii”. „Asupra noastră fulgeră şi 
trăsneşte şi bat puhoaiele. [...] lar aşezările nevestelor şi pruncilor ne sunt la locuri 
strâmte între stânci şi piatră” — spun ei, autocaracterizându-se prin „vocea” lui 
Lipan. Şi, pentru a compensa asprimea acestui trai — spune legenda —, Dumnezeu 
le-a dat „o inimă uşoară” şi „muieri frumoase şi iubeţe”. 

Acestor secvenţe de caracterizare directă de la începutul romanului li se 
adaugă un portret direct realizat din perspectiva naratorului (cap. X): „Locuitorii 
aceştia de sub brad sunt nişte făpturi de mirare. luţi şi nestatornici ca apele, ca 
vremea; răbdători în suferinți ca şi-n ierni cumplite; fără griji în bucurii ca şi-n 
arşițile lor de cuptor, plăcându-le dragostea şi bețiile şi datinile lor de la începutul 

lumii, ferindu-se de alte neamuri şi de oamenii de la câmpie şi venind la bârlogul 
lor ca fiara de codru. Şi mai cu samă, stau ei în faţa soarelui c-o inimă ca din el 
ruptă: cel mai adesea se dezmiardă şi luceşte — de cântec, de prietenie. „Realizat 
printr-un şir de comparații cu elemente din sfera naturii, acest portret sugerează 
comuniunea dintre omul de la munte şi natura aspră în mijlocul căreia trăieşte. 
Asocierea termenilor antitetici (suferinți / bucurii, ierni cumplite / arşiți de cuptor) 
reliefează complexitatea profilului moral, alăturând însuşiri şi slăbiciuni omeneşti. 
Ultima trăsătură de caracter (inima „ruptă din soare”) este considerată definitorie 
pentru personajul colectiv. Alte însuşiri, precum inteligenţa nativă, tăria de 
caracter, forța morală, dârzenia şi mândria, sunt reliefate indirect, prin personaje 
individuale arhetipale, prin situațiile de viață şi faptele eroilor reprezentativi 
(Vitoria, Nechifor). Acestora li se adaugă descrierea portului, a mentalităților, a 
credințelor şi datinilor. Astfel, Lipan purta „căciulă brumărie, cojoc în clinuri, de 
miel negru, scurt până la genunchi şi era încălţat cu botfori”; ținuta mândră a 
„vrednicului român” este cea a stăpânilor de turme din ţinutul Tarcăului. Asemenea 
tuturor ciobanilor, Nechifor este oier priceput şi harnic, ajuns prin munca lui stăpân 
de turme, cu stâne şi rost temeinic în munte, cu gospodărie îndestulată în Măgura 
Tarcăului. „Citind” semnele naturii ori comunicând misterios cu sacrul, „locuitorii 
de sub brad” păstrează alături de credinţa creştină gândirea magică (vise 
premonitorii, superstiții, practici magice străvechi). Datinile arhaice legate de 
marile evenimente din viața omului (botezul, nunta, înmormântarea) au şi ele 
funcţie de caracterizare, vorbind despre respectul față de tradiție, faţă de valorile 
morale autentice. În antiteză cu oierii din ţinutul Tarcăului, ciobanii din comunități 
mai receptive la nou (Cuţui, Bogza) au înlocuit reperele morale cu valori materiale. 
De aceea, jaful şi crima se produc în „țara de vale”, nu în spațiul muntelui. 
Muntenii găsesc însă forța morală să depăşească tragediile imprevizibile ale vieții 
şi să-şi continue existenţa, cum face Vitoria, „personajul cel mai caracteristic al lui 
Sadoveanu, dominat de înţelepciunea adâncă şi puţin sceptică a omului care 
confruntă orice situaţie de viaţă cu o enormă experiență personală, istorică, 
ancestrală.” (Al. George). Imaginea acestor personaje memorabile se construieşte 
treptat, într-un discurs heterodiegetic, într-un stil elaborat, „calofil” specific prozei 
tradiționale. 

Evoluând într-o lume „omogenă, coerentă şi plină de sens”, personajele 
sadoveniene ilustrează „miturile luptei, vigorii şi cuceririi” (N. Manolescu), aşa 
cum întregul roman ilustrează formula tradițională a prozei româneşti. Chiar dacă 
romanul tradiţional ca tipar şi formulă narativă a pierdut în competiţia cu romanul 
modern, Baltagul lui Sadoveanu impune un model etic şi estetic care, dincolo de 
„mode”, rămâne neuitat în memoria cititorului şi după ce cartea s-a închis. 

Ion de Liviu Rebreanu 


Liviu Rebreanu 1885 - 1944 
Nuvele: 


1912 — Frământări 


1919 — Răfuiala 
1921 — Catastrofa, Norocul 
1927 — Cuibul visurilor, 
Cântecul lebedei 
1932 — Ițic Strul, dezertor 
Romane: 1920 — Zon 
1922—Pădurea spânzuraţilor 
1925 — Adam şi Eva 
1927 — Ciuleandra 
1929 — Crăișorul 
1932 — Răscoala 
1934 — Jar 
1938 — Gorila 
1940 — Amândoi 
(în manuscris: Păca/ă şi Tândală 
Minunile minunilor] 
Teatru: 1919 -— Cadrilul 
1923 — Plicul 
1926 — Apostolii 


discurs de recepţie (Academia Română) 
1939- [audă ţăranului român 


ION —1920 — geneza: 
- confesiunea lui Ion Pop 
- povestea tragică a Rodovicăi 
- ţăranul ce sărută pământul 
„Aproape toată 
desfășurarea din primul 
capitol e, de fapt, evocarea 


primelor amintiri din 
copilăria mea. Dar cred că 
nimeni nu ar putea 
descoperi, în Zugrăvirea 
obiectivă a celor ce se petrec 
acolo, note subiective şi 
totuși...” 

Principii estetice rebreniene: Cred, Caiete, 
Mărturisiri, Jurnal 
-aspirația spre un realism al “esenţelor 
generale”: 

„Arta înseamnă creaţie de oameni adevăraţi şi de 
viață reală” 

„Creaţia literară nu poate fi decât sinteză”, „formă 

de cunoaştere” 

„Realitatea pentru mine a fost numai un 
pretext pentru a-mi putea crea o altă lume, 
nouă, cu legile ei, cu întâmplările ei.Un 
personaj al meu, chiar cel mai neînsemnat, 
are trăsături din cine ştie câte persoane 
văzute sau observate de mine, plus altele pe 
care a trebuit să i le adaug pentru a-i motiva 
anume gesturi sau fapte.” 

> preocuparea de a scrie “o epopee a vieţii 
româneşti”: „Problema pământului este 
însăşi problema vieţii româneşti.” 
e armonizarea dimensiunii realiste: 
> observaţie socială/descriptivismul social = 
conflict exterior; 
=> perspectiva obiectivă = narator omniscient 
obiectiv; 
> tipologia tradiţională, caracteriologie = 
prototipuri; 
> anticalofilie > „grad zero al scriiturii”; 
e cu cea modernă (în Pădurea 
spânzuraţilor) 
=> epic subordonat analizei stărilor de 
conştiinţă - conflict interior; 
multiplicarea instanţelor narative: 
perspectiva obiectivă (a naratorului) + 
subiectivă (a personajului); 
> problematica intelectualului, erou 
dilematic,chinuit de incertitudini; 
= introspecţie şi retrospecţie (rememorare 
din perspectiva eroului); 
= structură polifonică: personaje de plan 
secund (Varga, Gross, Cervenco) echivalează 
cu „voci” interioare ale protagonistului; 


— principii de construcţie a romanului: unitate organică („viziune a 
întregului; a vedea viaţa şi lumea în proporţiile eternității; corp sferoid”) ; 

— preocuparea pentru autenticitate (a crea viață adevărată”) „pulsația vieții” 
convertită în „ritm epic”. 


m Roman realist de observaţie socială „primul nostru roman obiectiv” = 

„realismul dur” 

m Tema pasiunii originare a „posesiunii” manifestată ca pasiune organică a 
făranului român pentru pământ, dar şi ca pasiune erotică, „instinct vital ce 
cârmuieşte drumurile omenirii ca şi foamea şi moartea”; 

- tema pământului care este însăşi problema vieţii româneşti („pământul e, pentru 
țăran o ființă vie, faţă de care nutreşte un sentiment straniu de adoraţie şi 
teamă”); 

- tema iubirii (erosul văzut ca „hybris” care dă un tipar tragic existenței, prin 
asociere cu moartea); 

- tema destinului: „Destinul are funcţie de supra-personaj"(M. Muthu); Savista = 
mesager/actant; 

- tema naţională (existenţa satului din Transilvania aflată sub stăpânire austro- 
ungară). 

m Compoziţie bazată pe legi clasice = construcţie închisă, de „corp sferoid”: 

- principiul cronologic: succesiune pe o axă a unui timp real, istoric; 

- principiul simetriei: 2 părți alcătuite din: 6 / 7 cap. (din care ultimul are funcția 
unui epilog); 

- principiul circularităţii: motivul drumului deschide şi încheie romanul; Începutul, 
Sfârşitul. 

m Structură: — planul destinului individual — al lui Ion / al lui Titu — principalul 
plan narativ, construit prin «supraetajarea» a două niveluri epice, în 
raport antitetic; 

— planul destinului familiei — familia Herdelea; alte familii: a 
Glanetaşilor etc. ; 

— planul destinului comunităţii — elemente de monografie a satului 
transilvănean. 

m Titlul situează în centrul romanului eroul eponim, conferindu-i statut de protagonist 
tânărului țăran cu prenume reprezentativ pentru comunitatea satului românesc: 
— prima versiune: titlul Zestrea > tema căsătoriei şi tema pământului; 


m Acţiunea e construită din mai multe fire narative, generând paralelismul epic; se 
desfăşoară într-un spaţiu real, determinat geografic (Valea Someşului) şi într-o 
durată reală, obiectivă (începutul sec. al XX-lea) © caracteristică a romanului 
obiectiv; 


m Spaţiul paradigmatic, centrul lumii în care evoluează personajele este satul Pripas 
(model real: Prislopul), construit ca un cronotop arhetipal, ca un spaţiu închis, cu un tipar 
de existență şi de gândire statornicit prin tradiții. Satul din apropierea Armadiei (= 
Năsăudul) este „pitit într-o scrântitură de coline”, marcat de toponimice sugestive (Râpele- 
Dracului, Cişmeaua-Mortului, Ulița Mare, Uliţa din dos) şi de simboluri care anticipează 
drama: crucea „strâmbă" pe care e răstignit un „Hristos de tinichea ruginită"; 


m Timpul în care ființează această lume e o durată bivalentă: 


- timp real, obiectiv: primul deceniu al veacului („Peste zvârcolirile vieţii, vremea 
vine nepăsătoare [...] roţile trăsurii uruie mereu, monoton, monoton ca însuşi mersul 
vremii.”);, acţiunea începe şi se sfârşeşte duminica, numai că amiaza de vară de la 
început e înlocuită de „adierea înserării de toamnă” (circa doi ani); 


- la nivelul discursului această durată obiectivă, lineară, e marcată prin timpuri verbale ale 
anteriorității: imperfect, perfect simplu / compus, m.m.c.p. („Ion de-abia așteptase 
zilele acestea. leşi singur ...într-o luni. Sui drept în Lunci... Sufletul îi era pătruns de 
fericire”); 


=> prezentul etern manifestat prin matricea existenţială în care se defineşte 
existența satului românesc şi condiția omului; 


- la nivelul discursului: prezentul etern şi prezentul narativ (,„Suferin-ţele, patimile, 
năzuinţele, mari sau mici, se pierd într-o taină dureros de necuprinsă [...]. Drumul 
trece prin Jidoviţa, pe podul de lemn, acoperit, de peste Someş şi pe urmă se pierde în 
şoseaua cea mare şi fără început...” ; 


m Subiectul e organizat prin paralelism narativ (3 fire epice); principalul demers 
epic urmăreşte destinul lui Ion: „În centrul romanului se află patima lui Ion, ca formă a 
instinctului de posesiune. Ion este victima măreaţă a fatalității biologice." (N. Manolescu): 


- conflictele care determină destinul protagonistului sunt mai ales exterioare = 
caracteristică a romanului obiectiv; 


O psihologic: singurul conflict interior se rezolvă instinctiv din primul episod — 
hora: Ion o ia la joc pe Ana (glasul pământului) nu pe Florica (glasul iubirii); vocea 
rațiunii se impune şi conştient: „Ce să fac? Trebuie s-o iau pe Ana! Trebuie!” (cap. II, 
intriga); 


O de interese / material: îl opune pe Ion lui Vasile Baciu; se rezolvă în favoarea 
lui Ion; în final, însă, pământurile revin bisericii; 

© moral: încălcarea normelor etice ale comunităţii va fi pedepsită (probozirea în biserică, 
închisoarea, moartea); 


4 erotic: triunghiul conjugal e Ion, Florica, George = dezvăluirile Savistei, 
pânda lui George (punct culminant), uciderea lui Ion, arestarea lui George 
(deznodământul). 


- al doilea fir epic urmăreşte destinul tânărului intelectual: Titu Herdelea = 
conflicte interioare: 


O de idei - manifestat ca o criză de identitate şi o criză de valori: 


Titu — poetul (valoare: creaţia) > îndrăgostitul (valoare: iubirea) > intelectualul militant 
pentru drepturi naționale (valoare absolută: libertatea neamului), identitatea națională 
este asumată prin hotărârea de a trece în România Mare şi va deveni ziarist la Bucureşti; 


moral generat de relaţia cu Roza Lang: 


e În planul destinului familiei, focalizat asupra familiei învățătorului Zaharia 
Herdelea - al treilea fir epic: 

O un conflict exterior, etnic, ce afectează familia: Herdelea intră în conflict cu 
autorităţile statului: 


e consecinţe: căsătoria Laurei cu Pintea, plecarea lui Titu la Luşca, în România, logodna 
Ghighi-Zăgreanu; 


e compromis moral > rezolvat prin pensionare; 
e conflict cu preotul Belciug rezolvat prin împăcare. 


© un conflict interior, moral, generat de laşitatea care-l determină să voteze pentru 
candidatul maghiar, în speranţa de a câştiga clemenţa judecătorului; 


e umilința de a fi ajutat chiar de Grofşoru; 

— planul monografic al destinului comunității din satul transilvănean aflat sub stăpânire 

străină: „Obiectul de studiu al lui “Ion” este viaţa socială a Ardealului care, deşi închisă în 

celula unui sat e zugrăvită în întreaga stratificaţie” - E. Lovinescu. 

e existența socială: comunitatea țărănească stratificată economic — sărăntocii şi 
bocotanii — alături de intelectualii satului; modul de funcționare a unor instituţii: 
şcoala, biserica, tribunalul, administraţia; 

e existența națională în Transilvania antebelică: rezistenţa spirituală a românilor, 
apărarea limbii, a credinţei ortodoxe, arborarea însemnelor naţionale, intonarea 
marşului Deşteaptă-te române, ASTRA; 

e existenţa culturală şi spirituală: model cultural şi etnografic surprins în ipostaze 
cotidiene şi festive. 

m Monografia satului transilvănean: descrierea horei: 

(jocul Someşana), a slujbei religioase duminicale, a ritualurilor de căsătorie 
(Nunta-—jocul miresei), de botez (botezul lui Petrişor), de înmormântare, ori 
surprinderea unor rituri arhaice ale fecundității (sărbători la strânsul recoltei), 
sfințirea locaşului nou al bisericii etc. 

e Ideea atemporalităţii satului este formulată în final „Satul a rămas înapoi acelaşi, 
parcă nimic nu s-ar fi schimbat. Câţiva oameni s-au stins, alţii le-au luat locul”; 
1. Glasul pământului (Începutul, Zvârcolirea, Iubirea, Noaptea, Ruşinea, Nunta); 
2. Glasul iubirii (Vasile, Copilul,Sărutarea, Ștreangul, Blestemul, George, 
Sfârşitul). 
„Un capitol trebuie să fie o grupare firească, rotundă, ca un act într-o piesă de 
teatru.[...] De aici a rezultat împărțirea fiecărui capitol în mici diviziuni care 
cuprind câte o scenă .. Toate acestea apoi au trebuit înnodate în anume fel, ca să se 
poată întoarce în cuprinsul acțiunilor principale, care şi ele, la sfârşit, trebuiau să se 
unească, să se rotunjească, să ofere imaginea unei lumi unde începutul se confundă 
cu sfârşitul."- (L. Rebreanu, Jurnal) 


m Arta construirii personajelor 
- este marcată de tehnici specifice realismului obiectiv; 
- eroii sunt puternic determinaţi social, moral şi psihologic; 
- tiparul caracteriologic în care sunt modelaţi este dual, generat de valorile tradiționale ale 
lumii ţărăneşti, dar şi de circumstanţele unei realităţi social-istorice imediate; 
- personaje construite pe principiul simetriei inverse: Ion / George, Ana / Florica, V. Baciu 
/ Al. Glanetaşu, Ion / Titu 
Ion Pop al Glanetaşului-— personaj realist, tipologic, având ca model real un tânăr țăran 
din Prislop; 
> reprezentativ pentru comunitatea țărănească prin: 
e încărcătura semantică a prenumelui („Toţi flăcăii din sat sunt varietăți de Ion"- G. 
Călinescu) — erou eponim; 

e identitatea asumată încă din adolescenţă (părăseşte liceul după un trim, refuzând să fie 
altceva decât țăran); 

e valoarea absolută: pământul („Iubirea pământului l-a stăpânit de mic copil. ... pământul 
i-a fost mai drag ca o mamă”); 

e construit monumental, într-o dimensiune tragică („figură simbolică mai mare ca natura” 
— Eugen Lovinescu): 

- sub aparenţa simplităţii este o natură complexă cu trăiri contradictorii: Glasul 

pământului / Glasul iubirii; 

- structură interioară complicată: obscure complexe de inferioritate, sentimentul frustrării, 
resentimente faţă de tatăl care a risipit zestrea Zenobiei şi faţă de bocotani; 

- trăind conflicte puternice: dilema psihologică şi morală; conflicte exterioare — de interese, 

material, moral, erotic; 

- relaţie contradictorie cu pământul: un „stăpân falnic şi neîndurător”, un uriaş în faţa 
căruia omul e un vierme // duşmanul biruit care i se închină // iubită pătimaşă”; 

e personaj dinamic surprins în procesul de alunecare în afara valorile morale declanşată 
cu forţa instinctelor obscure, atavice erodând omenia din sufletul eroului („roman al 
unui destin individual”). 

Procedee de caracterizare specifice realismului obiectiv: 

e portret fizic, alunecând spre trăsătura de caracter, detaliul semnificativ; 

e faptele şi modelul comportamental, cuvintele, limbajul şi gândurile, ca şi descrierea 
vestimentației, a mediului, a relaţiilor cu ceilalţi eroi ai cărții, cu pământul etc.; 

- procedee realiste, întregite de procedee moderne precum introspecţia, monologul interior, 
relativizarea perspectivelor asupra personajului (văzut şi definit de către mai multe 

instanțe narative: învățătorul, preotul, Ana şi Vasile Baciu, George, comunitatea 

sătească — el este „fruntea flăcăilor din Pripas"; „Pe uliţă umbla cu paşi mai mari şi cu 

genunchii îndoiți. Vorbea mai apăsat cu oamenii şi veşnic numai de pământ şi avere.” 

etc.); 

- un rol special în caracterizare îl are limbajul personajului, dublu marcat de impulsurile 
interioare de adâncime ale ființei (suspinul „— Cât pământ, Doamne!...” exprimă 
umilința înfricoşată în faţa „uriaşului” şi „foamea" ancestrală de pământ, venită din 
străfundurile ființei) şi de circumstanţe social-istorice în care ființează lumea țărănească; 

- analiza psihologică e practicată cu obiectivitatea scriitorului realist, sondarea conştiinţei 
eroului, urmărind erodarea gravă a valorilor morale, se realizează prin: 

v dezvăluirea mediată a fluxului gândirii (focalizarea zero se textualizează prin „voci 
suprapuse” în stilul indirect liber: „Toată fiinţa lui ardea de dorul de a avea pământ 
mult, cât mai mult...lubirea pământului l-a stăpânit de mic copil. Veşnic a pizmuit 
pe cei bogaţi şi veşnic s-a înarmat într-o hotărâre pătimaşă: trebuie să aibă pământ 
mult, trebuie! De pe atunci pământul i-a fost mai drag ca o mamă..."); 

Y monolog interior (introspecția determină focalizarea internă, iar la nivelul 
discursului, utilizarea stilului direct); 

v dedublarea personajului (scindarea în „voci” interioare: „glasul pământului”, „glasul 
iubirii”); 

v notarea reacțiilor psihice şi fiziologice, a senzaţiilor organice (scena sărutării 
pământului); 

Y surprinderea relaţiilor cu celelalte personaje conduce la organizarea unor triunghiuri 
de forță, care au ca punct de iradiere, figura lui Ion: lon-Ana-Florica, lon-Ana-— 
George, lon-Florica-George, lon-Vasile Baciu-Alexandru Glanetaşu, lon-Titu— 
George, lon-Herdelea-Belciug, 

v antiteză implicând şi funcţia de caracterizare: Ion, tânărul ţăran, având certitudinea 
identităţii sale şi a unei valori absolute este „prins” în reţeaua unor conflicte exterioare 
/ Titu, tânărul intelectual, captiv în hățişul dilemelor interioare, trăind o criză de 
identitate şi o criză de valori. (“Mândria flăcăului, istețimea şi stăruința lui de a 
împlini ceea ce îşi punea în gând, voinţa lui încăpăţânată îi plăcea [lui Titu] tocmai 
pentru că toate acestea lui îi lipseau.[...] Numai o pasiune puternică, unică, 
nezdruncinată dă prețul adevărat vieţii”.) 

- Concluzie: Ion este un personaj realist complex, construit la intersecția a două 
dimensiuni: una, reprezentativă şi simbolică, alta atipică, individualizându-l puternic; 
acest registru dual care îl defineşte a generat diferenţe de percepţie şi de interpretare: 

e Eugen Lovinescu: „on este expresia instinctului de stăpânire a pământului în slujba 


căruia pune o inteligență ascuţită, o cazuistică strânsă, o viclenie procedurală şi cu 
deosebire o voinţă imensă: nimic nu-i rezistă...” 

e G. Călinescu: „Lăcomia lui de zestre e centrul lumii şi el cere cu inocenţă sfaturi 
dovedind o ingratitudine calmă. Viclenia instinctuală, caracteristică oricărei ființe 


reduse i-a determinat acțiunile.” 

Romanul obiectiv. Jon de Liviu Rebreanu 

Preocupat să scrie o „epopee a vieţii româneşti”, L. Rebreanu a evocat 
străvechea civilizaţie agrară, chipul aspru al ţăranului mistuit de ancestralul “glas al 
pământului” dintr-o perspectivă obiectivă, cea a realismului „dur". Meritul său 
este cel de a îndepărta şabloanele viziunii idilic-sămănătoriste şi eticismul 
poporanist. Satul lui Rebreanu e un univers stabil, cu legităţi proprii, cu tradiţii şi 
cu obiceiuri statornicite din veac, cu un tipar de gândire şi de expresie deosebit de 
pronunţat. Prin complexitatea problematicii, prin atitudinile existenţiale 
fundamentale în care sunt surprinşi eroii, el aminteşte de satul evocat de Slavici. 
Universul romanesc creat de Rebreanu ființează însă în orizontul tragicului, având 
rezonanţe de epopee antică. Romanul Jon („roman-oglindă”, „roman doric” — N. 
Manolescu), publicat în 1920, impune definitiv în proza românească interbelică 
viziunea realist-obiectivă modernă. „Prin creația lui Rebreanu romanul nostru 
descoperă formula realismului modern, dur, necruţător” (Ov. Crohmălniceanu). 

Ion e monografia satului ardelean de dinaintea Primului Război Mondial, o dramă 
a pământului, dar şi a iubirii, e romanul unui destin tragic, al vieţii şi al morții. 

Geneza romanului, publicat în două volume în 1920, a fost un proces lent prin 
care experienţe întâmplătoare se încarcă de semnificații şi devin subiect artistic cu 
statut de exemplaritate. „Realitatea pentru mine — mărturisea scriitorul — a fost 
numai un pretext pentru a-mi putea crea o altă lume, nouă, cu legile ei, cu 
întâmplările ei. Un personaj al meu, chiar cel mai neînsemnat, are trăsături din cine 
ştie câte personaje văzute sau observate de mine, plus altele, pe care a trebuit să i le 
adaug pentru a motiva anume gesturi sau fapte ale sale.” Asemenea persoane reale 
au fost tânărul Ion Pop al Glanetaşului din satul Prislop ori Rodovica, fata înşelată 
care s-a sinucis în acelaşi sat de lângă Năsăud (devenită eroină a unei nuvele 
nepublicate, Ruşinea). Romanul îşi trage originea şi dintr-o scenă „văzută cu trei 
decenii înainte: e imaginea unui ţăran care, îmbrăcat în haine de sărbătoare, 
crezându-se singur pe câmpul din marginea satului, s-a aplecat şi a sărutat 
pământul [...] ca pe o ibovnică.” Aceste episoade reale s-au cristalizat într-o 
viziune artistică de mare forță în clipa în care scriitorul a înţeles că „problema 
pământului este însăşi problema vieții româneşti“ şi că eroul său trebuie „să 
înfățişeze şi să simbolizeze pasiunea organică a ţăranului român pentru pământul 
pe care s-a născut, pe care trăieşte şi moare...” (Mărturisiri). Renunţând la o primă 
variantă — intitulată Zestrea — , Rebreanu creează o capodoperă: Jon, în care tema 
foamei ancestrale de pământ a ţăranului român se dezvoltă într-o monografie a 
satului transilvănean de la începutul secolului al XX-lea, împletită cu tema vieţii şi 
a morții, a iubirii şi a căsătoriei, cu tema națională şi cu cea a intelectualului. 

Compoziţia urmează legile arhitectonicii clasice, bazate pe principiul simetriei 
şi al circularităţii, pe cronologie în derularea unui timp tragic. Cele două părți (cu un 
număr relativ egal de capitole: 6 / 7) au titluri simbolice: Glasul pământului, Glasul 
iubirii. Metafora „glasului” este o dominantă în operele lui Rebreanu (o nuvelă din 
1908 e intitulată Glasul inimii). Este o voce venind din adâncimi insondabile ale 
arhetipului, voce care modelează comportamentul şi opţiunile personajelor. Titlurile 
capitolelor sunt şi ele simbolic-rezumative: Zvârcolirea, Iubirea, Nunta, Copilul, 

Sărutarea, Blestemul („Un capitol trebuie să fie o grupare firească, rotundă, ca un act 
într-o piesă de teatru.[...] De aici a rezultat împărțirea fiecărui capitol în mici 
diviziuni care cuprind câte o scenă... Toate acestea apoi au trebuit înnodate în anume 
fel, ca să se poată întoarce în cuprinsul acţiunilor principale, care şi ele, la sfârşit, 
trebuiau să se unească, să se rotunjească, să ofere imaginea unei lumi unde începutul 
se confundă cu sfârşitul” — L. Rebreanu, Jurnal). 

În chip simptomatic, primul capitol se numeşte Începutul (titlul iniţial: Veselie), 
iar ultimul, Sfârşitul, sugerând ideea de incipit şi final, dar şi imaginea de „corp 
sferoid” a „unei lumi unde începutul se confundă cu sfârşitul”. Între cele două 
capitole, se închide un destin tragic, cel al eroului care dă şi titlul romanului. Ciclul 
existențial închis este sugerat şi prin metafora drumului („drumul ... se pierde în 
şoseaua cea mare şi fără început”), cu care începe şi se încheie romanul. Această 
metaforă este dublu semnificată: ca drum al vieții şi al morţii şi ca simbol al intrării şi 
ieşirii în / din universul ficţiunii artistice: „Cititorul care s-a dus în satul Pripas [...] 
se întoarce la sfârşit pe acelaşi drum înapoi, până ce iese din lumea ficţiunii şi reintră 
în lumea lui reală.” (L. Rebreanu). Imaginea drumului care duce dinspre Armadia 
spre Pripas, panorama satului toropit în amiaza zilei de vară şi prim-planul celor două 
case (a familiei Herdelea şi a Glanetaşilor), apoi al cârciumii şi al locului unde tot 
satul e adunat la horă sunt văzute cinematografic. Descrierea (având şi funcţie de 
caracterizare a personajelor), ca şi relatarea întâmplărilor, se realizează din 
perspectiva naratorului obiectiv omniscient: „Rebreanu este neîndoielnic un artist 
obiectiv. Romancierul vrea să creeze impresia că e un observator, atât şi nimic mai 
mult. Un observator omniscient desigur, dar lipsit de voce proprie.” (N. Manolescu, 
Arca lui Noe, vol. I, Doricul). Obiectivarea instanţei narative este un element de 
modernitate în romanul românesc interbelic, alături de tehnici narative moderne, 
precum cea a contrapunctului (capitole dispuse antinomic, alternarea celor două fire 
epice: destinul lui Ion / destinul lui Titu Herdelea; existenţa țărănimii / existența 
intelectualităţii satului) ori a simetriilor narative inverse (dilema matrimonială a lui 
Ion / dilema Laurei Herdelea; someşana jucată cu Ana la început / acelaşi joc cu 
Florica la nuntă; sinuciderea lui Avrum / sinuciderea Anei; moartea bătrânului 
Moarcăş / moartea lui Petrişor etc.) sau de prezenţa registrelor stilistice diferite 
(stilul cenuşiu, cu vocabularul frust al ţăranului, în alternanță cu stilul cărturăresc, de 
rezonanță sentenţios-retorică, lirică ori jurnalistică definind limbajul intelectualului). 

Structura interioară a romanului ordonează eposul pe trei planuri care se 
cuprind unul în celălalt, după o tehnică a cercurilor concentrice. Planul destinului 
individual urmăreşte drama lui Ion, ca şi drumul descoperirii unei identități străbătut 
de Titu Herdelea. Acest plan concentrează structurile epice fundamentale ale 
romanului. Planul destinului familial are în centru familia învățătorului Herdelea. 
Dacă primul plan dezbate mai ales o problematică social-economică şi psihologică, 
acest al doilea plan are drept linii de forță problematica națională şi morală. Cel mai 
cuprinzător plan, care conferă valoare de frescă romanului este cel monografic — 
planul destinului colectivităţii. „Obiectul de studiu al lui «Ion» este viaţa socială a 
Ardealului care, deşi închisă în celula unui sat este zugrăvită în întreaga stratificatie”, 
afirma Eugen Lovinescu. Această stratificare e surprinsă chiar din scena antologică a 

horei, care adună într-o imagine de ansamblu pe „sărăntocii” şi „bocotanii” din 
Pripas, alături de intelectualii satului. Lumea satului românesc din Transilvania 
începutului de veac XX este surprinsă într-o dublă perspectivă: cea a existentei 
sociale şi naționale în Ardealul înstrăinat (satul — spaţiu al unor mari energii 
modelatoare, existența comunității puternic determinate social şi economic; 
rezistența spirituală a românilor: apărarea limbii şi a dreptului de a vorbi româneşte 
în şcoală şi în biserică, efortul de a înălța o biserică nouă în sat, aşadar de a păstra 
nealterată credința strămoşească, abordarea însemnelor naționale, intonarea marşului 
Deşteaptă-te române) şi cea a existenţei atemporale a universului rustic surprins într- 
un tipar de cultură străveche, în ipostaze cotidiene şi festive. 

Monografia satului transilvănean se cristalizează din imagini cu valoare 
etnografică, inserate firesc în țesătura romanului: descrierea horei (jocul Someşana 
din ţinutul Năsăudului), a slujbei religioase duminicale, a ritualurilor legate de 
căsătorie („Nunta" — jocul miresei, jucat aici de prima druşcă, Florica), de botez 
(botezul lui Petrişor), de înmormântare, ori surprinderea unor rituri arhaice ale 
fecundității (sărbători prilejuite de strânsul recoltei), ceremonialul sfințirii noului 
lăcaş al bisericii. Acestora li se adaugă imagini definitorii despre funcționarea unor 
instituţii (şcoala, biserica, tribunalul, administraţia oficială) sau imagini din viaţa 
cotidiană privind existenţa țăranilor şi a intelectualilor satului. Spaţiul paradigmatic 
al acestei lumi este satul Pripas (model real poate fi Prislopul, atât de familiar 
scriitorului), construit ca un cronotop arhetipal, funcționând ca un spaţiu închis, cu 
un tipar de existență şi de gândire statornicit prin tradiții arhaice. Imaginea satului 
de pe Valea Someşului se conturează printr-o tehnică cinematografică, dintr-o 
dublă perspectivă: a naratorului şi a protagonistului care contemplă întregul ţinut 
din marginea delniţelor pe care le coseşte. Numele simbolic al satului „pitit într-o 
scrântitură de dealuri” defineşte o condiţie ontologică, figurată şi prin simbolistica 
drumului (şoseaua dintre Jidoviţa şi Armadia — din care se desprinde drumul spre 
Pripas, Uliţa Mare — din care se desprinde Uliţa din dos): cea a ființei prin care se 
împlineşte un „dat”, a omului „de pripas”, legat vremelnic de un loc şi de un rost. 
În altă ordine a semnificației, toponimicul poate sugera blestemul vieţii trăite în 
pripă, sfârşite brutal, la netimp (prin sinuciderea Anei, prin moartea copilului, prin 
crimă). Timpul în care ființează această lume străjuită de crucea „strâmbă” pe care 
e răstignit un „Hristos de tinichea ruginită” e o durată bivalentă. Prezentul etern 
este durata în care ființează satul ca matrice existenţială, în vreme ce timpul 
fragmentar defineşte condiţia omului: „Satul a rămas înapoi acelaşi, parcă nimic 
nu s-ar fi schimbat. Câţiva oameni s-au stins, alţii le-au luat locul. Peste zvârcolirile 
vieții, vremea vine nepăsătoare, ştergând toate urmele. Suferințele, patimile, 
năzuinţele, mari sau mici, se pierd într-o taină dureros de necuprinsă, [...] ... roţile 
trăsurii uruie mereu, monoton, monoton ca însuşi mersul vremii.” Ideea de timp 
dual se cristalizează şi în opoziţiile: timp al muncii / timp al sărbătorii (acţiunea 
începe şi sfârşeşte în zi de duminică), durată subiectivă / durată obiectivă, istorică 
(început de veac XX). Sistemul de valori (morale, religioase, culturale) şi opţiunile 
existențiale ale comunităţii rurale sunt reliefate prin personajele principale şi prin 
cele două fire epice care îi au drept protagonişti pe Ion şi pe Titu Herdelea. 

Subiectul se alcătuieşte, aşadar, secvențial, urmărind aceste două fire epice 
printr-o tehnică modernă a contrapunctului. Principalul demers epic îl are în centru 
pe Ion Pop al Glanetaşului. Conflictele care dinamizează planul destinului 
individual sunt de ordin psihologic, moral, social-economic. „În centrul romanului 
se află patima lui Ion, ca formă a instinctului de posesiune. Ion este victima 
măreață a fatalității biologice.” (N. Manolescu). Eroul e torturat de o dilemă 
psihologică şi morală, chemarea pământului nefiind singura din sufletul lui, unde 
se înfruntă forța demonică a posesiunii pământului cu vocea angelică a iubirii, care 
se preschimbă în patimă devastatoare. Scena horei din bătătura văduvei lui Maxim 
Oprea evidenţiază această dilemă şi o primă opţiune a eroului: ezitând între Florica 
şi Ana, Ion o va chema la joc pe cea din urmă. Din confruntarea dramatică între 
cele două „glasuri” lăuntrice, pe care nu le poate urma decât succesiv, Ion va ieşi 
înfrânt, fiindcă setea de a stăpâni delniţele lui Vasile Baciu, declanşată cu forța 
instinctelor obscure, atavice, pârjoleşte omenia din sufletul său. 

Traseul existențial al protagonistului este reliefat prin câteva scene-cheie care 
surprind devenirea eroului. Prima secvenţă în care apare Ion, cea a horei, este 
marcată de înfruntarea cu Vasile Baciu, care îl numeşte „sărăntoc” şi „tâlhar”. În 
acelaşi cadru, se reliefează rivalitatea dintre lon şi George Bulbuc, care se va 
manifesta acut în scena încăierării la cârciumă şi apoi în partea a doua a romanului. 
Eroul principal este prins şi în rețeaua altor conflicte, ceea ce sporeşte îndârjirea 
flăcăului: conflictul cu Simion Lungu, căruia i-a micşorat bucata de pământ 
(conflict tranşat la judecătoria din Armadia şi încheiat cu ispăşirea sentinței în 
închisoare), conflictul cu preotul Belciug, care îl „probozeşte” în biserică (conflict 
în care va fi implicat şi învățătorul Herdelea). 

Alte episoade cu semnificaţii majore sunt construite după principiul simetriilor 
inverse. Asemenea capitole dispuse antinomic sunt cele care îl pun pe Ion în fața 
celor două femei din viaţa sa, Ana şi Florica, sau în faţa pământului (cap. II, 
Zvârcolirea; cap. IX, Sărutarea). Printr-o adevărată magie a viziunii artistice 
totalizatoare şi a logicii interne a operei, se produce o contaminare a planului 
naturii cu planul uman, sub zodia Erosului, a patimii devoratoare şi a instinctului 
posesiunii. Astfel, materia telurică, văzută mai întâi ca un „stăpân falnic şi 
neîndurător”, ca un uriaş în fața căruia omul e un vierme, ori o frunză (uriaş biruit 
însă prin truda braţelor ce „biruie brazda”), pare a se metamorfoza în prezență 
feminină. Scena sărutării pământului (ca şi scena jocului cu Florica, la nuntă) este 
pusă sub semnul trăirii pătimaşe şi al fatalităţii tragice. În antiteză cu intensitatea 
devoratoare a emoţiilor resimtite în aceste momente, în relaţia cu Ana şi cu fiul său, 
Petrişor, lon manifestă o indiferenţă rea, plină de egoism, o cruzime care reliefează 
natura instinctuală primară, violentă a sinelui de adâncime. Această atitudine 
reliefează erodarea gravă a valorilor morale şi a omeniei din sufletul lui Ion, care 
va plăti cu viaţa încălcarea legii morale. Rezolvarea în acest fel a conflictelor în 
țesătura cărora este prins eroul este motivată de o logică a evoluţiei personajului, 
nu de intenția moralizatoare manifestă în scrierile cu caracter eticist ale prozatorilor 
transilvăneni (a lui Slavici, de exemplu). 

Cel de-al doilea fir epic urmăreşte procesul maturizării lui Titu Herdelea, 
tânărul poet aflat în căutarea unei identități artistice şi sociale. Viaţa boemă a fiului 
de învățător este marcată de experiența creaţiei şi de aventura erotică (idila cu Roza 
Lang), care însă nu-l ajută să depăşească criza de identitate şi criza de valori cu 
care se confruntă. Rezolvarea acestor crize se iveşte doar atunci când Titu îşi 
asumă existenţa pe cont propriu, ieşind din orizontul vieţii închise în matricea 
protectoare a familiei şi „în celula unui sat”. Devenit secretar al primăriei dintr-un 
sat de lângă Cluj, el descoperă cât de acut se pune, în acest spațiu, problema 
apărării fiinţei naţionale. Confruntarea cu această lume necunoscută şi participarea 
sa la congresul ASTREI din Sibiu vor aduce revelaţia unui sens existenţial: ideea 
națională. Implicarea lui ca militant activ în problema drepturilor naționale ale 
românilor din Transilvania aflată sub stăpânire austro-ungară generează o decizie 
care îi va schimba radical existenţa — trecerea munţilor în România Mare. Prin 
această opţiune (care a fost şi a scriitorului însuşi: L. Rebreanu a trecut munții în 
1909), se reliefează refuzul tânărului intelectual de a accepta un statut social care 
duce la compromisul moral. Un asemenea compromis e nevoit să facă tatăl lui, 
care, pentru a nu-şi pierde slujba (unica sursă de subzistență a familiei), nu-l 
votează pe Grofşoru, candidatul român pentru Parlament, ci pe deputatul maghiar. 
Spre deosebire de Zaharia Herdelea, preotul Belciug nu depinde de autoritățile 
străine, aşa încât are libertatea de a vota cum îl îndeamnă conştiinţa. Conflictul 
existent deja între cei doi reprezentanţi ai intelectualităţii rurale se amplifică astfel, 
dar va fi rezolvat în final sub semnul toleranţei şi al conştiinţei apartenenţei la 
acelaşi neam. Scena finală, a sfințirii noului locaş al bisericii (în raport de simetrie 
inversă cu secvenţa horei duminicale), reuneşte personajele într-un spațiu simbolic 
al sacrului, într-un ceremonial al celebrării lui Dumnezeu şi a vieţii care merge 
înainte, chiar dacă „câţiva oameni s-au stins, iar alții le-au luat locul.” 

Arta narativă reliefează neobişnuita putere a scriitorului de a crea iluzia vieții 
reale. Epicul dens se construieşte din episoade numeroase (prin tehnica înlănţuirii sau a 
alternanţei), ceea ce îi conferă amplitudine epopeică (Jon — „o epopee a ţăranului 
român”). Principala instanță narativă este cea auctorială, caracterizată prin obiectivitate. 
Pauzele descriptive au menirea de a surprinde scene din viața comunităţii ori a familiei, 
de a situa acţiunea într-un spaţiu construit pe modelul celui real, de a fixa portrete 
memorabile sau de a sonda psihologii. Liniile de forță ale caracterelor se precizează 
însă nu numai din perspectiva naratorului omniscient. În construirea lumii interioare a 
personajelor, observaţia auctorială alternează frecvent cu introspecția, cu autoscopia. 
Instanţele narative se multiplică (element de modernitate), relieful personajelor de 
prim-plan cristalizându-se din mai multe perspective, adesea divergente. Arta 
construirii personajelor este marcată de tehnici specifice realismului obiectiv, ceea ce 
constituie un element de modernitate în proza românească. În universul satului 
tradiţional, loc de afirmare a unor mari energii, eroii sunt puternic determinaţi social şi 
psihologic. Tiparul caracteriologic în care sunt modelaţi este unul dual, generat de 
valorile tradiționale ale lumii ţărăneşti, dar şi de circumstanţele unei realități social- 
istorice imediate. În centrul romanului („roman al unui destin individual”) stă figura lui 
Ion, monumental şi simbolic prin tragismul său. Este un personaj realist, tipologic 

(încărcătura semantică a prenumelui: „Toţi flăcăii din sat sunt varietăţi de Ion” — G. 
Călinescu), natură complexă, dilematică, care se consumă între iubire şi patima pentru 
pământ. Sub aparenţa simplităţii („Sufletul său este în realitate unitar: simplu, frust şi 
masiv, el pare crescut din pământul iubit cu frenezie.” — E. Lovinescu) şi a linearităţii 
procesului de alunecare în afara valorilor morale, Ion are o structură interioară 
complicată, cu trăiri contradictorii (complexitatea este o emblemă a personajului 
realist). Aceasta pare modelată de obscure complexe de inferioritate, de sentimentul 
frustrării, de resentimente față de tatăl care a risipit zestrea Zenobiei şi faţă de toți 
„bocotanii” care îl dispreţuiesc pentru sărăcia sa. Construit monumental, într-o 
dimensiune tragică („figură simbolică mai mare ca natura” — E. Lovinescu), personajul 
lui Rebreanu este văzut ca arhetip. Pentru el, pământul e o stihie primordială “la fel de 
viu ca şi omul” (N. Manolescu), cu care se înfrățeşte într-un fel de nuntire mistică. 
Setea lui de a fi stăpânul pământului căruia i se închină ca unei divinități e mai mult 
decât comandament social „în vremurile acelea materialiste” (Laura Herdelea), e mai 
mult decât rațiune economică, devenind rațiune de a fi, temei al condiției şi demnității 
umane a ţăranului, om legat de pământ prin Eros şi prin Thanatos. Această patimă 
capătă în cazul lui forţa instinctului vital în stare să concureze cu dragostea. „Ion e 
expresia instinctului de stăpânire a pământului, în slujba căruia pune o inteligență 
ascuţită, o viclenie procedurală şi mai ales o voinţă imensă” — afirma E. Lovinescu. În 
viziunea lui G. Călinescu, Ion apare însă ca o brută, căci „viclenia instinctuală, 
caracteristică oricărei ființe reduse i-a determinat acţiunile”. O asemenea percepție 
diferită a eroului nu poate fi generată decât de complexitatea unui personaj care se 
sustrage interpretării univoce. Cred că a-l reduce pe Ion la statutul de „brută” înseamnă 
a simplifica neîngăduit de mult o structură sufletească definită prin trăiri dilematice, 
prin zbuciumul fiinţei care aspiră spre demnitate şi iubire într-o lume care judecă omul 
după mărimea delniţelor pe care le stăpâneşte. Prin monolog interior, se dezvăluie 
complexitatea trăirilor lui Ion, structura sa intimă, meandrele impulsurilor care îl 
stăpânesc în situaţii dilematice. Asemenea situaţii sunt înfruntarea cu Vasile Baciu, 
care îl numise „sărăntoc”, „fleandură” şi „tâlhar”, bătaia cu George Bulbuc, conflictul 
cu Simion Lungu, dojana preotului la slujba de duminică. Această ultimă situaţie 
umilitoare declanşează revolta în sufletul flăcăului: „Dojana preotului îl şfichiuia ca un 
bici de foc. Numai ticăloşii sunt astfel loviți în fața lumii întregi. Dar el de ce e ticălos? 
Pentru că nu se lăsa călcat în picioare, pentru că vrea să fie în rândul oamenilor? Îi 
ardeau obrajii şi tot sufletul de ruşine şi de necaz.” Observaţia realizată din perspectiva 
naratorului omniscient se împleteşte cu interogaţia interioară (stil indirect şi indirect 
liber), într-o notație care asociază senzaţia fiziologică şi trăirea afectivă. Flăcăul chipeş, 
istet („a fost cel mai iubit elev al învățătorului Herdelea ... că băiatul era silitor şi 
cuminte” dar „îi era mai drag să fie veşnic însoţit cu pământul”), iute, harnic (,„Munca 
îi era dragă, oricât ar fi fost de aspră, ca o râvnă ispititoare”), dar sărac („toată ființa lui 
ardea de dorul de a avea pământ mult, cât mai mult... Iubirea pământului l-a stăpânit 
de mic copil. Veşnic a pizmuit pe cei bogaţi şi veşnic s-a înarmat într-o hotărâre 
pătimaşă: trebuie să aibă pământ mult, trebuie! De pe atunci pământul 1-a fost mai drag 
ca o mamă ...") va reacţiona de fiecare dată potrivit firii sale impulsive, cu violență. 
Când înţelege că o confruntare fizică nu e soluția dramei sale, el va apela la disimulare. 

Cu luciditate şi viclenie, îşi alcătuieşte cu grijă planul ademenirii Anei. Deşi acest plan 
izbândeşte („Sufletul îi era pătruns de fericire. Parcă nu mai râvnea nimic, şi nici nu 
mai era nimic în lume afară de fericirea lui. Pământul se înclina în faţa lui, tot 
pământul... Şi tot pământul era al lui, numai al lui acum”), eroul nu-şi află fericirea. 
Relaţia sa cu Ana şi cu Petrişor, copilul ce i se naşte după nuntă, oglindeşte modificarea 
gravă a valorilor morale şi a omeniei din sufletul lui Ion. Deşi e vinovat moral pentru 
sinuciderea Anei, el nu are remuşcări, cum nu are nici când îi moare copilul, în care 
văzuse mai ales o garanţie a păstrării pământurilor lui Vasile Baciu. Conflictul cu 
George Bulbuc este disimulat după moartea Anei sub aparenţa prieteniei. Oloaga 
Savista îi dezvăluie însă lui George legătura dintre Glanetaşu şi Florica, iar Ion va fi 
sancţionat pentru încălcarea normelor comunității. El sfârşeşte devorat de glasul 
pământului şi de glasul iubirii. Cele două ipostaze ale eroului, care îl definesc esenţial, 
se unifică astfel în finalul romanului. Dominat de instincte puternice, aflat sub semnul 
fatalității, Ion va deveni victimă a naturii sale excesive, a instinctelor sale viguroase şi 
neclintite: „Ion este un posedat al pământului. Demonul care a pus stăpânire pe el este 
tocmai acela al posesiuni.” — Nicolae Balotă). 

Procedeele de caracterizare de factură balzaciană, realizate din perspectiva 
naratorului omniscient (portret fizic, alunecând spre trăsătura de caracter, detaliul 
semnificativ, faptele şi modelul comportamental, cuvintele, limbajul şi gândurile, ca şi 
descrierea vestimentaţiei, a mediului, a relațiilor cu ceilalți eroi ai cărții, cu pământul 
etc.), sunt întregite de procedee moderne ca introspecția, monologul interior, 
relativizarea perspectivelor asupra personajului (văzut şi definit de către mai multe 
instanțe narative: învățătorul, preotul, Ana şi Vasile Baciu, George, comunitatea 
sătească — el este „fruntea flăcăilor din Pripas” etc.). Un rol special în caracterizare îl 
are limbajul personajului, dublu marcat: de impulsurile interioare de adâncime ale 
fiinţei (de pildă, exclamaţia „— Cât pământ, Doamne!...” exprimă umilința înfricoşată 
în faţa „uriaşului” şi „foamea” ancestrală de pământ, venită din străfundurile ființei) şi 
de circumstanţele social-istorice în care fiinţează lumea țărănească. Limbajul țăranilor 
din Pripas, frust, dur, „bolovănos” se reflectă şi în stilul anticalofil pe care îl adoptă 
„vocea? naratorului, mereu în acord cu „obiectul” observat. Când acesta este 
intelectual, registrul stilistic se modifică. Vorbirea lui Titu, de pildă, este marcată de 
referinţa culturală, de neologisme, de retorica discursului reflexiv şi aforistic. Adecvată 
mereu „feliei de viață” surprinse, scriitura lui Rebreanu, stilul său „cenuşiu” — de mare 
modernitate în epocă — se situează în ruptură cu proza sămănătorist-poporanistă, în care 
idealizarea universului şi a existenţei rustice se oglindea şi în planul expresiei. 

Întemeind şi la nivelul limbajului artistic o lume cu legităţi proprii, Rebreanu 
creează un univers romanesc „după chipul şi asemănarea” realului, atât de 
asemănător şi totuşi diferit, esenţializat simbolic, suficient sieşi, închis, „mai mare 
ca natura”. Parafrazându-l pe Tudor Vianu (care afirma: „ceea ce vorbea mai 
puternic în Ion era curajul de a cobori, fără iluzii şi fără prejudecăţi, în jocul 
motivelor sufleteşti”), se poate spune că Liviu Rebreanu a avut curajul să coboare 
în adevărul lumii ţărăneşti şi să o înfăţişeze fără iluzii şi fără prejudecăţi, în 
acorduri de epopee tragică. 

ROMANUL SUBIECTIV 


m Ultima noapte de dragoste, prima noapte de război e (1930) aparține literaturii 
autenticităţii: „timpul este subiectiv, iar romanul înseamnă experiență interioară”; scrisul 
e văzut ca experienţă de cunoaştere a sinelui şi a lumii. 

m Un roman care se înscrie în estetica modernismului (romanul ionic — o nouă formulă 
epică, homodiegetică; narator autodiegetic, viziune / focalizare internă, după modelul 
impus de Proust). 

- roman realist psihologic, de analiză a vieţii interioare (sumă a unor „dosare de 
existență”, structurate pe „o idee sau pe o pasiune”); 

- romanul unei duble experienţe ontice şi cognitive (iubirea şi războiul). 

m Raportul dintre universul romanesc şi realitatea trăită este evidenţiat în Teze şi antiteze: 
„Din mine însumi eu nu pot ieşi. Orice aş face, eu nu pot descrie decât propriile mele 
senzaţii, propriile mele imagini. Eu nu pot vorbi onest decât la persoana întâi”; 
memorialul de campanie al sublocotenentului Camil Petrescu, voluntar pe frontul 
Primului Război Mondial e „împrumutat cu amănunte cu tot eroului"; 

m Geneza: „dosare de existență” ale personajelor, cronica vieţii mondene „Ceaiul de la ora 
cinci”, experienţe lirice („Ciclul morții”, „Un luminiş pentru Kicsikem”) şi epice („Cei 
care plătesc cu viaţa”), 

m Titlul dezvăluie compoziţia bipolară; surprinde cele două experienţe existențiale şi 
cognitive ale lui Ştefan Gheorghidiu devenite teme ale cărții (iubirea, războiul); 
simbolul nopții figurează incertitudinea care-l devorează lăuntric, iraționalul şi 
întunericul firii umane cu care se confruntă; cele două adjective aşezate într-o ordine 
semnificativă (ultima, întâia) sugerează disponibilitatea eroului de a depăşi drama 
iubirii înşelate şi de a intra în mereu alte orizonturi ale cunoaşterii; 

- titluri anterioare: Jurnalul căpitanului Andreescu; Proces-verbal de dragoste şi de război ; 

m Tema inadaptării intelectualului la o lume vorace a imposturii şi a mediocrității se 
cristalize-ază prin tema iubirii şi cea a războiului, prin tema_cunoaşterii şi cea _a 
condiției umane; 

m Compoziţional, romanul se alcătuieşte ca o confesiune la persoana I, urmărind fluxul 

conştiinţei: 

- Cartea întâia: şase capitole, Cartea a doua: şapte capitole (ultimul are valoare de epilog); 

- titluri rezumative sau metaforice (La Piatra Craiului în munte, Diagonalele unui 
testament, etc.); 

- formula narativă a romanului în roman (romanul iubirii este inserat în romanul 
războiului); 

- principiul compozițional este cel al memoriei involuntare (declanşate nu de o senzaţie, 
ca la Proust, ci de o dezbatere şi un conflict de idei — discuţia polemică despre iubire 
de la popotă); 

- tehnici narative: tehnica analitică, inserţia, alternanța, tehnica decupajului, a 

contrapunctului; 

- incipitul cu intrări multiple (descriptiv, de orientare — situând într-un cronotop real: „În 
primăvara anului 1916...la fortificarea văii Prahovei, între Buşteni şi Predeal”), de 
tipul „punerii în abis” — instituind modelul naraţiunii autodiegetice şi „spaţiul” 
simbolic al conştiinţei, al lucidităţii, dar şi al distanțării critice de realitate: 

- finalul deschis îngăduie adăugarea unui epilog târziu, în notele de subsol din „Patul lui 
Procust” în care se vorbeşte despre dezertarea, prinderea şi condamnarea lui Gheorghidiu. 

m Structura modernă, „stratificată”: două planuri narative şi un plan eseistic, izolat în note 
de subsol : 

O planul conştiinţei eroului-narator, dezvăluind o durată interioară, configurat pe două 
niveluri: 

- nivelul evenimenţial, la care se actualizează episoade ale „poveştii” de iubire („strat” 
narativ); 

- nivelul analitic, însumând judecăţi de valoare, reflecții, speculaţii, asocieri mentale 
ale eroului; 

O planul realităţii obiective, organizat pe aceleaşi niveluri (structură supraetajată, 

modernă); 

- „strat” narativ, centrat pe experiența războiului (evenimente din campania militară din 
Transilvania); 

- „strat” analitic, în care se construieşte o viziune demitizantă asupra primului război 
mondial; 

© notele infrapaginale adaugă un plan auctorial care sporeşte impresia de autenticitate. 

- Raportul dintre cele două planuri este conflictual (antitetic) Pendularea personajului- 
narator între cele două planuri generează modernitatea acestei structuri contrapunctice. 

m Subiectul este mai degrabă un pretext, romanul reconstituind experienţa cunoaşterii prin 
iubire [monografia unui sentiment — gelozia] şi experiența confruntării cu moartea - 
episoade ale vieții de front [,„decupaje”]; 

m Conflictele: 

- conflictul psihologic şi cel cognitiv conduc la o criză de valori: iubirea pierde rangul de 
valoare absolută (monoideism), înlocuită de revelații ca prietenia bărbătească, 
solidaritatea şi responsabilitatea; 

- conflict exterior de ordin moral (cu societatea, cu familia, cu Ela); 

m Registrele stilistice diverse, de la cel conceptualizat, eseistic, cu referinţe culturale, la cel 

colocvial; 

— Variaţie stilistică: de la „gradul zero” al scriiturii (stil anticalofil, specific „jurnalului de 

campanie), la reflecția analitică în limbaje specializate, la amintire, descripţie ori la 
naraţiune, toate formulate în discurs calofil, elaborat. 


Romanul subiectiv. 
Ultima noapte de dragoste, întâia noapte de război de Camil Petrescu 

În spaţiul literaturii noastre interbelice, Camil Petrescu (poet, romancier, 
dramaturg, eseist, publicist) este o prezență emblematică, reuşind o rapidă 
sincronizare cu tendințele prozei europene moderniste. El exemplifică natura 
artistului lucid pentru care actul creaţiei este o aventură ontologică şi gnoseologică. 
Dacă în evoluţia romanului românesc, „momentul Rebreanu” a însemnat 
consolidarea prozei obiective de observaţie socială în structuri epice monumentale, 
Camil Petrescu situează construcția romanescă în registrul analizei stărilor de 
conştiinţă şi a proceselor sufleteşti complexe. El consideră că actul de creaţie este un 
act de cunoaştere, nu de invenţie, şi că realitatea artistică trebuie să stea sub semnul 
autenticității, al experienţei unice şi irepetabile a eului trăitor: „Să nu descriu decât 
ceea ce văd, ceea ce aud, ceea ce înregistrează simţurile mele, ceea ce gândesc eu. 
Aceasta-i singura realitate pe care o pot povesti. Dar aceasta-i realitatea conştiinţei 

mele, conţinutul meu psihologic... Din mine însumi eu nu pot ieşi... Orice aş face, 
eu nu pot descrie decât propriile mele senzaţii, propriile mele imagini. Eu nu pot 
vorbi onest decât la persoana întâi.” Convins că „Filosofia, ştiinţa şi arta formează 
coordonatele spiritualității moderne”, scriitorul îşi construieşte universul epic pe 
structuri şi concepte din filosofia lui Henri Bergson (durata interioară, 
intuiționismul), a lui Edmund Husserl (fenomenologia, primatul conştiinţei asupra 
existenței), ca şi pe formule narative din proza lui Marcel Proust (naraţiune 
homodiegetică, principiul memoriei involuntare, personajul indeterminat etc.). 

Situarea scriitorului în mijlocul lumii evocate, în ipostaza de eu narator, 
generează un nou tip de discurs narativ, cel specific romanului subiectiv. 
Evenimentele şi personajele nu apar decât în măsura în care naratorul homodiegetic 
ia cunoştinţă de ele sau şi le aminteşte, iar cititorii le descoperă în acelaşi timp cu el, 
adesea fragmentar, incomplet, sau în ipostaze care vor fi ulterior contrazise. Romanul 
apare sub o nouă formulă epică, neavând propriu-zis un subiect, urmărind fluxul 
conştiinţei personajului narator: „Devenirea psihică, mişcarea, înlocuiesc în proza 
modernă staticul. Timpul este subiectiv, iar romanul înseamnă experiență interioară.” 
(Camil Petrescu, Noua structură şi opera lui Marcel Proust). 

Primul roman al lui Camil Petrescu, Ultima noapte de dragoste, întâia noapte 
de război aparţine literaturii autenticității şi ilustrează estetica modernismului 
(roman citadin, centrat pe problematica intelectualului, împlinind dezideratele 
formulate în teoria lovinesciană a sincronismului). Este un roman realist 
psihologic, de analiză a vieţii interioare (sumă a unor „dosare de existență”, 
structurate pe „o idee sau pe o pasiune”), iar ca formulă epică ilustrează romanul 
subiectiv, „ionic” (model proustian: naraţiune homodiegetică, viziune / focalizare 
internă). Roman al unei duble experienţe ontice şi cognitive — iubirea şi războiul —, 
Ultima noapte... îşi are izvoarele în experienţa sublocotenentului Camil Petrescu, 
voluntar pe frontul Primului Război Mondial, al cărui memorial de campanie este 
„împrumutat cu amănunte cu tot eroului". 

Geneza romanului se sprijină şi pe câteva experienţe lirice (Ciclul morții, Un 
luminiş pentru Kicsikem) şi epice (Cei care plătesc cu viața), ca şi pe câteva 
articole de cronică a vieții mondene, publicate la rubrica „Ceaiul de la ora cinci”. 
Anunţat în presa vremii sub câteva titluri (Jurnalul căpitanului Andreescu; Proces- 
verbal de dragoste şi de război), romanul e scris şi publicat în 1930. Despre 
„naşterea” lui pentru care s-a documentat aproape 10 ani, Camil Petrescu 
mărturiseşte: „A fost o ardere, mistuitoare, în care rândurile se chemau unele pe 
altele, fără nici un fel de răgaz, sfârşită după luni şi luni de trudă a condeiului, 
odată cu căderea ultimelor frunze în băltoacele ploilor de toamnă, lăsându-l pe 
autor bolnav în pat pentru multă vreme." 

Titlul dezvăluie compoziţia bipolară şi surprinde cele două experienţe 
existențiale şi cognitive ale lui Ştefan Gheorghidiu, devenite teme ale cărţii (iubirea 
şi războiul). Simbolul nopții figurează incertitudinea care îl devorează lăuntric, 
iraționalul şi întunericul firii umane cu care se confruntă. Cele două adjective 
aşezate într-o ordine semnificativă (ultima, întâia) sugerează disponibilitatea 

eroului de a depăşi drama iubirii înşelate şi de a intra în mereu alte orizonturi ale 
cunoaşterii. 

Tema inadaptării intelectualului la o lume vorace a imposturii şi a 
mediocrităţii se cristalizează prin mai multe arii tematice: dragostea şi războiul, 
cunoaşterea şi setea de absolut, tema moştenirii şi cea a existenței societăţii 
bucureştene în preajma Primului Război Mondial. 

Romanul — subiectiv prin perspectiva narativă internă — se prezintă ca o 
confesiune la persoana I, urmărind fluxul conştiinţei eroului narator, Ştefan 
Gheorghidiu. Compoziţia este binară: Cartea întâia însumează şase capitole, iar 
Cartea a doua, şapte, ultimul capitol având valoare de epilog. Titlurile sunt 
rezumative sau metaforice (|: La Piatra Craiului în munte, Diagonalele unui 
testament, E tot filosofie, Asta-i rochia albastră, Între oglinzi paralele, Ultima noapte 
de dragoste; II: Întâia noapte de război, Fata cu obraz verde, la Vulcan, Întâmplări 
pe apa Oltului, Post înaintat la Cohalm, Ne-a acoperit pământul lui Dumnezeu, 
„Wer kann Rumänien retten? ” [Cine salvează România?], Comunicat apocrif). 

Formula narativă a romanului în roman (romanul iubirii este inserat în 
romanul războiului) a generat dispute ale criticilor privind unitatea construcției 
narative. Ideea alăturării artificiale a două romane între coperţile aceleiaşi cărți este 
infirmată de prezenţa unui singur eu narator (în a cărui conştiinţă se reflectă atât 
evenimentele unui timp istoric real, cât şi cele rememorate, ale unei durate 
interioare) şi de un artificiu compozițional prin care capitolul I se constituie ca o 
premisă care motivează în plan artistic ieşirea din timpul obiectiv şi intrarea în 
timpul psihologic. 

Principiul compozițional care organizează construcția narativă este cel al 
memoriei involuntare, declanşate nu de o senzaţie, ca la Proust, ci de o dezbatere 
şi un conflict de idei — discuţia polemică despre iubire de la popota ofiţerilor 
regimentului XX. 

Incipitul este modern, cu intrări multiple. Primele enunţuri au funcție 
descriptivă, de orientare, situând acţiunea într-un cronotop real: „În primăvara 
anului 1916, ca sublocotenent proaspăt, întâia dată concentrat, luasem parte, cu un 
regiment de infanterie din capitală, la fortificarea văii Prahovei, între Buşteni şi 
Predeal.” Discursul continuă cu modelul „punerii în abis”, instituind modelul 
narațiunii autodiegetice şi „spațiul” simbolic al conştiinţei, al lucidităţii. Finalul 
deschis (surprinzând despărțirea eroului de „tot trecutul” şi, implicit, un nou 
început) îngăduie adăugarea unui epilog târziu, în notele de subsol din Patul lui 
Procust în care se vorbeşte despre dezertarea, prinderea, judecarea şi condamnarea 
lui Gheorghidiu la ocnă pe viaţă. 

Structural, romanul se realizează din interferența a două planuri narative, 
care, la rândul lor, sunt „supraetajate”. Planul conştiinţei personajului-narator 
dezvăluie o realitate interioară care ființează în durată subiectivă; în acest plan, 
alternează palierul narativ (al evenimentelor rememorate din care se reconstituie 
„anotimpurile” poveştii de iubire) cu cel analitic, în care sunt „radiografiate” stări 
de conştiinţă, se analizează „patologia” geloziei, se formulează aforistic sau eseistic 
judecăţi de valoare. Al doilea plan narativ este cel al realităţii obiective, imediate, 

centrat mai întâi pe existența societăţii bucureştene (mediul studențesc, lumea 
oamenilor de afaceri, a vieţii politice şi a celei mondene), apoi pe viziunea 
demitizată a războiului. Realitatea observată este dublată de reflecţii ale eului- 
conştiinţă, de notarea minuțioasă a reacţiilor interioare. Notele infrapaginale 
adaugă un plan auctorial care sporeşte impresia de autenticitate. Raportul dintre 
cele două planuri principale este conflictual, fiindcă tiparul de idealitate pe care se 
structurează eul-conştiinţă e în antiteză cu realul. Pendularea personajului narator 
între cele două planuri generează modernitatea acestei structuri contrapunctice. 

Subiectul este mai degrabă un pretext, romanul reconstituind, în prima sa 
parte, experiența cunoaşterii prin iubire, cristalizând treptat, dramatic, „monografia 
unui sentiment” crezut absolut. Este o poveste de dragoste cu accese dramatice de 
gelozie, interpolată în povestea, trăită aievea, a campaniei militare din Primul 
Război Mondial. Tragismul războiului schimbă scara de valori a eroului, aducând, 
prin noua imagine a sensurilor existenţei, anularea dramei conjugale. 

Capitolului I (La Piatra Craiului, în munte) i se conferă funcţii estetice 
multiple: rol descriptiv (prin enunţurile de orientare ce fixează un timp determinat 
istoric şi un spaţiu real) şi rol persuasiv (se comentează critic şi ironic pregătirile 
pentru intrarea României în război), rol de situare a eroului-narator în raport cu 
realitatea şi rol de premisă teoretică motivând artistic epicul (concepţia lui 
Gheorghidiu despre iubire va fi „demonstrată” prin evocarea „anotimpurilor” 
iubirii dintre el şi Ela). 

În conştiinţa chinuită de incertitudini a lui Ştefan Gheorghidiu, discuţia despre 
iubire de la popotă cheamă la viaţă amintirea, de o înfiorată ori îndurerată emoție, a 
poveştii lui de dragoste. Capitolul al II-lea, începe „ex abrupto”, fixând intriga şi 
punând universul sufletesc al eroului sub zodia suspiciunii şi-a Erosului ca 
suferință devoratoare: „Eram însurat de doi ani şi jumătate cu o colegă de la 
Universitate şi bănuiam că mă înşală. [...] Era o suferinţă de neînchipuit, care se 
hrănea din propria ei substanță.” 

Student la filosofie, Ştefan se căsătorise cu Ela din dragoste, sentiment care 
aducea în viaţa lor de studenţi săraci unica bogăţie spre care năzuiau. Moştenirea 
neaşteptată lăsată lui Ştefan de bogatul său unchi, Tache Gheorghidiu, transformă 
radical viaţa tânărului cuplu. Ela pare a se adapta rapid noului stil de viaţă, 
caracteristic lumii mondene în care pătrund, în vreme ce Ştefan este atras de noua 
sa condiţie socială doar în măsura în care îi oferă noi experienţe de cunoaştere. Se 
implică în afaceri şi în viața mondenă, dar descoperă o lume rapace, a milionarilor 
analfabeți (Vasilescu Lumânăraru), a politicienilor şi afaceriştilor veroşi (Nae 
Gheorghidiu), a „distinsei” protipendade pentru care iubirea, onoarea, morala, 
cultura sunt noțiuni goale de sens, neconvertite în conținuturi sufleteşti. Dragostea 
Elei amurgeşte în conformism conjugal, în vreme ce Ştefan este devorat de 
suspiciune, torturat de gelozie. Eroul refuză abdicarea de la idealul său de iubire 
absolută, aşa încât despărțirea devine iminentă. Semnificativ este episodul 
excursiei la Odobeşti, organizat de Anişoara, care are mania excursiilor „în banda". 
În atmosfera de complicitate ludică şi promiscuitate morală, Ela se comportă ca “o 
femeie de lume”, cochetând cu Grigoriade, vag avocat şi gazetar mediocru, însă 

bun dansator „abia cunoscut cu două săptămâni înainte”. Fiecare cuvânt ori gest al 
frumoasei trădătoare ia proporţiile unui cataclism şi, îndelung analizat ca probă a 
infidelităţii, devine prilej de tortură pentru zbuciumata conştiinţă a lui Ştefan. 
Acesta refuză însă a cobori în spațiul instinctual al geloziei: „Nu, n-am fost nici o 
secundă gelos, deşi am suferit atâta din cauza iubirii.” Momentele de atroce 
suferință provocată de noaptea în care Ela lipseşte de-acasă, de repetatele despărțiri 
ce aduc sentimentul singurătăţii, al eşecului şi al ratării, alternează cu bucuriile 
fulgurante ale întâlnirilor de la hipodrom, din restaurante sau magazine, cu „beţia 
de dureri amare, transformată în bucurii tari” a împăcării. Retrăirea acestor seisme 
sufleteşti este făcută cu luciditatea celui care sondează sistematic straturile 
profunde ale conştiinţei, căutând adevărul şi numai adevărul, ridicat la rang de 
normă morală fundamentală. 

Adevărata dimensiune a unei iubiri considerate principiu ordonator al 
existenței se dovedeşte derizorie în comparaţie cu alte valori, descoperite prin 
experiența cognitivă a războiului. Simbolic, „ultima noapte de dragoste” trăită 
alături de soţia sa la Câmpulung, e urmată de „întâia noapte de război”. Se 
operează astfel revenirea din durata interioară în timpul obiectiv al războiului, 
„căderea” în zona unei realităţi în care camarazii întâmplători sunt mai apropiați 
sufleteşte decât cei fără de care viaţa nu putea fi concepută înainte: „Acum oamenii 
de aici, blestemaţii în uniformă, îmi sunt singurii aproape şi sunt mai aproape de ei 
decât de mama şi de surorile mele.” Participând la campania din Transilvania în 
primele rânduri, Gheorghidiu descoperă „prietenia definitivă, ca viaţa şi ca 
moartea” şi camaraderia bărbătească, descoperă sentimentul responsabilităţii față 
de vieţile oamenilor din plutonul pe care-l conduce şi solidaritatea necondiționată. 
Descoperă însă şi solitudinea ființei în fața morții şi faptul că spaima de moarte 
reduce omul la starea de sălbăticiune hăituită. Descoperă inconştienţa criminală a 
politicienilor vinovaţi de starea jalnică a armatei române, incompetența 
comandanților, precaritatea pregătirii militare a soldaţilor. Revelaţiile eroului sunt 
notate minuţios în „jurnalul de campanie”: „Drama războiului nu e numai 
amenințarea continuă a morții, măcelul şi foamea, cât această permanentă 
verificare sufletească, acest continuu conflict al eului tău, care cunoaşte astfel ceea 
ce cunoştea într-un anumit fel." Asemenea notații iscate din lucidă introspecție sunt 
însoțite de episoade narative concise, vorbind despre cucerirea Pietrei Craiului, 
despre „întâmplări pe apa Oltului”, despre marşul spre Sibiu, bombardamentul de 
la Săsăuş, bătălia de la Rucăr. Capitolul Ne-a acoperit pământul lui Dumnezeu este 
o ilustrare excepţională, de înaltă artă a cuvântului, a unei psihologii a groazei şi a 
panicii, dar şi a puterii omului superior de se ridica deasupra trăirilor instinctuale, 
ca eu-conştiință. Titlul acestui capitol poate fi considerat o metaforă a morții, 
asumată ca experiență colectivă, prin prezenţa pronumelui personal de persoana I 
plural. Poate fi, de asemenea, semnificant al scindării eului în ființa biologică 
înspăimântată de moarte („pământ”) şi spiritul detaşat, capabil şi în asemenea clipe 
să se analizeze cu luciditate (,„„Dumnezeu”). Această scindare este susținută la 
nivelul discursului prin alternanţa pronumelor — „noi” desemnând condiţia umană, 
în vreme ce singularul persoanei I numeşte eul-conştiinţă mereu capabil de 

autoanaliză. Scenele descrise de Camil Petrescu prin apel la metafore-simbol ale 
morţii („Durabila halucinație de foc şi de trăsnete”, „viziunea de infern, cu 
mormane de cadavre şi cu torente de foc“) fac din paginile acestui capitol „un 
spectacol straniu, apocaliptic, de un tragic grotesc” (G. Călinescu). Acest „infern 
pe pământ”, este receptat de Gheorghidiu prin percepții senzoriale, care sunt aduse 
apoi în orizontul conştiinţei ca percepții intelectuale. Alternanţa verbelor la 
persoana I plural cu cele la singular diferenţiază cele două niveluri ale percepţiei, 
ca şi când personajul-narator trăieşte această experiență-limită scindat în două ego- 
uri: „cădem cu sufletele rupte, în genunchi, apoi alergăm, coborâm speriați, 
împrăştiaţi”, „Nervii plesnesc, pământul şi cerul se despică, sufletul a ieşit din trup, 
ca să-şi revină imediat, ca să vedem că am scăpat“. „Trăiesc, plângând în mine, 
gândul că Ahile cel incomparabil şi viteaz era invulnerabil față de săgeți şi săbii, în 
afară de călcâi. Eu aş vrea să-mi stea ferit de turbarea de fier, măcar craniul”. Spre 
a ridica la rang de experiență general-umană această disperată confruntare cu 
primejdia morţii, naratorul apelează şi la persoana a II-a cu valoare generică: „[...] 
încleştezi dinţii, cu mâna îndoită deasupra capului, într-o convulsie epileptică şi 
aştepţi să fii lovit drept în moalele capului...” Aglomerarea senzaţiilor auditive şi 
notarea reacțiilor fiziologice (concretizate la nivelul discursului prin onomatopee, 
prin epitete, comparații şi metafore: „urechea înnebunită nu le aude vâjâitura 
nepământească decât aproape”, „şuierăturile groaznice, au ceva de şarpe de fier”, 
„creierul parcă mi s-a zămuit, nervii s-au rupt ca nişte sfori putrede”) au rolul de a 
transpune în simboluri concrete percepțiile ființei în care primatul conştiinţei e 
abolit de „voinţa oarbă de a trăi” („„Animalic, oamenii se strâng unii în alții. Nu mai 
e nimic omenesc în noi”, „Abia mai înţeleg bocetul, ca o litanie, ca un blestem 
apocaliptic, din adâncul adâncurilor parcă. — Ne-a acoperit pământul lui 
Dumnezeu”). În notele de subsol, afirmaţia că „ziua aceea (30 septembrie 1916) a 
fost cea mai groaznică pentru mine” este însoţită de citate ample din Uragane de 
oțel, în care Eenest Jünger, combatant în Primul Război Mondial, ca şi Camil 
Petrescu, descrie în aceeaşi termeni demistificatori imaginea unei bătălii. 
Comentariile auctoriale au funcția de a „autentifica” ficțiunea artistică, aducând 
confirmarea ideii că în războiul modern eroismul şi laşitatea, victoria sau 
înfrângerea sunt noţiuni aleatorii determinate de circumstanţe, că bătăliile moderne 
se câştigă nu prin numărul mai mare sau prin eroismul combatanţilor, ci prin 
superioritatea tehnicii militare. Aceste revelații le are şi Ştefan Gheorghidiu, care 
înțelege că războiul e o stare de criză în istoria umanității şi o tragedie a individului 
care se simte depersonalizat, anulat ca eu unic şi irepetabil, întors spre zonele 
abisale ale instinctului de autoconservare. În aceleaşi circumstanţe-limită i se 
revelează însă şi măreţia tragică a omului capabil să se ridice deasupra spaimei de 
moarte prin demnitate şi luciditate, prin solidaritate şi responsabilitate. Cu această 
nouă cunoaştere a lumii, a vieţii şi a lui însuşi, Ştefan găseşte în sine puterea de a 
se desprinde din mreaja incertitudinilor iubirii, lăsând în urmă „tot trecutul”. 
Înapoiat la Bucureşti după zilele de spital, Gheorghidiu citeşte cu indiferență biletul 
anonim în care i se dezvăluie trădarea Elei, dar cel care credea altădată că are drept 
de viaţă şi de moarte asupra celei preaiubite îi cere acum cu seninătate divorțul: 

„— Ascultă, fată dragă, ce-ai zice tu dacă ne-am despărți?". Părăsind fără 
regrete casa în care a cunoscut fericirea, dar şi suferinţa atroce, Ştefan îi lasă Elei 
„absolut tot ce e în casă, de la obiecte de preţ, la cărți... de la lucruri personale, la 
amintiri. Adică tot trecutul." 

Prin acest deznodământ, conflictul psihologic (rațiune / pasiune) care conduce 
iniţial la o criză de valori îşi află rezolvarea: iubirea îşi pierde rangul de valoare 
absolută de “monodeism”. sfârşind în „oboseală şi indiferență”. Cel de-al doilea 
conflict însă, conflict exterior de ordin moral cu familia, cu societatea, cu lumea, 
îşi va găsi o târzie rezolvare în hotărârea eroului de a dezerta. Această opţiune 
consemnată în Patul lui Procust poate fi motivată prin refuzul omului superior de a 
abdica de la paradigma idealurilor sale care nu au nici un punct de sprijin în 
realitatea mediocră, pragmatică, refuzul intelectualului orgolios se lăsa redus la 
starea de animal hăituit în învălmăşeala unui război care nu e al lui şi refuzul 
ofițerului care se simte responsabil pentru vieţile oamenilor săi de a deveni 
complicele comandanților incompetenți şi al politicienilor corupți care au împins, 
iresponsabil, țara în război. 

Arta narativă camilpetresciană ilustrează structuri moderne ale epicului şi ale 
discursului analitic. Memoria involuntară se asociază cu principiul substanțialității 
(sunt selectate episoade semnificative care au relevanță maximă în destinul 
eroilor). Tehnicile narative sunt şi ele moderne: tehnica analitică, dar şi cea a 
inserţiei, a alternanţei, a contrapunctului. 

Registrele stilistice sunt foarte diverse. Reflecţia analitică — materializată în 
pagini eseistice sau în dezvoltări psihologizante — se asociază descripţiei 
personalizate ori notaţiilor obiective în registrul narativ. Însemnările din jurnal sunt 
citate secvențial, comentate, adnotate, dezvoltate sau infirmate în notații din 
registrul eseului, al comentariul cultural sau psihologic. Stilul anticalofil (kalos = 
„frumos”, în greceşte), adică refuzul elocinţei, al discursului frumos, serveşte 
perfect ţelului scriitorului de a exprima exact; stil clar, concis, detaşat, 
intelectualizat (fără a deveni, însă, stilul „de proces-verbal”, de care vorbea 
Stendhal, numit de Camil Petrescu „unul dintre cardinalii romanului”). 

Prin acest prim roman al său, Camil Petrescu impune în proza românească o 
nouă tipologie umană. Personajele sale fac parte dintre cei care trăiesc în lumea 
înaltă a ideilor pure („au văzut idei”), sunt intelectuali, inteligenţi şi hipersensibili, 
însetaţi de ideal, de adevăr şi de trăiri absolute, ființând sub zodia lucidităţii: „câtă 
luciditate atâta conştiinţă, câtă conştiinţă atâta pasiune, câtă pasiune atâta dramă”. 
Misterul personajelor, indeterminarea lor sunt elemente de modernitate. 

Ștefan Gheorghidiu — o proiecţie în orizontul ficţiunii a scriitorului însuşi, un 
alter-ego căruia îi sunt transferate experienţe personale ale autorului — cumulează 
funcţii narative multiple. El este eul narator şi eul-conştiinţă care ordonează prin 
experienţe de cunoaştere lumea, este protagonistul romanului care „se povesteşte 
pe sine” (narator autodiegetic). 

Personajul principal al romanului este construit prin însumarea mai multor 
ipostaze care se cristalizează în simultaneitate sau prin alternanță: Ştefan 
Gheorgidiu face parte din casta inadaptaţilor superiori, conştienţi de superioritatea 

lor intelectuală şi morală în raport cu o lume iremediabil mediocră, incultă şi 
pragmatică. Spirit lucid şi absolutizant, orgolios şi inflexibil, Ştefan aplică tiparul 
său de idealitate realităţii, iubirii, oamenilor din jurul său. Aceştia nu corespund 
sa, el şi societatea mondenă, el şi realitatea tragică a frontului) care se amplifică 
nemăsurat. Trăind o profundă dramă a cunoaşterii, Gheorgidiu descoperă caracterul 
relativ al sentimentelor umane. Având orgoliul unui Pygmalion care o creează pe 
Galateea după modelul său de perfecţiune („Fată dragă, destinul tău este şi va fi 
schimbat prin mine”), Ştefan aspirase la o simbioză sentimentală, văzând în iubire 
un sentiment unic, irepetabil: „Simţeam că femeia această era a mea în exemplar 
unic, aşa ca eul meu, ca mama mea, că ne întâlnisem de la începutul lumii, peste 
toate devenirile amândoi şi vrem să pierim la fel amândoi.” Făurit din sete de ideal 
şi din luciditate febrilă, personajul trăieşte profund o dramă a incertitudinii şi o 
dramă a incomunicării. Liniile de forță ale caracterului său nu se intersectează nicio 
clipă cu mişcătoarea oglindă a unei lumi gregare şi pragmatice, imorale şi 
iremediabil mediocre. Tentativele de a recompune lumea, ca spațiu al iubirii care 
dă sens şi coerență haosului de instincte umane eşuează iarăşi şi iarăşi. 
Consumându-se la mari adâncimi, drama lui este neputința de a impune lumii 
veşnic imperfecte paradigma valorilor absolute în care crede. Neputincios, asistă la 
transformarea celei preaiubite într-o femeie avidă de bani, de lux şi de distracții: 
„Vedeam cum femeia mea se înstrăina zi de zi, în toate preocupările şi admiraţiile 
ei, de mine.” Suflet hipersensibil, Gheorgidiu suferă din cauza schimbării Elei, 
oscilând dramatic între speranță, tandrețe, disperare, dispreţ şi ură. Suferința 
personajului provine din faptul că el este un inadaptat pe plan social şi sentimental, 
din faptul că se raportează mereu la o ierarhie spirituală şi nu la una socială, bazată 
pe avere şi bani, ca oamenii din jurul său. Alături de drama intimă, Gheorghidiu 
mai suferă şi drama omului superior, dominat pe plan social de indivizi inferiori. 
Exigenţele personajului sunt absolute, pentru că, în fond, viaţa este alcătuită dintr-o 
sumă de mici compromisuri, care o fac acceptabilă. De fapt, personajul trece prin 
două procese opuse: unul de mistificare — mai exact de automistificare — şi unul de 
demistificare. 

Drama eroului se consumă pe fundalul unui societăți mediocre, dominate de 
instinctul de proprietate şi de dorința de parvenire. Bătrânul avar Tache 
Gheorghidiu şi fratele său, Nae, politicianul intrat în afaceri, milionarul analfabet 
Vasilescu Lumânaru şi mondenul Grigoriade sunt adevărate fiare citadine ce 
manifestă un dispreţ profund pentru cultură: „Cu filosofia dumitale nu faci doi 
bani. Cu Kant, ăla al dumitale şi cu Schopenhauer nu faci în afaceri nici o brânză. 
Eu sunt mai deştept de ei când e vorba de parale.” — afirmă unchiul Nae. Refuzul 
eroului de a trăi într-o asemenea lume se exprimă prin protestul solitar, prin gestul 
de revoltă de o tragică inutilitate: dezertarea. 

Construit din aceeaşi pastă a „sufletelor tari”, a celor care „au văzut idei” din 
teatrul camilpetrescian, Ştefan Gheorghidiu rămâne un personaj exemplar pentru 
categoria inadaptaţilor superiori care refuză abdicarea de la ideal. 

ROMANUL, ÎNTRE TRADIȚIA FORMULEI BALZACIENE ŞI 
MODERNITATEA ROMANULUI POLIFONIC 


m ENIGMA OTILIEI, roman de sinteză estetică publicat în anul 1938: 


— realismul obiectiv de factură balzaciană se asociază cu elemente de clasicism, 
romantism, modernism; 


m roman de observaţie socială, însumând „dosare de existență” ale unor tipuri umane 
determinate de circumstanţele sociale, de „datul” psihoafectiv şi de factorul ereditar; 


m roman de problematică morală, un roman de dragoste şi bildungsroman (etapele devenirii 
lui Felix / a Otiliei). 


m Tema fundamentală (balzaciană) a existenţei societăţii burgheze bucureştene în primul 
sfert al sec. XX se dezvoltă în patru arii tematice: 


— tema moştenirii (balzaciană) © conflict economic; 


— a parvenirii (balzaciană) = conflict de ordin moral; 
— a paternităţii (balzaciană) = conflict moral; 


— tema iubirii generează un conflict psihologic. 


m Titlul iniţial (Părinții Otiliei”) sublinia tema paternității, titlul sub care a fost publicată 
cartea reliefează: 


— eternul mister feminin („Enigmă este tot acel amestec de luciditate şi ştrengărie, de 
onestitate şi uşurătate” ce caracterizează eroina omonimă - G. Călinescu); 


— misterul unei vârste („Această criză a tinereții lui Felix, pus pentru întâia oară faţă în 
față cu absurditatea sufletului unei fete, aceasta este «enigma»” - G. Călinescu); 


— misterul vieţii înseşi (Felix: „Nu numai Otilia era o enigmă, ci şi destinul însuşi”. 
m Compoziţia: 20 de capitole (fără titlu) — principii compoziționale: 


cronologic (clasic); sintagme temporale cu care debutează mai toate capitolele („Într-o 
seară de la începutul lui iulie 1909...”, “A doua zi...”, In ziua următoare...”, „Cu timpul” 
> tehnica înlănţuirii); 


eal simetriei şi cel al circularităţii (clasicism) guvernează intrarea şi ieşirea în/din 
universul cărţii (două tablouri care au acelaşi decor — strada Antim —, contemplat de 
acelaşi erou — Felix — care aude aceleaşi cuvinte cu putere de destin: „Aici nu stă nimeni” 
(motivul modern al lui „nimeni”); 


eprincipiul contrapunctului (casa din str. Antim / casa din Calea Victoriei; decorul citadin 
e brusc substituit de peisajul vast al Bărăganului); 


eal colajului (juxtapunerea planurilor = modernitate). 
m Structura însumează trei planuri: 


— planul epic principal urmăreşte destinul clanului familial Giurgiuveanu, Tulea, Raţiu. El 
se ordonează în jurul istoriei moştenirii; dezvoltă şi tema paternității, 

— al doilea plan narativ e centrat pe tema iubirii, urmărind povestea de iubire dintre 
Felix şi Otilia, eroii surprinşi în devenire, în confruntarea cu lumea şi cu ei înşişi. i se 
adaugă Leonida Pascalopol care trăieşte revelaţiile unei iubiri târzii. 


— un plan-cadru monografic, în care este surprinsă existenţa burgheziei bucureştene la 
începutul secolului al XX-lea (într-un cadru social-istoric, economic, etic, cultural şi 
spiritual). Tema predilectă este cea a parvenirii. 


e Subiectul este linear: în primele capitole, desfăşurarea epică este lentă, rezultând din 
însumarea unor „dosare de existenţă” care fixează tipuri psihologice bine determinate; 


mişcarea epică se precipită brusc în ultimele 3 capitole. 
Arta narativă: 


— împleteşte formule narative realist-balzaciene (narator-demiurg, heterodiegetic, naraţiune 
la pers a III-a, ulterioară; viziune omniscientă) cu modalităţi moderne (sondează 
psihologii, deplasând accentul de pe evenimentul exterior pe cel interior; transferă rolul 
de narator lui Felix / altor personaje multiplicarea perspectivelor narative etc.; 


— epicul propriu-zis este relativ redus, substituit copios de dramatic; dialogurile şi 
monologurile sunt prezente în proporție impresionantă (romanul e vorbit în proporţie de 
75% personaje ființează mai ales la nivelul limbajului); 


— limbajul eroilor, ca şi cel al naratorului e încărcat de termeni citadini, de neologisme, de 
termeni abstracți, de referințe culturale; 


— descrierile sunt realizate în acelaşi limbaj citadin cult (viziunea asupra Bărăganului se 
configurează după legile geometriei şi ale arhitectonicii citadine), punându-se astfel capăt 
viziunii sămănătoriste asupra naturii. 


m Analiza psihologică este practicată cu minuțiozitatea scriitorului realist, într-un limbaj 
abstract; sondarea conştiinţelor se realizează mai ales prin confesiune sau monolog; 
interior (stil direct), dar şi prin dezvăluirea mediată a fluxului gândirii (stil indirect liber); 


— elementele care aparţin sferei intuiției psihologice se asociază statornic celor care se oferă 
percepției senzoriale. 


Romanul ca sinteză estetică. Enigma Otiliei de George Călinescu 

Ca romancier (Cartea nunţii, 1933, Enigma Otiliei, 1938, Scrinul negru, 
1960), George Călinescu se înscrie în tradiția romanului românesc de tip obiectiv, 
de inspiraţie socială reprezentat de N. Filimon, I. Ghica, L. Rebreanu şi 
I. Agârbiceanu. 

În perioada interbelică romanul românesc cunoscuse o evoluţie spectaculoasă, 
racordându-se şi integrându-se valorilor universale. Aria tematică s-a lărgit 
considerabil, anexându-şi problematica intelectualului şi spaţiul cotidian. Formulele 
epice tradiţionale coexistă cu soluţii artistice moderne. Rebreanu fundamentase stilul 
obiectiv, realismul dur (Jon, 1920), romanul-frescă (Răscoala, 1932), romanul de 
analiză psihologică (Pădurea spânzuraţilor, 1922, Ciuleandra). Sadoveanu crease 
formula de sinteză a realismului românesc (baladesc — Baltagul, 1930 — sau epopeic 
de evocare istorică — Fraţii Jderi, 1935-1942) la care aderă şi G. Galaction (Papucii 
lui Mahmud). Mateiu Caragiale dăduse prozei interbelice româneşti romanul realist 

de factură barocă (Craii de curte veche, 1929), iar Camil Petrescu şi Hortensia 
Papadat-Bengescu sondaseră universurile Lăuntrice ale conştiinţei şi subconştientului. 
Romanul realist de factură balzaciană (care radiografiază societatea şi caracterele 
umane), îmbogăţit însă considerabil de elemente estetice clasiciste, romantice şi 
moderniste este ilustrat cu strălucire de G. Călinescu. 

Concepţia estetică a lui George Călinescu privind romanul se delimita de 
experiențele unor contemporani. Deşi adept al romanului inspirat din viața 
contemporană, modernă, citadină, G. Călinescu aderă sub raportul formulei epice la 
modelul tolstoian şi balzacian, nu la proustianism. El militează pentru un roman 
obiectiv, pentru perspectiva clasică, pentru tipologie şi caracterologie. În 
structurile sale fundamentale, Enigma Otiliei este o strălucită aplicaţie a acestei 
concepţii estetice. Probând însă şi teza călinesciană ce afirmă că „nu există în 
realitate un fenomen artistic pur, clasico-romantic”, romanul îşi complică 
arhitectura cu elemente clasiciste, romantice, baroce, moderniste. Aşadar Enigma 
Otiliei este un roman de sinteză estetică în care realismului obiectiv de factură 
balzaciană i se asociază elemente caracteristice altor modele estetice (clasicist, 
romantic, modern). 

Este un roman de inspiraţie socială, însumând „dosare de existenţă” ale unor 
tipuri umane determinate în primul rând de circumstanţele sociale, apoi de „datul” 
psiho-afectiv şi de factorul ereditar. Enigma Otiliei este însă şi un roman de 
problematică morală, un roman de_dragoste şi un bildungsroman (roman al 
cristalizării unor personalităţi, surprinzând etapele devenirii celor doi adolescenți, 
Felix şi Otilia). 

Tema fundamentală (balzaciană şi ea) este cea a existenţei unei societăți 
precis ancorată într-un spaţiu geografic şi într-o perioadă istorică (existenţa 
societăţii burgheze bucureştene în primul sfert al secolului trecut). Această 
temă fundamentală se dezvoltă în trei arii tematice: tema moştenirii, a paternității 
şi cea a iubirii. Se poate identifica şi o temă a parvenirii în măsura în care toate 
personajele (cu excepţia lui Pascalopol) năzuiesc — conştient sau inconştient — să 
pătrundă într-o sferă socială superioară, prin îmbogăţire, prin căsătorie sau prin 
afirmarea profesională. 

Dacă titlul iniţial (Părinții Otiliei) sublinia tema paternităţii, titlul sub care a 
fost publicată cartea reliefează eternul mister feminin („enigmă este tot acel 
amestec de luciditate şi ştrengărie, de onestitate şi uşurătate” caracterizând pe 
eroina omonimă), dar şi misterul unei vârste şi al vieţii însăşi (“Această criză a 
tinereții lui Felix, pus pentru întâia oară faţă în față cu absurditatea sufletului unei 
fete”, aceasta este „enigma” — afirmă scriitorul însuşi). Ultima semnificaţie — cea 
generală — este luminată de târzia reflecţie a lui Felix din finalul romanului: „Nu 
numai Otilia era o enigmă, ci şi destinul însuşi”. 

Compoziţia romanului este clasică: cele douăzeci de capitole (fără titlu) se 
succed cronologic. Axa unui timp obiectiv, derulat lent la început, apoi într-un ritm 
tot mai accelerat, este marcată obsesiv prin sintagme temporale cu care debutează 
mai toate capitolele („Într-o seară de la începutul lui iulie 1909...”, „A doua zi...”, 
„În ziua următoare...”, „Cu timpul...”, „Pe la începutul lunii august...”, „Când pe 

toamnă târziu...”, „În martie...”, „Pe la sfârşitul lui septembrie...”). Principiul 
simetriei şi cel al circularităţii, care guvernează intrarea şi ieşirea în şi din 
universul cărţii, sunt evidente în secvențele cu care se deschide şi se sfârşeşte 
romanul. Cele două tablouri care au acelaşi decor — casa din strada Antim — 
evidenţiază însă şi o tehnică a contrastului (descrierii ample, balzaciene de la 
început îi corespunde imaginea sintetică din final); ele propun un motiv de mare 
modernitate: cel al lui „Nimeni”. Replica lui Costache Giurgiuveanu, absurdă la 
început — „Aici nu stă nimeni” — are putere de destin; ea se încarcă în final de o 
tristeţe existențială, de sensuri adânci privind trecerea prin lume a „omului fără 
însuşiri”, „devenirea întru devenire”, vană, fără sens şi fără a lăsa urme. În final, cu 
adevărat, nu mai apare nimeni din clanul Giurgiuveanu sau Tulea, mărturie a 
existenţei lor derizorii rămânând doar casa în ruină. Arta compoziţiei valorifică şi 
alte tehnici moderne precum cea a contrapunctului (decorul citadin e brusc 
substituit de peisajul vast al Bărăganului), a colajului (juxtapunerea planurilor), a 
discursului discontinuu (cap. XVIII). 

Structura romanului însumează trei planuri. Planul epic principal care 
urmăreşte destinul clanului familial (alcătuit din familiile înrudite Giurgiuveanu, 
Tulea, Raţiu). El se ordonează în jurul istoriei moştenirii, fiind deci dinamizat de 
un conflict economic (lupta nesățioasă pentru avere se va da în final între Agae şi 
Stănică, adevărate fiare citadine). Tema paternităţii — dezvoltată tot în acest plan — 
reliefează un conflict de ordin moral. 

Cel de al doilea plan narativ urmăreşte povestea de iubire dintre Felix şi 
Otilia, eroii surprinşi în devenire, în confruntarea cu lumea şi cu ei înşişi. Lor li se 
adaugă Leonida Pascalopol care trăieşte revelaţiile unei iubiri târzii. Conflictul 
acestui plan este interior — un conflict psihologic, care se rezolvă prin opţiunea 
clasicilor: triumful rațiunii asupra pasiunii. Planul-cadru conturează, monografic, 
existenţa burgheziei bucureştene la începutul veacului al XX-lea. Tema 
parvenirii, definitorie pentru această lume în care Stănică Raţiu este un învingător, 
accentuează conflictul de ordin moral. 

Subiectul romanului călinescian este linear. Desfăşurarea epică este lentă, 
precipitându-se brusc doar cu începutul capitolului al XVIII-lea. Până atunci, 
mişcarea epică rezultă din însumarea unor „dosare de existenţă” care fixează într- 
un cadru social-istoric, economic şi etic tipuri psihologice complexe, bine 
determinate (excepţie: Otilia). Discursul narativ (naraţiune heterodiegetică) se 
realizează dintr-o perspectivă omniscientă („focalizare zero”), prin apelul la 
timpuri verbale trecute (timpul narării este ulterior timpului „istoriei” narate). 

După modelul balzacian, romanul începe prin fixarea coordonatelor temporale 
şi spaţiale ale acţiunii (incipit descriptiv). Aceasta este plasată într-o geografie 
reală a capitalei româneşti şi într-un timp istoric precis: „Într-o seară de la 
începutul lui iulie 1909, cu puţin înainte de orele zece, un tânăr de vreo 18 ani, 
îmbrăcat cu uniformă de licean, intra în strada Antim, venind dinspre strada Sfinții 
Apostoli...”. Portretul iniţial al eroului (manieră balzaciană de a-şi face cunoscuţi 
eroii la prima „intrare în scenă”) se alcătuieşte din detalii vestimentare, din 
elemente semnificative de fizionomie şi sugestia liniei de forță a caracterului („nota 

voluntară” impune imaginea unui adolescent animat de o mare voință). Modelul 
comportamental asociat primei apariţii a eroului este cel al străinului. Dezvoltarea 
acestui motiv literar motivează artistic transferul rolului de instanță narativă lui 
Felix, care devine observator şi personaj reflector în raport cu lumea necunoscută 
pe care o ia treptat în stăpânire. Descrierea casei din strada Antim (făcută cu ştiinţa 
şi plăcerea observării detaliului arhitectonic) este realizată din perspectiva 
personajului care îşi începuse călătoria iniţiatică într-un spațiu străin, într-o lume a 
necunoscutului, într-o existență nouă. Odată cu Felix Sima, descoperim treptat 
strada, casa, faţada, interiorul. Detaliile arhitectonice prin care sunt schiţate casele 
de pe strada Antim, esențializate într-o judecată de valoare din perspectiva 
naratorului reprezentabil (,„[...] o caricatură în moloz a unei străzi italice.") au rol 
în caracterizarea mediului social căruia îi aparține Costache Giurgiuveanu şi 
familia sa. În acelaşi timp, descripția creează atmosfera, are un rol în sugerarea 
caracterului şi a modelului existenţial al personajelor, dezvăluie dubla realitate, cea 
a aparenței (pretenţioase decoruri gotice amestecate cu ornamente arhitecturale 
clasice sugerează pretenţiile de cultură ale eroilor) şi a esenței (totul e o banală 
copie, un fals care dezvăluie prostul gust; arhitectura clasică este imitată cu 
materiale derizorii, ieftine şi urâte, evidențiind zgârcenia burgheză). Cele mai 
multe notații evidențiază avariția şi orgoliul proprietarilor. Atitudinea scriitorului 
față de lumea pe care o propune este cea a creatorului-demiurg care se proiectează 
în text ca narator omniscient (amintind, din nou, de Balzac). Uneori, însă, naratorul 
mimează descoperirea unor realități odată cu cititorul (focalizare externă 
evidențiată prin notația comportamentistă şi prin jocul presupunerilor în 
aproximarea vârstei eroilor). 

Intrarea în universul cărţii se realizează printr-o tehnică a cercurilor 
concentrice (de model balzacian) prin care ne apropiem, prin mişcări succesive, de 
un spaţiu şi un orizont existenţial din ce în ce mai îngust. Descrierii care porneşte 
de la o geografie reală îi urmează o scenă-cheie (caracteristică tablourilor 
expozitive cu care se deschid romanele călinesciene), reunind toate personajele 
romanului. Reuniunea familială din salonul casei Giurgiuveanu prilejuieşte 
prezentarea personajelor în ipostaze definitorii, surprinderea relaţiilor dintre ele, 
fixarea conflictului. În chip simptomatic, în final îi vom întâlni, peste un deceniu, 
doar pe „străinii” al căror destin a fost, efemer, legat de cel al clanului (Felix, 
Stănică, Pascalopol şi, într-o enigmatică absenţă, Otilia). 

Planul epic central urmăreşte lupta clanului Tulea pentru a moşteni averea lui 
Costache Giurgiuveanu. Acesta întârzie s-o înfieze pe Otilia Mărculescu, fiica lui 
vitregă, neasigurându-i astfel dreptul la succesiune, întârzie să-i depună la bancă 
cei 300000 de lei obţinuţi din vânzarea unor case. Când este doborât de primul atac 
al bolii de inimă, Aglae şi familia ei „ocupă casa milităreşte”. Scena (cap. XVIII) 
este antologică, evidențiind odiosul, grotescul şi tragicul unei lumi în care oamenii 
sunt iremediabil claustraţi în cercul strâmt al unui univers lăuntric precar, dominat 
de o obsesie. Pentru a sublinia egoismul feroce al fiecăruia şi imposibilitatea unei 
comunicări reale între ei, autorul foloseşte modelul dialogului divergent din piesele 
americane, din teatrul absurdului, construind un fragment de text dramatic. Fără pic 

de compasiune pentru fratele ei, Aglae vorbeşte despre o vagă boală proprie, 
hotărând să-şi îngrijească sănătatea. Aurica, obsedată ca întotdeauna, de căsătorie, 
vorbeşte despre norocul fetelor care se mărită. Stănică îşi aminteşte, cinic, despre 
veghea unui unchi muribund, obsedat de moştenire. Doctorul Vasiliad dezvăluie, 
fără să vrea, complexe de om incompetent, iar Titi, intenția mecanică de a copia în 
alt format aceeaşi carte poştală. După cel de-al doilea atac al bolii lui moş 
Costache, rapacele clan Tulea începe „să care” din casă toate lucrurile de valoare. 
Scena jafului nocturn reliefează încă o dată înspăimântătoarea lăcomie şi lipsa de 
omenie ale personajelor. Revenindu-şi şi acum, Costache Giurgiuveanu îi dă lui 
Pascalopol o treime din banii de sub saltea, pentru a-i deschide Otiliei un cont în 
bancă. Cele 200000 de lei rămase îi vor fi smulse cu forța de Stănică, ceea ce îi va 
provoca moartea bătrânului. 

Dacă tema moştenirii prilejuieşte evidenţierea componentei economice a 
existenței burgheziei bucureştene, tema paternităţii înlesneşte dezbaterea asupra 
componentei morale. Toate personajele romanului se raportează la Otilia ca 
posibili părinţi. În chip simptomatic, însă, nici unul dintre ele nu personifică 
ipostaza ideală de părinte. Puritatea sentimentului paternal al lui Pascalopol e 
alterată de implicaţiile afective erotice; afecțiunea reală a lui moş Costache e 
erodată de avariţie, iubirea lui Felix conţine şi ea o doză de responsabilitate faţă de 
viitorul fetei, însă aceasta e formală, fiindcă eroul însuşi simte nevoia de a fi ocrotit 
matern de Otilia. Aglae întruchipează mama vitregă față de Otilia şi autoritatea 
rigidă, lipsită de căldură sufletească faţă de propriii copii. Stănică e un impostor şi 
în sfera paternității („un Caţavencu al ideii de paternitate”), deşi vorbeşte emfatic 
despre sentimentele sale de iubire şi responsabilitate de tată, el este tot atât de 
vinovat ca şi Olimpia de moartea fiului lor, Relişor. Simion Tulea şi Olimpia 
ilustrează tipul de părinți denaturaţi, indiferenți şi responsabili față de copiii lor. 

Planul erotic al romanului propune şi el o dezbatere pe o temă general umană. 
Iubirea este problematizată prin diversitatea şi complexitatea situaţiilor de viață 
surprinse. Povestirea romantică de iubire dintre cei doi adolescenţi — Felix şi Otilia 
— urmăreşte monografic dilemele primei iubiri, de la fascinația atracției spontane la 
incertitudinile sentimentului deja cristalizat, de la iniţierea erotică la opţiunea 
lucidă care pune capăt idilei. Sfârşitul acestei poveşti de dragoste (Otilia îl 
părăseşte pe Felix, plecând cu Pascalopol la Paris) vorbeşte despre caracterul 
iluzoriu al libertății de a alege şi a-şi asuma iubirea într-o lume în care totul este 
determinat de mecanismul economic şi social. Otilia înţelege atotputernicia acestui 
mecanism, de aceea renunță la visul fericirii prin iubire. În mijlocul unei lumi 
corupte, Felix şi Otilia îşi apără candoarea, puritatea pe care nu le pot salva decât 
despărțindu-se. Dragostea lui Pascalopol („eu ştiu să iubesc, fiindcă nu am iubit pe 
nimeni”, îi spune Otiliei) implică şi ea generozitate. El va renunţa la Otilia, 
redându-i libertatea când înțelege că fata nu mai este fericită. În roman iubirea este 
un concept şi o realitate care determină diferenţierea eroilor, ca şi problema 
paternităţii. Pentru Felix iubirea este o comuniune de idealuri, aspirații, interese. 
Pentru Otilia este un sentiment delicat ca o floare care are mereu nevoie de un 
decor schimbat, ofilindu-se în lupta dură pentru existență. Pascalopol îşi exprimă 

iubirea prin ocrotirea responsabilă, paternă a Otiliei. Concepţia despre iubire a 
Aglaei este a unei ariviste: „Dragoste! Fleacuri! Pe vremea noastră nu mai era asta! 
După nuntă vine şi dragostea.” Aurica este obsedată de problema dragostei, aceasta 
fiind singurul mod de a depăşi situația precară de fată bătrână. Stănică Raţiu 
consideră dragostea o afacere, un mod de a-şi realiza planurile ariviste. El nu se 
căsătoreşte oficial cu Olimpia decât atunci când este semnat actul dotal. O va părăsi 
apoi pentru Georgeta prin care îşi asigură protectori puternici în cariera politică şi 
în afacerile-i dubioase. Toate fețele iubirii pe care le surprinde romanul conduc la 
ideea că, într-o lume cupidă, dragostea nu poate supravieţui, că temeiul familiei 
este jocul de interese, pragmatismul, nu sentimentul pur. 

Planul monografic este alcătuit din toate aceste „felii de viaţă” care surprind 
existența Bucureştiului în preajma anului 1909. Fără nici o intenţie vizibilă de 
frescă socială, romanul evocă un Bucureşti inedit în literatura noastră, cu o viață 
ascunsă în case mohorâte, în izolări de grădini cu ziduri înalte. Deşi în acest spaţiu 
citadin oamenii se întâlnesc pe străzi, la restaurante, se salută şi discută, ei sunt 
iremediabil singuri, „orfani” în chip simbolic (moş Costache la restaurant, Aurica 
pe Calea Victoriei, Titi în casa familiei Sohaţki, Simion în propria casă, Felix şi 
Otilia în casa de pe strada Antim). În antiteză romantică, Bărăganul este descris ca 
spaţiu al nemărginirii, în care ființa citadină poate recupera sentimentul cosmic. În 
romanul călinescian, mediul participă la existenţa personajelor, fiind impregnat de 
personalitatea acestora. 

Finalul romanului „comprimă” timpul, rezumând un deceniu din existența 
personajelor, în contrast cu timpul destul de lent până atunci al narațiunii. El are 
funcţia unui epilog, vorbind despre cariera şi căsătoria fericită a lui Felix, despre 
arivismul lui Stănică Raţiu, despre despărțirea Otiliei de Pascalopol. În decorul 
casei in strada Antim, acum, cu adevărat părăsită, ecoul vorbelor lui moş Costache, 
răsunând în amintirea lui Felix, are putere de adevăr tragic, părând rostite de 
destinul însuşi. 

Arta narativă dezvăluie uluitoarea putere a autorului de a crea viaţă. 
Străpungând opacitatea banalului, naratorul omniscient dezvăluie liniile de forță ale 
caracterelor, sondează psihologii, deplasând adesea accentul de pe evenimentul 
exterior pe cel interior. 

Epicul propriu-zis este relativ redus, substituit copios de dramatic (naraţiune 
prin_reprezentare). Dialogurile şi monologurile (alăturate adesea prin tehnica 
aparteului, ca în textul dramatic) sunt prezente în proporţie impresionantă 
(„romanul e vorbit în proporţie de 75%”, afirmă criticul Radu Popescu). Cele mai 
multe dintre personaje ființează, deci, mai ales la nivelul limbajului. Acesta este 
încărcat de termeni citadini, de neologisme, de termeni abstracţi, de referințe 
culturale. „După Caragiale nici un alt scriitor român nu a dovedit un mai autentic 
geniu al vorbirii citadine. Fiecare om vorbeşte exact limba lui individuală şi în 
acelaşi timp pe a epocii, a clasei, a cercului din care face parte” (Radu Popescu). 
Descrierile sunt şi ele realizate în acelaşi limbaj citadin cult (viziunea asupra 
Bărăganului se configurează după legile geometriei şi ale arhitectonicii citadine, 

bivolii sunt „vite lungi, bituminoase”), punându-se astfel capăt viziunii 
sămănătoriste asupra naturii. 

Arta portretului uimeşte prin procedeele de compoziţie de mare diversitate, 
cu valori artistice originale. Ea demonstrează „inexistenţa practică a clasicismului, 
romantismului, barocului în stare genuină”, pură (G. Călinescu). Cele mai multe 
portrete (esenţa „dosarelor de existență”) sunt de factură realistă, mijloacele de 
caracterizare sunt pronunțat balzaciene, iar în cazul Otiliei, moderne. Portretele 
morale ale lui Costache Giurgiuveanu, Aglae Tulea, Stănică Raţiu, Aurica şi al lui 
Pascalopol sunt întemeiate pe o trăsătură dominantă care le proiectează într-o 
anume tipologie umană. Sunt caractere deplin şi definitiv conturate, cele mai 
multe, statice. Ipostazele şi situaţiile existenţiale în care sunt surprinşi aceşti eroi 
confirmă apartenența lor la o categorie tipologică. Portretul fizic surprinde 
amprenta deformării sufleteşti asupra trăsăturilor, materializarea reliefului moral în 
fizionomie. Descrierea ticurilor nervoase, verbale, a gestului semnificativ şi 
definitoriu întregeşte portretul fizic. Descrierea vestimentaţiei, a mediului 
habitudinal contribuie la complexitatea referinţelor caracterologice. 

Analiza psihologică este practicată cu minuţiozitatea scriitorului realist, într- 
un limbaj abstract. Sondarea conştiinţelor se realizează mai ales prin monolog 
interior (stil direct), dar şi prin dezvăluirea mediată a fluxului gândirii (stil indirect 
liber). Elementele care aparțin sferei intuiției psihologice se asociază statornic celor 
ce se oferă percepției senzoriale. 

Costache Giurgiuveanu este personajul central al romanului; aflat în miezul 
istoriei moştenirii, el determină direct sau indirect destinele celorlalți eroi. 

Aparține tipologiei avarului, înrudit spiritual cu Harpagon al lui Molière, cu 
Gobseck, Goriot, Grandet ai lui Balzac, cu Hagi Tudose, eroul lui Delavrancea. Se 
distanțează, însă, de zgârcitul clasic prin complexitate. Portretul fizic se alcătuieşte 
prin acumulare de detalii ce surprind grotescul eroului. Faţa spână, ochii „clipind 
rar şi moale ca cei ai unei bufniţe speriate de lumină”, gura cu buze îngălbenite de 
fumat, zâmbetul strâmb, glasul răguşit, vorbele bâlbâite alcătuiesc o apariţie 
stranie. Dublul epitet („rar şi moale"), ca şi comparaţia cu pasărea nopții „speriată 
de lumină” evidențiază trăsături definitorii: nehotărârea, lipsa de fermitate, teama 
de cei din jur. Vestimentaţia sa hilară dezvăluie zgârcenia. Casa cu arhitectură 
pretențioasă, dar neîngrijită evidențiază avariția proprietarului. Interiorul ticsit de 
mobile vechi, desperecheate sugerează patima agoniselii. 

Demersul analitic al romanului cumulează nenumărate situaţii, gânduri, fapte, 
vorbe şi gesturi care pun în lumină zgârcenia delirantă a personajului (de la 
micile „ciupeli” pe seama lui Pascalopol şi Felix, la atitudinea față de chiriaşii 
restanţieri, de la vânzarea de case până la visul de a-i construi Otiliei o casă cu 
materiale din demolări). 

Deprinderile devenite automatisme sunt guvernate de suspiciune , de teama de 
a fi jefuit, de spaima față de lăcomia clanului Tulea. Bâlbâiala devine armă de 
apărare în fața unei lumi cupide şi agresive. El se retrage din mijlocul acestei lumi 
în spaţiul protector al casei sale, în universul limitat şi precar al familiei. 

Avariţia sa nu stinge însă instinctul de conservare, ca în cazul lui Hagi 
Tudose, şi nici omenescul din sufletul lui. O iubeşte — atât cât poate el iubi — pe 
„fetița” lui, pe „Otilica”, iar mai târziu se ataşează şi de Felix. Toate spaimele şi 
rezervele unui suflet frustrat, încremenit de zgârcenie se retrag, se destramă când 
Otilia îl mângâie pe „chelia ca de porțelan”. Iubirea sa paternă este sinceră, 
neputând însă să învingă patima pentru bani. El ratează astfel şansa de a deveni 
sublim prin depăşirea propriilor limite. Sfârşeşte tragic, distrus fizic după al doilea 
atac şi psihic prin violenţa lipsită de scrupule a lui Stănică. Pendulând între grotesc, 
comic şi tragic, eroul se defineşte complex, ca individualitate pregnantă care se 
diferenţiază de avarul clasic. 

Stănică Raţiu, personaj principal şi el, aparţine tipologiei ariviştilor, superior 
însă lui Dinu Păturică, eroul lui Nicolae Filimon, lui Gore Pirgu (Mateiu 
Caragiale), lui Iancu Urmatescu (Ion Marin Sadoveanu) ori lui Rastignac (Balzac). 
Produs al societăţii în care trăieşte, el are „geniu”. 

Avocat fără procese, individ monden fără o normă de conduită, adaptabil şi 
profitor, este înzestrat cu o remarcabilă inteligență speculativă, cu o intuiție 
deosebită. 

Parvenit dintr-o familie numeroasă (numit ironic de narator „un sentimental cu 
instincte casnice”), fără resurse materiale, el se căsătoreşte cu Olimpia din calcul, 
clamând însă în toate ocaziile dragostea sa conjugală şi paternă. Înfăţişarea (bărbat 
de o sănătate agresivă „cu mustață în chip de muscă”) şi ţinuta vestimentară sunt 
cele ale unui om de lume, sigur de sine. Vorbirea, mimica, gesticulația rămân însă 
principala modalitate de caracterizare (“vorbea sonor, rotund, cu gest artistic şi 
declamator”). Vorbirea lui emfatică aminteşte eroii lui Caragiale. Limbajul 
avocăţesc dublat de o bună cunoaştere a oamenilor exercită o adevărată presiune 
psihologică asupra interlocutorului. Este o prezenţă activă, dinamică, mereu în 
aşteptarea „loviturii celei mari” care să-i schimbe cursul vieţii. Inepuizabil în a da 
sfaturi, a colporta ştiri, a pune la cale aranjamente, el este omniprezent. E mereu 
jovial şi indiscret, dezinvolt şi volubil, abil şi demagog. Trăieşte minciuna şi 
impostura cu autenticitate, mimând emoţii, ajungând să se înduioşeze de bunătatea 
sufletului său. În fond, e un cinic care nu se iubeşte decât pe sine, disimulând setea 
de parvenire şi versatilitatea. Joacă cu obstinaţie rolul soțului grijuliu, al tatălui 
îndurerat (pentru el familia e „ţărişoara lui”), al ginerelui loial, al protectorului 
orfanilor. Sub aceste măşti se ascunde firea agresivă, abjectă care urmăreşte cu 
tenacitate averea lui Costache Giurgiuveanu. O va obţine în cele din urmă prin rapt 
şi crimă. Acestea sunt treptele ascensiunii sociale. Cariera sa politică şi 
prosperitatea afacerilor dubioase sunt datorate căsătoriei cu Georgeta şi protecției 
admiratorilor acesteia. Caracterizările multiple făcute de autor şi de celelalte 
personaje sunt convergente; lor li se adaugă autocaracterizarea („Stănică e profund, 
degeaba încercaţi dv. să-l luaţi peste picior”). 

Aglae Tulea e un personaj static, de factură clasică, a cărei esenţă e surprinsă 
încă din primele scene. Întruchipează răutatea umană, înghețul sufletesc, 
ferocitatea arțăgoasă, lăcomia gregară, invidia şi incultura agresivă. Este „baba 
absolută fără cusur în rău” (Weissman), este „vipera” (Otilia) care crede cu 

obstinaţie în puterea banului, desconsiderând orice valoare umană sau morală. 
Femeie de mare energie, autoritară şi lipsită de feminitate şi căldură sufletească 
(portretul fizic accentuează aceste trăsături: „faţa galbenă cu buze subțiri, acre, cu 
nas încovoiat”) ea îşi face un scop al vieţii din a deveni unica moştenitoare a averii 
fratelui ei şi a-şi căpătui copiii. Ca soră se dovedeşte odioasă, ca soție îşi manifestă 
doar agasarea şi disprețul față de soțul bolnav. Nici ipostaza de mamă nu o 
reabilitează în plan uman, fiindcă, în copiii ei, se iubeşte pe sine. Aceştia sunt 
simple obiecte asupra cărora îşi exercită setea de a domina. Eroina eşuează 
lamentabil în toate planurile, devenind grotescă şi ridicolă. 

Aurica şi Olimpia sunt şi ele ipostaze ratate ale feminităţii. Aurica e fată 
bătrână care a moştenit răutatea şi mărginirea mamei ei. În jalnică goană după 
virtuali pretendenți, ea devine o ridicolă şi tristă figură pe Calea Victoriei, la nunţi 
şi la înmormântări. Olimpia e o prezență placidă, fără personalitate, incapabilă de 
iubire, o soţie insipidă, mamă iresponsabilă, fiică egoistă şi indiferentă. 

În contrast cu aceste personaje se defineşte Leonida Pascalopol, ilustrativ 
pentru tipologia nobilului autentic. Moşierul rafinat, cult, discret, sensibil şi 
generos se consideră un ratat care face o adevărată pasiune pentru „liliala Otilie”. O 
iubeşte cu generozitatea sufletelor mari, o ocroteşte cu o adevărată responsabilitate 
paternă. Dovada supremă a iubirii este puterea de a renunța la „viciul (său) 
sentimental”, noblețea cu care îi redă libertatea când înţelege că Otilia nu mai este 
fericită cu el. 

Prin observarea caracterului şi comportamentului lui Titi şi Simion Tulea, 
interesul se deplasează spre patologic şi cazul clinic (element de modernitate). Titi este 
„un caz”, un perpetuu adolescent trăind o criză de personalitate şi o criză erotică de 
durată. Încercarea timorată, dar şi disperată de a sustrage autorităţii materne sfârşeşte 
lamentabil. Căsătoria tăinuită cu Ana Sohaţki nu va dovedi decât imaturitatea 
iremediabilă a eroului. Revenit sub protecția maternă, Titi va intra definitiv sub zodia 
degradării (artist ratat, biet copiator de ilustrate, copil etern care „ascultă pe mama” şi 
se leagănă la nesfârşit). Simion este o apariţie bizară, întotdeauna în papuci şi cu 
broboadă pe umeri, ocupat cu brodatul ori cu scrieri incoerente. El sfârşeşte prin a se 
crede Mântuitorul şi e internat, fără remuşcări, în ospiciu. 

Felix Sima ocupă un loc privilegiat, fiind personaj-reflector şi actor în 
scenariul epic al romanului. Este un personaj realist, complex, surprins în devenire. 
Dominanta tipologică îl plasează în tiparul intelectualului. Portretul fizic este 
schițat în linii clasice: „Faţa îi era juvenilă şi prelungă, aproape feminină [...] dar 
culoarea măslinie a obrazului şi tăietura oblică a nasului corectau printr-o notă 
voluntară întâia impresie.” Fizionomia în linii fine a adolescentului de 18 ani 
reliefează originea socială elevată, ca şi vestimentația, care — sobră, elegantă, 
distinsă — sugerează şi rigoarea disciplinei, a educației aproape cazone primite în 
liceul de băieţi din laşi. Figura tânărului este individualizată prin „nota voluntară” 
care dezvăluie caracterul hotărât, ambiția celui decis să devină o celebritate în 
domeniul ştiinţei medicale. 

Biografia rezumată din perspectiva naratorului omniscient (procedeu balzacian 
de caracterizare) întregeşte prima ipostază a eroului, completând „dosarul” său de 

existenţă. Felix, fiul doctorului Sima din Iaşi, absolvind liceul-internat, vine la 
Bucureşti în casa unchiului său, Costache Giurgiuveanu, spre a urma Facultatea de 
Medicină. După moartea tatălui (mama şi-o pierduse în copilărie) acest unchi prin 
alianţă îi devenise tutore, administrându-i averea moştenită. 

Prima ipostază a eroului e construită pe motivul străinului. Eroul pătrunde 
într-o lume necunoscută, rapace şi agresivă, care ţine să-i amintească — prin vocea 
Aglaei — că este un orfan. Ajutat de Otilia, pentru care simte o simpatie spontană şi 
cu care se simte solidar printr-un acelaşi statut social, Felix depăşeşte deruta 
primelor momente; analizând lucid esenţa acestei lumi, el înțelege mecanismul 
egoismului şi al rapacităţii pe care ea se întemeiază şi îşi defineşte în raport cu 
aceasta conduita („Pe Felix îl obosea, îl neliniştea această lume fără instinct de 
rudenie, aprigă, în care un om nu se putea încrede în nimeni şi nu era sigur de ziua 
de mâine. Îi deveniseră odioşi toţi, şi Costache şi Aglae, şi ceilalţi şi un gând îi 
stăruia în minte: să fugă cât mai repede şi cât mai departe din această casă.”). În 
relațiile cu aceste ființe odioase, Felix se defineşte ca un intelectual superior, 
rămânând deasupra mediocrităţii, banalității şi meschinăriei lor. El îşi construieşte 
un cod moral şi comportamental superior: „Voi căuta să fiu bun cu toată lumea, 
modest şi să-mi fac o educaţie de om. Voi fi ambițios, nu orgolios.” 

Cea de a doua ipostază urmăreşte iniţierea erotică a personajului. Devenit 
student la medicină, el studiază cu îndârjire, „disprețuindu-şi colegii mediocri”. Se 
remarcă prin publicarea unui studiu într-o revistă franceză, prin dorinţa de a-şi face 
o reală cultură. Nu aceeaşi siguranţă de sine se dezvăluie în viaţa sentimentală a 
eroului. Obişnuit să se scruteze cu luciditate, el înţelege curând că o „iubeşte pe 
Otilia”, dar ceea ce scapă minţii sale clare este derutantul comportament al fetei, 
inconsecvenţa ei, labilitatea afectivă şi mobilitatea psihică. Incertitudinile lui Felix, 
pendulările chinuitoare între încredere şi dezamăgire, între speranţă şi deznădejde 
nu dezvăluie însă o natură lăuntrică funciar dilematică. Bucuriile şi suferințele 
iubirii nu-l abat de la studiul său, devenit pasiune. Păstrându-şi candoarea într-o 
lume lipsită de frumuseţe şi puritate, Felix îşi idealizează iubita, având sentimentul 
că o trădează prin relația cu Georgeta. Când povestea romantică, enigmatică a 
primei iubiri ia sfârşit, eroul reuşeşte să-şi domine suferința şi deziluzia. 

Ipostaza finală ne înfăţişează un Felix maturizat în urma experienţei trăite; el a 
înţeles că, într-o lume în care totul e supus degradării, dragostea a încetat să mai fie un 
sentiment netulburat. Eroul este în final un învingător, un „fericit” căsătorit într-un chip 
care se chemă „strălucit”, devenind o personalitate în lumea medicală europeană. 

Otilia Mărculescu este cel mai modern personaj al romanului, prezență 
complexă şi enigmatică, în continuă devenire, înscriindu-se „în eternul feminin şi 
în clipă” (C. Ciopraga). Despre Otilia autorul afirmă: „[...] în planul poematic 
Otilia este eroina mea lirică, proiecția mea în afară, o imagine lunară şi feminină 
[...], e fondul meu de ingenuitate şi copilărie [...]. Eroina este tipizarea mea 
fundamentală, în ipostază feminină. Otilia este oglinda mea de argint.” (G. Călinescu, 
Esenţa realismului). 

Este unul dintre personajele feminine cele mai complexe ale literaturii noastre, 
prezență memorabilă, cu un farmec inefabil, amestec de candoare şi rafinament, de 

copilărie şi maturitate, de capriciu şi devotament, de inconştienţă şi luciditate. Fata 
— pe care prozatorul o descrie astfel: „capul prelung şi tânăr, încărcat cu bucle, 
căzând până la umeri” — însumează toate crizele şi contradicţiile, toate neputinţele 
şi victoriile omului modern. Scriitorul însuşi o defineşte drept “exuberantă şi 
reflexivă, cultă, nebunatică, serioasă, furtunoasă, meditativă, muzicantă”, „cu 
schemă lirică exprimând respectul față de femeie, sfială şi inocentă”. 

Biografia eroinei este singulară şi enigmatică. Rămasă orfană, fata îl are drept 
tutore pe Costache Giurgiuveanu, care doreşte să o înfieze dar amână împlinirea 
acestei decizii. Deşi iubită de moş Costache, de Pascalopol şi de Felix, Otilia are un 
statut social precar; ea trăieşte drama singurătăţii şi a incertitudinii viitorului. După 
moartea lui Giurgiuveanu, va fi alungată din casă de Aglae şi va accepta protecția 
lui Pascalopol, căruia îi devine soţie. 

Procesul devenirii eroinei este urmărit nu atât din perspectivă auctorială, cât din 
perspectiva nemediată a faptelor, a comportamentului, a vorbirii şi a gândirii 
personajului. Comportamentul fetei este contradictoriu, derutant. Nonconformista 
adolescentă pare capricioasă, instabilă, luând decizii care dezarmează. Acestea 
ascund însă maturitate, o judecată de mare subtilitate, o justă apreciere a 
circumstanțelor şi a oamenilor, o intuiție remarcabilă. Sub aparenţa frivolităţii, a 
cochetăriei, a mirajului luxului şi exoticului se disimulează convingerea fermă a 
eroinei că, într-o lume a bărbaţilor, o fată fără zestre nu-şi poate afla un loc acceptabil 
decât prin lumina frumuseţii, a tinereţii, a spiritului şi sensibilităţii. Cu o intuiție 
infailibilă, Otilia se comportă adecvat fiecărei situaţii, fiecărui om: este copilărească 
şi nebunatică alături de Pascalopol, tandră şi protectoare cu Felix, veselă, grijulie, 
generoasă cu moş Costache, dar ironică şi distantă față de clanul Tulea. Astfel se 
explică diferenţele de percepție a celor din jur în legătură cu acest personaj. 

Relativizarea personajului se realizează prin însumarea unor perspective 
multiple, divergente asupra Otiliei. Pentru Giurgiuveanu, ea este „fe-fe-fetiţa”, 
„Otilica” sa cea scumpă, care îi luminează bătrâneţea şi singurătatea. Pentru 
Pascalopol, este tânăra strălucitoare, cu suflet capricios de artistă dezinteresată de 
latura practică a vieţii, având însă nevoie de a fi protejată. Pentru Felix. este „o fată 
admirabilă, o fată superioară pe care n-o înțeleg”. Pentru Stănică, e femeia 
deşteaptă care ştie să se descurce în viață. Pentru Aglae şi Aurica, este “stricata”, 
“dezmăţata ce suceşte minţile bărbaţilor”. Otilia însă se judecă cu luciditate, 
descoperindu-şi structura dilematică: „Eu sunt o zăpăcită, nu ştiu ce vreau”, „sunt 
uşuratică, mi-e frică”, „noi, fetele, suntem mediocre şi singurul meu merit este 
acela că-mi dau seama de asta”. 

Relativizarea şi problematizarea eroinei ca şi indeterminarea ei sunt procedee 
moderne prin care se sugerează eternul mister feminin (motivul oglinzilor mobile 
din odaia Otiliei — interiorul descris detaliat cu funcție de caracterizare — şi motivul 
celor trei fotografii sugerând mobilitatea psihică şi continua devenire a eroinei). 
Într-o lume a parveniţilor, Otilia reprezintă spiritul boem, artista (simptomatic, 
numărul personajelor care reprezintă burghezia este covârşitor în raport cu 
reprezentanții altor clase sociale: aristocrația e ilustrată doar prin Pascalopol, iar 
intelectualitatea autentică, numai prin Felix). 

Şi prin arta construirii personajelor, ca şi prin arta narativă, prin stilul 
intelectualizat, adecvat mediului citadin căruia îi aparțin eroii, romanul călinescian 
îşi demonstrează virtuțile de „sinteză estetică", constituind o izbândă a prozei 
româneşti interbelice. 


= Elemente realiste (balzacianism): 

1. roman de observaţie socială şi de problematică morală; 

2. tema principală (existența burgheziei bucureştene la începutul sec. al XX-lea) şi 
ariile tematice prin care se particularizează această temă: moştenirea, 
paternitatea, parvenirea; 

3. formula narativă: narațiune heterodiegetică, ulterioară, narator omniscient în 
ipostază demiurgică, focalizare zero; 

4. incipitul descriptiv, generând „efectul de real” (repere spaţio-temporale precis 
determinate); 

5. construcţia subiectului (cu un ritm foarte lent la început, accelerat doar în ultima 
parte — începând cu capitolul al XVIII-lea); 

6. arta construirii personajelor: „intrarea în scenă” a eroilor e însoţită de un 
portret iniţial (detaliul fizic individualizând trăsătura morală dominantă), 
modalități diverse de caracterizare: materializarea reliefului moral în 
fizionomie, ticul nervos, gestul semnificativ, descrierea vestimentației şi a 
mediului); 

7. tipologii balzaciene construite pe o dominantă morală („caractere”): avarul, 
parvenitul etc. 

= Elemente clasiciste: 

. principii compoziționale: cronologie, simetrie, circularitate; 

2. personaje construite în tiparul eroilor clasici („personaje plate”, construite pe o 
unică trăsătură, statice): fata bătrână, „baba absolută fără cusur în rău”, 
aristocratul etc. 


—_ 


= Elemente romantice: 
1. elementele de bildungsroman: Felix, Otilia; 
. tema iubirii, motive literare: triunghiul erotic, orfanul, străinul; 
3. procedeul antitezei în construirea personajelor (Stănică / Felix, Aurica / Otilia, 
Aglae / Pascalopol, Felix / Pascalopol); 
4. descrierea Bărăganului din perspectiva naturii primordiale. 

= Elemente de modernitate: 

1. romanul citadin, problematica intelectualului; 

2. elementele de „sinteză estetică”, anulând opoziţiile clasic / romantic, tradițional / 
modern; 

3. parodierea canoanelor, a convențiilor romanului realist („„balzacianism fără 
Balzac” — N. Manolescu); 

4. tehnici narative moderne: discontinuitate narativă, pluriperspectivism; 

5. personaje moderne: Otilia (personajul relativizat), maladivii psihici, simbolizând 
alienarea omului modern; 

6. registre stilistice diverse (limbaj citadin colocvial / limbaj intelectualizat). 


ROMANUL POSTBELIC 


Moromeţii (vol. 1, 1955; vol. al II-lea, 1967) 

m Geneza: principala sursă de inspiraţie — experienţa trăită surprinsă în schiţa Sa/câmul şi 

în scrierea memorialistică Viața ca o pradă; 

- 3 nuvele din volumul de debut (1948), Întâlnirea din pământuri: În ceaţă, Dimineaţă de 
iarnă, O adunare liniştită; 

- schiţarea subiectului în 1948; 1949 — prima redactare, modificată în primăvara lui 1955 
(an în care va fi publicat primul volum); 

- volumul al II-lea, început, după mărturisirile sale în 1953 > 1967; 

- intenţia de a alcătui o tetralogie: Moromeţii (1, IT), Delirul (1975), Marele singuratic 
(1972); 


e Ciclul moromețian 

m inaugurează seria romanelor „obsedantului deceniu” (despre abuzurile din anii '50). 

m Roman polemic în „dialog” cu opere ale lui Rebreanu, Sadoveanu, Zaharia Stancu etc. 

- M. Preda surprinde complicațiile necunoscute ale sufletului țărănesc, firea contemplativă, 
bucuriile şi libertatea spiritului rural care nu mai e devorat de pasiunea posesiunii 
pământului. 

- O „propunere de realitate” care confirmă mituri arhaice (al Tatălui, al fiului risipitor, al 
supra-vieţuirii Binelui chiar şi atunci când răul, ura, violenţa, prostia invadează lumea 
oamenilor) şi infirmă „mituri” ale veacului trecut (mitul comunist al colectivizării şi al 
„omului nou” şi mitul sămănătorist al supravieţuirii gospodăriei ţărăneşti în structuri 
economice arhaice; 

- întemeiază un topos individualizat literar: satul Siliştea-Gumeşti din Câmpia Dunării 
(prezent şi în Marele singuratic, Delirul): 

e simbolul verticalităţii acestui topos conceput ca un centrum mundi este salcâmul din 
grădina Moromeţilor, iar simbolul libertăţii morale a acestei lumi este poiana fierăriei lui 
Iocan; 

- timp istoric al crizei: vara şi toamna lui 1937. 

e vol. al Il-lea: rezumarea anilor 1937-1947 şi „era ticăloşilor” — anii '50 ai colectivizării 


forţate. 
m Romanul realist obiectiv, elemente tradiţionaliste şi moderniste 


- roman de observaţie socială şi de analiză psihologică: 

- romanul unei familii (titlul: intenţia de a urmări destinul unei familii); 

- romanul unei colectivităţi: satul din Câmpia Dunării (înainte şi după cel de-al Doilea 

Război Mondial, până în anii '50). 

m Naraţiune heterodiegetică; narator omniscient, obiectiv 

- perspective narative multiple: perspectiva omniscientă (obiectivă)a naratorului 
alternează cu perspectivele interne (subiective) ale eroilor. 

m TEMA: destrămarea familiei şi a civilizației tradiționale ţărăneşti; 

- arii tematice: familia şi paternitatea, viața şi moartea (condiția umană), timpul şi istoria 
(condiţia individului confruntat cu istoria), libertate şi constrângere, solidaritate umană şi 
exil interior, cunoaşterea, iubirea. 

> Compoziţia primului volum este ordonată de o axă fundamentală — cea a timpului 

devenit adevărat personaj, compoziție închisă; 

- trei părţi (29, 18, 28 de capitole), cu ritmuri epice diferite: 

e prima parte: o durată dilatată — de sâmbătă seara, când Moromeţii se întorc de la câmp, 
până duminică noaptea— fuga Polinei cu Birică; 

e partea a doua alătură — printr-o tehnică modernă a colajului — scene diverse de viață 
din existenţa câtorva familii de silişteni (Bălosu, Traian Pisică, Ţugurlan, Boţoghină; în 
centru, rămâne familia Moromeţilor; 

e partea a treia cuprinde două mari episoade epice: secerişul şi conflictul dintre Ilie 
Moromete şi fiii săi mai mari; 

> Incipit modern, cu intrări multiple: descriptiv şi „punere în abis” : 

- textualizează tema timpului, tema familiei, ca şi ideea de „început” prin termeni adverbiali 
şi substantivali; 

- tema timpului se formulează din incipit prin motivul timpului bivalent, care ordonează 
evenimentele pe două axe temporale: un timp obiectiv, real, amenințător — vara şi 
toamna anului 1937 — şi o durată subiectivă (timp iluzoriu ce pare a „avea nesfârşită 
răbdare”): „În câmpia Dunării, cu câţiva ani înaintea celui de-al Doilea Război Mondial 
se pare că timpul avea cu oamenii nesfârşită răbdare; viaţa se scurgea aici fără conflicte 
mari. Era începutul verii. Familia Moromete se întorsese mai devreme de la câmp. ”; 

© finalul reia, contrapunctic, tema timpului (timp al „târziului” şi al crizei): „Trei ani 

mai târziu, izbucnea cel de-al Doilea Război Mondial. Timpul nu mai avea răbdare. ” 

m Compoziţia vol. al II-lea, mai complicată: 5 părţi, 91 de capitole: 

- prima parte (23 de capitole) — o durată dilatată: 1937—1947 (noul comportament al lui 
Moromete; călătoria la Bucureşti, refuzul feciorilor de a reveni în sat; interdicţia pentru 

Niculae de a-şi continua studiile; războiul, moartea lui Nilă; experienţe de cunoaştere ale 
lui Niculae după ce războiul s-a sfârşit — Ileana, moartea lui Sandu, pierderea credinţei în 
Dumnezeu; Niculae merge la şcoala de partid / episoade; întoarcerea lui Niculae; 
intervenţia lui Moromete; cearta cu Catrina, care se mută la Marița Alboaica, fiica din 
prima căsătorie; trimiterea lui Niculae ca activist în Siliştea; 

- partea a doua (20 de capitole): îl are ca protagonist pe Niculae; evenimentele reale 
(tentativa lui Niculae de a-şi împăca părinții) sunt dublate de evenimente rememorate sau 
de episoade onirice (visele lui Niculae; cel cu calul / ielele sunt relatate de Iosif, coleg la 
şcoala de partid de la Pălămida); dezbateri politice în pridvorul casei lui Moromete (Matei 
Dimir, Costache Giugudel, Nae Cismaru); 

- partea a treia (22 de capitole): campania de secerat şi de treiarat; idila dintre Mărioara lui 
Adam Fântână şi Niculae; complotul împotriva lui Fântână, secretarul de partid — acţiunea 
Cotigeoaia (Isosică, Plotoagă, Zdroncan, Bilă, Mantaroşie), revolta ţăranilor care îşi duc 
grâul acasă; sosirea milițienilor; stingerea conflictului prin predarea cotelor; 

- partea a patra (13 capitole): întoarcerea Catrinei acasă; şedinţa de partid la care participă 
prim-secretarul; sancţionarea lui Bilă şi Plotoagă, înlocuit cu Vasile al Moaşii;, Gheorghe 
Busuioc, căruia i se găseşte muniție ascunsă, fuge şi se îneacă. 

- partea a cincea (13 capitole.): idila dintre Moromete şi Fica, sora Rădiţei, prima soție a 
lui Ilie; Niculae devine inginer horticultor; Țugurlan e convins de Moromete să fie 
primar; 10 ani mai târziu, moartea lui Moromete, relatată de Ilinca şi de Marița; 
parastasul de un an — relatare din perspectiva lui Niculae (personaj-focalizator; discurs la 
persoana I); întors la Bucureşti, unde locuieşte cu Mărioara, îşi visează tatăl. 

© Incipit modern, de tipul „punerii în abis”: enunţ interogativ prin care se relativizează 
regimul moral la protagonistului: „În bine sau în rău se schimbase Moromete?” 

- se enunță tema schimbării, raportată la conceptele morale şi la raportul individ- 
colectivitate; 

2 finalul este deschis, marcând un model compozițional „în spirală”: vol. al II-lea începe 
într-o realitate imediată în care valorile morale se relativizează şi sfârşeşte în vis; valorile 
tatălui sunt recuperate de fiul său (mitul fiului risipitor: împăcarea din vis dintre Niculae 
şi Moromete): 

e în primul volum, sunt urmărite meandrele universului lăuntric al lui Ilie Moromete, 
care trăieşte drama paternităţii înşelate (conflict interior, psihologic); în plan secund 
se cristalizează şi drama inadaptării lui Niculae, care se simte străin de lumea în 
care s-a născut; 

e în al doilea volum, planul devenirii interioare e focalizat asupra lui Niculae care 
traversează o criză de identitate şi de valori (conflict interior: cognitiv, moral şi 
psihologic); în plan secund este urmărit Moromete care trăieşte drama însingurării şi 
a neputinței de a se adapta noilor realități. 


construit şi el pe două niveluri: 

- nivelul monografic în care se configurează un model etnografic, cultural şi spiritual, 

specific satului românesc din Câmpia Dunării (obiceiuri, tradiţii, ritualuri / mentalități, 
comportament etc.); 
- nivelul narativ, dinamizat de conflicte puternice: de interese, de idei, politic, economic, 
moral. 
e în primul volum: întâmplări semnificative din viaţa siliştenilor (de exemplu, 
conflictul dintre Polina şi tatăl ei, conflictul dintre Țugurlan şi fiul primarului 
Aristide etc.); 

e în volumul al doilea acest nivel este puternic reliefat, romanul fiind un zguduitor 
document despre tragedia statului românesc tradiţional colectivizat forţat. 

m Desfăşurarea epică a celor două volume se realizează în jurul a două personaje: 

tatăl şi fiul. 

e Primul volum e mai ales romanul unei familii, avându-l ca protagonist pe Ilie 
Moromete. 
- subiectul este construit pe conflictul între tată şi fiii mai mari; 
- desenul epic se bazează pe paralelismul narativ, generat de cele două axe temporale: 
timpul real (timp amenințător, al crizei) şi durata interioară (timp „răbdător”, apolinic, 
al contemplării); 
- momentele subiectului sunt ordonate cronologic (intriga: hotărârea celor trei fii ai mai 
mari ai lui Moromete de a fugi la Bucureşti; punctul culminant: revolta fiilor, urmată 
de pedeapsa drastică; deznodământul: destrămarea familiei prin fuga lui Nilă şi 
Paraschiv). 

e Volumul al doilea urmăreşte drama destrămării civilizaţiei ţărăneşti tradiționale, 
determinate de colectivizarea forțată; romanul nu mai este focalizat asupra unui 
protagonist. 

- subiectul este construit prin discontinuitatea narativă (model divergent, al conflictelor 
multiple); 
- desenul epic îşi pierde coerenţa clasică; prin tehnica decupajului sunt juxtapuse planuri 
diferite, sunt dezvoltate alternativ nuclee narative; 
- nu mai pot fi identificate momentele tradiționale ale subiectului (pe fiecare nivel narativ 
se configurează o situaţie intrigă, un punct culminant şi o rezolvare a conflictului). 


Romanul postbelic. Moromeţii de Marin Preda 

Talent nativ de o forță excepțională, descinzând din „dinastia” marilor 
povestitori (Neculce, Creangă, Sadoveanu), dar şi din cea a realiştilor obiectivi 
(Slavici, Rebreanu), Marin Preda fundamentează prin opera sa o concepţie profund 
modernă despre roman. Pentru autorul Moromeţilor, literatura este un mod de a se 
situa în realitate (o realitate trăită, înţeleasă, esenţializată prin scris, devenită istorie 
exemplară, paradigmatică). Prin Moromeţii, carte fundamentală a prozei noastre 
contemporane, M. Preda continuă tradiția romanului românesc de inspiraţie rurală 
(Slavici, Rebreanu, Sadoveanu) şi, în acelaşi timp, se distanțează de aceasta, 
propunând o viziune nouă, modernă asupra universului existențial rustic şi asupra 
ţăranului român. Vocaţia realistă a prozei lui Marin Preda îşi află confirmarea în 
acest prim roman (Moromeţii I, 1955) care îşi are rădăcinile în câteva nuvele din 
volumul de debut Întâlnirea din pământuri, 1948 (O adunare liniştită, În ceaţă, 
Dimineaţă de iarnă). Aşadar, geneza Moromeţilor (1, II) se întinde pe aproape 
două decenii, de la schiţarea subiectului în 1948, la o primă redactare în 1949, 
esenţial modificată în primăvara lui 1955 (an în care va fi publicat primul volum) şi 
până în 1967, când vede lumina tiparului volumul al II-lea (început, după 
mărturisirile scriitorului, prin 1953). Mai târziu scriitorul avea să afirme că 
intenţionează să alcătuiască o tetralogie din Moromeţii (1, Il) şi Delirul (1, 1975; 
volumul al II-lea n-a mai fost scris), având drept epilog Marele singuratic (1972). 

Romanul abordează o temă fundamentală a scriiturii lui Marin Preda: 
destrămarea civilizaţiei tradiţionale ţărăneşti. Alte teme aduse în dezbatere 

reprezintă şi ele linii de forță ale gândirii scriitorului: tema familiei şi cea a 
paternităţii, tema timpului şi cea a confruntării individului cu istoria, tema vieţii, a 
iubirii şi a morții, tema cunoaşterii, libertatea şi constrângerea, iluzia şi realitatea, 
solidaritatea umană şi exilul interior. Romanul Moromeţilor e o „propunere de 
realitate” care confirmă mituri arhaice (al Tatălui, al fiului risipitor, al 
supravieţuirii Binelui chiar şi atunci când răul, ura, violenţa, prostia invadează 
lumea oamenilor) şi infirmă, destramă „mituri? ale veacului trecut (mitul 
sămănătorist şi poporanist al supraviețuirii micii gospodării ţărăneşti în structuri 
economice arhaice; mitul comunist al colectivizării şi cel al „omului nou”). Este şi 
un roman polemic, intrând în dialog fertil cu opere consacrate (ale lui Rebreanu, 
Sadoveanu, Zaharia Stancu etc.). El descoperă complicațiile necunoscute ale 
sufletului țărănesc, firea contemplativă, bucuriile şi libertatea spiritului rural, care 
nu mai este devorat de pasiunea posesiunii pământului. 

Moromeţii este romanul unei familii (titlul subliniază intenţia de a urmări 
destinul unei familii, element esențial al lumii ţărăneşti) şi romanul unei 
colectivităţi ale cărei temelii sunt grav amenințate de un timp viclean care ascunde, 
sub aparenţa „răbdării”, capcana unei „istorii frauduloase”. Viziunea scriitorului se 
fundamentează din perspectiva confruntării omului cu Timpul, a umanității cu 
istoria, la răscruce de epoci, sub presiunea unor evenimente necruțătoare. Acţiunea 
primului volum se petrece cu trei ani înaintea celui de-al Doilea Război Mondial, 
de la începutul verii până toamna târziu. Moromeţii II surprinde un timp tragic, 
catastrofic, anii '50, în care satul este agresat de forțe ostile. Marin Preda 
inaugurează astfel seria romanelor ce dezbat problematica „obsedantului 
deceniu”. Drama lumii moromețiene se desfăşoară într-un spaţiu familiar 
scriitorului: satul Siliştea-Gumeşti din Câmpia Dunării. Prezent şi în alte romane 
(Marele singuratic, Delirul), acest sat devine un adevărat „topos” privilegiat cu o 
identitate pronunţată „individualizat literar în chipul în care alte spații reale (din 
romanele lui Steinbeck sau Faulkner) au devenit puncte de reper într-o geografie a 
imaginarului” (E. Simion). Simbolul verticalităţii acestui topos, conceput ca un 
„centrum mundi”, este salcâmul din grădina Moromeţilor, iar simbolul libertății 
morale a acestei lumi — poiana fierăriei lui Iocan. 

Compoziţia primului volum este ordonată de o axă fundamentală — cea a 
timpului care nu rămâne simplă cronologie, durată univocă în care se desfăşoară 
evenimente, ci se constituie ca o forță redutabilă, înşelătoare, vicleană încercuind 
primejdios existența. Cele trei părţi (alcătuite din 29, 18, 28 de capitole) au ritmuri 
diferite determinate de acest timp înşelător, enigmatic. Ritmul lent al primei părți 
(care dilată neobişnuit o durată relativ mică — de sâmbătă seara când Moromeţii se 
întorc de la câmp, până duminică noaptea, când Polina fuge de-acasă) este înlocuit 
de un ritm din ce în ce mai alert. Partea a doua alătură — printr-o tehnică modernă 
a colajului (a mozaicului) — scene diverse de viață din existența câtorva familii de 
silişteni. În centrul atenţiei se menţine familia Morometilor. Partea a treia 
cuprinde două mari episoade epice: secerişul şi conflictul dintre Ilie Moromete şi 
fiii săi mai mari. Desfăşurarea epică a primului volum este marcată de două fraze- 
cheie, romanul având astfel o compoziţie închisă. Incipitul textualizează ideea de 

„început” prin termeni adverbiali şi substantivali, în vreme ce finalul marchează 
intrarea într-un timp al „târziului” şi al crizei: „În câmpia Dunării, cu câţiva ani 
înaintea celui de-al Doilea Război Mondial se pare că timpul avea cu oamenii 
nesfârşită răbdare; viaţa se scurgea aici fără conflicte mari. Era începutul verii. 
Familia Moromete se întorsese mai devreme de la câmp.” // „Trei ani mai târziu, 
izbucnea cel de-al Doilea Război Mondial. Timpul nu mai avea răbdare”. 
Personificarea realizată prin locuţiunea „a avea răbdare” conferă timpului regimul 
unei prezenţe personalizate. Timpul bivalent se reflectă într-o anume structură 
duală a romanului. Prim-planul e dominat de o durată subiectivă - timp interior, al 
contemplării şi al bucuriilor spiritului, timp al dialogului şi al jocurilor minţii (timp 
iluzoriu ce pare a „avea cu oamenii nesfârşită răbdare”). Într-un plan secund însă, 
se conturează amenințător un timp obiectiv (timp real, timpul narațiunii din primul 
volum: vara şi toamna anului 1937), în dezacord cu primul. E un timp istoric 
agresiv, imprevizibil. E timpul tăierii salcâmului, al complotului feciorilor 
împotriva autorităţii tatălui, timpul războiului din Spania şi al intensificării 
exerciţiilor premilitare în satul românesc, timp în care se prefigurează criza 
agriculturii româneşti („marele congres agricol”), criza guvernului care instituise 
de 3 ani starea de asediu (după uciderea lui I. G. Duca de către legionari) şi cenzura 
presei. La nivelul structurilor narative, motivul timpului bivalent — timpul aparent 
„răbdător” sub care se disimulează o „istorie frauduloasă” — este reliefat prin pauze 
descriptive ample, prin tehnica modernă a contrapunctului (în vreme ce, în poiana 
fierăriei lui Iocan, țăranii se delectează discutând politică, în altă parte a satului, 
flăcăii fac exerciţii premilitare) şi prin tehnica simetriilor epice inverse (scena cinei 
care adună toată familia în tinda casei are drept corespondent cu semn invers 
tabloul altei cine de sâmbăta seara, când doar Moromete rămâne, însingurat şi 
absent parcă, la masă, ceilalți fiind risipiţi prin colţuri). 

Al doilea volum are o compoziție mai complicată. Cele cinci părţi sunt 
alcătuite dintr-un număr inegal de capitole, criteriul de succesiune nemaifiind 
înlănțuirea, ci discontinuitatea narativă. Tehnica rezumativă stă alături de cea a 
digresiunii eseistice şi de tehnica mozaicului, într-o compoziţie polifonică prin care 
se tematizează dezordinea unei lumi în declin. 

Structura romanului impune trei planuri. Planul narativ principal este cel al 
destinului familiei, având drept centru de iradiere familia Morometilor, iar ca 
situaţie conflictuală, răzvrătirea fiilor împotriva autorității paterne (conflict de 
principii şi de interese, conflict de ordin moral între generații: Ilie este apărătorul 
unor valori morale autentice, eterne, în vreme ce fiii săi mai mari aderă la 
„valorile” materiale ale unei lumi rapace şi agresive). Planul secund este un plan 
epic şi analitic, planul destinului individual, al devenirii interioare. 

În primul volum, acest plan urmăreşte meandrele universului lăuntric al lui Ilie 
Moromete, care trăieşte drama paternităţii înşelate (conflict interior, psihologic); în 
al doilea volum, planul devenirii interioare e focalizat asupra lui Niculae, care 
traversează o criză de identitate şi de valori (conflict interior: moral, psihologic şi 
conflict de idei). 

Cel de-al treilea plan este planul destinului comunităţii ţărăneşti, dinamizat 
de conflicte puternice de ordin politic, economic şi moral. În volumul al doilea, 
acest plan va deveni dominant, romanul fiind un zguduitor document despre 
tragedia statului românesc tradiţional colectivizat forțat. 

Desfăşurarea epică a celor 2 volume se realizează în jurul a două personaje: 
tatăl şi fiul. Primul volum e mai ales romanul unei familii, avându-l ca protagonist 
pe Ilie Moromete. El trăieşte cu iluzia că familia lui este unită şi că nimic nu poate 
ameninţa această unitate, atâta vreme cât ţine laolaltă cele 14 pogoane primite prin 
împroprietărire de el şi de Catrina. Numeroasa lui familie este însă hibridă, cu 
interese divergente. Cei trei băieţi mai mari din prima căsătorie a lui Moromete — 
Paraschiv, Achim şi Nilă —, deşi fuseseră crescuți de mama lor vitregă, Catrina, o 
urăsc pe aceasta şi pe copiii ei — Tita, Ilinca şi Niculae, „copii făcuţi cu Moromete”. 
Feciorii sunt nemulțumiți şi de faptul că tatăl lor „nu face nimic, că stă toată ziua” 
în loc „să se pricopsească câştigând bani frumoşi ca alde Bălosu”. Nemulţumirile 
lor sunt alimentate permanent de către sora mai mare a lui Ilie, Maria (poreclită 
Guica) care nu-i iartă fratelui cea de-a doua căsătorie. Deşi tatăl încercase să facă 
pe plac fiilor mai mari, vânzând cereale la munte, aceştia se înverşunează mai tare, 
plănuind fuga la Bucureşti cu oile şi caii familiei. Pentru a plăti mereu amânatele 
datorii la bancă şi „fonciirea”, Moromete acceptă ca Achim să plece cu oile la 
Bucureşti. Acesta nu trimite însă nici un ban din vânzarea laptelui şi a lânii. Mai 
mult, după seceriş şi treierat, când Moromete află de planurile feciorilor săi, 
conflictul devine acut. Tatăl încearcă zadarnic să împiedice, cu vorba bună sau cu 
parul, scindarea familiei sale. Paraschiv şi Nilă vor fugi şi ei, luând caii, bani şi 
lucruri din lada de zestre a fetelor. Moromete este astfel obligat să vândă din 
pământ pentru a-şi cumpăra alți cai şi a plăti „fonciirea, rata la bancă, datoria lui 
Aristide şi taxele de internat ale lui Niculae, rămânând ca necunoscută soluția 
acestor probleme pentru viitor”. Acest subiect de o mare simplitate beneficiază de 
o adevărată orchestrație punctată de câteva scene-cheie. Deşi evenimentele se 
succed cronologic, curgând dinspre un timp „răbdător” (era „începutul verii”, 
Moromeţii se întorseseră „mai devreme de la câmp”) spre unul necunoscut, străin 
şi ameninţător, al toamnei târzii, al dezastrului, scriitorul apelează la un paralelism 
epic modern. Cina de sâmbătă seara din tinda casei Moromeţilor, cu familia toată 
adunată în jurul mesei joase, rotunde, dominate de statura tatălui aşezat pe pragul 
odăii, pare un ceremonial atemporal care va dăinui cât satul românesc. Şi totuşi, 
semnele destrămării unor vechi rânduieli există de pe-acum. Cei trei fii mai mari 
„stăteau spre partea dinafară a tindei, ca şi când ar fi fost gata în orice clipă să se 
scoale de la masă şi să plece afară". Spre finalul romanului, asistăm, tot sâmbăta, la 
o altă cină. Acum la masă mai stă doar tatăl, aplecat îndârjit peste farfurie, în vreme 
ce copiii îşi mănâncă bucata de pâine „trântiţi prin colţurile tindei”. O altă scenă — a 
ultimului prânz al familiei înainte de fuga feciorilor mai mari — anunță că risipirea 
familiei, înstrăinarea din sânul ei este irevocabilă: „Se adunaseră apoi cu toţii şi 
începură să mănânce într-o tăcere apăsătoare. Toate privirile erau întoarse înăuntru: 
aveau toți pleoapele trase în jos ca şi când un somn greu ar fi plutit peste întreaga 


familie”. O altă scenă cu funcţie simbolică şi premonitorie este cea a tăierii 

salcâmului. Acesta pare o ființă magică, martor şi păstrător al atâtor tainice 
manifestări ale vieţii ţărăneşti nescrise. El face parte din viaţa familiei Moromete şi 
din viaţa satului („Toată lumea cunoştea acest salcâm”). Scena tăierii acestui copac 
sacru al toposului țărănesc e privită de sus, detaliile adunându-se într-o gradare 
sensibilă. Salcâmul pare a se împotrivi asemenea unei făpturi care vrea să trăiască. 
Căderea lui în zori de duminică, în sunet de clopot şi de litanii înălțate din cimitirul 
satului, are o măreție tragică, prevestind declinul unei lumi încremenite în rânduieli 
străvechi. După prăbuşirea salcâmului, urmează o tăcere de sfârşit de lume. Lipsită 
de reperul verticalităţii ei, lumea însăşi pare mai mică, mai urâtă, mai tristă: „Acum 
totul se făcuse mic. Grădina, caii, Moromete însuşi arătau bicisnici”. Printr-o 
tehnică a contrastului, de-acum evidentă, în ultima parte a romanului descoperim o 
scenă-replică. Omul, rămas atunci în picioare lângă salcâmul doborât, suferă, la 
rândul lui, o prăbuşire. Aşezat pe o piatră de hotar, Ilie Moromete cugetă la 
viclenia unei lumi care i-a înstrăinat copiii. Singur în imensitatea câmpului, cu 
capul în mâini, eroul se întreabă, îndurerat, unde şi cum a greşit: „Era cu 
desăvârşire singur ... s-ar fi zis că doar el a rămas ca un martor al unei lumi ciudate 
care a pierit [...]. Înţelegea că se uneltise împotriva lui şi el nu ştiuse — timpul pe 
care îl crezuse răbdător şi lumea pe care o crezuse prietenă şi plină de daruri 
ascunseseră de fapt o capcană — iar lumea, trăind în orbire şi nepăsare, îi 
sălbăticise copiii şi îi asmuţise împotriva lui.” Ca un alt gânditor de la Hamangia, 
personajul moromeţian caută adevăruri, răspunsuri în lumea lăuntrică a cugetului 
său, descoperind prăpastia dintre iluzii şi realitate. Raporturile sale cu lumea 
dinafară se vor modifica esenţial: „Dar cu toată aparenţa sa nepăsare, Moromete nu 
mai fu văzut stând ceasuri întregi pe prispă sau la drum pe stănoagă. Nici nu mai fu 
auzit răspunzând cu multe cuvinte la salut. Nu mai fu auzit povestind. Din 
Moromete cunoscut de ceilalți rămase doar capul lui de humă arsă ... şi care acum 
privea însingurat de pe polita fierăriei lui Iocan.” 

În planul existenței comunităţii, viaţa satului este surprinsă prin alte destine 
conturate prin câteva episoade epice semnificative. Povestea de iubire dintre 
Polina, fiica lui Bălosu şi Birică, țăran sărac, se încheagă ca o replică evident 
polemică în raport cu eroii lui Rebreanu, Ion şi Ana. Birică nu este flăcăul înlănţuit 
de instinctul posesiunii pământului, neîncercând cu obstinație să parvină. 
Semnificativ, el intră în orizontul romanului prin cântec, apropiindu-se cântând de 
casa fetei pe care o iubeşte. Cuvintele umilitoare ale lui Tudor Bălosu nu trezesc 
dorinţa de a se răzbuna, luându-i pământurile (ca în Jon), ci durerea sinceră că este 
disprețuit doar pentru că nu este bogat. El o iubeşte cu duioşie şi disperare pe 
Polina, fiind gata să renunţe la zestrea ei. Fata nu mai este, ca Ana, victimă a 
lăcomiei părintelui şi a bărbatului ei, ci femeia aprigă care luptă cu o extraordinară 
energie pentru drepturile ei (îl îndeamnă pe Birică să secere grâul de pe lotul care i 
se cuvine ca zestre, dă apoi foc casei părinteşti). Țugurlan se distanțează şi el 
(printr-o tehnică a „simetriilor inverse”) de eroul lui Rebreanu. Ca şi Ion, Țugurlan 
e săracul satului, violent „arțăgos ca un lup nemâncat”, urând cu stăruință „tot 
satul, pe toți oamenii", până când înţelege brusc că există şi un alt mod de a se 
raporta la lumea în care trăieşte: contemplarea detaşată, senină a realităţii de la 

înălțimea gândului. E ca şi cum Ion s-ar desface pentru un răstimp de vraja humei, 
ca să stăpânească lumea cu puterea minţii. Schimbarea atitudinii lui Țugurlan față 
de Moromete în primul rând, dar şi față de oamenii din sat, nu diminuează energia 
personajului. El se răzvrăteşte împotriva autorităților din sat, descoperind că 
morarul (fiul primarului Aristide) fură din făina oamenilor. Se bate cu morarul şi cu 
jandarmul, apoi merge de bunăvoie la închisoare. În volumul al II-lea, îl reîntâlnim: 
convins de Moromete să fie primar, va ocupa postul puțină vreme, fiindcă, solidar 
cu siliştenii, întârzie voit colectivizarea forțată. O altă poveste dramatică este cea a 
familiei lui Bofoghină. El se îmbolnăveşte şi este nevoit să vândă din pământ 
pentru a se îngriji la un sanatoriu. În absenţa tatălui, cei doi copii, Vatică şi Irina, 
ies la secerat, ţinând pasul cu mama lor, Anghelina. Alţi țărani săraci sunt Ion al lui 
Miai, Marmoroşblanc, Voicu lui Rădoi, Din Vasilescu. În poiana lui Iocan, ei stau 
mai retraşi, lăsându-i mai ales pe Moromete, pe Dumitru lui Nae şi pe Cocoşilă să 
vorbească. Aceştia comentează ştirile politice publicate în ziar cu o savoare şi o 
plăcere nedisimulată. Ei coboară în orizontul lor de înţelegere şi de aşteptare 
realităţi, evenimente, personalităţi dinafara lumii lor ţărăneşti. Luptele din Spania 
sunt raportate la înfrângerea nemților la Mărăşeşti, familia regală e comparată cu 
aceea a unui țăran, acţiunile legionarilor sunt asociate, firesc, cu comportamentul şi 
caracterul lui Victor Bălosu, legionarul din Siliştea-Gumeşti. Cel care însufleţeşte 
aceste întruniri duminicale este Ilie Moromete, care face un adevărat spectacol din 
lectura ziarului şi din comentarea ştirilor. Tot el este protagonistul altei scene 
dramatizate. În faţa lui Jupuitu, preceptorul venit în bătătura Moromeților să 
încaseze „fonciirea”, Ilie joacă o adevărată comedie, strălucind în arta disimulării, 
delectându-se pe seama prostiei şi a mărginirii celorlalți. În altă parte a satului, se 
joacă însă un joc ameninţător, prevestind un timp al violenţei şi al abuzurilor; 
exerciţiile de la „premilitară” sunt însoţite de înjurăturile şi amenințările 
învățătorului Toderici, veneticul care „încerca să-i facă pe băieţi să uite că sunt 
flăcăi liberi, care trăiesc în satul lor cum le place”. „Nu se ştie cum se învăţaseră 
flăcăii să fie înjuraţi şi amenințați cu puşcăria. Învățătorul făcea acest lucru ca şi 
când nu el ar fi venit cu aceste obiceiuri în sat.” Altă scenă violentă petrecută în 
aceeaşi zi de duminică are loc la câmp, unde Achim îl bate pe paznicul moşiei. 

Un timp catastrofic, al violenţei şi al abuzului, se instalează definitiv în 
volumul al doilea. Tema destrămării se amplifică nemăsurat, de la scindarea 
familiei la dispariţia unui mod de viață, cel al țărănimii tradiționale. Ea se asociază 
pregnant cu tema libertăţii morale în luptă cu fatalitățile istoriei. Drama lumii 
ţărăneşti se încheagă treptat dintr-un discurs narativ fragmentar, secvențial, eseistic. 
Compoziţia este alcătuită din mai multe fragmente (cinci părți, însumând 91 de 
capitole, față de cele 75 ale volumului I). Evenimentele „pline de viclenie” care se 
abat asupra satului statornicit altădată pe valori sigure sunt numeroase, complicate, 
confuze sau obscure, dar cu implicaţii şi urmări de o violenţă imprevizibilă. Există 
un singur episod epic urmărit cu mai multă insistență (campania de seceriş şi 
treierat supravegheată de Niculae, devenit activist de partid), celelalte sunt mai 
degrabă întâmplări, situaţii, evenimente supuse unei analize obiective necruțătoare, 
demitizante, privind tragedia postbelică a satului românesc. Partea întâi urmăreşte 

mai ales dramele individuale ale celor 2 protagonişti — tatăl şi fiul. Fiecare 
traversează stări de criză ale eului. Tatăl, dovedind că poate fi şi un om pragmatic, 
făcuse negoţ cu cereale, refăcându-şi avutul. Deşi le oferă fiilor mai mari tot ce are, 
aceştia refuză să revină în sat, să redevină țărani adevăraţi. Ei vor rămâne nişte 
dezrădăcinați, doar Achim supraviețuind (Nilă moare în război, Paraschiv piere 
secerat de tuberculoză). Încercarea lui Moromete de a-şi aduce fiii înapoi stârneşte 
însă mânia şi ura Catrinei, care îl va părăsi, mutându-se la „Alboaica”, fata ei din 
prima căsătorie. Deşi părăsit de nevastă, eşuând în tentativa de a ţine legat de 
pământ şi de sat pe ultimul dintre fiii săi, pe Niculae, Ilie Moromete îşi regăseşte 
echilibrul interior, alcătuindu-şi un nou model comportamental în noile 
circumstanţe, în noile timpuri pe care le trăieşte. „Încet, ca dintr-o lungă boală, 
Moromete îşi revenise. Arăta iarăşi senin.” Continuarea dezbaterilor cu tentă 
liberală este forma de rezistenţă pasivă pe care Moromete o adoptă. Comentând cu 
noii prieteni — Matei, Dimir, Nae Cismaru, Giugudel, Costache al Joichii — 
evenimentele din sat şi din ţară, Moromete redevine țăranul-filosof, fidel 
principiilor sale verificate prin tradiţia unei întregi civilizaţii. Eroul redescoperă şi 
iubirea. Idila sa cu Fica, sora mai mică a primei lui soții, îi luminează ultimii ani ai 
vieţii, până când, bolnav, bătrân, este adus în roabă de Sande, până când moare 
spunându-i doctorului: „Domnule, eu totdeauna am dus o viaţă independentă”. 
Dacă Ilie Moromete se retrage încet din centrul evenimentelor, rămânând doar 
spectatorul lor, Niculae, în schimb, e o prezenţă tot mai activă. Prima parte îl 
surprinde într-o criză de identitate (e în căutarea eului) şi într-o criză a valorilor 
morale. Copilul care se simţise totdeauna străin în lumea satului (violenţa îl 
înspăimântă, munca de la câmp îl sperie, astfel că o face fără tragere de inimă), 
înclinat spre învăţătură şi spre visare, trăieşte cu disperare crizele adolescenţei. 
Obligat de tatăl său să renunțe la învățătură, el se apropie sufleteşte de cumnatul 
său, Sandu, care moare însă absurd, strivit de roata căruței. Niculae se revoltă 
împotriva unui destin omenesc care îi pare strâmb întocmit şi împotriva lui 
Dumnezeu. Sedus de ideile umanitariste ale noului său prieten, notarul, eroul va 
deveni propovăduitorul unei „noi religii a binelui şi a răului”. Niculae urmează 
cursurile şcolii de partid de la Pălămida şi se întoarce în Siliştea ca activist. Părțile 
următoare ale volumului al II-lea urmăresc schimbările radicale din viața satului. 
Niculae intră în conflict cu grupul comuniştilor arivişti din sat: primarul Potloagă, 
secretarul Isosică, Zdroncan, Mantaroşie, Bilă, Adam Fântână. În Siliştea-Gumeşti 
se dă o adevărată luptă pentru putere. Primii vor să-l înlăture pe Adam Fântână de 
la moară şi pun la cale o acţiune de compromitere („operaţia Cotigeoaia”), însă 
complotiştii se suspectează, unul trădează. Învingător va ieşi un necunoscut, Vasile 
al Moaşii, om dur şi viclean. Nu întâmplător, toţi aceştia sunt venetici, care 
năvălesc în lumea satului transformând-o într-o „groapă fără fund din care nu 
încetau să mai iasă atâția necunoscuţi”. A devăratele victime ale luptei pentru putere 
sunt silişteni precum Gheorghe, țăranul care fuge speriat de reprezentanții noii 
puteri, înecându-se în râu, sau Valache, cârciumarul, judecat şi condamnat pe 
nedrept, care protestează împotriva abuzurilor printr-o tăcere absolută. O victimă 
este şi Niculae, sancţionat pe line de partid; în urma sfaturilor fostului notar, el va 

studia însă horticultura, devenind inginer. Deşi civilizația moromeţiană pare a 
dispărea într-o zvârcolire tragică, cel care duce mai departe, în închipuire, lumea 
plină de farmec a lui Moromete este Niculae, atins şi el de violenţa istoriei. Va 
înțelege abia după moartea tatălui esenţa gândirii, măreţia şi tragedia unui caracter, 
frumuseţea lăuntrică a bătrânului țăran. Odată cu el piere o lume arhetipală care 
trăise după un cod moral statornicit prin tradiție, o lume cu obiceiuri şi ritualuri 
venite din vechime. Descrierea formelor de ritual, vii încă în lumea satului — 
căluşul, hora, spălatul picioarelor la Rusalii, înmormântarea, parastasul, prima zi de 
seceriş, jocul băieţilor pe câmp cu bobicul, ritualurile bisericeşti, dar şi obiceiuri 
ale tinerilor îndrăgostiţi care se întâlnesc seara la poartă —, este prezentă firesc, fără 
ostentaţie în paginile romanului, întărind ideea unui cod al vieţii ţărăneşti. Nota 
lirică ori îngăduitor ironică însoţeşte adesea aceste descrieri. Viziunea este însă mai 
ales scenică. Eroii intră în scenă având caracterul pe deplin format, cu o gestică, o 
mimică, un fel de a vorbi puternic individualizate. Remarcabilă este arta 
dialogului care probează vocaţia de povestitor a lui M. Preda. Scriitorul apelează la 
toate formulele colocviului: dialogul, povestirea retrospectivă (relatarea primei 
călătorii la munte a lui Ilie Moromete), confesiunea, monologul autoadresat sau 
adresat unui interlocutor absent (dialogul imaginat cu Bâznae), visul monologat 
(Catrina, Niculae), spovedania, sceneta jucată de părinți în faţa copiilor. M. Preda 
construieşte scenariile eroilor săi mizând mai ales pe formele oralităţii, pe 
vorbirea aluzivă, pe textul şi subtextul ironic, pe parafrază şi antifrază, pe topică şi 
intonație, pe diferențele de ton şi de ritm. Fiecare personaj, dar mai ales Ilie 
Moromete, are astfel mai multe „voci” (una „puternică şi amenințătoare, făcându-i 
pe toţi să tresară”, alta ironică şi amuzată, voit inocentă sau mereu uimită, un glas 
îndepărtat şi absent, un altul stângaci-duios ori îndurerat-disperat). Cuvintele sunt 
chezăşia libertății interioare. Sub presiunea „istoriei frauduloase” însă, omului i se 
retrage dreptul de exprimare liberă („Să nu mai pot eu să vorbesc ce vreau? Adică 
eu să tac şi tu să vorbeşti, rolul meu rezumându-se doar să te ascult pe tine?" îl 
întreabă, revoltat, Moromete pe Țugulan). Cuvintele sunt confiscate de noile 
autorităţi, golite de înţelesul ştiut, transformate în instrumente ale amenințării şi 
constrângerii. „Limba de lemn” se instituționalizează: „Un ordin punea în vedere 
că ... un alt ordin le puse în vedere aceloraşi ... încă alte ordine şi instrucţiuni 
sosiră în sat unul după altul tot timpul cât dură secerişul”. Cuvinte precum 
„chiaburi”, „unelte” pot avea valoare de destin. Un anume Gore, înarmat cu o bâtă 
ameninţă cu „ascuţirea luptei de clasă”, un altul strânge cotele „mai cu vorba bună, 
mai aplicând dictatura proletariatului”, Bilă, alt spirit primar agresiv, repetă 
invariabil: „i-o spun cu lacrimi în ochi”. 

Arta naraţiunii se bazează în primul volum pe o tehnică a acumulării. Nici un 
detaliu nu este întâmplător, fiecare are o semnificaţie precisă şi o funcţie simbolică. 
Echilibrul şi complexitatea construcției romanului se datorează ştiinţei organizării 
epice, caracterului narativ al stilului (domină aici stilul indirect liber). Împletirea 
naraţiunii cu analiza, cu portretul, cu descrierea (tabloul câmpiei în dimineaţa 
primei zile de seceriş), cu microeseul analitic, cu discursul scenic (dialog, monolog 
însoţite de notații „regizorale”) conferă modernitate scriiturii. Volumul al doilea se 

întemeiază mai ales pe o tehnică rezumativă. Domină aici stilul direct al 
naratorului. Exprimarea directă a personajelor alternează cu cea indirectă (a 
autorului situat în perspectivă omniscientă) şi cu cea indirect-liberă (scriitorul e 
mediator între personaj şi cititor), într-un flux verbal din care dispar mărcile grafice 
ale trecerii de la un stil la altul. Formele oralităţii coexistă cu cele scriptice, 
exprimarea populară (vorbirea ţărănească stilizată, revigorată prin recuperarea 
expresivităţii originare) se împleteşte cu cea intelectuală, cu expresia neologică. 
Vocaţia realistă a prozei lui Marin Preda nu suprimă însă încărcătura metaforică, 
simbolică a limbajului, nici tonalitățile lirice ale descrierii. Partea a treia a 
volumului I, de pildă, se deschide cu o remarcabilă descriere a câmpiei în zori 
(,„[...] soarele începe să răsară; câmpia se limpezeşte de spuma argintie a aburilor 
de rouă şi întinderea ei care joacă acum în nemărginiri de foc rece pătrunde prin 
ochi înăuntrul omului, îl împrăştie afară [...] atunci omul râde încet, obsesiile lui se 
topesc şi o bucurie liniştită, aproape neştiută nici de el însuşi, dar luminoasă şi 
eternă ca cerul, se aşterne pe chipul lui”. Omul se pătrunde astfel de misterul 
naturii, lăsându-se subjugat înainte de a începe „istovitoarea muncă” a secerişului. 
Descrierea ceremonialului primei zile de secerat e un cântec final al epopeii satului 
tradițional. Secerişul din volumul al doilea începe, în schimb, mult înainte de 
răsăritul soarelui, fără ceremonialul la care participa altădată întreg satul. Alte 
pagini reprezentative pentru stilul lui Marin Preda sunt cele ce alcătuiesc capitolul 
III din partea a patra (volumul al II-lea). Sub o ploaie „repede şi caldă” de vară, 
Moromete sapă cu îndârjire un şanţ în jurul unor biete paie, vorbind cu sine, cu 
„Nilă care nu mai era sau cu Achim” şi mai ales cu acel Bâznae de care-i vorbise 
Niculae. Admonestează cu un fel de milă nesfârşită pe acest conlocuitor imaginar 
care crede că rostul vechii civilizații ţărăneşti s-a încheiat. Într-un monolog interior 
adresat, de o mare frumuseţe, bătrânul ţăran, „prizonier parcă fără scăpare al 
elementelor şi al lui însuşi” îşi exprimă toată filosofia de viaţă, toate adevărurile 
adânci ale existenţei prin vremi a satului. 

Arta construirii personajelor este şi ea remarcabilă. Eroii intră „în scenă” cu 
o gestică, o mimică, un fel de a vorbi, puternic individualizate. Având un adevărat 
cult al limbajului, eroii comunică şi se comunică, arta dialogului probând vocaţia 
de povestitor a lui Marin Preda. Prin cuvinte, eroul moromeţian aduce realitatea în 
orizontul conştiinţei, o ia în posesie şi se înalță deasupra ei. 

Ilie Moromete, personajul-conştiință al romanului, se opune oricăror forme de 
constrângere, retrăgându-se într-o muţenie protestatară. El este un personaj total, 
nepereche în proza românească de inspiraţie rurală. Reprezintă ţăranul filosof cu o 
inteligență ascuţită, cu un nestins dor de a contempla şi a înţelege lumea în care 
trăieşte. Avându-l drept model pe chiar tatăl scriitorului, Tudor Călăraşu, Ilie 
Moromete este un personaj realist creat dintr-o atitudine polemică faţă de eroul lui 
Rebreanu, lon. Complexitatea psihică a personajului lui M. Preda este revelată prin 
situațiile existențiale în care e surprins (viaţa satului românesc într-o vreme de 
răscruce a istoriei, într-un proces de destrămare a civilizaţiei ţărăneşti arhaice, 
tradiționale, de destrămare a familiei şi a sistemului de valori morale şi existenţiale 
ale colectivității rustice), prin modelul comportamental pe care îl ilustrează, prin 

modul de a vorbi şi de a gândi şi prin multiplele reflectări în conştiinţele celorlalți. 
Complexitatea şi natura dilematică ale personajului sunt reliefate prin contrastul 
dintre manifestările exterioare şi eul de adâncime reflectat în cugetările 
personajului. Moromete stăpâneşte deplin arta disimulării care este o formă de 
apărare împotriva unei lumi a spiritelor primare, care îl consideră „sucit”. 
Disimulându-şi adevăratele gânduri şi convingeri, eroul îşi apără, de fapt, libertatea 
interioară. Pentru Moromete, bucuriile vieţii nu sunt de ordin material, ci spiritual. 
Bucuria de a contempla cu seninătate şi distanţare superioară lumea şi oamenii îi 
conferă eroului o superioritate incontestabilă. Este un personaj dialogic aflat mereu 
într-un dialog fertil cu sine şi cu lumea, punându-și întrebări, „mirându-se” 
neostenit de spectacolul existenţei. Este recunoscut drept liderul care animă 
întrunirile duminicale din poiana fierăriei lui Iocan, pentru că discută inteligent 
politică sau filosofează cu prieteni săi, Dumitru a(l) lui Nae şi Cocoşilă. 
Preocupările sale intelectuale, înclinaţie spre reflecţii, spre meditații solitare, 
dezvăluie un chip al ţăranului român inexistent până acum în literatura română. 
Moromete este astfel un personaj tipologic care reprezintă autentica bogăţie a vieții 
spirituale a colectivităţii rustice. El este purtător şi apărător al valorilor consfințite 
prin tradiţie. Pentru el, pământul nu este o valoare în sine, ci este condiţia esenţială 
a existenţei sale ca ţăran, temeiul demnităţii şi garanţie a libertăţii întru spirit. Deşi 
este o natură lucidă, cu un acut simţ al realității şi un spirit de observaţie 
remarcabil, eroul se autoiluzionează crezând că familia, cel puţin, îl înţelege şi că 
îşi va ţine fiii şi fiicele alături dacă luptă din răsputeri să-şi păstreze pământul 
primit la împroprietărire. Ipostaza inițială de pater familias cu o autoritate 
intangibilă se clatină când înțelege că feciorii săi au o altă scară de valori decât el. 
Când află despre intenţia lui Nilă şi Paraschiv de a fugi la Bucureşti, unde Achim 
plecase deja cu oile, bătrânul țăran încearcă cu deznădejde să le schimbe intenţiile. 
Nu reuşeşte însă să-şi țină familia unită nici cu vorba blândă, nici cu măsura 
drastică a bătăii cu parul. Simţindu-se rănit, înşelat, trădat, Ilie îşi modifică radical 
comportamentul. Bucuria vorbei bogate şi a ceasurilor de contemplare a lumii de 
pe podişca din faţa casei se stinge în orizontul întrebărilor îndurerate. Când, într-un 
alt chip — prin învăţătură —, şi cel mai mic fecior, Niculae, se înstrăinează de 
rădăcinile sale ţărăneşti, Moromete trăieşte o adevărată tragedie care se consumă 
interior. El are însă puterea de a descoperi un nou sens existenței sale. Părăsit de 
Catrina, el trăieşte o iubire târzie pentru Fica, sora mai tânără a primei sale soții. 
Acest sentiment de mare intensitate îi redă pierduta seninătate lăuntrică. Chiar 
neputincios fizic, el rămâne o redutabilă forță a spiritului. Consecvent sieşi şi 
principiilor sale, el exclamă pe patul morţii: „Domnule, eu întotdeauna am dus o 
viață independentă”. Deşi „prizonier parcă fără scăpare al elementelor şi al lui 
însuşi”, eroul moromețian dovedeşte consecvență morală, demnitate, rezistență în 
faţa unui timp agresiv care „nu mai avea răbdare” cu oamenii. Relieful moral al 
personajului se conturează şi prin caracterizările făcute de celelalte personaje. 
Catrina blestemă într-una „suceala” omului ei. Băieții mai mari îl judecă pentru 
absența simțului pragmatic, comparându-l cu Tudor Bălosu. Niculae îl defineşte 

într-o reflecţie sintetică: „[...] credea că el e centrul universului şi cum le aranjează 
el, aşa e bine”. 

Epopeea tragică a ţăranului care trăieşte lăuntric drama dispariției satului 
românesc tradițional se conturează însă mai ales prin prezenţa directă în text a eroului, 
prezență însoţită de comentariile scriitorului omniscient. Ilie Moromete „ultimul țăran 
din literatura română” (N. Manolescu) rămâne un personaj monumental văzut scenic 
chiar şi atunci când se retrage în lumea miraculoasă a cugetării. 


DRAMATURGIA 
COMEDIA 


COMEDIA este o specie a genului dramatic care prezintă tipuri umane, situații, 
moravuri într-o viziune jovial-satirică sau critic-ironică, construindu-şi structurile textuale 
şi limbajele scenice pe categoria estetică a comicului. 

m Forme asociate comicului sunt umorul şi satira (în vodevil sau farsă), ironia, sarcasmul, 

grotescul, absurdul. 

m „Frecvent, comedia apare învestită cu atributelesatirei şi ale criticii morale, sistematizate 

într-un adevărat topos estetic” (Adrian Marino). 

m Caracteristici: 

v Ideile dramaturgului, reprezentările şi viziunea despre lume şi om se comunică prin 
acţiunea scenică bufă, prin prezenţa scenică a personajelor comice, prin structuri 
dramatice menite să stârneacă hilaritatea. 

v Acţiunea simplă,convenţională, limitată în timp şi în spaţiu este declanşată de un 
conflict dramatic derizoriu care se rezolvă printr-un deznodământ vesel. 

Y Subiectul însumează episoade desfăşurate scenic şi episoade relatate / interpretate la 
nivelul limbajelor scenice. 

v Observaţia comică este orientată spre tipologie şi generalitate, surprinzând viciile 
omeneşti prin intermediul măştilor şi al „caracterelor” comice. 

v Personajul comic are o funcţie actorială mai accentuată decât în cazul celorlalte specii 
dramatice, întrucât jocul scenic, gestica şi mimica, registrele discursului comic sunt 
supramarcate; în vederea efectelor comice (se accentuează astfel contrastul dintre 
aparenţă şi esenţă).- Discursul scenic al personajelor actualizează într-un grad înalt 
resursele comice ale limbajului (jocuri de cuvinte de tipul calamburului, expresivitatea 
comică a erorilor de vorbire - stereotipii, ticuri, pleonasm, tautologie, anacolut, 
hipercorectitudine, hiperurbanisme, limbaj aluziv, de resurse argotice, colocviale, 
populare, ambiguități verbale etc.) 

v Valorificarea maximală a categoriei estetice a comicului ( de moravuri, de situație, de 
intrigă, de caracter, de limbaj şi comicul numelor), preponderența unui tip de comic 
determină clasificarea în vodevil, commedia dell“arte, comedie bufă, comedie de 
moravuri, de caractere, de situaţii, de intrigă. 

O scrisoare pierdută de I.L. Caragiale (premiera: 13.11.1884) 

m Ilustrează caracteristicile unei comedii totale, în care comicul de moravuri se asociază 
celui de situaţii, de intrigă, de limbaj şi de caractere. 

m Este inspirată din evenimentele politice ale anului 1883, (scindare în trei fracțiuni a 
partidului liberal, determinată de revizuirea constituţiei — aripa reformistă, cea 
antireformistă şi grupul neutrilor). 

m Lista de personaje evidenţiază cele trei grupuri de interese, de influenţă şi de putere. 

m Tema degradării vieţii publice şi private se particularizează prin surprinderea unei 
bătălii electorale în „capitala unui judeţ de munte” ; teme secundare sunt: corupția vieții 
politice, lupta pentru putere, imoralitatea vieţii de familie. 

m Compoziţia: textul dramatic este organizat după canon clasic: patru acte, însumând 
44 de scene; 

- Discursul dramatic alternează dialoguri în perechi şi în grupuri din ce în ce mai mari, cu 
monologuri scenice de tipul discursului politic / aparteului; 

- Discursul didascalic are caracteristicile metatextului nonliterar, al indicațiilor pragmatice 
privind elementele spectacolului şi jocul actorilor. 

m Spaţiul acţiunii este obiectiv, limitat (capitala unui judeţ izolat): 

- spaţiul scenic este puternic simbolizat: primele două acte au ca decor anticamera casei 
prefectului (deci spaţiul privat, unde se iau, de fapt, deciziile politice), apoi sala mare a 
primăriei (III: spaţiu public al aparenţelor, dublat de un spaţiu „al culiselor”; ultimul act: 
grădina Zoei, spaţiu privat care îl continuă pe cel public). 

m Timpul real este limitat la trei zile (11-13 mai „anul de grație 1883), dar precizarea 
ambiguă „în zilele noastre” îngăduie regizorilor o surprinzătoare actualizare a acestui 
timp „carnavalesc”. 

m Subiectul schematizează parodic cele cinci momente clasice: 

- expoziţiunea: reliefează de la început conflictul de interese între grupul dizident al lui 
Caţavencu şi aripa moderată (reprezentată prin prefect, Trahanache, Pristanda, Zoe); 

- conflict derizoriu; 

- intriga -pierderea scrisorii de dragoste, în ajunul zilei când începe acțiunea — se 
reconstituie din relatările personajelor, într-o cronologie inversă; 

m Desfăşurarea acțiunii: 

e Caţavencu, care furase scrisoarea de la Cetăţeanul turmentat, pretinde să fie susținut în 
alegeri de grupul celor care deţin puterea (Tipătescu, Trahanache); 

e după ce este arestat şi apoi eliberat, Caţavencu obţine promisiunea lui Zoe că va fi 
desemnat drept candidat la întrunirea politică din seara următoare; 

e Pristanda opreşte telegrama lui Farfuridi şi Brânzovenescu şi aduce o altă „depeşă”, prin 
care Centrul impunea candidatura lui Agamiţă Dandanache; 

e la adunarea electorală din aceeaşi seară, Farfuridi şi Caţavencu îşi rostesc discursurile în 
sala mare a primăriei, dar decizia este luată deja; 

e punctul culminant: desemnarea candidaturii lui Dandanache, urmată de încăierarea 
rivalilor politici, soldată cu pierderea scrisorii de către Caţavencu; 

e deznodământ vesel: scrisoarea pierdută este înapoiată lui Zoe; 

-sărbătorirea victoriei lui Agamemnon Dandanache. 

m Registrul stilistic dominant este comicul: 

- de moravuri (şantajul, farsa politică, corupția, imoralitatea); 

- de situaţie (pierderea / găsirea celor două scrisori); 

- de caracter (eroi comici, ridicoli, groteşti; tipologii clasice: demagogul (Caţavencu), 
prostul agresiv (Farfuridi), senilul (Dandanache), încomnoratul naiv (Trahanache), 
slugarnicul (Pristanda), Cetăţeanul turmentat; 

- de limbaj (stereotipiile din vorbire, greşelile de exprimare: neologisme stâlcite, pleonasme, 
anacolut, nonsens, paradox, contradicție în termeni etc.); 

- comicul numelor proprii ale personajelor. 

Comedia. O scrisoare pierdută de I. L. Caragiale 

Născută încă din Antichitate, pentru a sancţiona scenic vicii ale naturii umane, 
comedia este o specie a genului dramatic în care sunt zugrăvite într-o manieră 
satirică tipuri umane, carenţe de caracter, moravuri ale societăţii, situaţii hazlii, 
întotdeauna cu un final fericit. Principala categorie estetică pe care o dezvoltă 
acest tip de teatru este comicul care constă în acţiuni, situaţii, replici, tipuri umane, 
moravuri care provoacă râsul, fiind generat, de regulă, de un contrast între aparență 
şi esenţă, între frumos şi urât (Aristotel), între valoare şi nonvaloare, între efortul 
personajelor şi rezultatul derizoriu al desfăşurării de forţe (Kant), între intenţie şi 
finalitate, între „viu şi mecanic” (H. Bergson). Forme asociate comicului sunt 
umorul şi satira (în vodevil sau farsă, de exemplu), ironia, sarcasmul, grotescul 
(mai ales în teatrul absurdului): „,[...] frecvent, comedia apare învestită cu atributele 
satirei şi ale criticii morale, sistematizate într-un adevărat topos estetic” (Adrian 
Marino). 

Orientând observaţia comică spre generalitate şi tipologie, dramaturgii antici 
şi cei clasici prezintă viciile omeneşti prin intermediul măştilor şi al „caracterelor” 
comice, în comedii de moravuri ori în comedii de caractere, dar şi prin comicul 
de intrigă sau de situaţii, în comedia bufă ori în commedia dell’arte (bazată pe 
improvizația actorilor). Dramaturgii epocilor moderne revigorează comedia, 
apelând la limbaje scenice complexe prin care „personajele sunt reduse la scheme 
morale abstracte, cu simplă funcționalitate comică” (A. Marino). Această afirmație 
despre personajele din comedia modernă se poate aplica perfect şi eroilor din 
teatrul lui Caragiale. 

Strălucit precursor al teatrului modern, I. L. Caragiale realizează prin opera sa 
dramatică o sinteză deosebită între realismul critic (evident în intenția de a înfățişa 
tipuri sociale şi concretul realităților contemporane, de care se distanțează lucid, 
critic şi ironic) şi clasicism (interesul faţă de ceea ce este permanent în natura 
umană; pasiunea echilibrului, importanţa acordată formei). Există însă şi o 
componentă modernă a comediilor caragialeşti, care rezidă în comicul absolut, 
care anulează diferența dintre tragic şi comic prin transformarea existenţei într-o 
farsă fără ieşire şi fără sfârşit, prin depersonalizarea individului devenit comediant, 
cabotin, impostor, mască acoperind vidul interior. Împletirea comicului cu parodia, 
cu grotescul şi cu absurdul, amestecul registrelor stilistice (de la limbajul colocvial 
la cel al dizertației ori tratatului de morală, de la proza retorică la pledoaria 
avocăţească, de la stilul procesului-verbal la cel al reportajului de senzaţie) sunt şi 
ele embleme ale discursului dramatic modern. 

Cea mai cunoscută şi, totodată, cea mai jucată piesă a lui Caragiale, O 
scrisoare pierdută, este o comedie de moravuri care instituie, în teatrul românesc, 
un stil dramatic caracterizat prin echilibrul perfect între structuri dramatice clasice 
(personaje, conflict, intrigă, acţiune scenică) şi moderne (fiinţarea eroilor exclusiv 
la nivelul limbajului, spaţiul scenic simbolic, situaţiile dramatice repetabile, 
configurate după modelul caruselului). 

Tema degradării vieții politice, sociale şi private se concretizează prin 
surprinderea unui episod din campania electorală pentru desemnarea unui candidat 
pentru viitoarele alegeri parlamentare. Acțiunea este plasată într-un orăşel de 
provincie, capitala unui județ de munte (pe care contemporanii au asociat-o cu 
Piatra Neamţ), în „anul de grație 1883” (Caţavencu, actul III, scena I). Sursa de 
inspirație a fost, aşadar, viața politică din acel an, când problema revizuirii 
constituţiei a scindat partidul liberal în două grupări: cea moderată (condusă de I. 
C. Brătianu) şi cea radicală (reprezentată de C. A. Rosetti). 

Titlul piesei reliefează intriga, sugerând — prin substantivul cu articol 
nehotărât — faptul că acea „scrisoare pierdută” este doar unul dintre multele 
mijloace de şantaj în lupta politică. Prin repetarea situaţiei scenice (apariţia unei 
scrisori similare care determină numirea „de la centru” a lui Dandanache), 
scrisoarea de dragoste trecută prin mai multe mâini devine simbol al corupției şi 
compromisului, ca şi al depersonalizării individului într-o lume în care până şi 
sentimentele (iubirea, onoarea, prietenia etc.) ajung „obiect de negociere”. 

Compoziţional, capodopera comediei româneşti este alcătuită cu o 
desăvârşită artă a construcţiei clasice. Cele patru acte (cu 9, 14, 7 şi, respectiv, 14 
scene) aduc în scenă mereu mai multe personaje, sugerând astfel sporirea tensiunii 
şi a agitaţiei provocate de evenimentul politic şi, mai ales, de întâmplarea aparent 
neînsemnată a pierderii unei scrisori de dragoste. 

Formula dramatică se bazează pe structuri tradiționale: succesiune 
cronologică, tehnica acumulării situaţiilor (tehnica „bulgărelui de zăpadă”), a 
înlănţuirii evenimentelor şi pe structuri dramatice moderne, precum simetria 
situației scenice (repetarea „istoriei” scrisorii pierdute) ori instalarea „ex abrupto" a 
unui conflict care nu se rezolvă decât temporar în final, sau o situație-intrigă care s- 
a consumat înainte de ridicarea cortinei şi este reconstituită din replicile 
personajelor pe un traseu invers cronologic (relatarea lui Pristanda, a lui 
Trahanache şi a lui Zoe şi, în finalul primului act, relatarea Cetăţeanului turmentat, 
cel care găsise scrisoarea). 

Conflictul derizoriu al jocului de interese îmbracă aparenţa unui conflict 
politic, dar confruntarea nu se produce între doctrine şi idei politice, fiindcă 
opozanţii fac parte din grupări diferite ale aceluiaşi partid de guvernământ. Aripa 
conservatoare (reprezentată de Trahanache, Tipătescu, Farfuridi şi Brânzovenescu) 
este cea care deţine puterea, iar aripa reformatoare (Caţavencu şi „dăscălimea” ) 
năzuieşte să acceadă la putere. Această polarizare a eroilor pe criteriul grupului de 
interese este evidentă încă din lista de personaje, care nu se alcătuieşte, ca de 
obicei, în ordinea importanţei rolului scenic. În chip neobişnuit în comedia clasică, 
conflictul derizoriu nu-şi epuizează resursele, nu rămâne simplu pretext pentru 
declanșarea şirului de situaţii comice. În piesa lui Caragiale, conflictul se amplifică 
neliniştitor, prin implicarea unui număr tot mai mare de personaje, prin proliferarea 
situațiilor conflictuale în spațiu (corupția, imoralitatea, şantajul politic definesc şi 
viața politică a capitalei) şi în timp (promisiunea făcută de Zoe lui Caţavencu 
anticipează perpetuarea acestor practici politice şi la alegerile viitoare). 
Neobişnuită este şi prezenţa unui singur plan structural, căci viața politică şi 

viața privată se amestecă sub semnul aceleiaşi imoralități, iar existenţa publică şi 
viața interioară se consumă la nivelul aceloraşi idei fixe, exprimate prin 
automatismele de gândire şi de limbaj. 

Subiectul piesei urmăreşte momente de mare tensiune din existența „publică" 
a eroilor. Acţiunea se petrece într-o durată limitată, care aminteşte regula unităţii 
de timp din teatrul antic. Astfel, evenimentele din primele trei acte se aglomerează 
într-o singură zi (vineri, 11 mai 1883), cea a desemnării candidatului. Actul final 
mută acţiunea peste două zile (duminică), în momentul încheierii alegerilor, al 
desemnării câştigătorului şi al sărbătoririi publice a acestuia. Precizarea inițială a 
dramaturgului „„[...] în zilele noastre” îngăduie regizorilor care au pus în scenă 
piesa de-a lungul timpului să actualizeze în modurile cele mai neaşteptate „lumea 
pe dos” a eroilor lui Caragiale. 

Spaţiul scenic este şi el puternic simbolizat, ca spațiu „de trecere”, cu 
deschideri multiple. În primele două acte, „anticamera bine mobilată” din casa 
prefectului sugerează faptul că deciziile politice nu se iau în spaţiul public, ci „în 
culise”, aşa cum se întâmplă şi în actul al III-lea. Deşi întrunirea publică are loc în 
sala cea mare a primăriei, hotărârea definitivă ca Dandanache să fie desemnat 
candidat se ia în cabinetul primarului, unde Trahanache se întâlneşte cu Tipătescu 
şi cu Zoe. Ultimul actul, singurul în care se zăreşte, în fundal, orăşelul de munte 
(identificat de contemporanii lui Caragiale cu Piatra-Neamţ), are ca decor spaţiul 
deschis — grădina casei lui Trahanache, loc care comunică cu grădina publică. 

Actul I, care îl are ca personaj de referință pe Ştefan Tipătescu, prefectul 
judeţului, debutează cu evidenţierea situaţiei conflictuale. Incipitul de tip „ex 
abrupto” (caracteristic fiecărui act) propune o situaţie scenică frecventă în teatrul 
lui Caragiale — citirea ziarului (Tipătescu, puţin agitat, se plimbă cu Răcnetul 
Carpaţilor în mână; e în haine de odaie; Pristanda în picioare, mai spre uşă, stă 
rezemat în sabie): 


TIPĂTESCU (terminând de citit o frază din jurnal): ...Ruşine pentru orașul nostru 
să tremure în faţa unui om! Ruşine pentru guvernul vitreg, care dă unul din 
cele mai frumoase județe ale României pradă în ghearele unui vampir”. 
(indignat) Eu vampir, ai?... Caraghioz! 

PRISTANDA: Curat caraghioz!... pardon, să iertaţi, coane Fănică, că întreb: 
bampir...ce-i aia bampir? 

TIPĂTESCU: Unul... unul care suge sângele poporului... Eu sug sângele 
poporului... 


Prin indicaţiile regizorale, ca şi prin replicile şi jocul scenic al personajelor se 
evidențiază relaţiile dintre prefect şi polițaiul oraşului. Dincolo de raportul dintre 
stăpân şi subordonatul linguşitor, se reliefează o anume familiaritate complice 
(apelativele „Ghiţă”, „coane Fănică”; tolerarea micilor „afaceri” ale lui Pristanda 
etc.). Lectura articolului incriminator pe care Caţavencu l-a publicat în ziarul său, 
Răcnetul Carpaţilor, pune în evidenţă lupta pentru putere în care sunt antrenați 
cei care conduc judeţul (gruparea lui Tipătescu şi Trahanache) şi cei care râvnesc 
să acceadă în sfera puterii (Caţavencu, lonescu, Popescu, „dăscălimea”). Schimbul 

de replici dintre Tipătescu şi Ghiţă continuă cu „istoria steagurilor”. Dialogul 
dramatic are aici nu numai rol de caracterizare a eroilor, ci, mai ales, funcţie 
descriptivă, fixând reperele unui spaţiu real, precizând topografia orăşelului, 
capitală de judeţ („două la prefectură, două pe piaţa lui 11 Fevruarie, două la 
primărie, unul la şcoala de băieţi, unul la şcoala de fete, unul la spital, două la 
catrindală”). În secvența următoare, dialogul are rol narativ, Ghiţă relatând cum 
s-a strecurat sub fereastra casei lui Caţavencu spre a spiona întrunirea „dăscălimii”. 
În relatarea poliţaiului, se fixează şi reperele temporale (timp real: 11 mai, fiindcă 
în ziua precedentă — 10 mai, sărbătoarea naţională — avusese loc „focul” de artificii 
în piaţa cu steaguri şi „luminaţie” de sărbătoare — „anul de graţie 1883”). Episodul 
retrospectiv istorisit de Pristanda este construit pe tehnica modernă a „teatrului în 
teatru”: „|...] ce-mi dă prin gând ideea? zic: ia să mai ciupim noi ceva de la 
onorabilul, că nu strică... şi binişor, ca o pisică, mă sui pe uluci şi mă pui să ascult: 
auzeam şi vedeam cum v-auz şi m-auziţi, coane Fănică, ştiţi, ca la teatru.” Prin 
referirea la scrisoarea aflată în mâna lui Caţavencu, care ar putea să-i aducă 
acestuia sprijinul politic al mai marilor urbei, se configurează situaţia-intrigă, 
instalată definitiv în scena a IV-a prin vocea lui Trahanache. Acesta îi dezvăluie 
„prietenului său, Fănică”, şantajul pe care îl exercită Caţavencu asupra sa, având ca 
armă o scrisoare de amor trimisă lui Zoe de prefect, pe care „venerabilul nenea 
Zaharia” o consideră plastografie. „Desenul dramatic” este astfel schiţat în linii 
moderne, fiindcă traseul scrisorii pierdute e refăcut în sens invers, din replici ale 
personajelor care intră pe rând în scenă. Apariţia Cetăţeanului turmentat, în 
ultimele scene ale actului I, luminează deplin circumstanțele în care scrisoarea 
compromițătoare a ajuns în posesia „onorabilului” domn Caţavencu. 

Actul al doilea e alcătuit prin alternanţa scenelor în care apar cupluri ori 
triunghiuri de personaje cu scene de grup sau cu scene în care unicul personaj 
rămas în scenă monologhează. La ridicarea cortinei, Trahanache, Farfuridi şi 
Brânzovenescu studiază listele electorale, calculând probabilitatea voturilor. 
Stereotipia gesturilor, a reacţiilor şi a limbajului lor dezvăluie obtuzitatea şi 
ignoranţa oamenilor politici ai urbei. În contrast, Caţavencu va apărea ca o prezenţă 
dinamică, plină de temperament şi de voinţă. Arestat ilegal din porunca prefectului, 
Caţavencu este eliberat la decizia lui Zoe şi invitat să negocieze. El refuză cu 
tenacitate orice ofertă a lui Tipătescu (moşia Zăvoiul, postul de primar, funcţia de 
avocat al statului etc.). Scena negocierii (actul II, scena IX) reliefează duplicitatea 
personajelor prin contrastul dintre dialogul amabil-insinuant şi aparteul subliniat 
prin jocul scenic (mimica, gesturile, mişcarea în scenă): 


TIPĂTESCU (care a tot bătut din călcâi cu impacienţă, coboară încet, rar şi cu 
dinții strânşi): Iubite şi stimabile d-le Caţavencu, nu înțeleg pentru ce între 
doi bărbaţi, cu oarecare pretenţie de seriozitate, să mai încapă astfel de 
meşteşuguri şi rafinării de maniere, astfel de tirade distilate, când situaţia 
lor e aşa de limpede... Eu sunt un om căruia îi place să joace pe faţă... la 
poftim, ia poftim, mă rog (îi oferă un scaun, aparte): Să fiu cuminte. Ce bine 
că-i Zoe dincolo! 

CAŢAVENCU: Stimabile domn, d-tale îți place să joci pe faţă, primesc; mie-mi 
place să joc scurt, scurt (gest de retezare): Situaţia noastră o putem dezlega 
numaidecât. (Tipătescu îi oferă jeţul, el îl respinge uşor) 

TIPĂTESCU (privind ţintă la Caţavencu şi cu tonul mârâit): Poftim de!... 

CAȚAVENCU (care s-a retras puțin, cedează, în sfârşit, şi cade pe fotoliu cam fără 
voie): Mulţumesc. 

TIPĂTESCU: Aşa-i. (şade aproape de el, Caţavencu se cam retrage. Tipătescu se 
îndeasă spre el, Caţavencu acelaşi joc, şi iar) Altfel, dar, onorabile domn, 
d-ta - prin ce mijloace nu-mi pasă! - posedezi o scrisoare a mea, care poate 
compromite onoarea unei familii... Eu viu şi-ţi zic (cu multă afabilitate): mă 
rog, onorabile domn, ce-mi ceri dumneata în schimbul acelui lucru? 

CAȚAVENCU (naiv): Cum, nu ştii? 

TIPĂTESCU (impacientat, bătând din călcâi): Mă rog, onorabile, încă o dată 
(răspicat)... ce-mi ceri d-ta în schimbul acelei scrisori? Scurt! scurt! (repetă 
gestul de retezare) 

CAȚAVENCU: Łi?... dacă este aşa, dacă voieşti scurt, iată: voi (rugător) să nu 
mă combaţi, ceva mai mult, să-mi sprijini candidatura... 


În cele din urmă, la insistenţele lui Zoe, care uzează de toate „armele” 
persuasiunii feminine, prefectul acceptă să sprijine candidatura lui Caţavencu. 
Numai că, printr-o răsturnare de situaţie (tipică teatrului clasic), conflictul, care 
pare a fi tranşat în favoarea lui Caţavencu, se acutizează brusc prin apariția 
„depeşei de la centru” în care se solicită desemnarea lui Agamiţă Dandanache. 

Actul al treilea aduce în scenă un personaj colectiv: „alegători, cetățeni, 
public”. „Lumea” care participă la întâlnirea cu cei antrenați în cursa electorală 
apare ca o multiplicare depersonalizată a tipurilor individuale, fiindcă mulțimea 
„cetăţenilor turmentați” nu se defineşte prin distanțare critică de politicienii 
cabotini, demagogi, inculți şi imorali, ci prin aderență şi complicitate la o viață 
politică marcată de corupţie şi falsificări. Se demonstrează astfel valoarea de 
adevăr a ironicei afirmaţii făcute de Tipătescu, care îi spusese Cetăţeanului 
turmentat: „La alegători ca d-ta, cu minte, cu judecată limpede, cu simţ politic, nu 
se poate mai bun reprezentant decât d. Caţavencu (apăsând), onorabilul d. 
Caţavencu!” Replicile în cor ale celor adunaţi în sala de întruniri a primăriei 
evidențiază scenic complicitatea tuturor „actorilor” care participă la farsa 
alegerilor. În rumoarea mulţimii, aplaudaţi de-o tabără şi fluieraţi de cealaltă, iau 
cuvântul Farfuridi şi apoi Caţavencu. Discursurile lor sunt strălucite ilustraţii ale 
demagogiei, ale gândirii incoerente ori încremenite în formule false, în clişee care 
nu comunică idei, ci mistifică realitatea. Punctul culminant al actului (şi al piesei) 
este anunţarea candidatului propus de la Bucureşti — Dandanache. Încăierarea 
provocată de Pristanda din ordinul prefectului este o metaforă scenică, definind o 
lume haotică, absurdă, violentă prin prostia agresivă, prin tirania beţiei de cuvinte, 
prin incapacitatea de a deosebi adevărul de fals, esenţa de aparenţă, inocentul de 
cel vinovat. De altfel, în această piesă, nu există inocenți, ci doar complici mai mult 
sau mai puţin culpabili. Chiar Cetăţeanul turmentat, prin care se individualizează 
electoratul dezorientat sau, poate, se personifică hazardul / destinul din tragediile 

antice (schemă parodiată de Caragiale), este numai în aparenţă inocent, fiindcă 
deschide scrisoarea, citind-o şi nu înapoiază pălăria găsită în sala publică. 

Între actul al treilea şi actul final, se aşează cele două zile ale votului. 
Tensiunea dramatică este menținută prin prezența scenică a lui Zoe care aşteaptă, 
înspăimântată, ca, din clipă în clipă, să fie publicată scrisoarea. Disperarea ei creşte 
când află de la Agamiţă Dandanache — sosit pentru festivitățile electorale — că şi el 
s-a folosit în alegeri de o scrisoare de amor găsită, pe care n-a înapoiat-o însă, aşa 
cum a promis. Apariţia lui Caţavencu îi redă speranța, dar acesta mărturiseşte că a 
pierdut, în timpul încăierării de la primărie, pălăria în căptuşeala căreia ascunsese 
scrisoarea. O nouă apariţie, cea a Cetăţeanului turmentat, aduce deznodământul 
situaţiei. Acesta găsise pălăria lui Caţavencu şi, descoperind scrisoarea, o înapoiază 
„andrisantului”. Bucuria nemăsurată a lui Zoe aduce şi salvarea lui Caţavencu, gata 
să conducă festivitățile prin care se sărbătoreşte alegerea lui Dandanache. 
Banchetul dat în cinstea candidatului „ales în unanimitate” reuneşte, în scena 
finală, toate personajele. Toasturile, şampania, îmbrăţişările, atmosfera de veselie 
unanimă subliniază „binefacerile” unui sistem „curat constituţional”. Dialogul final 
— purtat între Caţavencu şi Pristanda — accentuează ideea existenţei carnavaleşti a 
unei lumi care fiinţează într-un „univers închis, în care contrariile sunt echivalente, 
iar alegerea nu-i cu putință” (B. Elvin). 

Capodoperă a teatrului comic românesc, O scrisoare pierdută aduce în scenă o 
lume de antieroi, de marionete, cu acţiuni, cu mişcări şi rostiri dezarticulate. 
„Pornind de la oamenii vremii lui, Caragiale este un critic al omului oricărei 
societăți. Personajele lui Caragiale sunt nişte exemplare umane în aşa măsură 
degradate, încât nu ne lasă nici o speranţă. [...] Omenirea, aşa cum ne este 
înfăţişată de acest autor, pare a nu merita să existe.” — afirma Eugen Ionescu. Într- 
adevăr, o lume în care „alesul” în Parlament este Dandanache, „mai prost decât 
Farfuridi şi mai canalie decât Caţavencu”, pare o lume „pe dos”, cu valorile 
inversate, trucate. 

Deşi reprezintă tipuri sociale (în ultimă instanţă, toate personajele Scrisorii 
pierdute sunt „variaţiuni pe aceeaşi temă”: „homo politicus”, politicianul corupt şi 
demagog), eroii lui Caragiale sunt construiți şi pe un defect general-uman care le 
conferă valoare de „prototipuri” negative. Sub aparența tipurilor clasice însă, 
personajele lui Caragiale dezvăluie şi o structură de adâncime modernă. Astfel, 
Tipătescu este mai mult decât „junele-prim”, fiindcă este gata să-şi asume 
responsabilitatea față de femeia iubită, căreia îi propune să fugă cu el. Mai mult, 
între „măştile” sale, se numără şi aceea a unui personaj-raisonneur, singurul capabil 
să se distanţeze prin ironie de o lume pe care o amendează critic: „Ce lume! ce 
lume! ce lume!”. Zaharia Trahanache se sustrage şi el tiparului clasic al „naivului 
încornorat”, pentru că abilitatea cu care contracarează şantajul lui Caţavencu 
dezvăluie, sub aparenţa „zahariselii” şi a „ticăielii” senile, omul de acţiune, cu un 
spirit treaz, care intuieşte punctul vulnerabil al adversarului. Perspectivele asupra 
fiecărui personaj se multiplică: autocaracterizarea este dublată de caracterizări 
contradictorii făcute de toţi ceilalți eroi. Acest procedeu conduce la „pulverizarea” 
personajului, evidențiind absența unei personalităţi coerente şi consecvente, 

substituirea acesteia cu măşti inconsistente, cu reacţii dezarticulate de marionete. 
Astfel, paradigma clasică a Caracterului este subminată dinlăuntru, determinând 
construcția eroului modern ca ipostază particulară a absurdului din natura umană. 
Criticul I. Constantinescu remarca faptul că „în cazul celor mai importante figuri 
comice, Caragiale păstrează foarte puţin din structura tipului tradiţional. Prin 
distrugerea unităţii personajului şi a umanităţii lui, prin creaţia omului dezorientat 
în afara vieţii morale, cu comportament discontinuu, al omului fără calități, 
dramaturgul român este unul dintre creatorii structurii eroului farsei moderne.” 
Spre deosebire de eroii comediei clasice care „se amuzau adesea, imaginând 
absurdități”, personajele caragialeşti, afirmă criticul, „au pierdut facultatea jocului: 
aglomerările de confuzii, incoerențele, delirul verbal sunt modalitatea lor de a 
comunica; ei nu au conştiinţa că au pierdut controlul asupra cuvintelor şi, totodată, 
contactul adevărat cu lucrurile.” 

Între toate personajele Scrisorii pierdute, Agamemnon Dandanache joacă un 
rol aparte. El întruchipează viciile celorlalţi în grad maxim. Cu toate că apariția lui 
scenică este redusă (numai în actul IV), personajul prinde viață datorită indicaţiilor 
scenice ale autorului, care utilizează în construcţia sa toate resursele comicului. 
Astfel, în lista de personaje, este aşezat imediat după Tipătescu şi definit ironic ca 
„vechi luptător de la '48”. Epitetul „vechi” reliefează nu doar vârsta respectabilă, ci 
şi faptul că, intrat în politică cu patru decenii în urmă, este depăşit de evenimente, 
de realitate. Faptul că „vorbeşte peltic şi sâsâit” sugerează senilitatea, 
ramolismentul intelectual, ca şi numele, care face aluzie la „încurcăturile” pe care 
le provoacă memoria sa în derivă. Prenumele care aminteşte un erou de epopee 
(Agamemnon, regele care a condus războiul împotriva Troiei) este diminutivat 
comic. Cel numit şi Gagamiţă este astfel coborât în ridicol şi derizoriu. 

Prezenţa scenică a personajului este construită pe două coordonate: cea a 
acţiunilor sale ca om „politic” şi aceea a profilului său psihic şi intelectual. În sfera 
relaţiilor publice, el acţionează cu abilitate şi perfidie. Găsind „scrisorica de amor” 
a „becherului”, „persoană importantă” în conducerea partidului, Dandanache o 
transformă în armă a şantajului politic. Lipsit de scrupule („mai canalie decât 
Caţavencu”), el îşi încalcă promisiunea de a o înapoia după ce este desemnat 
candidat pentru Cameră: „Cum se poate, coniţa mea, s-o dau înapoi? S-ar putea să 
fac aşa prostie? Mai trebuie s-aldată... La un caz iar... pac! la Răsboiul. 

Profilul psihic şi intelectual al personajului este marcat de senilitate, de fixații 
şi de stereotipii de gândire şi de vorbire. Astfel, el este obsedat de rolul pe care l-a 
jucat şi trebuie să-l mai joace familia sa în viaţa politică a țării: „[...] familia mea de 
la patuzsopt... luptă, luptă si dă-i si dă-i, si luptă”. Lipsit de principii politice, 
Agamiță Dandanache este un oportunist care trece dintr-un partid în altul „ca tot 
rumânul impartial”, numai spre a beneficia de un loc în parlament. Contrastul 
dintre pretenţiile sale politice şi „personalitatea” lui marcată de gândirea 
incoerentă, de memoria în derivă, de limbajul dezarticulat este comic. Toate 
replicile lui Dandanache ilustrează comicul de limbaj prin stâlcirea peltică a 
cuvintelor, prin greşelile de logică şi de exprimare (anacolut, pleonasme, 
dezacorduri etc.), prin ticurile verbale (,„neicusorule, puicusorule”), prin prezența 

interjecțiilor onomatopeice („birza... hodoronc-tronc, zdronca-zdronca... şi 
clopoţeii...”). Finalul în care ţine „discursul” de mulţumire întregeşte imaginea 
caricaturală a celui care a câştigat în lupta politică: „În sănătatea alegătorilor... cari 
au probat patriotism şi mi-au acordat... (nu nemereşte) asta... cum să zic de!... zi-i 
pe nume de!... a! sufradzele lor; eu care familia mea de la patuzsopt în Cameră, şi 
eu, ca rumânul imparţial, care va să zică... cum am ziţe... în sfârşit să trăiască! 
(Urale şi ciocniri).” Rivalii săi politici sunt Caţavencu şi Farfuridi, personaje 
construite în acelaşi registru stilistic al caricaturii, grotescului, absurdului. Nae 
Caţavencu este reprezentantul tinerei burghezii locale, candidatul grupării 
dizidente. Aşa cum se precizează în lista de personaje, este „avocat, director- 
proprietar al ziarului Răcnetul Carpaţilor, prezident-fondator al Societăţii 
Enciclopedice-Cooperative Aurora Economică Română”. Situat în fruntea grupului 
“tânăr, inteligent şi independent”, Caţavencu se defineşte într-un dublu regim: în 
viața publică, el ilustrează tipologia politicianului demagog, iar în viaţa privată, 
tipul arivistului care se conduce după principiul lui Machiavelli (pe care îl atribuie 
greşit lui Gambetta) „scopul scuză mijloacele.“ Numele personajului (derivat de la 
cață, însemnând „femeie bârfitoare”, dar şi „instrument cu cârlig la capăt”, 
amintind însă şi de cațaveică — haină cu două feţe) subliniază cel două ipostaze. 
„Cu silabele lui stridente şi cu conturul ridicol, redă perfect pe demagogul latrans” 
(G. Ibrăileanu). Stăpânit de o dorință puternică de parvenire politică, Nae 
Caţavencu este tipul politicianului demagog, corupt, oportunist, lipsit de principii şi 
de scrupule în lupta politică şi în viaţa privată. Pentru a fi desemnat candidatul 
partidului pentru parlament, Caţavencu nu ezită să folosească şantajul. 

Principala trăsătură psihică a lui Caţavencu este capacitatea de a se adapta la 
orice situaţie: „depersonalizat, el suferă de mimetism organic, care suprimă granița 
dintre real şi simulat” (Liviu Papadima). Acestă disponibilitate de a schimba masca 
este reliefată prin scene-pereche (scenele IX din actele II şi IV). Atâta vreme cât 
are scrisoarea este orgolios, agresiv, inflexibil (dialogul cu Tipătescu, actul II, 
scena IX). După ce pierde scrisoarea, devine umil, linguşitor (dialogul cu Zoe, 
actul IV, scena IX). În circumstanţele „devenirii” sale de-a lungul celor patru acte, 
precizările din „lista de persoane” se încarcă de noi semnificații: Răcnetul 
Carpaţilor ar figura prima ipostază, iar Societatea Cooperativă Aurora Română 
poate sugera disponibilitatea de cooperare din final. Limbajul lui Caţavencu este, 
mai mult decât al celorlalţi eroi, alcătuit din idei gata confecționate. Preţios în 
aparență, limbajul său este în realitate ilariant. El cuprinde referinţe culturale 
atribuite greşit, expresii latineşti stâlcite (honeste vivere devine „oneste bibere”), 
etimologii populare (locuitorii capitalei sunt numiţi „capitalişti”), numeroase 
contradicții între termeni, nonsensuri, pleonasme etc., demonstrând incultura şi 
absența gândirii logice: „Industria română e admirabilă, e sublimă, putem zice, dar 
lipseşte cu desăvârşire”; „[...] după lupte seculare care au durat aproape 30 de ani 
[...]?; „Noi aclamăm munca, travaliul, care nu se face de loc în ţara noastră!” 

El ştie însă cum să simuleze emoția, să plângă, să-i influenţeze pe ascultători. 
Caţavencu este un actor desăvârşit. Când urcă la tribună, îşi intră în rol, ia o poză 
afectată: „CAȚAVENCU (ia poză, trece cu importanță printre mulțime şi suie la 

tribună; îşi pune pălăria la o parte, gustă din paharul cu apă, scoate un vraf de hârtii 
şi gazete şi le aşează pe tribună, apoi îşi trage batista şi-şi şterge cu eleganță 
avocăţească fruntea. Este emoţionat, tuşeşte şi luptă ostentativ cu emoția care pare 
a-l birui. — Tăcere completă. Cu glasul tremurat): Domnilor!...Onorabili 
concetățeni]... Fraţilor!... (plânsul îl îneacă.) lertați-mă, fraţilor, dacă sunt mişcat, 
dacă emoţiunea mă apucă aşa de tare...suindu-mă la această tribună... pentru a 
vă spune şi eu... (plânsul îl îneacă mai tare.)... Ca orice român, ca orice fiu al ţării 
sale... în aceste momente solemne... (de-abia se mai stăpâneşte) mă gândesc... la 
fărişoara mea... (plânsul l-a biruit de tot) la România... (plânge. Aplauze în 
grup)... la fericirea eil... (acelaşi joc de amândouă părţile)... la progresul ei! 
(asemenea crescendo)... la viitorul ei! (plâns cu hohot. Aplauze zguduitore.) 
Elementele paraverbale şi nonverbale ale discursului — precizate minuţios în 
indicaţii scenice de tip descriptiv şi narativ — reliefează o retorică goală, un 
patriotism de paradă, menit să ascundă o puternică dorință de parvenire. Noţiunile 
de fară, popor, progres reprezintă pentru el simple lozinci în lupta electorală 
(calificate drept „fraze bune pentru gură-cască” de către Tipătescu). Scopul 
declarat al acţiunilor sale este ca “România să prospere şi tot românul să 
îmbogăţeze”; scopul real este accesul în sfera puterii şi, implicit, mai binele 
personal. Pentru acest „mai bine”, „onorabilul”, „nifilistul” Caţavencu se proclamă 
„liber-schimbist”, este gata să treacă în orice tabără, să încalce orice lege, juridică 
sau morală. Faptele sale o dovedesc: falsifică o poliţă pentru a primi împrumutul 
de la bancă, îi sustrage scrisoarea Cetăţeanului turmentat, îi şantajează pe liderii 
politici locali, iar, în final, acceptă umil să conducă festivitățile de sărbătorire a 
victoriei adversarului său. Imaginea ultimă a personajului este cea a oratorului 
„foarte ameţit, împleticindu-se-n limbă”, dar nerenunţând la tirade ieftine, la delirul 
verbal: „Fraţilor! Am luptat şi am progresat: ieri obscuritate, azi lumină! ieri 
întristarea, azi veselia! lată avantajele progresului! lată binefacerile unui sistem 
constituțional!” Delirul verbal, agravat de incoerenţa gândirii, îl defineşte şi pe 
rivalul său politic, Tache Farfuridi. Avocat de profesie, el face parte din 
„comitetele şi comiţiile” prezidate de Trahanache, ilustrând în schema „faunei 
politice” acelaşi prototip al demagogului, iar în cea a „caracterelor” comice, 
tipologia imbecilului absolut. Criticul Ştefan Cazimir vede în el „întruparea 
prostiei solemne”, fără o individualitate proprie, cu o gândire schematică generată 
de automatisme existențiale: „Şi eu, am, n-am să-ntâlnesc pe cineva, la zece trecute 
fix mă duc la târg; am, n-am clienţi acasă, la unsprezece fix mă-ntore din târg [...]; 
şi-eu am, n-am înfăţişare, la douăsprezece fix mă duc la tribunal.” Ca om politic, el 
se plasează definitiv într-un destin eşuat, deşi, retoric, dar grotesc, se asociază unor 
mari destine istorice: „|...] întotdeauna am repetat cu străbunii noştri, cu Mihai 
Bravul şi Ştefan cel Mare... cu Mircea cel Bătrân şi cu Vlad Ţepeş...” Prins o clipă 
în jocurile şi iluziile puterii, pare a deveni intransigent: „[...] când e vorba de 
prințipuri sunt... mai catolic decât Papa”. Conştient însă de faptul că partidul 
înseamnă „madam Trahanache, nenea Zaharia, noi şi ai noştri”, Farfuridi se teme 
să semneze telegrama către „centru”, prin care denunţă trădarea, spunându-i lui 
Brânzovenescu: „Trebuie să ai curaj ca mine, trebuie să o iscăleşti, o dăm 

anonimă!”. „Curajul” său este doar un simulacru şi Farfuridi recade imediat în 
condiția de marionetă, care acceptă orice tranzacţie („Trădare să fie, dacă o cer 
interesele partidului, dar să ştim şi noi!”), motivându-şi inconsecvenţa într-un mod 
absurd: „Iubesc trădarea, dar urăsc pe trădători!” Discursul scenic al personajului 
alternează două registre stilistice. În prima scenă din actul III, când Farfuridi se 
adresează de la tribună asistenței din sala mare a primăriei, discursul său electoral 
este o înşiruire incoerentă de termeni pretenţioşi, predominant neologici. El 
vorbeşte despre „opinia sa” asupra „revizuirii constituţiei” în „puncte esenţiale”, 
despre „legea electorală”, „soţietate”, „naţiune”, „plebicist”, despre „moderaţi” şi 
„probe de tact”, despre „extremişti”, „exageraţiuni şi idei subversive”, despre 
„ocaziuni solemne”, „dileme” şi „eţetera”. Izolate contrapunctic de avocăţescul 
„daţi-mi voie” sau de stereotipii ale limbajului colocvial („şi mă-nţelegi”, „vreau să 
zic”, „adică”, „mă rog”, „mai în sfârşit” etc.) aceste concepte se asociază în 
sintagme absurde, pleonastice, în nonsensuri, anacoluturi, truisme. Finalul 
monumental al discursului certifică definitiv imbecilitatea iremediabilă a 
personajului: „Din două una, daţi-mi voie: ori să revizuiască, primesc! dar să nu se 
schimbe nimica; ori să nu se revizuiască, primesc! dar atunci să se schimbe pe ici 
pe colo şi anume în punctele... esențiale. Din aceasta dilemă nu puteți ieşi... Am 
zis!” 


Alături de Farfuridi, apare mereu (în toate cele patru scene) Jordache 
Brânzovenescu, figură lipsită de individualitate, servind numai de „reflector”, 
umbră şi ecou, pentru „omul politic” pe care îl admiră şi-l susţine. De acesta îl 
apropie mai întâi numele, prin aluzia lor culinară, care sugerează, cum remarcase 
Ibrăileanu, „inferioritate, vulgaritate şi lichelism”, apoi convingerile politice 
identice. Brânzovenescu serveşte de multiplicator al replicilor lui Farfuridi, care, 
fragmentate, repetate sau reluate ca „decupaje” semnificative, accentuează 
stereotipia limbajului sau absurdul ideii. Foarte interesantă este sub acest aspect, 
scena I din actul II, când cei trei fruntaşi politici — Trahanache, Farfuridi şi 
Brânzovenescu — anticipează numărul voturilor favorabile. Printre „politeţuri” cu iz 
occidental denaturant, precum „stimabile”, „onorabile”, „venerabile” etc., răsar 
cuvinte din fondul autohton, frizând limbajul de mahala (,,neică”, „Să n-am parte 
de Joiţica dacă ştiu”). Când spiritele se aprind prea tare, căci Brânzovenescu devine 
„purtător de cuvânt” al lui Farfuridi, acuzându-l pe Trahanache de trădare, ei sunt 
taxaţi drept „vagabonţi de pe uliţă” şi „zavergii”. Replicile se succed vertiginos, 
comicul magistral al scenei provine din gesticulație şi din mimică, din exclamaţii şi 
interjecţii, din pauzele semnificative marcate prin puncte de suspensie: 


BRÂNZOVENESCU: De-aia noi astăzi când am mirosit ceva-cumva... 
FARFURUDI: Ceva-cumva... 

TRAHANACHE: Ceva-cumva? 

BRÂNZOVENESCU: Dacă e ceva la mijloc... 

TRAHANACHE: Dacă e ceva la mijloc? 

FARFURUDI: Da, aşa, dacă e trădare, adică dacă o cer interesele partidului, fie! 
BRÂNZOVENESCU: Dar cel puţin s-o ştim şi noi (Trahanache vrea să întrerupă, 
fără să izbândească)”. 

Dintre aceşti „onorabili, stimabili, admirabili” candidaţi trebuie să aleagă 
Cetăţeanul turmentat. El reprezintă omul simplu, în ipostaza publică, a 
„cetățeanului? naiv, derutat de jocurile politice. Personajul care nu este 
individualizat prin nume este o prezență scenică simptomatică, prin care se 
subliniază grotescul farsei politice a alegerilor. Ticul său verbal, „Eu cu cine 
votez?”, demonstrează totala dezorientare a electoratului, care rămâne înafara 
tuturor manevrelor politice. „Ameţit” de demagogia electorală, de trecerile dintr-o 
tabără în alta, Cetăţeanul turmentat dovedeşte mereu o naivitate dezarmantă dar şi 
o ignoranță care conduce la o complicitate condamnabilă: „Nu sunt turmentat... 
(zâmbind) coană Joiţico... las” că ne cunoaştem... Mă cunoaşte conul Zaharia de la 
11 Fevruarie... [...] dar vorba e, eu alegător... eu... (sughite) apropritar, eu pentru 
cine votez?” Chiar dacă părerea şi votul său nu contează, pentru că alegerea 
candidatului este determinată de manevrele politice ale „stâlpilor puterii locale”, 
rolul care i se atribuie Cetăţeanului turmentat în piesă este foarte important. El este 
personajul-agent care declanşează intriga acţiunii şi determină deznodământul, 
fiindcă este cel care găseşte, pierde şi regăseşte scrisoarea. Aparițiile sale scenice, 
mereu în momente nepotrivite, sunt generatoare de comic. Limbajul şi gesturile 
sale de „om turmentat” exprimă, simbolic, „turmentarea” unui electorat-marionetă 
căruia nu 1 se oferă opțiuni reale de a alege. 

La polul celălalt, al lucidităţii, se situează cel care deţine puterea executivă, 
prefectul judeţului Ștefan Tipătescu, căruia i se atribuie şi un rol de raissoneur al 
piesei. Inteligent şi educat, el este om de acțiune şi de mare voință, cu o 
personalitate puternică şi un temperament de tip coleric (Trahanache: „bun băiat, 
cu carte, dar iute”). În situaţii de criză, cum este şantajul lui Caţavencu, prefectul 
îşi cenzurează firea impulsivă prin luciditate, prin exerciţiul diplomaţiei şi al 
disimulării. Cuvântul tip de la care este derivat numele propriu al personajului îl 
desemnează ca pe un „om cu o personalitate puternică, putând reprezenta un 
model” (Dicţionarul explicativ al limbii române). El renunţă la o carieră strălucită 
în structurile superioare ale partidului, la Bucureşti, pentru a rămâne în orăşelul de 
munte, alături de „prietenii” săi şi de Zoe. În momentul când este acuzat de trădare, 
reacționează superior şi disprețuitor faţă de Farfuridi: „Cum să nu mă iuţesc, 
onorabile? D-voastră veniţi la mine acasă, la mine, care mi-am sacrificat cariera şi 
am rămas între d-voastră, ca să vă organizez partidul — căci fără mine, trebuie să 
mărturisiţi, că d-voastră n-aţi fi putut niciodată sa fiți un partid — d-voastră veniți la 
mine acasă să mă numiţi pe față trădător... A! asta nu pot să v-o permit...” 
Caracterizat de către Pristanda printr-o semnificativă triadă — avere, putere, iubire 
(„moşia, moşie, foncţia, foncţie, coana Joiţica, coana Joiţica, trai neneacă pe banii 
lui Trahanache, babachii”) —, Tipătescu are conştiinţa puterii absolute şi 
comportamentul unui stăpân care poate schimba, discreţionar, destinele celorlalți. 
Simptomatică pentru acest comportament este relaţia cu Nae Caţavencu, arestat 
mai întâi abuziv din ordinul prefectului, pentru ca apoi acesta să-i ofere postul de 
primar, funcția de avocat al statului sau moşia Zăvoiul (actul II, scena IX). Relaţia 
cu Pristanda reliefează şi ea mentalitatea de stăpân absolut al judeţului. Prefectul 
admite amuzat micile „învârteli” ale poliţaiului („ai tras frumuşel condeiul”), ştiind 

să-l facă servil, considerând că acesta se afla în serviciul său personal, nu al 
comunităţii: „[...] şi nu-mi pare rău, dacă ştii să faci lucrurile cuminte: mie-mi 
place să mă servească funcţionarul cu tragere de inimă... ” Stăpânind arta 
disimulării (faţă de Trahanache se preface că nu ştie nimic de scrisoare, faţă de 
Farfuridi şi Brânzovenescu pozează în victimă, iar în dialogul cu Nae Caţavencu 
foloseşte un ton insinuant, pentru a-l determina să renunţe la candidatură), el 
foloseşte puterea în beneficiul personal, încălcând legea, dacă „o cer interesele 
partidului”. Vorbeşte despre imoralitatea lui Caţavencu şi a lui Dandanache (,,Ah, 
ce lume, ce lume”), chiar dacă el însuşi înşală încrederea lui Trahanache. Prezenţa 
scenică a lui Tipătescu — tânăr şi prezentabil, energic, distins şi orgolios — este 
asociată tipologiei clasice a junelui-prim. Prin fidelitatea față de Zoe însă, prin 
disponibilitatea de a renunța la poziția socială pentru a fugi cu iubita sa în lume, 
eroul lui Caragiale depăşeşte schematismul canonului clasic. 

Ghiţă Pristanda, poliţaiul oraşului, poate fi încadrat şi el într-o tipologie 
clasică — aceea a slujitorului linguşitor —, însă, din nou, Caragiale „de-construieşte” 
schema personajului clasic prin motivaţia puternică pe care i-o atribuie eroului său. 
Comportamentul lui Pristanda este, cu adevărat, servil, duplicitar, incorect. Dar, în 
lumea mercantilă şi imorală în care trăieşte Ghiţă, acest comportament devine 
singura strategie eficientă în lupta pentru supravieţuire a măruntului funcţionar care 
are responsabilitatea unei familii cu nouă copii: „Famelie mare, renumerație mică 
după buget”. „Filosofia? de viață a poliţaiului este formulată în primul soliloc al 
piesei (actul I, scena a Il-a): „Tot vorba bietei neveste, zice: Ghiţă, Ghiţă, pupă-l în 
bot şi-i papă tot, că sătulul nu crede la ăl flămând.” Convins de acest adevăr, 
Pristanda este mereu de partea celui puternic, dar, prevăzător, îl linguşeşte şi pe 
Caţavencu, pentru că acesta ar putea fi învingătorul de mâine. Limbajul şi jocul 
scenic al personajului subliniază până la dimensiuni groteşti servilismul care îl 
caracterizează. Când nu mai poate nega evidenţa în afacerea cu steagurile, tonul 
complice cu care se adresase până atunci prefectului devine rugător şi umil, 
dezvăluind spaima de a nu cădea în dizgraţia stăpânului. „Scrofulos la datorie”, 
încercând să vorbească asemenea stăpânilor săi (stereotipiile de limbaj, 
neologismele stâlcite, „curat murdare”), străduindu-se să fie pe placul tuturor, 
Ghiţă Pristanda este, în cele din urmă, un personaj în care comicul şi grotescul se 
amestecă cu tragicul. 

O altă figură interesantă a piesei lui Caragiale este Zaharia Trahanache, 
preşedintele — la nivel local — al partidului de guvernământ, al Comitetului 
Permanent, al Comitetului Electoral, al Comitetului Școlar şi al altor „comitete şi 
comiții”. Critica literară vede în Trahanache un homo politicus perfect adaptat 
societăţii sale. Ca şef de partid, îşi joacă perfect rolul, pentru că are experiență şi 
cunoaşte manevrele politice. Spre deosebire de Caţavencu, el şi-a atins toate 
scopurile şi vrea doar să-şi păstreze locul câştigat. Interesat numai de păstrarea 
imaginii publice de „prezident venerabil”, de familist şi de cetăţean onorabil, 
Trahanache pare a ilustra tipologia clasică a soţului înşelat, a „încornoratului”. Sub 
aparenţa naivităţii şi a „ticăielii” senile însă, „nenea Zaharia” probează o luciditate, 
o intuiţie şi un simț pragmatic infailibile, care îl ajută să descopere rapid punctul 

vulnerabil al lui Caţavencu şi să contracareze, prin polița falsificată, şantajul 
acestuia. Pare, deci, mai verosimil faptul că Trahanache nu este un naiv, ci 
tolerează cu bonomie relaţia dintre soţia sa şi „prietenul” Tipătescu, pe care îl 
îndeamnă insistent „să-i ţie de urât Joiţichii”. Pentru că nu îl interesează decât 
aparența de respectabilitate, vorbeşte mereu despre „morală”, „prințipii” şi 
„onoarea de familist”. Alte stereotipii de vorbire sunt ticul verbal „Ai putinţică 
răbdare” şi apelativul „stimabile”, care, golite de sens, sunt utilizate chiar şi în 
situaţii inadecvate, cum este episodul întâlnirii cu Nae Caţavencu, relatat în scena a 
IV-a, actul I. „Partitura” lui Trahanache în această scenă este una de mare 
virtuozitate, ilustrând modelul „personajului trialogic” (Vasile Popovici: 
„Personajul trialogic percepe, interiorizează, trăieşte simultan trei conştiinţe 
distincte”). Relatând discuţia cu „stimabilul”, personajul se „scindează” în voci: 
„Stăi să vezi... La Caţavencu. — Cum intru se scoală cu respect şi mă pofteşte pe 
fotel. Venerabile-n sus, venerabile-n jos. Îmi pare rău că ne-am răcit împreună, 
zice el, că eu totdeauna am ținut la d-ta ca la capul județului nostru... şi în sfârşit o 
sumă de delicateţuri... Eu serios, zic: Stimabile, m-ai chemat să-mi arăţi un 
docoment, arată docomentul! Zice: Mi-e teamă, zice, că o să fie o lovitură 
dureroasă pentru d-ta, şi ar fi trebuit să te pregătesc mai dinainte [|...] Zic iar: 
Stimabile, ai puţintică răbdare, docomentul... El iar: ... că de, damele... Să vezi 
unde vrea să m-aducă mişelul!...” După ce joacă rolul lui Caţavencu şi se joacă pe 
sine, dedublându-se, va fi şi „vocea” lui Tipătescu, citându-i din memorie 
scrisoarea trimisă lui Zoe. Această dimensiune „trialogică” a personajului este 
dublată de o pronunțată dimensiune caricaturală, concretizată prin jocul scenic şi 
prin limbajul presărat cu truisme şi cu neologisme stâlcite: „Unde nu e moral, acolo 
e corupţie şi o soţietate fără prinţipuri, vrea să zică că nu le are.” Alături de Joițica, 
tânăra şi energica lui soţie, prezenţa scenică a lui Trahanache are efecte comice 
pronunţate. 

Zoe Trahanache este o femeie voluntară şi ambițioasă, care apelează la toate 
armele feminine pentru a-i manevra pe cei din jur. Între personajele feminine din 
comediile sau schiţele lui Caragiale, ea este cea mai cultivată, mai inteligentă şi 
mai abilă. Singură într-o lume a bărbaţilor (viaţa politică nu era accesibilă femeilor 
în vremea aceea), Zoe este cea care ia deciziile şi contrastul dintre o asemenea 
femeie energică şi personajele masculine reduse la rolul de marionete este o sursă a 
comicului. Prin valorificarea maximă a resurselor acestei categorii estetice, 
Caragiale este, incontestabil, maestrul comediei româneşti. Şi în această comedie, 
sub învelişul râsului, se ascunde satira, dramaturgul sancţionând defectele 
oamenilor şi ale societăţii. Precum în comedia clasică, sursa comicului este 
contradicţia dintre aparenţă şi esenţa, dintre ceea ce vor să pară personajele şi ceea 
ce sunt ele în realitate. Aparenţa este de cinste, corectitudine, amabilitate, dar 
realitatea este una deprimantă: corupție, parvenitism, demagogie. Astfel, Tipătescu, 
Trahanache, Pristanda, Caţavencu, Dandanache şi Zoe sunt surprinşi în renunţarea 
lor de la condiţia exemplară pe care ar trebui să o reprezinte în comunitate. Se 
sancţionează astfel, prin comicul de moravuri, o societate în care imoralitatea 
proliferează, pătrunzând până şi în comunităţile mai izolate şi mai conservatoare. 

„Lumea-lume” a lui Caragiale se înfăţişează astfel ca o mulţime destructurată, 
alcătuită din indivizi pe care nu-i leagă nici tradiţii şi nici idealuri comune, ca o 
lume pentru care nu mai există nici o speranță de reabilitare şi de salvare. 

Valorificând şi comicul de caracter, I.L. Caragiale deplasează accentul de pe 
diformitatea exterioară a personajelor comice pe diformitatea interioară, 
intelectuală: prostia, ticăloşia, ipocrizia. Din acest punct de vedere, cu excepţia lui 
Tipătescu şi, parţial, a lui Zoe, toate personajele sunt comice prin ceea ce fac şi 
ceea ce spun. Comicul este provocat de suficiența intelectuală şi de vidul interior 
exteriorizat prin limbajul şi comportamentul în viaţa publică şi privată. Comicul de 
limbaj este cel mai bine reprezentat. Limbajul folosit de personaje are o pronunțată 
funcţie de identificare şi de caracterizare a personajelor (poziţie socială, profesiune, 
nivel de cultură, inteligență, aparenţa politică, opțiuni existențiale, scară de valori 
etc.). Cu puţine excepţii, personajele se exprimă greşit, într-un limbaj pleonastic, 
presărat cu tautologii, cu truisme sau cultisme stâlcite, cărora li se adaugă 
contradicții în termeni ori nonsensuri [pronunțarea greşită a unor cuvinte: 
„andrisant”,  „bampir”, „plebicist”,  „renumeraţie” (Pristanda);  „capitalişti” 
(Farfuridi); ticurile sau autonomismele verbale: Farfuridi: „La douăsprezece trecute 
fix.” Pristanda: „curat (murdar)” / Trahanache: „Stimabile”; „Ai puţintică răbdare.” 
Contradicţia în termeni: „După lupte seculare, care au durat aproape 30 de ani.” 
Truisme, nonsensuri: „Un popor care nu merge înainte stă pe loc.” „O societate 
fără prinţipuri, care va să zică că nu le are”). Toate aceste greşeli de limbă sunt o 
inepuizabilă sursă de râs, punând în lumină vidul intelectual şi sufletesc al acestor 
personaje. 

Comicul numelor ocupă un loc important, fiind nu numai o sursă de 
amuzament, ci şi un instrument cu putere de semnificare a unor arhetipuri din 
comedia clasică. Astfel, aluziile culinare (Farfuridi, Brânzovenescu) diminutivele 
ridicole (Agamiţă / Gagamiţă Dandanache), derivatele semnificative (Caţavencu) 
sugerează trăsături ale „marionetelor” care le poartă: prostia, senilitatea, 
demagogia. Vorbind despre talentul lui Caragiale în caracterizarea personajelor 
prin nume, criticul Garabet Ibrăileanu preciza: „Numele din opera comică a lui 
Caragiale dau impresia că fac parte din personajele pe care le denumesc.” 

Piesa este remarcabilă însă şi prin arta compoziţiei. Surprinzător pentru 
paradigma comediei, în care conflictul este derizoriu, în teatrul lui Caragiale, o 
situaţie conflictuală inițială se amplifică imprevizibil, devine arborescentă prin 
conflicte secundare, ieşind din sfera convenţionalului. Prin această tehnică „a 
bulgărelui de zăpadă” şi prin scheme dramatice clasice de-construite şi re- 
configurate surprinzător, Caragiale se defineşte ca precursor al teatrului absurdului, 
rămânând neegalat încă în spațiul comediei româneşti. 

DRAMA DE IDEI 


Jocul ielelor , „dramă a absolutului” 

m Aparține teatrului modern: dramă de idei care pune în dezbatere conceptele: dreptate 

iubire, onoare, loialitate. 

m În concepția lui C. Petrescu, este o „dramă a absolutului” a cărei acţiune se desfăşoară la 

nivelul conştiinţei: „acțiunea scenică este condiționată exclusiv de acte de cunoaştere, iar 

evoluţia dramatică este constituită prin revelații succesive în conştiinţa eroului”. 

m Eroii nu mai sunt „indivizi de serie biologică”, nici „caractere”, ci conştiinţe confruntate 

cu dileme existențiale. 

m Geneza — scrisă în mai 1916, după ce asistase la “o bătaie cu flori” la şosea, revoltat de 

inconştienţa celor ce ignorau tragedia de la Verdun: „În ziua aceea s-a desprins în mine 

însuşi autorul dramatic şi într-o săptămână lucrând însetat zi şi noapte am scris prima 
versiune din Jocul ielelor, care trebuia să fie drama imperativului violent şi categoric al 
dreptăţii sociale.” 

- a doua versiune (iunie 1916); alte variante 1918-1947; 

- 1918: este publicată o scenă în Letopiseţi, 

- 1947: publicată integral în volumul Teatru; 

- 1965: are loc premiera (postum). 

m Semnificaţia metaforei din titlu: prin simbolistica mitului popular al ielelor (ființe 
fabuloase, ştime ale apelor, duhuri ale pădurilor care pedepsesc pe cei care le văd jucând 
noaptea) se exprimă nostalgia absolutului, nevoia de a crede în existenţa lui: „Întocmai 
ca eroul meu, n-am mai putut să mă desprind pentru tot restul vieţii de jocul ideilor, 
întrevăzute în sferele albastre ale conştiinţei pure, care mi-a părut încă de atunci ca jocul 
ielelor”. 

m Tema inadaptării omului superior într-o lume în care totul este relativ şi valorile sunt 
negociabile prilejuieşte o amplă dezbatere de idei despre dreptate absolută şi dreptate 
socială, despre datorie şi onoare, despre iubire şi trădare, despre ideal şi scop 
pragmatic. 

m Compoziţional, drama se alcătuieşte din trei acte construite pe principiul unității de 
timp: fiecare act reprezintă o zi (17, 18 şi 19 mai, 1914), însumând 12 tablouri (actul I - 
5 tablouri, II - 4 tablouri, III — 3); compoziţie în formă de spirală. 

m La nivelul structurii, se dezvoltă: 

O planul dezbaterilor / al confruntărilor de idei, urmărind: 

- Planul obiectiv, al evenimentelor scenice, urmărind evoluția conflictului politic 
declanşat prin campania de presă dusă de ziarul partidului socialist „Dreptatea socială” 
împotriva ministrului justiției din guvernul liberal, 

- subiectiv, al evenimentelor rememorate, reliefând un conflict psihologic, moral şi 
erotic (Gelu-Maria-Şerban, Gelu-Grigore-Şerban, Gelu-Maria, Grigore-Nora); 

O planul dezbaterilor / al confruntărilor de idei, urmărind confruntarea cu ceilalți 
(conflict de idei şi conflict moral) şi confruntare cu sinele (conflicte interioare: 
psihologic, cognitiv şi ontologic). 

= Acţiunea este condiționată exclusiv de acte de cunoaştere” 

- Spaţiul şi timpul (Bucureştiul antebelic, mai 1914) , sunt construite prin proliferarea 

nivelurilor simbolice: 

e spaţiul public: = redacţia ziarului „Dreptatea socială” = cabinetul ministrului de justiţie, 

Saru-Sineşti; 

= închisoarea, = cabina actriţei Nora Ionescu; 
e spaţiul privat: = budoarul Mariei, = camera, terasa fam. Lipovici; 
e timp rememorat: = în urmă cu 20 ani — sinuciderea lui Grigore, = în urmă cu 7 ani — 
idila Gelu-Maria; moartea bătrânei Manitti; 
O Actul I: marţi 17_mai_1914, seara instituie conflictul politic: solicitarea demisiei 
ministrului Sineşti, în numele ideii de justiţie. 

e intriga: declanşarea campaniei de presă împotriva ministrului (cu 8 zile înainte: 
publicarea anunţului despre documentul compromiţător ; 
e schițarea unui conflictul social care va fi abandonat: sosirea în redacţie a 
“responsabilului Internaționalei II”, Kiriac, care vesteşte izbucnirea revoluţiei proletare; 
episodul devine comic prin dezvăluirea nebuniei lui Kiriac; alt episod comic este închiderea 
în magazie a agentului Siguranţei, Ştefănescu; e vizita lui Nacianu: refuzul lui Gelu de a 
transforma scrisoarea în instrument al şantajului politic; în dialogul dintre Gelu şi Praida, se 
dezvăluie conţinutul scrisorii: acuzaţia uciderii bătrânei Manitti de către Şerban; 
e vizita mătuşii Irene aduce o altă revelaţie în conştiinţa protagonistului: frauda lui Grigore 
şi ajutorul dat de Saru-Sineşti; 
e Tabloul IV — închisoarea unde este deținut Boruga / Tabloul V — cabinetul lui Şerban 
Saru-Sineşti spații contrastive. 
O Actul Il : miercuri, 18 mai - dezvoltă conflictul de idei şi pe cel moral: 
e Tabloul VI — budoarul Mariei Sineşti / dialogul cu soţul ei, Şerban; 

Tablourile VII-VIII: redacţia ziarului, biroul lui Gelu — spațiu al Medierii; 

e dialogul dintre Gelu, Praida, Penciulescu (conceptul de dreptate); 

e dialogul Gelu — Maria (dezvăluiri fragmentare despre iubirea lor); 
e Tabloul IX — sinuciderea familiei pianistului Lipovici (trei generaţii). 


© Actul HI : joi, 19 mai 1914 - Tabloul X (biroul lui Gelu): 

e dialogul Gelu / Saru-Șineşti, la care asistă şi Praida este scena-cheie în care se 
cristalizează semnificaţiile majore ale operei: eroii ipostaziază scenic ideea de dreptate: 
Gelu pledează pentru conceptul utopic de „dreptate absolută”, Şerban optează pentru 
dreptatea individuală, iar Praida va pleda pentru ideea de justiție socială; 

e dezvăluiri care provoacă „surpări de temple” în conştiinţa lui Gelu: sinuciderea tatălui 
său, loialitatea manifestată de Şerban, propria vină”; 

e propunerea lui Saru-Sineşti de a-l elibera pe Boruga în schimbul scrisorii, compromis 

acceptat de Praida, împotriva voinţei lui Gelu; 

e dialogul Gelu — Maria încheie şirul dezvăluirilor: eroul înţelege că s-a lăsat înşelat de 
aparenţe, provocând despărțirea de femeia iubită; Maria îi propune un nou început, dar 
Gelu refuză o existenţă bazată pe compromisuri şi alege sinuciderea, reiterând destinul 
tatălui său. 

m Particularităţi ale limbajelor scenice şi ale stilului dramatic 

V Evenimentele de mare dramatism nu se materializează ca acţiune scenică, fiind relatate 
/ rememorate prin dialog dramatic (destinul tragic al lui Grigore Ruscanu, povestea de 
iubire dintre Gelu şi Maria, uciderea ipotetică a bătrânei Manitti etc.). 

V Subiectul construit ca replică polemică la O scrisoare pierdută (schimbarea registrului 
dramatic, de la comedie la dramă; pretextul acţiunii — scrisoarea de dragoste devenită 
instrument în jocurile puterii; situaţiile repetabile, Bucureşti-Paris, reabilitează lumea 
românească, eroii nu mai sunt marionete, vorbind dezarticulat, ci intelectuali cu replică 
sclipitoare, cu viaţă interioară densă; discursul dramatic conceptualizat etc. 

Drama de idei. Jocul ielelor de Camil Petrescu 

În accepţia modernă a cuvântului, drama s-a configurat în secolul al XVIII- 
lea („drama burgheză” ilustrată de Diderot şi de Lessing), dar şi-a aflat strălucirea 
în epoca romanticilor. Aceştia au creat drama istorică şi drama sentimentală, ca 
reacţie la rigorile esteticii clasicismului impuse în teatru încă din vremea 
Renaşterii. În Prefaţa la „Cromwell ”, Victor Hugo definea drama ca pe „o oglindă 
de concentrare în care se îmbină grotescul şi sublimul, teribilul şi bufonul, tragedia 
şi comedia”. Tinzând să exprime scenic complexitatea vieţii, drama prezintă într-o 
formă familiară un conţinut grav, care nu exclude însă elemente comice. 
Trăsăturile definitorii ale acestei specii dramatice sunt conflictul puternic care se 
dezvoltă prin acţiunea scenică a unor personaje complexe. În literatura română, 
drama îşi începe existența prin dramele istorice ale lui B.P. Hasdeu (Răzvan şi 
Vidra, prima dramă românească, 1867), V. Alecsandri şi Al. Davila, B. Ştefănescu 
Delavrancea şi N. Iorga. Mai puţin supusă rigorilor formale decât tragedia, drama 
cunoaşte forme variate, care se dezvoltă mai ales în perioada interbelică: drama 
poetică şi mitică, drama expresionistă şi drama de idei. 

În evoluţia formelor dramatice din literatura noastră, piesele lui Camil Petrescu 
aduc teatrul românesc în sincronie cu cel european, reprezentat de H. Ibsen, Fr. 
Durrenmatt, A.P. Cehov. Dramele „de idei” ale lui Camil Petrescu se înscriu în 
dominanta estetică a modernității şi în problematica fundamentală a creaţiei sale: 
„dimensiunea intelectuală, drama cunoaşterii”, „necesitatea imperioasă de absolut a 
eroilor săi, generatoare de conflicte” (Emil Alexandrescu). Spre deosebire de drama 
romantică — în care conflictul dramatic, element de mare forță, declanşator al unor 
evenimente excepționale, era construit pe opoziția între două personaje sau grupuri 
de personaje antagonice —, teatrul modern nu îşi concentrează interesul în planul 
întâmplărilor reprezentate scenic, ci în acela al conştiinţei protagonistului. În opinia 
dramaturgului Camil Petrescu, „acţiunea scenică este condiţionată exclusiv de acte 
de cunoaştere, iar evoluţia dramatică este constituită prin revelații succesive în 
conştiinţa eroului”, astfel încât piesa devine o „dramă a absolutului”. 

Dramele de idei ale lui Camil Petrescu au fost apropiate de piesele lui Ibsen 
prin problematică şi formule scenice, prin tehnica dramatică şi arta construirii 
personajelor, prin substanţialitatea discursului şi realismul psihologic al 
caracterelor. În teatrul românesc interbelic, autorul dramelor Jocul ielelor, Act 
venețian, Suflete tari, Danton, se distinge de Mihail Sorbul, G.M. Zamfirescu, Al. 
Kirițescu, Victor Ion Popa sau de Lucian Blaga prin stilul polemic, prin vervă şi 
ironie sclipitoare, prin limbaje scenice puternic conceptualizate şi prin rigoare în 
construcţia personajelor. 

Prima piesă scrisă de Camil Petrescu, Jocul ielelor, ilustrează perfect paradigma 
teatrului camilpetrescian, dar şi tiparul dramei ca specie literară modernă. În teatrul 
secolului al XX-lea, scena nu mai este un spaţiu al mimesisului în care este creat un 
analogon al realității, ci un loc al exprimării, prin convențiile teatralităţii, a unei 
viziuni despre lume şi despre condiţia umană, un loc al dezbaterilor generate de 
complexitatea vieţii reale şi dilemele omului modern. Jocul ielelor, de exemplu, a 

fost scrisă ca ecou al revoltei tânărului scriitor de 22 de ani care a asistat la o „bătaie 
cu flori la Şosea” în Bucureştiul anului 1916, nepăsător la tragedia Verdunului, a 
uriaşei măcinări de vieţi care era Primul Război Mondial: „[...] în ziua aceea s-a 
desprins în mine însuşi autorul dramatic şi într-o săptămână lucrând însetat zi şi 
noapte am scris prima versiune din Jocul ielelor care trebuia să fie drama 
imperativului violent şi categoric al dreptăţii sociale.” A doua versiune datează din 
iunie 1916 şi este urmată de alte variante, până în 1947, când e publicată integral în 
volumul Teatru: „„[...] întocmai ca eroul meu, n-am mai putut să mă desprind pentru 
tot restul vieţii de jocul ideilor, întrevăzute în sferele albastre ale conştiinţei pure, 
care mi-a părut încă de atunci ca jocul ielelor.” Această mărturisire reliefează 
semnificaţia metaforei din titlu. Prin simbolistica mitului popular al ielelor — ființe 
fabuloase, ştime ale apelor, duhuri ale pădurilor care îi pedepsesc pe muritorii care le 
văd jucând noaptea —, se exprimă nostalgia absolutului, nevoia de a crede în existenţa 
lui. Penciulescu, un personaj-raisonneur al piesei, detaliază credința populară în 
puterea ielelor, folosind-o ca simbol al fascinației pe care Ideile pure le exercită 
asupra oamenilor superiori: „Cine a văzut ideile devine neom, ce vrei? Trece flăcăul 
prin pădure, aude o muzică nepământească şi vede în luminiş, în lumina lunii, ielele 
goale şi despletite jucând hora. Ele dispar şi el rămâne neom. Ori cu faţa strâmbă, ori 
cu piciorul paralizat, ori cu mintea aiurea. Sau, mai rar, cu nostalgia absolutului. A 
fost un grec, unul Platon... A fost şi un franțuz, Robespierre....” Asemenea celor doi, 
embleme ale spiritului împătimit de himera Ideii pure, este şi Gelu Ruscanu, eroul 
principal al dramei. 

Tema inadaptării omului superior la o lume în care totul este relativ şi valorile 
sunt negociabile prilejuieşte o amplă dezbatere de idei despre dreptate absolută şi 
dreptate socială, despre datorie şi onoare, despre dragoste şi trădare, despre ideal şi 
scop pragmatic. Conflictul principal este de ordin interior, dublat de un conflict 
exterior, de idei, care are şi o dimensiune social-politică, reprezentată de 
confruntarea dintre socialişti şi ministrul justiţiei din guvernul liberal. Aceste 
conflicte sunt puternic reliefate, ceea ce reprezintă o caracteristică a dramei. 

Fabulaţia se bazează pe un desen epic primordial, acţiunea fiind „condiționată 
exclusiv de acte de cunoaştere” (Camil Petrescu, Fals tratat pentru uzul autorilor 
dramatici). Acţiunea piesei se petrece în „mai 1914”, pe durata a trei zile (17, 18 şi 
19 mai). Cele trei unități temporale determină o compoziţie dramatică în spirală: 
fiecare act urmăreşte evoluţia eroilor de-a lungul unei zile, fiecare zi aducând 
„revelații succesive în conştiinţa eroului”. Totalizând 12 tablouri într-un ritm tot 
mai alert al dezvoltării conflictului dramatic (5 tablouri în primul act, 4 în al doilea 
şi 3 în ultimul act), piesa îşi structurează subiectul pe ilustrarea conceptelor de 
justiţie şi de iubire privite în mod absolut. Timpul obiectiv, precis determinat 
istoric (Responsabilul: „Mâine, 18 mai 1914, e ziua cea mare...”) se asociază cu un 
spaţiu real: redacția ziarului Dreptatea socială din Bucureşti este principalul decor 
al acțiunii. Duratei reale, obiective îi corespunde însă un timp interior dilematic şi 
reversibil, în care se reconstituie prin amintire „anotimpul” iubirii dintre Gelu şi 
Maria, ca şi existența dramatică a lui Grigore Ruscanu, părintele eroului principal. 
Spaţiul scenic este construit şi el prin multiplicări simbolice ale planurilor: spaţiul 

public alternează cu spaţiul privat, cabinetului de ministru i se opune carcera lui 
Boruga. Alternanța între redacția ziarului socialist şi cabinetul ministrului de 
justiţie, între luxoasa casa a Sineştilor şi mansarda în care familia renumitului 
pianist Lipovici s-a sinucis subliniază contrastul social. 

Ca şi în O scrisoare pierdută, intriga nu se consumă ca eveniment scenic, ci 
este actualizată prin discursul personajelor, într-o cronologie inversă: „Nacianu: S-a 
discutat ieri, într-una din secțiile de la Cameră, campania pe care o duceți împotriva 
lui Sineşti... De opt zile publicaţi în fiecare număr câte un avertisment amenințând 
cu publicarea unui document, dar fără să daţi cea mai mică indicație despre acel 
document.” Cel care a declanşat violenta campanie împotriva ministrului justiţiei este 
Gelu Ruscanu, directorul ziarului partidului socialist, Dreptatea socială. El deţine 
informaţii compromițătoare despre Şerban Saru-Sineşti şi cere imperativ renunțarea 
la portofoliul de ministru al justiţiei spre a nu publica aceste informaţii. În scrisoarea 
Mariei, soția lui Sineşti şi amanta lui Gelu, se dezvăluie o crimă. Sineşti pare s-o fi 
ucis pe doamna Manitti, bătrâna prietenă a Mariei, pentru a-i distruge testamentul şi a 
o moşteni. Stăpânit de ideea dreptăţii absolute, Ruscanu îi cere ministrului să 
demisioneze în termen de zece zile, ameninţându-l altfel cu publicarea scrisorii. 
Eroul e decis să meargă până la capăt, deşi toţi cei din jurul lui fac presiuni pentru a-l 
determina să renunțe. Maria îl şantajează sentimental, vorbindu-i despre sinucidere, 
în caz că va fi dezonorată prin publicarea scrisorii. De la mătuşa Irene, care l-a 
crescut de la şase ani, află că Saru-Sineşti a salvat onoarea tatălui său, Grigore 
Ruscanu. Dialogul cu Şerban Saru-Sineşti provoacă şi el revelații care declanşează 
adevărate seisme în conştiinţa lui Gelu. Acesta află că tatăl lui s-a sinucis după ce s-a 
ruinat din cauza unei actriţe oarecare, Nora Ionescu. Scrisoarea pe care i-a trimis-o 
prietenului său, Şerban, înainte de gestul funest stă mărturie a dramei trăite de 
Grigore Ruscanu. Loialitatea lui Sineşti faţă de prietenul de odinioară şi față de fiul 
acestuia merge până la capăt, fiindcă, nici o clipă, Şerban nu vrea să „negocieze” 
schimbul de scrisori, ci i-o oferă, necondiţionat, lui Gelu. Mai mult, ministrul îi 
revelează faptul că a ştiut despre relația dintre Gelu şi soția sa, dar şi-a ascuns 
mândria rănită, pentru a nu accentua depresia psihică a Mariei. Îi demonstrează apoi 
lui Gelu, cu argumente juridice, faptul că nici un tribunal nu l-ar condamna pe baza 
unor simple afirmaţii făcute într-o scrisoare de soția sa infidelă şi că singura victimă a 
publicării scrisorii va fi Maria. Pentru a o proteja însă de o suferință devastatoare, 
propune eliberarea din închisoare a unui deţinut politic, Petre Boruga, tovarăş de 
partid grav bolnav, în schimbul încetării campaniei denigratoare. Gelu refuză din nou 
compromisul, dar Praida îi comunică hotărârea comitetului de partid de a accepta 
oferta lui Saru-Sineşti. Eroul se supune deciziei majorităţii, însă va refuza să trăiască 
într-o lume a compromisurilor, în care dreptatea este „negociată” în numele unor 
interese de partid. Într-un ultim dialog cu Maria, eroul îşi recunoaşte înfrângerea: 
„Lumea asta din care îţi tragi hrana este atât de abjectă, încât nu te acceptă şi nu te 
tolerează decât cu prețul complicității”. Deşi neînțelegerile care au provocat 
despărțirea dintre cei doi îndrăgostiţi par a fi depăşite, iar Maria este hotărâtă să-şi 
părăsească soțul pentru a fi alături de Gelu, acesta se sinucide, repetând astfel 
destinul tatălui său. 

Ca în orice dramă, subiectul se construieşte prin alăturarea unor situații-limită 
cu implicaţii grave, sau chiar tragice (destinul lui Grigore Ruscanu şi cel al fiului 
său, tragedia lui Petre Boruga ori a familiei Lipovici, care alege calea sinuciderii, 
de exemplu) şi a unor scene cu certe valenţe comice, precum cea a agentului de la 
Siguranță care aşteaptă ca suspectul „filat” de el, Gelu Ruscanu, să-i dicteze 
raportul acţiunilor şi întâlnirilor „subversive”, sau episodul în care „responsabilul 
Internaționalei a doua”, domnul Kiriac, fost patron al unor uzine, anunță, ca în 
fiecare zi de 18 a lunii, „cu emoție liturgică”, „revoluţia socialistă mondială”. 

Acest subiect, dezvoltat scenic într-o gradație ascendentă, este dublat de o 
amplă confruntare de idei între personaje, care se evidențiază ca dialog conflictual. 

Eroii nu mai sunt tipuri sau „caractere”, aşadar nu mai pot fi încadraţi într-o 
paradigmă schematică: „Personajul autentic al dramei absolute este un om de 
specie nouă, capabil de crize de conştiinţă, de ordin cognitiv, nu moral” (Camil 
Petrescu, Addenda). Acest personaj întruchipează scenic ipostaze existențiale şi 
devine purtător al unor valori, idei, atitudini supraindividuale. Principalul concept 
la care se raportează personajele masculine este cel de dreptate. Gelu Ruscanu 
ilustrează scenic ideea de dreptate absolută, în vreme ce Frantisek Praida este 
„vocea” dreptăţii sociale, iar Sineşti este întruchiparea scenică a conceptului de 
dreptate individuală. Personajele feminine, izolate într-o serie distinctă în lista de 
personaje, se definesc prin modul diferit în care concep şi trăiesc iubirea. În 
opoziţie cu Gelu, care îşi cenzurează prin luciditate trăirile pasionale, raportând 
iubirea la un tipar absolut („o iubire care nu este eternă nu este nimic”), Maria 
aspiră la o dragoste vie şi generoasă, punct fix şi „stâlp de lumină” în universul ei 
fragil, gata în orice clipă să se prăbuşească. O altă pereche contrastivă este formată 
din Nora, femeia de un egoism feroce care nu se poate iubi decât pe sine, şi Irena 
care ipostaziază iubirea altruistă, maternă. 

Personajul central al dramei este, ca toți eroii camilpetrescieni, un halucinat 
căutător al absolutului, un spirit lucid, care are orgoliul de a impune lumii principiile 
sale inflexibile, cu obsesia de a modela oameni şi situaţii în tiparele idealităţii sale. 
Consecvent şi ferm în ideile despre justiţie şi iubire, el nu abdică de la ideal, 
considerând că viaţa nu merită să fie trăită: „dacă totul ţi se dă atât de cârpit şi de 
îndoielnic”. Piesa este o dramă a contradicțiilor dintre realitate şi idealitate în care se 
zbate o conştiinţă, o inteligență severă cu ea însăşi („Am putut greşi, dar mască nu 
am purtat niciodată”). Foamea de puritate şi de certitudini devorează fiinţa eroului: 
„Fără certitudine nu există adevăr şi nu există frumuseţe pe lume.” Simptomatică este 
compararea lui Gelu cu revoluţionarul francez Saint-Just, definit de Penciulescu ca 
un „arhanghel al Dreptăţii [...], frumos ca un înger, pur ca zăpada, tăios ca un paloş”. 
Simptomatic, numele lui Saint-Just — „Sfânta dreptate” — devine şi porecla dată de 
Penciulescu lui Gelu. Spre deosebire de Saint-Just, însă, drama lui Ruscanu nu se 
naşte numai din inflexibilitatea cu care acționează în numele idealului de justiţie, ci 
mai ales din luciditatea orgolioasă cu care disecă realitatea: „Câtă luciditate atâta 
existență, deci atâta dramă.” Maria intuieşte perfect modelul de gândire şi de 
comportament al lui Gelu şi-i reproşează: „Între inima ta şi inima mea simt mereu, 
mereu, lama rece a minţii tale.” Când „jocurile” lumii reale se dovedesc mai 

puternice decât „jocul ideilor pure”, adevărate axe ale vieţii, eroul refuză 
complicitatea cu această lume mediocră guvernată de „adevăruri? relative, 
pragmatice şi alege sinuciderea: „Era prea inteligent ca să accepte lumea aşa cum 
este... l-a pierdut orgoliul lui nemăsurat...” (Praida). 

Ca prezenţă scenică, eroul asupra căruia se focalizează spectacolul se defineşte 
nu numai prin acțiune, ci mai ales prin exprimarea dramatică a dilemelor interioare, 
prin limbaj şi comportament scenic, ca şi prin raportarea la celelalte personaje. 
Principalele prezenţe scenice la care se raportează eroul sunt Maria şi Saru-Sineşti, 
Grigore Ruscanu şi Praida. Despre cei doi bărbaţi din viața ei, Maria — prezență 
enigmatică, iubitoare şi nestatornică, sensibilă şi imprevizibilă — afirmă: „Ah, nu se 
poate lupta cu voi... sunteţi prea puternici, prea răi, prea crânceni amândoi... Trebuie 
să fiu sfărâmată între voinţele voastre.” În confruntarea directă dintre protagonist şi 
antagonist (actul III, tabloul X, scena II), dialogul conflictual este principala 
modalitate de caracterizare. Schimbul de replici, adevărat duel verbal, surprinde o 
confruntare între doi bărbaţi puternici, înfruntându-se nu numai ca oameni politici, ci 
şi ca rivali în iubirea pentru aceeaşi femeie. Fiecare dintre ei îşi certifică existența 
prin enunțuri gnomice şi, în acelaşi timp, îl caracterizează pe oponentul său. De 
exemplu, Sineşti afirmă: „Ascultă, dragul meu, mă obişnuisem să te cred un tânăr 
cam naiv... dar de bună credinţă... Dar mai ştii, poate că dumneata, luptătorul pentru 
adevăr, pentru dreptatea absolută, înflăcăratul reformator, campionul luptei împotriva 
corupției... ai debutat prin a corupe pe Lina şi pe Vasile, servitorii mei”, „Le 
înțeleg... Poate că dacă n-aş fi cunoscut atât de aproape pe tatăl dumitale, mi s-ar fi 
părut totul de necrezut. Dar acum recunosc aceeaşi sete cu neputinţă de astâmpărat, 
aceeaşi nebunie a absolutului. E ceea ce m-a îngrozit, dar şi ceea ce am iubit mai 
mult la acest om.” Acest „om neasemănat” este un reper esenţial şi pentru Gelu: 
„Câtă luciditate atâta existenţă şi deci atâta dramă. Viaţa lui a fost o dramă. De unde 
ştiu asta? Fiindcă o trăiesc din nou acum.” Departe de natura dilematică a 
protagonistului, Penciulescu este un personaj-raisonneur care intuieşte surparea de 
temple din sufletul lui Gelu: „Nu mai e nimic de făcut cu el. S-a destrămat hora 
ielelor. E omul care a văzut idei.” Răspunsul eroului prefigurează sfârşitul tragic: 
„Jocul ielelor? Un joc... şi eu sunt victima acestui joc, victima acestui negoț de idei!” 
O ultimă caracterizare memorabilă a protagonistului este cea a lui Praida, mereu „de 
un calm episcopal”: „A avut trufia să judece totul. [...] Era prea inteligent ca să 
accepte lumea asta aşa cum este, dar nu destul de inteligent pentru ceea ce voia el. 
Pentru ceea ce năzuia el să înțeleagă, nicio minte omenească nu a fost suficientă până 
azi... L-a pierdut orgoliul său nemăsurat...” La aceste caracterizări făcute de 
celelalte personaje lui Gelu Ruscanu, autorul adaugă propriile considerații. Acestea 
sunt detaliate în didascalii. În teatrul lui Camil Petrescu, indicaţiile dramatice nu se 
rezumă strict la elemente privind jocul, mimica, decorurile şi alte structuri scenice, 
având un rol accentuat de caracterizare a personajelor. Astfel, prima apariţie în scenă 
a lui Gelu Ruscanu (actul I, scena III) este însoțită de un portret iniţial schițat în 
notaţiile parantetice: „Gelu e un bărbat ca la 27-30 de ani, de o frumuseţe mai curând 
feminină, cu un soi de melancolie în privire, chiar când face acte de energie. Are 
nervozitatea instabilă a animalelor de rasă. Priveşte totdeauna drept în ochi pe cel cu 

care vorbeşte şi asta-i dă o autoritate neobişnuită. Destul de elegant îmbrăcat, deşi 
fără preocupări anume.” Camil Petrescu aduce şi prin didascaliile dezvoltate un 
element de originalitate piesei. Ca în teatru modern european şi nord-american, 
accentul nu mai cade asupra acţiunii, asupra evenimentului central, ci asupra 
confruntărilor de idei, asupra stărilor de conştiinţă. Semnificațiile textului dramatic 
sunt amplificate de o anumită simbolistică a textului, de situaţiile simetrice şi 
repetabile care, actualizează situaţii şi tehnici dramatice din comedia O scrisoare 
pierdută în alt registru dramatic — nu comic, ci grav. În ambele piese, intriga este 
legată de o scrisoare de dragoste devenită obiect de presiune politică prin 
amenințarea cu publicarea ei. Mai mult, situaţia este reiterată „în oglindă” în alt 
mediu politic: la Caragiale, politicienii din provincie, ca şi cei din capitală, uzează de 
şantajul politic, iar în piesa lui Camil Petrescu, situația din redacţia ziarului 
bucureştean este similară cu cea din redacţia cotidianului parizian Le Siècle. 
Extrapolarea acestei situaţii în spaţiul unei capitale occidentale sugerează însă faptul 
că nu numai în viața politică românească sunt încălcate coduri morale, ceea ce 
conduce spre reabilitarea „modelului românesc al ființei” (Camil Petrescu îl 
reabilitează, de altfel, şi pe Mitică, eroul canonic din proza scurtă a lui Caragiale). În 
Jocul ielelor, ca şi în Scrisoarea... lui Caragiale, se figurează scenic modelul 
existenţial al „cercului închis” prin ideea repetabilităţii situaţiilor, a destinului chiar. 
Astfel, destinul lui Gelu Ruscanu reface, dintr-un anumit punct, pe cel al tatălui său, 
iar în alt plan, pe acela al lui Saint-Just. 

Stilul conceptualizat, cu referinţe culturale, cu o tensiune remarcabilă a ideilor, 
sporeşte valoarea şi modernitatea acestei piese. Limbajul eroilor camilpetrescieni, în 
care discursul asertiv cu valoare gnomică se întâlneşte cu discursul confesiv, este un 
„duel verbal” sclipitor, în registre stilistice diverse (de la cel conceptualizat la cel 
pitoresc-citadin, de la stilul ironic la cel liric, puternic marcat afectiv). Mai mult, 
limbajul artistic este transferat şi în didascalii, în formulări expresive care apelează la 
figuri de stil şi la sensuri figurate ale cuvintelor, ceea ce reprezintă un element de 
noutate în raport cu textul didascalic nonliterar de până atunci. 

Prin toată dramaturgia sa, Camil Petrescu propune o tipologie umană de mare 
forță, personaje memorabile care luptă împotriva limitelor existenţiale ca Gelu 
Ruscanu, Andrei Pietraru, Pietro Gralla, Danton, Robespierre, Bălcescu. Cel care 
deschide seria, protagonistul din Jocul ielelor, impune, în acelaşi timp, în teatrul 
românesc un canon pentru personajul-conştiință, complex, dilematic şi 
contradictoriu specific dramei de idei. În acest fel, piesa lui Camil Petrescu este cu 
adevărat, „o oglindă de concentrare” care exprimă scenic dilemele omului în fața 
existenţei şi complexitatea vieţii, adică o dramă modernă. 

TEATRUL CONTEMPORAN 


Iona de Marin Sorescu (scrisă în 1965, publicată în revista „Luceafărul”,1968) 

> o „tragedie în patru tablouri”, „despre un om singur, nemaipomenit de singur” ; 

> Este o monodramă integrată trilogiei dramatice „Setea muntelui de sare”; 

> Tema condiţiei omului într-un univers configurat ca spaţiu visceral se dezvoltă ca o 

dezbatere despre libertate şi necesitate, despre singurătate şi moarte, despre sens şi 

nonsens existențial, despre raportul dintre: individ / colectivitate, individ / sinele esențial. 

e Titlul, numind unicul personaj al piesei, stabileşte o relaţie directă cu mitul biblic 
despre Iona, fiul lui Amitai; fixează metafora omului înghițit de balenă. 

e Povestea sacră constituie pentru M. Sorescu doar un desen epic primordial pe care 
se bazează fabulaţia dramei; scriitorul desacralizează însă mitul, revalorizându-l ca 
situație arhetipală capabilă să figureze scenic limitele condiției umane, alienarea şi 
solitudinea omului modern. 

e Dezvoltarea scenică a parabolei omului înghițit de o balenă e modernă, polemică, 
parodică, apropiindu-l pe M. Sorescu de marii apologeţi ai singurătăţii: Nietzsche 
(„Solitudinea m-a înghiţit ca o balenă”), Camus, Sartre, Heidegger, Cioran. 

> Formula dramatică este foarte modernă: 

e Universul dramatic se construieşte treptat, nu prin acumulare de întâmplări şi prin 
progresia acțiunii, ci prin dialogul conflictual. 

e Personajul unic al piesei se divide în „voci” (formula dialogului cu sinele: „monolog 
dialogat”). 

e Stilul scenic: decor simbolic — convenţia teatralităţii nu mai este disimulată (marea, de 
exemplu este figurată prin cercuri desenate cu creta), recuzita şi efectele scenice sunt 
încărcate de simbolism (acvariu — simbolizând spațiul existenţial închis care creează 
însă iluzia libertății, pântecul balenei ce „mistuie“, cuțitul, morile de vânt etc.); 
indicaţiile scenice (scenariul mut) sunt complexe etc. 

e Jocul scenic apelează repetat la pantomimă (actorul se dedublează şi se strânge) 

v Actul I: trăire în „azi” şi într-un iluzoriu „afară ” — metaforă a absurdului lumii 

(situație iniţială nefastă); 

= Jona experimentează existența ca ființă socială (lona pescarul), ipostaziază 
singurătatea psihologică şi destinul nefast (Iona ghinionistul, fiinţa scindată, alteritatea 
etc.; omul ca verigă în lanţul biologic); 

e conflict existenţial: real / ideal , vis, aspirație / existenţă ca fiinţă biologică 

y Actul TI: „înăuntru ” ( peştele 1); timp al „târziului”; 

= Jona: singurătate existențială (singurătate fizică), trăire lucidă, depăşind biologicul prin 
idee (o lumină se aprinde deodată ca o idee), fiinţa dilematică în căutarea unor 
certitudini; 

e conflict psihologic: trăire / gândire; fiinţa activă, căutătorul, apoi răzvrătitul (cuțitul; 
spintecarea burții); 

v Actul III: „inăuntru” — peştele 2, 3; regresie în timp: 

= Jona: singurătate metafizică, trăire mitică, arhetipală, depăşind raționalul prin 
„poveste” devine el însuşi ființa mitică; 

e conflict ontologic: naştere / moarte. 

v Actul IV: durată interioară, timp sacru al iluminării, evadare dintr-un univers al 
determinărilor (un afară” iluzoriu); finalul — cufundare în zările interioare („ieşire prin 
cer”); 

= Iona: depăşirea singurătăţii prin regăsirea sinelui; 

e trăire sacrificială;, eroul întruchipează acum fiinţa ce-şi regăseşte identitatea, depăşind 
limitele condiţiei umane prin speranță: „Răzbim noi cumva la lumină”; 
> conflict existenţial: determinare / libertate; 
> limbaje scenice moderne specifice teatrului-parabolă. 


Teatrul-parabolă. Iona de Marin Sorescu 

„Tragedia în patru tablouri“ scrisă de Marin Sorescu, “scriitor cu o sclipitoare 
personalitate care posedă atât profunzimea filozofică a lui Beckett, cât şi o viziune 
aparte, cu totul personală asupra neputinței de comunicare”(Greta Brotherus), a fost 
jucată cu răsunător succes pe marile scene ale lumii. Inclusă, alături de 
Paracliserul şi Matca în trilogia „Setea muntelui de sare” (titlul trilogiei este o 
metaforă a setei de absolut a omului), parabola dramatică Jona ilustrează perfect 
teatrul metaforic (sau « metafizic », cum l-a numit poetul-dramaturg)). 

Cele trei piese sunt „monodrame sau tragedii colective” (Marin Sorescu, 
Extemporal despre mine) pe tema destinului uman, drame ale căutării spirituale: 
setea de adevăr, de cunoaştere, de libertate şi demnitate sunt pentru eroii tragediilor 
moderne ale lui Marin Sorescu căi de a ieşi din absurdul vieții. 


Sunt inspirate din mituri fundamentale, biblice (mitul lui Iona, mitul potopului 
în Matca) sau folclorice (mitul meşterului Manole în Paracliserul), pe care 
dramaturgul le parafrazează, adoptând formula monologului absurd în care 
tragicul şi comicul, grotescul şi lirismul se împletesc. 


Personajele sunt proiecţii ale eului esențial şi profund („Dacă lona şi 
Paracliserul sunt eu, tot eu sunt şi teatrul meu istoric ”). 


Iona (scrisă în 1965, publicată în 1968) este o tragedie în patru tablouri, o 
piesă „despre un om singur, nemaipomenit de singur”. Tema condiţiei omului 
într-un univers configurat ca spaţiu visceral, închis, suprapus, se dezvoltă ca o 
dezbatere despre libertate şi necesitate, despre raportul dintre individ şi 
colectivitate, dintre individ şi sinele esenţial, despre singurătate şi moarte, despre 
sens şi nonsens existenţial: Îmi vine să spun că Iona sunt eu... Cel care trăieşte în 
Tara de Foc este tot Iona, omenirea întreagă este lona, dacă-mi permite. lona este 
omul în condiția lui umană, în faţa vieţii şi în fața morţii. 

Titlul piesei, care numeşte unicul personaj ce dialoghează cu sine în scenă, 
stabileşte o relaţie directă cu mitul biblic despre Iona, fiul lui Amitai. Acesta este 
înghițit de un chit, fiindcă în loc să propovăduiască cuvântul Domnului în cetatea 
Ninive, fuge cu o corabie spre Tarsis. După trei zile şi trei nopți Iona este eliberat 
din pântecul monstrului marin. 

Povestea sacră constituie pentru Marin Sorescu doar un desen epic primordial 
pe care se bazează fabulaţia dramei. Dezvoltarea scenică a parabolei omului 
înghiţit de o balenă este foarte modernă, polemică şi parodică, apropiindu-l pe 
Sorescu de marii apologeţi ai singurătăţii: Nietzsche (care formulase aforismul 
Solitudinea m-a înghiţit ca o balenă), Camus, Sartre, Heidegger, Emil Cioran. 

Foarte modernă este şi formula dramatică aleasă de poetul-dramaturg. Cele patru 
acte se înlănţuie într-un monolog aproape imposibil de subîmpărțit care poate 
constitui prototipul unui text deschis. 

Universul dramatic al piesei se construieşte treptat, nu prin acumulare de fapte, 
prin progresia acțiunii, ci prin dialogul conflictual. Treptat, personajul unic al 
piesei se divide în „voci”, exprimând fiecare o componentă a eului scindat: Iona- 
pescarul (omul pragmatic, văzut mai ales în ipostaza sa de ființă socială), Iona- 
ghinionistul, trăind în orizontul nenorocului, Iona visătorul, (năzuind în somn sau 
treaz să prindă peştele cel mare), Iona victima (omul captiv în sferele concentrice 
ale determinărilor care îi anulează libertatea), lona-căutătorul propriului adevăr, 
al identităţii sinelui de adâncime (omul lucid care meditează asupra condiţiei sale 
existențiale), lona-luptătorul care se opune absurdului existenţei, lona-arheul 
care reface, simbolic, toată istoria omenirii, năzuind să se nască iarăşi şi iarăşi, 
lona-ascetul cu barbă ca a schivnicilor de pe fresce, lona-iluminatul care, hotărât 
să răzbată la lumină, descoperă că libertatea e înlăuntrul său, în spirit. 

Formula dialogului cu sinele („monolog dialogat”) este justificată în 
deschiderea piesei: Ca orice om singur, lona vorbeşte tare cu sine însuşi... 

Situaţia iniţială (actul I) în care este surprins eroul este o metaforă a absurdului 
lumii. Cu fața spre mare (într-un orizont al aşteptării perpetue, ca şi eroii din 
„Aşteptându-l pe Godot” de Samuel Beckett), Iona se află, fără s-o ştie, în gura 
imensă a balenei, deci într-o situaţie nefastă. Acest afară iniţial este iluzoriu, căci 
Iona este captiv în plasa rutinei cotidiene, în automatismele de fiinţă socială (ale 
profesiunii — Sunt pescar şi trebuie să se găsească oricând un peşte în casa mea. 
Altfel ce-ar zice lumea? — şi ale responsabilităţilor de cap de familie: Soţia mea mă 
iubeşte, dar nu când stau şi mă uit la peşti). Contemplarea (el stă ceasuri întregi să 
privească peştii din acvariu) şi visul (ca şi eroul din Bătrânul şi marea de 
Hemingway, Iona visează de o viaţă să prindă peştele cel mare) sunt tentative ale 
evadării din mediocritatea şi absurdul realităţii. Se configurează astfel un prim 
conflict existenţial, între realitate (“a fi”) şi vis (“a voi”), între real şi “ideal”. 
Numai că, visul pescarului Iona este un pseudoideal, fiindcă visarea e închisă în 
“cercul strâmt” al orizontului său existențial (ca şi a pădurarului care visează 
copaci). El nu evadează cu adevărat din cotidian şi de sub zodia nenorocului. 
Încearcă însă să le depăşească prin joc, prin simularea unei alte realităţi: pescuieşte 
în acvariul adus de acasă, întreținându-şi speranța că ghinionul (absurdul) înscris în 
destinul său poate fi anulat. Jocul are funcție cognitivă, căci, privind peştii din 
acvariu, lona intră într-o nouă realitate, descoperind similitudinea între destinul său 
de pescar ghinionist şi cel al peştilor. Metafora omului-—peşte reliefează dualitatea 
iremediabilă a făpturii care îi apare în acelaşi timp ca vânător şi vânat, ca ,, 
înghițitor ” şi înghițit”. „ ... Noi, peştii, înotăm printre nade... Visul nostru de aur e 
să înghițim una, bineînțeles, pe cea mai mare”, spune Iona şi cuvintele “rostite” 
pun un sens şi un rost în lumea absurdă până acum. “Visul” de a prinde peştele cel 
mare se revelează acum ca fals ideal, ca o nadă ce ascunde primejdia mortală 
pentru om de a năzui spre valori materiale. Limbajul, vorbărie fără şir la început 
(având aparența unei improvizații), devine treptat formă a trăirii conştiente, mijloc 

de investigare ontologică, instrument al cunoaşterii: De când spun cuvinte fără şir, 
simt că-mi recuperez anii frumoşi de viaţă. 

Izomorfismul pescar = peşte şi citarea proverbului popular despre: peştele cel 
mare care-l înghite pe cel mic devin suportul textual al noii situații dramatice 
propuse în actul al II-lea. Înghiţit de balena în gura căreia se afla încă de la început, 
Iona îşi începe căutarea inițiatică şi aventura cunoaşterii. Primele cuvinte spuse de 
Iona, înainte de a se descoperi prizonier în pântecele chitului, sunt semnul intrării 
într-o altă dimensiune temporală: Mi se pare mie sau e târziu? Eroul trăieşte mai 
întâi la nivel afectiv: Sentimentul “târziului” este urmat de cel al resemnării: Începe 
să fie târziu în mine. Uite, s-a făcut întuneric în mâna dreaptă şi-n salcâmul din fața 
casei [...] — Trebuie să dormi - De ce trebuie să se culce toți oamenii la sfârşitul 
vieții? —Hai, pune capul jos. Metafora morţii văzute ca somn subliniază stereotipia ce 
defineşte încă gândirea lui Iona. Momentul ieşirii din clişeul reprezentărilor 
colective, ca şi depăşirea afectelor prin gândire, e marcată prin efectul scenic al 
luminii: “Dă să se culce. În acest moment lumina se aprinde brusc. E ca o idee care 
i-a venit lui Iona. —A4sta era! —Peştele! M-a înghiţit de viu sau... de mort. 

Conflictul care se evidenţiază acum, între trăire şi gândire, este unul psihologic. 
Ridicându-se pe treapta raţiunii, lona îşi învinge teama de moarte şi resemnarea în 
fața ei. Eroul se instalează astfel lucid într-un “timp al rupturii determinat de două 
forţe: prima este forța opresivă a memoriei care îl asaltează cu amintirile automatis- 
melor ce i-au alcătuit viața afară; cealaltă e forța de eliberare care îl mână înainte, 
distrugând progresiv neesenţialul instaurat în existenţa exterioară”. Treptat Iona, se 
îndepărtează de modelul vieţuirii inconştiente (“veşnica mistuire”, “devenire întru 
devenire”), figurat prin ipostaza pescarului care îşi vede, pragmatic, de „trebuşoara 
lui”. Se eliberează de stereotipii şi aderă la un comportament mitic, esențial. Evoluţia 
spirituală a personajului este marcată prin reactualizarea “poveștii cu unul care a fost 
înghițit de un chit”. Numai că, lona-lucidul se opreşte acum la jumătate, 
neînțelegând încă soluţia mitică a parabolei. Instalat deplin în sfera raţiunii, Iona ia, 
progresiv, în stăpânire, ca un adevărat explorator, spațiul visceral a cărui lege unică 
este lupta pentru supravieţuire („veşnica mistuire”). Armele sale sunt logosul ca 
formă de libertate prin care învinge singurătatea fizică (Fac ce vreau: Vorbesc. Să 
vedem dacă pot să şi tac. — Încearcă — Nu, mi-e fiică.), acţiunea (mersul, căutarea 
unei ieşiri sunt neistovite, tinzând să conştientizeze limitele: Pot să merg unde vreau 
— Merge într-o direcție până se izbeşte de limită.), asumarea conştientă a propriei 
existenţe (descoperirea cuţitului cu care începe să spintece burta balenei) şi mai ales 
raţiunea (lona visează acum să întemeieze un spaţiu al cugetării: o bancă de lemn în 
mijlocul mării [...] lăcaş de stat cu capul în mâini în mijlocul sufletului). Labirintul 
pe care-l străbate, îl orientează pe Iona spre un mereu alt început. El spintecă burta 
balenei, dar se va regăsi, prizonier, într-un spațiu visceral mai amplu. Actul al treilea 
se consumă mereu “înăuntru” (peştele II şi peştele III; cei trei peşti spintecați 
amintesc de cele trei probe iniţiatice depăşite de eroul din basme). Eşecul repetat al 
încercării de a ieşi din captivitate, din balena înghițită de o alta, mai mare, reprezintă 
tentativa de a depăşi conştiinţa nefericirii, a singurătăţii, a condiționărilor multiple ale 
existenței umane. Eroul încearcă să ia în stăpânire, prin conştiinţă şi prin acţiune 


235 


spaţiul existenţial al absurdului, al dezordinii. El devine “omul revoltat” care refuză 
să se lase prins în vârtejul “morilor de vânt ale zeilor” (sau în capcana iluziilor 
donquijoteşti). Apariţia pescarilor I, II în cel de-al doilea peşte nu-l salvează pe Iona 
decât de singurătatea fizică. Imposibilitatea comunicării cu cei asemeni lui, îl 
proiectează într-o singurătate metafizică: în ajutorul omului aflat într-o situație- 
limită, nu va sări nimeni din sat. Nimeni de pe pământ. Nimeni din cer. Asaltat de 
conştiinţa acestei singurătăți, Iona se refugiază în “poveste”, în mit. Actualizarea 
mitului Mumelor este suportul următoarei aventuri inițiatice a lui Iona: regresia 
înspre un timp mitic al originilor. Aceasta se săvârşeşte prin ieşire din destin 
individual (echivalând cu spintecarea burţii peştelui II) şi refacerea în sens invers, a 
întregii istorii a umanităţii (Intrăm unde vrem şi ieşim când vrem).Traversând, 
simbolic, dezastre (N-a mai găsit locul, c-a venit un cutremur) şi murind “câte puțin” 
în războaie (războiul, plecam la război, Ne scapă mereu câte ceva în viaţă. 
Soldaţilor le scapă mai ales pacea... la prima linişte deschid ochii atât de larg îi 
deschid, că intră în ei iarba şi păsările, ca în craterele vulcanilor stingi.) Iona devine 
arhetipul, arheul ce se naşte iar şi iar: Mamă, mi s-a întâmplat o mare nenorocire. 
Mai naşte-mă o dată! .- Tu nu te speria din atâta şi naşte-mă mereu. Se instalează 
astfel un conflict ontologic, între viață şi moarte, ce nu se poate rezolva în absența 
lui Dumnezeu; Ce pustietate...Aş vrea să treacă Dumnezeu pe aici. Dar în locul 
divinității, în orizontul întunecat al burţii peştelui III, se-arată doar puii nenăscuţi ai 
monstrului, simboluri ale unui viitor amenințător. Visul de a avea un viitor se 
transformă acum în coşmar (posibil argument pentru interpretarea piesei ca parabolă 
politică). Într-un ultim efort (actul al IV-lea), Iona apare în spărtura burii ultimului 
peşte. Pare îmbătrânit, cu barba de mucenic fluturând. Priveşte în zare, ca într-o 
oglindă. Descoperă cu disperare că orizontul e doar un şir nesfârşit de burţi. Noua 
revelare o realităţii ca şir de determinări din care nu se poate ieşi, cristalizează un nou 
conflict existenţial, diferit însă de cel din primul act. Acum idealul aflat în raport 
conflictual cu realul este unul autentic: aspiraţia spre libertate a omului, reprezentată 
prin simbolul luminii. 

Decizia finală e surprinzătoare, însă într-o perfectă logică a discursului 
dramatic. Nedescoperind nici o cale de salvare din universul închis în care este 
iremediabil captiv, el caută ieşirea în sens invers, adâncindu-se în propriul orizont 
lăuntric. Asumându-şi conştient propriul destin (amintire progresivă a vârstelor şi a 
celor dragi din familie), asumându-şi identitatea (Eu sunt Iona.) şi recuperând 
unitatea ființei sale (alter-egourile lui Iona se reconciliază într-un “noi” al 
solidarităţii), îşi spintecă pântecul spre a răzbi cumva la lumină. Gestul nu 
figurează neapărat o sinucidere, ci poate fi o sugestie şi o rezolvare scenică a 
conflictului. Iona îşi corectează astfel traiectoria demersului cognitiv. Moartea 
ritualică a eroului apare ca intrare în altă etapă existențială, superioară în ordinea 
cunoaşterii. Ea echivalează cu şansa eliberării totale, cu o nouă naştere ca ființă 
spirituală care transcende propria materie. Eroul poate astfel atinge visata libertatea 
(un “afară ” adevărat), acea palmă de loc pe care să-şi întipărească talpa arsă de 
noapte, urmă a trecerii sale prin lume, a vieţii trăite ca „devenire întru ființă”. 

Personaj-simbol, lona e o voce a umanității, e un erou tragic ce se revoltă 
superior împotriva limitărilor ontologice. „Ucigându-şi” eul material, el eliberează 
eul spiritual, cel divin. Eroul sorescian ființează mai ales prin limbaj. Ironia, 
umorul negru, paradoxul, absurdul, parabola, simbolul, alternează cu meditații 
despre oameni şi lucruri, despre sens şi nonsens în lume, despre viaţă şi moarte. 
Originală este şi asocierea stilului colocvial cu cel intens poetic, de o uluitoare 
adâncime filosofică. Adevărată operă antologică, „lona” poate fi considerată 
capodopera dramaturgiei lui Sorescu prin formula artistică originală, prin 
problematica existenţială a omului aflat în căutarea adevărului despre sine, în 
aventura descoperirii libertății. 


LIRISM OBIECTIV 
Luceafărul de Mihai Eminescu 

Definit ca „poem al contrariilor reunite sub semnul universalităţii” (T. Vianu) al 
unui poet care a înţeles „drama omului ca ființă duală, sfâşiată de contradicții între 
faptă şi conştiinţă, pasiune şi renunțare, soartă şi nemurire, viață şi moarte”, 
Luceafărul (publicat în aprilie 1883, în Almanahul Societăţii Academice Social- 
Literare „România Jună”, apoi în Convorbiri literare şi în volumul Poezii, 1883) 
este definit de Eminescu însuşi ca alegorie pe tema romantică a locului şi menirii 
geniului în lume. 

Sursa poemului este folclorică. Basmul Fata din grădina de aur, cules de către R. 
Kunisch din Muntenia şi publicat în 1861 (retipărit în 1865 şi 1869) la Berlin, a fost 
versificat de Eminescu, în 1874. Păstrând titlul şi întreaga țesătură narativă, poetul 
preschimbă zmeul folcloric într-un „daimon” celest (copilul sfintei mări / Născut din 
soare, din văzduh, din neauă), un geniu mândru care coboară în castelul frumoasei 
muritoare în chip de stea (un tânăr luminos, un demon rătăcit din soare) şi apoi, 
prefăcut în ploaie, transformându-se într-un tânăr de o frumuseţe angelică. Cele două 
întruchipări (stelar-solară şi apoi acvatic-marină) sunt sortite aceluiaşi eşec, fiindcă fata 
de împărat, deşi ispitită de împărăţiile cosmice, de absolutul înaltului celest şi al 
adâncului marin, refuză să fie altceva decât este, alegând o omenească fericire în 
marginile destinului ei de ființă imperfectă şi muritoare. Ea îi cere zmeului: [...] om să 
fii, om trecător ca mine / Cu slăbiciunea sufletului nost. Acceptând sacrificiul, deşi nu 
fără tânguire (... să văd cum trec cu vremea care trece / Ah, ce-ai cerut femeie 
trecătoare), acesta zboară la tronul Domnului (Dumnezeu din basmul popular este 
numit de Eminescu cu numele ebraic al divinității „Adonai”), spre a-şi recuza 
nemurirea. În vremea aceasta, feciorul de împărat (pe care poetul îl numeşte Florin), 
ajutat de Sfânta Miercuri, de Sfânta Vineri şi Sfânta Duminică, depăşind cele trei probe 
(Valea Amintirii, Valea Deznădejdii şi uciderea balaurului care străjuia castelul), o 
salvează pe fata de împărat din palatul solitar, pornind spre împărăția lui. Zărindu-i, 
zmeul plânge cu o deznădejde de dincolo de lume, şoptind apoi: Fiţi fericiți — cu 
glasu-i stins a spus — / Atât de fericiți cât viaţa toată / Un chin s-aveți: de-a nu muri 
deodată”. Eminescu modifică astfel finalul basmului popular, în care zmeul prăvălea o 
stâncă asupra pământencei care i-a trădat iubirea. 

Din acest basm versificat se naşte, între 1880 şi 1883, prin multiple variante, 
Luceafărul, o „capodoperă de amărăciune glacială” (Tudor Arghezi) — un poem 
mitic şi folcloric, alegoric şi filosofic şi, mai ales, un poem liric în care „[...] 
pattern-urile narative, integrând scenariile miturilor originare, au traversat îndelungi 
metamorfoze — în cadrul unei istorii subtile a formelor interne — pentru a atinge 
lirismul” (Marin Mincu). Deşi păstrează tiparul formal al basmului, poetul recurge la 
o reducție drastică a „modelului actanţial” (A.J. Greimas), ceea ce determină o 
schimbare de regim ontologic în tipologia eroilor. Devenit un oarecare paj, feciorul 
de împărat din basm nu mai depăşeşte cele trei probe, spre a o salva pe cea 
preaiubită, cucerindu-i inima nu prin vitejie, ci prin viclenie. Construit în registrul 
antieroicului, Cătălin este acum un element contrastiv în raport cu Luceafărul, care, 
la rândul său, aminteşte prea puţin de zmeul din basm. Personajul basmic, purtător al 
unor valori morale, definit ca o funcție narativă, devine în poemul eminescian o 
instanță esenţial contemplativă (El iar, privind de săptămâni, Vedea, ca-n ziua cea 
de-ntâi; Hyperion vedea de sus) şi o entitate supraindividuală, cu grad mare de 
semnificare. Eminescu creează astfel un mit poetic, cel al Luceafărului. Acest mit 
este instituit chiar din titlul poemului. În raport cu titlul basmului popular (Fata în 
grădina de aur), se evidenţiază focalizarea viziunii poetice asupra personajului 
masculin şi de-construirea referentului narativ (dispare referentul spaţial fabulos — 
grădina de aur — care va fi înlocuit cu toposuri romantice). Substantivul-titlu este 
reluat în textul poetic, ca substantiv comun (ortografiat cu literă mică!), ceea ce 
validează natura categorială / supraindividuală a protagonistului, a cărui identitate 
(Hyperion) se defineşte numai în planul universaliilor, în raport cu Demiurgul. 
Acestă strategie textuală justifică aserțiunea criticului Mihai Cimpoi care vorbeşte 
despre „tema fiinţială”. Aplicând însă grila de interpretare propusă de Eminescu 
însuşi, se poate vorbi despre tema condiţiei geniului în lume şi întru eternitate care 
dezvoltă arii tematice multiple: tema iubirii imposibile şi a iubirii împlinite, cea a 
„aspirației dinspre pământesc înspre divin şi dinspre divin înspre pământesc” (Rosa 
del Conte), tema cunoaşterii prin Eros şi tema cosmogonică. 

Valoarea alegorică a poemului este evidenţiată de Eminescu însuşi, care a 
notat pe marginea unei file de manuscris: „Aceasta e povestea. Iar înţelesul 
alegoric ce i-am dat este că, dacă geniul nu cunoaşte nici moarte şi numele lui 
scapă de noaptea uitării, pe de altă parte aici pe Pământ nici e capabil a ferici pe 
cineva, nici capabil de a fi fericit. El n-are moarte, dar n-are nici noroc. Mi s-a 
părut că soarta Luceafărului din poveste seamănă mult cu soarta geniului pe 
Pământ şi i-am dat acest înțeles alegoric.” Această „grilă” de interpretare oferită de 
poet poate fi aplicată pe două niveluri ale lecturii critice. Sensurile alegorice ale 
poemului sunt dublate de o reţea de simboluri filosofice, dezvăluind alteritatea 
spiritului romantic dar şi a omului modern. De-construind „povestea”, Eminescu 
creează o structură poematică modernă, care poate fi „citită” ca un basm cult, 
„basm al fiinţei” (C. Noica) sau ca un poem alegoric pe tema condiţiei geniului, ca 
un poem de meditaţie filosofică asupra condiţiei umane („În adâncul operei 
eminesciene nu există decât două «personaje» care se caută şi se înfruntă într-un 
joc tragic eroul şi dublul său, partea pieritoare şi cea eternă a eului scindat” — M. 

Cărtărescu), ca un poem liric, ilustrând o „lirică a măştilor” (T. Vianu) ori ca un 
poem metafizic („Dialogul vocilor exprimă aventura metafizică: aspirația şi 
renunțarea, suferinţa şi extazul, încrederea şi dezamăgirea, uşurinţa şi pasiunea, 
resemnarea şi sarcasmul” — N. Manolescu). Posibilitatea de a interpreta atât de 
diferit aceeaşi creație, aducând în sprijinul aserțiunilor diferite, chiar aceleaşi 
secvenţe textuale, este generată de resursele de simbolizare şi de ambiguizare ale 
narativului poetic: „Narativul produce [...] simboluri dinamice, cu caracter mai 
abstract decât simbolurile statice, obiectuale şi, în consecinţă, cu o deschidere mai 
mare către interpretări diferite.” (R. Zafiu) 

Compoziţia şi structura poemului sunt, şi ele, configurate prin strategii 
specifice modelului narativ de organizare a discursului. Cele două planuri — 
terestru-uman şi cosmic-universal —, aflate în antiteză romantică, tind să se apropie 
sau să se delimiteze, într-o compoziţie de un echilibru clasic, figurând un model 
închis, sferic al operei. Dispus în patru unităţi compoziționale, textul poetic se 
organizează ca o structură polifonică, pe mai multe „voci”. Strategia ambiguizării 
(mecanism principal de „producere” a sensului în textul poetic) induce 
multiplicarea „vocilor” narative şi, implicit, a punctelor de vedere, prin prezenţa 
personajelor-focalizator. 

Partea întâi (strofele 1-43) surprinde într-un decor romantic povestea iubirii 
peste fire între ființe care aparțin unor lumi diferite. Aspiraţia spre Absolut a fetei 
de împărat şi nostalgia ieşirii din Absolut a Luceafărului forțează apropierea celor 
două planuri într-un spațiu imaginar, ideal, în „oglinda visului”. Discursul 
naratorului anonim care deschide poemul este substituit de vocile celor doi 
protagonişti care dialoghează în visul fetei de împărat. Partea a doua (strofele 
44-64), în care se dezvoltă idila pământeană dintre Cătălin şi Cătălina, este 
dominată de planul terestru-uman. Planul transcendentului este prezent doar ca 
termen de referință în neasemuita elegie în care Cătălina dă glas celei mai adânci 
nostalgii a ființei conştiente de neputinţa de a-şi împlini visul de iubire. Personajul- 
focalizator este acum Cătălin. Cea de-a treia parte (strofele 65-85, în care se 
asociază pastelul cosmic şi poemul cosmogonic, elegia şi meditaţia filosofică) 
dezvoltă planul cosmic-universal. Urmând legile simetriei clasice, celălalt plan este 
prezent indirect, ca termen contrastiv, în discursul Demiurgului. Vocile care răsună 
în a haosului văi este cea a lui Hyperion şi a Demiurgului. Partea a patra (strofele 
86-98 alătură pastelului şi idilei, meditaţia) are, din nou, un dublu referent (cele 
două planuri sunt, de astă dată, delimitate irevocabil) şi două personaje-focalizator. 
Fata de împărat şi Luceafărul se „privesc” pentru a treia oară, fiecare văzându-l pe 
celălalt din perspectiva condiţiei sale, asumate definitiv. 


La nivelul macrostructurii, se evidenţiază un model complex de distribuire a 
mărcilor textuale ale narativităţii, ale registrului dramatic şi ale structurilor lirice. 

Partea întâi, apelând la registrul narativ şi dramatic, desfăşoară în formulele 
şi structurile caracteristice basmului povestea imposibilei iubiri. Incipitul poemului 
eminescian „constituie un semnal de intrare în lumea textuală, dar are în acelaşi 
timp valoare referențială internă, afirmând existenţa unor obiecte din lumea 
imaginară în curs de constituire.” (R. Zafiu) Eminescu modifică insesizabil formula 

ritualică a basmului, ambiguizând relația între real şi fabulos: A fost odată ca-n 
poveşti. Secvența expozitivă (primele şapte strofe) conferă cadrului de basm 
detaliile unui decor romantic nocturn, cu rol în definirea condiţiei ontologice a fetei 
de împărat. Portretul eroinei, construit din perspectiva unui narator anonim, are 
funcţii multiple. Mai întâi, o singularizează în raport cu lumea căreia îi aparţine, 
prin rang şi prin atributul frumuseţii (superlativul popular: O prea frumoasă fată // 
Și era una la părinţi / Şi mândră-n toate cele). Apoi, prin raportare la planul 
cosmic-universal, este apropiată de acesta, atributul sacralităţii şi cel al luminii 
fiindu-i asociate prin dubla comparaţie: Cum e Fecioara între sfinți / Şi luna între 
stele.  Modalităţile indirecte de caracterizare întregesc portretul: descrierea 
metonimică a unui spaţiu existenţial (umbra falnicilor bolți — prin simbolism 
cromatic şi figurativ este sugerat un spațiu armonios, dar limitativ), mişcarea 
semnificativă de forțare a limitelor (Ea pasul şi-l îndreaptă / Lângă fereastră...), 
ipostaza romantic-visătoare şi notațiile privind stările psihice (De dorul lui şi inima 
/ Şi sufletu-i se împle). Atmosfera de vrajă se ţese prin descrierea unui cadru magic, 
în care umbra romanticului castel şi negrul corăbiilor contrastează cu lumina 
fascinantă a Luceafărului. Ipostaza nostalgic-visătoare a fetei cutreierată de dorul 
după ființa de raze a celui care răsare şi străluce vorbeşte despre mistuitoarea 
năzuință spre lumina celestă, spre ideal, spre Absolut a omului. În acelaşi timp, 
semantica verbelor de percepţie (privea; Îl vede azi, îl vede mâni) asociate insistent 
frumoasei muritoare, o desemnează ca instanță focalizatoare, ca personaj din a 
cărui perspectivă se construiesc secvențele care urmează. De aceea, fata de împărat 
este considerată de unii critici „personaj central şi ax al întregului poem” (P.M. 
Gorcea), formulându-se aserțiunea că celelalte personaje nu există decât în visul 
fetei, în chip de plăsmuiri onirice. Cert este că toate ipostazele Luceafărului din 
partea întâi a poemului se cristalizează din perspectiva preafrumoasei pământence. 
Văzut din lumea de jos, eroul imposibilei nuntiri apare ca stea fixă, numită de 
oameni Luceafăr, reper astral esenţial după care se călăuzesc muritorii. Prezențţă 
cosmică revărsând lumina lui de veci dintr-un înalt fără de țărm, el apare ca 
singurul punct fix (locul lui menit din cer) într-un univers al veşnicei curgeri sub 
zenit, ca unică entitate luminoasă într-o lume menită întunericului (Pe mişcătoarele 
cărări / Corăbii negre duce). Luminând lumea fetei de împărat, el intră sub zodia 
iubirii, a fiorului sufletesc, dar şi a timpului omenesc. Motivul privirii în relaţie cu 
amândoi eroii (fata privea în zare; El, iar, privind de săptămâni...) atribuie iubirii 
valoare cognitivă — cunoaştere prin contemplare, în vreme ce motivul oglinzii o 
defineşte ca proiecţie în idealitate şi ca reflectare a „celuilalt” în orizontul adânc al 
sinelui. Oglinda reprezintă, în acelaşi timp, spaţiul virtual în care tangența 
celestului şi a terestrului devine posibilă. Întâlnirea celor doi îndrăgostiţi, 
aparținând unor lumi esențial antinomice se poate împlini doar în spaţiul idealităţii 
şi al visului (Şi din oglindă luminiş / Pe trupu-i se revarsă ...; Ea îl privea cu un 
surâs / El tremura-n oglindă / Căci o urma adânc în vis / De suflet să se prindă). 
Motivul romantic al visului apare astfel dublu valorizat, ca aspirație umană spre 
ideal, spre un „altceva” inefabil (Cum ea pe coate-și răzima / Visând ale ei tâmple) 
şi ca trăire onirică favorizând evadarea din lumea realului, a determinării. Cele 

două invocaţii ale fetei de împărat au rezonanțele unui descântec stilizat, descântec 
de chemare întru fiinţă. De aceea, obsedanta chemare Cobori în jos nu e o 
redundanță oarecare, ci o formulă magică prin care se forțează desprinderea 
„luminii din lumină” şi coborârea ei în planul inferior al materiei (chiar numele 
Luceafărului conţine în sine latinescul luce, lucere, însemnând „a lumina”, 
semnificat subliniat şi prin verbele străluce, luceşti etc.). Cele două întrupări ale 
Luceafărului schiţează prin elemente de cosmogonie un basm al naşterii ființei. 
Aceasta se iveşte din noian de ape primordiale sau Din a chaosului văi. Geneza e 
figurată prin simbolul cercului rotitor (Și apa unde-au fost căzut în cercuri se 
roteşte; Iar ceru-ncepe a roti / În locul unde piere). Apariţia neptunic-angelică şi 
uranic-demonică se asociază cu motivul romantic al mortului frumos, dar şi cu 
mitul folcloric al Zburătorului: Uşor el trece ca pe prag / Pe marginea ferestrei / Și 
ține-n mână un toiag / Încununat cu trestii. // Părea un tânăr voievod / Cu păr de 
aur moale, / Un vânăt giulgi se-ncheie nod / Pe umerele goale. // lar umbra feţei 
străvezii / E albă ca de ceară — / Un mort frumos cu ochii vii / Ce scânteie-n afară. 
Fiu al cerului şi-al mării, al soarelui şi-al nopţii (trei dintre cele patru elemente 
primordiale), cel care a coborât cu-al său senin, luând chip omenesc, rămâne 
entitate spirituală identică mereu cu sine însăşi. Repetarea versului Eu sunt 
Luceafărul de sus subliniază conştiinţa acută a identităţii şi cea a unui destin în 
Absolut. Miezul făpturii nepieritoare pare a se concentra în ochii vii / Ce scânteie-n 
afară ori care Lucesc adânc himeric, / Ca două patimi fără saţ / Şi pline de- 
ntuneric, în vreme ce al nemuririi nimb este semnul heraldic al geniului însetat de 
cunoaştere, mistuit de povara unei vecii solitare. Dorul de a cunoaşte iubirea, 
„înverşunarea zănatică de a frânge hotarul dintre lumi” (Petru Creţia) se revarsă în 
cuvintele Luceafărului care îşi cheamă iubita în spaţii transmundane (adâncul 
oceanului şi cerurile toate) şi în netimp. Frumoasa muritoare refuză însă o iubire 
care nu este pe potriva firii ei omeneşti, temându-se a trece pragul spre lumi şi 
regnuri cosmice de care se simte amenințată ontologic. Deşi devorată de aspirația 
spre Lumina pură a omului-stea, devine dureros de conştientă că vieţuirea dincolo 
de marginile cercului strâmt al lumii fenomenale ar ucide-o. De aici, senzațiile de 
frig cosmic ori de arşiță mortală, care o fac să asocieze făptura Luceafărului cu o 
zeitate thanatică: /...] eu sunt vie, tu eşti mort / Şi ochiul tău mă-ngheaţă (Privirea 
ta mă arde). Neputându-şi depăşi limitele, iremediabil prizonieră a condiţiei 
umane, eroina ratează şansa unei reale comunicări cu Absolutul. Deşi cu forța unei 
iubiri şi aspirații mistuitoare îl chemase în ființă, acum îi refuză dragostea 
nepământeană, incapabilă să-l cuprindă în tiparul îngust al minţii ei: Străin la 
vorbă şi la port / Luceşti fără de viaţă şi, mai apoi: Deşi vorbeşti pe înțeles / Eu nu 
te pot pricepe, îi spune ea. Fata îi cere celui ivit din forma cea dintâi, celui pe care 
Demiurgul îl numeşte veşnică minune, să devină muritor. Fără a ezita, precum 
zmeul din basm, Luceafărul acceptă sacrificiul, acceptă ruptura ontologică, gata să 
schimbe netimpul în vreme trecătoare şi destinul său în Absolut pentru soarta 
efemeră a omului muritor: Și se tot duce ... S-a tot dus. / De dragu-unei copile, / S- 
a rupt din locul lui de sus, / Pierind mai multe zile. 

Partea a doua (legată de prima parte prin tehnica alternanţei, textualizată prin 
sintagma: În vremea asta...) surprinde idila dintre Cătălin şi Cătălina într-un tablou 
dramatizat. Portretul pajului cu obrăjei ca doi bujori / De rumeni bată-i vina, 
creionat cu ajutorul unor sintagme populare, este o replică antitetică a Luceafărului. 
Originea obscură a personajului, limbajul său marcat de clişee verbale de 
provenienţă rustică (arz-o focul, acu-i acu, să-mi dai o gură, din bob în bob), 
„idealul” pronunţat teluric de iubire (Vom fi voioşi şi teferi) subliniază această 
antiteză. Caracterizarea directă realizată din perspectiva naratorului (viclean copil 
de casă, dar îndrăzneţ cu ochii) este dublată de monologul interior care reliefează 
alteritatea lăuntrică (autoadresare la persoana a I-a: Fi, Cătălin, acu-i acu), de 
notația gesticii (se furişează pânditor) şi de sugestia unui spaţiu simbolic care îl 
defineşte (ungherul). La toate aceste determinări ale modelului uman inferior 
reprezentat de Cătălin, se adaugă perspectiva fetei de împărat, care îl defineşte în 
registrul derizoriului: guraliv şi de nimic. În structura de adâncime a textului se 
instituie, din nou, o dublă focalizare, perspectiva dominantă rămânând însă, cea a 
lui Cătălin. Dacă Luceafărul îi oferise fetei de împărat un destin de excepție într-un 
spaţiu ideal, Cătălin îi propune în schimb, un destin comun, anonim, obscur în 
mijlocul unei lumi în care toţi sunt asemeni, pierzându-şi până şi numele care i-ar 
putea singulariza: Hai ş-om fugi în lume / Doar ni s-or pierde urmele / Și nu ne-or 
şti de nume. Deşi cutreierată încă de nostalgia iubirii ideale pentru Luceafăr, 
Cătălina învaţă lecţia de iubire pământească a celui de-o seamă cu ea (omonimia 
prenumelor subliniază apartenenţa la aceeaşi lume a „devenirii întru devenire”). 
Pendularea eroinei între ideal şi real se reflectă în structura poetică prin alăturarea a 
două specii lirice diferite: idila şi elegia. Dorul mistuitor de Luceafăr se 
concretizează într-o elegie de-un farmec sfânt, într-un tulburător lamento. Sufletul 
vrăjit de cel care se înalță tot mai sus resimte dureros marea absență astrală, pe care 
încearcă s-o uite în zile pustii ca nişte stepe. Atrasă în jocul erotic înfățişat ca o 
vânătoare dominată de şiretenie, Cătălina pare a adera la o existență a oamenilor 
comuni, trăind în cercul strâmt al automatismelor care interzic accesul la ideal şi 
eternitate. Ultima replică a lui Cătălin proiectează în viitor un model existențial 
precar, lipsit de strălucire şi de vocaţia idealului: Căci amândoi vom fi cuminţi / 
Vom fi voioşi şi teferi / Vei pierde dorul de părinţi / Și visul de luceferi. 

Partea a treia (aflată într-o relație de înlănțuire cu partea întâi şi de alternanță 
cu partea a doua) detaliază planul universal-cosmic. Imaginii de neegalat a zborului 
astral i se adaugă o nouă cosmogonie într-un pastel cosmic unic în literatura noastră. 
Pornind din lumea creată de demiurg spre increatul în care sălăşluieşte Tatăl, 
Luceafărul intră în sfera Absolutului spaţial şi temporal. Cele două repere din 
lumea devenirii se confundă într-un tot ce defineşte Absolutul ca tangenţă a 
contrariilor. Astfel, clipa şi vecia devin una: Și căi de mii de ani treceau / În tot 
atâtea clipe. Reperele terestre — deasupra, dedesubt — îşi pierd puterea de a pune 
hotar spațiului (Un cer de stele dedesubt / Deasupra-i cer de stele —). Rupt din lumea 
fizică (S-a rupt din locul său de sus / Pierind mai multe zile), Luceafărul recuperează 
starea originară, redevine daimon (divinitate arhaică duală, entitate eternă, cu rol de 
mediere între lumea muritorilor şi împărăţia celestă a zeilor), Zburător care reia în 

stăpânire „lumea lui de sus”. Imaginea generată de versul Creşteau în cer a lui aripe 
sugerează cuprinderea nemărginirilor astrale printr-o dublă mişcare: ascensivă şi de 
extensie. Călătoria în spaţiul sideral devine şi o călătorie în timp spre acel mitic /a- 
nceput, pe când fiinţă nu era, nici neființă. Istoria universului e refăcută în sens 
invers. Grandioasa viziune cosmogonică eminesciană se întemeiază (ca şi în 
Scrisoarea I) pe teoria kantiană a pluralității universurilor, a genezei continue. 
Naşterea lumilor din a chaosului văi e văzută (personaj-focalizator este acum 
Hyperion) ca o revărsare miraculoasă de materie siderală, ca o izvorâre continuă a 
luminii: Și din a chaosului văi / Jur împrejur de sine / Vedea, ca-n ziua cea de-ntâi, / 
Cum izvorau lumine; // Cum isvorând îl înconjor / Ca nişte mări de-a-notul... 
Motivele cosmogonice eminesciene (cercul rotitor, mitul Sfintelor Ape şi motivul 
izvorârii) sunt codificate într-o imagine esențializată care îl situează pe Hyperion în 
centrul unui cerc rotitor (Jur împrejur de sine). 

Ca şi în Scrisoarea I, ca şi în Imnul Creaţiunii din Rig-Veda, energia primordială 
este energie luminoasă însufleţită de dorul (dorinţa — „Karma”) de a-şi schimba forma, 
de a veni plutind în adevăr, în existenţă obiectivă. Esenţa ultimă, ireductibilă deci, a 
universului este Spiritul-lumină, câmp mental cu putere de obiectivare. Luceafărul 
însuşi, stea fixă în lumea de jos, se dematerializează treptat: devine mai întâi ființă 
cosmică — Zburător — apoi fulger-ne-ntrerupt (deci lumină fără apunere, la hotarul 
dintre materie şi nematerie) şi, în urmă, gând purtat de dor (deci spirit pur, entitate 
primordială animată de „karma”). El este, aşadar, înrudit prin esenţa sa cu Demiurgul 
pe care-l numeşte Părinte şi Doamne. Străbătând sfera increatului, el se simte absorbit 
într-un adânc asemene / Uitării celei oarbe. Magia verbului eminescian, capabil să 
exprime conceptul abstract de haos primordial prin figuri ale concretului, prin negarea 
reperelor terestre, prin negarea şi afirmarea în acelaşi enunț a verbului existenţei 
(paradoxul poetic: Nu e nimic şi totuşi e) şi prin raportare la senzații şi atribute 
omeneşti este demonstrată strălucit în această secvență: El zboară, / Gând purtat de 
dor, / Pân” piere totul, totul; // Căci unde-ajunge nu-i hotar, / Nici ochi spre a 
cunoaşte, / Şi vremea-ncearcă în zadar / Din goluri a se naşte. // Nu e nimic şi totuşi e / 
O sete care-l soarbe, / E un adânc asemene / Uitării celei oarbe.” În acest „adânc” 
originar, Luceafărul redevine el însuşi, spirit pur, formă paradigmatică, inalterabilă şi 
eternă, redevine Hyperion — „cel care merge deasupra”. Aici, unde Fiinţa şi Nefiinţa 
sunt virtuale, unde Nimicul şi totul se identifică în Absolut, sălăşluieşte Demiurgul. Lui 
îi adresează Hyperion ruga pătimaşă de a-l dezlega de greul negrei vecinicii în 
schimbul unui singur ceas de trăire adevărată, omenească. Metonimie a limitării, ora de 
iubire defineşte condiția umană sub semnul efemerității, dar şi al pasionalității 
compensatorii. Istovit de povara eternității, obosit de a ţine lumile în ființă prin puterea 
gândului, Luceafărul năzuieşte spre mistuirea într-o clipă de iubire, apoi spre repaosul 
veşnic. Răspunsul Demiurgului care monologhează ca voce impersonală a lucidităţii 
supreme şi a cugetării filosofice îi revelează lui Hyperion faptul că nici în lumea de jos 
nu există repaos, că moartea e şi ea relativă, ca şi viaţa, că repaosul absolut este 
iluzoriu, fiindcă oamenii se nasc spre a muri / Şi mor spre a se naşte. Hyperion 
înţelege că blestemul omenirii e neodihna întru eternitate, povara prigonirilor de 
soarte, nestatornicia, alteritatea, înşiruirea la nesfârşit a aceloraşi cicluri existenţiale 

într-un timp rotitor, perpetuu. Imaginea acestui „timp rotitor” (motiv recurent în poezia 
eminesciană, memorabil fixat în versul-ramă al Glossei: Vreme trece, vreme vine) este 
supramarcată stilistic pe mai multe niveluri: la nivel lexical (prin sinonimie poetică şi 
prin antonimie — a se naşte, a răsări, a se aprinde / a muri, a pieri, a se stinge etc.), la 
nivelul sintaxei poetice (chiasmul: Căci toți se nasc spre a muri / Şi mor spre a se 
naşte; epanadiploza: un soare de s-ar stinge-n cer / S-aprinde iarăşi soare; inversiunea 
poetică etc.), la nivel semantic (de exemplu: epitetul — stele cu noroc —, metafora — 
sânul vecinicului ieri —, metonimia — mormânt etc.) sau la nivelul simbolurilor poetice 
(figuri de nivel tropologic, precum antiteza, personificarea, paradoxul poetic sunt toate 
prezente în această secvență). Compararea destinului omenirii cu  rotitoarele 
anotimpuri, cu clipa valurilor ori cu părelnica „eternitate” a sorilor adânceşte tragismul 
viziunii din poemul „pătruns până în esenţa sa, de una dintre cele mai adânci tristeţi ale 
fiinţei, mai mare decât orice întâmplătoare pricină a ei, mai veche decât universul, mai 
dăinuitoare decât orice durată, până în subiacentul imperiu al morţii” (Petru Creţia). 
Această tristețe metafizică nu este anulată nici de imaginea contrastivă a destinului 
ființei de excepţie care nu cunoaşte limitele timpului şi ale spaţiului, nici spaime 
atavice de moarte, definindu-se în termeni ai statorniciei şi ai valorii absolute: Noi nu 
avem nici timp, nici loc / Şi nu cunoaştem moarte; lar tu, Hyperion rămâi / Oriunde ai 
apune. Refuzul Demiurgului de a-i schimba regimul ontologic este astfel motivat prin 
lipsa de sens a dorinţei lui Hyperion, care nu se poate strămuta în ordinea efemeră a 
lumii fenomenale supuse naşterii, devenirii şi morţii, întâmplării, sorții şi pătimirii. O 
asemenea strămutare ar însemna negarea puterii Demiurgului de a crea o entitate eternă 
suficientă sieşi. (Dar eşti puterea mea, / Nu pot să neg acea putere — stă scris în cea de- 
a treia variantă a poemului). „Ispitirile” prin care Demiurgul oferă compensații 
refuzului său nu sunt reale tentaţii pentru Hyperion, căci înțelepciunea (figurată prin 
mitul Logosului), harul poetic (actualizând mitul lui Orfeu), spiritul justiţiar, puterea 
stăpânitoare asupra destinelor oamenilor de rând sunt doar ipostaze particulare ale 
geniului capabil să se arate „în mii de feţe”. Ultimul argument adus pentru ca Hyperion 
să-şi asume irevocabil, demn şi lucid destinul în Absolut este îndemnul de a privi spre 
pământ, pentru a vedea că în lumea pieritoare a iubirilor de-o clipă pentru el nu mai 
există loc. 


Partea a patra se deschide cu un pastel terestru contemplat cu tulburare din 
planul atemporal în care Hyperion şi-a reluat locul menit din cer. Cadrul nocturn, 
silvestru este acelaşi spaţiu protector care sacralizează iubirea întâlnit în poeziile visului 
eminescian de iubire: Căci este sara-n asfinţit / Şi noaptea o să-nceapă: / Răsare luna 
liniştit / Şi tremurând din apă ... Regăsim aici „obsesiile stilistice” eminesciene, 
laitmotivele din idilele juvenile (motivul nocturn, cel selenar, motivul acvatic, codrul, 
copacul sacru, motivul cuplului angelic, originar). Monologul lui Cătălin (un Cătălin 
spiritualizat, înnobilat prin iubire, de această dată) are tonalităţile tulburătoare ale 
confesiunilor erotice din idilele eminesciene, în care poetul se rosteşte la persoana întâi. 
Părând a se adresa Cătălinei ca unui nou Luceafăr, pământeanul îndrăgostit, devorat de 
trăiri dionisiace, însetează acum după seninătatea apolinică a ființei superioare: 
Revarsă linişte de veci / Pe noaptea mea de patemi. // Şi deasupra mea rămâi / 
Durerea de mi-o curmă, / Căci eşti iubirea mea de-ntâi / Şi visul meu din urmă. 

Erosului asumat ca suferință i se adaugă Erosul cu funcţie inițiatică şi cognitivă. 
Condiţia umană apare astfel înnobilată prin iubire. Cei doi îndrăgostiți care dau un sens 
efemerei lor existenţe îşi asumă destinul cu aceeaşi demnitate ca şi geniul care aderă 
prin sacrificiu la condiția lui nemuritoare. Cea de-a treia invocaţie a fetei de împărat 
nu mai este o chemare a unei iubiri peste fire, ideală şi, deci, imposibilă, ci o încercare 
de a-şi proteja fragila fericire, încredințându-şi „norocul” unui astru favorabil. Cel 
chemat altădată să reverse lumina unui ideal asupra unei existenţe oarecare (Viaţa-mi 
luminează) este acum invocat ca zeitate tutelară ce poate ocroti fericirea efemeră a 
omului. În alt chip decât în partea întâi, se reinstituie perechea inițială de personaje- 
focalizator — fata de împărat şi Luceafărul —, sub accent fiind acum perspectiva eului- 
conştiinţă, Hyperion. Ultima sa replică închide, în câteva cuvinte doar, „toată durerea 
dintre pământ şi cer” (Petru Creţia), toată tristeţea unei singurătăţi asumate pe vecie. 
Primul enunț exprimă durerea îndrăgostitului a cărui iubire a fost dispreţuită. Cea 
preafrumoasă altădată este numită acum chip de lut (elementul „pământ” este asociat, 
deci, oamenilor comuni) şi este definită prin limitele condiției ei pământene. Condiţia 
umană este caracterizată prin simbolul geometric al cercului strâmt (figură plană, 
opusă „sferei” prin care e reprezentat universul totalizator al Luceafărului: Din sfera 
mea, venii cu greu...) şi este pusă sub semnul „norocului” efemer, deci al hazardului şi 
al devenirii. În antiteză cu mulţimea oamenilor comuni (marcată prin opoziţia 
pluralitate / unicitate, iar la nivel sintactic, prin conjuncţia adversativă ci), geniul are un 
alt statut ontologic. Mereu identic cu sinele absolut şi imuabil, ființând în lumea sa de 
sus, Hyperion a învăţat, nu fără tristeţe, că este nemuritor şi rece. Dacă primul epitet îi 
atribuie condiția eternității, cel de-al doilea sugerează metaforic modelul apolinic al 
existenței pe care Luceafărul şi-l asumă definitiv. 


Prin Hyperion, Eminescu creează un adevărat mit poetic. Personaj romantic de 
mare complexitate, Luceafărul este stea fixă, făptură de lumină, întruchipare a 
geniului şi daimon, entitate mediatoare între planuri opuse; el este şi titanul 
răzvrătit împotriva unei ordini imuabile şi spirit pur din aceeaşi substanță cu 
Demiurgul; este suflet răvăşit de patima iubirii, Zburător, înger şi demon. Este un 
mit. Alături de el, celelalte personaje pot fi considerate ipostaze ale alterității, măşti 
ale eului liric, voci ale poetului şi simboluri ale sinelui abisal. „Eminescu nu se 
identifică numai cu Hyperion — afirmă N. Manolescu — ci, şi sub alte raporturi cu 
toate «personajele» poemului. În orice clipă «personajului» care vorbeşte i se poate 
substitui poetul, căci Cătălin, Cătălina, nu în mai mică măsură decât Demiurgul, 
sunt voci ale poetului. Pătrunzând în adâncul ultim şi misterios al poemului, nu ne 
aflăm faţă în fată cu nişte personaje concrete care joacă o poveste de dragoste, nici 
cu nişte simboluri abstracte, filozofice ori teologice, doar cu aceste voci 
extraordinare, al căror timbru ne este cunoscut, căci l-am auzit de atâtea ori, în 
poezia erotică sau filosofică a lui Eminescu.” Desăvârşit prin formă (ritm iambic, 
măsură de 7-8 silabe, rimă încrucişată) şi prin viziunea poetică în care sunt închise 
tulburătoare înțelesuri filosofice, poemul eminescian oglindeşte „lumea însăşi a 
poeziei ca tristețe cosmică şi ca sărbătoare a verbului. O lume devenită cântec în 
sine, lui singur dezlegare şi lege” (Petru Creţia). 

Riga Crypto şi lapona Enigel de Ion Barbu 


În spaţiul deloc întins al operei poetice a lui Ion Barbu (pe numele lui adevărat 
Dan Barbilian, 1895-1961), coexistă câteva forme de lirism, fiecare ajunsă la 
expresia perfectă, aşa încât în toate ciclurile sale există capodopere. O asemenea 
capodoperă este balada Riga Crypto şi lapona Enigel, inclusă în ciclul Uvedenrode, 
din volumul Joc secund (1930). 


Aparţinând celei de-a doua etape a creaţiei barbiene (etapa baladic- 
A balada e o nouă formă de lirism — E 


în lucrurile esențiale: „Fascinată doar de natura şi devenirea 
Ființei, opera lui Barbu reintegrează, cu orfică seninătate, ființa umană unui 
context cosmic şi mitic” (|. Em. Petrescu). Prin baladele lui I. Barbu, individualului 
(psihologic) şi tipicului (social şi de caracter) i se opune arhetipalul, iar „poeziei 


leneşe” i se opune „istorisirea exemplară”, mitul poetic. Acesta propune, ca şi 
geometria, un, posibil model al lumii, [bar de constrângerile realului, Acest 
trăsături ale creaţiei barbiene din etapa a doua sunt evidente şi în Riga Crypto şi 
lapona Enigel, Baladă cu elemente de artă poetică și de legendă ctiologică. 


Tema iubirii imposibile se asociază cu tema cunoaşterii şi cu cea a opțiunii 
existenţiale a omului superior. Titlul este construit printr-un raport de coordonare 
între numele celor doi protagonişti, ceea ce constituie un semnal al narativității 
textului poetic, întărit prin subtitlul baladă. Sintagma de intitulare pare a fi alcătuită 
după modelul marilor poveşti de iubire din literatura lumii (Tristan şi Isolda, Romeo 
şi Julieta), numai că, îi situează încă de la început pe cei doi protagonişti în lumi 
diferite. Substantivul rigă (= rege, împărat) sugerează un spațiu oriental-exotic, în 
vreme ce precizarea lapona trimite la un spaţiu nordic, boreal. 

Discursul poetic este structurat după modelul naraţiunii în ramă. Primele patru 
strofe au rolul unui prolog şi dezvoltă tema creaţiei şi creatorului (elementele de „ars 
poetica”). Prin discursul dialogic, care aminteşte de invocația adresată muzei cu care se 
deschid poemele antice, se fixează un cadru real. La o nuntă adevărată (La spartul 
nunții, în cămară), un nuntaş îi cere menestrelului să-i „zică” balada cu Enigel şi riga 
Crypto, balada nuntirii imposibile, a iubirii neîmplinite. Artistul, creatorul căruia i se 
adresează nuntaşul fruntaş (proiecția în text a receptorului operei de artă), este imaginat 
ca menestrel, cântăreţ al unui timp medieval, timp al poveştilor de iubire curtenească, 
mereu visate, niciodată împlinite. Epitetul dublu şi comparaţia (menestrel trist, mai 
aburit / Ca vinul vechi ciocnit la nuntă) sugerează nostalgia întoarcerii spre originile 
poeziei („cântare iniţiatică”) şi tristeţea iscată de rolul de cântăreț-bufon rezervat de 
contemporani artistului (/...] De cuscru mare dăruit / cu pungi, panglici, beteli cu 
fundă). Termenul concret cu care este comparat menestrelul trimite la timpuri ale 
vechimii, când poezia se asocia cu cântecul în riturile dionisiace (Dionisos — zeul 
vegetației, al viţei-de-vie). Creaţia este joc secund, este cântec larg, „oglindire” înaltă, 
purificată de imperfecţiunea realului. Balada care fusese cântată cu foc acum o vară va 
fi rostită acum stins, încetinel. Antiteza reliefează diversitatea modurilor în care poate fi 
interpretată opera: Erosul ca pasiune (zisă cu foc) sau iubirea ca aventură spirituală, 
interioară, pură (zisă stins). Prin cântec, realitatea imperfectă, limitată (La spartul 

nunții, în cămară) şi limitativă (Ospăţul tău limba mi-a fript-o) este esențializată şi 
sublimată, este recuperată în sfera ideilor absolute. Astfel, la o nuntă care coboară 
iubirea în real, menestrelul va cânta balada imposibilei nuntiri, refăcând prin artă 
monada ideală. 

Subiectul baladei, care conţine şi elemente de legendă etiologică, este configurat 
ca o alegorie după modelul baladelor germane. Eroii au valoare arhetipală, ilustrând 
două modele existenţiale distincte, opuse. Prin Riga Crypto se exprimă conceptul de 
„carpe diem” al omului care vegetează, consumându-şi existența mai ales la nivel 
biologic, instinctual, fără a putea accede la valorile spirituale. Prin lapona Enigel se 
propune o reprezentare a conştiinţei umane în aspiraţia ei spre cosmic şi universal, spre 
lumină şi spre cunoaştere apolinică. Cel de-al treilea arhetip — Soarele — reprezintă 
conştiinţă universală, spiritul pur, „Unul divin" al cunoaşterii absolute. Poezia îşi 
structurează astfel viziunea pe trei planuri. Planul inferior, al unei lumi vegetative, 
biologice, este reprezentat prin Crypto, mirele poienii, structurat pe principiul 
„pământ”, definit prin cunoaştere dionisiacă, prin Eros (prima treaptă a cunoaşterii, 
pusă de Barbu sub semnul lui Venus). Planul median, al unei lumi ordonate prin 
puterea rațiunii şi a conştiinţei, lume de o coerenţă şi transparență cristalină, este 
figurată prin ţinutul boreal, mitica Hiperboreea: La lămpi de gheață, sub zăpezi / Tot 
polul meu un vis visează. Lumea din care prea-cumintea Enigel îşi începe călătoria 
spre Soare este definită prin cunoaştere raţională (pusă de Barbu sub semnul roții lui 
Mercur), structurată pe principiul „apă” (că sufletu-i fântână-n piept). În sfârşit, planul 
superior, „mântuit azur”, este desemnat prin semnul Soarelui, simbol al cosmicului, al 
cunoaşterii absolute şi al principiului „foc”. Această geometrizare a imaginarului poetic 
barbian presupune şi o corespondenţă între cele trei planuri. Relaţia dintre planuri se 
stabileşte prin călătoria iniţiatică a lui Enigel şi prin prezenţa celui de-al patrulea 
element primordial — aerul. (Prin aer ud, tot mai la sud / În noul an să-și ducă renii, Şi 
somn e carnea, se dezumflă / Dar vânt şi umbră iar o umflă). Pornită în aventura 
inițiatică spre miazăzi, spre Soare, eroina poemului, reprezintă omul superior în 
aspirația spre apolinic, spre cunoaşterea totală, pusă sub semnul roții solare. 

Povestea fabuloasă de iubire dintre cei doi eroi aparținând unor lumi 
antinomice a fost numită „un Luceafăr întors”, cu roluri inversate. Expoziţia 
baladei îi prezintă pe aceşti eroi, în două secvenţe descriptive de tip portret, din 
perspectiva naratorului heterodiegetic. Personajul masculin, riga Crypto, aparține 
unei lumi inferioare, iremediabil mediocre, lume a văii (simbol al golului spiritual, 
al absenței eului-conştiinţă) şi a umbrei: Des cercetat de pădureți / În pat de râu şi 
humă unsă / Împărăţea peste bureți / Crai Crypto, inimă ascunsă // La vecinic tron 
de rouă, parcă. Numele protagonistului intră în relaţie directă cu sintagma 
metaforică inimă ascunsă, sugerând circumscrierea într-un univers închis, solitar, 
enigmatic [cryptos, (greaca veche) = ascuns, tainic, încifrat, secret]. În lumea căreia 
îi aparţine prin naştere şi destin (criptogama este numele speciei de plante 
inferioare din care fac parte şi ciupercile), eroul se singularizează (precum 
Cătălina) prin rang (crai, rigă). El refuză însă a-şi îndeplini destinul într-un spaţiu 
al vieţii vegetative, inferioare, desemnat prin metafora pat de râu (care 
echivalează existența cu „somnul raţiunii"), prin sintagma humă unsă (= existența 

telurică, fără rădăcini a fiinţei) şi prin simbolurile văii, al umbrei şi răcorii. 
Portretul protagonistului se întregeşte prin caracterizarea făcută de cei care aparţin 
acestei lumi: Și răi ghioci şi toporaşi / leşeau din văi să-l ocărască / Sterp îl făceau 
şi nărăvaş / Că nu voia să înflorească. Refuzul înfloririi, al nuntirii cu perechea 
destinată lui în lumea de jos, (vrăjitoarea mănătarcă), semnifică refuzul împlinirii 
destinului într-o lume ontologic inferioară. El năzuieşte să depăşească limitele 
condiţiei sale prin iubire, prin vis (visând la veşnic tron de rouă parcă). Dar, 
prizonier fără scăpare într-un spațiu al umbrei, al biologicului (devenit un topos 
poetic numit de Barbu râpa Uvedenrode), el va trăi iubirea ca pe un „hybris, 
pedepsit ca în orice tragedie, prin nebunia sau moartea protagonistului” (Ion Pop). 
Văzut din perspectiva lui Enigel, ființa coborând dintre gheţuri şi închinându-se la 
Soarele înţelept, regele-ciupearcă poartă pecetea urâţeniei, caracteristică oricărei 
făpturi, care nu oglindeşte în sine macrocosmosul (rigă spân cu piele cheală). 
Celălalt personaj arhetipal este Enigel, mica laponă care întruchipează o 
umanitate superioară, o lume cu o structură cristalină incoruptibilă, capabilă să 
reflecte prin roata albă a spiritului adevărurile revelate prin cunoaştere. Numele 
eroinei sugerează această structură prin simetria cu care alternează vocalele şi 
consoanele, prin armonia sonoră. El poate avea ca etimon substantivul angel (= 
înger), reliefând aspiraţia spre celest sau poate fi combinat din rădăcina enig a 
cuvântului enigma şi substantivul ge/ (substanță organică amorfă), sugerând 
principiul feminin. T. Vianu considera numele eroinei derivat din toponimicul 
Ingul — denumind un afluent al Bugului, râu din partea nordică a Europei (numele 
ar desemna în acest caz, principiul „apă” pe care este structurat personajul feminin, 
principiu evidenţiat şi prin sintagma țări de gheață). Epitetele mică, liniştită, 
preacuminte, asociate numelui protagonistei evidenţiază natura ei echilibrată, 
raţională, apolinică. Surprinsă într-o călătorie inițiatică dinspre spaţiile boreale spre 
sud, spre tărâmurile Soarelui, Enigel străbate drumul transhumanţei ca pe un drum 
al iniţierii, ca pe o aventură a cunoaşterii: De la iernat la pășunat / În noul an să-şi 
ducă renii / Prin aer ud, tot mai la sud / Ea poposi pe mușchiul crud / La Crypto, 
mirele poienii. În scenariul narativ, popasul lui Enigel în lumea lui Crypto 
reprezintă momentul-intrigă, iar în scenariul inițiatic — prima treaptă a cunoaşterii. 
Întâlnirea eroilor care aparţin unor lumi diferite e posibilă — ca şi în Luceafărul — 
doar în spaţiul visului şi în durată nocturnă, când „vocile” subconştientului şi ale 
inconştientului nu mai sunt cenzurate de rațiune. Simptomatic, discursul poetic se 
modifică, „vocea” naratorului fiind substituită de „vocile” personajelor, iar nararea 
prin relatare, înlocuită de modalitatea narării prin reprezentare. Cele trei încercări 
ale regelui-ciupercă de a o determina pe lapona dreaptă, Enigel să renunţe la 
călătoria spre miazăzi, la aspiraţia spre o existenţă solară se cristalizează ca tentaţii 
ale trăirii imediate, materiale, instinctuale. El îi oferea valorile supreme ale lumii 
lui — dulceaţă, fragi —, valori materiale însă, îndemnând-o aşadar, să guste bucuriile 
lumii senzoriale, bucuriile unei existențe telurice în somn fraged şi răcoare. 
Derizoriile ispitiri însoţite de gesturi de o teatralitate comică, de un joc de 
marionetă, vorbesc despre căderea tragic-omenească în automatisme existenţiale, 
despre uitarea unor năzuinţe fundamentale. Crypto găseşte însă, în sine puterea de a 

depăşi acest tipar existenţial, refuzând trădarea visului închis în inima-i ascunsă. 
Spre deosebire de Cătălina, el este gata să se sacrifice pentru visul de lumină, 
alegând să-i fie aproape fiinţei iubite, chiar dacă această apropiere este mortală 
pentru firava sa făptură: Dacă pleci să culegi / Începi rogu-te cu mine. Şi tot ca o 
replică polemică la poemul eminescian, unde eroina pare a se lăsa înduplecată să 
piardă dorul de părinţi / Şi visul de luceferi, Enigel depăşeşte proba ispitirii, 
refuzând să se abată din drumul spre ultima treaptă a cunoaşterii. Monologul ei, de 
mare densitate ideatică, exprimă crezul omului superior care triumfă asupra 
limitelor sale sufleteşti şi biologice, alegând calea regală a Soarelui, optând ferm 
pentru cunoaşterea apolinică, totală care dăruieşte nemargini („orizont nemărginit”) 
lumii ei. La lămpi de gheaţă sub zăpezi / Tot polul meu un vis visează...; Că dacă- 
n iarnă sunt făcută / Şi ursul alb [animal totemic, Mare Spirit al spaţiului boreal] 
mi-e vărul drept / Din umbra deasă desfăcută / Mă-nchin la soarele-nţelept. 
Ultimele două versuri surprind metaforic depăşirea existenţei telurice prin cultul 
valorilor spirituale, prin conştientizarea esenței solare a ființei umane. Precum 
Demiurgul eminescian, Enigel defineşte în antiteză două modele ontologice. Prin 
spaţiul umbrei, ea vorbeşte despre existența omului care trăieşte ca ființă biologică 
(sugestie textualizată prin metonimia carne: La umbră numai carnea creşte / Și 
somn e carnea, se dezumflă...). Prin spaţiul luminii, al oglindirii şi al profunzimii 
(fântâna din piept), se sugerează spiritul uman care se împlineşte prin cugetare, 
prin cunoaştere. Asocierea simbolului acvatic cu motivul vieții spirituale în 
metafora sufletului-fântână generează o tulburătoare definire a omului superior, în 
opoziţie cu făptura mai firavă a omului comun, pentru care gândul este pahar cu 
otravă. Opţiunea eroinei este cea a clasicismului, semnificând triumful apolinicului 
asupra dionisiacului. Viziunea solară a lui I. Barbu este plasticizată admirabil prin 
simbolul cunoaşterii absolute — Soarele, şi prin metafora sufletului-fântână, 
oglindă ce reflectă lumina spiritului pur. Roata albă care zace-n sufletul-fântână 
închipuie prin sugestiile formei perfecte şi prin simbolismul cromatic conştiinţa 
umană, eul-spiritual care îşi sporeşte forța sub lumina tutelară a Soarelui: Mă-nchin 
la soarele-nţelept / Că sufletu-i fântână-n piept / Şi roata albă mi-e stăpână / Ce 
zace-n sufletul-fântână // La soare roata se măreşte...” Devenite laitmotive ale 
poeziei, simbolul soarelui şi al sufletului-fântână (sugerând şi principii esenţiale ale 
vieții, şi surse ale unei imaginaţii deschise — cum afirmă Gaston Bachelard în „Apa 
şi visele”) transmit mesajul filosofic al poemului. Se regăsesc aici trei dintre 
simbolurile recurente în poezia lui Ion Barbu: nunta, soarele şi oglinda. Aspirația 
spre absolutul cunoaşterii este exprimată ca fascinație a solarităţii, iar desăvârşirea 
acestui elan este imaginată ca o nuntă necesară, ca o logodnă cosmică (soarele, 
aprins inel) spre care conduce oglindirea în sufletul-fântână a platonicienelor „Idei 
eterne”. Câmpurile de semnificaţii ale acestor simboluri interferează, generând o 
reţea de sensuri stratificate, a căror menire este aceea de a comunica încifrat, în 
regimul alegoriei, experienţe ontologice şi gnoseologice fundamentale. Asemenea 
experiențe modelatoare îi sunt atribuite lui Enigel, care depăşind momentul 
dilematic cu omeneşti ezitări (Plângi, preacuminte Enigel!...), intră definitiv sub 
semnul Soarelui. Pentru regele ciupercilor însă, întâlnirea cu aprinsul inel al 

soarelui este distructivă (punctul culminant al naraţiunii alegorice). Prin apelul la 
limbajul incantatoriu al descântecului şi la simbolistica blestemului folcloric, 
poetul (re-prezentat prin naratorul auctorial, al cărui discurs revine în prim-plan) 
imaginează metamorfoza lui Crypto, care se transformă în ciupercă otrăvitoare 
(elemente de legendă etiologică, în care se explică prin cauzalitate magică apariția 
unei specii de plante, a unei vietăţi, a unei forme de relief etc.). Deznodământul 
poveştii imposibilei iubiri valorifică în chip neaşteptat motivul nunţii împărăteşti cu 
care se încheie basmele. Nuntirea nebunului rigă Crypto (amintind de nebunia 
regelui Lear) cu măsălarița mireasă (plantă otrăvitoare, ca şi laurul) valorizează 
negativ motivul basmic (creând un antimotiv), pentru că nu reprezintă încununarea 
izbânzii eroului, ci prăbuşirea lui definitivă. Cel care aspirase nebuneşte spre o 
mireasă ideală (Enigel, fiinţa superioară lui), refuzând nuntirea cu perechea 
predestinată lui — vrăjitoarea mănătarcă, fiinţa de acelaşi regn, aparţinând aceleiaşi 
lumi —, este pedepsit cu dezrădăcinarea, cu alienarea, cu rătăcirea unui „fiu 
risipitor” căruia nu-i mai este îngăduită întoarcerea: /...] De a rămas să rătăcească 
/ Cu altă față, mai crăiască: // Cu Laurul-Balaurul / Să toarne-n lume aurul, / Să-l 
toace, gol la drum să iasă / Cu măsălarița — mireasă, / Să-i ţie de împărăteasă. Se 
împlineşte astfel hybrisul: eroul plăteşte nemăsurat îndrăzneala de a fi năzuit la o 
iubire peste fire. 

Numită de autorul însuşi „Luceafăr întors”, datorită „inversării sistemului de 
valori”, balada poate fi „citită”, întocmai ca poemul eminescian, şi ca lirică a măştilor. 
„Crypto e poetul, creatorul şi el plăteşte, cu nebunia, încercarea de a-şi modifica 
condiția, de a trăi. Fiind blestemat să nu se exprime în felul oamenilor, să nu trăiască, el 
păcătuieşte prin iubire. Dacă Hyperion al lui Eminescu este pedepsit numai cu 
priveliştea însoţirii pământeşti dintre Cătălin şi Cătălina, Crypto e pedepsit cu pierderea 
minții. [...] Ca şi Luceafărul, Riga Crypto şi lapona Enigel este povestea poetului” (N. 
Manolescu). Această re-lectură critică a structurilor poematice atestă, încă o dată, faptul 
că o creaţie autentică este un cântec larg, cu resurse de interpretare nicicând epuizate, 
aşa cum este balada lui Ion Barbu care vorbeşte lumii despre condiția umană, despre 
modele ontologice şi cognitive, despre „căderea” celui care nu-şi cunoaşte limitele şi 
despre înălțarea ființei însetate de cunoaştere sau chiar despre „povestea poetului” care 
încearcă, zănatic şi fără sorți de izbândă, să închidă absolutul Ideii şi al trăirii în lumea 
lui de cuvinte şi de cântec. 


LIRISM SUBIECTIV 


Poezia eminesciană de inspiraţie mitologică şi folclorică. Revedere 

Între toate literaturile lumii, literatura română se individualizează prin 
fiinţare statornică în zariştea tradiţiei folclorice, în orizonturile gândirii mitice 
autohtone. Începând cu Văcăreştii din „dimineaţa poeţilor” români, continuând cu 
romanticii paşoptişti, cu „omul deplin al culturii româneşti”, cu Goga, Coşbuc, 
Arghezi, Blaga, Barbu şi sfârşind cu poeţii contemporani, marile voci lirice ale 
literaturii noastre s-au situat într-o relaţie de adâncime cu folclorul, cu mitologia 
românească. Întâiul însă care nu „folclorizează” imitând creația populară, ci 

valorifică original bogatul fond al plăsmuirilor mitice, al credințelor ancestrale, al 
eresurilor, al formulelor ritmice populare este Eminescu. Poetul fascinat de 
mitologia tracă, dacică, românească, latină, greacă, egipteană, indiană, creştină 
înțelege că matricea stilistică a gândirii mitice autohtone e un tipar modelator activ 
încă şi fixează în spațiul poematic o mitologie românească. El apelează la un fond 
spiritual prelatin, intuindu-i originalitatea. Creează astfel un adevărat mit dacic în 
„Memento mori”, poemul dramatic „Decebal”, poemele „Dochia şi ursitoarele” 
„Gemenii” „Sarmis”, „Rugăciunea unui dac”. Primele trei opere valorifică creator 
şi mitul etnogenezei — mit fundamental al spiritualităţii româneşti (fixat în literatura 
cultă întâia oară de Gh. Asachi). Elementele de originalitate sunt configurarea 
spațiului-vatră a Daciei ca spațiu paradisiac, ca univers autonom exemplar şi 
personificarea ţării vitejilor daci ca zâna Dochia. Eroii ce însufleţesc acest spaţiu 
mitic sunt construiți ca arhetipuri (Decebal, Sarmis, Brigbelu, dacul anonim din 
„Rugăciunea...). Mitul descălecării este alt nucleu epic al „dramei naţionale” 
proiectate de Eminescu (Dragoş Vodă). Alte mituri autohtone străvechi pe care le 
putem identifica în creaţia poetică eminesciană sunt mitul Cerului Tată, al 
Pământului Mumă, al Sfintelor Ape, al Sfântului Soare, Sfintei Luna, al Stelelor 
Logostele, al Luceferilor. Întreaga familie mitică este astfel reprezentată în creaţii 
eminesciene polifonice cum este poemul Luceafărului. Aici modelul mitic folcloric 
al Luceafărului mare (căruia credinţa populară îi adaugă Luceafărul de seară şi pe 
Zorilă-Luceafărul din zori) este dublat de mitul erotic românesc — cel al 
Zburătorului. Prototipul eminescian nu se opreşte însă aici căci îi adaugă eroului 
principal al poemului şi conotații ce trimit la modelul cultural universal (Hyperion, 
Daiwon — naturi mediatoare între lumi opuse — titan). 

Mituri universale topite în viziunea poematică eminesciană sunt Hyperion, 
Odin, Venus, Kama, Apolon şi mai ales Orfeu. Mitul orfic, de pildă, devine tipar 
pentru tema eminesciană a poetului şi poeziei (,„Trecut-au anii”, ”Epigonii”, 
”Luceafărul” etc.). Mituri creştine esenţiale regăsite în poemele eminesciene sunt cel al 
lui Dumnezeu -Tatăl („Luceafărul”) al Sfintei Fecioare („Apari să dai lumină”, 
„Rugăciune”), al Sfintei Vineri, Sf. Miercuri, îngerul, geneza. 

Convins că „o adevărată literatură trainică, originală nu se poate întemeia 
decât pe graiul viu al poporului nostru propriu, pe tradiţiile, obiceiurile şi istoria 
lui, pe geniul lui”, poetul numit de Iorga „cel de-al doilea geniu național după 
Zamolxe” a apreciat nu numai miturile autohtone, ci întreaga creație populară 
românească. El a admirat îndeosebi simplitatea, naturaletea gândirii şi simțirii 
creatorului popular, harul său de a găsii expresia cea mai potrivită. A cules şi a 
prelucrat basme şi doine, balade şi strigături. Capodopera sa îşi împrumută țesătura 
narativă din basmul „Fata în grădina de aur”, poemul „Călin (file din poveste), din 
basmul „Călin Nebunul”, iar alte basme populare precum „Miron şi frumoasa fără 
corp” au rămas, versificate în caietele eminesciene în prime variante. Inspirat din 
acelaşi izvor folcloric „mai curat decât lamura” poetul a creat „Doina” „Povestea 
codrului”, „Povestea temeiului”, „Crăiasa din poveşti”, „Ce te legeni”, „La mijloc 
de codru des”, „Revedere”. În aceste poezii, Eminescu nu valorifică numai teme, 
motive, imagini, armonii, ritmuri, rime folclorice, ci mai ales un tipar de gândire, 

„matricea stilistică a inconştientului colectiv” (Blaga). În acest tipar modelator îşi 
orchestrează viziunile, ideile, reprezentările. Ca nimeni altul până la el, Eminescu 
toarnă în armonii prozodice folclorice înţelesuri filozofice adânci „Cea mai mare 
însuşire al lui Eminescu este de a face poezie populară fără să imite şi cu idei 
culte, de a cobori la acel sublim impersonalism poporan” (G. Călinescu). 

Ca în întreaga sa creație Eminescu polarizează şi în poeziile de inspirație 
mitologică şi folclorică toate valorile tradiţiilor noastre reprezentative, proiectându-le 
în sfera înaltă a conceptelor, în structura cristalică a perfecțiunii artistice. 

Elegia filosofică „Revedere” ilustrează strălucit raportul creator modern 
instalat între poet şi modelul folcloric. Apelând la dialogism — procedeu compozițional 
frecvent în lirica populară —, Eminescu creează o meditaţie pe tema condiţiei umane 
vremelnice, în contrast cu eternitatea naturii. Acelaşi procedeu ordonează şi structurile 
poetice ale elegiei „Ce te legeni”, poezie ce fixează un motiv literar folcloric (esenţial 
pentru viziune existenţială a poetului popular) chiar în titlu. 


REVEDERE - M. EMINESCU 
(publicată: 1 oct. 1879, în „Convorbiri literare”) 

> Este prima poezie în stil popular încredinţată de Eminescu tiparului (Perpessicius). 

> elegie filosofică, meditaţie pe tema vremelniciei omului în contrast cu eternitatea 
naturii. 

> Titlul: substantivul derivat din infinitivul lung dezvoltă un câmp semantic complex 

© este metaforă a statorniciei legăturii dintre om şi natură, semn al posibilei reluări a 
unui dialog suspendat prin vremelnică înstrăinare; 

© închide în el motivul eternei reîntoarceri şi motivul privirii ca treaptă a cunoaşterii 
contemplative. 

> Discursul poetic se structurează pe două planuri antitetice: cel al condiţiei umane 

efemere, nestatornice şi cel al naturii veşnice. 

> Procedeul compozițional fundamental este cel al dialogismului, întâlnit frecvent în lirica 

populară. El determină cele patru secvenţe ale poeziei organizate ca succesiune de întrebări 
şi replici ale poetului şi ale codrului personificat. 

O Prima strofă (o sextină alcătuind şi prima secvenţă) se deschide cu o formulă de 
adresare directă, puternic marcată afectiv. Formele diminutivale (“codruțule”, 
“drăguţule”) exprimă în manieră folclorică (stil ce poartă mărcile oralității), bucuria 
revederii. Ea se asociază cu sentimentul reîntoarcerii într-un spațiu familiar şi 
protector. Revenirea “din lume”, ieşirea din timpul rătăcitor provoacă revelații. 
Conştiinţa dureroasă a destinului de ființă pribeagă, vieţuind în orizontul duratei 
efemere se dezvăluie prin cuvântul-cheie “vreme” însoțit de pluralul arhaic “au trecut”. 
Motivul liric al scurgerii ireversibile a timpului, asociat cu motivul înstrăinării (al 
pribegiei, al exilului, existenţial), defineşte astfel condiţia ontologică a omului. 

O Răspunsul codrului (secvenţa a doua), adânceşte motivul “fugit irreparabile tempus” 
prin imaginea succesiunii anotimpurilor. Cele două tablouri antitetice: 

e al iernii cu crengi frânte, cu ape “astupate” şi cărări troienite; 

e şi al verii cu femei ce cântă “pe cărarea spre izvor” — figurează metaforic ciclul 
existențial uman (“moartea succede vieții, viața succede la moarte”). În opoziţie cu 
elementele supuse “vremii”, trecerii (“viscolul ”, “cântările”, “femeile”, “toți”) codrul 
se sustrage duratei efemere, timpului fragmentar. Condiţia sa existenţială este aceea de 

martor etern care “ascultă”, “demult” plânsetul viscolului ori doinele verii. Motivul 
comuniunii om — natură ca şi cel al solitudinii, prezente şi în prima secvenţă, sunt 
reluate din perspectiva statornică a codrului veşnic. Din această perspectivă, a 
martorului, comuniunea, comunicarea cu omul este posibilă (“'cărarea ce le-am dat-o 
tuturor”), dar este efemeră şi ea, ca tot ce este al oamenilor. 
© Secvența a treia Caracterul iluzoriu al dialogului este deplin intuit de eul liric devenit o 
"voce" a omenirii. Acesta nu mai formulează o zadarnică întrebare, ci exprimă o 
constatare obiectivă, detaşată (neutră din punct de vedere afectiv): “Codrule cu râuri 
line... întinereşti”. Prin această replică eul liric îți asumă cu seninătate condiția 
existențială a omului căruia nu-i este hărăzit mitul tinereţii fără bătrâneţe. Acesta este 
atribut al codrului ce ființează sub zodia veşniciei, într-un prezent etern în care viața 
izvorăşte continuu (simbolizată prin motivul acvatic: “râuri line”). 
© Replica ultimă aparține codrului ce se autointegrează existenţei cosmice spre a adânci 
opoziţia fată de condiţia omului “pe pământ rătăcitor”. Întrebarea retorică ce deschide 
tabloul dinamic al existenţei naturii în tiparele ritmurilor cosmice generează o suită de 
structuri sintactice şi  ideatice _adversative: - “Ce mi-i vremea,/ Când de 
veacuri...Dunărea “. Vremea care vine şi trece, “vremea rea sau bună” defineşte poetic 
timpul fragmentar, durata efemeră în care este încătuşată existența omului. În antiteză, 
natura îşi măsoară devenirea în veacuri, în durată absolută ce nu erodează cele patru 
elemente primordiale pe care se întemeiază universul (apă, aer, pământ, foc): “Stele-mi 
scânteie pe lacuri / Vântu-mi bate, frunza-mi sună ”. Condiţia eternă, statornică, imuabilă 
a naturii este în contrast evident cu cea a omului : “Numai omu-i trecător... rămânem”. 
Relaţia adversativă "el" (omul) “noi” (“stihii a lumei patru”) subliniază tragic 
singurătatea omului în lume, în univers. 
Ultimele patru versuri accentuează caracterul gnomic al poeziei într-o enumerare 
simbolică a elementelor primordiale, metafore telurice şi cosmice ale eternității: “Marea 
. izvoarele”. Nu întâmplător enumerarea sfârşeşte cu imaginea “codrului cu izvoarele”, 
simbolizând un univers integrator (prezenţa semnificativă a dativului etic), un microcosm 
definind spațiul românesc (“... Dunărea “) etern şi el ca natura întreagă. 
Meditaţia elegiacă asupra condiției omului în univers este formulată în tipar folcloric 
(ritm frohaic, măsură de 7 silabe, rimă pereche şi monorimă), aducând pe pământ, 
iarăşi şi iarăşi, ca într-o legănare de valuri ori freamăt de frunze, muzica stinsă a 
sferelor. 


Plumb de George Bacovia 


Simbolismul, curent artistic cristalizat în ultimele două decenii ale veacului al 
XIX-lea (1886: manifestul lui Jean Moreas), s-a manifestat ca o reacţie 
antiparnasiană, descinzând din poetica lui Baudelaire, Verlaine şi Rimbaud. 
Simbolismul românesc, al cărui teoretician a fost Alexandru Macedonski (autorul 
mai multor articole programatice publicate în revista Literatorul, precum Poezia 
viitorului, 1892), este o mişcare literară cu trăsături originale, generate din efortul 
desprinderii de fascinația versului eminescian. Estetica simbolistă se defineşte 
prin cultivarea unor sentimente imprecise, neconturate încă deplin, sugerate prin 
simbolul multisemnificativ, prin imagini sinestezice, prin tehnica vagului, a 
sugestiei, prin principiul corespondenţelor pe care se construieşte viziunea poetică 

ori prin muzicalitatea deosebită a versurilor (obţinută prin tehnica refrenului, prin 
recurenţă, figuri de sunet, prozodie etc.). Simbolismul românesc, reprezentat în 
etapa a doua — a cristalizărilor formale — de Ştefan Petică, de Ion Minulescu, 
Dimitrie Anghel, Traian Demetrescu, Mihai Săulescu ş.a., îşi descoperă abia în a 
treia etapă viziunea autentică şi originală, prin George Bacovia. 

Cel mai mare poet simbolist român a provocat, înainte de L. Blaga, T. 
Arghezi, I. Barbu, Al. Philippide, o mutație de structură şi de viziune în lirica 
românească. El operează o distanțare de romantism, substituind mesianismului 
solar şi visării lunare ale romanticilor, apocalipsa saturniană. Universul poetic 
bacovian e o structură lirică de mare coerență, întemeiată pe câteva obsesii 
stilistice. Sub aparenta monotonie a celor câtorva simboluri-cheie, veghează o 
conştiinţă neliniştită şi tragică în orizontul căreia realitatea este despuiată de orice 
iluzii confortabile. Poetul îşi construieşte cu luciditate un univers în care 
metafizicul este echivalent cu neantul, în care absolutul este exprimat prin metafora 
plumbului, iar existenţa, prin simboluri thanatice. „Bacovia îşi compune o mască, 
îşi face din suferință un stil, o convenţie care e manierismul decadent. Poetul se 
joacă pe sine... dar nu spre a se disimula, ci spre a se exprima” (N. Manolescu). 

Poezia emblematică a universului liric bacovian este cea care deschide şi dă 
titlul volumului de debut (publicat în 1916), Plumb. Metalul saturnian, plumbul, 
impune un simbol referențial, prin excelență antimetafizic, un simbol 
plurisemnificativ pe care se întemeiază viziunea poetică, ilustrând astfel o 
caracteristică a poeticii simboliste. Toposul construit pe simbolul imaginat de 
Bacovia este plasat în regnul mineral al cărui atribut este încremenirea, inerția 
dezolantă a materiei. Fiinţa însăşi împietreşte, luată în stăpânire de un frig lăuntric, 
care îngheaţă toate izvoarele sevelor vitale. Culoare a cosmosului şi a ființei, 
cenuşiul-gălbui, bolnav, se întinde atotputernic peste diversitatea lumii, înghițind 
toate culorile spectrului. Plumb de toamnă, Plumb de iarnă, zarea de plumb, iarba 
de plumb, ca şi plumbul din aripi sau plumbul sufletului unifică universul obiectual 
şi cel lăuntric sub imperiul culorii-obsesie, creând un efect straniu şi un limbaj 
puternic personalizat. Nicăieri însă cuvântul plumb nu apare mai tragic repetat ca în 
poezia care dă titlul primului volum bacovian. „Cel mai moale şi cel mai urât dintre 
metale”, cu greutatea lui specifică mare, cu o culoare ternă, deprimată, metalul- 
rezidual care nu mai poate fi descompus (în reacţia de fisiune nucleară), metalul 
alchimiştilor devine în textul simbolist bacovian metaforă absolută a existenţei 
apăsătoare, sufocantă, monotonă şi mediocră, a unei vieţi iremediabil captive în 
materie, jefuite de şansa deschiderii spre vis, spre celest, spre lumina spiritului. 

Elegie existenţială şi pastel simbolist, poezia care îşi întemeiază discursul pe 
acest simbol este una dintre capodoperele de tinereţe ale lui Bacovia. Tema eşecului 
existențial şi cea a morţii se dezvoltă într-o compoziţie savant orchestrată, în care 
toate elementele converg. Cele două catrene sunt perfect simetrice la nivelul sintaxei 
poetice şi al structurilor metrice. Melodia stranie, interiorizată se iscă din 
predominanţa iambului — ritm elegiac, al senzațiilor melancolice, triste —, din 
prezenţa peonului şi a amfibrahului, din rima îmbrăţişată, mereu masculină, precum 

şi din utilizarea figurilor de sunet şi recurenţa cuvântului-cheie (versurile 1 şi 4 din 
fiecare strofă sfârşesc cu substantivul plumb, care reapare şi în două poziţii mediane). 

Structural, imaginarul poetic se configurează pe două planuri — cel al 
realităţii exterioare, obiective, şi cel al realităţii lăuntrice, subiective —, aflate într-o 
relație de corespondenţă, definitorie pentru estetica simbolistă. Planurile devin 
coincidente sub semnul aceluiaşi simbol — plumbul — şi în spaţiul aceluiaşi câmp 
semantic thanatic. 

Prima strofă schiţează reperele realităţii exterioare. Într-o imagine stilizată, de 
tablou impresionist, se figurează un spaţiu simbolic, spaţiu al somnului, al morții. 
Cavoul, sicriul sunt metafore explicite ale morții, simboluri ale vidului existenţial în 
care fiinţa este captivă. Ele numesc direct spaţiul thanatic ori simbolizează (prin 
tehnica sugestiei, tipică simboliştilor) spaţiul închis al odăii-cavou, al târgului de 
provincie sau al universului — vast cavou ori, poate, propriul trup în care înserează şi 
e tăcere. Toate cuvintele primului vers (cu un tipar sintactic clasic: predicat, 
complement, subiect, atribut) sunt metafore-simbol ale morții, ale căderii în inerția 
plumbului:  Dormeau adânc  sicriele de plumb.  Determinanţii  sintactici 
(complementul adânc şi atributul de plumb) au valoarea unor superlative stilistice, 
semnificând prăbuşirea în neant ori în materie inertă. „Somnul” de plumb ia treptat în 
stăpânire toate ariile realului: viaţa fragilă (flori de plumb), fiinţa omenească devenită 
absență (funerar veşmânt), înfăptuirile, creaţiile omeneşti devenite derizorii 
(coroanele de plumb), stridente prin pretenţiile de a se sustrage timpului şi ruinei (Și 
scârțâiau coroanele de plumb). Între eul liric şi această realitate împietrită în tiparele 
morții se instituie un raport fragil şi nesigur, mereu torturant: Stam singur în cavou... 
şi era vânt... Vântul, simbol obsesiv în poetica bacoviană, este o entitate enigmatică, 
semnificând efemerul şi inconsistenţa existenţei sau neliniştea spiritului captiv în 
trupul-cavou. Ca suflu cosmic, el poate simboliza o precară manifestare a 
transcendentului care face să rezoneze, strident şi ironic, golul existenței umane (... 
şi era vânt / şi scârțâiau coroanele de plumb). El se asociază cu motivul solitudinii 
ființei în univers, subliniind tragicul ontologic (Stam singur...). 

În strofa a doua, sentimentul singurătăţii devine atât de copleşitor, încât ființa 
îşi exprimă spaima de neant prin strigăt. Zadarnic strigăt, fără răspuns, fără ecou într- 
o lume în care iubirea însăşi (principiu fundamental al vieţii) a murit: Dormea întors 
amorul meu de plumb / Pe flori de plumb, şi-am început să-l strig —. Primul vers al 
acestei strofe constituie temelia planului realităţii interioare. Între acest plan al eului 
liric şi cel al realităţii exterioare nu există antiteză romanică. Universul interior nu se 
configurează ca univers compensatoriu, ci ca invariantă a lumii „eronate” dinafară, 
într-o relație de corespondență specifică imaginarului poetic simbolist. Dubla 
metaforă verbală dormea întors este expresia absolută a îndepărtării definitive de 
viață (imaginea celui care îşi întoarce fața dinspre viață spre enigma tulburătoare a 
morții o aflăm şi la L. Blaga, şi la M. Sadoveanu, şi la M. Preda). 

Sintagma amorul meu de plumb (cuvântul amor este preferat altor sinonime ca 
iubire sau dragoste) propune o viziune concretă, antropomorfă asupra iubirii, 
amintind de reprezentările mitologice antice (Eros, Cupidon, Amor). Moartea acestui 
amor cu aripile de plumb vorbeşte nu numai despre efemeritatea iubirii, ci şi despre 

moartea mitului dragostei, despre pierderea credinţei în absolutul iubirii. Conştiinţa 
acestei pierderi sporeşte sentimentul amarei singurătăţi. Solitudinea socială şi erotică 
devine astfel însingurare metafizică resimțită ca îngheţ al ființei, ca frig lăuntric, ca 
eşec existențial: Stam singur lângă mort şi era frig / Şi-i atârnau aripile de plumb. 
Ultima metaforă a textului exprimă atât de bacovianul sentiment al prăbuşirii în 
somnul materiei încremenite, în neantul nefiinţei ori în abisul lăuntric. 

Exprimarea unor senzaţii de o neobişnuită acuitate, a unor intuiții tulburătoare 
despre absurdul unei lumi antimetafizice se realizează nu numai prin simetria melodică 
a versurilor, prin accentuarea cuvintelor cu ecouri stinse (plumb, veșmânt, vânt), ci şi 
prin muzica atonală a unor cuvinte cu valenţe onomatopeice (scârțâiau, frig / strig). 

Începând cu această primă poezie a volumului de debut, George Bacovia conferă 
esteticii simboliste româneşti profunzimea de substanță, de viziune şi de expresie, 
generând definitiva ruptură de epigonismul eminescian: „Bacovia întrerupe în 
devenirea poeziei noastre discursul liric încrezător în depăşirea de sine. Lui îi este 
proprie ruptura de iluzie, de visare romantică sau de himera simbolului învestit cu 
putere de a sugera misterul cosmic” (V. Fanache, Bacovia, ruptura de utopia 
romantică). 


Eu nu strivesc corola de minuni a lumii de Lucian Blaga 


Blaga, poetul-filosof, aplecat peste întrebările lumii (Scrisoare), voce 
singulară între poeții-tribuni ai Transilvaniei, a deschis liricii româneşti interbelice 
orizonturile fascinante ale gândirii mito-poetice cristalizate într-o viziune 
cosmologică de o uluitoare coerenţă. 

Aventura cuvântului şi a tăcerilor bune ale lui Blaga întemeiază un teritoriu 
privilegiat, la cumpăna apelor, între tradiţionalism şi modernism, între conştiinţa 
autohtoniei şi vocaţia universalităţii. Lumina lui Blaga este un univers al zărilor 
interioare, modelat într-o structură „cristalică” prefigurată încă din prima poezie a 
volumului de debut, Poemele luminii (1919). Implicat în efortul generației 
interbelice de a schimba paradigma poeticităţii, Blaga şi-a formulat principiile 
estetice în eseuri şi aforisme, în numeroase acte poetice (Eu nu strivesc corola de 
minuni a lumii, Noi, cântăreții leproşi, Cântăreţii bolnavi, Către cititori, Fiu al 
faptei nu sunt, Alchimie, Inscripţie, Poeţii, Unde un cântec este ş.a.). Poezia 
programatică Eu nu strivesc corola de minuni a lumii anunţă o lirică reflexivă, o 
confesiune a trăirilor autentice, o poetică înzestrată cu o forță vizionară de excepție. 

Titlul acestei ars poetica prin care se deschid Poemele luminii reliefează, într- 
un enunț propozițional, raportul eu poetic-univers. Întregul orizont mundan este 
imaginat ca o corolă de minuni a lumii. Această metaforă revelatorie figurează 
universul totalizator ca pe o reprezentare sferică de o fragilă armonie (simbolul floral 
al corolei), definită prin ideea de miracol. Eul poetic se raportează la această lume 
mirabilă printr-o metaforă verbală: Eu nu strivesc. Se evidenţiază astfel o legătură 
simpatetică între eul rostitor şi universul integrator şi o atitudine protectoare față de 
„corola mundană”. Subliniat prin recurenţă (versul-incipit al poeziei), titlul devine 

profesiune de credință a creatorului, repetată cu rigoare mai ales în prima etapă a 
creaţiei („etapa impresionistă” — o numeşte Pompiliu Constantinescu, „pre- 
expresionistă” — Ion Pop şi „expresionistă” — Eugen Todoran). 

La nivel compozițional, discursul poetic, formulat ca monolog liric, nu este 
structurat strofic. La nivelul sintaxei poetice însă, cele douăzeci de versuri cu măsură 
inegală, se organizează în patru enunţuri poetice, deci în patru secvenţe. Acestea au 
ca centru de iradiere a semnificației poetice metafora luminii, simbol al cunoaşterii. 
Modelul  gnoseologic (în eseul Cunoaşterea luciferică, Blaga delimitează 

„cunoaşterea paradisiacă” — rațională, „enstatică”, numită şi „minus-cunoaştere” —, 
de „cunoaşterea luciferică” — cunoaştere totală, „extatică”, „plus-cunoaştere”) este 
unul poetic, organizând referentul ficțional pe două planuri. Această structură 
bipolară a imaginarului poetic este configurată pe un raport antitetic: prim-planul este 
focalizat asupra eului liric care optează pentru cunoaşterea luciferică (lumina mea), 
în opoziţie cu lumina altora care aleg calea cunoaşterii paradisiace. 

Prima secvenţă (însumând cinci versuri) detaliază relația eu-univers enunțată 
metaforic în titlu. Rostirea poetică a eului blagian se întemeiază aici pe un scenariu al 
călătoriei inițiatice; în „calea? sa, în „cutreierul sferic” al lumii, eul poetic are 
revelaţia unor întruchipări concrete ale miracolului vieții şi ale misterului morţii pe 
care nu încearcă să le destrame: Eu nu strivesc corola de minuni a lumii / şi nu ucid / 
cu mintea tainele ce le-ntâlnesc / în calea mea / în flori, în ochi, pe buze ori 
morminte. Fiecare „numire” a corolei de minuni a lumii este un simbol care se va 
dovedi esenţial în „geografia mitologică a lui Blaga” (lon Pop). Fragmentele acestui 
univers totalizator sunt legate prin misterioase corespondențe, sugerate la nivel 
textual prin coordonare sintactică. „Florile” sugerează mirabila frumuseţe a naturii, a 
universului nu numai vegetal, fiindcă numesc şi fiinţa iubitei ori copilăria, ori 
cuvântul poeţilor), dar şi taina înfloririi, a rodirii. La un alt nivel al interpretării 
simbolice ele pot figura prima treaptă a cunoaşterii — cea a percepţiei senzoriale (aici, 
o percepţie sinestezică). „Mormintele” pot fi simboluri ale mineralului (ţărână), dar şi 
metafore ale cunoaşterii prin asumarea tradiției, prin păstrarea legăturii spirituale cu 
străbunii. Ele reprezintă în acelaşi timp, tulburătoarea taină a morţii. Între aceste două 
substantive-metaforă se revelează un întreg univers al viului. Motivul „ochilor” 
(sugerând nu numai universul uman, ci şi pe cel al vieţuitoarelor sau simbolizând 
pământul însuşi care deschide ochi pretutindeni precum iezerul sfânt) se asociază 
firesc ideii de cunoaştere contemplativă. Ochii sunt însă şi un spaţiu al întâlnirii 
dintre eu şi lume, o deschidere a universului interior spre tot ce înconjoară ființa. 
Motivul „buzelor” poate semnifica ideea cunoaşterii prin rostire poetică, prin cuvânt, 
prin Logos şi a cunoaşterii prin Eros. Ca taine întâlnite în cale şi ocrotite prin iubire, 
cele patru fragmente ale unui Tot armonic îmbogăţesc vraja nepătrunsului ascuns. 
La nivelul discursului poetic, enumerarea celor patru termeni metaforici în finalul 
primei secvențe textuale, determină marcarea lor prin accent afectiv şi prin relief 
stilistic. Se cristalizează astfel o tulburătoare viziune asupra lumii, în centrul căreia se 
află eul iluminat de conştiinţa unei legături consubstanţiale cu întregul mundan, cu 
fiecare „petală” a corolei de minuni a lumii. 

Secvența a doua detaliază un alt mod de cunoaştere — cea rațională, numită de 
Blaga „cunoaştere paradisiacă”. Aceasta este figurată poetic prin metafora lumina 
altora, în care pronumele nehotărât desemnează mulțimea celor care aleg calea 
„minus-cunoaşterii”. Deşi referentul poetic rămâne cel din prima secvență 
(substantivul tainele are ca substituenţi poetici sintagmele metaforice nepătrunsul 
ascuns şi adâncimi de întuneric), cele două unităţi compoziționale reliefează 
opoziţia esenţială între cunoaşterea prin „intelectul ecstatic” şi cel „enstatic” 
(Trilogia cunoaşterii). Primul tipar cognitiv este exprimat poetic prin verbele la 
forma negativă (nu strivesc, nu ucid cu mintea) iar al doilea, printr-un sinonim 
afirmativ: Lumina altora / sugrumă vraja nepătrunsului ascuns. „Obiectul” 
cunoaşterii este miracolul vieţii şi al morţii, tainele teluricului şi ale celestului, 
exprimate prin dubla negaţie (nepătrunsul ascuns) şi prin metafora spaţială şi 
temporală în acelaşi timp (adâncimi de întuneric). 

Secvența a treia defineşte prin opoziţie cunoaşterea luciferică, aventura 
cognitivă a intuiției, a iluminării, a revelaţiei — cunoaştere poetică privilegiată. Prin 
conjuncţia adversativă dar se instituie antiteza lumina altora / lumina mea care 
valorizează dublu (negativ şi pozitiv) metafora luminii. În acelaşi timp, alternanța 
unicitate-multiplicitate (eu / alții) supramarchează la nivelul persoanei gramaticale 
antiteza fundamentală a poeziei. Cunoaşterea luciferică pentru care optează eul liric 
este detaliată poetic prin comparația dezvoltată cu lumina selenară, cu toate că luna 
nu este una dintre „obsesiile stilistice” ale lui Lucian Blaga (motivul lunii, prin 
excelență romantic, pare a-şi fi epuizat resursele expresive în perioada antebelică). 
În contextul acestei poezii, luna („astru supus timpului şi morții”, reprezentând 
„marea epifanie dramatică a timpului”, după cum afirmă G. Durrand) nu apare ca o 
eminesciană zeitate tutelară, ci personifică un „dublu” cosmic al ființei înfiorate de 
misterul existenţial: /...7 cu razele ei albe luna / [...] tremurătoare / măreşte şi mai 
tare taina nopții. Identificarea creației poetice (lumina mea) cu lumina lunii şi a 
eului liric cu misterele lumii şi ale existenței este sugerată prin aglomerarea 
termenilor care desemnează semantic ceea ce se ascunde dincolo de zariştea 
cunoaşterii omeneşti, dincolo de „cenzura transcendentă” impusă de divinitate 
(„Marele Anonim”). Câmpul semantic configurat prin termeni ca taină, întunecata 
zare, sfânt mister, taina nopții este întregit prin construcţii lexicale cu prefixul de 
negaţie: nepătruns, ne-nțeles. Topica afectivă reliefează conotaţiile acestei rețele 
semantice prin inversiunea poetică: așa îmbogățesc şi eu întunecata zare / cu largi 
fiori de sfânt mister. Analogia lumina lunii—lumina mea sugerează ideea că actul de 
creaţie poetică este iluminare şi revelare a tainelor existenţiale, este îmbogățire 
nemăsurată a misterelor fiinţei şi ființării (şi tot ce-i ne-nțeles / se schimbă-n ne- 
nfelesuri şi mai mari). Prin actul poetic care reiterează actul mitic al creaţiei, eul 
cunoscător devine eul creator, îmbogățind taina lumii cu propriul înțeles şi 
neînțeles, participând astfel la actul demiurgiei. Schimbarea regimului ontologic 
este evidențiată prin întreaga serie a verbelor asociate eului-subiect: eu nu strivesc, 
nu ucid / întâlnesc / sporesc, îmbogăţesc [...] căci eu iubesc. 

Ultima secvenţă are valoare concluzivă (subliniată şi prin conjuncţia căci), 
motivând prin iubire relația simpatetică a poetului cu esența misterioasă a 

universului. lubirea devine astfel instrument de cunoaştere, cale de intuire a 
tainelor lumii. Această emoție a universului lăuntric favorizează acordul empatic 
(nu raţional), cu ilimitatul metafizic şi cu întruchipările diverse ale lumii fizice, 
limitate în materie şi totuşi, purtătoare ale misterului existenţial: căci eu iubesc / şi 
flori şi ochi şi buze şi morminte. Prin recurenţa termenilor enumerati şi în finalul 
primei secvenţe — fiecare substantiv fiind pus, de astă dată, sub accent stilistic prin 
reptarea lui şi adverbial —, corola de minuni a lumii pare a închide sferic, 
refăcându-şi perfecțiunea. Surprinzător, în noul tipar sintactic, fiecare termen al 
enumerării devine metonimie prin care sunt numite poetic toate regnurile lumii 
fizice şi toate treptele cunoaşterii, însumate numai prin „cunoaştere luciferică”. 
Prin acest dublu regim stilistic (metaforic şi metonimic), ca şi prin cristalizarea 
viziunii poetice în jurul unei metafore revelatorii poezia lui Blaga se înscrie în 
paradigma modernismului. Alte elemente caracteristice acestui tipar estetic sunt 
dimensiunea gnomică şi asertivă a discursului — definitorie pentru „poezia de idei” 
— şi prozodia modernă, cu versuri libere, de o metrică variabilă, cu libertăţi ritmice 
şi cu înlănţuiri de tipul ingambamentului, prin care se exprimă gândul neîngrădit. 
Acest gând-lumină estompează „graniţele despărţitoare dintre făpturi şi lucruri, 
potențând astfel sentimentul participării la misterul existenţial” (Ion Pop). 


POEZIA MODERNISTĂ. Flori de mucigai de Tudor Arghezi 


MODERNISMUL: Denotând, în sens general, tendința de înnoire specifică spiritului 

uman, conceptul de „modernism” defineşte în literatură o mişcare largă care cuprinde toate 

manifestările  postromantice înscrise sub semnul unui „principiu de progres” 

(E. Lovinescu). promovează imperativul sincronizării cu modelul civilizaţiei şi culturii 

europene, considerând că perpetuarea canoanelor etniciste învechite generează o 

inadmisibilă „provincializare şi izolare a culturii româneşti”. 

CARACTERISTICI ALE POEZIEI: explorează orizonturile interioare ale omului 

modern şi limitele limbajului: 

e tipologia poeziei moderniste: poezia filosofică, de meditaţie estetică (arte poetice) şi 
existențială (condiţia umană, dilemele omului modern, „poetica urâtului existențial”), 
poezia ermetică; construirea viziunii poetice pe repere ale unui univers existențial 
modern, pe simboluri cultural-filosofice şi ştiinţifice; 

e cultivarea unei poezii intelectualizate, cu funcție de cunoaştere, cu referințe din sfera 
culturii; 

e lexic poetic care rezolvă criza limbajului prin revigorarea discursului, generată de: 

- limbaj autoreflexiv (metalimbaj — termeni cu sensuri noi, contextuale sau resemantizarea 
unor sintagme); 

- utilizarea unor termeni neologici din domeniul filosofiei, al celorlalte arte (Blaga, 
Arghezi,Barbu), al ştiinţelor exacte (termeni specializaţi, monosemantici din: 
matematică, astronomie, ştiinţele naturii etc. - Barbu); 

- termeni religioşi (liturgici) utilizaţi şi cu sensuri laice (Arghezi, Blaga); 

- termeni din limbaj popular: învechit, poetic — Blaga; apoetici, duri — Arghezi; 

- termeni din limbaj colocvial şi din limbajul copiilor: banalități uzuale; termeni din argou 
/ jargon — Arghezi, 

- creaţii lexicale originale. 

e expresivitatea limbajului poetic e generată de înlocuirea metaforei plasticizante: 

- cu „metafora revelatorie” (Blaga), cu construcţii oximoronice (Arghezi), cu metonimia 
(lon Barbu: În concepția barbiană, în interiorul versului cuvintele îşi pierd sensul 
obişnuit, participând la semantismul global, difuz al poemului, astfel că fiecare poem se 
configurează ca un univers autonom.); 

- ambiguitatea voită prin tehnica sugestiei sau „ermetizarea” discursului; 

- noul model de poeticitate bazat pe accente afective, versuri inegale ca măsură, fără ritm, 

cu rimă; 

- sintaxa poetică: discurs liber prin tehnica ingambamentului, dislocări sintactice, topică 

afectivă; 
e model de versificaţie divers, de la prozodia clasică la versul liber sau cel cu rimă, fără 
ritm (aritmic). 


Flori de mucigai m deschide şi dă titlul volumului din 1929. 
m specie literară: artă poetică, propunând o viziune neobişnuită asupra actului creaţiei, 
asupra menirii artei şi artistului; 
m Titlul aminteşte de Florile răului ale lui Ch. Baudelaire, numai că, poetul român 
înlocuieşte termenul etic (răul) cu un simbol estetic: mucegaiul, sugerând prin sonoritate şi 
sens urâtul existențial. Oximoronul din titlu prin care se alătură motivul floral (simbol al 
frumuseţii) cu substantivul mucigai, creează o metaforă — emblemă argheziană a esteticii 
urâtului. 
- În sensul denotativ al sintagmei, florile de mucegai, care sunt luminiscente, pot simboliza 
mica pâlpâire de umanitate care dăinuie şi în întunericul lăuntric al ființei degradate, în 
universul carceral al declasaţilor: 
m tipul de discurs: monolog liric, confesiune a eului poetic care se proiectează în text prin 
indici ai persoanei I (caracteristic genului liric). 
m Tema condiţiei existenţiale a creatorului şi tema creației se dezvoltă pe baza unui 
pretext epic (susţinut de verbele la indicativ, perfectul compus şi la imperfectul evocativ); 
m Compoziţia: două strofe inegale (16 / 4) determinând două părți: 
- prima parte defineşte condiţia artistului şi a operei sale; 
- strofa a doua raportează actul creator la realitate exterioară. 
m Structura: 
1. Planul eului creator şi al creaţiei e dominant în prima parte, 
care este împărțită prin sintaxa poetică în trei secvenţe: 
e Prima secvență surprinde condiţia neobişnuită a poetului (Le-am scris cu unghia - mitul 
jertfei creatoare într-o variantă modernă), într-un spaţiu al claustrării (firidă goală); 
© secvenţa se dezvoltă pe un pretext epic, imaginând un scenariu al celui întemnițat care 
scrie pe tencuială, / Pe un părete de firidă goală (experienţa personală a poetului care a 
fost condamnat la închisoare în urma unui proces politic); în acest context „întunericul” 
şi „singurătatea" devin o metafore ale condiției umane; 
© solitudinea ființei captive într-un orizont al nesfârşitei nopți este proiectată cosmic prin 
raportarea la părinţii textelor sacre: Luca, Marcu, loan asupra cărora a coborât harul divin 
figurat prin simbolurile biblice taurul, leul, vulturul; eului liric se distanțează de marii 

apostoli prin absenţa iluminării (el scrie Cu puterile neajutate). 
e Secvența a doua defineşte poezia care ilustrează estetica urâtului prin simbolul gropii, 
metaforă a condiției umane,sugerând apartenenţa la teluric, existenţa într-un spațiu degradat 
şi moartea, prin apelul al sfera senzorială care accentuează imaginea omului ca ființă 
biologică. Stihurile fără an situează într-un prezent etern setea de viață a omului şi foamea 
lui de ardere până la mistuire. 
e Secvența a treia revine la scenariul epic iniţial, surprinzând tenta-tiva eşuată de a scrie 
despre urâtul existenţial în canoanele clasice cu unghia îngerească (metaforă a scriiturii 
frumoase). 


POEZIA POSTMODERNISTĂ. Georgică a IV-a de Mircea Cărtărescu 


POSTMODERNISMUL este un concept prin care este desemnată paradigma culturală 

contemporană, definită prin democratizare, prin globalizarea informaţiei şi a comunicării, 

prin tehnologizare etc. Semantica termenului îl relaționează cu modernismul pe care îl 
asimilează dintr-o perspectivă ironică, parodică, ludică. 

CARACTERISTICI — PROZA: 

e postmodernismul presupune textualism (mod de a structura povestirea sau romanul fără 
disimularea convențiilor) sau hiperrealismul; trecerea de la proza auctorială la proza 
autoreflexivă; intertextualitatea şi „deconstrucția” (inserarea unor secvențe textuale din 
opere preexistente sau parafrazarea lor), caracterul ludic, ironic, parodic); 

e „metanarațiuni” care „atacă noțiunea unor universalii monolitice şi încurajează 
perspectivele fracturate, fluide şi multiple.” (Jean François Lyotard, Condiția 
postmodernă, 1979); 

e predilecția pentru fragment şi o nouă relație cu cititorul, extremă mobilitate, amestec voit 
al genurilor; subiectivitate, hazard. (Eugen Simion); 

CARACTERISTICI — POEZIA: 

e Poezia postmodernă — consideră Nicolae Manolescu — îşi împrumută criteriul 
poeticului din aceea modernă, cu deosebire că se arată mult mai îngăduitoare în 
preferinţele şi în idiosincraziile ei”; „Răspunsul postmodernului dat modernului constă în 
recunoaşterea că trecutul, de vreme ce nu poate fi distrus, pentru că distrugerea lui duce 
la tăcere, trebuie să fie revizuit: cu ironie, cu candoare.” (Umberto Eco) 

e amestecul de narativitate şi lirism, oralitatea expresiei, documentarismul, pastişa, parodia, 
colajul, jocurile de limbaj; discursul ironiei şi al fragmentelor; 

e latură autobiografică, realistă, orală şi prozaizantă, eliberarea fanteziei şi ingenioase 
construcții din „prefabricate” / colaje, artă combinatorie; formele deschise, ludice, provizorii; 

e registre stilistice diverse, cu predominanţa banalității deliberate, cu amestecul între 
registrul retoric şi limbaj familiar; alternare de registre şi voci narative; 

e referință culturală eterogenă, implicând arta şi ştiinţele, marea cultură şi cultura populară, 
partea şi întregul. 

Extinderea „spaţiului” literaturii prin includerea unor genuri nonficționale: jurnal, 

corespondenţă, literatură de popularizare. 

POSTMODERNISMUL ROMÂNESC: 

e Precedat de „Grupul oniric” constituit prin anii '64 de către Leonid Dimov, Emil 
Brumaru, Vintilă Ivănceanu, Dumitru Țepeneag ş.a., apropiat de literatura onirică 
romantică şi, mai ales, de estetica suprarealistă; interzis de cenzură; 

Generaţia '80 se afirmă prin volume colective: de poezie, Aer cu diamante (1982, 
Mircea Cărtărescu, Traian T. Coşovei, Florin Iaru şi Ion Stratan), Cinci (1983, de Bogdan 
Ghiu, Ion Bogdan Lefter, Mariana Petreu, Romulus Bucur şi Alexandru Muşina), de 
proză scurtă Desant '83 (1983) care conţine proză scurtă de 16 tineri debutanţi (Mircea 
Nedelciu, Mircea Cărtărescu, lon Bogdan Lefter, Gheorghe Crăciun, Nicolae Iliescu, 
Cristian Teodorescu ş.a.), mai ales „metanaraţiuni”. 


Georgica a IV-a face parte din volumul de debut Faruri, vitrine fotografii (1980), 
ilustrând maniera lirică postmodernistă, adică intertextualitatea realizată prin paro- 
dierea modelelor şi interesul pentru aspecte cotidiene, deliberat prozaice ale vieții. 

Titlul, preluat de la Vergilius, stabileşte o relaţie intertextuală cu reprezentarea idilică a 

existenţei ţăranului în poezia antică, bucolică şi implicit, viziunea polemică în raport cu 

poezia sămănătoristă şi proletcultistă românească. 

e Teme poetice: înstrăinarea / alienarea omului contemporan într-un univers „tehnologizat” 
în care până şi țăranul a pierdut sentimentul comuniunii cu natura; progresul ştiinţei nu 
ameliorează condiţia umană, nu anulează lupta omului cu timpul, cu moartea. 

e Compoziţia: Absurdul unei lumi devenite un „sat” globalizat este sugerat prin construcția 
aparent haotică a textului — poezie astrofică, cu versuri libere bazate pe ingambament, 
scrierea numai cu litere mici (Chiar şi a substantivelor proprii), absenţa semnelor de 
punctuație; la nivelul discursului, amestecul registrelor stilistice, amestecul „vocilor” lirice 
(enunţuri la persoana a III-a continuate cu monologul ţăranului care se adresează fiilor). 
Prima secvenţă (primele 6 versuri, discursul la persoana a III-a) surprinde țăranul într-o 
ipostază inedită, implicat în mecanismul civilizației industriale (câmp semantic al 
tehnologiei moderne: electrificare, sateliți, aparatură electronică, baterii solare), „racordat” 
prin globalizarea informaţiei, la evenimentele planetei (participând afectiv la războiul civil 
din Cipru şi Liban: "făranul de când cu electrificarea / înțelege cum stau lucrurile pe 
planetă / se indignează în mijlocul pogoanelor sale / de situația din cipru şi liban."); 
Secvența a doua (versurile 7-11) exprimă, prin monologul bătrânului ţăran, ideea 
transformării lumii rustice într-o „lume mică” integrată lumii celei mari. Devenită şi ea o 
societate de consum, lumea țărănească aderă la un model existențial care îi este străin. Țăranul 
mănâncă acum „conserva de fasole / cu cârnăciori produşi la feteşti” încălzită cu baterii 
solare. Alienarea omului modern este exprimată prin fragmentarism, prin asocierea unor 
imagini discontinue care sugerează înstrăinarea de natură şi de vietăţile ei, artificializarea 
existenţei într-o lume care şi-a pierdut reperele transcendente, substituind credinţa cu tehnica 
şi cu ştiinţa: „ba daţi în câini lumea e mică / ba cu gerovital se duc ridurile ca-n palmă.” 

e Ultima secvență (versurile 12-17) dezvoltă tema morții, într-o manieră neconvenţională, 

sfidând tonalitatea gravă care îi este asociată prin tradiție. Moartea văzută ca o călătorie este 

desolemnizată prin tonul ironic şi prin jocul de cuvinte care alătură surprinzător expresia 
populară „lumea cealaltă” şi clişeul lingvistic al stilului oficial, „lumea a treia”: „hai dați 
zor cu porumbul că eu mă duc / puţin pe lumea cealaltă adică a treia / şi ultima feţii mei”. 

Finalul este construit prin intertextualitate, prin parafrazarea unei poezii argheziene, „De-a 

v-aţi ascuns...” Viziunea morţii ca joc este asociată cu revolta fiinţei împotriva unui sfârşit 

ce nu poate fi învins nici prin credință nici prin ştiinţă: „dragii mei copchii mei ce să-i faci / 
aşa e jocul / arză-l-ar focul”. Ultimele două versuri reproduse din finalul poeziei lui 

Arghezi nu sunt marcate prin semnele citării, ceea ce este specific intertextualității. 
Poezia poate fi „citită” şi cu o altă grilă de semnificaţii, putând fi interpretată ca o parodie a 
liricii proletcultiste care elogia „victoriile socialismului”, electrificarea satelor, mecanizarea 
agriculturii, „culturalizarea” țărănimii, tonalitate ironică, de-construire a unor clişee ale 
„limbajului de lemn”. 

Limbajul poetic: amestecul registrelor stilistice — tenta ostentativ populară a cuvintelor, 
neologisme (termeni tehnici) alături de regionalisme (chindie, plozi), amestecul „vocilor 
lirice”: o voce impersonală marcată prin lipsa indiciilor de persoană în primele şase versuri, 
construind imaginea unui țăran fără nici o legătură cu tradiţia şi cu spiritualitatea ancestrală, 
urmată de marcarea persoanei I plural care se scindează apoi în persoana a II-a plural (verbele 
la imperativ) şi indici ai persoanei I singular, care surprinde singurătatea fiinţei în fața morții. 
Versificaţia postmodernistă sfidează normele comune ale limbii prin absența 
majusculelor (la începutul enunţurilor şi al substantivelor proprii), prin absenţa semnelor 
de punctuație, prin ingambament şi prin „decupajul” aleatoriu al versurilor (pândeşte 
sateliții şi le smulge / aparatura electronică bă / plozilor nu uitaţi bateriile solare), prin 
versurile libere. 

